
Huit ans aprés la parution du premier fascicule, le Supplément commence le quatriéme et 
dernier volume. Nous ne sommes donc pas présomptueux en espérant achever l'entreprise, 
en 1968, dix ans aprés son commencement, gráce à l'effort persévérant des Ép1Tio0NS GARNIER 
FREÉRES. 

Les difficultés inhérentes à toute entreprise de longue haleine, souvent imprévisibles au 
départ, n'ont peut-étre pas permis de respecter le rythme de parution annoncé à l'origine. 
L'expérience décante la part de présomption qui soutient l'enthousiasme des pionniers ! 

Nous avons dérogé, dans le tome IV, à la régle que nous nous étions tracée à l'origine de 
ne publier que des textes déjà édités. Ne fallait-il pas profiter de l'occasion pour faire ceuvre 
utile en publiant les sermons encore inédits des homiliaires ? L'usager nous saura gré, nous 
l'espérons, d'arracher à l'oubli et de rendre accessible tout ce qui peut enrichir le dossier 
patristique. 

Depuis 1964, quelques changements sont survenus dans la liste des collaborateurs. Le 
P. Hervé SAvoN nous a secondé pour la mise au point du manuscrit, tandis que Madame 
LAPoviLLE et Mademoiselle Francoise DANIEL-LACOMBE se sont chargées de la dactylographie. 
Mon conftrére le P. Laurent BaArrnLv est devenu un collaborateur de prix pour la traduction 
latine des commentaires, la préparation du manuscrit et la correction des épreuves. M. J.-P. 
BouHor nous fut d'un grand secours pour établir, de maniére entiérement renouvelée, le 
dossier des sermons du Ps. Jean CunvsosTOoME. 

Mgr Georges JovuaAssAnD (dont la santé s'est fort heureusement rétablie) a pu mener à 
bonne fin avec le P. Boniface FiscHER la révision du manuscrit. Leurs noms méritent de 
demeurer intimement associés à l'heureux achévement de l'entreprise. Fidélement ils ont mis 
au service du Supplément la richesse et l'exigence de leur érudition mais aussi une disponibilité 
jamais démentie. 

Qu'il nous soit permis d'évoquer également la mémoire de deux collaborateurs de la pre- 
miére heure dont l'amitié nous a soutenu et le savoir, éclairé : Berthold ALTANER et Gustave 
Banpy. Ils peuvent redire avec Augustin, en connaissance de cause : Et quamvis admirabilis 
sit tabernaculum, stupeo cum pervenio usque ad domum Dei... (In Ps. 41, 9.) 

Le dernier fascicule s'achévera par un supplément au Supplément, tant il est vrai, pour 
modérer notre satisfaction, qu'une ceuvre n'est jamais achevée. Les nouveaux textes édités 
depuis 1958, en particulier l'eeuvre de Chromatius d'Aquilée, patiemment reconstituée par 
M. R. ErAIx et dom LEManiÉ, y prendront place. 

Nous nous sommes proposé de faire ceuvre utile. Il nous reste à exprimer un souhait : Que 
les patrologues et les entreprises savantes veuillent ne pas attendre que le Supplément ait 
l'áge de la Patrologie latine pour l'associer à elle dans leur bibliographie ! 


Paris-Besangon, le 1e" novembre 1966 
Adalbert HAMMAN o.f.m.. 

Analecta Bollandiana, Bruxelles, 1882 sqq; 

Acta Conciliorum Oecumenicorum, edidit E. ScHwaAnrz, Berlin, 1914-1940 ; 

Bulletin d'ancienne littérature chrétienne latine (Supplément à la Revue Bénédic- 
tine), Maredsous, 1921 sqq ; 

Bibliotheca hagiographica latina, edid. BorrANDiANr, 1-2, Bruxellis, 1898-1901 
(revocatur lector, non ad paginas, sed ad numeros); 

Bulletin de littérature ecclésiastique, Toulouse, 1899 sqq; 

Bulletin de théologie ancienne et médiévale (Supplément aux Recherches de théo- 
logie ancienne et médiévale), Louvain, Mont-César, 1929 sqq; 

Corpus Christianorum, Series latina, Turnholti, 1953 sqq ; 

Clavis Patrum Latinorum, edid. E. DEkxzns, Sacris erudiri, 3, Brugge, 1961: ; 

Corpus scriptorum ecclesiasticorum latinorum, "Vindobonae, 1866 Sqq ; 

Dictionnaire d'archéologie chrétienne et de liturgie, edid. F. CaABROL, H. LEcrLERCQ 
(et H. Mannov), Paris, 1907-1953 ; 

Dictionnaire d'histoire et de géographie ecclésiastiques, edid. A. BAUDRILLART, 
A. DE MEsvEen et E. VAN CAUWENBERGH, Paris, 1912 sqq ; 

Dictionnaire de théologie catholique, edid. A. VACANT, E. MANGENOT et E. AMANN, 
Paris, 1903-1950 ; 

Die P EROR christlichen Schriftsteller der ersten drei Jahrhunderte, Berlin, 
1897 sq 

Journal i "Theological Studies, Oxford, 1899 sqq; 

PH. JAFFE, G. WATTENBACH, S. "LOEWENFELD, F. KALTENBRUNNER et P. EwALD, 
Regesta Pontificum Romanorum, 1-2, Lipsiae, 1885-1888 (revocatur lector, non 
ad paginas, sed ad numeros); 

Maxima Bibliotheca veterum Patrum, 1-27, Lugduni, 1677 ; 

Monumenía Germaniae historica, Berolini, 1872 sqq et Hannoverae, 1879 sqq ; 

Patrologia graeca, edid. J.-P. MiGNE, 1-161, Parisiis, 1857-1866 ; 

Patrologia latina**, edid. J.-P. Micwr, 1-221, Parisiis, 1844-1864, editio prior 
(1866 sqq, editio altera); 

Patrologiae Latinae Supplementum, accurante A. HAMMAN, Parisiis, 1957 sqq ; 

Revue Bénédictine, Maredsous, 1884 sqq ; 

Recherches de science religieuse, Paris, 1910 sqq; 

Revue des études latines, Paris, 1922 sqq; 

Revue d'histoire ecclésiastique, Louvain, 1900 sqq ; 

Revue d'histoire et de littérature religieuses, Paris, 1896 sqq; 

Revue du moyen áge latin, Lyon-Strasbourg, 1945 sqq ; 

Sacris erudiri, Brugge, 1948 Sqq ; 

Studi e testi, "Città del Vaticano, 1900 sqq; 

Texte und Arbeiten, Beuron, 1917 Sqq ; 

Texte und Untersuchungen zur Geschichte der altchristlichen Literatur, Leipzig, 
1882 sqq; 

Vigiliae Christianae, Amsterdam, 1947, sqq ; 

Zeitschrift für Kirchengeschichte, Stuttgart, 1876 sqq; 

Zeitschrift für neutestamentliche Wissenschaft und die Kunde der álteren Kirche, 
Giessen, 1900 sqq; 


* ad paginam primam commentariolorum quibus usi sumus lector communiter revocatur ; 
** quae verbo Patrologia saepe a nobis quoque notatur. 


HUJUS SUPPLEMENTI RATIO 


Benevolenti lectori dilucide erunt annotationes nostre modo Patrologice latine 
locum indicatumn semper inspiciat : 


a) Migniana editione priore semper utimur ; quotiescumque editio altera aliter disponitur, 
numeris uncis inclusis locum novum indicamus ; 


b) ordinem librorum a Jacobo-Pauli MiGNE editorum sequimur, quem ordinem interdum 
memoramus, opus sic dividentes : 
(tomi) 1-2 Tertullianus 
3 | auctores minores szculi tertii ; 
22-90 Hieronymus. 55:54 eese ls 
etc. ; 


c) unaqueque annotatio nostra ex Patrologiz latinz certo loco nectitur, quo loco indicato 
(et verbis nostris per crassiores litteras expressis breviter descripto) annotatio sic inscribitur : 
ex : 26, 821 [871] — delibro qui in PL 26, 821 (871] exscribitur (nempe pseudo- 
Hieronymi Breviarium in Psalmos) hic tractamus ; 
d) Quotiescumque annotationes complures eodem Patrologiae latinae loco nectuntur, eas dis- 
(diet additis litteris a, b, etc. ; 
: 91, 1233 a, 31, 1233 b, 31, 1233 c, etc. ; 


€) cum lectorem ad Paírologie latine Supplementi aliam annotationem vocamus, hàs notas . 
PLS scribimus cum loco Paírologie latinz e quo annotatio nectitur ; 


ex : vide PLS 26,821 [871] — vide Patrologiz latine Supplementi locum ubi scrip- 
tum in Paírologia latina 26, 821 [871] exscriptum 
(pseudo-Hieronymi nempe Breviarium in Psalmos) 
emendatur ; 


Í) si res hoc postulat, presertim quod ad libros a nobis additos attinet, Paífrologie latine 
Supplementi locum apertius indicamus ; 


ex : PLS II, 21 — Patrologie latine Supplementi volumen secundum, paginula 21. 








61 


DIONYSIUS EXIGUUS 





67 —9 Versio epistole 


S. Cyrilli. 


— Dionysium non e Graeco interpretatum 
esse, sed Marium Mercatorem exscripsisse 
putaverat 


synodicc 


F. MAASSEN, Geschichte der 
Quellen und Literatur des 
canonischen Rechts, I, Graz, 
1870, n. 110; 


— revera est versio Dionysii, ex quo transiit 
in Collectionem Palatinam, textu anathema- 
tismorum ex Greco correcto; unde falso 
attribuitur Mario Mercatori in PL 48, 831, 


E. SCHWARTZ, ACO, I, 5, 
Berlin, 1924-1926 p. 182 
et 235 ; 


— alia interpretatio eiusdem epistole habetur 
in Collectionibus Turonensi et Casinensi 
concilii cecumenici Ephesini et leviter cor- 
recta in Collectione Veronensi 


E. SCHWARTZ, ACO, I, 3, 
P- 26 ; 1, 2, p. 45. 


67 — 19 Epistole duce de ratione 


Pasche. 
— denuo suo loco leguntur in PL 67, 483 et 


67, 513. 
(Clavis 2284, 2286) 


67 — 39 Codex canonum Ecclesie 


universe. 


— hunc codicem Christophorus Justellius ex 
variis fontibus reconstruxit ; cave, ne nimis 
eiusdem Justellii verbis fidas, quibus dicit se 
«latina Dionysii Exigui interpretatione om- 
nino fere » usum esse (c. 40 C) ; nam szpissi- 
me eam corrigebat, ita ut quasi nova versio 
evaderet : 
F. MAASSEN, Geschichte der 
Quellen und Literatur des 
canonischen Rechts, I, Graz, 
1870, p. xr. 


67 — 139 Codex canonum ecclesiasti- 
corum. 


— hic redactio secunda Dionysii legitur, quam 
e códice Oxoniensi, Bodl. 3689 sseculi 10, 
Christophorus Justellius edidit, 


F. MAASSEN, Geschichte der 
Quellen und Literatur des 
canonischen Rechts, n. 569- 
572; 


— priorem editionem Dionysii in uno codice 
Vaticano Palat. 577, szculi 8 exeuntis, ser- 
vatam publici juris fecit 


A. STREWE, Die Canones- 
sammlung des Dionysius 


Exiguus inm der ersten 
Redaktion, Berlin-Leipzig, 
1931; 


— praefationem Dionysii ad priorem editio- 
nem recensuit 
F. MAASSEN, Geschichte der 
Quellen und Literatur des 
canonischen Rechts, n. 551. 


67 — 193 


— a c. 193 usque ad 223 inseritur codex 
canonum Ecclesie Africans propositus in 
concilio Carthaginiensi anni 419, 


F. MAASSEN, Geschichte der 
Quellen und Literatur des 
canonischen Rechts, n. 155- 


159 ; 
(Clavis 1765) 


— sumpta erat hzc epitoma conciliorum 
Africanorum inter annos 393 et 419 celebra- 
torum ex tabulis quas dicunt Carthagi- 
nienses, cf. 
F. L. CROSS, JTS, N. S. 12, 
1961, p. 227. 


67 — 264 Zosimi | ad J presbyteros 
Ravennatium et 
67 —298 In causa Lupicini episcopi. 


— hz 2 epistole Zosimi et Leonis post tem- 
pora Dionysii collectioni insertz, sunt 


F. MAASSEN, Geschichte der 
Quellen und Literatur des 
canonischen Rechts, n. 577. 


67 —315 Appendix ad  Collectionem 


Dionysianam. 


— hic ea ponuntur, quz in Collectione Diony- 
sio-Hadriana, id est illa quam Hadrianus I 
anno 774 Carolo Magno dedicavit, ad collec- 
tionem genuinam Dionysii adjecta erant, 


F. MAASSEN, Geschichte der 
Quellen und Literatur des 
canonischen Rechts, n. 586- 
590. 


19 FERRANDUS 20 


67 — 387 De natura caeli. 


— jinterpolatio ex anonymo auctore. 
(Clavis 1155 b) 


67 — 407 Vita Sancti Pachornii. 


— legitur in PL 73, 227. 
67 — 433 Concio in inventionem capitis 
Joannis. 


— hic sermo Theodori Studita est vel Macarii 
abbatis Hierosolymitani, 


Bibliotheca Hagiograph. 
Greca, n. 841. 


67 — 507  Proterii epistola ad Leonem. 


— denuo legitur hec interpretatio Dionysii 
in PL 54, 1084. 


67 — 519 a addenda est 
epistola ad Hormisdam. 


— quam, e Novarensis capituli codice 30, 
seculi 10 vel 11, edidit 


A. THIEL, Epistule Roma- 
norum Pontificum, lis 
Braunsberg, 1858, p. 986, 


cujus editionem hic exscribimus. 


EPISTOLA AD HORMISDAM 


[A. TurgL, Epistulae Romanorum Pontificum, 
I, Braunsberg, 1858, p. 986] 


Domino beatissimo papae Hormisdae Diong- 
sius exiguus. 

Sanctorum pontificum regulas, quas ad ver- 
bum digerere vestra beatitudo de graeco me 
compellit eloquio, jamdudum parvitatis meae 
nonnullo studio absolutas esse cognosco. Sed 
quorumdam supercilium, qui se graecorum 
canonum peritissimos esse jactitant, quique 
Sciscitati de quolibet ecclesiastico constituto 
respondere se velut ex occulto videntur ora- 
culo, veneratio vestra non sustinens, impe- 
rare dignata est potestate, qua supra ceteros 
excellit antistites, ut qua possum diligenter 
nitar a graecis latina minime discrepare, atque 
in unaquaque pagina aequo divisa tramite 
utraque e regione subnectam, propter eos 
maxime, qui temeritate quadam Nicaenos 
canones credunt se posse violare et pro eis 
alia quaedam constituta supponere. Quaprop- 
ter apostolatus vestri iussis obtemperans, 
omnem veritatem graecorum canonum prout 
qui fideliter explicui, incipiens a Nicaenis 


definitis et in Chalchedonensibus desinens. 
Canones autem, qui dicuntur apostolorum, et 
Sardicensis concilii atque Africanae provin- 
ciae, quos non admisit universitas, ego quoque 
in hoc opere praetermisi, quia ut superius 
memini, ut hos in illa prima digessi transla- 
tione, et ut vestra paternitas, auctoritate 
qua tenentur ecclesiae Orientales, quaesivit 
agnoscere. 


67 — 519 b Epistola ad Joannem (Ma- 
xentium) et Leontium. 


— quam excerpsit atque edidit e codice Pari- 
sino bibliothecze Armamentarii 341, szeculi 13, 
et ex Antidoto contra diversas omnium fere 
sa&culorum, Basile: ab Joanne Sichardo edito 


E. SCHWARTZ, ACO, I, 5, 
Berlin, 1924-26, p. 294, 
cujus textum hic exscribimus. 
(Clavis 653 a) 


EPISTOLA AD JOANNEM 
(MAXENTIUM) ET LEONTIUM 


[E. ScnwanTrz, ACO, I, 5, Berlin, 1924-26, 
p. 294] 


Dominis uenerabilibus et carissimis Í[fra- 
tribus Iohanni atque Leontio Dionysius [p. 295] 
exiguus. Nouum forsitan uideatur ignaris, si 
Scythia quae frigoribus simul et barbaris pro- 
batur esse terribilis, uiros semper eduxerit 
calore feruentes et morum placiditate mira- 
biles ; nobis hoc ita esse non solum natiua 
quadam notitia, uerum etiam experientia 
magistra compertum est, quos ibidem per dei 
gratiam constat exposita terrena congrega- 
tione sacramento renatos esse baptismatis, 
qui beatissimorum quoque patrum, quibus 
illa regio spiritali quodam modo fertilitate 
gloriatur, caelestem conuersationem in carne 
fragili meruimus intueri. quorum fides operis 
conexatione resplendens praebebat omnibus 
uitae pariter et credulitatis exempla ; hi nul- 
lis prorsus mundanae sollicitudinis nexibus 
inuoluti cum apostolo dicere poterant : nostra 
autem conuersatio in caelis est !, penes quos 
etiam catholicae fidei dogmata semper inte- 
merata uiguere ; nam etsi sermone fuerunt 
simplices, sed imperiti scientia non fuerunt. | 
horum studia uestra sanctitas aemulata pro 


(1) Philip. 3, 20 ; : 


21 EPISTOLAE ET OPUSCULA 22 


integritate fidei summis uiribus laborat, iner- 
tiam quorundam uarietatemque despiciens, 
qui utilitatem praesentium rebus caelestibus 
anteponunt, quorum nos flexa fides et erga 
diuinum cultum foeda mobilitas ualde maesti- 
ficat, qui pro uoluptatibus principum suas 
sententias plerumque commutant quasi diuina 
religio humanis umquam possit altercatio- 
nibus immutari, cum dominicae promissionis 
ex apostolica traditione fixa maneat et incon- 
cussa soliditas. quapropter de uniuersali 
ecclesiae firmitate securus paruique pendens 
audaciam aut furorem Nestorianae perfidiae, 
quae non solum conatibus manifestis, uerum 
etiam clandestinis semper insidiis stabilita- 
tem catholicae ueritatis obpugnare molitur, 
pro facultate quam diuina gratia suggerit, 
armis eius feralibus salutare nitor munimen 
opponere et ideo beatissimi Cyrilli Alexan- 
drinae urbis episcopi duas epistulas ad Suc- 
cessum directas Isauriae Diocaesariensis antis- 
titem, uobis potissimum commonentibus, de 
Graeca nuper locutione transfudi, et quo- 
niam singulari studio praefati doctoris nosse 
desideratis opuscula, tribuente Christo deo 
nostro, quaecumque ex his potuero, trans- 
ferre curabo, hanc a uobis specialiter uicissi- 
tudinem poscens ut mihi precum uestrarum 
subsidia sedulae mentis intentione praestetis. 


67 — 519 c. Exempla sanctorum 
Patrum. 


— de genuinitate non constat. Imparibus 
argumentis subnixus, illam affirmare cona- 
batur 
ST. FRANCKL, Collect. Theo- 
logica, 15, 1934, p. 3, 
— e contra negat 
à B. ALTANER, Historisches 
Jahrbuch, 72, 1953, p. 568. 


(Clavis 654) 


67 — 519 d: Penitentia S. Thaisis. 
— interpretatio Dionysii legitur in PL 73, 
661 ; 


? 
— prologum vero Dionysii a codice Vallicel- 
liano edidit 
A. AMELLI, Spicilegium 
Casinense, 1, Monte Cas- 
sino, 1888, p. L, nota 2, 


cujus textum hic exscribimus. 


PAENITENTIA S. THAISIS 


[A. AwELLI, Spicilegium Casinense, 1, Monte 
Cassino, 1888, p. L, nota 2] 


INCIPIT PAENITENTIA SANCTAE TAYSI. 
Domino karissimo mihi fratri Pastori abbati 
Dionisius : 


Sanctae Tahesiae quondam meretricis mi- 
rabilem paenitentiam simplici sermone con- 
scriptam quam inter alios eximiae conversa- 
tionis viros Aegiptios protulit talium fecunda 
virtutum de greco me transferre iussisti. Sume 
igitur ad obliterationem delictorum grande ut 
spero compendium. Quis enim licet multis 
et gravibus peccatorum vinculis obligatus 
non huius venerandae mulieris provocetur 
exemplo de suae absolutionis non desperare 
remedio. nec nos satisfactionis eius qualitas, 
ardua difficilisque deterreat, quae voluntario 
carcere passa se concludi parvi temporis 
poena, fugit aeterna supplicia. Potens est 
enim misericors et omnipotens Deus ut qui 
illi tantae patientiae contulit premium nobis 
paenitentiae largiatur affectum quatenus a 
peccatis mortiferis abstinentes cotidiana pro- 
ficiamus indulgentia per quam Domini nostri 
misericordiam consequamur qui per prophe- 
tam testatur et dicit : nolo mortem pecca- 
loris sed ut convertatur et vivat!. Ora pro me 
venerabilis frater. 

diaconus Carthaginiensis 


— Fulgentius Ferrandus falso dictus. 

A. MAI, jScriptorum vete- 
rum nova collectio, III, 
Rome, 1828, pars 2, p. 169, 


quem hic exscribimus. 
(Clavis 848) 


EPISTOLAE ET OPUSCULA 


[A. Mar, Scriptorum veterum nova collectio, 
III, Romae, 1828, pars 2, p. 169] 


EPISTULA DOGMATICA 
ADVERSUS ARRIANOS 
ALIOSQUE HAERETICOS 


Domino beatissimo et debita caritate pecu- 
liariter honorando sancto íratri Eugippio 


(1) Ez. 33, 11. 

presbytero Ferrandus exiguus in Domino 
salutem. 


1. Unde subito sine propriis meritis ami- 
citiae vestrae maximum solatium consecutus 
novo sancti spiritus munere prius merui 
dilectus esse, quam notus? quis indigno tale 
beneficium praestitit? quis in templo Dei 
mei, corde scilicet tuo, mansionem mihi 
desiderabilem praeparavit? Exultet animus, 
refloreat corpus, et dicant omnia ossa mea, 
vere gratia gratis datur. Haec prima vox 
mutuae salutationis ornet consecretque pri- 
mitias. In hac gratulatione iacienda sunt 
epistularis fundamenta sermonis. Nihil bre- 
vius aut suavius dicitur, quando vestrae 
circa me Beatitudinis dilectio consideratur, 
nisi hoc quod fideliter dico, vere gratia gra- 
tis datur. Obsecro tamen per ipsam gratiam, 
quae gratis eligens inspirat tibi, quos diligas 
gratis, ne plus votis indulgeas, et maiora de 
minoribus ita credas, ut egregii pontificis 
admirabilisque doctoris Fulgentii, cuius ali- 
quando me recolis fuisse sectatorem, putes 
nunc existere successorem. Mihi enim crede, 
veritatem fatenti simpliciter, licet soleant 
boni discipuli magistris optimis iudicari fre- 
quenter aequales, perhibente etiam Domino 
testimonium : sufficit discipulo, ut sit sicut 
magister eius!; inter me tamen et illum, 
cuius [p. 170] volui discipulus nuncupari per 
omnia sapientiae studia, difficile potest esse 
similis gloriae dignitas. Ille namque inter 
universos africani concilii sacerdotes scientiae 
specialis amictus luce fulgebat, quia Chris- 
tum lesum verbis et operibus praedicabat : 
ego inter magnos et nobiles carthaginiensis 
ecclesiae ministros, parvus et ignobilis lateo ; 
vix idoneus implere lectionis officium, quanto 
magis, dissolvendo aliquas quaestiones, prae- 
dicationis arripere ministerium! Ille, num- 
quam bono deficiente proposito, ieiuniis 
continuis et orationibus vacabat,carnem suam 
quotidie crucifigens cum vitiis et concupis- 
centiis ? ; ego miser infirmus a labore pronus 
ad vitia, multis adhuc variisque tentationi- 
bus iaceo subditus. Quomodo igitur me tanti 
viri suspicer imitari posse virtutes? Utinam, 
domine beatissime Frater, extrema saltem 
sequar vestigia praecedentis! utinam libros 
eius mellifluos vacet legere, contingat intel- 
legere! Potius ibi veritatem disco, quam 
doceo; paratus semper patrum meorum 
sequi ac tenere sententias. Unde me vestra 
Beatitudo, si me parvulum nimis interroga- 
tioni tuae respondere desideras, interroga 
tamquam magister discipulum, tamquam 
senior iuniorem, tamquam doctus indoctum : 
interroga frequenter, interroga libenter, affec- 


(1) Matt. 10, 25 ; (2) Gal. 5, 24; 


tu docendi, non studio consulendi. Si sic 
interrogaveris, ego disco, tu doces : et nec 
mihi oberit in responsione verecundia, nec 
tibi deerit in responsionis examinatione iusti- 
tia. Sed sapiens interrogatio sapientis, magna 
fiet eruditio proficere cupientis. Ecce offero 
peritiae tuae discutiendam clementer igno- 
rantiam et scientiam meam. Require sapien- 
ter interrogando, quid iam noverim, quid 
adhuc nesciam, quid emendare fortiter de- 
beam. Nunc interim dignare considerare, 
quales habeat vires ab arriano Gothorum 
comite nuper proposita quaestio. 


2. Sed prius, quid inter se sententiis vel 
dogmatibus differant Arriani et Catholici, 
deliberemus. Arriani volunt individuam Tri- 
nitatem praedicare, sicut scripturae praedi- 
cant unum Deum. Catholici verum praecep- 
tum legis salubriter audientes : audi, Israel, 
dominus Deus tuus, Deus unus est !; ne videan- 
tur sub unius Dei religione fidem trinitatis 
excludere, tres personas unius substantiae 
praedicantes, ipsam trinitatem unum Deum 
simpliciter confitentur. Et de omni S. Tri- 
nitate dictum sapienter intellegunt : au- 
[p. 171] - di, Israel; dominus Deus tuus, Deus 
unus est. Arriani denuo patris et filii et spi- 
ritus sancti tres substantias praedicant ; et 
ideo eorum potestatem dividunt, unitatem 
vitant, immensitatem minuunt, et per impios 
gradus ad errores pessimi  pracipitii 
devoluti, maiori patri minorem filium subi- 
ciunt : minori autem filio inferiorem spiri- 
tum sanctum credunt. Catholici e contrario 
Deum patrem, Deum filium, Deum spiritum 
sanctum, ne tres deos gentiliter inducere 
videantur, unius esse honoris, gloriae, mag- 
nitudinis, aeternitatis, divinitatis, aequali- 
tatis, essentiae profitentur : et nemini alte- 
rum praeponere cupientes, de patre tamen 
filium natum, de patre et filio spiritum sanc- 
tum procedere sentiunt. Arrianos si interro- 
gare volueris, unde filius sit, timent dicere 
de patris essentia, ne gignentis et geniti pro- 
betur una divinitas, et confirmetur aequa- 
litas. Timent rursus ex nihilo natum filium 
profiteri, ne creator accipiens originem simi- 
lem creaturis, unigeniti privilegio spoliatus 
perdat gloriam creatoris. Aliunde vero filium 
natum, idest ex aliqua subiacente materia, 
multo amplius timent adstruere, ne videatur 
quaelibet res ante eum fuisse, per quem facta 
sunt omnia. Sic deficiente malitia, quaerunt 
ignorantiae patrocinium ; voce Iudaeorum 
Catholicis renuntiantes nescimus unde sit?. 
Quibus ilico vera respondent, si nescitis unde 
sit, credite, quia de patris est natus essen- 
tia : sed si negatis quod de patre sit, vos 


(1) Deut. 6, 4; (2) Jo. 9, 29; 

dicite unde. Arriani minorem filium dicunt, 
quia conantur negare aequalem : Catholici 
vero prius eum Deo patri confitentur aequa- 
lem, quam postea rite valeant confiteri secun- 
dum carnem factum minorem. Non ideo 
sunt Arriani culpabiles, quia Deum Dei 
filium Deo patri confitentur minorem, sed 
quia in divinitate, non in carne, confitentur 
minorem ; et quia omnino negare conantur 
aequalem. Dicimus proinde nos Deum Dei 
fiim secundum carnem minoratum, non 
tamen minorem ante saecula credimus natum. 
Dicimus minorem, secundum quod factus est 
homo ; et non dicimus minorem, secundum 
quod permanet Deus, et cum patre et s. spi- 
ritu naturaliter unus Deus. 

[p- 172] 

3. Itaque proponentibus hanc sententiam, 
quam Beatitudinis vestrae breviter expres- 
sit epistula ; si propter veram humanitatem, 
minorem patre dicitis filium, erit profecto 
propter veritatem corporis in sempiternum 
minor, si unus atque idem est filius ; nulla- 
tenus expavescimus, immo potius affirma- 
mus, et dicimus utique : quia propter veram 
humanitatem, minorem patre filium dici- 
mus, erit profecto propter veritatem cor- 
poris in sempiternum minor : sed ipse, qui 
propter veritatem corporis erit in sempiter- 
num minor, idem ipse secundum veritatem 
divinitatis fuit, est, erit aequalis : quia unus 
atque idem est filius ab aeterno in aeternum 
Deo patri semper aequalis, a certo tempore 
in aeternum Deo patri semper minor. Aequa- 
litas quippe eius secundum divinitatem non 
habet initium, minoratio secundum carnem 
accepit initium : verumtamen nec aequa- 
litas competens divinitati, nec minoratio 
congruens carni, habet finem. Sive ergo 
secundum carnem minor, sive secundum 
divinitatem dicatur aequalis, idem atque 
unus est Christus, vere filius Dei, et vere 
filius hominis. Semper minor, ex quo esse 
coepit, quia voluit, minor : semper aequalis, 
quia nunquam non fuit, nec umquam non 
erit aequalis : aequalis enim perseverans fac- 
tus est minor, minor factus permansit aequa- 
lis : totus minor, et totus aequalis. Sed ideo 
totus minor, et totus aequalis, quia non in 
eo dividitur vel subdividitur una persona. 
Ideo simul et minor et aequalis, quia serva- 
tur in eo utraque natura, et quam habuit 
ex patre, et quam suscepit ex matre. 

4. Alioquin si una in Christo et persona 
existeret et natura, non posset unus Christus 
uni patri et minor et aequalis rectissime 
praedicari. Et fortasse tunc invenirent quod 
obicerent Arriani dicentes : si minor creditur, 
negatur aequalis ; si aequalis creditur, nega- 
tur minor. Cuius propositionis violentia illos 
posset maxime conturbare. qui nunc a com- 


munione multarum se gentium dirimentes, 
ante adunationem somniantur duas Christi 
fuisse naturas sive substantias et post 
adunationem mentiuntur unam factam de 
duabus: ridicule omnino ; ut tunc duae puten- 
tur extitisse in Christo substantiae, quando 
nec dum fuerant adunatae; et tunc duae 
magis esse destiterint, quando sunt aduna- 
tae. Quis absurditatem talia suspi-[p. 173]- 
cantium toleret? Hoc tamen sibi timere 
videntur ne quasi crescente numero substan- 
tiarum, personarum quoque numerus cres- 
cat : et per imperitam nestoriani erroris 
declinationem, tradentur in manus Arria- 
norum penitus confutandi. Quandocumque 
enim voluerint unam Christi praedicare natu- 
ram, sicut unam certum est praedicari 
debere personam, rite eis dicetur : ergo si 
unius Christi una natura et persona dixit : 
pater maior me est!; quare minor negatur, 
qui non habet aliam substantiam sive per- 
sonam, propter quam dicatur aequalis? Si 
enim Christi una natura et persona subiacuit 
passionibus, impassibili patri nunquam mere- 
tur vel comparari, quanto magis aequari, 
non habens aliam substantiam sive perso- 
nam, in qua possit sicut pater impassibilis 
praedicari? Postremo quomodo est unius 
substantiae cum patre, qui in una sua sub- 
stantia et persona passionibus subiacuit, qui- 
bus non subiacuit pater? Nisi forte propter 
unitatem substantiae cum filio, passionibus 
filii sui subicitur etiam pater; unde Patri- 
passianorum perversitas glorietur. 

5. Talia proponentibus Arrianis, si volue- 
rint illi dispensationem carnis et verae huma- 
nitatis tempus opponere, non immerito tunc 
fortasse dicetur, quod sine causa nunc veris 
Catholicis dicitur, si secundum veram huma- 
nitatem minor est filius, erit profecto prop- 
ter veritatem corporis in sempiternum mi- 
nor; si unus atque idem est filius : vimque 
propositionis huius quo fugiant, non habe- 
bunt : quia duos quidem Christos omnino 
nec stulte poterunt praedicare singularis 
personae et substantiae praedicatores. Praedi- 
cabunt autem, quamvis inconsequenter, na- 
turam corporis in incorpoream transisse natu- 
ram : post adunationem quippe duarum 
substantiarum, de duabus unam factam 
fuisse substantiam suspicantes, errore tali 
facilius implicantur. Ipsis proinde duarum 
in Christo substantiarum negatoribus, ipsis 
erit obiectio modo proposita terribilis et inso- 
lubilis : ad nos tamen Catholicos orthodoxos 
laxa pervenit, immo nec pervenit, quia nihil 
quod iuste nobis obici debeat invenit. Conti- 
nuo quippe nobis responsionis veritas coope- 


(1) Jo. 14, 28; 

rante gratia Dei subvenit, ut respondeamus 
eis, vere unus est Christus. Sapientibus tamen 
mentibus, [p. 174] quoties audiunt unus est 
Christus, cogitare convenit quomodo .sSit 
unus, utrum unam habendo personam, an 
unam habendo naturam. Sed non potest dici 
unam habere naturam, quem suscepisse alte- 
ram dicimus. Potest tamen dici unam habere 
personam, quoniam persona illa semper 
manens naturae semper manentis, ita muta- 
bilem postea naturam, sine persona, volun- 
taria pietate suscepit, ut humanam substan- 
tiam, non habentem subsistentem manen- 
temque personam, in unitatem suscipiens, ad 
se faceret pertinere : fieretque deinceps huma- 
nitas illa divina, quoniam Dei coepisset, ex 
quo esse coepisset, habere personam : divi- 
nitas illa humana, quoniam sibi in unitatem 
personae veraciter humanam voluit adunare 
naturam. 

6. Dicimus ergo cum fiducia, dicimus nihil 
timentes, unus est Christus, unus est Deus 
hominisque filius : idest una est Christi homi- 
nisque persona : non tamen dicimus una est 
Christi Dei hominisque natura : concordantes 
apostolicis vocibus, ubi volens gentium doc- 
tor unius personae veritatem probare, nam 
et ego, inquit Corinthiis, quod donavi, si 
quod donavi, propter vos in persona Christi !. 
Numquid non melius personis diceret, si vel- 
let in Christo duas praedicare personas? 
Sicut volens in Christo duas significare subs- 
tantias, evidentem simul adhibet differen- 
tiam substantiarum, dicens alio loco : ef si 
crucifixus est ex. infirmitate, sed vivit ex vir- 
tute Dei ?., Numquid non ipse crucifixus est, 
qui vivit? et tamen ex infirmitate crucifixus 
est, ex virtute Dei vivit. Unde ad maiorem 
commendationem personae unius, sic unus 
Christus praedicatur, ut aliquando una eius 
vel humana vel divina natura commemo- 
retur : et utraque tamen intellegatur, quo- 
niam tanta est unitas, ut qui unam nomi- 
naverit, ambas significaverit. Praeter quod 
idem B. Apostolus nunc humanitatem solam 
specialiter signans ad Timotheum loquitur : 
unus est Deus, unus et mediator Dei et homi- 
num homo Christus lIesus?. Nunc de divini- 
tate sola praedicationem verissimam faciens 
memoratis Corinthiis ait : nam et si sunt qui 
dicantur dii, si quidem sunt dii multi, et 
domini multi : nobis tamen unus Deus pater, 
ex quo omnia ; et unus dominus Iesus Chris- 
tus, per quem omnia *. Quis, rogo, audiens 
utraque haec testimonia sic omnino desipiat, 
ut aut ubi audit unus est mediator Dei et 
hominum homo Christus Iesus, neget Deum 
quem [p. 175] videt hominem praedicari? 


(1) II Cor. 2, 10 ; (2) II Cor. 13, 4; (3) I 
Cor.c28557 (4) 15 Gora 8,5/5 


aut ubi audit unus est dominus Iesus Chris- 
tus per quem omnia, neget eum factum 
hominem inter omnia? 

7. Profecto nullus, invenitur cui talia sen- 
tire persuadeat inimicus : nisi forte Mani- 
chaeus, qui veram humanitatem phanta- 
siam putat : et Photinus, qui totus occupatur 
circa opera carnis, evidenter in Christo divi- 
nam substantiam negat. Utrique sine dubio 
alterius apostolici sermonis omnino imme- 
mores, ubi simul utramque substantiam in 
una Christi Dei hominisque persona comme- 
morans, Romanos hoc sermone bonus doc- 
tor aedificat : optarem ego ipse anathema esse 
a Christo pro fratribus meis, qui sunt cognati 
mei secundum carnem : quorum est adoptio 
filiorum, et gloria, et legislatio, et obsequium, 
et promissa; quorum patres, ex quibus Christus 
secundum carnem, qui est super omnia Deus 
benedictus in saecula!. Ecce quomodo unus 
est Christus, et ex patribus secundum car- 
nem, et Deus super omnia benedictus in 
saecula. Qui cum saepius se filium hominis 
in evangelio nuncupet, iudaicae saevitiae 
crudelitatem tali exprobratione compescens 
quid me quaeritis interficere hominem, qui 
veritatem locutus sum vobis? testatur tamen 
evangelista dicens propterea eum magis 
Iudaei volebant interficere, quia non solum 
solvebat sabbatum, sed et patrem suum dice- 
bat Deum, aequalem se faciens Deo?. Num- 
quid opinabitur aliquis duos Christos sacra 
evangelia praedicare, unum qui se filium 
hominis et hominem nuncupet, alterum qui 
patrem suum dicat Deum, aequalem se 
faciens Deo? Numquid quia dicens disci- 
pulis quem me dicunt homines esse filium 
hominis * audivit Petrum confitentem fu es 
filius Dei vivi? duos Christos intellegi voluit, 
unum filium hominis, de quo ipse interro- 
gavit ; alterum filium Dei vivi, quem confes- 
sus est Petrus? Numquid quia modo dicit 
ego et pater unum sumus ? ; modo dicit pater 
maior me est? ; duos Christos duplex ista 
professio pollicetur, ut alter sit cum patre 
unus, alter cui maior sit pater? Non sunt 
plane verba ista significantia duos Christos, 
sed unius tamen Christi duas nobis omnino 
videntur insinuare naturas. Si enim duos 
Christos credere debemus, unum filium Dei, 
alterum filium hominis; aut mendaciter, 
quod absit, aut ignoranter locutus est Chris- 
tus ubi dixit : nemo ascendit in caelum, nisi 
qui de caelo descendit, [p. 176] filius hominis 
qui est in caelo?. Loquens enim filius homi- 
nis in saeculo, quomodo esse posset in caelo? 


(1) Rom. 9, 3; (2) Jo. 8, 40 ; (3) Jo. 5, 
18; (4) Matt. 16, 13; (5) Matt. 16, 13; 
(Jo. 10, 30; (7) Jo. 14, 28; (8) Jo. 3, 


, 


ins. 

Quis non ei rectissime responderet, quid 
loqueris, Christe? si tu es filius hominis, 
nobiscum es, non in caelo. Quare ergo dicis, 
filius hominis qui est in caelo? 

8. Sed quia nec veritas.fallere, nec sapien- 
tia potest aliquid ignorare, continuo digna- 
retur respondere veraciter et prudenter 
nolite scandalum pati : ego sum filius homi- 
nis, ego sum filius Dei; ego qui vobiscum 
loquor, ego qui cum patre cuncta dispono : 
propterea dico filium hominis, qui est in 
caelo. Non sunt sibi verba mea contraria. 
Si non ego filius hominis, ego essem filius 
Dei, numquam debui dicere, filius hominis 
qui est in caelo. Substantia mea ergo, per 
quam sum filius hominis, non est adhuc in 
caelo : substantia vero mea, per quam sum 
filius Dei, semper et in terra est et in caelo. 
Sed quoniam semper in his duabus substan- 
tis meis una est persona mea, propterea 
nemo ascendit in caelum, nisi qui de caelo 
descendit filius hominis, qui est in caelo. 
Nonne cuivis incredulo satisfaceret in his 
sermonibus veritas, et sic appareret perso- 
nae unius singularitas, et duarum substan- 
tiarum maneret salva proprietas? Sine causa 
igitur duos Christos obicit haereticorum fal- 
sitas, ut fidelium terreatur sancta simplicitas. 
Nam si praetermissa saniore differentia natu- 
rarum duarum in unitate personae Christi 
manentium, velimus calumnias adversus 
haereticos fabricare ; dicent ipsi, qui nobis 
haec de duobus Christis proponere inci- 
piunt, Arriani : quando dicit B. Paulus tradidi 
enim vobis in primis, quod et accepistis, quia 
Christus mortuus est secundum scripturas, et 
quia resurrexit (leríia die secundum  scrip- 
turas! quomodo poterit mori Christus secun- 


dum divinitatem, quomodo sepeliri, et tertia 


die resurgere? Nonne haec ad corpus pertinere 
manifestans ipse Dominus solvife templum 
istud, ait Iudaeis, ef in tribus diebus excitabo 
illud ?*? Ubi protinus evangelista subiunxit : 
hoc autem dicebat de templo corporis sui ?. Si 
ergo secundum carnem mortuus est, non 
secundum divinitatem, ecce invenitur mor- 
tuus, et non mortuus Christus ; et sepultus, 
et non sepultus ; et resurgens, et non resur- 
gens : mortuus scilicet secundum carnem, 
non mortuus secundum divinitatem ; sepul- 
tus secundum carnem quae tumulo tene- 
batur inclusa, non sepultus secundum divini- 
tatem [p. 177] quae ubique tota cum patre 
regnabat et regnat; resurgens secundum 
carnem quae anima deserente ceciderat, non 


resurgens secundum divinitatem quae prop- 


terea minime capax est resurrectionis quia 
nescit occasum. 


- (1) I Cor. 15, 3; 


(2) Jo. 2, 19; (3) Jo. 
2; 519 ; i 

9. Nunc ergo aut permittere compellantur 
in uno Christo duarum manere naturarum 
proprietates ; aut certe ipsi potius Arriani, 
ne videantur facere duos Christos, absolute 
negent ex toto hominem Christum : quamvis 
ex magna parte negaverint ; animam quippe 
rationalem de sacramento incarnationis aufer- 
re nitentes, meliorem partem hominis Christo 
domino negaverunt. Auferant ergo ei sine 
pudore totam hominis naturam, cui iam 
dimidiam . negaverunt.  Evacuent illud 
magnum pietatis et mirabile sacramentum, 
et tunc apud eos sit unus Christus, cuius 
omnes temporales actus et passiones ad 
iniuriam divinitatis libere transferunt. Una 
quippe pereunte natura, idest hominis, 
omnino eis erroris sui perversitas constare 
putabitur : ut cum Christus dixerit pater 
maior me est non ait nisi vox divinitatis ; 
quia iam minime potest intellegi vox huma- 
nitatis, unde semel natura ablata fuerit homi- 
nis. Ipsos ergo ad hanc necessitatem negandae 
unius substantiae ducat magna perversitas, 
quibus placet adscribere divinitati quidquid 
ex infirmitate assumpti corporis dignata est 
loqui divinitas. Si tamen vel sic inveniunt, 
quomodo vim veritatis eludere valeant, 
quando patris et filii significatur aequalitas, 
dicente Christo ego et pater unum sumus !. 
Et alibi ego in patre, et pater in me ?. Et alibi 
omnia quae habet pater, mea sunt ?. 

10. Multa alia sunt Beatitudini tuae notis- 
sima testimonia, quibus Deus, et cum patre 
unus Deus, evidenter ostenditur Christus. 
Ita ut omnino, nisi recte distinguendo natu- 
ras, in tanta diversitate sermonis et operis, 
nemo capiat quomodo sit unus Christus, nisi 
qui voluerit hoc tenere, hoc credere, hoc 
docere, quod olim catholica ecclesia credidit, 
tenuit, docuit, intellexit, unum Christum 
esse, idest. unam Christi esse personam ; 
verumtatem ipsius unius Christi duas esse 
naturas : meritoque hanc esse regulam verae 
fidei, ut quidquid in omnibus scripturis 
divinitus inspiratis invenitur, ubi Christus 
minor patre debeat aut possit intelligi, ad 
incarnationis referatur dispensationem. Conti- 
cescat omnis hae-[p. 178]-reticorum perfidia: 
secundum veritatem corporis minor est filius : 
nec timemus ne sit in aeternum minor, quem 
propter nos scimus factum minorem. Non ex 
necessitate mutatus est ut esset minor, sed 
voluntarie verbum caro factum est, et habi- 
tavit in nobis *. Quoties igitur eum minorem 
fatemur, quid nobis praestitit, non quid sibi 
voluit, indicamus ; et quantum nos dilexerit, 
commemoramus. Nullatenus ergo debemus 
inrogare contumelias creatori, sed agere 


(1) Jo. 14, 11; (2) Jo. 14, 11; (3) Jo. 16, 15; 

potius gratias redemptori. Nihil ille de suo per- 
didit, quando fieri voluit minor : sed nos mul- 
tum adquisivimus, propter quos factus est mi- 
nor. Benedictus est in omnia szcula, qui visita- 
vit in novissimis seculis uterum virginis, et 
sine opere maritalis seminis, sine transgressio- 
ne przvaricatricis originis, Deus verus et homo 
perfectus apparuit, et matri consubstantialis 
et patri : invisibilis ex natura patris, visibilis 
ex natura matris : incomprehensibilis ex 
natura patris, passibilis ex natura matris : 
immortalis ex natura patris, mortalis ex 
natura matris : qui peracto crucis negotio, 
triumphator regressus ad celum, per immor- 
talitatem quidem patris absorbuit mor- 
talitatem matris. Verumtamen quia natu- 
ram matris non perdidit, sed melioravit 
sedens ad dexteram patris, immortaliter 
beatus quoniam Christus surgens a mortuis 
iam non moritur, mors ultra non dominabi- 
tur !; accepit, secundum apostolum, nomen 
quod est super omne nomen ?. 

11. Verumtamen  adorantibus angelis, 
sedens ad dexteram patris, adhuc tamen talis 
est rediturus ad vivos et mortuos iudicandos, 
qualis hinc ascendit, deducentibus angelis, 
videntibus discipulis, habens scilicet animam 
rationalem, nostrique generis veram carnem, 
sine peccato, semper immaculatam, cuiusque 
adeo commendare voluit veritatem, ut resur- 
gens ex mortuis praeberet eam credentium 
visibus aspiciendam, dubitantium manibus 
sine dubitatione palpandam, servatis etiam 
vulnerum cicatricibus : ne parum firma fieret 
fides resurrectionis, si virtute resurrectionis 
omnis auferretur memoria passionis. Reditu- 
rus ergo qualis ascendit, sine dubio Deus 
homo rediturus est, quoniam Deus homo pro- 
fectus est : deserens nos corporaliter, manens 
nobiscum spiritaliter, venturus ad nos etiam 
corporaliter : ut videat Iudaeus Deum mani- 
festum, quem latentem sub carnis velamine 
crucifixit : intellegat Arrianus ex potestate 
iudicii Deo patri semper aequalem, quem 
pronuntiare ausus est minorem, quando 
iudicare et blasphemare suum non ti-[p. 179]- 
muit creatorem : recognoscat Manichaeus 
non fuisse corpus Christi domini simulatum, 
cum viderit eum super angelos exaltatum : 
Photinus quoque miser, et iam frustra mise- 
rabilis, non fuisse purum hominem sentiat, in 
quo omnem plenitudinem divinitatis habitare 
corporaliter discet. Erit etiam tunc Nestorio 
sera et sterilis paenitentia, cum permanente 

jn Christo utraque substantia, personae unius 
apparuerit evidentia: nec permittetur amplius 
duos Christos dicere, videns se unius iudicis 
Christi iudicio. condemnatum ad exteriores 


(1) Rom. 6, 9 ; (2) Philip. 2, 9; 


tenebras ambulare. Sequetur hunc Eutyches 
dissimiliter perfidus, sed similiter condem- 
nandus, in una Christi persona duas manifeste 
substantias permanere cognoscens, unam 
quam videbit, ut confundatur; aliam quam 
non videbit, ut puniatur : auditurus, sicut 
omnes impii, tollatur impius ut non videat 
claritatem Dei : nec audebit amplius suspicari, 
nihil Christum de Mariae genitricis carne 
sumpsisse : sed velit nolit, aspiciet Domi- 
num ipsum esse filium David, quia natus est 
ex semine David !. (Quomodo autem ex semine 
David nasci potuit, sine semine viri conceptus 
et natus, nisi quia de semine David caro 
extitit B. Mariae, quae materiam carnis 
nascituro ex se Domino ministravit? 

12. Turbabuntur illic stultae mentis homi- 
nes, qui Iohanne in evangelio clamante : 
verbum caro factum est, et habitavit in nobis? 
putaverunt ipsum verbum in carnem muta- 
tum : nescientes neque intellegentes ita 
dictum simpliciter verbum caro factum est 
ac si diceretur, verbum homo natus est. 
Saepe enim totus homo, carnis nomine nun- 
cupatur, sicut psalmus loquitur : ad te omnis 
caro veniet?. Et apostolus : quoniam ex operibus 
legis non iustificabitur omnis caro *. Si enim 
verbum mutaretur aut mutari posset in 
carnem, semel dicens evangelista verbum caro 
factum est : nullatenus sequeretur et habitavit 
in nobis. Si enim mutaretur, nón habitaret 
in nobis. Verbum caro factum habitavit in 
nobis, idest accepit quod non erat, nec amisit 
quod erat : vere dominus Iesus Christus qui 
cum in forma Dei esset, non rapinam arbitratus 
est esse se aequalem Deo, sed semet ipsum exina- 
nivit formam servi accipiens, in similitudinem 
hominum factus, et habitu inventus ut homo ?. 
Formam enim suscipiens, et forma suscepta, 
unus est Christus. Sed tamen alia sunt verba 
scripturae, quibus significatur membra susci- 
piens ; alia sunt, quibus significatur membra 
suscepta. Si aequalem praedicas Christum, 
susceptae [p. 180] formae testimonium per- 
hibuisti : si minorem praedicas Christum, 
susceptae formae testimonium perhibuisti ; 
ab uno tamen Christo non recessisti, qui 
humiliavit se, factus obediens usque ad mortem, 
mortem autem crucis : propler quod et Deus 
exaltavit, et donavit ei nomen quod est super 
omne nomen; ui in nomine lesu omne genu 
flectatur caelestium terrestrium et infernorum : 
et omnis lingua confiteatur quia Dominus 
Iesus in gloria est Dei patris?. Qui tamen 
quamvis iam, positus in gloria Dei patris, 
minor erit patre, quamdiu habebit substan- 
tiam matris. Creata quippe substantia crea- 

trici substantiae semper est minor, nec potest 
aliquando creatura fieri divinitas, licet di- 
gnata sit divinitas suscipere creaturam. 
Sic enim etiam divinitas mutabilem creatu- 
ram suscepit, ut non mutaretur in creaturam, 
sed propter unum Christum, propter unius 
personae in Christo singularitatem, incolumi 
substantia creatoris, creatura coeperit cum 
divinitate unam haberet personam. Si ergo 
divinitas mutari non potuit in creaturam, 
quomodo creatura mutabitur in divinitatem? 

13. Longe istud sit a fidelium mentibus 
vel dicere vel defendere. Christus unus est, 
nemo denegat, sed in uno Christo nec creator 
sic diminutus est, ut per immutationem 
paternae substantiae fieret creatura, nec 
homo sic exaltatus est, ut per abolitionem 
substantiae nostrae, divinitas secundum pro- 
prietatem essentiae incommutabilis fieret, 
et creatura non esset. In tantum quippe 
minor erit filius etiam post iudicium factum, 
ut beatissimus Paulus constantissime prae- 
dicet : ciun autem ei omnia subiecta fuerint, 
tunc et ipse subiectus erit ei, qui sibi subiecit 
omnia!. Numquid tunc secundum divinita- 
tem subiectus erit? non utique : nam si 


divinitati competeret ista subiectio, futuri. 


temporis verbum nullo modo poneret : et 
non tunc subiectus erit, sed nunc subiectus 
est, dixisset apostolus : neque enim tunc 
incipiet habere divinitatem. Ut rectissime 
dicatur, quia tunc subiectus erit : subiectus 
erit utique in carne, quam suscepit ex nobis, 
in qua etiam modo subiectus est. Verumta- 
men ideo vas electionis, tunc subiectus erit 
voluit dicere, tamquam diceret, etiam tunc 
homo erit : contra eos videlicet vigilans, qui 
naturam corporis in naturam incorpoream 
transferre conantes, suspicantur quia tunc 
homo non erit. [p. 181] Et si homo non erit, 
sine dubio nec subiectus erit. Cui suspicioni 
vigilanter occurrens ait func et ipse subiectus 
erit : hoc est, tunc etiam ipse homo erit, per 
subiectionis officium perhibens testimonium, 
per subiectionis humilitatem naturae infe- 
rioris ostendens aeternitatem. Christus autem, 
qui tunc subiectus erit, quia homo erit, 
sine dubio etiam minor erit. Audi, beatissime 
Frater, S. Augustini fidelissima verba, quibus 
adversum propositiones Absentii loci huius 
sic aperit intellectum. « Quod vero dicit 
apostolus, etiam in futuro saeculo patri 
fiiium subiectum futurum, ubi ait, tunc et 
ipse subiectus erit ei, qui illi subiecit omnia ; 
quid mirum, quando quidem illa in filio 
forna humana mansura est, qua semper 
maior est pater? Quamvis non defuerint, qui 
illam tunc filii subiectionem, ipsius humanae 


(1) I Cor. 15, 28; 


formae in divinam substantiam commuta- 
tionem intellegendam putaverint : tamquam 
hoc cuique rei subiciatur, quod in eam 
vertitur et mutatur. Sed nos quid hinc sentia- 
mus ostendimus, magis ideo dixisse aposto- 
lum, etiam tunc patri filium subiectum futu- 
rum, ne quis in eo putaret spiritum et corpus 
humanum aliqua conversione periturum !, » 
Manebit ergo, secundum sensum B. Augustini 
pontificis, etiam tunc forma hominis, in qua 
Christus subiectus erit : et per ipsam subiec- 
tionem minor erit. 

14. Quod omnino sine aliqua dubitatione 
valebimus intellegere, si requirere adhuc 
velimus ex qua natura sit Deus, ex qua natura 
factus fuerit sacerdos. Nempe clara vox est 
apostoli dicentis : omnis summus sacerdos ex 
hominibus acceptus, pro hominibus assistit 
apud Deum?. Si ergo summus sacerdos ex 
hominibus assumitur, Christus factus sum- 
mus sacerdos ex hominibus assumptus est. 
In tantum summus sacerdos, in quantum 
homo. Si autem vera humanitas in incor- 
poream transierit aliquando naturam, erit 
tempus quando non sit summus sacerdos. 
Quando enim desierit homo esse assumptus 
ex nobis, desinet summus sacerdos esse pro 
nobis. Apostolus autem differentiam [p. 182] 
certissimam inter sacerdotes temporales ip- 
sumque demonstrans ait : illi enim sine iura- 
tione constituti sunt sacerdotes : hic autem 
cum iuratione, per eum qui dicil ad eum 
iuravit Dominus et non paenitebit eum 
tu es sacerdos in aeternum. Tanto melioris 
testamenti factus est sponsor lesus! Et illi 
quidem plures sunt facti sacerdotes, quia morte 
prohibebantur perseverare hic autem quia 
manet in aeternum, intransgredibile habet 
sacerdotium : unde et salvos perficere potest 
eos, qui adveniunt per ipsum ad Deum; 
semper vivens ad interpellandum pro ipsis ?. 
In quantum ergo intransgredibile habet sacer- 
dotium, in tantum sacerdos permanet in 
aeternum : in quantum sacerdos permanet, 
in tantum homo permanet : in quantum 
homo permanet, in tantum minor apparet. 
Aut igitur sacerdotium aliquando finiet, aut 
minor numquam esse desinet. Sacerdos enim 
semper est minor Deo, cui est sacerdos. 

15. Duo tamen agit sacerdos ; aut inter- 
pellat exaudiendus, aut agit gratias exaudi- 
tus : interpellans, offert sacrificium depreca- 
tionis : agens gratias, offert sacrificium lau- 
dis : interpellans, allegat necessitates delin- 
quentium : agens gratias, beneficia enumerat 
satisfacientibus concessa misericorditer 
interpellans, petit veniam reis : agens gratias, 
congaudere desiderat absolutis. Sic et Chris- 

tus habens sempiternum sacerdotium, quem 
perseverare non prohibet mors, sicut ceteros 
sacerdotes, interpellavit pro nobis, in cruce 
sacrificium proprii corporis offerens : inter- 
pellat etiam modo pro omnibus, nos ipsos 
Deo mundum sacrificium fieri cupiens. Sed 
cum fuerit in nobis misericordia divina per- 
fecta ; cum absorpta fuerit mors in victoria ; 
cum transierint omnia mala nostra, quando 
satiati omnibus bonis, nec peccabimus, nec 
dolebimus, nec inimicum diabolum patiemur, 
sed in summa pace ac felicitate regnabimus ; 
desinet quidem tunc interpellare pro nobis 
non habentibus iam quid petere debeamus ; 
nunquam tamen desinet gratias agere pro 
nobis. Sicut enim modo per sacerdotem nos- 
trum petimus misericordiam, sic in illa tunc 
beatitudine constituti, per sacerdotem nos- 
trum offeremus sacrificium laudis. Cuius rei 
testis apostolus ait : per ipsum offerimus 
sacrificium laudis semper Deo!. Quando 
autem sacerdos esse desinet, per quem sacri- 
ficium laudis semper offerimus? an forte sine 
laude Dei in aeternum vivemus? Sed psal- 
mista dicit beati qui ha-[p. 183]-bitant in 
domo tua : in saecula saeculorum laudabunt te?. 
Si ergo in saecula laudabimus, semper offere- 
mus sacrificium laudis : ut dicit nobis apos- 
tolus per ipsum offerimus sacrificium laudis 
semper Deo. Semper ergo erit sacerdos 
Christus, per quem possumus offerre sacri- 
ficium laudis : semper minor, quia sacerdos. 
Verumtamen quia unus est semper Christus, 
ipse est sacerdos, ipse est Deus, qui cum 
patre et spiritu sancto a fidelibus adoratur, 
benedicitur, glorificatur : ipse interpellat, 
ipse miseretur, ipse gratias agit, ipse gratiam 
donat : et sicut ecclesiam suam docuit in 
quotidianis sacrificiis hanc custodire regulam, 
ut pro peccatoribus sive adhuc in terra labo- 
rantibus sive iam de saeculo recedentibus 
orationem faciat; pro martyribus vero gra- 
tiarum deferat actionem ; sic ipse nunc pro 
nobis, quamdiu miseri sumus, interpellat ; 
cum beatos nos fecerit, gratias aget : et sic in 
utroque officio sacerdotis intransgredibile 
sacerdotium sempiternus sacerdos obtinet. 
Vera quippe est illa sententia quae ponitur 
ad Hebraeos : Jesus Christus heri et hodie, 
idem ipse et in saecula ?. Ipsum proinde, beatis- 
sime Frater, supplicatione votisque continuis 
obsecrare non cesses ut mihi familiari iam 
tuo peccata dimittat, scientiam tribuat, et 
mutuae caritatis inter nos semel inchoatam 
perficiat gratiam. 

16. Dominus pater noster, scilicet Ful- 
gentius die kalendarum ianuariarum tempo- 


(1) Hebr. 13, 15 ; 

ralem carnis suae vitam beatis actibus 
gloriosam pretiosa morte mutavit : et raptus 
de medio iniquitatis, quoniam placita erat 
Deo anima eius, ad aeternae laetitiae quietis- 
que parata gaudia feliciter ambulavit. Verum- 
tamen ipso die sepeliri minime potuit : 
inclinata quippe fuit in vesperum dies : 
mane ergo cum magna frequentia et honore 
sepultus est : ideo dies depositionis eius quarto 
nonas ianuarias debet ab omnibus fidelibus 
celebrari. Vita vero eius si descripta fideliter 
fuerit, satis magna praebebit imitari cupien- 
tibus exempla virtutum. Sed hoc ora, domine 
Frater, ut Deus a cuius facie scientia et intel- 
lectus procedit hoc fieri sinat : et cum factum 
fuerit, mei erit officii exem-[p. 184]-plaria 
veriora dirigere. Monasterii eius sanctissima 
congregatio, si vicina bella non metuat, 
magistri optimi virtutibus aemula bonorum 
operum pietate respondet, et per angustam 
viam caritatis ambulans gressibus, magna 
adhuc solatia praebet omnibus miseris. Multi 
quippe ibi sunt, in quibus possit beatus semper 
et sanctus Fulgentius inveniri. 


67 — 948 addenda sunt 


epistole quinque. 


— quis e codice Casinensi 16, ssculi 11, 
deprompte sunt 


in  Florilegio — Casinensi 
(Bibliothece Casinensi ad- 
nexo), I, 1873, p. 193, 


et a 


A. REIFFERSCHEID, .Ánec- 
doia Casinensia, Breslau, 
1871, p. 5, 


(Clavis 848) 


ex quo epistolas transcribimus. 


EPISTOLAE 


[A. RzxrrrERsCHEID, Anecdoía Casinensia, 
Breslau, 1871, p. 5] 


I 


Domino beatissimo et cum summa reve- 
rentia suscipiendo sancto patri Feliciano 
episcopo filius. 

Si sibi caritas credit, a servito tuo nun- 
quam mens mea discedit. in spiritu meo totus 
domine pater inhabitas et miro modo, quo- 
tiens beatitudini tuae cogor loqui per litteras, 
tunc absentem vel corporaliter sentio quem 
praesentem cotidie fideliter scio. quid ergo 
nunc amplius ex isto officio salutationis 

adquirimus, nisi quod speculum forsitan oculis 
nostrae voluntatis obicimus et affectum 
nostrum vehementius excitamus, ut scias 
quantum diligaris et pro his qui te amplius 
diligunt etiam peculiariter digneris. alia est 
enim publicae intercessionis devotio, quam 
debes omnibus populis pro persona et ordine 
sacerdotis, alia est privatae commendationis 
arcana conprecatio quam familiaribus tuis 
specialiter debes pro benivolentia domesticae 
caritatis. 


II 


Domino beatissimo et cum summa reve- 
rentia suscipiendo sancto patri Felici pres- 
bytero et abbati filius. 

Cotidie quaeso pro nostris iniquitatibus 
orare dignemini Deo vestras preces exau- 
diente, cuius inhaereatis dilectioni constituti 
videlicet in illo loco tranquillitatis, ubi prop- 
ter abundantiam caritatis requiescit spiritus 
veritatis. ita ergo fiat, ita fieri divina gratia 
doceat, habeamus vos apud bonum iudicem 
patronos fideles et gloriemur nos manere et 
permanere vobis in perpetuum famulos 
humiles. tunc enim proderit officiosam salu- 
tationem saepius exhibere, si 
orationis adiutorium semper placeat impe- 
trare. 

III 

Domino beatissimo meritoque plurimum 
venerabili sancto fratri Lampadio presbytero 
Ferrandus exiguus. 

Pacifico viro pacificum dare consilium 
maior debuit videri temeritas, si inter me et 
beatitudinem vestram minor existeret caritas. 
at nunc quando sic unum sumus, ut idem 
velle et idem nolle pro communibus utilita- 
tibus studeamus, accipe obsecro sancte [p. 6] 
frater exhortationem, immo potius sugges- 
tionem meam libenter et remissis si quz forsi- 
tan emergere potuere offensionibus in persona 
cognati tui Victoris expulsa discordia fac 
concordiam vincere. visita benivolus praesen- 
tiam tuam desiderantes nec sororis affectum 
piissimum diuturna negatione contristes. 
potest enim permanente gratia requiri iusti- 
tia, potest animis consentientibus dissensio- 
num causa melius definiri. redde primum 
quod exigit pareníalitas et securus repete 
quod admonet veritas. absentis certe epis- 
copi donec praestolaris adventum, familia- 
ribus obsequüs orna medium tempus : illo 
veniente feliciter origo totius scandali requi- 
ratur, quia facilius tunc singula corrigentur. 
esto tamen tu modo princeps gratiae non 
discordiae, consensionis non dissensionis, 
dulcedinis non amaritudinis. iudicet te domus 


salutiferae 


episcopi nimis benivolum, dum tamen nunc 
nemo putet te esse malivolum. novi quomodo 
semper sine strepitu iurgiorum negotium hoc 
finire volueris. concede tandem vel vestris 
nepotibus quod rogaris : aetas innocens sacer- 
dotales animos mitiget. 


IV 


Domino beatissimo et debita caritate pecu- 
liariter honorando sancto patri Eugippio 
presbytero Ferrandus exiguus. 

Ita saepius fluenta spiritalis eloquii de fonte 
sancti pectoris tui manantia nostros inri- 
gant sensus, ut apud Africam positus in 
diebus aestatis non patiar sitim, quamvis 
iugiter cupiam bibere. satietas enim sine 
fastidio repellens indigentiam generat deside- 
rium. quid igitur faciam vel quomodo dilec- 
tioni tuae vicem reddere meditabor? epis- 
tulae vestrae numero verborum breves senten- 
tiarum pondere maximae sunt. ego autem si 
velim quantum debeo gratias agere timeo 
multiloquium, si studeam pauca narrare 
parum dicendo iudicabor fortassis ingratus. 
loquatur obsecro pro me caritas in cogita- 
tionibus tuis et ipsa perhibeat idoneum 
testimonium mihi fidelissimae servitutis, ut 
orationis vestrae frequentia neglegentiae nos- 
trae maculas abluat animamque peccatoris 
et corpus invocato omnipotentis Dei salvet 
auxilio. tunc enim me veraciter diligis, si pro 
meis iniquitatibus aut semper aut frequenter 
orare digneris. ad hoc quippe negotium tran- 
quillitas monasterii plurimum proficit. per 
omnes horas legitimis orationibus deputatas 
et licet vobis et vacat divinis repraesentari 
conspectibus. denique non ipse hoc solus 
operaris, sed alios plurimos ad consortium 
boni operis vocas, cui ministerio sonoram 
servire campanam  beatissimorum statuit 
consuetudo sanctissima monachorum. hanc 
beatitudini vestrae quoniam iussisti [p. 7] 
direximus : in qua meum nomen scribere 
nolui, quod in corde vestro iam scripsit 
Spiritus sanctus. beatissimus nostrae civitatis 
antistes affectu purissimo gratiam Dei quae 
data est vobis diligit et veneratur, meliusque 
dignaberis facere, si vestrarum sumat eloquia 
litterarum. 


NV 


Domino merito illustri, praestantissimo 
atque in Christo carissimo filio sanctae 
matris ecclesiae catholicae Iunilio Ferrandus 
diaconus in Domino salutem. 

Non semper oculis corporalibus sancta 
caritas pascitur. adeo plerumque diligimus 
incognitos et videmus absentes, procul etiam 
localiter constitutos affectu interiore com- 

plectimur, et quasi iam sedula familiaritate 
sociati poscimus beneficia, priusquam impen- 
damus obsequia. nihil igitur mirum videbitur, 
Si misericors animus et lingua gratiosa sic 
odorem notitiae tuae per plurima loca diffun- 
dit, ut qui vix modo fiducialiter arripui 
colloquia tecum desiderata miscere nullate- 
nus dubitem tibi alios commendare. sed 
obsecro te per misericordiam Salvatoris, in 
qua salutationem nostram libenter accipi 
posse credimus, ut litterarum praesentium 
portitores talem te in suis negotiis experian- 
tur qualem vera praedicat fama. 


67 — 949 Breviatio Canonum. 
—SUDIZ138;*617: 

(Clavis 1768) 
67 — 961 Vita Sancti Fulgentii. 


texturmsvidesingPl260521172 GEO PESSTID 
1332 ; genuinitatem negat 


H. E. GIESECKE, Die Ost- 
germanen und der Aria- 
nismus, München, 1939, 
p. 189 A. 79. 


67 — 961a addendus est 
VERECUNDUS 


— episcopus fuit Juncze in Africa : in urbe 
Calchedone, circa 552 mortuus est. Inter 
Verecundi opera Isidorus Hispalensis (De Vir. 
Ill. 7) meminit : De penitentia et De resurrec- 
tione et judicio (nune deperditum). 


De satisfactione 
paenitentic. 


— textum e codice Duacensi 290, szeculi 12, 
et codice Matritensi 14, 22, transcripsit 


E. KULLENDORE, Tezrtkri- 
lische Beitrüge zu Verecun- 
dus Ilunc., Lund, 1943, 
p: 25, 


quem hic exscribimus. 
(Clavis 869) 


DE SATISFACTIONE 
PAENITENTIAE 


[E. KurrENDonr, Textkritische Beitrüge zu 
Verecundus lIunc., Lund, 1943, p. 25] 


Quis mihi maesta dabit lacrimosis imbribus 
[ora 
flendo cruentare et iugiter lugubre fluentum 


contritis sufferre genis oculosque madentes 
pectore conpuncto, rugata fronte rigare? 
Sint epulum optanti mihi desiderabile planc- 


[tus 

palpebrisque cadat dulcis manantibus haus- 
[tus. 

Totum  luctificis peragam miser actibus 
[aevum. 


Perdita sic forsan conpensem tempora vitae. 
O utinam rivos meruissem flere cruoris 
alternisque tabes vicibus stillaret ocellus, 
talibus ut possem lacrimis solamen habere! 
Fervidus obriguit tepidis affectibus ardor 
nec mihi conpuncto valeo formare merorem. 
Deformem tenebris gravioribus arguo men- 
[tem. 
Tristius afflicto gemitu suspiria fundo, 
horrificas tremulo contemplans corde gehen- 


[nas. 
Cur, anima infelix, sontes te evolvere curas 
[p. 28] 
anxius instigat dolor? Insanabile vulnus 


fletibus assiduis luctu comitante solare 
submissisque dei precibus deflecte furorem. 
Funde pio coram domino tua viscera fletu. 
Utere, dum patiens lugendi tempora confert 
obductoque nefas gemitu vulgare dolendum. 
Sed si paulisper virtus rediviva precandi 
sumitur, inclusus mentem dolor urat anhelam. 
Non te singultus convulsaque membra fati- 
[gent . 
nec pupilla suas umoris temperet undas, 
sed gremium deflens guttis inroret obortis 
deflexoque genas contractus vertice poples 
conterat et genibus conectant brachia fron- 
[tem. 
Quid iuvat a lacrimis vacuum te perdere 
[tempus? 
Stratus humi valido gemitu praecordia rumpe 
inmodicoque nisu suspiria dura trahantur. 
Sit tibi detritus prostrato corpore vultus 
nec caelum aspicias, publicani exempla 
[secutus. 
Forsan plangentis cernit pius ille dolores 
et dabit ulla tuis solacia fletibus umquam. 
Quid loquar aut ubi sum? Quibus obsecrantia 
[linguis 
verba queam supplex flagranti fundere voto? 
Conscia tu sola es, quali quantoque reatu, 
mens, oppressa iaces, stimulis confecta mero- 
[ris, 
quae proclive caput peccati pondere pressas, 
ut nequeam relevare oculos. Te iudice poenis 
[p. 29] 
torqueor inmodicis nec me sinis ulla quietis 
tempora posse frui vacuumque resumere 
[somnum, 
dum me verberibus frequens male conscia 
[punis. 
Vae plangendo mihi lacrimarum fonte diurno, 
arida cui nequeunt diffundere lumina fletus 

optantique mihi lugubri(b»us ora fluentis 
tingere subtracto pereunt umore ploratus 
nec datur unda oculis animae restinguere 
[flammas. 
Uritur ignitis facibus mihi pectus adustum 
confixusque premor peccati vepribus amens. 
Quo fugiam? Quibus infelix abscondar in 
[antris, 
cum arbiter in nostro venerit manifestior 
[orbe? 
Multiplicata mei capitis delicta capillis 
crescunt et superest numerus maris auctus 
[arenae. 
Oceani magni, cumulo superabere, fluctus. 
Ecce breves anni vitae pereuntis abibunt 
ingrediorque viam, numquam rediturus per 
[illam. 
Spiritus in vacuas meus adtenuabitur auras 
nec superest mihi iam praeter ferale sepul- 
[crum. 
Hoc mihi plangendo superest solaminis unum, 
quod pius es clemensque, deus, nec despicis 
[umquam, 
qui tibi contrito diffundunt pectore fletus. 
Inde ego continuis plangens ululatibus oro, 
ut tibi conplaceat nostros abolere merores. 
[p. 30] 
Expiet erroris pietatis dextera culpas, 
ut me pollutum maculoso crimine mundet 
neve malum in nostro mortali corpore regnet. 
Lex incentivos virtutis temperet actus, 
ut nostra in nullo recidant corpuscula morbo. 
Prospicis, in quali petulantis carcere carnis 
mens oppressa iacet, membrorum mole gra- 
[vata. 
Pro me tu misero, domine, propitius esto, 
cui pupilla mei delicta fatetur ocelli. 
Te cupit internis deflens affectibus ardor 
flagrantisque animi secreta silentia cernunt. 
Da misero aethereum flammae caelestis 
[amorem 
ossibus inplicitum. Tua me, tua semper 
[inurant 
vota tuoque meae conflagrent igne medullae. 
Sentiat interior vividos homo cordis amores 
inflammerque pio carae dulcedinis aestu. 
Auribus adclinis miserans adsiste precanti. 
Pervolet ante tuos inopis vox fervida vultus 
effusasque preces adytis penetralibus audi. 
Suppetat admissis miseratio multa diurnis. 
Te decet oppresso clementer ferre medelam. 
At tu si nostros vultu prospexeris actus, 
nullo poena mei meriti concluditur aevo. 
Verte piam, quaeso, faciem, mea vulnera 
[tergens, 
ut tua non pereant gravibus figmenta ruinis 
neve tuis faciant famulis opprobria gentes, 
pro quibus, omnipotens, mortem tulit unica 
[proles. 


[p. 31] 
In quacumque die tribulor, divina potestas 


supplicis adventu mentem confirmet aperto. 
Ne tua me, quaeso, facies post terga repellat, 
destituat T infaustum virtutis dextera sacrae. 
Corporeis cito mentem infirmitatibus aegram 
eripe mortalique situ medicare gravatam. 
Aeger opem posco, lacrimis miserere precan- 
[tis. 
Cerne lamentantis humiliato corde merorem. 
Sum miser et maestus, luctu planctuque 
[dolendus. 
Tristia deformat macies palloribus ora 
criminibusque meis faciem reverentia texit. 
Extensis caelo manibus tua limina pulso 
supplicibusque pias sermonibus inprecor au- 
[res, 
abdita qui nullo te clam cernente tueris, 
cuius in occultum nihil est aspectibus um- 
[quam. 
Omnis molitus mihi sit veniabilis error. 
Eripe corda feri metuentia daemonis artes. 
Bellantum insidias manifesto lumine monstra. 
Nulla gradus animae tendicula fusa coartent, 
quae mihi defossis venantes specubus aptant, 
ut non opposita temptandi mole malignus 
deiciat nullis inopem adiutoribus ultum. 


Cerne, precor, mitis manibusque adtolle 

[iacentem. 
Extenuata meis gemitu cutis ossibus haesit. 
[p. 32] 


Arida luctifici frixerunt ossa dolores 
et tremor arenti contraxit viscera nervo. 
Languit inclusis siccato lingua palato 
faucibus et fletu vox interclusa recessit. 
Saeva dies pereat, in qua me protulit orbi 
materno effusum muliebris viscere venter. 
Contenebrata suo societur noctibus ortu. 
Lumine subtracto radios abscondat anhelos, 
ut matutinae iungatur vespera luci. 
Turbidus inplicitis tenebretur nubibus aer 
condensusque diem pluat imber flammeus 
[illum. 
Mensibus ablatum pereat sine nomine tempus. 
Nullis factorum titulis memoretur in aevum. 
Deleat annales oblivio longa diurnos. 
Cur abortivo non sum depressus in ortu 
(principium finemque meum dolor unus 
[haberet), 
aut mihi iam nato cur non exemptus abiit 
spiritus extremosque halitus angustia saep- 
[sit ? 
O utinam prima nascendi sorte perissem 
et mortis vitaeque simul par exitus esset ! 
Quid misero lucis post partum profuit usus? 
Felix qui meruit numquam miserabilis aevi 
carpere curriculum nec taedia ferre dolorum. 
Ecce venit dominus in sanctis milibus, irae 
iudicium minitans contra omnes ferre super- 
[bos. 
[p. 33] 
Arguet inlato mundi terrore potentes 
perpetuaque reis caligine suscitat ignes, 

horrida terrifici reserans ergastula claustri, 
in quibus aeterni consumunt viscera vermes. 
Illic fletus erit stridorque in dentibus ingens, 
terror et egestas, metus, indignatio, plagae, 
taedia, tormentum, meror et formido dolo- 
[rum 
innumerisque animae pereunt cruciatibus 
[actae. 

Ne tua me, precor, inpietatibus arguat ira, 
cum tempestivus dominum praecesserit ignis 
telluremque simul tenebrosus sumpserit ardor 
altaque silvarum rutilante cacumina vento 
intereunt totumque tenent incendia mun- 
[dum. 

Oceani pereunt siccante vaporibus aestu 
litora gurgitibusque augetur flamma  pro- 
[fundis. 
Tunc alimenta focis praebebunt aequora vivis. 
Sulphureos rapidis agitare vaporibus amnes 
fervidus inpulsu valido non desinit aer. 

Aequora, terra, polus fiunt simul omnia 
[fornax. 
Tabescunt montes inmensisque ardua prunis 
fax iuga conburit, pecudes hominesque, 
[volucres 
et quaecumque simul labentia saecula gestant, 
flammea convolvit subito vertigo polorum. 
Torridus increpitans calidis carbonibus ardor 
concremat inmeritas distentis sedibus urbes 
regalesque domos. Sublimibus alta metallis 
culmina conflantur. Rigidos cinis urit acer- 
[vos. 


[p. 34] 
Fulgora fulgoribus crebro miscentur amictu 


inmanesque cadent flagranti vertice rupes. 
Lampadibus caeli facies rubicunda coruscat 
omniaque ignito candescunt aera flatu. 
Dura resolutis liquescit molibus Aetna, 
quae propriis tanto non cessit tempore flam- 
[mis. 
Adventante novo primis fragoribus aestu 
solvitur et cerae similis madefacta liquescit. 
Omnia tunc unum faciunt elementa caminum. 
Mundus erit rogus ipse sibi mundusque cada- 
[ver. 
Sed quamvis valida et torrentia viscera 
[flammae 
semper terrores populis minitentur acerbos, 
non tamen a pravis desistimus actibus um- 
[quam. 
Sicut ab Eoo prorumpit climate fulgur 
occiduosque ictu facili pertransit ad axes, 
sic erit adventus domini venientis in orbem. 


Imbribus interea Sodomenis conpluet aer 
atque Gomorreos perfundent nubila fumos. 
Ecce ego conpositas sublimi culmine sedes 
sensibus intueor meque haud consistere longe, 
dura catenatis portantem vincla sub uncis. 
Anxius interea scelerum captante reatu 
pertrahor exanimisque meas premor edere 
[curas. 
[p. 35] 
Regia terribiles circumstant sceptra ministri, 
ocius exhibitis decernere iusta parati. 
Cernere supplicium est tales tantasque cater- 
[vas. 
Cognitor antiquus certa maiestate dierum 
sedet, ab inmeritis dirimens examine iustos. 
Mox ibi fletus erit stridorque in dentibus 
[ingens. 
Heu tenebrae quales quantisque incursibus 
[urgent. 
Tres mihi panduntur diversi ex ordine libri : 
Cunctum opus eloquiumque meum curaeque 
[vagantes 
ante oculos veniunt, ipso me teste probanda. 
Arguor occultis proprio mordente reatu. 
Facta gravant curaeque homines et verba 
[caducos. 
Sordida peccandi triplex via panditur usu. 
Heu mihi pervigiles avertunt somnia curae 
atque per occultos nocturna silentia planctus 
increpo, perpetuas cupiens extinguere flam- 
. [mas. 
Nullam palpebris requiem delicta ministrant. 
T Innuet infundens resoluto corpore membra, 
ante fugit pressos requies quam tangat ocellos. 


67 — 961 b Commentariorum super 
cantica ecclesiastica 
libri novern. 


— textus e codice Leidensi Voss. F. 58, 
seculi 8/9, editus est a 


J. B. PITRA, Spicilegium 
Solesmense, 4, 1, Paris, 
1858, p. 1, 

COMMENTARIORUM SUPER 
CANTICA ECCLESIASTICA 
LIBRI NOVEM 


[J.-B. Pirna, Spicilegium Solesmense, 4, 1, 
Paris, 1858, p. 1] 


LIBER I 
IN CANTICUM EXODI 


INCIPIT LIBER VERECUNDI PRESBYTERI IN 
EXODI CANTICO. 


I 


Cantica quaedam, qua in diversis libris 
dispersa, ad similitudinem Davidicorum psal- 
morum, Esdras scriba legis collegit, libroque 
psalmorum adjunxit, ut eodem sono can- 
tuque psallantur, quo solent ipsi quoque 
psalmi cantari. Ex quibus sunt : canticum 
Moysi, quod est in Exodo decantatum, 
quum Pharaonis exercitus deperisset. Secun- 
dum est canticum Numerorum, quod prin- 
cipes decantarunt, dum baculis puteum 
defodissent : quod quidem propter brevita- 
tem nimiam in ecclesiastica psalmodia can- 
tari non solet. Tertium est Deuteronomii : 
Attende, colum, et loquar!. Quar-[p. 2]-tum, 
Debborze. Cetera autem quse de propheta- 
rum corpore desecata descendunt, usus ea 
cantandi instituit. ; 

Caterum, quot sint numero, cantica non 
demonstrantur, quia frequenter ab aliis alia 
vidimus decantari. Nunc vero canticum 
Exodi suscepimus explanandum. 


I 


Cantemus Domino : 
rificatus est?. 

Scit profecto cui debeat propheta cantari, 
quoniam sunt plurimi qui non Domino, sed 
seeculo cantant. Pariterque secum alios exhor- 
tatur, dum non dicit singulariter : Cantem, 
sed Cantemus. Nam diversi diversis rebus 
cantant, sicuti quos increpat Isaias, quod 
cantent in conviviis suis, et citharam ac 
quiniriam tangant? Alii vero canticum Sion 
super flumina concinunt Babylonis, qui se 
continentes ab illecebris mundi, fluminibus 
non commiscentur distensionis human. Hi 
vero qui verba quidem Domini mente com- 
portant, sed mundanorum actuum varietate 
divisi sunt, in fluminibus cantant. 

Quod autem adjecit : Gloriose enim hono- 
rificatus est, tres Domini glorificationes osten- 
dit : primam quidem, dum Pharaonem pro- 


gloriose enim hono- 


(1) Deut, 32, 1; (2) Ex. 15, 1; 


fundis abyssi demersisset ; secundam, quando 
spiritalem Pharaonem crucis vexillo in sua 
Dominus passione suspendit ; tertiam, quum 
eumdem Diabolum cum complicibus suis 
stagno ignis eterni damnaret. Et idcirco glo- 
riose honoribus extolletur ab his qui diligunt 
eum, dum se punierit odientes, vel certe 
quum ignobiliter crucifixus, gloria resurrec- 
tionis est honoratus. 

Equum et ascensorem projecit in mare. 

Hoc historice novimus esse in Pharaone 
completum. Nam spiritaliter omnis humani 
generis caro equus figuraliter przanotatur. 
Sed hic equus aliquando Christum, Satanam 
aliquando comportat. Nam equus salutis est 
nuncupatus is qui colla Domino subjicit 
ascensori, dum obedientia divine obsequitur 
voluntati. Qui autem damonicis se subjicit 
blandimentis, ascensorem sibi sine dubio 
demonem supponit : de quo nunc dicitur : 
Equum et ascensorem  projecil in mare; 
videlicet in distentione mobilium volupta- 
tum. Iterum potest ad baptisma referri, in 
quo homines equi et spiritus ascensores pariter 
submerguntur : illi ut salutem, isti ut obti- 
neant poenam. In futuro quoque suppletur, 
quum ultima damnatione Diabolus pecca- 
toribus consummatur. 


III 


Adjutor et protector factus est ei in salu- 
tem. 

Adjutores ii esse dicuntur, qui nobis in 
quibusdam actibus sua obsequia largiuntur ; 
protectores vero sunt, alios sua potentia 
defensantes. Sed multiplex est protectio in 
diversis : aliis protectio, Deus ; aliis protectio 
mendacium fit, qui se falsitatibus contuentur, 
sicut Isaias dicit : Ef posuimus mendacium 
spem nostram, et mendacio protecli sumus !. 
Alii protectionem sui duritiam faciunt colli ; 
quales increpat Job : Quia cervix eorum pro- 
leget eos?. Id est, superbia illorum munit eos. 
Dominus ergo Jesus Christus adjutor factus 
est nostri, quum ad nostram se infirmitatem 
declinans, humanas adjuvat mentes. Pro- 
tector autem in salutem tunc demum fiet, 
[p. 3] quum nos ab actibus szculi liberarit, 
simulque cum sanctis remunerationi dederit 
sempiterna. 

Hic Deus meus, et honorificabo eum ; Deus 
patris mei, et exaltabo eum. 

Quem vos despicabilem hominem c-:esti- 
matis, hic est Deus meus, Et idcirco articu- 
lari usus est verbo ; dicens : hic, tamquam 
presentem ostendit, quum utique Deus, nec 
videri oculo, nec ostendi digito possit, nisi 


(1) Is. 28, 15; | (2) cf. Job41, 13 ; 

Verbum caro factum, ut habitaret in nobis !. 

Et honorificabo eum. Honorificare dicitur 
honoribus afficere, id est, in honore Dei quip- 
piam facere. Quum enim sanctis actibus 
occupamur, et ea quz facimus pro Deo faci- 
mus, honorificare dicimur Deum. 

Deus patris mei, et exaltabo eum. Deum 
esse sui patris ostendit, ne quis deum sibi 
novum confingat; sicut hi quos increpat 
sermo divinus : Dii quos non noverant, novi, 
recentes, venerunt, quos nesciebant patres 
eorum?. Quod autem ait: Deus patris mei, 
cur unius patris, et. non trium patrum inserit 
mentionem, sicut dici solet : Deus Abraham, 
Deus Isaac, et Deus Jacob? Hic enim Moyses 
patrem suum solum significat Abraham 
merito, quod ei primum Christi repromissio 
nascituri fuerit facta. Quod et Apostolus 
assectatur : Abrahae dicte sunt promissiones 
et semini ejus?. Quod etiam populus christia- 
nus id ipsum de Abraham recte dicit, quia, 
sicut Paulus ostendit, Ipse est pater omnium 
nostrum *. 'Tamen melius hoc de Christo 
accipimus, qui noster verus est pater. 

Exaltabo eum : quod adjecit, difierentiam 
faciens ab his qui humiliant eum, quia Deum 
tunc demum exaltamus, quum secundum quod 
dictum est, de eodem sentimus. Humiliant 
enim Deum hi qui differentias faciunt Tri- 
nitatis, qui etiam aliam dicunt Dei Filium 
creaturam. 


IV 


Dominus conteret bella, Dominus nomen 
est illi. 

'Tam corporalia quam spiritalia Dominus 
conteret bella. Bellorum quippe genera tria 
esse dicuntur : aut enim externa sunt, aut 
civilia, aut intestina. Externa sunt, quae 
contra potestates ac mundi fortitudines geri- 
mus. Civilia sunt, quz contra homines, unius 
videlicet civitatis cives, confligimus, quum 
vel eorum injustitiis errorique non cedimus, 
vel passiones persequutionesque nobis illa- 
tas viriliter toleramus. Intestina vero sunt, 
quz intra nos in nostris cordibus excitantur, 
tanto periculosiora, quanto secreta. Sed Domi- 
nus conteret bella ; non ait Subvertet, aut 
Vincet, sed Conteret ; quoniam ad pulverem 
atque ad nihilum deducentur. Liquide enim 
debent dominica verba cognosci, quia non 
est dictum : Dominus conteret bellatores, 
sed : ipsa conteret bella; spiritalia quippe 
in nobis spiritali motu bella consurgunt, et 
quum fuerint resecata, nos incolumes subsis- 
temus : idcirco conteri ipsa bella dicuntur. 

Dominus nomen est illi. Ostendit naturali 
nomine Dominum dici, non quia dominatur 


(1)Jo. 1, 14; (2) Deut. 32, 17 ; 
3, 16;  (4)) Rom. 4,716 ; 


(3) Gal. 


proprie creature : alioquin, priusquam fieret 
creatura, Domini vocabulum non habebat. 


V 


Currus Pharaonis et exercitum ejus pro- 
jecit in mare. 

Sexcentis enim curribus Pharao Dei popu- 
lum fuerat persequutus : quos mari demer- 
sos tartarus sumsit. Spiritalis quoque nequi- 
tie currus debemus agnoscere illos, quos 
communis consilii jugo malitia subdit, quum 
videlicet plures homines uno malo conspi- 
rant. Sed et unus homo, quum ternis irretitur 
quaternisque delictis, currus esse diceretur : 
sicut ille intellectualis est equus, qui unius 
peccati commisso spiritalem sibi superposuit 
Pharaonem. 

Currus Pharaonis et exercitum ejus pro- 
jecit in mare. Exercitum ejus, vel homines 
intellige ejus voluntatibus obedientes; vel 
certe prevaricatores angelos quos secum 
[p. 4] attraxit. Nec non etiam nostrorum 
multitudinem significat peccatorum, qua in 
mari dicitur mitti, quum ad undam baptis- 
matis venerimus. Qui ternis quaternisque 
delictis vel ampliori numero pregravantur, 
ibi pariter cum omni cogitationum exercitu 
defraudantur. In secundo quoque Domini 
Salvatoris adventu, in mare stagni flammei 
princeps mundi cum suis potestatibus sub- 
mergetur. ; ? 

Electos ascensores, ternos statores demer- 
sit in Rubro mare. Consuetudinem corporalis 
voluit certaminis demonstrare, ubi super cur- 
rus plures ascendunt, et exinde catervis ini- 
micorum obsistunt. Terni autem statores 
inesse monstrantur, qui cogitatione, verbo 
et facto semper assistunt ; ut undelibet ex 
tribus unum nobis laqueum anteponant, quia 
triplex hominibus est peccandi facultas : 
cogitationibus, verbis et operibus compelli- 
mur ad delictum. Unde terni statores, quod 
in hac nobis triplici via spiritales hostes 
assistentes [es]se dicuntur. Nam nec hoc 
vacat, quod electi et stantes significantius 
exprimuntur, quia sunt inter eos desidiosi 
spiritus, infirmi, atque etiam imbecilles, qui 
electi dici non possunt. Et iterum alii sunt 
ssviores, in crudelitatibus promti, ad inse- 
quendum violenti, ad terrendum feri, ad 
seducendum callidi, ad suggerendum dolosi, 
ad cireumveniendum parati ; qui etiam cru- 
delium nominibus bestiarum consueverunt 
nuncupari : Super aspidem et basiliscum 
ambulabis, et conculcabis leonem et draconem !. 
Et ab Apostolo nunc principatus, nunc for- 
titudines, nunc potestates ?, nunc simpliciter 
angeli nuncupantur. Statores autem pro eo 


(1) Ps. 90, 13; (2) cf. Col. 1, 16; 

quod stent parati, sagaces, nihilque in se, 
quantum pertinet ad malitiam, tarditatis 
habentes. Et ideo demersi sunt in profundum 
maris, quum undam baptismatis transire- 
mus, et iniquitatum magnarum veniam cape- 
remus. Nec non etiam posterius demergentur, 
quum zeternis fuerint mancipati suppliciis. 
Merito ipse eos Dominus dicitur submersisse, 
quod ejus tantum sunt judicio condem- 
nandi. 


VT 


Pelago operuit eos ; devenerunt 
fundum, tamquam lapis. 

Hoc historice dicit, quod, sicut lapis in 
aquarum superficie positus, nulla levitate 
portatur, sed statim, corruet in profundum, 
ita et hi deciderunt in profundum. Tropolo- 
gice autem, peccatores angeli malignitatum 
pondere propriarum in ccenoso gurgite nequi- 
tiarum szcularium corruerunt ; unde lapidi 
propter offensionem duritiamque sunt im- 
piam comparati, et offensioni tantum, non 
rationi parantur. Fortasse Joannes hoc in 
Apocalypsi descripsit, quum dicit vidisse se 
angelum catenam immensam manu tenen- 
tem, abyssi claustra pandentem, in qua mille 
annis diabolum colligavit; quum Dominus 
ascendisset in cruce, et ille descendisset in 
ignem. Plenius tamen in revelatione nostri 
complebitur Salvatoris, quum poenali fuerint 
supplicio ultionis perpetu: condemnati. 


in pro- 


VII 


Dextera tua, Domine, glorificata est in 
virtute ; dextera manus tuse, Domine, confre- 
git inimicos. 

Quis presentem Domini gloriam non sen- 
sisset, quum uno transitu alios sine proelio 
liberasset, alios sine gladio peremisset? Glo- 
 rificata est in virtute, Israelem populum con- 
servando. Confregit inimicos, /Egyptium con- 
terendo : quod in nostro completum est Sal- 
vatore, quum ligno ac ferro, id est cruce clavis- 
que, ab hominibus armaretur. His enim duo- 
bus generibus armorum prceelia consumman- 
tur, ut ex hoc illum bella suscipere paruisset, 
de quibus vincens Satanam, trophea repor- 
tasset. Id ipsum Apostolus monstrans ait : 
Exspolians principatus et [p. 5] potestates, 
traduxit confidenter, palam triumphans illos 
in semetipso !. llla quoque nobis est glori- 
ficatio Salvatoris ostensa, dum resurgens a 
mortuis, eternam vitam dextera suscepisset ; 
sed et in posterum fiet, quum clarificatione 
postrema glorificaturus est sanctos, damna- 
turus est inimicos. 

VIII 


Et in multitudine virtutis tuz conteruisti 
adversarios ; misisti iram íuam, et comedit 
eos sicut stipulam. 

Multitudo virtutis ministri monstrantur 
angelice potestatis, quorum opera tyran- 
nica Pharaonis demersa est multitudo. Domi- 
nus Jesus Christus hoc tunc demum fecit, 
quando, semota infirmitate corporis, divi- 
nam in dz:monibus potentiam demonstravit, 
ut eum fortissimum cognovissent, quem illu- 
serant imbecillem. In diversitate quoque mira- 
bilium variorum, qu:ie per suos est famulos 
operatus, gentilia comminuit simulacra, ut 
in multitudine virtutis su: adversarios contri- 
visset. Hoc iterum potest ad hzreticos conve- 
nire et ad populos gentium infidarum ; dum 
alios verbo, alios abditis evocationibus, alios 
terroribus, alios infirmitatibus, flagellis alios 
aut innumerosis inspirationibus trahit, ut 
multitudine virtutis proprie conterat ini- 
micos. 

Misisti iram íuam, et comedit eos ftam- 
quam stipulam. Iram hic exsequutores ange- 
los cognoscamus, qui sunt ultionem ab 
JEgyptiis consequuti ; nec non spiritaliter a 
peccatoribus sumunt, qui merito stipule ac 
paleis comparantur, pro eo quod leves omni 
motu impulsi sunt vitiorum, vel quia sti- 
pule finis est ignis. 


IX 


Et per spiritum iracundie tue divisa est 
aqua. Quem dixit iram, ipsum etiam irz 
spiritum demonstravit, qui submersionibus 
populi durioris aquam divisit. Sed et hoc 
potest ad hereticos declinari, qui spiritu vin- 
dicte divinse a charitate vel ab invicem segre- 
gantur. Nec non potest de populo christiano, 


"quorum alteri ad dexteram, alteri segregan- 


tur ad lz:vam. 

Gelaverunt tamquam murus aquae ; gela- 
verunt fluctus in medio mari. 

Hoc ad munimen procedentis populi prz- 
dicatur, quia, insufflante vento urente tota 
nocte, mare vertit in siccum. Id enim gelat 
quod ad liquidum prioris potest converti 
nature; unde aquse gelare sunt dictz, 
qua, postea emollite, zgyptium in profundo 
populum receperunt. Mystice tamen murus 
intelligi possunt de quibus propheta dicit : 
Quoniam vidi iniquitatem et contradictionem 
in civitate; die ac nocte circumdabit eam super 
muros ejus ! [iniquitas]. 

Assertores impie pravitatis gelati muri 
esse dicuntur, quoniam corde duro ac íri- 
gido asserunt universa : nunc adversus Deum 
apparent obstinati ; nunc in concupiscentiis 


(1) Ps. 54, 10 ; 

exsoluti, liquidi ac molles, per diversa dis- 
currunt. Fluctus autem in mari medio conge- 
lantes, populi sunt in hujus vite dubio 
secularique incursu, schismatica pravitate 
durati. 

. Nec vacat quod ait : In medio mari, quia 
sunt qui non medium, sed terminum proxi- 
mumque littoris locum attingunt : hi vide- 
licet qui, etsi perfidiam tenent, non tamen 
duriori corde defendunt. 


[p. 6] 
X 


Dixit inimicus Persequens comprehen- 
dam, partibor spolia, replebo animam meam, 
interficiam gladio meo, dominabitur manus 
med. 

Talis quondam superbia Pharaonem asci- 
vit; spolium sibi existimans Israelis, pari- 
terque quod ab /7Egyptiis acceperant, aufe- 
rendum. Nunc autem intelligibilis ille Pharao, 
dum ecclesiis excitat tentamenta, sanctosque 
subvertere collaborat, et eos sibi existimat 
praedam, dicit : Percutiam christianos gladio 
persequentis ; saturabo animam, ruinis gra- 
tulatus illorum ; dominabitur manus mea in 
czdibus vastatorum. Hic est qui etiam in 
Isaia elato corde presumit : Dixit enim : 
In fortitudine manus mea feci, et in sapientia 
mea intellexi, et abstuli terminos populorum, 
et principes eorum depraedatus sum, et detraxi 
quasi potens in sublimi residentes. Et invenit 
quasi nidum manus mea fortitudinem popu- 
lorum, et sicut colliguntur ova qua derelicta 
sunl, sic universam terram congregavi, et non 
fuit qui moveret pennam, et aperiret os, et 
ganniret !. 


XI 


Misisti spiritum tuum, et operuit eos 
mare ; devenerunt in profundum, tamquam 
plumbum in aqua validissima. 

Misso Domini spiritu, z:gyptia turba mari- 
nis est aquis immersa. Sed quia nos ea in 
verbo Domini desideramus intelligi, quz in 
nobis quoque complentur, melius hoc ad 
gentilem populum referemus, in quo missus 
est Dei Spiritus, et replevit eum scientiz 
veritate. Unde propheta testatur : Repleta 
est scientia Domini universa ferra, sicut aque 
maris operientis ?. 

Devenerunt in profundum, tamquam plum- 
bum in aqua validissima. Intellectualis est 
profunditas carnalis conversatio, qux diver- 
sis peccatorum fluctibus huc illucque vaga- 
tur. Hzc ergo animas in se submersas 
obruet, atque in profundum adducit ; verbi 
gratia, invidia, improbitas, atrocitas, livor 
fluctus sunt malitivze secularis : talia non 


(1) Is. 10, 13-14 ; (2) Is. 11, 9; 


praefocant mentem, nisi, divino in homini- 
bus Spiritu concitato, justis eos suppliciis 
condemnaret. Devenerunt in profundum, 
tamquam plumbum in aqua  validissima. 
Plumbo peccatores propterea comparantur, 
quia statim ut ignis vigorem acceperint, 
resolventur atque in suis caloribus conta- 
bescunt. Pondere quippe natura metallum 
hoc pregravatur (sicut iniquitatis quoque), 
quia grave, dum non revolat in supernis, sed 
demergitur in profundis. Plumbi materies, 
dum subter accipit flammam, non eliquatur, 
si tamen humoris aliquantulum habeat. 
Attamen, si desuper acceperit flammam, 
indifficultius, eliquatur. Cui impii merito 
comparantur, qui humorem terrens labis 
habentes, ignemque concupiscentiz naturalis 
subter se, hoc est in abdito, retinentes, non 
eliquantur, ut molles ac tractabiles moribus 
fiant; sed quum eis desuper condemnatio- 
num ignis exarserit, tunc demum  conta- 
bescunt, ut plumbei esse noscantur. Propterea 
in Zacharia, « Iniquitas super massam 
plumbi sedere! » dicitur; ut igne liquetur. 


[p. 7] 
XII 

Quis similis tibi in diis, Domine, quis 
similis tibi, gloriosus in sanctis, mirabilis in 
majestatibus, faciens prodigia? 

Deos, angelos posuit supernasque virtutes, 
in quibus Domino nemo umquam poterit 
comparari. Nam et de Domino intelligitur 
Salvatore, qui Deus quum esset, factus est 
homo, et deos sibi, id est apostolos, quos- 
dam elegit ; quibus gratia licet major fuerit 
attributa, non tamen possunt suo Domino 
comparari, quia ille a se quod habebat, 
accepit ; hi autem ab illo quod acceperunt, 
dono sunt consequuti. Iteratio facta, Quis 
sünilis tibi, ostendit nullum ei posse componi, 
qui super omnes est Deus. Quod cum admi- 
ratione pronuntiandum est : Gloriosus in 
sanctis, mirabilis in majestatibus ; aut quod 
eum glorificent sancti, aut quod sanctos ipse 
collatis glorificet donis, videlicet in eo quod 
conferet, glorificet semet ipsum. Quod autem 
ait : Mirabilis in majestatibus, quamvis 
una inajestas sit creaturarum  conditrix 


omnium, attamen secundum mensuram sibi ' 


collatam, et angelicae potestates, non irra- 
tionabiliter creduntur habere majestates ; in 
quibus majestatibus Dominus mirabilis appel- 
latur. Ideo dictum est : Veniet Filius hormi- 
nis in majestate sua et angelorum Dei ?, 
Faciens prodigia. Priusquam hominem 
Salvator acciperet noster, occultus adhuc, 
prodigia operatus est multa in persequutio- 
nibus /Egypti, in ostensionibus eremi, in 


(1) cf. Zàch.?5,. 8.5 (2) Due 95205 

terroribus populi. Sed et assumto corpore, 
quum  resuscitationes faceret mortuorum, 
integritatem redderet foetidorum, sanitates 
perficeret infirmorum, vento, mari ac fluc- 
tibus imperasset, quis eum prodigia non sen- 
tiat operatum? 


XIII 


Extendisti dexteram tuam, el devoravit eos 
lerra. Melius hoc de Domino cognosci- 
mus Jesu Christo, cujus dextera crucis est 
extensa patibulo, et terra crucifixores ejus 
absorbuit, vel certe terrenis sunt cupidita- 
tibus deglutiti ; quia principum sacerdotum 
hsc sententia fuit: Nisi occiderimus eum, 
venient Romani, et tollent terram nostram et 
gentem !. Quum ergo nolunt perdere terram, 
terra sunt devorati. 


XIV 


Gubernasti justitia tua populum tuum hunc 
quem liberasti. 
' Dispensationé Domini reservatum israeli- 
ticum populum Scriptura sacra declarat. 


"Figuralis /ZEgyptus qus fuerat servitus ido- 


lorum, quondam nos oppresserat captivatos. 


Justitia tamen Domini miserentis, percusso 


principe Pharaone, ejus sumus mancipio 
liberati. Nunc ergo populum christianum, 
quem christiana libertate ditàsti, pietate ac 
justitia custodisti. 

Exhoríatus es virtute tua, in refectione 
sancta iua. Hoc est, quum nos diversis 
reficis adjutoriis, exhortaris nos ad sequen- 
dum Patri. Hzc dicuntur sive in virtute sua, 
in Christo scilicet suo, qui secundum Apos- 
tolum dicitur Dei virtus et Dei sapientia. In 
hac virtute Pater nos exhortatus est in 
refectione ; qua nos lassos ille refecit qui 
suis humeris ovem erraticam reportavit. 
Recte itaque refectio sancta est, qua nos ille 
refecit, qui carne ac suo sanguine nos satu- 
ravit. 


XV 


Audierunt gentes, et irate sunt; dolores 
apprehenderunt habitantes Philisthiim. Gen- 
tes illae qu: persequutionem faciebant Eccle- 
sie primitive, audierunt Dominum conre- 
gnasse : et indignatze regnum ei surripere 
voluerunt. Unde enim Herodes tantos par- 
vulos interfecit ; martyrumque cruor, ubique 
diffusus, iram gentium protestatur qua super 
se Christum regnare noluerunt. Dolores 
apprehenderunt [p. $8] habitantes  Philis- 
thiim. Philisthiim Cadentes poculo inter- 
pretantur. Cadentes poculo illi sunt qui ebrii 
sunt, et non a vino. Ira inebriat mentem ; 


(1) Jo. 11, 48; 


luxuria, libido, cupiditas, et quzecumque sunt 
similia saturant mentem. Qui tali poculo 
saturantur, hi Philisthiim esse dicuntur. 
XVI 

Tunc festinaverunt duces Edom et prin- 
cipes Moabitarum, apprehendit eos tremor. 
Edom Sanguineus dicitur atque Terrenus. 
Duces sanguinei atque terreni, hzretici sci- 
licet et sacerdotes, qui solent sanguinem 
fundere pereuntium animarum, terrenique 
sunt ac terrena sapiunt. Festinant et in suis 
pravitatibus currunt, sed timore Domini 
feriuntur, quum eis manus ejus in judicio 
fuerit revelata. Moab Ex patre dicitur. Hi 
extra patrem esse noscuntur qui przceptum 
Dei patris omittunt, suamque voluntatem ut 
libitum fuerit, consequuntur. Va vobis, 
Scribae et Phariszi !, qui reliquistis mandata 
Dei, servantes doctrinas hominum. 

Tabuerunt omnes inhabitantes Chanaan. 
Chanaan Mobilis sive Liquidus interpreta- 
tur. Liquidi sunt qui in peccatis ac frequenti 
lapsu labuntur, mobilitatemque consilii va- 
riantis intendunt. Ipsi Chanaan habitare, 
non peregrinari dicuntur, qui tabescunt, 
quando malis operibus delectantur, confu- 
sionisque suze» opprobrium sumunt. Quum Dei 
viderent populum pertransire, scilicet de 
terrestribus ad szterna, vel certe qui talibus 
incubant vitiis, suorum delictorum ignibus 
contabescunt. 


XVII 


Decidat super eos timor et tremor magni- 
tudinis brachii tui, ut vel ad poenitentiam 
convertantur, vel certe Domini potentia in 
novissimo revelatu terroribus quatiantur. 
Quod autem ait magnitudinis brachii tui, 
brachium Patris Filius esse cognoscitur, cujus 
magnitudo totas terruit gentes, ut fidei gra- 
tiam humiliter percepissent. 

Fiant tamquam lapis, donec transeat popu- 
lus tuus, Domine, donec períranseat popu- 
lus tuus, hunc quem liberasti. Obduratis 
mentibus incumbent, mundo terrestria cu- 
pientes, donec te diligentes fragilem trans- 
eant vitam, populusque carnalibus vinculis 
absolutus, tibi cohzreat Salvatori. Quis hanc 
sententiam mente pertractans, non statim 
impleri cognoscit? quod, pluribus sua desi- 
deria in ccelum dirigentibus, alios obduratos 
atque czecatos nihil hujusmodi cogitare, ut vere 
lapidei facti, sensum non capiant sanitatis. 


XVIII 


Induc et planta eos in montem hzredi- 
ratis tue ; in preparata habitatione tua quam 


(1) Matt. 23, 23 ; 

preparasti, Domine, sanctuarium tuum, Do- 
mine, quod praeparaverunt manus tuse. Mon- 
tem h:reditatis Dominiez Christi Eccle- 
siam dicit, in qua animarum plantaria, ab 
idolorum cultu precisa, Domini manibus 
inseruntur. Ideo induci dicuntur, pro eo 
quod pastor gregem proprium antecedat, ut 
ipse nos fideles in suis ovilibus intromittat. 
Hoc etiam Dominus Christus in Evangelium 
protestatur : Quia omnis plantaria quam Pater 
meus non plantavit, eradicabitur !. Beatior 
autem illa est arbuscula, quam Jesus in 
horto conserit Patris! Montem vero. quem 
superius dixit, eumdem praeparatum habi- 
taculum, sanctuariumque, Dei manibus signi- 
ficat praeparatum : mons dicitur, quod in 
celestibus crementetur ; habitaculum, quod 
ibidem immortaliter maneamus ; sanctua- 
rium, quia post maculas naturalium delic- 
torum, purificationum exinde veniam conse- 
quemur [p. 9] sanciri, quz? Deo Patri mere- 
mur. Quod preparaverunt manus tue. Manus 
Domini prophetas, apostolos, martyresque 
cognosce, per quos Deus operatus est, plura, 
ut Ecclesiv:v suze potentiam sublimaret. 
XIX 

Domine, qui regnas in «seternum et in 
seculum et adhuc. 

JEternum [et] seculum et adhuc! Immor- 
talis vitze immensitatem propheta non potuit 
explicare : propterea cetterno szeculum junxit ; 
quamvis post seternum non possit aliquid 
superesse, tamen illi seculum copulavit. Et 
post szeculum spatium quoddam adjecit, 
dicendo adhuc, quod nullo potest fine con- 
cludi. 


XX 


Quia introivit equitatus Pharaonis cum 
quadrigis et ascensoribus in mare, et induxit 
super eos Dominus aquas maris. 

Consummatione terminum demonstravit, 
quum spiritalis exercitus Pharaonis ultimc 
pene excipiet capitale, ibique currus equi- 
tesque quos meminit, supra stagni vorantis 
alveo reconduntur, Domino justis eos judi- 
ciis damnaturo. 

Filii autem Israel ambulaverunt per sic- 
cum in medio mari, transeuntibus in se cre- 
dentibus in hac vastitate. Jesus omnipotens 
aridam nobis praeparat viam, quo vestigiis 
animarum firmiter fixis, nullorum fluctuum 
mole premamur aut mobilitate jactemur, sed 
ejus auxilio liberemur, qui Petrum profun- 
dum calcantem auxilio dexterz sublevavit ! 


Explicit expositio Cantici Exodi. 


(1) Matt. 15, 13. 


LIBER II 
IN CANTICUM 
DEUTERONOMII 


IvcieirT [CANTICUM] DEUTERONOWMII. 


I 


Deuteronomium (quod secunda lex appel- 
latur : Deuteros quippe Secunda, Nomos Lex 
dicitur apud Graecos) canticum habet, quo 
Moyses, ultimo sui temporis fine, postquam 
populum servare ceremonias erudivit, ccelum 
ac terram in testimonium invocavit. 

Attende, coelum, et loquar, et audiat terra 
verba ex ore meo!. Quum populum Moyses 
aspiceret duricordem, nec divinis obedire 
mandatis, irrationabilia protestatus est ele- 
menta, ut rationalis homo, si mandatis 
coelestibus non obedisset, elementis convin- 
centibus damnaretur. Aífende, celum, et 
loquar, et audiat terra verba ex ore meo. 
Coelum spiritale posuit sanctos, in quorum 
cordibus Deus, tamquam in habitaculo pro- 
prio, commoratur; et idcirco illis attende 
dicitur, pro eo quod purificato mentis obtutu 
ostensa sibi mysteria videre [p. 10] merean- 
tur; non enim possumus verba Moysaica 
contemplari, et qus loquitur spiritaliter 
intueri, nisi ccelum fuerimus effecti, et intra 
nos celare cceperimus sacramenta divina, ut 
eloquio Davidico congruamus : In corde meo 
abscondi eloquia tua, ut non peccem tibi ?. 
Coelum enim dictum est a Celando, vel quod 
intra se celet occulta ; vel quod sit stellarum 
diversitatibus picturatum, id est Celatum, 
quia celare dicitur sculpere. 

Audiat terra verba ex ore meo. Terra 
animales carnalesque sunt homines qui audire 
tantum Moysen, id est, divinc legis sermo- 
nem possunt, non tamen pervidere. Idcirco 
terrz) dicitur : audi ; ccelo autem : attende ; - 
ut sanctus proprie videat, carnalis autem 
audiat quas dicuntur. Tropologice, coelum 
angelos ponit, qui Verbum illud bonum quod 
Pater eructavit, videre commerentur. Homi- 
nes autem, terrz limo formati, audire potius 
secundum hominem potuerunt Salvatorem, 
quam occultam in homine videre majesta- 
tem. Nec moveat quod verba pluraliter, et 
non singulariter appellaverit Verbum, quum 
per eumdem Filium omnia quz loquitur, 
Pater proferat verba : Inclinate, inquit, aurem 
vestram in verba oris mei ?. Spiritaliter, alius 
quarendus est sensus. Afífende, colum, et 
loquar, Ecclesie dicit. Et audiat terra verba 
ex ore meo, Synagogam terrz vocabulo signi- 
ficat Judaeorum. 


; (1) Deut. 32, 1; (2) Ps. 118, 11; (3) Ps. 77, 

II 


Ezxspectetur sicut pluvia eloquium meum, 
et descendant sicut ros verba mea. 

Ex persona Patris agnoscitur, cujus Elo- 
quium novissimis est temporibus exspecta- 
tum, quia Verbum caro factum est et habitavit 
in nobis ! pluvie comparatum, pro eo 
quod de nube intelligibili Maria matre des- 
cendens, terrz nostri corporis sociatus, sanc- 
tis nos przedicationibus, tamquam pluviis, 
irrigavit. Unde David : Et descendit sicut 
pluvia in vellus, et sicut stillicidia stillantia 
super terram ?. Vellus, humanam carnem ; 
terram vero, stillicidiis infusam, Eocclesix 
multitudinem previdebat. 

Et descendant sicut ros verba mea. hos 
consumtas reficit herbas ; et quzecumque pastu 
jumentorum  pertulerint detrimenta, ejus 
refrigerio recompensant. Non aliter evange- 
lica verba vexationes solidant animarum ; 
quas intellectuales pecudes, sine dubio dz- 
mones, malis suasionibus devorarent. Unde 
recte ait descendant, quia nobis divina verba 
coelitus ministrantur sicut imber super gra- 
men, et sicut nix super fenum. Imbribus 
gramina nutriuntur, nivibus fenum. Quibus 
coaptatus evangelicus sermo confovet ani- 
mas et nutrit ; qui nunc pluviis [ob] terram 
scilicet. saturandam, nunc nivibus propter 
puritatis candorem nitideque intelligentiz 
minutias comparatur, nunc ignibus similatur, 
calore suo vitia decoquendo, lumenque inte- 
rius sensibus exhibendo, Jeremia dicente : 
Et factus est sermo tuus in gaudium et in 
letitiam cordis mei, et quasi ignis zstuans 
divisusque in ossibus meis ?. Et iterum 
Ecce dabo verbum meum in ore tuo ignem, 
et populum istum stipulam *, quod sancti 
Spiritus plena descensio linguis est flammeis 
exaequata ; ut splendidus calor per apostolos 
sgyptias stipulas quas  israelitici populi 
congregabant, leviori succenderet spiritu cha- 
ritatis: Nonnumquam mallei vocabulo nun- 
cupatur, sicut memoratus propheta testatur : 
Ecce sermo Domini sicut malleus conterens 
petras ?, nimirum duricordes, quos ictu fre- 
quenti confrangit atque in pulverem demo- 
litur. Sic itaque fit ut verbum Dei multis 
similitudinibus comparetur, dum  uniuscu- 
jusque rei efficientias imitatur. Feno gra- 
mineque significari populum Isaias ait : Vere 
fenum est populus: exsiccatum est fenum, et 
cecidit flos 9. Idem quoque [p. 11] alibi ait : 
Facti sunt homines sicut herba íectorum, et 
sicut gramina qu& non maturescunt *. 


Ends 1:142. (Q2) Pa 71, 65$ -(3) Jer. 
20,09; -7(4). Jer 5, 14 ; ^ (5). Jer. 23, 29 ; 
(6) Is. 40, 7; (7) Is. 37, 27; 


III 


Quia nomen Domini invocabo. Differen- 
tiam monstrat quod illius possunt verba 
sicut pluvia nivesque descendere, qui Domi- 
nici fuerit nominis invocator. Quid autem sit 
nomen Domini invocare, quove tempore 
debeat invocari, Davidici declarant psalmi : 
In tribulatione mea invocavi Dominum, et 
exaudivit me in latitudine !. Tunc enim humi- 
lis animus quod rogat, impetrat; et Deus 
non abjicit postulantem. Invocare autem est 
Dominum, nulli alii nisi Domino famulari, 
sicut propheta demonstrat : Domine, prseter 
te alium non novimus ; nomen tuum invoca- 
bimus ?. Ergo invocare Deum est in se 
vocare ; ut habitaculum ejus fieri mereatur. 

Date magnitudinem Domino Deo nostro. 
Cur hortatur propheta Domino Deo magni- 
tudinem dari, quum magnitudinis ejus non 
sit finis, et ei nihil possit augeri, tamquam 
quod habuerit diminutum? Sed hoc est dare 
magnitudinem Deo, magnificare per omnia 
Creatorem ; non magnum faciendo, sed 
magnum intelligendo. Sicut Josue Acham 
filio Carmi dixit : Fili mi, da gloriam Deo ?. 
Sine dubio, glorifica Deum. Hoc populis 
gentilibus dicit, qui, paganitatis errore delusi, 
deos sibi magnos alios atque alios confinge- 
bant. Quos Moyses prohibens, Dominumque 
nostrum docens esse magnificum, protestatur: 
Date magnitudinem Domino Deo nostro. lti- 
dem potest hzreticis convenire, qui magni- 
tudinem Dei Filio subtrahentes, minorem 
eum infirnumque praedicant. Date itaque 
magnitudinem Domino Deo nostro. Quo- 
niam magnus Dominus et laudabilis nimis, et 
magnitudinis ejus non erit finis *. Date ergo, 
non aliquid addendo, sed fide credendo. 


IV 


Deus, vera opera ejus, et omnes vis ejus judi- 
cia. Veritatis auctor est Deus, et veritas 
ipse est Deus, et universa in veritate firmavit, 
et omnes vix ejus judicia. Viz, consilia 
occultasque dispositiones agnosce, qua 
judicio, mensura, pondereque consistunt. 
Deus, vera opera ejus, et omnes viz ejus judicia. 
Quum Salvator in pluribus miracula consum- 
maret, et imitatores malivoli non defuerunt, 
qui veram virtutem sequi falsis illusionibus 
niterentur ; sicut Simon magus ejusque auctor 
phantasticas sanitates quibusdam ignoran- 
tibus visus est demonstrare, sed non sunt 
ejus opera vera. Quoniam verus Deus veris 


(1) Ps. 117, 5; (2) Ps. 79, 19 ; 
7, 19; (4) Ps. 144, 3; 


(3) Jos. 

operibus operatur; falsus autem falsa com- 
mittit. 

Et omnes via ejus judicia, vel quod justis 
judiciis cuncta gessisset, vel quod ejus 
omnes sententivc futura judicia minitentur. 
Opera Dei alia sunt vera, alia sunt mirabilia, 
sicut dicit Scriptura : Mirabilia opera tua, 
et anima mea novit nimis !. Quze. considerans 
alius dicit : Consideravi opera tua, Deus, et 
expavi ?. Et alia sunt quz possunt intelligi ; 
alia que non queunt apprehendi, de quibus 


Salomon : Sicut in veníre praegnantis non 
invenies ossum, ita opera Dei non intelligis 
universa?. Quod sic secundum spiritalem 


intelligentiam currit : sicut in anima pregnati 
fide non investigas Christum, quia non potest 
in conscientia pervideri, ita neque ejus dis- 
pensationem, quibus universa ponderantur, 
agnoscere prevalebis. Omnia tamen quz 
vel revelata videmus, vel occulta sentimus, 
vel amplius abdita penitusque ignoramus, 
vera sunt ac mirabilia, nostram tamen 
fugientia parvitatem. 

Et omnes viz ejus judicia. Vive Domini 
multe sunt, quas tamen David e duabus, 
tamquam radicibus, dixit emitti : Universz 
vie Domini, misericordia et veritas *. |p. 12] 
Nam via dicitur mandatorum : Viam manda- 
torum tuorum cucurri, quum  dilatares cor 
meum ». Itidem : In via testimoniorum tuorum 
delectatus sum, sicut in omnibus divitiis 5. De 
justificationum : Viam justificationum tua- 
rum fac ut intelligam, et exercebor in mirabili- 


bus tuis?. Lex quoque ipsa via est : Beati 
immaculati in via, qui ambulant in lege 
Domini 5$. Quam legem cur dederit, David 


propheta testatur : Propter hoc legem dabit 
delinquentibus in via?. Offensis consulens 
nostris, quibus in hujus szculi via frequentius 
colligamur, viam nobis contulit legis vel per 
sanctos corporaliter facte, vel naturabiliter 
mentibus attribus. 

Deus fidelis, et non est iniquitas in eo. 
Non ita fidelis dicitur Deus, sicut homo fidelis 
est, qui participatione fidei fidelis ostendi- 
tur; sed ille verus fidelis, qui fidei totius est 
fons; idcirco fidelis est appellatus, quod 
promissionum suarum exhibeat sponsionem. 
Fidelis enim Dominus in verbis suis . Nam 
sicut justus dicitur propter damnationem 
malorum, retributionemque bonorum, ita 
misericors propter adjutorium infirmorum, 
nec non etiam miserator propter veniam 
delictorum : fidelisque propter exhibitionem 
dicitur promissorum. 


(1) Ps. 138, 14 ; (2) Hab. 3, 2; (3) Eccle. 
11, 5; (4) Ps. 24, 10; (5) Ps. 118, 32; 
(6) Ps. 118, 14 ; (7) Ps. 118, 27 ; (8) Ps. 118, 

: (9) Ps. 24, 8; (10) Ps. 144, 13; 


Et non est iniquitas in eo. Hujus quszstionis 
Apostolus tractatum sequutus est latiorem : 
Quid dicemus? Iniquitas apud Deum? absit !. 
Est autem Deus verax; omnis autem homo 
mendaz?. /Equitati iniquitas non concurrit, 
neque potest veritati mendacium commisceri. 
Quod si nobis quaedam videantur incongrue 
dispensari, nos potius quz fiunt non sequimur 
intellectu : attamen ille juste misericorditer- 
que omnia moderatur. Mystice.de Christo 
dicta noscuntur, quem Judzi falsum ini- 
quumque putantes, crucis suspendio neca- 
verunt. De quo Propheta : Deus fidelis, et 
non est iniquitas in eo, quia peccatum non 
fecit, nec dolus inventus in ore ejus?. Nam 
et homines dicti sunt dii : Ego dixi : Dii estis, 
et filii Excelsi omnes *. Sed nemo se ex illis 
ab iniquitate poterit excusare, quum nemo 
de genitis est, qui non impie gessit. Ille tan- 
tum genitus, qui fidelis est, e£ non est ini- 
quitas in eo. 


v 


Peccaverunt : nonne hi filii immaculati ?: 
Inter Dei filios reputati, atque ab eodem de 
toto mundo peculiariter congregati, pecca- 
verunt, qui quondam immaculati fuerant, 
priusquam maculas contraxissent. Quo popu- 
lus Israeliticus increpatur : Peccaverunt, Dei 
Filium pernegando. Christianis rursus hoc 
dicitur, qui gratiam baptismatis consequuti 
et in hoc immaculati effecti, vitiorum sunt 
fragilitatibus obvoluti. EHsreticis quoque 
sententia ista concurrit, qui et filii et imma- 
culati fuerunt, priusquam scissz charitatis 
macula peccavissent. Itaque si filiiimmaculati 
peccant, quid nos polluti fatemur ? Hsc 
exprobratio, ut mihi videtur, maxime illis 
concurrit, qui ficta nunc sanctitate videntur 
hominibus esse quod non sunt. Quum vero 
Deus revelaverit abscondita tenebrarum, et 
manifestaverit occulta cordium, tunc demum 
hi qui eos in seculo putaverant sanctos 
fuisse, seque fortasse abjectos, dicturi sunt, 
Peccaverunt nonne hi filii immaculati ? 

Progenies prava et perversa, hec Domino 
retribuisti ? Prava, quia recto itinere ad 
Deum noluit ambulare; perversa, qus& pro 
Deo idolis deservivit. H&c Domino retribuisti ? 
cum increpatione legendum. "Tribuere est 
primum beneficia coliargiri : retribuere est 
vicissitudinem  impensi beneficii compen- 
sare. Tanta tibi ac talia Domino tribuenti 
hsc, pessima et mala pro-[p. 13]-genies, 
reddidisti, ut eo relicto diis gentium servi- 


(1) Rom. 9, 14; (2) Rom. 3, 4; (3) Is. 
53, 9; (4) Ps. 81, 6; 


61 IN CANTICUM DEUTERONOMII 62 


retis ? Stephanus martyr Judzis in conten- 
tionem collectis increpat, quod superbo sem- 
per spiritu et duris cervicibus Domino resti- 
tissent, Remphz stellisque sacrificantes, non 
Creatori. Itidem ad Christum intellectus iste 
recurrit : quem venientem de ccelo ad ruinam 
humani generis sarciendam, prava et perversa 
generatio crucifixit. Pseudo quoque christia- 
nos impulsat, qui proprie redemtionis imme- 
mores, fidem, veniam delictorum, beatitu- 
dinem futurorum, scientiamque veritatis 
sequuti, vitia pro virtutibus offerunt Deo, 
et bono contumeliam faciunt largitori. Quod 
etiam potest hareticis convenire, qui pacem 
a Christo perceptam scissionis corruptione 
foedarunt. 


VI 


Sic populus stultus et non sapiens. Fecit, 
subaudi. Stulti sanctis litteris ostenduntur 
terrenis distentionibus occupati, horrea des- 
truentes angusta, et domicilia in diffusione 
latissima construentes, fructus fructibus aug- 
-mentantes. Merito evangelicus dives qui sibi 
hanc spem vanissimam promittebat, expro- 


bratus audivit : Stulte, hac nocte reposcunt a- 


ile animam iuam; quae praparasti cujus 
erunt! ? Nabal Carmelus, copiosus ac dives, 
sibi suisque convivium parans, sed David 
per suos famulos nihil impertiens postulanti, 
stultus est demonstratus : et stultitia ejus 
manente cum eo, ccelesti percussus est ultione. 

Nonne hic ipse est tuus pater, qui possedit 
le et fecit te [et creavit te], ait propheta ? quod 
sic intelligitur : pater per gratiam possedit 
in praescientia, fecit in plasmate, creavit in 
. redemtione. Uni populo loquitur, et propter- 
ea, tuus pater, ait ; quia, licet multi sint qui 
verbo Domini generantur, unam tamen, cha- 
ritate nectente, faciunt massam ; et unum 
corpus, membrorum multitudine distributa, 
formantur. Patres aut natura aut adoptione 
consistunt. Natura, qui de propria substan- 
tia filios diligunt ; adoptione, qui alienos, 
interveniente dilectu, sibi juris civilis obser- 
vatione conjungunt. Verus ergo Filius Dei 
Patris solus est Dominus Jesus Christus. Nos 
vero licet filii dicamur, ejus munere compel- 
lati, non tamen possumus nos nisi per gra- 
tiam spiritaliter genitos affirmare. 

Ingratis ergo filiis atque etiam indevotis 
qui suum nolunt cognoscere genitorem, incre- 
pat sermo divinus : Nonne hic ipse est tuus 
pater, qui possedit te et fecit te et creavit te ? 
Possidemur a Christo, dum ejus sumus sub- 
diti voluntati. Facit nos, dum spiritali nativi- 


(1) Luc. 12, 20; 

tate a carnali materia transmutamur ; sicut 
ipse primus homo non ex nihilo, sicut elemen- 
ta, factus est, sed de terre pulvere confor- 
matus. Creamur vero transformatione virtu- 
tum. Deus aliquando dicitur pater, nonnum- 
quam mater, interdum custos, sepe dominus. 
Pater est perficiens te, erudiens atque 
comportans : Ecce ego tuli te in omni via qua 
ambulasti ; sicut pater tollit parvulum suum, 
el erudit eum!. Mater, quum propensioris 
affectu dulcedinis parvulos nutrit, inertes 
comportat, et occulto quodam miserationis 
utero per pietatem conceptos ad maturitatem 
perducit. Unde Dominus per Jeremiam ait : 
Ego feci, ego portavi, ego genui, ego servabo?. 
Custos, quum nos servat a malis, induit 
bonis, quia non dormiíavit, neque obdormiet 
qui custodit Israel?. Dominus, cum potestatis 
suz moderamine, sicut ei libitum est, ordinat 
universos. 


VII 


Mermoramini dies antiquos seculi. 

Quos in paradiso, priusquam pelleretur 
Adam, tenebamus. Nonnulli, licet hzretice, 
sic tamen hunc asserunt locum, ut dies anti- 
quos intelligant seternos atque coelestes, de 
quibus animz sunt ad inferiora quasi pro- 
jectz ; quos nunc obliviscuntur, czcati 
peccato. Unde dictum est Memoramini 
dies antiquos seculi. Melius hoc dicimus 
[p. 14] tamen, quod malitiam videtur refra- 
gantis populi desecare, ut ad sanctorum primi 
temporis simplicem vitam provocent audi- 
tores, uno exhortans eodemque vivere modo 
quo patriarchz, prophetz, apostoli, sanctique 
vixerunt. 'Tropologice, dies antiqui sunt 
Abraham, Isaac, Jacob, Moyses, Job, Isaias, 
David et czteri sancti, qui suis temporibus 
splenduerunt, ut eorum imitationem sec- 
tantes, ipsorum dierum memores esse possi- 
mus. Vel certe dies antiquos saeculi longissi- 
mum illud vitz tempus ostendit, quo non- 
gentis et amplius annis homines victitabant ; 
quod nos propheta commonet memorari, ut 
ex eo clareat, quod longevam vitam Deus 
hominibus przparavit, sed eam peccando 
sibimet homines minorarunt. 

Dierum differentia multa est : alii sunt 
dies hominis, de quibus propheta dicit : Et 
diem hominis non cognovi, tu scis, Domine^*. 
Alii sunt dies cceli, sicut Davidicus admonet 
psalmus : Ef ponam in s&cula seculorum 
semen ejus, et thronum ejus sicut dies cceli. 
Et iterum dies antiqui quos idem esse signi- 
ficat : Recordatus sum dies antiquos, et annos 


(1) Deut. 1, 31; (2) Is. 46, 4 ; (3) Ps. 120, 4; 
(4) Jer. 17, 16 ; (5) Ps. 88, 30; 

&lernos in mente habui!. Unde differentiam 
monstrat dies antiquos ab annis eseternis 
multum abesse, quia dies antiquos [dicit], 
quos vitz protelatio longioris agebat, quam 
vel in paradiso vel in principiis mundi Patres 
fruebantur; antiqui anni vero censentur 
:eterni quos, immortalitate percepta, credi- 
mus nos, miserante Domino, percepturos. 
Unde lacrymis exorandus est Deus, ut digne- 
tur horum nobis dierum participationem 
conferre. 

Intelligite annos nationis nationum. Na- 
tionis angelicee, annos sempiternos hortatur 
intellectualiter exoptare. Nationum quee aliz 
possunt intelligi; nisi humanarum, super 
terram ; apud inferos, animarum ; in aere, 
fortitudinum impiarum ? quia rationalis crea- 
tura in quatuor quodammodo dividitur 
nationes : angelorum bonorum una est; 
hominum vero, secunda ; animarum, tertia ; 
quarta, spirituum immundorum. Super has 
tres nationes, solius angelice nobis naturse 
annos intulit exoptandos, quia ipsa est natio 
nationum. Aliter mundus ipse quinque gene- 
rationum divisionibus dispertitur. Prima 
usque ad diluvium currit; secunda Abrahae 
temporibus imputatur; tertia, Moysi et 
judicum  cesterorum; quarta que regum 
tempore transmeavit usque ad Joannem; 
quinta quse sub Christi currit adventum. 
Istarum ergo nationum breviati sunt anni; 
solius ante Noe vite fuerat longzvitas 
constituta, quai perpetuze vite similitudinem 
continebat ; et idcirco adjicit : ZIntelligite 
annos nationis ilius prime sequentium 
nationum. 

Tropologice, annos nationis nationum Eccle- 
si:& haresumque nobis figuraliter tempora 
monstrat, quod illa in c&ternum, he tempo- 
raliter vivant; et ad illius ecclesiastica 
nationis annos, procul dubio immortales, 
nostros erudit sensus, quos intelligere debe- 
mus, et quorum memores incessabili debe- 
mus gemitu suspirare. 

Interroga patrem tuum, et annuntiavit 
libi ; seniores tuos, et dicunt tibi. Historice 
pontificem ceterosque secundi ordinis signi- 
ficat sacerdotes, qui patres proprie nuncu- 
pantur, quod per eos in domo Domini 
anime spiritaliter renascantur. Nam quod 
nos seniores in latino dicimus, Greci pres- 
byteros nuncupant ; a quibus et legem Do- 
mini interrogare debemus, et ea quz scripta 
sunt edoceri. In Scripturis sacris annun- 
tiare, semper non nisi vel predicatio Evan- 
gelii vel miraculorum virtus significari solet, 
Sicut : Annuntiate inter gentes mirabilia 
ejus?. Et iterum : Annuntiabunt celi justitiam 


(1) Ps. 76,6 ; (2) Ps. 95, 3; 


ejus!, id est, apostoli Christum, Patris 
justitiam, infidelibus prsadicarunt.  Apos- 
tolus quoque sumto Isaie testimonio ait : 
Quam speciosi sunt pedes evangelizantium 
pacem, annuntiantium bona?! Ita nunc : 
Interroga patrem tuum et annuntiabit tibi. 
Non alias res magis quam [p. 15] eas qu& 
pertineant ad Evangelium salutis, interro- 
gari monstravit, dicendo : Annuntiabit tibi. 

Spiritaliter, Christum patrem intellige, 
quem debemus interrogationibus provocare, 
quoniam ipse est thesaurus sapientie et 
scientize absconditus, a quo virtutem discere 
valeamus ; seniores autem apostolos esse 
cognosce. 


VIII 


Quum divideret Excelsus gentes, quomodo 
dispersit filios Ada. Hoc quoque secundum 
littere, textum non inutiliter currit, quod 
congregatos filios Adam ad constructionem 
immanissim:z turris, quc&» superbia demons- 
tratur, Domini sunt judicio linguarum varie- 
tate dispersi; ut secundum modum suarum 
linguarum varietatem gentium discrevissent, 
angelosque custodes pro merito percepissent. 
Lege in Daniele principem Persarum, et in 
Ezechiele principem Tyri. Tropologice, divisas 
gentes schismatum distributiones ostendit, 
quas filiorum Ads vocabulo demonstravit ; 
quibus non dubitatur malos angelos prssi- 
dere, quorum sunt arte diviss. 

Statuit fines gentium secundum numerum 
angelorum Dei. Manifesto Danielis indicio 
comprobatur unicuique genti presulem ange- 
lum institutum, cujus regimine dispensetur. 
Unde princeps Persarum et princeps Grze- 
corum Michaeli archangelo obsistere confir- 
mantur. Tamen quasrendum est utrum tante 
sint gentes quanti sunt angeli Dei; quod 
utique non potest esse possibile. Sed sic 
distinguendum est : secundum numerum 
gentium fines statuit angelorum Dei, malo- 
rum videlicet, qui se pro Deo colendos homi- 
nibus obtulerunt ; nec ab omnibus commu- 
niter, sed unusquisque in sua gente quam 
deceperat, colebatur. 

Allegorice vero gentes, sicut supra, doctri- 
nas hzreticas cognoscamus, quibus finem 
quemdam in vanitatis errorem  predixit 
secundum numerum angelorum, quod ait 
nimirum, ostendens unicuique earum prz- 
varicationum angelum deputatum. In bono 
aliter intelligi datur : gentium fines diversas 
variarum provinciarum locorumve ecclesias 
intimavit. Quibus Deus angelos, id est sacer- 
dotes doctoresque, secundum proprium nume- 
rum, commodavit. 


(1) Ps. 21, 32; (2) Rom. 10, 15; 


. Jeremias propheta demonstrat : 

IX 


Facta est portio Domini populus ejus Ja- 
cob. Licet diversi sint in partibus populi 
distributi, et variis doctrinarum teneantur 
studiis, Domini tamen portio populus est 
Jacob, qui Supplantator interpretatur. Si 
igitur et nos coelesti adjutorio communiti, 
mala omnia supplantemus, peccatique vic- 
tores, Satanam nostris sub pedibus conterat 
Jesus Christus, Domini pars esse mere- 
bimur : ubi enim portio dicitur, quzedam 
soliditas divisa censetur. Naturalis humani 
generis soliditas quibusdam est in partibus 
distributa. Et alias Diabolus per philoso- 
phiam, alias per idololatriam, alias per hz- 
reticas obtinet functiones. Sola Domini est 
portio Jacob, quam ex his omnibus congre- 
gavit. Figuraliter in David monstratur esse 
completum, quod ex diverso populo ad eum 
debitores plurimi convenissent sris alieni, 
videlicet ejus auxilio defensandi ; zris alieni, 
nimirum peccati, quod a Diabolo quondam, 
malo creditore, fuerant mutuati. Unde etiam 
usuras reddebant, nisi veniret et pro nobis 
redderet qui ex usuris et ini-[p. 16]-quitate 
liberat peccatores. Populus enim christianus 
aliquando debitor fuit; cujus etiam cautio 
tenebatur, de qua dicit Apostolus : Delens 
quod adversus nos erat chirographum decreti, 
quod erat contrarium nobis, et illud tulit de 
medio, affigens eum cruci sue!. Quod si fuit 
cautio, quaerendum est ubi conscripta sit. 
Peccatum 
Juda scriptum est stylo ferreo, in ungue ada- 
mantino, super latitudinem cordis  ejus?. 
Exactores quoque cautionis illius qus&rendi 
sunt, et fortasse ipsi sunt Pharaonis ministri, 
qui debito labore laterum terrenorum israeli- 
ticos populos deprimebant. Quorum tamen 
virgam, id est potestatem adversam, quum 
Jesus Dominus conífregisset, Isaias ait 
Quomodo cessavit exactor, quievit tributum, 
confracía est virga percussoris ejus? ? Cavere 
itaque condecet christianos, Dominique popu- 
los congruit observare, ne quid exactores, 
semel divino munere propulsatos, sibi ipsi 
excitent ad tributa qua spiritaliter delin- 
quendo redduntur. 

Funiculus haereditatis ejus Israel. Quod 
supra portio, hoc nunc funiculus; quod 
Jacob, hoc retexuit Israel. Sed quia funiculis 
hereditas demetitur, propterea Dominus ex 
reste flagellum  aptavit, ut  significanter 
ostenderet hzereditatis suze mensuram funi- 
culo divisisse, ut unam foris excluderet, et 
partem aliam relinqueret in templo ; siqui- 


(1) Col. 2, 14 ; (2) Jer. 17,1; (3) Is. 14, 4; 


dem mercantes tantum expulit foras : hoc 
significante David, quum RHabath urbem 
amplissimam subvertisset, quzv mundi typum 
gestabat, ex qua populum captum in duas 
distribuit partes unam sibi necessariam 
reservavit ; aliam vero graviori morte dam- 
navit. Contendamus itaque de Rabath civi- 
tate perdita capti, in sortem haberi quz 
David vivificante salvatur, et non in eam 
qui mortis sempiterne cruciatibus perime- 
tur. 


X 


Sufficientem eum sibi fecit in terra deserta, 
in siti caloris, ubi non erat aqua. 

Terra deserta, licet eremus significetur, 
per quam annis quadraginta israeliticus 
populus pertransivit, ubi siti z:estuque detriti, 
serpentum quoque virulentiam pertulerunt. 
Sed altius a littera conscendamus. Terra 
deserta est mundus hic praesens, bestiarum 
ferax, hominum videlicet perversorum, ser- 
pentumque prolator, spirituum sine dubio 
nequiorum, ubi quietis zternze nulla domi- 
cilia continentur. Sufficientes nos facit, dum 
per adjutorium gratie sublevamur, ut simus 
sicul egentes, multos autem  locupletantes ; 
lamquam nihil habenles, et omnia  possi- 
dentes, Populum enim suum sic facit Deus 
sufficientem, dum non tantum non appetit 
aliena, verum etiam propria collargitur, ut 
in Domino dicat : Etenim haereditas mea 
preclara est mihi et Dominus pars haereditatis 
mez el calicis mei?. Sanctitatis quippe pleni- 
tudo, etsi aliis non prerogat quod non 
habet, attamen sibi semper ex eo quod nihil 
habet, abundat, et cum Apostolo dicit 
Nos infirmi, vos autem fortes; vos nobiles, 
nos autem ignobiles; usque in hac hora et 
esurimus, et sitimus, et nudi sumus, et colaphis 
cedimur, etl instabiles sumus?. 'Talis ergo 
sufficiens est in terra deserta. 

In siti caloris, ubi non erat aqua. 

Siti caloris est ariditas concupiscentice 
ignibus excitata ; ubi aqua nulla est refri- 
gerii, consolatio scilicet gratise spiritalis. 
Moraliter, terra deserta est anima vitiis ha- 
bitatoribus destituta, quc» dum coeperit suam 
latitudinem virtutibus obtinere, sufficiens 
erit, nihilque forinsecus exoptabit. Sitis au- 
tem caloris est desiderii fervor, charitatis 
flamma succensus ; ubi corruptionis aqua hu- 
man:eque doctrine liquor non potest inveniri. 


[p. 17] 


Circuivit eum, el erudivit eum, et custo- 
divit eum sicut pupillam oculi. 


(D) II Cor 6^ 10; ^ (20^Ps;. 15, 5; (3) I 
Cor. 4, 11; 

Circuivit spiritali munimine circumsepien- 
te. Erudivit grati:€ magisterio premonente. 
GCuslodivit angelorum agmine .reservante. 
Circuivit Dominus populum suum, ne delic- 
tis incursantibus dissipentur; unde dicit 
propheta David : Imuniítit angelos Domini 
in circuitu timentium eum, et eripiet eos !. 
Erudit quoque sequentes se, ne quid caliginis 
ignorantia supplantentur; unde Dominus 
ait : Inlellectum dabo tibi, et instruam fe 
in via quam ingredieris?. Et iterum : Ego 
sum Dominus, deducens te in viam, et docens 
qu& ignorabas. Et custodivit eum sicut pupil- 
lam oculi. Custos animarum nostrarum solus 
est [Deus], de quo scriptum est : Nisi Domi- 
nus custodierit civitatem, in vano vigilant 
qui custodiunt eam?. Et Non dormitavit 
neque dormiet qui custodit Israel*. Ipso nos 
custode, confidimus eripi; quo non custo- 
diente, pereunt non erepti. Pupille oculi 
merito custodia Domini comparatur, quae 
clauditur duabus palpebris, ut geminis nos 
contegat testamentis, (si tamen lumen in 
nobis verissimum teneamus) cordis occulta 
collustrans. 


XI 


Quemadmodum aquila tegit nidum suum, 
et super pullos suos, quos diligit, expandit 
alas suas, et recepit eos, et suscepit eos super 
humeros suos. 

Divina protectio aquilae comparatur, qus 
generosos filios probat, et probatos diligen- 
ter enutrit, atque ab universis improbitati- 
bus servat. Fertur enim, sicut philosophi 
narrant, pullos suos .singillatim pedibus 
comportare atque in ipso solis oculo stabi- 
lius evolare. Si recto lumine pullus solis 
radios intuetur, tamquam generosus a pa- 
rentibus educatur. At si reverberatis obtu- 
tibus splendorem lucis non quievit tolerare, 
tamquam degenerem atque indignum, ex- 
pansis pedibus, humi prosternunt, talique 
perimunt casu. Merito ait : Ef super pullos 
suos quos diligit. Sunt etenim alii quos ne- 
gligit. Quotiens iterum sentit hominem suis 
nidulis insidias preparare, aut lapidem pe- 
dibus tollit, et in verticem injicit perse- 
quentis; aut expansis alis superpositos 
pullos importat, et remigantibus pennis lon- 
gius evolat. Idcirco ait : Expandit alas suas, 
et recepit eos super humeros suos. Dominus 
quoque noster expandit super nidum Ec- 
-clesize suze alas protectionum suarum, spiri- 
tales sanctos tamquam pullos apportat, 
qualis illé fuit qui dicebat : Et in operibus 
manuum íuarum exsuliabo5». Hoc quoque 


(1) Ps. 33, 8 ; (2) Ps. 31, 8 ; (3) Ps. 126,2; 
(4) Ps. 120, 4; (5) Ps. 91,5; 


evangelica parabola demonstrabat, ubi pa- 
stor perditam ovem postquam invenit, hu- 
meris reportavit. 


XIT 


Dominus solus ducebat eos, el non erat cum 
eis deus alienus. In columna ignis et nubis 
suum populum Dominus przecedebat, ut et 
metator itineris et defensor populi affuisset, 
Christi mysteria futura fuisse demonstrans : 
qui, columna nubis et ignis, carnis Verbo 
conjunctz futurum ostenderet principatum ; 
quem christiana multitudo, consequens vi- 
ventium terre habitacula, sortiatur. Hoc 
de perfectis dici potest, qui Christum libere 
consequentes, alterius dei in se non faciunt 
portionem : nam quos avaritia comitatur, 
polluit immunditia, libido sufflammat, licet 
christiani dicantur, et eos Dominus deducere 
videatur, deos sibi tamen alienos admittunt, 

Qusestionis nascitur ordo Stephanus 
martyr Judzorum infidelitatem exprobrans, 
dicit eos, annis quadraginta quibus in eremo 
fuerant commorati, deos alienos coluisse ; 
hic tamen dicitur quod non erat cum eis 
deus alienus. Manifesta intelligenti ratio 
demonstratur : quod infidelis populus, quan- 
do cum diis fuerat alienis, nemo cum eo 
[p. 18] esse monstratur, quia idolum, ut Apo- 
stolus ait, scimus quia nihil est in mundo!, 
et qui idolis servit, nihil servit, et se cum 
idolis facit, non idolum secum. 


XIII 


Secum perduxit eos, in virtute terre ciba- 
vit eos ex nascentia agrorum. 

Per virtutem terre, ubertatem abundan- 
tie monstrat. Nascentia agrorum, fructus 
ubertatis copia nutritos ostendit. Tropolo- 
gice, virtus terre, id est Ecclesie fides : 
agrorum autem nascentia Scripturarum sunt 
intellectus, quibus Dei populus pascitur et 
fovetur. Moraliter, anima: concurrit huma- 
na, quz diurnis profectibus virtutem in 
se coeperit obtinere, qus sola est humilitas 
appellanda, ad quam nos Dominus exhor- 
tatur : Discite quia mitis sum et humilis 
corde?. Agrorum autem nascentia sensus 
sunt et cogitationes nostre quibus spiritales 
capimus cibos. 

Suxerunt mel de petra et oleum de firma 
petra. [Petra] secundum Apostolum signi- 
ficat Dominum Salvatorem : Peíra autem 
erat Christus?. De quo, qui dulcedinem 


(1) I Cor. 8, 4; (2) Matt. 11, 29; (3)I 
Cor. 10, 4 ; 

capiunt, mella sumunt. Qui vero lenitatis 
ejus misericordiam apprehendunt, de firma 
petra oleum bibunt. Inter petram autem et 
firmam petram certum est differentiam 
poni; et hunc petram dici, eo quod .carnis 
mortalitatem portasset; firmam vero pe- 
tram, immortalitatis obtinens firmitatem. 
Tunc quippe morte devicta, mortis nos 
vinculo liberavit ; propter quod Apostolus 
ait : Ut mortem desírueret et eum qui habebat 
mortis imperium, et liberaret eos qui timore 
mortis per íoiam vitam obnoxii erant servi- 
tuti!. Et iterum : Ascendit in altum, capti- 
vam duxit captivitatem, dedit dona  homi- 
nibus?. Ascendit in altum, a mortuis resur- 
gendo et in coelum gloriosissime conscen- 
dendo. Captivam duxit captivitatem, mortem 
captivando transpungens. Dedit dona homi- 
nibus, remissiones sine dubio peccatorum. 


XIV 


Butgrum boum et lac ovium  suxerunt, 
.de petra, subaudi. Quod historico congruit 
intellectui. Butyrum autem boum apostoli- 
corum est magnitudo sermonum qui robus- 
tioribus et exercitatis sensibus conferunt 
cibos. Lac vero ovium, ut arbitror, prophe- 
ticarum sunt instructiones lectionum, quas 
oves propter simplicitatem eloquii certum 
est appellari. Tropologice quoque potest 
aliter coaptari, ut boves ovesque intelligas 
animas sanctas, qua propter exercitationem 
aborum simplicitatemque mentis ita dicun- 
tur; et modo butyrum audientibus largiun- 
tur, dum sapientiam inter sapientes loquun- 
tur; modo cibum praerogant lactis, dum 
parvulis in Christo lac potum, non cibum 
subministrant. 

Cum adipe agnorum et arietum. Si enim 
textus litterae solummodo cognoscatur, quo- 
modo suxerunt agnorum pinguedinem atque 
adipem arietum ? Transeamus igitur ad in- 
telligentiam meliorem, quz contritze menti 
conferat sanitatem, et contribulato spiritui 
perferat medicinam. Adeps itaque agnorum 
est abundantia charitatis, quae martyrum 
cordibus enutritur, in quibus sola viget 
simplicitas morum et immaculati conver- 
satio vite. Arietes autem, principes gregum, 
ductoresque cognosce : qui tamen et ipsi 
dilectionis sterne pinguedinem  concepe- 
runt. Quorum illi adipem sugunt, qui imi- 
tatione continuis illorum instituuntur exem- 
plis. Verbi gratia, Machabaei septem ger- 
mani pcenas multa tolerantia sustulerunt. 


(1) Heb. 2, 15 ; (2) Eph. 4, 8; 


Hi charitatis adipem, id est firmitatis 
pinguedinem, in suis sensibus obtinebant. 
Idcirco acerbitas tormentorum fortiores ani- 
mos nullatenus complicavit. Si itaque et nos 
illorum. per Dei gratiam instituto formati, 
numquam tyrannicas sevitias formidemus, 
[p. 19] impugnantemque nos inimicum, et 
Christum in nobis jugulare nitentem, viriliter 
repellamus, nostras animas mortibus oppo- 
nentes, adipem memoratorum exsugamus 
sanctorum. Sic quoque, quum  .insistimus 
ecclesiasticos imitari doctores, arietum adi- 
pes comedemus. Vacuum íragilis vitze tem- 
pus perdere non debemus; sed quorum- 
libet agnorum intellectualium, arietumque 
pinguedinem devorare curamus. Nam si hzc 
agnorum arietumque pinguedo est, herbis 
fenoque necesse est crementetur. De quibus 
Davidicus memorat liber Producens fe- 
num jumentis et herbam servituti  homi- 
num!, Et iterum : Qui producit in mon- 
libus fenum?. Hoc quod terra montesque 
spiritales largiter gignunt, sanctarum pa- 
stus sunt Scripturarum, quz pro qualitate 
animi profectibus increscentibus, nunc terra 
dicuntur, si minus sapimus in eis; nunc 
montes, si eas mystice perscrutamur. 
Filiorum taurorum et hircorum. Cum adipe, 
subauditur. Tauros significat patriarchas, 
qui fortitudine colli sui, id est obedientic, 
justitiam coluerunt. Hircos vero prophetas, 
qui lascivientem populi gregem discursu 
suo colligere nitebantur ; de quibus Ecclesia 
dicit : Cum incenso et arietibus offeram tibi 
boves cum hircis?. Filii autem eorum sunt 
qui ex eis spiritali germine procreantur ; 
quia non qui filii carnis, hi filii Dei sunt ; 
sed qui filii sunt promissionis, deputantur 
in semine. Adjutori Domino nostras flebiliter 
conscientias prosternamus, ut taurorum hir- 
corumque spiritalium semini deputemur. 
Cum adipe renum íritici et sanguinem 
uve. Subaudiendum est : Suxerunt renum 
tritici [adipem]. Adeps secundum litteram 
nullam intelligentiam capit, neque enim tri- 
ticum renes aliquos habet. Sed metaphoram 
ex aliquibus animalibus sumsit : ut sicut 
pinguia pecora etiam in renibus adipes nu- 
triunt, ita quoque pinguia frumenti grana 
eorumque medullas plenas adipi compara- 
vit. Mystice vero recte concurrit. Tritico 
Scripturz significantur divins, quarum spi- 
ritali similagine pascitur mens, cujus tamen 
exterius corium, id est historica lectio, relin- 
quetur. Nec enim me juvat holocaustorum, 
sacrificiorumque diversitas ; neque me juvat 
Jacob connubia quatuor habuisse, frater- 


(1) Ps. 103, 14 ; (2) Ps. 146, 8 ; (3) Ps. 65, 
15; 


, 

noque odio cedentem, plurima apud Laban 
pecora conquisiisse ; nunc varia, nunc unico- 
loria pro pastorali labore tulisse ; et cztera, 
quae si spiritaliter cogitentur, plena mysteria 
cognoscentur. Hsc ergo universa tritici sunt 
coria compellenda, quc& autem ibi interius 
latent, medulla esse atque simila videbuntur. 

Et sanguinem uv&. Sanguis uve marty- 
rum est sanguis, VEL CERTE IPSIUS CRUOR 
DOMINICJE PASSIONIS, QUO QUOTIDIE DE SA- 
CRIS ALTARIBUS SATURAMUR, inebrians men- 
tem, ut terrestribus careamus, ccelestibus 
utamur ; unde dicit is qui tali fuerat poculo 
saturatus : Calix tuus inebrians quam pra&- 
clarus est! ! 


XV 


Bibit vinum, et manducavit Jacob; sa- 
tiatus est, et recalcitravit dilectus. Vini genera 
plura sunt, qua in Scripturis sanctis intelli- 
gibiliter demonstrantur. Est vinum quod 
laetificat cor hominis?, et est vinum, ira 
draconum ; unde sequenter scribitur : Jra 
draconum, vinum eorum?. Aaron quoque 
cum filiis quotiens ingreditur sancta sancto- 
rum, prohibetur tangere vinum. Et Apostolus 
ait : Nolite inebriari vino, in quo est luxuria *. 
Omne peccatum inebrians mentem vinum 
figuraliter appellatur. Quo vino inebriatus 
Jacob intelligibilis, homo sine dubio christia- 
nus, recalcitrat et resistit : qui aliquando dilec- 
tus comparatione Christi sanguinis fuit. 
Sed et hoc quod ait : Bibit vinum, et man- 
[p. 20]-ducavit Jacob, quemadmodum corpo- 
ralis poculi vinum poterit manducari, non 
sequenter agnosco. Sed quia vinum luxurie 
molestieque significat, ostendit ; quod dum 
hoc anima facit, potatur ; et dum potatur, si- 
mul etiam vescitur ; nec tamen solum vescen- 
do, sed etiam saturando se, Domino recalci- 
trat, qualitas delinquendi multa est. Et alii 
modicum quid gustant peccati, qui concep- 
tionem rei faciendze moliuntur in corde. Alii 
vescuntur, qui cogitant pravitatem et opere 
subsequuntur. Alii vero saturantur, qui 
consuetudinem peccandi quod impie gesse- 
rint, dulciter habent ; et ipsos nunc sermo 
divinus impulsat, qui saturitate peccati Do- 
mino recalcitrant. 

Impinguavit et incrassavit et dilatatus est. 
Pinguedinem mentis, non corporis tangit ; 
plures escas diversorum facinorum come- 
dendo mens crassior fit, ut audiat : Prodiet 
quasi ex adipe iniquitas eorum*. Et dum 
pinguedine fuerit cumulata, latitudine quo- 
que distenditur. Quid autem sit incrassari, 


(1) Ps. 22, 5; (2) Ps. 103, 15; (3) Deut. 
32, 33; (4) Eph. 5, 18; (5) Ps. 72, 7; 


quid dilatari, sic potest colligi : incrassatur 
animus dum in se reatus incurrit, et ea 
facit in quibus ipse tantum peccat, et alios 
secum non attrahit ad peccandum. Quum 
vero cceperit talia perpetrare, quz possint et 
alios contaminare, dilatatur ; et ob hoc nunc 
miserabiliter Jacob impinguatus et incras- 
satus et dilatatus esse convincitur. 

Et dereliquit Deum qui fecit eum, et recessit 
a Deo salutari suo. Derelinquit. Creatorem 
suum, dum imaginem ejus polluit et incestat, 
imaginem in se transfigurans inimici. Nam 
dum quis misericordiam non habet, qua 
imago Dei est, crudelitatem retinet, qua 
imago est Satanc. Dum fide caret, a Deo 
salutari recedit. Dum perfidiam recipit, 
inimici in se imaginem ponit, et derelinquit 
eum qui fecit illum, et recedit a Deo salutari 
suo. Derelinquit peccando, recedit blasphe- 
mando et idolis inhzerendo. 


XVI 


Exacerbaverunt me in alienis. De pecca- 
trice dicitur plebe, quz sibi deos alienos 
per doctrinas hzreticas fingit. Vel certe 
factis agnosce ; aliena enim sunt facta qua 
displicent Deo. 

In abominationibus suis exasperaverunt 
me. Abominatio dicitur quando Dei sacrifi- 
cium idolis deputatur. Verba itaque nostra, 
quibus Deum debemus impensius collau- 
dare, si cceperimus turpiloquiis vitiare, in 
abominationibus nostris Dominum fprovo- 
camus. Nec non stupra, violentie, rapins, 
incontinentiz, czedes, insidie, abominationes 
esse dicuntur. Pro quibus Dominus indi- 
gnatur. 


XVII 


Sacrificaverunt daemoniis, et non Deo. 
Dei sacrificium spiritus contribulatus! est; 
superbia autem, sacrificium Satanse. Incon- 
tinentia ejusdem est hostia ; impuritas, simi- 
liter. Impudicitia libamen est spirituum 
immundorum ; et multa sunt alia quse 
demoniis homines sacrificant, et non. Deo. 

Dii quos non noverant, novi, recentes, 
venerunt, (quos nesciebant patres eorum. 
Deos novos et recentes gentium significat 
simulacra, quz Abraham, Isaac et Jacob 
patres eorum non coluerunt. Sed tropo- 
logice, deos recentes hzresum doctrinas 
ostendit quas recentius fingunt, et ut visum 
fuerit, deos sibi novos componunt. Quis enim 


(1) Ps. 50, 19 ; 

nesciat Donatistas alterum sibi Christum 
induxisse ? Similiter Benostianus, et czteri 
qui ea colunt quse apostoli patres eorum 
non docuerunt. Non quod illorum nunc sint 
patres, sed quod fuerint aliquando, quum 
apud nos permansissent in fide. Moraliter 
vero, deos novos orientes, consuetudines 
pravas et carnales agnosce. Quibus et obe- 
dientiam et sacrificium exhibemus. Si dolus 
in nobis coeperit dominari, novus deus fac- 
tus est. Nec non etiamsi falsitatis ejus con- 
sequuti fuerimus effectum, sacrificium obtu- 
limus idolo, nostris in cordibus ficto ; et ita 
fit ut tantis obediamus diis quantis fuerimus 
[p. 21] contaminationibus involuti. Aliis deus 
venter est, sicut Apostolus dicit : Quorum 
deus venter est, et gloria in confusione ipso- 
rum!, Alis aurum deus est, aliis iterum 
argentum, aliis terra, aliis ministrorum 
ornatus. Et quisquis Deum verum minus di- 
ligit, et plus caducum aliquid delectatur, 
recentem sibi deum confingit. 


XVIII 


Deum qui íe genuit dereliquisti, et oblitus 
es Deum alentem te. Quotiens ad figmenta 
vanissima infidi revolvuntur, et illorum se 
obligant sacrificiis, qui neque pluent, neque 
terre fertilitatem poterunt commodare, dere- 
linquunt Deum formatorem suum et alentem 
se. Quod spiritaliter de fidelibus populis 
accipimus dictum : qui Deum a quo sunt 
geniti verbo veritatis, derelinquunt, et ab 
hareticis doctoribus seducuntur. Voluníarie 
quippe genuit nos verbo veritatis suz?. Et : 
Nolite attendere doctrinis hominum in hgpo- 
crisin loquentium mendacium?. Pascit autem 
nos Deus non solum corporalibus, sed etiam. 
spiritalibus cibis; unde dicit Ecclesia : 
Dominus pascit me, et nihil mihi deerit *, 
verbo sine dubio Scripturarum, scientia 
intellectus earum, annona corporis Christi, 
potuque sanguinis ejus, qui piis altaribus 
immolatur. Idcirco Paulus apostolus Athe- 
niensibus dicit : Non semet ipsum reliquit 
- absque testimonio, dans pluviam de ccelo et 
fructus a terra?, id est, sine testimonio suz 
legis non se relinquit, dans nobis pluviam 
verbi divini, ut terra, qua sunt humana 
corda, bonis operibus fructificare contendat. 
Idcirco hzc nobis data sunt dispensatione 
sanctissima, ut nullis nos possemus opposi- 
tionibus excusare, quum illud quoque potest 
intelligi : terram dare fructus humane 
animz, naturali lege discretionis gratiam 


(1) Philip. 3, 19; (2) Jac. 1, 18; (3) I 
Tim, 4, 2; (4) Ps. 22, 1; (5) Act. 14, 16 ; 

accepisse, ut etiam nolens suum noverit 


Creatorem. 
DCDXS 


Et vidit Dominus, et zelatus est, et exa- 
cerbatus est super iram filiorum suorum et 
filiarum. Zelotes Deus propterea nuncu- 
patur ex similitudine maritorum, qui casti- 
tatem suarum conjugum exsequuntur, quia 
et ipse sponsus est mentis, quam nolit diabo- 
licis adulteriis vitiari. Igitur, si quid nostras 
animas fideli devovimus sponso, colluvionem 
debemus fugere delinquendi; ne, dum ille 
adulterinam reprehenderit mentem, ultionis 
eterne damnatione confundat. Nam quod 
ait : H&c vidit Dominus, et zelatus est; vidit 
utique sibi displicentia mala; et quum 
videret, illico zelando punivit. 

Super iram filiorum suorum et filiarum. 
Fili, filiaque, licet sexu proprio discernan- 
tur, apud Deum tamen nihil impedit fragi- 
litas sexus, ubi fuerit cordis firma volun- 
tas. Nam licet quecumque mulier videatur, 
si virtutibus studet, infirmitates conculcat, 
aculeos ire, indignationis furorem, libidi- 
nis captivitatem in sua conscientia premit, 
nulli dubium est quin hzc pro viro sit nume- 
randa. At ille qui secundum corporis qua- 
litatem vir esse videtur, et effeminatur tamen 
incredulitate, immunditia, fallacia, versutia, 
[p. 22] vanitate, superbia, hic pro femina 
reputatur. Multe quippe martyrio coronatze 
sunt mulieres ; pluresque viri impatienter 
persequutorum manibus corruerunt, et in se 
muliebris fragilitatem sexus transformarunt, 
diabolo cohzerentes, cujus laqueis illigantur. 


XX 


Et dixit : Avertam faciem meam ab eis, et 
ostendam quid erit illis in novissimis diebus. 
Ultimz damnationis est poena, avertere 
Deum suam ab homine visionem. Sicut 
abstracto solis lychnique fulgore, tenebre 
condensantur : ita quum a conscientia Deus 
averterit vultum, illico tenebris interioribus 
caligatur, et tamquam non videns ubi itine- 
ris recti tramitem consequatur, per omnes 
vias errorum vitiorumque diverticula per- 
trahetur. Quod in initio passionis Dominus 
demonstravit, quum dorsum haberet ad 
Petrum, eumque negasse tertio demonstra- 
tur. At quum ejus intuitus corruentem apo- 
stolum respexisset, correxit offensam. He- 
spexit quippe Dominus Petrum, et ubertim 
lacrymosis confessionibus pcenitentiam ges- 
sit. Sed nec Jonathan, Saul filius, qui inter- 
pretatur Columbze donum, diligere posset 
David puerulum, nisi ejus pulchritudinem 

propius conspexisset, eique balteum, arcum 
ac vestimentum familiariter condonavit. Jo- 
nathan figuram secularium continet regum, 
qui videntes nostrum fortissimum David, 
credentes in Domino meo Jesu, balteum 
circumspectze  districtionis suce arcumque 
defensionis, per leges pro ecclesiis datas, 
indumentumque suz potestatis eidem reli- 
giosius obtulerunt, dum plebem christia- 
nam muniunt ac defendunt. 

Quod autem ait : Ostendam quid erit illis 
in novissimis diebus, perditionem significat 
Titi tempore Vespasianique conflatam, vel 
imperante /Elio Hadriano, ut absque ho- 
mine diu terra israelitica vacuisset. Tum- 
que Jeremiz flentis est vaticinium compro- 
batum : Viae Sion lugent, eo quod non sit 
qui veniat ad solemnitatem!. Si autem ad 
christianum velis populum cuncta referre, 
ostendit eis novissimo tempore preparata 
judicii futuri tormenta, dum per Evangelium 
predicatur, quod ibi fit flefus oculorum 
et stridor dentium? quem cuncti majori 
debemus formidine memorari, ne, dum nos- 
tram negligentius gerimus vitam, misera- 
biliter pereamus. 

Quia natio prava et perversa est ; prava, 
quia se odiosis actibus depravavit ; perversa 
quia naturali lege directa, semet ipsam 
pervertit. Quum enim carnalibus actibus 
damur, et spiritus in nobis quadam carnis 
fragilitate deprimitur, ut non possimus 
quippiam de spiritalibus assectari, perversi 
efficimur. Perversus quippe est, preposte- 
ratus vel reciprocus, qui inferiora sua exal- 
tat, superiora vero dejicit. Quod tamen non 
solum fictis potest christianis aptari, qui 
versa vice, dum confessione fideles sunt, in- 
fideliter vivunt ; verum etiam haereticis con- 
venit dici, qui Christum venerando blasphe- 
mant, et fidem honorando conculcant. Uni 
quoque potest homini convenire, qui penes 
se nationes varias ac multiplices tenet. Ex 
quibus multe sunt bone, plurims& nequio- 
res. Nam si cogitationum multiplicita[te] 
quae insurgunt adversus Deum, dogmata 
componat, assertiones exerceat, questiones 
opponat, doctrinas fictas investiget, natio 
prava est. Si [quis] autem vanitatem hanc 
corporez fragilitatis vitio accumulet, ut vi- 
vat inceste, rapinis insistat, violentiarum 
atrocitatibus delectetur, despiciat cunctos, 
semet ipsum extollat, utpote contrarius 
Christo, qui humilitatem  abjectionemque 
docuit, perversa natio compellatur. A quibus 
nos custodire debemus, qui Salvatoris viam 
concupiscimus obtinere, ne, dum quid recto 
itinere currimus, errore vie decepti, alium 


(1) Lam Jer|.4,4;. (2) Matt: 8; 12; 


tramitem teneamus, qui nos longius a fini- 
bus Jerusalem ccelestis expellat. 

Filii, in quibus non est fides in eis. Me- 
[p. 23]-tuendus hic valde sensus est, qui non 
infideles, sed fideles contingit : neque enim 
posset filios appellare, quos se scit spiritali- 
ter non deperisse. Vides quod nationem pra- 
vam ac perversam postea filios appellavit ; 
sed in quibus nulla est fides : non quod non 
acceperint, sed quia perceptam noluerint re- 
servare. Unde mihi illuc videtur inclinari 
sententia, quod eos potius exhortetur, qui 
fidem infideli perfidia mutaverunt. Distan- 
tia quippe talis est; in multis viva fides 
increscit, quos Apostolus laudat, dum Colos- 
sensibus scriberet : Audiens fidem, inquit, 
vestram, et dilectionem quam habetis in 
sanctos, quoniam supercrescit in vobis, se- 
cundum Evangelium regni quod pervenit 
ad vos!. Itidem Romanos epistolariter con- 
solans, dicit quia /ides vestra annuntiatur 
in universo mundo?. Hoc est fidem incres- 
cere, dum et firmitas ejus in nobis quotidie 
peraugetur, et aliis nostro intimatur exem- 
plo. In pluribus tamen mortua est, sicut 
Jacobus apostolus dicit : Quia fides sine 
operibus mortua est? in semet ipsa. Et quid 
sit mortua, ipse sequenter exposuit : non 
quod simul obliterata sit et amissa, sed 
dum in nobis vitz fructum non operatur, 
mortua comprobatur, sicut se communia 
quoque sermonis eloquia probant, dum 
hominem, vivum quidem, sed inutilem 
operi cuilibet, atque inexpeditum esse vi- 
derimus, dicimus mortuum, non quo vita 
corporis careat, sed quo vi mentis expe- 
ditze privetur. Nunc non ait : filii in quibus 
mortua est fides ; neque : in quibus crescet 
fides, sed : in quibus non est. Si itaque in 
eis fides non est, filii quomodo compellan- 
tur, quum per fidem Domino generamur ? 
Nisi quia fuerit aliquando, sed succedente 
dimota est pravitate ; recte sensim tempe- 


ratus est intellectus dicendo : in quibus non - 


est. Non in quibus aliquando non fuit, 
siquidem multi infeliciter accipiunt semen 
verbi, sed a volucribus spiritaliter transvo- 
ratur. Nimirum a daemonibus consumitur, 
dum hzretico dogmate vitiatur. 


XXI 


JEmulaverunt me in idolis suis, el non in 
Deo; in ira concitaverunt me in idolis suis 
Hic sermo 7ZEmulare triplici ponitur ratione : 
ZEmulare est imitari : ZEmulamini charismata 
majora*; et alibi : ZEmulamini bonum in 

bono semper !. /Emulare itidem est invidere, 
seu etiam adversari, sicut dictum est per 
Samuelem Sauli : Quia abstulit a te Deus 
regnum,  e( íradidit illud  zmulo  tuo?. 
Fenenna' quoque personam continet Syna- 
gogze. /Emulabatur Annam, dum sterilitate 
depressa, non pareret prolem; aflligebat 
quoque eam :emula ejus et vehementer 
angebat. /Emulam ait, inimicam vel invi- 
dam. Angebat vero quod ait, significat op- 
primebat, tracta metaphora a porcis, qui 
morbo quodam, qui angina dicitur [hoc est, 
sinance], ssepius prs&focantur, si quidem 
subito oritur in faucibus et eos prsfocat 
insperate. Tertio autem /Emulare dicitur in 
jram adducere, sicut in hoc ostenditur loco. 
Et Apostolus dicit : An emulamur JDomi- 
num ? Numquid fortiores illo sumus? ? hoc 
est, ad iram excitamus ? quod sic expri- 
mitur videnter, dum ex industria cum alio 
agimus vel verbis colloquimur, ut sensibi- 
liter levissimis suspicionibus proximorum 
conscientias terebremus, eosque ad iracun- 
diam provocemus : illos sine dubio smu- 
lamur. Cauta sagacitate debemus aemulari 
bonos et zmulationem fugere malignorum. 

Hoc ergo ait : Zmulaverunt me in idolis 
suis et non in Deo, quod sequenter exposuit. 
In ira concitaverunt me. In alienis cmula- 
verunt, pertinet ad hoc quod adjunxit : in 
[p. 24] ira concitaverunt. In idolis, idem est 
in alienis. Ad illud quod subjunxit, Ef non 
in Deo ; quia idola secundum Apostolum ni- 
hil sunt : Scimus enim quia idolum nihil 
est in mundo?*, sed qui immolant gentes, 
demoniis immolant et non Deo. Non ergo 
eum in vero Deo, sed in idolis z&mularunt. 
Rectius tropologice convenit schismaticis 
dici, ex persona Filii, quem aut minorem 
dicunt, aut initium non nisi a Virgine prz- 
sumsisse, aut phantasiam esse, et czetera quz 
sibi confingunt. Hi deos potius quam Chri- 
stum exorant, qui eis dicit quod non in Deo 
eum smulaverunt. Filium quidem zamulati 
sunt, sed et in aliis similitudinibus confic- 
ticis. Si quis cogitatione propria sibi Chri- 
stum molitur depingere, et non eum inefía- 
bilem, sicut Pater est, existimare, ei quoque 
dicitur : ZEmulaverunt me in idolis suis, et 
non in Deo, ubi resonat hoc quod est dic- 
tum Et si novimus Christum secundum 
carnem, nunc jam non novimus? ; quod isto 
percurritur sensu si novimus Christum 
fragilem, infirmum, hominem comedentem, 
bibentem, dormientem, nunc autem talem 
eum jam non novimus, postquam mortalitas 
est immortalitate donata. 


(1) Gal. 4, 28; (2) I Reg. 15, 28; (3) I 

Et ego zelabo eos in non gente. Non gentem 
posuit christianos, qui non sunt sicut cz- 
terze gentium ; nationes uno in loco habitant 
congregati, sicut gens videlicet Judsorum : 
ibi sexcenta millia fuerunt adunata; vel 
sicut qus&libet Gothica, vel Parthica, seu 
Herula. Sed nos dispersi per totum diffusce 
latitudinis orbem, pauci sumus in diversis 
locis distributi, in medio schismatum, hzre- 
sum, Judsorum, infidelium commorantes, 
et merito non gens appellamur. Completam 
videmus hanc experimento sententiam : dum 
enim Judea plebs fidelem populum sectare- 
tur ad fidem, zelatus illos esse dicitur Deus, 
ut fidem sectando sequantur quam nos te- 
nemus. Sed hoc non fecissent, nisi zelo fuis- 
sent Domini provocati; quod quia obedire 
nolentes obstiterunt, perditionis  Titiane 
sunt gladio dimetiti. 

In gente insensata irritabo eos. Gens in- 
sensata idololatrie& populus appellatur, qui 
sensum ac sapientiam Christum necdum di- 
dicerat possidere. Nam insensati dicuntur 
qui fidem non receperunt veritatis ; et hi qui 
rectam aliquando fidem tenentes, negligen- 
tius perdiderunt, sicut Galatas Apostolus 
increpat : O insensati Galatze! ! qui verum 
sensum pravis assertionibus dimiserunt. Irri- 
tari vero canum est proprie, qui excitati 
illos insequuntur adversus quos fuerint 
provocati, ut pugnando ac fugiendo viten- 
tur. Et Judasi quodammodo irritati sunt 
in nobis, dum nos persequutionibus afili- 
xissent; eosque, martyrii certamine dum 
vincimur, vincimus ; fugiendo  vitavimus 
aliquando : in his dico qui nos in unitate 
corporis Christi priori tempore przcesse- 
runt. Hsec vox potest ab Ecclesia dici, dum 
pro suis delictis alienigenarum oppressioni- 
bus fatigatur. 


XXII 


Quia ignis accensus est ab ira mea, et 
ardebit usque ad infernum deorsum. 

Ira Domini ignem szpe succendit. Non 
enim unus est ignis qui sufflammatur a Do- 
mino, sed triplex : est ignis consumens deli- 
ctum, de quo dicebat : Ignem veni miltere 
in terram, et quam volo ut ardeat? ! et ite- 
rum : Ecce Dominus in Sion, et caminus 
antecedit eum?, quoniam ignem sufflamma- 
vit immensum. Est itidem ignis qui con- 
sumturus est universa, de quo David ait: 
Ignis ante eum  ambulabit [et inflamma- 
bit] in circuitu inimicos ejus*. Et apo- 
stolus Petrus : Celi autem qui nunc sunt, 
el terra eodem verbo repositi sunt, igni re- 

servandi in die judicii et perditionis impio- 
rum hominum!. Et iterum : Adveniet autem 
dies Domini ut fur; in qua coli magno 
impetu transibunt ; elementa vero calore ignis 
resolventur?. Hunc esse existimo purga- 
torium, qui januis est Paradisi circum- 
septus, ut per ipsum omnes salvandi per- 
transeant; tantum in unoquoque excoc- 
[p. 25]-turus, quantum in eodem sordeculas 
invenerit peccatorum. Et hoc in Genesi 
memoratur : Posuit ante januam Paradisi 
Cherubim et flammeum gladium atque versa- 
tilem?. Et Apostolus : Dies enim declarabit, 
quia in igne revelabitur ; et unius cujusque 
opus quale sit ignis probabit*. Est itaque 
alter ignis qui tenebrosus esse dicitur, nimi- 
rum s&ternus, ubi damnandi sunt impii qui- 
bus dicetur : Jfe in ignem sternum?. Ipsis 
quoque : Jte in tenebras exteriores 9. Si enim 
ignis est, et in ipso igne tenebre sunt, pro- 
cul dubio tenebrosus est, ut illud possit 
expleri Tollatur impius, et non videat 
claritatem Dei". Quem David describens 
ostendit quod fumosus sit ac tenebrosus : 
Ascendit fumus in ira ejus, et ignis a facie 
ejus exarsit : carbones succensi sunt ab eo. 
Inclinavit celos et descendit, et caligo sub 
pedibus ejus9. In revelatione quoque Abra- 
hz, inter divisiones sacrificiorum quas fece- 
rat, tenebrosus ignis asseritur pertransisse : 
illius ignis similitudinem monstrans, quo 
segregandi sunt peccatores. Quum ergo oc- 
cubuisset sol, facta est caligo tenebrosa, et 
apparuit clibanus fumigans et lampas ignis 
transiens inter divisiones illas 9. 

Quazritur ergo nunc cujus ignis speciem 
demonstravit : utrum illius qui tantum pec- 
catum consumit, homines autem non laedit, 
quem Dominus in terra veniabiliter misit, 
an illius purgatorii, vel certe quem nuper 
diximus damnandorum. Unde zstimo pur- 
gatorium dici, qui ad purgationem nostro- 
rum census est delictorum, et usque ad in- 
feros penetrabit, utpote ubi non tantum 
corpora, sed etiam anim, post resurrectio- 
nem, transibunt. Et de spiritali igne potest 
intelligi, quem in hoc seculo Salvator emi- 
sit, in ira videlicet misericordi, qua peccata 
comburit, homines salvat. 

Usque inferos quod ait, peccatores agnosce 
inferorum nomine nuncupari. Sicut dictum 
est : Et percutiam domum Jeroboam ^, pro 
his qui habitant in domo, ita etiam inferos, 
pro his qui inferis destinantur, significanter 
ostendit. 


(JyublobDelr. (35 5 w2) PLI Petro dos i0- 
(3) Gen. 3; 255  (4)'1Cor. 3; 135. (5) Matt. 
29441. 2:55 (6) cf. Matt. 25, 305 (7) ^18; 225, 

Manducabit terram et nascentia ejus. De 
consumtorio igne potest intelligi, qui uni- 
versa combusturus est elementa ; et idcirco 
terram et terrenam scientiam consumit. Con- 
currit tamen ut et de spiritali igne, quem 
Dominus misit in mundo, non inconsone 
sentiatur, ut terram et nascentia terre, car- 
nem et carnalia opera manifestet, dum jam 
non in corpore, sed spiritu vivimus, quia 
qui in carne sunt, Deo placere non possunt!. 
Utinam hic ignis meze carnis terram exurat, 
et quacumque in ea nequiter oriuntur, 
consumat ! 

Fundamenta montium, superborum sub- 
stantie dinoscuntur, in quibus fundati atque 
stabiliti quodammodo sistunt. Eadem fun- 
damenta divinus exurit ignis, dum, mortifi- 
cata cupiditate terrena, ab animis abeunt 
universa, ut is qui spem ponebat in mundo, 
sciat tantum in Domino confidere. Certe ignis 
ille quoque debet intelligi, qui consumendo 
destinatus est mundo, quoniam montes et 
eorum firmitatem exuret. Ignis hujus vis 
terrorque quanto multipliciter comproba- 
tur, tanto poenitentive lacrymis inflamme- 
mur; nec enim aliter potest exstingui, nisi 
tantum fletibus oculorum. 


XXIII 


Conteram in eis mala, et sagittas meas 
consummabo in eis. Sagittee divin: multi- 
pliciter agnoscuntur. Est sagitta verbi divini, 
de qua dicitur in psalmis : Quoniam sagitta 
tue infixe sunt mihi?, id est sermones tui 
mea pectora concusserunt; et non ait, 
sicut in hoc loco Sagittze tue consum- 
mate sunt in me, sed tantum : Sagittze in- 
fixe sunt mihi. In aliis enim infiguntur, 
[p. 26] ut dolorem pariant poenitendi. In 
aliis autem consummantur, quibus a planta 
pedis usque ad verticem non est sanitas?. 
Sicut enim in emortuo corpore si jaculeris 
sagittam, non tantum dolorem non facit, 
verum etiam sensus vulneris ibidem nullus 
habebitur : ita in obdurato corde, dum divini 
verbi sagittze mittuntur, nullam omnino de 
peccatis tristitiam pariunt audienti, [ut] 
postremo audiat frustra Percussi filios 
vestros, disciplinam non receperunt*. Et 
iterum : Percussisti eos, et non doluerunt ; 
atlrivisti eos, et renuerunt accipere discipli- 
nam. Induraverunt cervicem suam super 
petram, noluerunt. reverti?. Hxc ergo est 
omnium malorum congestio, ut, consumma- 
tis in se praedicationis divinz sagittis, nul- 
lum omnino sentiat metum. 


(1) Rom. 8, 8; 

Aliter iterum potest intelligi : comminans 
quippe Deus populo praevaricatori, quatuor 
plagis dicit eum affligi, quas et malas sa- 
gittas appellat, sicut Jeremias testatur : Vi- 
sitabo super eos quatuor species, dicit Do- 
minus, gladium ad occisionem, et canes ad 
lacerandum, et volatilia cceli, et bestias terre 
ad devorandum et dissipandum!, captivi- 
tatem Titi Vespasianique temporibus fac- 
tam ostendens : quando tanta fuerat copia 
mortuorum, ut vivorum obsequia non suf- 
ficerent sepulture ; tunc enim in illis divinz 
sagittze sunt consummate, istis plagis atque 
hujuscemodi miseria dissipati. 

Nam aliter tropologice currit ; nam quod 
ait gladium ad occisionem, Diabolum in- 
tellige, animarum videlicet peremtorem. Ca- 
nes ad lacerandum, hzreticos, schismati- 
cosque demonstrat, membra Christi sine 
dubio lacerantes Videte, inquit, canes ; 
videte malos operarios?. Volatilia coli huma- 
norum sunt ignominia vitiorum. Bestie 
terre devorantes et dissipantes, persequu- 
torum sunt ssvitie paganorum. Hsc ergo 
intelligis excitari populo Dei, si secun- 
dum nos hunc sensum intelligere delectaris. 


XXIV 


Tabescunt fame, et esca avium erunt, exr- 
tensio nervorum insanabilis. 

Hc quoque ili populo provenerunt, ut 
fame fuissent nervoque consumti. Quod vero 
nervorum tensionem ait, pestem significan- 
ter expressit, qua major pars fuerat plebis 
afflicta, tensione quadam tumoris membra 
distendens. 

Figuraliter autem famem verbi significat 
Spiritalem, quam non solum Judza, misso 
verbo, interfecto nimirum Christo, verum 
etiam negligentes perferunt christiani, qui, 
terrenis vanitatibus occupati, curisque ss&cu- 
laribus saturati, legem in se non recipiunt 
Evangelii. Tabescunt itaque fame animi, non 
corporis, et esca daemonum fiunt, quos 
avium nomine nuncupavit ; quum enim va- 
cuam mentem et ab omni meditatione divina 
repererint alienam, illico tamquam escam 
suam rapidis vitiorum suggestionibus ro- 
dunt. 

Quod vero dicit extensio nervorum insa- 
nabilis, elationis superbieque tumorem ex- 
promsit : quod distentus animus, videlicet 
nervo quodam humilitatis, complicationem 
non capit. Et hzc ira major est Dei, qua 
percusserat illos quos beatus Stephanus ob- 


(1) Jer. 15, 3; (2) Philip. 3,2; 


jurgabat : Dura cervice et incircumcisi corde 
el auribus, vos semper sancío Spiritui resti- 
tistis !. 

Unde sub persona Sennacherib, simili- 
ter Dominus per 1saiam Diabolum incre- 
pabat : Scivi enim quia durus es tu, et nervus 
ferreus cervix tua, et frons tua zerea?. Durus 
es tu, quod ait, pertinaciam demonstravit : 
nervus ferreus, cervix tua, superbia indoma- 
bilis demonstratur ; frons tua &rea, temeritas 
infrenata sive audacia perdita significatur. 
Hsc enim tria illi quoque conveniunt, quem 
ipse sibi Diabolus subjugaret. Idcirco hsec 
nervorum extensio insanabilis appellatur. 
Non [p. 27] enim possunt tales ad sanitatem 
perduci. 

Dentes bestiarum immilttam 
furore trahentium super terram. 

Hoc quippe secundum litteram genti 
judaicz Deus iratus exhibuit, ut bestias eis 
devoratrices immitteret, quorum  direptio- 
nibus premeretur, sicut Assyrii regis tem- 
pore Salmanazar contigit, quum leones eis, 
indignante Domino, mitterentur; unde Je- 
remias quoque testatur : Idcirco percussit 
eos leo de sylva; lupus ad vesperam vas- 
tavit eos, pardus vigilans super civiíates 
eorum?. Licet hoc possit etiam Romanis 
aptari, qui, duce Vespasiano atque Tito, 
Judzam totis viribus subruerunt : ut bestiz 
propterea nuncupentur, quod su:z s:zvitic 
feritatem inhumanis czedibus non destiterint 
exhibere. Sed melius hoc spiritali currimus 
intellectu, ut bestias quoque spiritales ne- 
quitias cognoscamus, quz humanum genus 
variis peccatorum dentibus rodunt, a quibus 
se propheta David erui postulabat : Ne 
tradas bestiis animas confitentes tibi ^. 

Dentes vero impulsatrices sunt cogita- 
tiones quibus animam rodunt, suisque eam 
delictis incorporatam comedere confirman- 
tur. Aliquantis quippe hi prevalent dentes, 
ut lacerent dissipatos; nonnullis vero ne 
quid prsevaleant, [a] Domino conterun- 
tur : Molas leonum confregit Dominus 5 ; 
animam videlicet, quam non  quiverunt 
devorare, cum furore írahentium super ter- 
ram. Non enim ledunt, nisi quos terre- 
nis voluerint actibus dissipare, eosque per 
diversa trahentes, huc illucque variis dis- 
tinctionibus tendunt, ut nunc sollicitetur 
animus acquirendo, nunc acquisita  ser- 
vando. Itidem metu distenditur, ut ne a 
potentioribus auferantur. Nunc occultandi 
locus inquiritur. Dum invenerit inquisitor, 
occultando non est securus : circumspicit 
per momenta, [huc] illuc oculos tendit, ne 


in eis, cum 

quid mota sit terra, si fortasse obruit quod 
habebat, neve zrugo deformet. Et dum de- 
positum occultum velit inquirere, circum- 
spicit ne superveniat homo. Et sicut bestia- 
rum dentibus, hoc furore super terram 
animus dissipatur. 

Hereticis quoque non inutiliter coapta- 
tur, qui dentes habentes aculeos doctrina- 
rum, et quum sint ipsi bestie propter in- 
dignationem qua seviunt super terram, 
tamen dissipatam pertrahunt plebem. 


XXV 


A foris sine filiis privabit eos gladius, 
ile nimirum qui peccato transfodit mentes, 
acutoque calliditatis astu percutit trans- 
gressores. De quo Ezechiel ait : Si videris 
gladium venientem!, id est insidiantem Dia- 
bolum ; et idcirco forinsecus percutit quos 
vacuos facit actibus bonis corporaliter exse- 
quendis. Plures enim ab intus privantur, 
dum corda eorum sanctis cogitationibus 
vacuantur. Nonnulli vero a foris, qui, ut 
diximus, otiosi sunt, nec valent ea exsequi 
quis possunt corporaliter operari. Secundum 
divini juris multiplicem intellectum, | ad 
eos quoque refertur qui foris extra Eccle- 
siam positi, gladio spiritali secantur, sine 
suis videlicet filiis, quos Dominus adversus 
alterutrum scindit, dum filius desit a patre, 
et frater a fratre, et filia a matre, et ita 
completur : A foris sine filiis privabit eos 
gladius. Quod significat Jeremias : Contri- 
tione. magna conírita est virgo filia populi 
mei, plaga pessima vehementer. Si exiero 
ad agros, ecce occisi gladio; et si introiero 
civitatem, «ecce attenuati fame?. In agro 
occisos gladio, hzreticos dicit peremtos a 
Diabolo vulnere scissionis. In agro, ubi 
nulla sunt habitacula veritatis, nulla domi- 
cilia charitatis, nullaque culminum muni- 
menta spiritalium gratiarum, sed  incur- 
sionibus raptatorum diffusa zequalitate campi 
ager iste patescit; ubi murus Dominus 
non moratur. Quod autem ait : Et si introiero 
civitatem, ecce attenuati fame, intra Eccle- 
siam futuri temporis negligentiam videt ; 
quia multi fuissent qui [p. 28] divini verbi 
famem sufferrent, dum otio negligentisque 
indulgent, quia pauci sunt studiorum cceles- 
tium auditores, amatores atque cultores. 

Et in  promiuariis eorum erit timor. 
Promtuaria, cellaria cognoscuntur, quse so- 
lent conscientiis coaptari, ubi timor solli- 
citudinis vanze tanto plus infunditur, quanto 


(1), E20 93,70 ;0(2) Jer: 14, d7E 


fuerint a Domino segregata, qus propheti- 
cus sermo demonstrat : Illic trepidaverunt 
timore, ubi non erat timor!. Pulsat hujus- 
modi timor pectora miserorum, et gravi 
sollicitudine praegravat mentem ; adjuncta 
sibi nec [non] tristitia tribulationis atque 
angustie, quo reatu eam affligat diriore. 


XXVI 


Juvenes cum virgine, lactans cum  síabi- 
lito sene. Dixi : disperdam illos. 

Exterioris hominis indicio interiorem quo- 
que cognoscimus; quia per gradus pro- 
fectuum dum currit, states dicitur com- 
mutare, ut nunc lactans, nunc juvenis, nunc 
senior existimetur. His lactantibus Aposto- 
Ius dicit : Lac vobis potum dedi, non escam?. 
Et iterum : Tamquam modo geniti infantuli 
sine dolo, lac concupiscite?. Hanc infantiam 
non corporis, sed animae fuisse credamus, 
Sicut etiam lac spiritalis doctrinze sermo est 
cognoscendus. In hac infantia mortuus est 
filius Bersabez, qui fuerat adultero semi- 
nante conceptus : idcirco virilis juventutem 
setatis non quivit obtinere. In hac quoque 
infantia filius Jonathe  Miphiboset, cum 
nutrice dilapsus, claudus est utroque pede 
confectus. lllos existimo infantes mori de 
adulterino semine procreatos, qui nascuntur 
in perfidia doctrinarum, et, priusquam 
discretionis scientiam sumant, ab hereticis 
perimuntur. Hi vero qui ad professionem 
veniunt spiritalem, et a nutrice, id est 
prscessorum institutione, gestantur (si qui- 
dem per eorum ruinam conversationemque 
perversam, hac rudes, hac imperiti fuerint 
lapsi, ut nec moralem, nec contemplativam 
assequantur doctrinam), isti dicendi sunt 
in infantia cum nutrice ruisse, et utriusque 
pedis vestigia confregisse. Caveamus itaque 
negligentium fratrum societatem adjunctam, 
maxime quos videmus tempore przcessisse, 
ne, dum illorum erudimur exemplo, graviori 
lapsu planemur, ut in omni vita nostra 
ultra currere nequeamus. 

Sicut autem infantiam spiritalem diximus 
discernendam, ita quoque juventutem con- 
decet intueri. Qui, accinctis in veritate lum- 
bis, expediti Dominum consequuntur, ma- 
jorique longanimitate firmati, discunt in 
patientia sua possidere mentem suam, juve- 
nes sunt hujusmodi compellandi ; armorum 
quippe Dominicorum spiritaliumque certa- 
minum exercitia consequuntur. Et hi sunt 
qui dicunt : Deus, qui docuisti me a juven- 
tute mea*. 'Tales juvenes indignatus Dominus 

se perimere comminatur de Jerusalem intelli- 
. gibili Juvenes eorum occiderunt gladio. 
Audietur clamor de domibus eorum, Occiden- 
tur sine dubio, quum peccati gladio fuerint 
interemti, et super eos unaquaeque ecclesia 
fuerit contristata. Tum demum audietur 
clamor de domibus eorum. Hoc idem de virgi- 
nibus, senibusque cognosce ut animas 
intemeratas contrariarum studio doctrina- 
rum virgines esse condiscas ; maturse vero 
ac judicii pondere graves. 

Stabiliti senes mystice figurantur, quos 
idcirco perdere se pronuntiat Deus, quia 
videt humani cordis nequitiam, proclivio- 
rem ad malum, furari, occidere, adulte- 
rare, jurare mendacium, libare Baalim et 
ire post deos alienos; corrupta quippe est 
terra in iniquitatibus nostris. Nobis ergo 
haec mala [magis] quam ultori Domino 
deputemus, qui juste quod justum est ex- 
sequitur. 

Privabo autem ex hominibus memoriam 
eorum. Gravis comminatio, quz non tantum 
interimit peccatores, verum etiam memo- 
[p. 29]-riam punitorum ex hominibus privat. 
Sanctos ac rationaliter institutos intelligimus 
homines appellari; de quorum memoria au- 
feret delinquentes, dum videlicet indigno 
exitu consummantur, ut numero piorum 
non deputentur ; indigni, nisi propter iram 
inimicorum, ne longo tempore sint super ter- 
ram. Malitia nobis grassantium inimicorum 
prospere cedit; quia tanto propitium sen- 
ties Deum, quanto ille viderit adversantem 
nocendi tendiculas preparare. Idcirco vim 
ultionis aliquantulum inquit contemnere 
propter iram inimicorum, vel quam ipsi 
passuri sunt, ut super terram longo tem- 
pore non morentur, vel certe quia ipsi meo 
populo furialiter indignantur. Idcirco ego 
non eos permitto puniri, quamvis digna 
faciant ultione. Alto consilio Dei benigni- 
tas agit, ut, peccantibus nobis, aliquantu- 
]um differat puniendos ; quo possint inimici 
spiritalium potestatum quibus suadentibus 
compellimur ad peccandum, non de nostra 
perditione letari. Unde Moyses pro pecca- 
tore populo occasionem reperit supplicandi : 
Ne, inquit, Domine, indignetur furor tuus 
super populum tuum; ne quid dicant ZEgyp- 
lii : Callide eduxit eos, ut percuterel in 
montibus et deleret de terra. Quiescat, obse- 
cro, ira lua, el reminiscere miserationum 
iuarum?. Ostendit itaque posse Dominum 
flecti ut a populo peccatore temperet 
manum, dum in eo gloriari non patitur 
inimicos. Differet identidem, ut ipsos adver- 
sarios puniat primum, et deinceps sua 


(1) Jer. 18, 21-22; (2) Ex. 32,12; 


peccatores praveniat bonitate, aut obdura- 
tos preparet futuro judicio condemnandos. 


XXVII 


Et hoc est quod ait 
inimicorum, ne longo 
terram, ne 


: Nisi propter iram 
lempore sint super 
extollant se adversarii eorum 
el dicant Manus nosíra excelsa, et non 
Dominus, fecit haec omnia. Omnia prze- 
sumta temeritas inimici sibi ascribit, quod 
sibi non convenire cognoscit. Potestas divina 
judicat delinquentes, et in quibus justo 
dispensaverit arbitrio vindicandum, exhi- 
bet ultionem. Hanc sibi facultatem nequi- 
ti: spiritales assignant, quod quasi eis 
licentia suffragetur quos voluerint puniendi ; 
unde proprie sermo propheticus intimavit 
eos miserorum lapsibus gratulari : nec enim 
norunt non pati qui passionum sunt incen- 
tores; extollunt se, elevant atque complau- 
dunt, dum infelices animos criminibus fa- 
ciunt obligari ; et inde letitia vaniore con- 
gaudent ; unde nos tristitia graviore confun- 
dunt. Et sicut incentivis illorum si fuerimus 
convicti, nobis confusio procuratur, ita, si 
per gratiam Dei impulsionum aculeis non 
cedamus, victi cum opprobrio repelluntur. 


XXVIII 


Quia gens perdiía consilio est, et non est 
in eis disciplina. 

Recte perdito consilio ac disciplina di- 
cuntur, qui a Domino recesserunt ; ipse enim 
solus est verum consilium, sicut in Prover- 
biis attestatur : £go consilium, mea autem 
virius!. Similiter quoque esse intelligitur 
disciplina, quia corripit nos in misericordia 
et miserationibus. Hsec itaque gens preva- 
ricatorum est angelorum, qui nostris gra- 
tulantur in malis, perdito consilio, quia 
rectum non tenent intellectum. Consiliorum 
varie species ostenduntur : sunt enim bona, 
de quibus dicitur : Consilium bonum cus- 
todiet te. Cogitatio autem sancta servabit 
te, ut custodiat te a via mala et a viro lo- 
quente nihil fidele?. Est deinceps consi- 
lium malum, de quo Jacob se liberari pos- 
cebat : In consilium eorum non veniat ani- 
ma mea, et in cotu illorum non sil gloria 
mea?. Nec non et illud : Cogitaverunt consi- 
lium quod non potuerunt stabilire*. Propter 
hoc David orabat : Dissipa, Domine, consi- 
lium Achitophel5. In quo serpens callidus 

figurat:r, cujus consilia Ecclesie nocitura 
dissipat Deus; sic quoque perditum consi- 
lium fiet, dum mala cogita-[p. 30]-tio 
sinitur in aliquo przevalere. Sed et pos- 
cendus est discretor Spiritus sanctus hanc 
nobis gratiam collargiri, quo perdita con- 
silia indisciplinatosque motus perspicaciter 
cognoscamus. 


XXIX 


Non sapuerunt intelligere haec inimici 
nimirum populi Dei, qui saporem non 
habent. Mentis quippe lumine spoliati, igno- 
rantizc maliti:eque sunt tenebris circum- 
septi. In eo quod saporem dixit, subti- 
liter commendavit anime cibos sapientiam 
appellari; quae ruminando frequenterque 
mandendo, quamdam sui dulcedinem nos- 
tris sensibus fundit ; et tanto dulciter sapit, 
quanto plurimum ruminatur. Illud tamen 
cavendum est Non plus sapere quam 
oporiet sapere, sed sapere ad sobrietatem!. 
Quia manducare mel multum non est bo- 
num ; dulcedinem sapientiz plus quam men- 
suram percipere, periculosum est nimis. 
Multa saturitas vomitum parit; et id quod 
erit in comestione dulcissimum, post nau- 
seam reperietur amarum. 

Percipient hec in futuro tempore. Quse 
modo nolunt percipere voluntate, in futuro 
percipient necessitate : judicii tempus ex- 
pressit, ubi scientia, ignorantia, bonitas, 
malitia, fatuitas, calliditas in medio profe- 
rentur; ibique cognoscet unusquisque quod 
hie noluerit edoceri, vel certe quia supe- 
rius de poenis et afflictionibus loquebatur, 
dicendo quia ignis accensus est ab ira mea 
et ardebit usque ad inferos deorsum?, et ca- 
tera quz& sequuntur ; de his dicit : Percipient 
hzc in futuro tempore. 


XXX 


Quomodo persequetur unus mille, et duo 
. commovebunt multa millia ? Virtutis gra- 
tia, de coelestibus veniente, dum inter se 
spiritus atque caro compugnant, siquidem 
adhuc trahitur caro fragilitate terrena, spi- 
ritus jam renovatur de die in diem in agni- 
tione veritatis : mille solus vitia superabit. 
Quod si, obediente sibi corpore et ditioni 
proprie subjugato, infirmas coeperit anima 
consuetudines sectari, duo, corpus videlicet 
et anima, sibimet concordantes, vitiorum 


(1) Rom. 12, 3; (2) Deut. 32, 22; 


multa milia commovebunt; tot enim in 
homine daemones perimuntur, quot peccata 
vincuntur. 

Potest iterum aliter intelligi, ut ad libros 
haereticos referatur ; quod unus, propheticus 
videlicet liber, apocryphos mille convincit. 
Quod si, Evangelio sociato, coeperis ex 
utroque pugnare, multa millia dejicis falla- 
cium doctrinarum. 

Hoc iterum de unoquoque potest homine 
dici, qui licet infideliter vivens, tamen quia 
studium .gerit moribus componendis, per- 
sequitur mille ; quod si per fidem Jesu Do- 
mino fuerit copulatus, duo erunt, et prop- 
terea multa millia perimunt delictorum. 


XXXI 


Nisi quod Dominus subdidit eos, et Deus 
tradidit illos. Quoniam non Deus noster 
sicut dii illorum. Virtus Domini Salvatoris 
commendatur in his hostibus subigendis, 
quos nisi ipse alligaverit, suisque tradi- 
derit conculcandos, vincere non valemus. 
Qui enim infirmus tantis tamque innu- 
merabilibus przvaleat inimicis ? Quo-[p. 31]- 


rum ne unum quidem posset sufferre, si non ' 


ile sufferat, qui solet in corporali quoque 
certamine, non per multos, sed per paucis- 
simos, victoriam collargiri. Sufficit ille for- 
tissimus ductor, qui suum pracedit spiri- 
taliter vulgus, ut sufficiat persequentes, et 
deinceps contradet perimendos. Ostendit 
invisibilem anime pugnam, non breviter, 
sed diutius peragendam. Tantum ut nostris 
consuetudinibus obsistamus ; quibus qui- 
dem nec ipsa voluntas est obsistendi, nisi 
fuerit desuper condonata. Certemus itaque 
certamina Dei, quoniam debemus Asa regis 
imitare virtutem, non quam corpore, sed 
quam animo continebat : qui dum nume- 
rosis fuisset exercitibus circumseptus, ait : 
Ubi humanum cessat auxilium, hoc solum 
habemus residui, oculos dirigere ad fíe!. 
Et Moyses pavidum vulgus exhortans : 
Tantum state; vos enim íacebitis, et Do- 
minus pugnabit pro vobis?. Poscendus ita- 
que Deus est, qui vires tribuit adjutorii, 
sicut Doctor gentium ait : 
stum per fidem in cordibus nostris? ; quo 
Spiritalibus inimicis obsistere valeamus, eos- 
que in nostri pectoris possessione necare, 
quia non Deus noster diis gentium exze- 
quatur, qui clamantibus auxiliari non pos- 
sunt, flentibusve in angustia nihil imper- 
tiunt adjutorii. Ipse est quippe loquutus : 
Invoca me in die tribulationis tua, et eri- 

piam fe!. Et iterum : Si non occurrit tibi 
in tempore afflictionis tue, et in tempore 
tribulationis tue adversus inimicum ?. His 
probatur exemplis nostram potius negli- 
gentiam arguendam quam Dei patientiam 
accusandam, quz invocata idcirco paululum 
tardat, ut crebris postulationibus excitetur, 
non ut desperationibus omittatur. 

Inimici auiem nostri insensati. Carent 
sensu, qui caruerunt Christo, quoniam in 
ipso est scienticz plenitudo ; nam qui Dei po- 
pulum insectantur, licet sint fraudulentis 
calliditatibus expediti, tamen ipsa sua ma- 
litia fatui comprobantur. Hoc quidem con- 
trariis principibus nostrisque persequutori- 
bus coaptatur ; quod si stulti sunt, qus&ritur 
unde illis hzc stultitia conscribatur. Nimi- 
rum quia ambulaverunt post vanitatem, et 
vani facti sunt. Populus autem Domini 
fiducialiter dicit Super inimicos meos 
prudentem me fecisti mandato tuo, quia in 
&lernum mihi est?. Et alibi scriptum est : 
Hac est sapientia et intelligentia vestra, 
si legem Domini Dei vestri audieritis *. 
Inimici autem nostri insensati. Prevarica- 
tores angeli inimici sunt populo Dei, qui 
coelestem sapientiam relinquentes, terrena 
sunt stultitia delectati. Non solum ipsi, sed 
et plures alii sunt adversarii : heretici, 
pseudoprophete, philosophi, infideles et om- 
nes qui Christum, in quo sunt thesauri 
sapientie et scientie  absconditi?, relique- 
runt; idcirco et nobis inimici et sibi facti 
sunt insensati. Si librum legeris apocry- 
phum, inimicus est tibi. Sed memento quod 
omnes inimici facti sunt insensati. 


XXXII 


Ex vinea enim Sodomorum vitis eorum, 
et propago eorum ex Gomorrha. 

J Vinearum plura sunt genera : est israe- 
litica vinea, quam Dominus plantat, cui 
dicitur : Ego plantavi vineam electam, omne 
semen verum. Et est vitis cgyptia, unde 
Pharao populum sumit. EHanc pincerna 
regis, in carcere cum Joseph positus, per 
somnium exprimere videbatur, et propter- 
ea servitio tyrannico mancipatur. Est etiam 
vitis assyria, quam  Sennacherib populo 
se daturum pollicebatur, quum regem obsi- 
deret Ezechiam. Est alia Babylonis; de 
quo Jeremias dicit populo captivato : 
Plantate vineas, et serite agros, et zdifi- 
cate domos, et habitabitis ibi". Longum 
est diversarum genera vinearum przsenti 

loco subnectere. Sed curioso lectori quz- 
dam intelligentia semina enucleamus, ut 
[p. 32] cognoscat quz sit ista differentia 
vinearum. Nunc autem de inimicis nostris 
dicitur, quod ex vinea Sodomorum eorum 
plantata sit vitis. Vitem ergo plantationem 
intellige spiritalem. Et alii quidem ex vinea 
Jerusalem plantantur, si videlicet apostoli- 
cam vitam sanctaque fidelium instituta sec- 
tentur. Quod si pravum quisque propositum 
tenet, et morum nequitia depravatur, sodo- 
miticis impietatibus captivatur, ubi turpi- 
tudo virorum, inhumanitas hospitum, ino- 
pum esurientiumque nulla compassio, ex 
vinea Sodomorum plantata est anima ejus, 
et ex Gomorrhe civitate germina sumsit. 
Omnis enim plantatio morum quam non 
plantavit Pater coelestis, sed princeps mundi 
maliti:eque fautor, hsec vinea Sodomorum 
est. Sed quid Dominus de hac vinea dicit ? 
Et corrumpam vineam ejus et ficum ejus, de 
quibus dixit : Mercedes hae mes sunt, quas 
dederunt mihi amatores mei!. Nerum illi 
qui confidentes in auro sapientie, simulacra 
sibi componunt in corde doctrinarum falsa- 
rum, et israeliticos pueros alienigenis lit- 


teris imbuunt, ut legem divinam omittant, 


ex babylonia vinea sunt vites heretice. Ex 
vinea Sodomorum est vitis judaica. Ex vinea 
Gomorrhzeorum est vitis prevaricationis, ex 
qua sunt principes prevaricati a Deo. Hanc 
vineam arbitror habere cultores et vinum 
gignere, unde qui biberit, audiet Isaiticam 
vocem : Va vobis qui polatis a mane usque 
ad vesperam, ut in vino &stuetis; quum- 
que potati fuerint satis, evomant, et vomi- 
tus orium repleant mensas suas?. Hoc vino 
potatus est Nabal Carmelus, quum temu- 
lentus a David injuria non revocaretur, 
et idcirco post decem dies percussus a Do- 
mino est. Si qui autem sunt duricordes, Do- 
minum nescientes, Moysen et Aaron, legem 
et sacerdotes non audientes, ex vinea segyp- 
tia sunt plantati. Qui vero bella adversus 
nos gerunt et inquietudines excitant scan- 
dalorum, ex Syria, id est seculi superbia, 
venientes (hoc enim interpretatur), etiam 
hi dicuntur ex vinea syriatica propagari. 

Uva eorum uva fellis. Sicut est uva ex 
qua vinum fit, quod lztificat cor hominis ?, 
ita etiam est uva fellis, ex qua peccatores 
potantur; ex tali vino felli commixto po- 
tare Judaei voluerunt Salvatorem. Sed ille 
qui peccati vinum non bibit, nec dolus 
inventus est in ore ejus?*, noluit tale po- 
culum degustare; non enim dignatus est 
amaritudinem judaicam suavitate propria 

commutare, sed spiritalem nolentes dulce- 
dinem sumere, in suis eos amaritudinibus 
dereliquit. 

Uva eorum uva fellis, hzereticorum scilicet, 
quorum potus amarus est, nec in se Christi 
dulcedinem habet, licet videantur Christi 
nomen fateri; nam, sicut botrum unum 
omnis facit populus christianus, qui ex uno 
charitatis ligno descendit, sed acinos in- 
numeros habet; nec prius potest vinum a 
vinaceis separari, nisi a  pressuris fuerit 
conculcatum : ita hzreses universe botrum 
unum amaritudinis faciunt, ccoeuntibus in 
se uvis fellineo liquore vexatis. Et idcirco 
botrus amaritudinis in idipsum. Una quoque 
earum proprie amaritudinem habet, nec 
sibi invicem commiscentur; sed ex vicini- 
tate foetoris sibimet cozquantur. Et for- 
tasse jericuntius fons ac vinea liquoribus 
suis mundat carnales. Lex intelligitur, qui 
universos agros, sine dubio plebem, sua 
salsedine fecerat infecundos. Sed quum Eli- 
seus, evangelicus videlicet sermo, sal in eo 
scientie posuisset, illico benedictionis fe- 
cunditatem accepit. 

Ira draconum vinum eorum. Spiritalium 
enim draconum ira dissipavit eos quos 
indignationis sus vino potarunt, ut ira 
draconum vinum fuisset hzreticorum effec- 
ta.., quorum insanabilis furor est, quia 
sanitatis nolunt recipere medicinam. 

Nonne hsec omnia congregata sunt apud 
me, et signata suní in thesauris meis ? 

Quzsecumque enim a nobis fiunt, aut verbo 
aut cogitatione procedunt; licet a nobis 
[p. 33] oblivione tollantur, apud Dominum 
tamen congregata sunt, et in thesauro ejus 
signata. Thesauri Domini multi et innume- 
rabiles sunt : alii sunt f£hesauri sapientie et 
scientie 1, quod est Christus. Alii thesauri 
nivis et grandinis, indulgentise videlicet et 
peenitentizce. Alii thesauri furoris et irz, 
judicii videlicet et vindictz. futurz. Et si 
quaras, curiose lector, in libris divinis 
invenies quos Deus thesauros habeat apud 
semet ipsum occultos, si tamen spiritaliter 
universa valeas retractare. 


XXXIII 


In die judicii retribuam illis, in tempore 
quum lapsus fuerit pes eorum. Et qui- 
dem hzreticorum lapsus est pes. Et licet vide- 
antur corporaliter stare, spiritaliter tamen 
jacent prostrati ; sed tunc plenius pes eorum, 
id est firmitas, in lapsu deducetur, quum 


(1) cf. Col. 2, 3; 


manifestati fuerint ad sinistram damnatio- 
nis translati. Quoniam prope est dies perdi- 
lionis eorum, et adveniet parata illis. Om- 
nibus impiis perditionis dies proxima est et 
parata; superveniet in tempore, quando 
ilii nihil suspicionis habebunt. Dies perdi- 
tionis duplex est aut enim tunc venit, 
quando pes dilabitur inimici, id est, sensus 
cireumscriptione trahitur delinquendi; aut 
tunc quando supremum  consummationis 
advenerit tempus. Quoniam judicabit Do- 
minus populum suum, et in servis suis con- 
solabitur. Judicat Dominus servos suos, 
et paterna clementia flagellat quos  di- 
ligit; quos enim emendat, saluti destinat, 
et in servis suis consolationem tenet. Popu- 
lum judicat, in servis consolatur. Multum 
enim interest inter servos suo domino ju- 
giter famulantes, et inter populum sola no- 
minis ditione subjectum. 

Sed etiam sic recte intelligitur : Israelem, 
populum suum carnalem, judicavit Deus, 
repellendo a fide, et incredulitatis sus la- 
queis vinciendo. In servis autem apostolis 
omnibusque discipulis consolatus est; vel 
quicumque sunt in tentationibus et passio- 
nibus subsequuti. Nam et sic recte acci- 
pitur : judicavit Dominus populum, quem 
de Ecclesi. gremio, tamquam de nutricis 
sinu, pertulit repellendum. Et in servis suis 
consolationem invenit, in illis videlicet qui 
Deum sequuti sunt, et fraternam tenuerunt 
in unitatis vinculo charitatem. 


XXXIV 


Videt enim eos fatigatos, et defectos. in : 
abductione, et desolatos. Fatigantur qui re- 
quiem sibi non quaerunt Salvatoris, de quo 
hzc prophetico spiritu ait. Si enim in mul- 
tis distenditur mens et per plurima trahitur, 
nimirum distractione fatigatur; sicut fati- 
gatus est /Egyptius quem David reperit ober- 
rantem, quum  Amalecitarum ]latrunculos 
sequeretur : spiritalis enim David Z/Ethio- 
pem populum, gentilem videlicet plebem, 
sequendo daemonas oberrantem, et absque 
itineris recti tramite pervagantem, tenuit, 
lassamque massa fici, id est sancti Spiritus 
munere, confortavit, ut ipsa postea trade- 
ret Amalecitas in manibus Redemtoris, 
videlicet imprecando ejus auxilium. Una 
cum eo per gratiam roboratus, insequitur 
inimicos. Jurat autem et David ne eum ultra 
patiatur in manibus suorum contradi do- 
minorum, hoc est quod in psalmo dicitur : 
Si oblitus tui fuero, Jerusalem, obliviscatur 
me dextera mea ; adhaereat lingua mea fau- 
cibus meis, si non meminero íui, si non 

proposuero te, Jerusalem, in principio lazti- 
lie mez!, 

Ecce juravit Dominus Jerusalem, ple- 
bem videlicet suam, numquam se ulterius 
relicturum ; et hoc est quod nunc dicitur : 
Vidit eos fatigatos, et defectos in abductione, 
et desolatos. Deficiunt enim quorum Chri- 
stus firmitas non est, et abducuntur delec- 
tationum varietate suarum, et desolantur 
ab illo spiritali habitatore animarum. In 
quatuor  distributionibus omnes miserias 
texit, quibus anim: discedentes ab eo ac 
vere fidei regulam relinquentes, miserabili- 
[p. 34]-ter complicantur. Fatigantur pagani 
qui per diversa inventionum suarum argu- 
menta currentes, comprehendere nequeunt 
veritatem : dum enim dispositionibus quibus- 
dam quaestionis currit assertio, ac sibi appre- 
hendere veritatis indicia gratulantur, illico 
ubi quippiam obsistit quod dissidere videa- 
tur, ad prim: iterum questionis revertuntur 
tractatum ; sicque fit ut multis contro- 
versiarum inventionibus fatigentur, nec ta- 
men suis tractatibus certum inveniant fi- 
nem : quippe qui Christum finem ignorant. 
Finis enim legis Christus est ad justitiam 
omni credenti?. Deficiunt hzretici qui per- 
severanter in Christi manere nequeunt ve- 
ritate. Abducuntur jpseudochristiani, qui 
nobiscum in ecclesiis corpore sociantur, 
mente tamen longius semoventur. Desolan- 
tur autem Judai, de quorum medio Christus 
habitator abscessit. 


XXXV 


Et dixit : Ubi sunt nunc dii vestri, in 
quibus confidebatis in ipsis ? 

Opprobrium suum portant recedentes a 
Deo, qui, dum idola venerantur, suum 
Creatorem contemnunt. Qui, dum eos vide- 
rit miseriis tangi, tribulationibus fatigari, 
erudit quod idolum nihil sit in mundo. Et 
tunc ipsa sui miseratione loquetur : Ubi 
sunt dii vestri, quorum non potuistis prze- 
sidio liberari ? Hoc Isaias dicit : « Et as- 
cendet Moab in domo dei sui, et clamabit, 
et non exaudietur?. » Hoc quoque potest 
schismaticis coaptari, qui deos sibi spiri- 
taliter fingunt, et Deum Christumque ejus 
pro suo sibi arbitrio ponunt, et non sicut 
vere sunt, creduntur ab eis. Quid aliud 
nisi idola machinantur, quorum auxilio in 
die judicii liberari non possunt ? 

Quorum adipes hostiarum edebatis et bi- 
bebatis, vinum  libationis eorum.  Idolo- 

latris recte refertur, qui deos propterea 
figmenta putabant, quia carnibus et adipibus 
victimarum, ventri dediti, vino et adipibus, 
saturabantur. Sed et nunc spiritalium ido- 
lorum cultores, nimirum hHhzretici, qui id- 
circo fiunt, dum abundantiam temporalem 
sectantur, doctrinisque falsis insistunt : rec- 
te dicitur quod adipes hostiarum edant, 
carnalis sacerdotii quaestum. Per adipes 
quippe et hostias nihil aliud nisi sacerdo- 
tium et quzstum ostendit. 

Vinum vero libationis potationes sunt 
doctrinarum, non quae Deo, sed qux demo- 
niis immolantur. Et fortasse idcirco percussi 
sunt filii Heli, quia hostiarum adipes Deo 
debitas, non sacris altaribus, sed sibimet de- 
putabant. De vino quid dicam ? Quod Apo- 
stolus prohibet bibere, in quo est omnis 
luxuria!, Sed et Aaron, cum fili ingre- 
diens sancta sanctorum, vinum bibere pro- 
hibetur. Et Jonadab filis suis statuit ne 
biberent vinum. Quid autem intersit Aaron 
cum filiis non bibere vinum, quum ingrede- 
rentur sancta sanctorum, tantummodo ex 
precepto Domini; quid vero Jonadab pro- 
pria voluntate filios prohibere simul vi- 
num non tangere ? Curiosius lector inqui- 
rat. Magnum est divinis obtemperare man- 
datis; sed amplissimum est super aliquid 
adjicere propria voluntate. Przeceptum fuit, 
evangelistam laboris sui sequi mercedem. 
Sed Paulus proprio fuit labore conten- 
tus. Non expetit quod debetur, ut aliquid 
Dominicis laudibus augeatur. Dominus ali- 
quibus diebus Aaron et filios vinum potare 
vetuit ; Jonadab filios prohibuit in perpe- 
tuum. 

Surgant nunc, et adjuvent vos, et fiant vo- 
bis protectores. Opprobrium sui cognoscant, 
qui Dominum verum omittunt, et deos fal- 
sos sibi confingunt, dum imaginationibus 
acquiescunt ; quibus in die Domini dicetur : 
Surgant nunc, et adjuvent vos, et fiant vobis 
protectores. Surgant itaque quos ipsi vobis 
elevastis, vel quos videtis seternis ignibus 
[p. 35] consternatos. Et adjuvent vos, qui se 
non potuerunt adjuvare. Ef fiant vobis protec- 
lores, qui se non potuerunt liberare. 


XXXVI 


Videte, videte, quoniam ego sum Deus, et 
non est alius pr&ler me. Quis hoc alius 
indicat, nisi ille qui se voluit hominibus 
demonstrare ? et idcirco dupliciter iteratur : 
Videte, videte! non, audite, sicut per pro- 

phetas annuntiatum, sed propriis oculis vi- 
dete revelatum. Audiant qui dicunt Patrem 
non posse videri, sed Filium. Si ergo hic Fi- 
lius loquitur, qui se etiam videri demonstrat, 
non est alter Deus preter ipsum. Quid ergo 
facient de. Patre, quem solum non videri 
credunt ? Multos sibi deos diversi homines 
fingunt ; sed cognoscant quia unus est Deus. 
Quem nisi intellexerint, sicut eum veritas 
habet, Deum sibi alterum fingunt. Sed au- 
diant quia non est alius preter me. 

Videte, videte, quoniam ego sum Deus. 

Videte oculis in carne, videte mente in 
divinitate ; videte testimonio  prophetali, 
videte miraculorum virtute. Si enim, ait, 
in me non creditis, ipsis operibus saltem 
credite !. 

Sed et hoc potest intelligi : Videte, vi- 
dele, quoniam ego sum JDeus. Videte, Ju- 
dei; videte, gentiles ; ut ad duas videatur 
plebes dirigi sermo. An certe, videte, prze- 
sentes; videte, longius audituri. Sed et sic 
inutiliter agnoscetur. Videte in lege, videte 
in Evangelio, quia utraque in unum conci- 
nunt Deum. Videte fide, videte intellectu, 
quia ego sum Deus. 

Valde movet quod non simpliciter dixit : 
Et non est alius. Cur adjecit : praeler me ? 
Recte satis, si tamen Jesus lumen nostris 
cordibus largiatur, ut revelata facie videa- 
mus qus mystice praedicantur. Non enim 
dixit : Et non est alius in me, sed preter 
me. Est enim Pater in Filio, et Filius in 
Patre. Sed extra Patrem non est Filius, 
nec extra Filium Pater. Idcirco ait : praeter 
me non est Deus, ac si subjungeret : sed in 
me est Deus, quia ego, inquit, in Patre, 
et Pater in me est?, 

Ego occidam, et vivere faciam;  percu- 
tiam, et ego sanabo?. Occidam carnem, vivifi- 
cem Spiritum. Occidam infidelem, vivifi- 
cem fidelem. Occidam mortalem, vivificem 
immortalem. Occidam natos ex corruptio- 
nibus, vivificem renatos ex spiritu. Occi- 
dam Judzos, vivificem Christianos. Occidam 
litteram legis, vivificem Evangelium. Occi- 
dam deputatos ad sinistram, vivificem ad 
dexteram  segregatos. Occidam temporali 
morte, vivificem immortali resurrectione. 
Occidam me ipsum per crucem, itidemque 
vivificem post sepulcrum. Multis enim Deus 
modis occidit, ut vivere faciat quos digna- 
tur. 

Utinam et me peccatorem occidat, ut 
vivificet justificatum ! Tali se morte mori 
Moyses precabatur, ut tamen gratiam in 
oculis Domini reperisset. Ordo quoque ipse 

non inutiliter positus demonstratur, quod 
non prius vivificat et sic occidat ; sed occi- 
det, ut vivificet deinceps, et de subsequentia 
cognoscendum est. 

Percutiam, et ego sanabo. Percussio Do- 
mini sanitatis ostendit. Qui percutit, vexat ; 
Dominus autem quum percutit, sanat ; per- 
cutit corda dilectionis jaculo, et sanat lan- 
guorem amoris a szculo. Percutit demones, 
ut sanet homines. Percutit peccata, et red- 
hibet mentibus sancta. Obsecro, Jesu bone, 
percute in me mala mea, et sana in me bona 
tua. Percute superbiam antiqui reatus. Per- 
cute resistentes, et sana subjectos. Percute 
Pharaonem, ut salvifices Israelem. Hoc est 
quod etiam Job sanctissimus ait : Incre- 
pationem ergo Domini ne repellas, quia 
ipse vulnerat et medetur, percutit et manus 
ejus sanitatem prasíal !. 


XXXVII 


Quia extollam manum meam in colum 
et jurabo per dexteram meam. 

Extollere est per opinionis fragrantiam 
[p. 36] dilatare ; ccelum sancti intelliguntur, 
sive ipsa Ecclesia ; manus autem in operibus 
significatur : et hoc est quod intelligi voluit : 
dilatabo in sanctis opera mea. Vel certe ali- 
ter intelligi potest Exiollam in colum 
manum meam, in Scripturis sanctis elevem 
potentiam meam. Quum enim releguntur, et 
ex ipsis divine potentie perspicitur magni- 
tudo, manum suam in ccelum elevat. Sed 
et hoc poterit coaptari, ut ex persona Dei- 
tatis dictum in incarnatione Christi cogno- 
Sscas. Extendit enim in ccelum, id est, in 
corpore assumto, manum suam, sine du- 
bio virtutum miracula, per qua occultus in 
homine manifestari potuit Deus. 

Et jurabo per dexteram meam. Nullius 
sacramento constringitur Deus, quia [Deus] 
sacramentorum ipse est. Quid ergo di- 
cit jurabo, nisi ut juramentum Dei pro 
confirmatione verissima intelligas ? nam ju- 
rabo per dexteram meam, confirmabo per 
immortalitatem meam. Vel certe dexteram 
Christum agnosce, in quo se immortalem 
esse mortalem monstravit, quia mortali- 
tatem humanam immortalitate divina trans- 
fudit ; et hoc est quod dixit. 

Vivo ego in szelernum, quia exacuam ut 
fulgur gladium meum, et continebit judi- 
cium manus mea. Gladium, divinitatem 
dicit, quae tamquam in vagina latuit in 
carne. Exacuam dixit; clarificem, et for- 

tasse hoc est quod Dominus de suo adventu 
testatur : Sicut enim exiet fulgur ab oriente 
usque ad occidentem, sic erit adventus Filii 
hominis!. Merito continebit judicium manus 
mea, quia venturus in judicium manifestius 
apparebit. 

An certe gladium Verbum Dei intellige, 
ut non sicut lex obtunsius loquebatur, ita 
Evangelium protestatur. Sicut enim fulgur 
ex nubium collisione nascitur, et lumen sui 
trepide circumspicientibus monstrat, ita prz- 
dicatio Evangeli, ex praedicatorum  con- 
sona percussione producta, auditorum men- 
tes illustrat. Et sic manus Domini judicium 
continebit, ut alios trahat ad fidem, alios 
removeat, alios resolvat a captivitatibus 
peccatorum, aliis nihil salutis ostendat, et 
ineffabilibus suis quibusdam judiciis uni- 
versa dispenset. 

Moraliter hec intelligentia currit. Exa- 
cuam ut fulgur gladium meum, erudiam 
sensum meum, ut velocitate quadam in- 
telligenti:te, luminis sui prseveniat cunctos, 
et continebo judicium discretionis. Spiri- 
talis enim universa dijudicat, ipse autem a 
nemine judicatur?. Iste sensus congruit 
etiam Domino Salvatori, qui gladium suum, 
corpus nimirum, mortalitate obtunsum, im- 
mortalitatis lumine suscitando, tamquam 
acuendo reddidit claritati. Et judicabit, et 
continebit in manu judicium, gentes absol- 
vens, Judaeos condemnans, uf qui non vident, 
videant ; et qui vident, ceci fiant ?. 

Et retribuam judicium inimicis, et his qui 
oderunt me reddam. Non ait : Ut judicem 
inimicos, sed : Retribuam judicium. Retri- 
. buere est factis digna pensare. Inimici autem 
tam damones quam hzretici cognoscuntur, 
nec non etiam pseudochristiani, qui licet 
videantur professione Christum tenere, vita 
autem et moribus inimici sunt ejus; et cur 
inimici dicantur, rationabilis ordo demon- 
strat. Christus misericordia est, religio, 
sanctificatio, bonitas, et quibuscumque aliis 
nominibus poterit nuncupari. Si quis ergo 
christianus est, sed immisericors, miseri- 
cordiam in se perimit ; misericordiam in se 
perimendo, Christum occidit. Sic ergo fit 
ut non semel Christus fuerit a Judzis occi- 
verum etiam multotiens, quod sine 
dolore dici non potest, a christianis quoti- 
die crucifigitur similiter. Et qui sanctifica- 
tionem derelinquit, id est, castitatem in se 
occidit, nihil aliud nisi Christum occidit : 
hujusmodi ergo inimici sunt ejus ipsi. Sunt 
etiam qui oderunt eum. Sed proprie illa est 
differentia, quod inimici dicantur damones 

et hzretici; odientes autem, pseudochri- 
stiani. Merito illis retribuam, tamquam quz 
mala gesserunt, ut severus judex retribuam ; 
istis vero reddam velut depositarius, quia 
[p. 37] apud, eum que fecerint, deposita 
sunt facta. Et ideo illorum judex, istorum 
depositarius demonstratur. 


XXXVIII 


Inebriabo sagittas meas sanguine, et gla- 
dius meus manducabit carnes. 

Sunt enim  sagitte Domini spiritales, 
quibus humani generis percutit corda, et 
sanguinem a nobis consumunt spiritalem. 
Sicut enim ipse Christus sagitta dictus est 
electa in manu Patris, ita quoque ejus apo- 
stoli sagittze  intellectualiter nuncupantur, 
quos per totam mundi latitudinem forti 
arcu dispersit. Et fortasse istas sagittas 
pro signo misit Jonatham, ut David crude- 
lis regis effugeret manus. Et his sagittis 
percussus est Saul, rex videlicet nequam, 
ut de regno israelitico deperisset. 

Hs sagittze potant sanguinem nostre in- 
fidelitatis atque carnalium vitiorum, pro eo 
quod dictum est de eis Peccata populi 
mei comedent!, Hi enim qui fzculentias 
morum excoquent sermonibus suis, et pur- 
gatiorem animam reddunt, bibere quo- 
dammodo cruorem nostrum dicuntur. Et 
idcirco : Inebriabo sagittas meas sanguine. 

An quod melius intelligendum est (quia 
non ait quo sanguine, sed tantum sanguine), 
fortasse [de] illo accipere debemus, qui 
eductus est in cruce de latere Salvatoris, 
ut sagittas suas suo sanguine saturaret ? 
Quum enim pradicatorem verbi Dei videris 
audientium corda charitatis quodammodo 
vulneribus fodere, et sic fiducialiter verbo 
astare, ut mortis poenarumque terrorem 
conculcet, dicito quod sagittze Domini ine- 
briatz sanguine. 

Sed et de martyribus non inutiliter con- 
gruit, qui effusione sui sanguinis epotan- 
tur, et ita ebrietatis poculo fiunt temu- 
lenti, ut suas quoque animas tradere non 
dubitent occidendas. 

Et gladius meus manducabit carnes. Spi- 
ritus sanctus gentiles attrahit turbas 
utrumque enim potest intelligi et sermo di- 
vinus, et Spiritus sanctus ; quia Spiritu et 
verbo, hoc est virtutibus et predicationi- 
bus, carnales animse pertrahuntur ad fi- 
dem, ut manducentur et  incorporentur 
spiritalium fidei. 


Aliter quoque intelligentia currit. Cor- 

pus Domini gladius est, per quem totum 
sibi mundum subjecit. Et quia ipse est ca- 
put corporis Ecclesie, multitudo vero fide- 
lium corpus ejus, utique eos quos sibi in- 
corporat, et ad unitatem suorum membro- 
rum adducit, comedere dicitur. De sagit- 
tis talibus dictum est : Sagittz tus acultz, 
potentissime, populi sub te cadent!. Quz- 
ritur enim et quales istze sunt : non enim 
obtunsse, sed acutze sunt, ut omnem duri- 
tiam cordis valeant penetrare. Habet e 
contrario sagittas nequissimus princeps qui 
Christi semper exercitum amulatur, et sa- 
gittis suis plures interimere concertatur. 
Quid enim dicit quz Christi sagitta percu- 
titur, quia vulnerata charitatis ego sum ? 
Qui autem sagitta percutitur inimici, sicut 
Achab, rex Samarie, sagitta Syrorum per- 
cussus, corruit, atque omnem vitalem san- 
guinem fudit, ut mortis sterne supplicio 
damnaretur : merito in pulmonibus dicitur 
vulneratus, ubi physici dicunt superbiam 
dominari. Percussus superbie vulnere, om- 
nem anim:z salutem effudit, quippe Deum 
relinquens et semet ipsum idolis subdens. 


XXXIX 


A sanguine vulneratorum et captivitate. 
Duplicia sunt vulnera spiritaliter percu- 
tientia, sicut etiam carnali contingentia 
ictu : alia sunt inimicorum vulnera, quae 
salutis adimende fiunt causc; alia qus& in- 
fliguntur medici ferramento. Utrumque fer- 
ro fit, sed non equali arte vel animo : ille 
facit ut adimat, iste ut reparet sanitatem. 
Non enim eadem sunt vulnera que in 
[p. 38] hostibus Israelitze defigunt, et quz 
inimici Hebrzeis imponunt. Aliud est occidere, 
aliud vulnus imponere. Pradicantibus sanc- 
tis, quum compunctio sumitur conscien- 
tie peccatricis, ecce vulnerat is qui jacu- 
Ium dirigit verbum. Quod si potuerit et 
simul occidere, attrahitur utique, ut in cor- 
pore et quoscumque victos gladio divini 
sermonis suz coadunaverit fidei. Nam He- 
brei vulnera charitatis infigunt ; Syri vero, 
alienigenz nationes videlicet, atque hzretici, 
nec non etiam daemones, sevitia corporali 
vulnera mortis infigunt. Videmus enim, to- 
toque mundo teste cognoscitur, gladium 
Domini bonitate propria deszviisse ; et ido- 
lolatras multitudines spiritaliter interem- 
. tas, fideles effectas, quarum sanguinem 
sagittze Domini biberunt. Non in terra ef- 
fusus est. Aliud est enim in terra sangui- 
nem fundi, aliud in sagitta manere. Si qui- 

dem Petrus et Paulus, cazterique sancti, suis 
sermonibus szvitiam mei cordis excoquant 
et vulnus mihi Dominic charitatis infigant : 
ecce sanguine meo potantur, quia in me 
sanguinolenta decoquunt opera peccatorum, 
et cum aculeo compunctionis eorum refrz- 
nor a malitiis. In sanguine meo sagitta per- 
mansit, et merito inebriabo sagittas meas 
sanguine. 

E contrario vero, quoscumque percutiunt 
peccatores, et suis verborum vulneribus 
retrahunt a salute, sanguinem eorum in 
currum effundunt, sicut Achab, qui, in cur- 
rum totum sanguinem suum, vulneratus a 
Syris, effudit. Syri enim heretici cogno- 
scuntur, qui dum potuerint quemlibet suo- 
rum sermonum sagittis transfigere, et ad 
ambitum  terrenge glorie suadere, super 
currum vulneratus, salutis sux: totum san- 
guinem fudit. Melius tamen, ut existimo, 
illis poterit convenire, qui ab eis in sacer- 
dotali honore tamquam in curru levati, ve- 
hementi mortis sagitta vexantur, ut simul 
totum vitalem sanguinem fundant. Jeza- 
bel quoque, impie anime, sanguis non 
pervenit ad terram sicut Abel, ut ad Deum 
posset clamare, sed aspersus in pariete per- 
mansit, quoniam deorsum fuerat przcipitata 
per servos, eunuchos videlicet et effemina- 
tos. Isti servi sensus carnales sunt qui 
deorsum a supernis impellunt, et quum 
in ruinam dejecerint animam peccatricem, 
sanguinem ejus in pariete, quem diversis 
impietatibus construxerint, spargunt. Et 
merito eunuchi, quia per dissolutionem 
vitz vigorem sibi amputaverint naturalem, 
et luxurie sunt enervatione soluti. Sanguis 
quidem intellectualis Abel clamat ad Deum, 
quia fortasse post mortem, peccati poceni- 
tentiam gerit; sanguis vero Achab et Jeza- 
bel omnino nullis clamoribus invocat Deum, 
quia peccator quum venerit in profundum 
malorum, contemnet!. Captivitatum — vero 
quz sit differentia, Paulus gentium magis- 
ter ostendat : Paulus, vinctus Jesu Chris- 
ti?. Et iterum Salutat vos concaptivus 
meus Barnabas?. Ecce ipse concaptivus 
est. Quoniam quum vellet proprio Domino 
per ignorantiam calcitrare, vinctus ab eo, 
vinculisque pietatis innexus, Domini cap- 
tivus factus est. Obsecro te, Jesu meus, 
me quoque captivum tuc efficias pietatis, 
ut vinctus a te, tuoque sub jugo redactus, 
captivitatis tucee vinculum portem ! 

"Ecce quo sanguine et quali captivitate 
sagittze Domini saturantur. Sapiens lector, 
appositis adhibe te cibis ; prudenter attinge, 

sciens te debere [ad] talia preparare, hoc 
est, Scripturarum sanctarum dum legendo 
comedis delicias, intelligentiam para, ut ta- 
lis intellector habearis, qualis fuerit prz- 
parator. 

A capite principum inimicorum. Inimi- 
cos paganos appellat vel haereticos. Quorum 
principes potestates sunt dsemonice; caput 
autem principum istorum Diabolus est, cu- 
jus capitis captivitatem operatus est Domi- 
nus, quum in cruce conscenderet, eumque 
virtutis potentia captivavit. Sed et impe- 
ratoriv: potestati, quc caput est omnium 
[p. 39] principum paganorum nos persequen- 
tium, utiliter convenit, quam sibi Dominus 
fidei sociando spiritaliter subjugavit. 

Aliter quoque intelligentia currit. Cor- 
pus Domini gladius est, per quem totum sibi 
mundum subjecit ; et quia ipse est caput 
corporis Ecclesie, multitudo vero fidelium 
corpus ejus, utique eos quos sibi incorpo- 
rat, et ad unitatem suorum membrorum 
adducit, comedere dicitur : dum eos vexillo 
subjicit crucis, ut ejus carnem conversi com- 
edant, membraque sua faciet sibimet so- 
ciatos, suo eos corpori sociando. 


XL 


L&tamini, cceli, simul cum eo, et adorent 
eum omnes angeli ejus. 

Coli cum Domino colletantes, et in pas- 
sionibus gloriantes, apostoli sunt atque 
martyres. Angeli vero, qui nuntii dicun- 
tur, possunt intelligi hi qui semper, ut de- 
voti famuli, suo domino ministerium exhi- 
bent spiritale. Namque factum est secundum 
litteram in nativitate Salvatoris, quando 
cum eo et angeli glorificaverunt Deum, et 
coeli sunt colletati in apparitione pastorum, 
quum  suavibus concinerent cantilenis 
Gloria in excelsis Deo, et in terra pax !. 

Latamini, gentes, cum plebe ejus; et con- 
firment eum omnes filii Dei. Conjunctionem 
significat plebium, judaice videlicet atque 
gentilis; plebem quippe ejus judaicam in- 
dicat multitudinem conversam ad fidem, cu- 
jus societati adjuncte sunt gentes in san- 
guine Christi. Quod autem ait : Confirment 
eum omnes filii ejus, populos christianos 
agnosce, ex quorum multiplicatione fides 
Christi firmatur. Et in ea ipse convalescit, 
et sic fit ut confirmetur a filiis Dei, qui 
non er sanguinibus, neque ex voluntate 
viri, neque ex voluntate carnis, sed ex Deo 
nati sunt ?. e 

Quoniam sanguis filiorum ejus defende- 


(1) Luc. 2, 14; 
(3) Jo? 1, 135; 


(2) ROI OTIO 10, 711.7 

tur. Cruor martyrum defendetur, qui ejus 
filii dicuntur, non occisione malorum, sed 
conversione infidorum. An certe sanguinem 
filiorum apostolorum intellige, quoniam ip- 
sos proprie filios nuncupavit. A sanguine 
enim Abel justi usque ad sanguinem  Za- 
charige, requiretur a generatione hac !. 

Et defendet, et retribuet judicium  inimi- 
cis. Retribuet inimicis mala. Defendet suos, 
vel certe defendet crucis patibulum suppor- 
tando. RHetribuet judicium daemonibus a 
quibus tenebantur obnoxii. 

Et his qui oderunt eum reddet. Ipsi sunt 
inimici qui etiam oderunt eum ; non zqua- 
liter retributionem Dominus confert : ali- 
quotiens digna indignis, ac propterea non 
dixit Reddet mala, sed tantum Red- 
det, utique bonitatis suc debitum, quia 
bonus est, omnium debitor est, etiam malo- 
rum. An certe reddet unicuique secundum 
opera sua, quod apud eum boni vel mali 
operis deposuerit quisque, hoc etiam illo 
recipiat redhibente, qui in justis redditurus 
est justa. 

Eti emundabit Dominus terram populi 
sui. Emundabit Ecclesiam, quum eam sine 
macula fecit et ruga ; emundabit etiam corda 
sanctorum, ut in eis sibi tabernaculum prze- 
paret habitandi, qua terra dicuntur propter 
culturam et fructificationem virtutum. Emun- 
dabit quoque corpus, quum oculus non con- 
cupiscit, nec peccato trahitur in luxuriam 
corporalem ; unde etiam terra dicitur : vel 
quia de limo formatum est; vel quia nunc 
spinas vitiorum, nunc frugem bonorum 
germinat morum. Mundat ergo Dominus 
terram suam, quum carnem nostram fecerit 
puriorem ab omnibus inquinamentis car- 
nalium delictorum. Caput autem velare, est 
pre confusione libertatem mentis non habe- 
re, quia caput mulieris vir ? est, id est, prin- 
cipalis pars carnalis spiritus est. Qui spiri- 
tus velatur, quando confusionis conscien- 
tiam portat, et nullam fiduciam libertatis 
habeat. Latus autem dissuere, hoc est, cor- 
dis revelare secreta, per confessionem vide- 
licet delictorum. Si ergo leprosos nos esse 
cognoscimus, et peccatores esse sentimus, 
[p. 40] obstruamus ora nostra, ne Dei justi- 
tiam enarremus, quam factis sequi nolumus ; 
mentem nostram prs confusione ad Deum 
non elevemus, sed una cum publicano pec- 
catore dicamus : Peccavi, Domine, et ocu- 
los non sum dignus elevare in ccelum. 
Confessionem vero peccatorum tamquam 
latera scindentes, immobiliter teneamus, 
talique remedio ab spiritali purgabimur 
lepra, et a peccatis veniam consequemur. 
Quod enim lepra in corpore, hoc faciunt 

delicta in corde, quas noster Jesus solus 
misericorditer sanat : cui est gloria in sz- 
cula saeculorum. 


Explicit explanatio Cantici 
Deuteronomii Verecundi presbyteri. 


LIBER III 
IN CANTICUM JEREMIAE 


INCIPIT EJUSDEM IN CANTICUM 
JEREMIAE. 


I 


Memento Domine, quid factum sit nobis !. 

Canticum hoc Jeremic vaticinio decanta- 
tum est, quum captivitatis plurimas miserias 
deplorasset, quas per se Babylonius tyran- 
nus ingesserat, et per Nabuzardan militic 
principem incusserat, nec non, Godolia per- 
emto, Ismael, Nathaniz filius, excitarat : qui 
reliquias captivorum, quas Chaldeus hostis 
remiserat, voluit in Z7Egyptum transportare ; 
idcirco canticum hoc lamentationibus ulti- 
mis junxit; Domini clementiam  poscens 
finem malis imponi, quod tamen ecclesia- 
sticus usus invenit psalmorum more can- 
tari, dum cantici vocabulum ab eodem 
accipere nullis prenotationibus tituletur. 

Memento, Domine, quod factum sit nobis : 
aspice et vide opprobrium nostrum. 

Barbaram captivitatem  historice deflet, 
miseriasque quas pertulit, ingerit aspecti- 
bus creatoris. Tropologice vero martyrum 
vox esse monstratur, qui poenis afflictioni- 
busque subjecti, Domino dicunt : Memento, 
Domine, quid factum sit nobis. Dum enim 
non ulciscitur suos, et patienter patitur per- 
sequutores grassari, obliviscitur quodam 
modo, sicut ille probat qui lacrymabiliter 
proclamabat Usquequo, Domine, oblivis- 
[p. 41]-ceris me in finem ?. Et iterum : Oblivis- 
ceris inopi& nostre et tribulationis nosítrz, 
quoniam propler íe morie afficimur tota 
die?. Quum autem fuerit recordatus, et suo- 
rum pressuras famulorum absolverit, perse- 
quentium malitias ulciscitur cruciatu. Omni 
ex parte prophete sententia temperatur. 
Non dixit : Memento, Domine, inimicorum 
nostrorum, ut videlicet suis digna factis 
exsolvant; sed : Memento quid factum sit 
nobis, ut hzc reminiscens, auferas quae pa- 
timur; malefactoribus autem ignoscas. Hoc 
quidem est & aspice ; quod etiam : vide. Sed 
iteratio orantis afflictionem ostendit. Cum 
affectu dolentis isti sunt versiculi rele- 
gendi. 


(1) Lam. 5, 1; (2) Ps. 12, 1; (3) Ps. 

II 


Hareditas | nostra conversa est alienis. 

Quum enim Judcus fuisset populus trans- 
portatus, alienigene vacuam  possederant 
terram ; quse .fuerat hereditas populi Dei, 
facta est possessio predatoris. Adversus hz- 
reticos ista deprecatio currit, qui hzredita- 
tem Ecclesie Christi vel daemonibus, vel 
pravis tradiderunt institutis. 

Recte ait : Conversa est, quia quidquid 
convertitur, erat quidem, sed in aliud est 
postea commutatum. De Scripturis potest 
iterum sanctis intelligi, quz» sunt hzreditas 
fidelium populorum ; de qua non ait : Conver- 
sa est ad alienos, sed Conversa est alienis, his 
videlicet qui a Deo facti sunt alieni. Pravo eo- 
rum conversi sunt intellectu, secundum 
Pauli sententiam, quia aliis est odor vite 
in vitam, aliis odor mortis in mortem !. 

Domus nostra peregrinis significanter ex- 
pressit alienigenas illuc deputatos, qui ter- 
ram israeliticam post captivitatem populi 
coluissent. Tropologice autem, domus Scrip- 
turarum intelligenti: cognoscuntur, in qui- 
bus habitaculum nostre mentis firmemus, 
aliter enim in eis non valebimus habitare, 
nisi sensibus, tamquam januis patefactis, in- 
terioris intelligentie latitudinem, teneamus ; 
quam dum hzreticdi male secundum suz 
pravitatis inventionem convertunt, domus 
nostre peregrinis incolis transferuntur. Aliter 
iste potest iterum sensus agnosci : nequi- 
tie quoque spiritales peregrini possunt 
intelligi congruenter, qui perversis cogi- 
tationibus pessimorum, divinarum Scriptu- 
rarum sermonibus falsas inserunt pravi- 
tates. Moraliter, domus hec mens humana 
est cognoscenda, quam peregrini nimirum, 
vitia videlicet, sibi supplantant ; quz przeva- 
ricatione peccati domus nostras, animas uti- 
que, penetrarunt; aliunde enim ad nos 
ingressa sunt, non ex natura originem. su- 
mentia, sed ex culpa. 


III 


Orphani facti sumus, velut non habentes 
patrem, qui greco sermone óogavo( appel- 
lantur. Plenius demonstravit in eo quod ait : 
Non habentes patrem, quod illi dicere possunt 
qui sui causa peccati patrem amiserunt 
Christum ; orphani procul dubio facti, quia 
proprium perdiderunt genitorem. Vox haec 
christiane quoque plebi concurrit : quotiens 
tempore calamitatis seu persequutionis de- 


(1) II Gor. 2, 16 ; 

pressa, sacerdotalis ordinis patrem habere 
prepeditur, hac uti poterit voce. Sed notan- 
dum est quod ait : Velut non habentes patrem. 
Quia quidem habemus in coelo, non dubi- 
tamus; sed quia nos deserit modicum, ut 
patrem non habeamus in terra : adeo velut 
non habentes facti sumus. Nam non absolute 
dixit : Facti sumus non habentes patrem, 
sed : velut non habentes, ut et habeamus et 
habere non videamur. 

Matres nostre sicut vidue. Matres syna- 
gogs noscuntur, qua septem principaliter 
in Oliveti monte constructe fuerunt, sed 
obsidionis chaldaicz tempore perscisse sunt, 
a gentibus inflammatz. Et has matres viduas 
deflet, sacerdotibus interemtis qui Deo sole- 
bant filios, credulos videlicet populos, gene- 
rare. Tropologice, ecclesiis quoque poterit 
coaptari, quz. persequutionis tempore a suis 
viris, id est, sacerdotibus fugientibus relin- 
quuntur : propterea non vidue, quia vivunt 
[p. 42] earum viri; sed quasi viduz, quia 
relinquuntur ab eis. 

Id mihi tamen diutius cogitanti aliter in- 
telligendum occurrit, cur non viduas, sed 
sicut viduas appellavit, ostendens habere 
quidem virum, sed non plenius reíinere. 
Et fortasse ipsze sint decem David figuraliter 
concubine, ad quas initio quidem ingressus, 
ipsasque sibi non pleno maritali conjugio 
fcederavit, sed quibus posset, utpote con- 
cubinis, ex parte conjungi; quarum tamen 
Absalon, crudelior natus, sub specie princi- 
pis Satanz, potitus adulterio, et zeterna sunt 
jussione David damnatione punitz : haereses 
manifestum est figurare, quibus fortissimus 
noster Dominus Jesus Christus sociatur ex 
parte, in eo quod Dei Filium confitentur, 
baptismum sequuntur, sacras litteras legunt, 
ritus sacrificiorum exercent ; sed has Absalon 
ille nequissimus, qui bellum semper gerens 
adversus proprium Creatorem, adulterino 
vexat incestu, damnationique perpetus ultio- 
nis Christi. judicio subdit. Matres iterum 
nostras fidem, credulitatem, confessionemque 
cognosce, ex quibus nascimur Deo. Sed 
quum cceperint hereticis vanitatibus vitiari, 
Christique in eis substantia commutari, 
sicut viduz potius quam vere viduz compel- 
lantur, quia videntur forinsecus virum am- 
plecti, quem intrinsecus amiserunt. 


IV 


Aquas nostras in pecunia  bibimus, et 
ligna nostra in commutationem accepimus. 
Israelitis, tempore plurimo circumdatis, 
necdum quidem captivatis, aquse lignique 
proprii penuriam significat accessisse : quz, 
nisi pretio, consepti non poterant ab hosti- 

bus invenire. Moraliter, aquas nostras in 
pecunia bibimus, et ligna nostra in commu- 
tationem accepimus : aquas, anime virtutes ; 
pecunias vitia esse demonstrat, qux credenda 
sanitatem mentis absumunt; et hoc est 
aquas nostras in pecunia bibimus, virtutes, 
vitiis crescentibus, amisimus. Aliter iterum 
potest iste sensus agnosci : aquas nosítras in 
pecunia bDibimus, vox est fidelium adversus 
cupidos sacerdotes, qui templum Domini 
faciunt domum negotiationis, et a baptizatis 
lucrum aliquod consequuntur; qui nunc 
dicunt : Aquas nostri baptismatis in pecunias 
accipimus praemiorum. Hic sensus pceniten- 
tibus itidem coaptatur : Aquas nostras in 
pecunia bibimus. Aquas proprias bibunt, qui 
lacrymarum suarum liquoribus saturantur, 
dum Scripturarum pecunias intelligentiz 
libra perpendunt, ac meditatione frequenti 
charitatem mentis inflammant ; proniorque 
fit animus ad dolendum, quanto meliori 
profectu suorum aculeos senserit delictorum. 
Sicque fit ut in pecunia Scripturarum, aquas 
bibamus lacrymarum nostrarum Cibabis 
nos pane lacrymarum, et potum dabis nobis 
in lacrymis in mensura !. 

Ligna quoque in commutationem accepi- 
mus. Doctoris vox ista est qui dum plurimos 
in Ecclesia viderit corruentes, elaborat ab 
infidelibus vel aliunde restaurare conversos ; 
ut ligna fidelium animarum per commuta- 
tionem accipiat destructorum. Sapientes 
quoque szcularium litterarum, qui sui exer- 
citationem ingenii longe lateque diffundunt, 
quum ad sacras venerint litteras Evangelii, 
ibique scientiam  commutarent, dicunt : 
Ligna nostra in commutationem accepimus, 
scientiam spiritalem accepimus pro scien- 
tia szeculari. 


v 


In cervices nostras fugati sumus, labora- 
vimus, requiem non accepimus. Contemtum 
captivorum ostendit, qui manu cervicibus 
posita propelluntur hostili, ut nolentes curre- 
re compellantur. Moraliter cervix superbia, 
sicut Job dicit : Posuerunt cervicem suam sicut 
scutum ?. Id est, superbia sua protectionis 
usi sunt loco : per hanc superbiam tamquam 
in cervices fugamur a Do-[p. 43]-mino, quia 
excelsus Deus, et humilia respicit, et alta de 
longe cognoscit 3. 

Laboravimus, peccatis servientes ac vitiis ; 
requiem non accepimus, quia nos inquietu- 
dinis captivos effecimus. Sicut enim quieta 


(1) Ps. 79, 6; (2) Job 15, 29; (3) Ps. 
1 * 

spiritalis est vita, sic inquieta carnalis. 
Nonnulli volunt has voces martyribus coap- 
tare, qui conculcati persequutorum oppro- 
briis, de alia in alteram fugierunt civitatem. 
Laboravimus, requiem non accepimus. Donec 
affliguntur tormentis, laborant et nullam 
requiem patiuntur. 


VI 


ZEgyplius dedil manus Assyriis in satietate 
ipsis. 

Historice significat z:gyptium assyriumque 
militem unanimiter ad captivitatem israeli- 
tici populi convenisse, ut spoliis abstractis 
suas cupiditates et voluntates barbaras 
satiassent. Tropologicam intelligentiam se- 
quamur. /Egyptus, Tenebre; Assyrii, Diri- 
gentes dicuntur : qu& vocabula copulationes 
haeresum monstrant. Quum enim Donatistis, 
Maximianiste ; Valentinianis, Marcionista, 
Manichzeique junguntur, Assyrius manus 
JEgyptio sociavit. 

In satietate acquisitionis populi, jam 
seducti, non charitatis gratia simul conspi- 
rant, sed ut Ecclesie firmitatem oppugnent. 
Qua Non íimebo, dicit, millia populi 
circumdantis me, Alter quoque potest in his 
verbis sensus agnosci aerie potestates 
intellectualiter ZEgyptii nominantur ; assyriis 
hominibus qui sibi sanctiores esse videntur, 
opus suum conjungunt, ut per eos persequu- 
tiones ingerant veris sanctis, quos Dominus 
in Evangelio demonstravit : Veniet hora, ut 
omnis qui vos occiderit, putet se sacrificium 
Deo offerre?, et hoc faciunt, donec sue 
sevitie feritatem saturent impietate pocena- 
rum. 


VII 


Paítres nostri peccaverunt et non sunt : nos 
autem iniquitates eorum exsolvimus. 

Vehemens sententia !| que parentum delicta 
filiorum vexatione defensat : nobis non 
sufficit nostra delicta portare, nisi etiam 
aliorum oneribus przegravemur. Quod sacer- 
dotibus infelici sorte sspe contingit : ipsis 
peccantibus, populus flagellatur, delicta pa- 
trum suis afflictionibus solvens. Secundum 
multiplicem intellectum his quoque concurrit, 
qui Christi Ecclesiam dissipantes, multos 
secum, scissa charitate, seducunt. Quos 
auctorum delicto gravari iste versiculus terri- 
biliter demonstrat. Unde qusesumus vos, 

vanitatum doctrinis aliquando subversos, ne 
putetis impune simplicitate deludi, sstiman- 
tes nihil vobis concurrere detrimenti, per 
alios oberrantes, non propria voluntate 
labentes. Quasi inter Cain et Lamech homi- 
cidii sit illa distantia ; quum inventor mali 
assectatorque pari poena mulctetur. Et 
Dathan atque Abiron deceptique ab eis uno 
sunt interitu deglutiti. 

Patres nostri peccaverunt, et mon sunt ; 
nos autem iniquitates eorum exsolvimus. 

Potest et ad originalia peccata deferri. 
Ilis enim primis hominibus peccantibus, 
esteri poenam peccati absolvant. At qui 
proprias non habent, alienas culpas absolvant, 
nisi fuerint per gratiam liberati. 

Patres nostri peccaverunt, et non sunt. 
Non vacat quod ait : Peccaverunt, et non 
sunt. Omnis peccator ex eo quod delinquit, 
ad nihilum redigetur; et ideo non est, quia 
ab eo qui semper est, corruit dilabendo. Nec 
ait : Paíres nostri peccaverunt et non est 
peccatum eorum ; sed non sunt ipsi; quia, 
peccatore defuncto, peccati tamen permanet 
noxa. Quam filii duplici modo persolvunt : 
aut paternis iniquitatibus inherentes, afflic- 
tionibus deprimuntur, ut exsolvant peccata 
parentum ; quo vel semen pereat impiorum, 
vel parentibus dolor filiorum vexationibus 
oriatur. Si autem filii melioribus institutis 
genitalis vincula delicti baptismo dirumpant, 
unusquisque eorum suis punitur absolvitur- 
que commissis. 


[p. 44] 
VIII 


Servi dominati sunt nobis, el non est qui 
redimat de manibus eorum. 

Qui dominice libertatis jugum noluerunt 
supportare, servorum dominio regis babylo- 
nici subjugantur. Nec est quisquam qui 
tributa solvendo victori populum redemisset. 
Reges enim Juda victi subdebantur tributis, 
et populum de captivitatibus liberabant. 
Nunc vero regibus captivatis, non est qui 
redimat ultra. Servi dominati sunt nobis, 
non est qui redimat de manibus eorum. Servos 
spiritales nequitias recognosce : qui ccelestem 
perdiderunt libertatem, dominantes servis 
peccati, quibus redemtor dominus non est. 
Luctus ergo est infidelium poenitentium, 
Satane laqueos evadere cupientium, cujus 
dominio fuerant irretiti. Nec non itidem 
hsereticos servos agnosce, hominesque pessi- 
mis moribus institutos, qui servi facti sunt 
vitiorum ; et dum in haeresi dominantur, 
juguj nesciunt moderari. De quorum potes- 

tate, nisi subjectos Redemtor absolverit, 
eripi non valebunt. 


IX 


In animabus nosíris acquisivimus panem 
nostrum a facie gladii solitudinis. 

Beatior conscientia, qua in animo sem- 
per panem sibi Scripturarum variarumque 
virtutum acquirit, et ex tritico hordeoque 
novi vel veteris Testamenti conquirit sibi 
copiosisimam frugem, unde panem suis 
sensibus condat! 

A facie gladii solitudinis, ab impugnatione 
Diaboli percussoris. Solitudinis gladius appel- 
latur, quoniam cordis humani terra, quum 
semel ibidem transierit, desolabitur ideo 
dictum est : Ante faciem ejus paradisus, et 
post eum solitudo deserti!. Priusquam enim 
invadat fidelem mentem, paradisus est. 
Invasam vero, solitudinem reddit, quia 
recedit a Deo, qui supplantatur a Diabolo : 
vel quia ipse de solitudine venit, quem Deus 
a liberationis gratia derelinquit, ac desolabi- 
tur. Moraliter, corpus anima vivit : anima, 
bonis operibus. Verbi causa, misericordia nos- 
tre mentis est salus; benivolentia, pietas, 
charitas, pax, et czetera hujusmodi vivificant 
mentem. In his anime virtutibus coelestem 
vternumque consequimur panem. 

A facie gladii solitudinis. Est alius intel- 
lectus superiori contrarius (Nec in hoc 
offendat quod contrarius sit, cum magis 
scripture latitudo sit admiranda, quod di- 
versos pariat sensus). A facie gladii solitu- 
dinis. Presentia Domini Salvatoris propter- 
ea gladius appellatur, quod alios ad dexte- 
ram, alios aggregat ad sinistram ; solitudinis 
vero, quod solum Patris Verbum homo sit 
factum. 


X 


Pellis nostra ut clibanum livida facta est a 
facie plagarum famis. 

Magnitudinem famis per livide pellis 
significationem expressit. Quam si quis velit 
scire, Josephum legat, qui propter famem 
filios dicit a parentibus devoratos ; sed et 
fauces devorantium latrunculos prsfocare, 
ut etiam deglutitos cibos pene de ipsis visce- 
ribus evulsissent. Sicque raptores latrunculi 
absque horrore sumebant. Tropologice, pellis 
est nostra qua primi sunt peccatores induti, 
finibus paradisi miserabiliter propulsati. Meri- 
to multorum una est pellis ; non enim ait : 

pelles nostre, sed pellis nostra, mortalitas 
sine dubio, livore peccati contracta, per 
quam sumus clibano, id est Diabolo compara- 
ti, subversionis auctori, sempiternis ustioni- 
bus preparati, ad damnationem incommodi 
gravioris delati, per quam saturitate divina 
jejuni, sterns sumus famis afflictione dam- 
nati. 

A facie plagarum famis.  Corporaliter 
quidem una est plaga famis : cur autem 
plagarum multarum ait, nisi quia famem 
monstravit internam? Quum enim cibo 
coelesti deseritur anima, per omnes sensus 
[p. 45] suos plagas diversas patitur. Famis 
oculorum, famis est lumen non contemplari 
divinum. Famis aurium est verbum salutis 
numquam audire. Manum ac pedum famis 
est operibus non commounicare przcepti 
ccelestis, nec in viis justitize rectius ambulare. 
Sic per omnes sensus invenies multas plagas 
famis haberi. 


XI 


Mulieres in Sion humiliatze sunt, et virgines 
in civitatibus Judz. 

Quotiens peccatorum fceditate gravamur, 
et de alto ad humilia miserabiliter prorui- 
mus consternati, mulieres nostre, animae 
nimirum, in Sion monte ecclesiastico humi- 
liantur. Aliud quippe est in Sion, aliud 
extra Sion humiliari. Nos autem qui pecca- 
tores quidem sumus, et nostrorum tristitias 
peccatorum in domo Domini confitemur, 
non desperantes boni pastoris veniam subro- 
gari, in Sion humiliamur. Ad has mulieres 
intelligibiles Jeremias testatur : Audite, 
mulieres, verbum Domini, et assumat auris 
vestra sermonem oris ejus, et docete filias 
vestras lamentum, et unaquaeque proximam 
suam planctum!. Doceamus et nos filias 
nostras, affectiones scilicet, a nostris inte- 
rioribus natas, ut pro suis peccatis noverint 
lamentari ; proximas quoque, corporis utique 
nostri operationes, lamentationibus tempus 
impendere docemus, ut qui sumus humiliati 
per nos, allevemur per ilum, quia amator 
est poenitentium. 

Et virgines in civitatibus Juda. Fidelium 
mentes virgines sunt, quoniam corruptelam 
per Dei gratiam posuerunt. Civitates Jud, 
ut sestimo, professiones sunt in diversitatibus 
vitz. Nam alia est professio sacerdotum, 
alia levitarum, alia virginum, alia viduarum, 
alia conjugatorum ; et in his gradibus alique 
virgines intelligibiles exaltantur, quz profi- 


(1) Jer. 9, 205 

ciunt, ad interiora tendentes intentionem 
proprie voluntatis. Nonnulle vero humi- 
liantur, dum non expedite secundum modum 
suum Christum sequuntur; vel, quod est 
graviter flendum, in deterius prosternuntur. 
Has enim virgines Jeremias propheta defíle- 
bat Audite, obsecro, universi populi, et 
videle dolorem meum. Virgines meze et juvenes 
mei abierunt in captivitatem !. Virgines ac 
juvenes, mentes sensusque fidelium agnosce, 
in captivitatibus peccatorum transductas, 
quas propheticus plangit affectus. 


XII 


Principes in manibus «eorum suspensi 
sunt, et faciem seniorum non glorificaverunt. 

Doctorum Synagoge, id est principum, 
morem  institutumque asserit esse dolen- 
dum, quum in operibus dediti fuerint spiri- 
tuum malignorum. Tunc quippe principes 
in spiritallum hostium manibus, utique 
operibus, pendent desiderio vitioso. Suspensi 
enim, quod ait, nutum animi demonstravit, 
quia quum fieri decernet aliquam rem secun- 
dum voluntatem hostis spiritalis, quilibet 


tota intentione suspensus exsistit, donec 
suis voluptatibus saturetur. 
Faciem | seniorum non  glorificaverunt. 


Quod ait : faciem seniorum, ostendit tenta- 
tionum procellam in omnibus pertransire. 
Nec enim malignissimus ille draco pueros 
novit suadere ad peccandum, et adolescen- 
tulis parcet ; aut juvenes illecebris capit, et 
senibus requiem prestat; una tempestate 
convolvit omnem «statem, sexum, conditio- 
nem, quoniam voluntas impia nescit misero- 
rum lapsibus saturari. Sed tanto magis 
inflammatur, quanto pronos viderit infelices 
suis suggestionibus obedire. Evenit quoque 
ut in persequutoribus ista concurrant, dum 
ecclesiasticos principes senioresque plebis 
tormento, morte, contumeliisque convexant. 
Quod utinam nos mereremur assequi, ut pro 
Domino Salvatore digni habiti contumeliam 
[pati] fuissemus, sanguinisque ejus pretio 
nostrum sangui-[p. 46]-nem mundaremus, 
dum nostri corporis hostiam Patri miseri- 
corditer libat ! 


XIII 


Potentes molis molebant, et juvenes ligno 
confixi sunt. 
Sedechiam historice regem ostendit, cu- 

jus oculos rex Babylonis evulsit, eumque 
mole fecit addici; sed et alios principes, 
quos cruci jussit affigi. Tropologice, sen- 
sibilis quaedam est mola secularis actus, 
quie iterando non finitur, sed iisdem vesti- 
gis semper involuta revolvitur, dum ea 
quie veniunt, defluunt ; aut defluentia col- 
liguntur. His molis potentes molentes mo- 
lent. 

Potentium genera duo sunt : aut enim 
quis corporalibus est facultatibus potens, 
aut spiritalibus. Qui potentiam tempora- 
lium obtinent vanitatum, in his molis cupi- 
ditatum, concupiscentiarum, malitic, perti- 
nacieque volvuntur. Qui autem spiritales 
sunt, legis mola molent, dum eadem re- 
leguntur, tenentur, repetuntur, frequentan- 
tur. Sic fit ut quzdam sit spiritalis mola, 
qua molent ut similaginem minutissimam 
ejiciant intellectuum, unde Deo possit li- 
bamen offerri. 

Confixos juvenes ligno, martyres accipi- 
mus crucibus interemtos; aut quia uno 
ligno multos dixit juvenes fixos, melius 
commortuos intelligimus Christo, quibus 
Apostolus dicit : Mortui enim esíis, et vita 
vestra abscondita est cum Christo in Deo!. 
Et iterum : Si enim mortui estis cum Christo, 
credimus quia etiam simul vivemus cum 
illo?. Expediti ergo in Domino, mundoque 
mortificati, juvenes sunt affixi ligno Domi- 
nicz crucis. 


XIV 


Senes ad portas defecerunt, et electi ab 
psalmis suis cessaverunt. 

Graves ac veterani, senio, inedia fame- 
que confecti, quum portas egredi vellent, 
ad herbas vel quslibet alia conquirenda, 
in ipsis sunt portis semineces consternati, 
vel certe quum ab hostibus pertrahuntur. 
Cantores quoque a suis officiis, territi vel 
capti. quieverunt. Tropologice, qui canitiem 
albatz remissionis gratieque consequitur, 
ac in mansuetudine opus suum perfecit, se- 
nex est : qui si Deum offendit, ad portas 
illa deficit, quz dicuntur esse justitie, de 
quibus David : Aperite mihi portas justi- 
ti: ; ingressus in eas, confitebor Domino?. 
Ad has deficiunt senes, dum videlicet 
scandalis crescentibus fatigantur, et ad rec- 
tum itineris sancti cursum desistunt, ut, 
interciso poenitendi ac lugendi tramite, 
quadam negligentia consternentur. 

Et elecli a psalmis suis cessaverunt. 'Tum 


D Col. 3, 3; (2) Rom. 6, 8 ; (3) Ps. 117, 


113 


quippe psalmorum  decantatio spiritalium 
conquiescit, si incontinens animus Dei me- 
moriam a semet ipso repellat, ut dicere 
non sinatur : Psallam spiritu, psallam et 
mente!, (Quod debet sine lassitudine. pia 
mens in occulto conscientie  proclamare, 
dum abjectas ssaculares sordiculas, mise- 
rante Christo, conculcat; et semet ipsam 
cautius intueri; ne quid ab psalmis can- 
tando desistat. 


XV 


Dissolutum est gaudium cordis nostri. 

Peenitentium vox ista monstratur, quo- 
rum gaudium spiritali contritione spiritus 
angustatoque corde conquiescit. Anima hu- 
mana diversas infirmitates secundum cor- 
. porum qualitates importat, et ruina delicti 
aliquotiens fracturas incurrit ; nonnumquam 
delictorum jaculis vulneratur; sepe etiam 
variis doloribus cruciatur. Quod Isaias suo 
vaticinio protestatur In die qua alliga- 
verit Dominus vulnus populi sui, et per- 
cussuram plage ejus sanaverit?. Et [p. 47] 
iterum : Vulnus et livor et plaga tumens ?. 
Nec non Jeremias Et cadent vulnerati 
in terra ejus*. Livores, vulnera, et plagas 
tumentes spiritaliter in anima fieri non 
dubitamus. Quod puto et Abisai conti- 
gisse, qui cursor fuerat velox, tamquam 
unus ex capreis silvarum, nesciens veloces 
animi motus patientie gravitate tardare : 
unde dum cursu velocissimo sequitur ini- 
micum, ictus vulnere deperiit, in loco 
inguinum secreto atque occulto, ubi forni- 
cationis sevitia dominatur et lascivice mor- 
bus ardescit. Nam et Achab in corde sagitta 
percussus occubuit, inter pulmones et sca- 
pulas. Quo evidenti mysterio designatur, 
eos in corde vexari, quibus sapientie vigor, 
qui significatur in corde, falsitatum jaculis 
temeratur. Et merito inter pulmones, ubi 
vitalis halitus, ubi salus omnis est; et 
scapulas, ubi Christi sarcina et onus leve 
portatur. 

'Hine non esí dissolutum cordis gaudium, 
sed jperemtum, conversus est in luctum 
chorus noster. Ubi communis est luctus, 
universalis quoque poenitentia subsequetur, 
et tunc alter alterum excitat ad moerorem, 
ut illud compleatur exemplum : Convenite, 
et ingrediamur civitatem munitam, et silea- 
mus ibi?, quia Dominus noster silere nos 
fecit. Potum dedit nobis aquam fellis, pecca- 


(1) I Cor. 14, 15; (2) Is. 30, 26 ; (3) Is. 

vimus enim Domino !. Civitas munita Christi 
Ecclesia est, ubi peccatores silent, et potum 
amaritudinis pre tristitia bibunt; et quia 
fel quod Dominus gustavit, qui cunctorum 
peccata portavit, bibere jam non possunt, 
aquam tamen fellis in suis actibus potant. 


XVI 


Cecidit corona capitis nosíri. 

Ingens tristitia, dum ornamentum mentis 
aufertur; et ea qux animam dono spiritali 
exornant, auferuntur a nobis. Hoc dicere 
potest is qui sacerdotio caret et qui virgi- 
nitatis ornamenta quondam amisit nec 
non qui fidei gratiam, id est Dominum, 
commutant perfidia falsitatis. Vis autem 
nosse Dominum nostri coronam capitis di- 
ci? Isaie testimoniis erudire : /n die illa 
erit Dominus exercituum corona glorie et 
sertum  exsulíationis residuo populi sui?. 
Hec igitur corona dum cadit, solis potest 
lamentationibus reparari. Nam quotiens hoc 
contingit, quid fieri debeat, Jeremias de- 
monstrat : Dic regi [et] dominatrici : Humi- 
liamini; sedete. quoniam descendet de capile 
vestro corona glorie vestre ?. Sed multum 
interest quando cadat, quando descendat. 
Levior enim  descensio quam ruina est 
concidenti. Descendit, quia paulatim desi- 
dioso neglectum invectura profectu, et dum 
ad altiora non currit, ad inferiora descendit. 
Cadet autem qui simul virtutem quam 
habuit, aut intus amisit, aut foris expulsus 
a fide cecidit in ruinam. 


XVII 


Va nobis, quoniam peccavimus, propter 
hoc factum est in dolore cor nostrum. 

Ejulant peccatores, et vs sibi imputant 
esse, quoniam Dominum offenderunt. Unde 
dolor est ortus in corde, vel delinquendo 
suffixus, vel poenitendo commotus, duplex 
doloris species zstimatur, de qua Isaias : 
Dolor meus super dolorem, in me cor meum 
maorens *. Hoc dicto significans dolori pec- 
catorum dolorem compunctionis adjunctum. 
Malus iterum dolor : In dolore paries filios 5. 
Iterum dolor in bono : Et dolor meus reno- 
vatus est 9, nimirum poenitendi. Qui ergo 
post peccatum salubriter luget, in dolore 
cor habet, ut medicinali dolore dolor infir- 
mitatis abscedat. 


(1) Jer. 8, 14 ; (2) Is. 28, 5 ; (3) Jer. 13, 
18 ; (4) Jer. 8, 18; (5) Gen. 3, 16 ; (6) Ps. 
38, 3; 

XVIII 
Quia exc&cali sunt oculi nostri super 
montem Sion qui exterminatus est. Vul- 


pes transierunt per eum. Quorum oculos 
malitia fecerit exczcari, ut Christi [p. 48] 
spiritalem Ecclesie montem, toto mundo 
crescentem, prospicere non sinantur, ipsis 
exeecatum est lumen super montem Sion. 
Nec non qui incarnationem Christi non 
credunt, similiter patiuntur vulpes transi- 
isse per eum. Persequutores eum vel hz- 
reticos lacerasse cognosce. Nos autem dica- 
mus : 1llumina, Domine, nostri cordis 
obtutus, ut quce digna sunt videamus, que 
autem indigna, vitemus. 


XIX 


Tu autem, Domine, in seternum habitas, 
sedes tua in seculum seculi. 

In se Dominus habitans in seternum di- 
citur permanere, quia sterna illi mansio 
est, id ipsum esse quod permanet. Sedes ta- 
men ejus non inutiliter Filius per mortali- 
tatem assumtam cognoscitur dici, secun- 
dum quod ait : Pafer in me manens haec 
operatur !. 

Ut quid in contemtu oblivisceris nosiri ? 
Lacrymabilis vox cunctorum, que fletibus 
ac moeroribus explicanda, discissit corda 
in angustia depressorum ; quia non auxi- 
lium, statim ut imploratur, Dominus prz- 
bet, sed differt occulto quodam judicio, 
et quasi despicit obsecrantes, ut per patien- 
tiam probet, et per victoriam muneret quos 
probaverit in contemtu. 

Oblivisceris nostri. Ex humana fragili- 
tate Deum zstimat oblivisci, quia oblivio 
subtrahit charitatem, lesos diutius differt, 
miserendi subtrahit facultatem,  obtundit 
aciem bonitatis, et impertire auxilium non 
sinit in miseria constitutis. Hoc ergo pro- 
pheta cognoscens, deflet in oblivionem se 
Domini corruisse. 

Derelinquens nos in longitudine dierum. 
Memoriam nobis Domini jugiter imprece- 
mur, et ut nostri sit memor, ipsi quoque 
memores ejus simus; nec enim obliviscen- 
tem se recordabitur, nisi ad hoc tantum ut 
ei insinuet inquirendum quod inquirere 
nesciebat ; et dum memoria quz inseruerit 
dilabuntur, si non occulta gratia itidem in- 
spiraret, et ab animo submoventur. Przesi- 

det enim Deus thesauro memoriz, et occulta 
quodammodo dispensatione quz illic sunt re- 
condita, moderatur. Unde dictum est : Re- 
miniscentur et convertentur ad Dominum 
universi fines terre !. Unde reminiscen- 
tur, nisi quia noverant ? Et iterum : Popu- 
lus vero meus oblitus es mei diebus innume- 
ris?, Ecce oblitus quod sine dubio fuerat 
memor. Amantem animam propheta de- 
monstrat, quz se a Domino non patitur de- 
relinqui. Quod si ad modicum fuerit in ten- 
tatione relicta, dicit cum ejulatu lugubri : 
Derelinques nos in longitudinem dierum ? 
Non vult enim se deseri ab eo quem diligit, 
quia ab illo destituta ad nihilum redigetur. 
Unde talem mens mea sumat affectum, ut 
a sui memoria Dominum non patiatur au- 
ferri. Quod si forte vel breviter senserit 
oblivione sublatum, consternata precetur : 
Veni, Domine, noli tardare, et exsurge in 
occursum mihi, et vide?, Hoc quoque adjun- 
gat anima mea : Sicut ferra sine aqua, velo- 
citer exaudi me, Domine. Defecit spiritus 
meus * ? 


XX 


Converte nos ad íe, Domine, et conver- 
lemur ; renova dies nostros sicut antea. 
Scit propheta quoddam esse velamen infir- 
mitatis objectum sensibus nostris, quod 
nisi fuerit illuminatione Christi submotum, 
converti ad Dominum nulla ratione vale- 
mus. Idcirco exorandus est, ut nos ad se 
inclinare dignetur. Quis enim tenebris sep- 
tus, solis potest inquirere claritatem ? Aut 
ubi locorum inquirat, quem scit in terris 
inveniri non posse? Hestat ergo ut sol 
radiis fulgentibus oriatur, qui nullis volun- 
tatibus obtinetur. Hoc Daniel toto secta- 
batur ardore : Sequimur in íoto corde, et 
timemus te, qugrimus faciem tuam, ne [p. 49] 
confundas nos. Initia reparationis anti- 
quas vite, quam nimirum in paradiso tene- 
bamus, conversio nostra demonstrat. Idcir- 
co ordinem propheta sectatus est : Converte 
nos ad íe, Domine, et convertemur ; renova 
dies nostros sicut antea. Henovari necesse 
est quidquid fuerat et tamen intercidit. 
Dies nostri antiqui immortales sunt, quos 
in paradiso tenebamus, priusquam excide- 
remus, et averteremur ab eo : verumtamen 
scit propheta, quia per aversionem perditi 
dies per conversionem poterunt restaurari. 


(1) Ps. 21, 28 ; (2) Jer. 2, 32 ; (3) Ps. 58, 
6; (4) Ps. 142, 6 ; (5) Dan. 3, 41; 

XXI 


Quia repellens repulisti nos a te, et ira- 
tus es nobis nimis valde. 

Tempera furoris aculeos, nec in nobis 
ultio szeviat peccatorum, dum nos iratus 
expellis: Quod autem ait : repellens repu- 
listi, et non simpliciter : repulisti, ostendit 
repulsionis esse differentias duas : prima, 
qua traditur tentatori peccator; secunda, 
qua succumbitur tentamentis. Quum ergo 
tantum  captivandus tentatur, repellitur ; 
quum vero vincitur, nec poenitet, repul- 
sione repellitur. Et hoc est valde ac nimis 
Dominum indignari. Quis novit potesta- 
lem ire tue! ? potestatem et numerum ira 
divine quis prevalet invenire ? Quis enim 
novit potestatem ire tue, aut pre timore 
iram tuam dinumerare? ? quod aliquando 
ut pater, aliquando ut dominus, aliquando 
vero indignatur ut judex. Ut pater irascitur, 
quando verbis increpat delinquentem, et ta- 
men poenitentive non subtrahit medicinam, 
sicut Jeremias ostendit Ergo saltim a- 
modo voca me, pater meus, dux virginitatis 
meae es iu : numquid irasceris in perpetuum, 
aut perseveraveris in finem? ? Apparet hic 
ut patrem irasci, merito non in fine, sed us- 
que ad tempus talis commotio permanebit. 
Quando paulo durius indignatur, ut do- 
minus indignatur, et statim de peccato as- 
sumit vindictam. Quod Moyses quum sen- 
sisset, eo tempore quando totum Dominus 
voluit populum pernecare, ait Domine, 
ne indignetur furor tuus coníra populum 
tuum ^. Severe voluit coercere, sed inter- 
cessu revocatus est sacerdotis. Ut judex 
autem tunc demum irascetur, quando dic- 
turus est : Ego sum judex et testis verus 
adulteris et mendacibus et falsiloquis et 
homicidis 9; tunc quippe, post capitalem 
ignis zterni sententiam, venie non datur 
locus. 


Explicit expositio Cantici 
Jeremias. 

LIBER IV 
IN CANTICUM AZARIAE 


INCIPIT CANTICUM AZARIAE PROPHETAE. 


[p. 50] 
I 


In hebrzeis voluminibus non habetur can- 
ticum Azarie, sed Theodotionis eum trans- 
latio demonstravit. Et quamvis in auctori- 
tate que ab Hebrseis sumta est minime 
inveniatur, tamen in graecis atque latinis 
canonica eum sumsit auctoritas. Unde tamen 
a Theodotione sumtum est, non liquido pa- 
ret. Sed nec tamen dicendum est quas non 
invenit posse transferre, aut novum aliquid 
sub Azarie nomine titulare ; sed quia Da- 
nielis liber hebrzis litteris [et] chald:icis 
textus est verbis, accidit ut in chaldeo po- 
tuisset haberi, quod in bebrzo contigit prce- 
termitti. Azarias unus fuerit e pueris tri- 
bus qui, Nabuchodonosor szvitia, fornaci 
succensz traditi, non potuerunt vitiari. Ibi- 
que hoc canticum decantavit, quod nobis 
quoque in fornace szculi tribuit conci- 
nendum. 


II 


Benedictus es, Domine, Deus patrum nos- 
trorum, et laudabile et gloriosum est nomen 
tuum in secula !. 

Poterat sermo divinus simpliciter adhi- 
beri, ut propheta dixisset : Benedictus es, 
Domine, Deus noster. Cur autem adjecit : 
patrum nostrorum, prudenter debet inquiri. 
Ne itaque non patriarcharum et prophe- 
tarum Deum videretur assequi, propterea 
patrum suorum invocat Deum, non novum 
quemlibet atque ignotum, sicut exprobra- 
tur illis quibus dicitur : Elegerunt sibi deos 
novos, quo modo panem hordeaceum ?. Deos 
novos eligunt qui hzreticas sibi doctrinas 
impingunt; qui autem patrum suorum 
vestigia consequuntur, Deum utique cre- 
dunt, quem patriarchz atque apostoli tenue- 
runt. 

Et merito benedictus es, quia nemo bo- 
[p. 54]-nus nisi unus Deus?. Recte hoc 
Ecclesia dicit, vel unaquaeque anima 
qui indulgentiam se noverit assequutam. 
In eo quod dixit : Benedictus es, non quasi 
hoc ostendit, quod ab alio benedictionem 
Deus accepit, quum dicere magis fuerat 
congruum : Benedicens es, Domine, Deus 


(DvDan. 3,5205 

patrum nostrorum, ut ipse alios benedicere 
demonstretur, non ut ipse dicatur ab alio 
benedictus. Et certe rectius hoc de Christo 
intelligimus, qui benedictus a Patre est, 
cui dictum est : Ef benedicam íe, et multi- 
plicabo semen tuum in gentibus !. Et iterum : 
Benedixi ei, et erit benedictus ?. Licet hoc de 
Jacob dictum sit, sed intellectualiter trans- 
fertur ad Christum, qui solus est benedictus 
secundum divinitatem naturali nativitate, 
non adjunctione gratie ; benedictus secun- 
dum carnem, sicut evidentius ostenditur in 
benedictionibus Joseph, quarum ordinem 
sequens nihil ad eum, sed ad Christum 
omnia referuntur : 

Deus enim patris íui erit adjutor tuus, 
et Omnipotens benedicet tibi ?. Non dixit : 
Deus patris tui erit adjutor ejus, sed : Erit 
adjutor íuus. Deus enim non est adjutor 
patris Christi, sed ipsius Christi. Nam pater 
Christi populus agnoscitur judaicus, cujus 
adjutorium non est Deus, quoniam deseruit 
Salvatorem. Et Omnipotens non ait : Bene- 
dicet patri tuo et tibi; sed : Benedicet tibi. 
Non enim sic benedicebat Jacob Joseph 
fuu suum, ut se a benedictionibus 
subtraxisset. Sed hzc omnia mysteriis impli- 
cata, ut in Christo complerentur, ostendit, 
qui solus est benedictionibus coli desuper 
benedictus, quum eum in sua nativitate an- 
geli collaudarent. Benedictionibus abyssi ja- 
centis deorsum, quum sanctorum animas 
ab inferis exeruisset ; benedictionibus ube- 
rum et vulvze benedicitur in infernum. Non 
tamen dixit quia benedicitur in mundo, sed 
benedicitur in vulva et ubere Benedic- 
tionibus enim, ait, uberum et vulvae. Mun- 
dus in maligno positus est, et idcirco Deum 
patrum nostrorum non benedicit ; popu- 
lus autem qui est in vulva Ecclesie et ejus 
uberibus illactatus, Dominum benedicit. Id- 
circo benedictionibus uberum et vulvz. In 
duas quippe partes omnem divisit popu- 
]um christianum : aut enim perfecti sunt et 
Spiritales, aut adhuc imbecilles et imperfecti. 
Qui ergo jam perfecti sunt, nati sunt ex Ec- 
clesiz:. utero, et sacrosancte legis uberibus 
nutriuntur, donec illius perfectionis immor- 
tale capiant donum. Qui autem adhuc in- 
firmiter vivunt, et in carnalibus sordibus 
degunt, intra uterum dicuntur usque ad 
perfectionem partus portari, donec aut ple- 
nius generentur, aut infelicius abortiantur, 
ut etiam de ipsis dicatur : Ne sit tamquam 
abortivum quod non subsistit *. Non enim sub- 
sistunt, qui cum Christo non sunt, quisemper 
est; et propterea in aborsu peribunt. 

Benedictus es, Domine, Deus patrum nostro- 


(1) Gen. 26, 24; (2) Gen. 27,33; (3) Gen. 
49, 25; (4) Job 5, 16; 


rum, Dominus prophetarum atque aposto- 
lorum, qui patres nostri sunt ; ipse solus est 
benedictus. Et laudabile et gloriosum nomen 
tuum in secula. Laudabile, quia, quum retro 
generationibus fuisset incognitus Dominus 
Jesus, se manifestius demonstravit. Glorio- 
sum, quia solus est Deus deorum et Dominus 
omnium dominantium. An certe laudabile 
nomen ejus in hymnis, in miraculis glorio- 
sum ; mihi tamen videtur quod ait : Lauda- 
bile et gloriosum in secula, ad distinctionem 
voluit ista referre. Hinc enim laudabile est 
nomen ejus in Ecclesia, temporalique sub- 
stantia novit, id est [credit], sed nomini 
tantum fideliter credit; gloriosum vero 
tunc erit, quum in futuro szculo claritatem 
ostenderit majestatis. 


III 


Quoniam justus es in omnibus quaecumque 
fecisti nobis. 

Cujus servus flagellatus agnoscit non seve- 
ritate Domini, sed justitia dispensari [p. 52] 
quidquid a Deo fuerit ordinatum. Dominus 
enim justus est in omnibus operibus suis, 
etiam si nos ejus justitiam minime cognosca- 
mus. Hanc justitiam etiam Pharao flagellatus 
agnovit : Justus es, Domine ; ego autem et 
populus meus impii!l. Si ergo justitiam Dei 
infideles agnoscunt, quanto magis fideles, 
etsi eam non intelligant, non tamen existi- 
ment aliquid Deum  injustius ordinare ! 

Justus es in omnibus qua fecisti nobis. 
Si comparentur exempla quz superius de 
Pharaone posuimus, et nunc de propheta, 
parebit quanta sit differentia inter cognos- 
centem Deum et non cognoscentem ; non 
enim ait Pharao : « Justus est in omnibus 
Dominus », quia non poterat totam ejus 
justitiam cognoscere, qui agnitionis notitiam 
non habebat. Nunc autem propheta dixit : 
Quia justus es in omnibus qua fecisti nobis. 
Adjiciendo : Justus es in omnibus, demon- 
stratur propheta totam Domini justitiam 
cognovisse; quam etsi non intelligeret, 
propter abditas dispensationes et humanas 
intelligentias excedentes, tamen justum esse 
in omnibus non ambigebat. 

Et omnia opera (lua et recte vie íus. 
Ut intellectus plenior habeatur, deest « rec- 
ta », ut sic dicatur : et omnia opera tua 
recta, et recte vice tue. In operibus et viis 
duas res in Deum ostendit, quibus agit 
omnem ráàtionabilem creaturam : opera ad 
dispensationem vitz, ad devotionem perti- 
nent; dispensat enim Deus tam singulos 
quam communiter universos, et bona et 


(1) Ex. 9, 27 ; 

mala mortalium  dispensationibus ordinat 
propriis. Vie vero pertinent ad illuminatio- 
nem evocationemque nostram : Deduc me, 
Domine, in via tua!, per quam salus immor- 
talitatis donatur. Et merito viz multz sunt, 
quia diversis diversa panditur via. Uni sic, 
alteri sic, sicut Apostolus dicit, sed unusquis- 
que proprium habet donum er Deo?. Sed et 
hoc potest ad nostrum Salvatorem referri, de 
quo dictum est : Quia erat potens in dicto et 
facto? ut opera virtuti, vie przdicationi 
deputentur. 

Et judicia veritatis fecisti. Ininvestigabilis 
est sermo, nec potest ífacilime pervideri 
quz narratio continet prophetis. Apud 
Deum multa sunt judicia, de quibus propheta 
precatur :  Voluníaria oris mei approba, 
Domine, et judicia tua doce me *. Sunt judicia 
weritatis, sunt judicia justitie, sunt judicia 
jucunda, sunt judicia magna, et judicia ignis. 
Num quidnam hzc differentia judiciorum ab 
Spiritu sancto distributa? nonne thesaurum 
habet occultum ? Hic enim dicit : Ef judicia 
veritatis fecisti. Fecit judicia Deus in Ninive, 
sed non veritatis. Non enim explevit virtutem 
eorreptionis quam promiserat per prophetam. 
Quum enim comminatur, sed comminationem 
ultio non sequitur, non facit judicia veritatis, 

J sed misericordiam veritatis; quia verum 
.. quod comminatus est, non adimplevit, sed 
donum quod non Jfpromisit, adimplevit. 
.  Judicia justitiz sunt, quz non pro mensura 
. factorum tribuuntur, ut est : Roganíi me 
judicia justitie, appropiare Deo volunt *. 
. Judicia vero misericordiz sunt, quz dignis 
5 non pcenam, sed veniam largiuntur : Judicia 
iua jucunda : ecce complevi mandata tua*. 
Judicia quoque magna sunt, quz ad hoc 
: — fiunt ut virtus Domini glorificetur in impiis : 
. Ssicin Pharaone, quem idcirco suscitaverat, ut 
virtutem suam monstraret in eo : Ego, 
em Dominus, et redimam vos in brachio 
. excelso et judiciis magis?. llla sunt enim 
E judicia, in quibus ad gloriam sui sic 
.. eperabatur Deus, ut tamen malignus homo 
- É justius damnaretur. Judicia vero ignis sunt, 
£z illius, ut arbitror, sempiterni. Unde propheta 
. dieit Azarias, atque sciens comminationem 
^H ante per prophetam in veritate ultionis esse 
| comp completam, dicit : Judicia veritatis fecisti : 
quod enim comminatus es inobedienti populo, 
J eonsummasti. Veritatis judicia pariter timea- 
— mus, qui Do-[p. 53]-mini comminationes 
» audimus, quia nisi peoenituerimus, commni- 
J  pmationem promissio subsequetur. 
4 — Secundum omnia quz induzisti nobis. Et 
ur civitatem sanctam patrum nostrorum 


Jj 


^. 242 Ps. 85, 11; (2) I Cor. 7, 7 ; (3) Luc. 
|. 24,19; (4) Ps. 1 118, 108 ; (5) Is. 58, 2; (6) Ps. 
d dis, 39; (7) Ex. 6, 6; 

Jerusalem. Non enim super illam Jerusalem 
tantummodo furor Domini stillavit, et non 
super Jerusalem spiritalem, si peccaverit, 
ilico destillavit Quum enim nos Deus 
Ecclesiamque suam patitur persequutionibus 
concuti, mcororibus affligi, oppressionibus 
deteri, super civitatem sanctam vindictam 
incutit. Sed illa ratio conquiratur, cur ait : 
Et omnia quz induzxisti nobis ; et non dixit : 
super nos, sed nobis, sicut dixit : super ci- 
vitatem sanctam. Aliud est enim nobis inducere, 
aliud super nos inducere. Si enim in perse- 
quutionibus non vincimur humano timore, 
non frangimur irrogatis, non cedimus tenta- 
mentis, ecce induxit nobis Dominus malum, 
non tamen superduxit. Superducit autem 
ilis qui in tentationibus subjiciuntur in 
lapsu; et idcirco quotidie dicimus : Et 
ne patiaris nos induci in tentationem !, non 
enim possibile est, ut non veniat tentatio : 
sed hoc rogamus ut non in illam inducamur, 
ab eadem videlicet non superemur. 


IV 


Quoniam in veritate et judicio induxisti 
haec omnia propter peccaía nostra, quoniam 
peccavimus, et inique egimus discedere a te, 
et multum peccavimus in omnibus, et man- 
datis tuis non obedivimus. 

Non sunt zqualia peccatorum genera, et 
diflerentie multe sunt, quo aliud ab alio 
discernatur. Plures enim peccant Deo, et 
non multum peccant, sicut ille qui dixit : 
Tibi soli peccavi, et malum coram te feci ?. 
Non enim dixit : Multum peccavi, sed tan- 
tum : Peccavi. Nam aliud est peccare sim- 
pliciter, aliud iterationes facere peccati, 
ut Mannasses in cantico demonstravit : 
« Peccavi, Domine, peccavi! » Super omnes 
autem est qui semel multum peccavit. 
Peccat qui semel malum aliquod facit. 
Peccat et iterum peccat, qui non semel, sed 
sepius peccatorum vinculis alligatur, vel 
uno duobusve vitiis alligatur. Multum au- 
tem peccat qui nullum peccatis finem impo- 
nit, sed per omnia trahitur mala. Propter 
quod hic evidenter Azarias testatur : Mul- 
tum peccavimus ín omnibus, ut videlicet om- 
nia se delictorum monstret facinora perpe- 
trasse. Difficile est enim omnes species 
percurrere delictorum : quod si etiam in 
omnibus semel peccetur aut secundo, quan- 
tus erit cumulus delictorum ! Hic autem se 
multum dicit peccare, non in uno, sed in 
omni genere peccatorum ; non semel aut 
secundo, sed multum. 

Complexus est tamen quid sit multum 
peccare : Mandatis tuis non obedivimus : 


^ 


(1) Matt. 6, 13 ; (2) Ps. 50,6 ; 


123 


quid est enim mandatis Domini non obedire, 
nisi decem praecepta non facere ? Certe de- 
cem praeceptorum consummatio vel etiam 
transgressio in una virtute aut vitio consistit, 
in obedientia aut in superbia. Unde quod in 
primo peccato per unam inobedientiam homo 
primus incurrit, hoc Moysi postea decem 
preceptis legalibus prohibetur. Recapitulata 
enim decem legis precepta, nihil aliud nisi 
primi hominis unum peccatum adcurrunt : 
Diliges Dominum Deum íuum! ; quem si 
Adam diligeret, eumdem per inobedientiam 
non contristasset. Sabbata Dei tui coles ?, si 
ille vellet otium quiescendi habere, non se per 
inquietudinem convolveret tangere, quod ne 
tangeret, fuerat interdictum. Honora patrem 
tuum et matrem tuam? ; Dominum enim Pa- 
trem et codlestem Jerusalem noluit hono- 
rare, qui reverentiam humilitatis noluit 
exhiberi. Non occides ; occidit semet ipsum 
gladio transverberando peccati. Non moa- 
chaberis ; meechatus est relinquendo Deum 
et inherendo Diabolo. Non furtum facies ; 
furatus est subripiendo quod ad se non 
pertinebat. Non falsum testimonium dices ; 
mentitus est Deo, cu-[p. 54]-jus non credidit 
veritati. Non concupisces ; concupivit inde- 
bitum cibum. 


v 


Neque conservavimus, neque fecimus, sicut 
preceperat nobis, ut bene nobis esset. 

Conservanda enim sunt in animo przcepta 
Domini, et opere facienda, ut beatitudinis 
retributio confiteatur. Audienda sunt enim 
precepta Domini, et in animo conservanda, 
et operibus consequenda. De duabus rebus 
arguit semet ipsum : unam sSsiluit; non 
enim dixit se non audire, sed non conservare. 
Qui enim dicit se non conservare, non audire 
se defiteri non potest ; audivit enim quod se 
fatetur non conservare. 

Merito, sicut pr&cepit nobis. Utique si 
precepit Dominus, poterant audire praecep- 
tum : hoc omnis prophetia testatur Isaice 
atque Jeremice, nec non etiam Moysis, cste- 
rorumque multorum qui populo fuerant 
colloquuti. 

Et omnia quacumque nobis fecisti, et omnia 
qua induxisti nobis, in vero judicio fecisti. 

Fecisti plagas pestilentie, morbi, mor- 
tium; induxisti vero alienigenam regem, 
ad captivandum meritam gentem, qus in 
.vero judicio tuam exsequuta est ultionem. 

Et tradidisti nos in manibus inimicorum 
iniquorum, inimicissimorum apostatarum, et 
regno iniquo et nequissimo prae ommni terra. 


(1) Deut.:6s 55 (2) E120 85 ( Y EX22207 
12-17 ; 

Quum enim persequutorum in manibus chris- 
tianus populus venit, et cognoscit se propter 
disciplinz severitatem hoc fuisse perpessum, 
ac poeniteri incipit, resipiscens a malo, recte 
hoc dicit : Et tradidisti nos in manibus 
inimicorum iniquorum, inimicissimorum apos- 
tatarum. Nec mihi videtur hoc de persequuto- 
ribus dici paganis, sed magis qui post fidem 
perceptam in schismate corruerunt, ut rectius 
apostatze nuncupentur. Non enim suflecerat 
inimicorum dicere, sed etiam iniquorum. 
Inimici sunt quia charitatem  scindunt ; 
iniqui, quia, carnalibus vitiis subjecti, in 
schismata corruerunt. Inimicissimi autem, 
quia non eis sufficit quod a nobis segregati 
abierunt in profundum, verum etiam sui nos 
similes fieri collaborant; et idcirco inimici 
sunt, quia praeciderunt charitatem ; inimi- 
cissimi autem, quia etiam qusarunt animas 
jugulare. Hoc potest etiam referri ad dcmo- 
nes, qui non tantum inimici sunt communem 
relinquendo Creatorem ; verum etiam inimi- 
cissimi, quia humans  insidiantur saluti. 
Ipsi etiam apostate nuncupantur, sicut eos 
evidenter apostoli Jud:z sententia probat. 
Moraliter vero, omnibus vitiorum aculeos 
inimicos agnosce, qui nobis insidias juges 
important. 

Et regno iniquo et nequissimo pre omni 
terra. Vox poenitentis est, qui se plangit et 
deflet traditum damonico regno, quod est 
iniquum et nequissimum omni regno terreno, 
dum per vitia captivitati se traditum videt. 
Aliter, hzreticorum regnum nequissimum 
esse iniquum, quis ignoret ? siquidem unum 
regnum omnes haereses construunt, sed ruina 
servatum. Et hzc mihi videtur esse domus in 
qua fili Job, relicto patre, cum sororibus 
potabantur; qus& modica concussa est Dia- 
boli tempestate a quatuor angulis, tamquam 
a quatuor vitiis quibus haireses obsequuntur : 
ambitio, cupiditas, luxuria, delicie. Et illico 
omnes intra se positos ruina vehementi 
restrinxit. Non domus Job corruit, sed iniqui 
filii ejus, conviviis, potu et cibo videlicet 
dediti, temporali licentia congaudebant. Job 
qui sacrificia Deo jugiter immolabat, et 
attentus de peccatis sollicitudinem gerebat, 
ne quid forte delictum fieret in Deum, ipse 
ruinis tentationibusque premi non potuit; 
quotidie quippe zedificabat delictorum ruinas, 
et quidquid fuisset incursum, precibus et 
oblationibus consopibat. Et propterea tali 
non interiit morte, filii autem nihil cogitantes 
de Deo, sed ventri servientes et carni, 
impulsu perierunt ruinoso. 

Et regno iniquo et nequissimo pre omni 
lerra. Melius intellectualiter daemonibus [p. 
55] coaptatur, qui vere nequissimi pre omni 
sunt terra. Et illud moraliter agnoscatur, 
vitiis atque hzresibus utiliter concordari. 

Et nunc non est nobis aperire os. 

Culpam peccator agnoscit, et reatu con- 
scientivz ora confusionis occlaudit : Peccatori 
autem dixit Deus : Quare tu enarras justitias 
meas!? Sed et leprosus in lege segregatus a 
castris, digitum super os ponebat, caput 
linteo contegebat, latera dissuebat, et sic 
extra civitatem residens, prestolabatur salu- 
tem. Quid enim est digitum super os ponere, 
nisi hoc quod nunc propheta testatur 
Et nunc non est nobis aperire os ? caput 
autem velare, prz confusione mentis liber- 
tatem constanti? non habere? vel certe 
quia et mulieres velare caput jubentur et 
non tonderi. Effeminate quippe anime 
debent velatum habere caput, quia loqui 
in ecclesia non admittuntur (peccatori autem 
quod non potest facere, non licet praedicare) ; 
et idcirco velant caput, quia superflua 
terrenarum cupiditatum in se infirmiter 
nutrientes, et propter hoc liberaliter ccelum 
aspicere non valentes, velare caput jubentur, 
ut discant operimento spiritali principale 
mentis velare, refrenantes in se cupidos 
appetitus. Sed aliud est in ecclesia velare 
caput, aliud extra terminos sensibilis civi- 
tatis : quia leprosi extra civitatem sedebant 
velati. Nam qui intra ecclesiam. velant caput, 
honorem angelis, id est sacerdotibus, defe- 
rentes? ; et subjectos se virili potestati 
demonstrant, (Christi videlicet jugo. Qui 
autem extra terminos civitatis abjectus ab 
omni populo Dei et propter immunditiam 
. lepra, extra muros quoque fit et propulsatur, 
discat lugendo consortium reparare sancto- 
rum et ad Jerusalem remeare ccelestem, 
sanata immunditia lepre per quam fuerat 
segregatus. Omnis homo, peccato leprosus, et 
immunditia plenus delictorum, licet videatur 
hominibus jungi et in medio fortasse Eccle- 
sie stare, apud Deum tamen separatus est, 
et semotus Ecclesia, et extra spiritales muros 
longius propulsatus. Quod vero dissuto latere 
sedebat, hoc est per confessionem omnia 
dextera et sinistra, nota et ignota, sive quz 
per scientiam atque ignorantiam gesta sunt, 
confiteri. Quod et David faciebat, quando 
veniam dicendo poscebat : Delicta juventutis 
et ignorantiae meg ne memineris ?. Per juven- 
tutem lubricum lapsum mentis ostendit, 
qui per scientiam incurritur delinquentis ; 
et licet sciat se homo peccare, non se tamen 
prevalet refrznare. Ignorantie vero delicta 
multa sunt, aut difficilius [agnosci] possunt 
[quam] quas sibi peccator ignoscit. 


: (1) Ps. 49, 16 ; (2) cf. I Cor. 11, 10 ; (3) Ps. 


, ? 


P.L.S. Vol. IV., 


IN CANTICUM AZARIAE 


126 


Confusio et exprobratio facía est servis 
tuis et colentibus 1e. Alia confusio, alia 
exprobratio est : confusio in nobis nascitur, 
quum pro rebus quibuslibet verecundiam 
toleramus ; exprobratio autem ab inimicis 
improperantibus subrogatur. Utrumque ergo 
in persequutionibus tolerant christiani, dum 
confusionem patiuntur, dum eos pagani vel 
hzretici, non veros, sed falsos esse asserunt 
christianos et non rectam fidem tenere. 
Certe quando martyribus dicebant : Ubi est 
Christus tuus ? quid prevalet Deus tuus ? 
quare te non eripit de manibus nostris ? 
Ecce tunc confusionem religiosi patiebantur. 
Exprobratio autem, quando insectationibus 
poenarum et durioribus affligebantur injuriis. 
Quod vero servis tuis et colentibus te adjecit, 
differentiam fecit, qui sint servi, qui colentes 
Deum. Et generaliter omnes fideles colunt 
Deum. Sed non tamen omnes fideles servi Dei 
dicuntur; sed illi tantum qui familiariter, 
abjecto mundo ac seculi vanitate calcata, 
illi inherent quem desiderant adipisci. Merito 
confusio servis, exprobratio colentibus ; quo- 
niam injuriis affecti poenisque vexati, nullam 
respondendi fiduciam obtinebant. 


[p. 56] 
VII 


Et ne tradas nos in finem, propter nomen 
tuum. 

Perpetuam captivitatem propheta metuit, 
ne, indignatione permanente jugi, eos usque 
in consummationem multe miseria servitutis 
affligat quod ne contingat, obsecrat. 
Tropologice, in finem se tradi propheta 
metuit, hoc est in Christo, quia in eo tra- 
duntur qui in illo scandalum patiuntur. 
Propheta precatur ne in finem tradantur. 
Finis vero Christus est ad justitiam omni 
credenti *, Vel certe in finem intellige usque 
ad consummationem mundi vel vite nostrz. 
Tradet enim Dominus peccatores, quum 
eos relinquet, et daemonibus vel suis eos 
vitiis patitur obedire. Ex voce martyrum 
vel persequutionem patientur. Potest iterum 
intelligi traditio duplex est. Aliquando 
spiritaliter fit, quum animam videmus carna- 
li corruptioni subjectam. Aliquando corpo- 
raliter, quum persequutorum manibus aftli- 
gendi christiani tenentur, etiam si verberibus 
contraduntur ; et ob hoc postulant se non in 
Christo, sed pro Christo tradendos : qui enim 
pro Christo traduntur, martyrium sumunt; 
qui in Christo, hzresis scandalum patiuntur. 


(1) Rom. 10, 4; 


127 


Quod autem ait : propler nomen tuum, 
quod est nomen ejus, propter quod non se 
tradi deposcunt ? Utique Salvatoris : si enim 
salvat, non tradet. 


VIII 


Et ne avertas misericordiam tuam a nobis, 
propter Abraham dilectum tuum et Isaac 
servum tuum et Israel sanctum tuum. Omnes 
enim patriarche sunt dicti, sed tamen diver- 
sitas ostenditur meritorum ; Abraham dilec- 
tus, quia solus in cunctis mortalibus est 
omnibus antelatus ; significanter enim quo- 
dam vocabulo dilecti dicuntur hi qui amo- 
rem in se dominorum inclinant. Isaac vero 
non dilectus, sed servus est appellatus; 
paternse fidei comparatus, differet. tamen 
aliquid a dilecto. Jacob vero sanctus Dei, 
consancitus, videlicet sanctificatus. Aliud 
est dilectus, aliud servus, aliud sanctus. 
Omnes quidem fideles etiam sancti dicuntur, 
Deo consecrati. Non enim aliquid majus 
est sanctus appellari, quum Paulus apostolus 
Scribens Corinthiis sanctos appellat, quos 
postea de varietate sectarum ac turpitudine 
morum objurgat. Servi vero pauci sunt qui 
ex toto fidelium numero Dominicis jugiter 
' famulantur obsequiis. Dilecti autem rarissimi 
perquam sunt, et qui possunt virtute fidei 
Abrahse merito cozquari : qui unicum filium 
absque dubitatione obtulit immolandum, 
relicta patria, propinquis, omnique possessio- 
ne terrena, Deum est subsequutus ; nascituri 
Christi ex semine suo promissionem accepit ; 
Dominum in angelo suscepit, eorumque pedes 
humiliter lavit, et, quod de nullo alio memo- 
ratur, hospitalitatis jucunditatem impendit. 
Isaac pacis amator, Philistinorum jurgia 
devitavit, quum puteos terrenis ruderibus 
replevit. Sed Jacob benivolus matri servivit, 
patrem in nihilo contristavit ; sed etiam ne 
contristaret sollicite cavit, quum fraternam 
vellet subripere benedictionem fraudulenter ; 
admonitionem Domini frequenter audivit, ac 
revelationes spiritales aspexit, et per noctem 
verba loquentis audivit ; non in die, sicut 
Abrahe fuerat colloquutus ; sed nec plenam 
'Irinitatem valuit cernere, qui nec przsen- 
tiam sui quidem Domini meruit contemplari. 

Fac differentias patriarcharum in virtu- 
tibus, et cognosces differentias gratiarum. 
Poscit ergo propheta ne misericordia Domini 
ab eodem avertatur. Aliud est auferre mise- 
ricordiam, aliud avertere. Aufert, quum 
venie non datur locus ; avertit, quum post 
durz ultionis severitatem, flagellatis ignoscit. 
Non, inquit, propter nos, sed propter Abra- 

ham et Isaac et Jacob, quibus tale meritum 
contulisti, ut non sibi, sed et soboli prosint, 
secundum promissum Abrah: factum, quod 
ejus semen non sis in suis generationibus relic- 
turus. 


[p. 57] 


IX 


Quibus loquutus es, adimplere semen eorum 
sicut stellas celi et sicut arena qua est ad 
oram moris. 

Abrahe repromissio facta est duabus vi- 
cibus : semel, ad similitudinem arene ma- 
ris multiplicari dictum est semen ejus; 
secundo, sicut stellas coeli. Nec immerito, 
quia in ccelo et in terra futurum esset semen 
ejus in Synagoga videlicet et Ecclesia. 
Propter hoc prima promissio pulveri com- 
paratur ; pro eo quod illi qui ex ejus semine 
nati sunt Judzi, carnales atque terreni, 
pulveri comparantur. Dispersi siquidem per 
omnem faciem venti, captivitatibus abierunt. 
Christianus vero populus, qui ex ejus fide 
nascitur, non pulveri, sed stellis coelestibus 
comparantur : vel quod coelum possessuri 
sunt, vel quod in modum luminarium virtu- 
tibus fulgeant variis. Hic autem quod stellas 
primum, et arenam maris postea nominavit, 
meritorum qualitatem discrevit : licet quia 
secunda sit promissio stellarum coeli, prima 
tamen prae electione gratie numeratur. 

Quibus loquutus es, adimplere semen eorum 
sicut stellas cceli. Loquutus est in Verbo 
suo Christo Jesu, ut implerentur hi qui depu- 
tantur in semine Abrahze lumine coelesti ; 
vacui enim erant, priusquam Verbum audi- 
rent. Quum autem gratia replerentur, semen 
facti sunt Abrahe; an certe [qui valeant] 
adimplere semen eorum, eterne saluti quoti- 
die colligantur, donec sseculi consummatio 
fiat. Illud tamen est mirabiliter in ministerio 
competendum, quod stellarum lumen, non 
nisi sole decedente, succedat. Occidit sol, 
quando Christus in passione defunctus est 
crucis. Et illo decedente, universi sancti, 
tamquam stella in proprio Iumine, claruerunt. 


X 


Quoniam minorati sumus, Domine, prz 
omnibus gentibus, el sumus humiles in omnem 
terram, hodie, propter peccaía nostra. 

Minor est enim sanctorum numerus in 
comparatione malorum, quia arcía et an- 
gusta via est qu& perducit ad vitam ; lata 

et perniciosa que ducit ad mortem!. Compa- 
rata enim Ecclesia universis gentibus, here- 
ticis videlicet et schismaticis, nec non etiam 
infidelibus et Judzsis, parva quidem est 
numero, sed virtute prestantior modo, et 
excellentior dono. Et idcirco propheta przedes- 
tinatorum paucitatem cognoscens, non sine 
dolore testatur : Quoniam minorati sumus, 
Domine, prae omnibus gentibus. Sexcenta 
millia et quot excurrunt armatorum egressa 
sunt de terra /Egypti, et vix duo repromis- 
sionis ingressi sunt terram, Josue atque 
Caleb. Ecce quomodo electorum numerus 
parvus est! Multitudo autem peccantium 
ubique diffusa. Hoc etiam typice demon- 
stratur in bellis pluribus, ubi paucitas filiorum 
Israel numerositati hostium comparata mon- 
stratur. Sed et hoc in persequutionibus recte 
dicit Ecclesia, quum hs&resum multitudine 
increscente, ejus populus numeratur ; sicut 
enim Abraham unus de toto electus est 
mundo, ut electorum paucitas ostendatur ; ita 
quoque necesse est ut hodieque electorum 
semen in paucitate. consistat. 


XI 


Et sumus humiles in omnem terram hodie 
propter peccata nostra, et non est in hoc 
tempore princeps et propheta et dux. 

Indicia [sunt] indignationis divinz, ut sa- 
cerdotes vel prophete a Dei populo subtra- 
[p. 58] - hantur. Duabus enim rebus omnis regi- 
tur disciplina, quz» aut ad sternam pertinet 
vitam, aut dispensationi convenit temporali : 
duces enim public: quieti prospiciunt, com- 


muni consulunt disciplinz ; sacerdotes vero 


et prophet: regimini consulunt spiritali : ut, 
dum utrasque res suis ordinibus currunt, in 
nullo Dominus offendatur. 

Ubi autem indignatio ejus venerit, utrum- 
que auferet a populo spiritali ; hoc est quo- 
que quod Isaias dicebat : Ecce enim Dormi- 
nator Dominus exercituum auferet ab Jeru- 
salem et ab Juda validum et fortem, omne 
robur panis et omne robur aqu&, et virum 
bellatorem, judicem et prophetam, et ario- 
lum et senem, principem super quinqua- 
ginta, et honorabilem vultum, et consilia- 
rium sapientem de architectis et pruden- 
tem eloquii mystici ?. Hzc omnia spiritaliter 
auferuntur ab Ecclesia, dum plebem suam 
divina coeperit correptio flagellare. 

Quindecim enim res auferendas esse mon- 
stravit ab Jerusalem et ab Juda, quz licet 
dus videantur, unius autem rei significan- 
tiam gestant. Intra Judam enim tribum Je- 
. rusalem est, latiorque et amplior est Juda; 


(1) Matt. 7, 14; (2) Is. 3, 1-3; 

Jerusalem autem civitas est familiaris Deo, 
ubi ejus templum est, et sacrificia quotidie 
celebrantur, ubi sacerdotes obsequia spiri- 
talia solvunt, quz de cunctis tribubus Israel 
electa est. Et fortasse illa est sanctorum spi- 
ritalum multitudo, qua semper obsequiis 
Dominicis famulatur, qus visionem pacis in 
cordibus suis quotidie tenet, hoc enim Je- 
rusalem interpretatur. Juda vero reliqua 
pars plebis est, etsi confessionem fidei te- 
net; Juda quippe Confessio interpretatur. 
Non tamen talis est uti Jerusalem sanctae 
civitati poterit comparari; ad unum utra- 
que pars Dominum pertinet ; sed illa est po- 
tior ac melior in qua diurnis sacrificiis Do- 
minus honoratur. 

Quum ergo indignatur, et velit plebem 
suam justis correptionibus flagellare, au- 
feret ab ea validum, martyrem scilicet, 
ipsi enim sunt qui validi Jerusalem esse 
dicuntur. Auferet fortem, confessorem qui 
constantiam in adversitatibus tenet. Auferet 
omne robur panis et omnem scientiam legis 
et intelligentiam Evangelii. Fortem et virum 
bellatorem longanimum videlicet et  eru- 
ditum, hzresibus obsistentem, qui bella 
spiritalia geret, armis legalibus militando. 
Judicem et prophetam, compositorem pacis 
et exhortatorem conversionis. Ariolum et 
senem. Licet in malo ponantur, arioli sunt 
tamen et in bono. Hoc in loco non potest 
de malis agnosci : nam si ariolos Deus de 
medio populi sui auferet, utique propitius 
hoc [potius] facit quam iratus. Arioli di- 
cuntur qui sacrificiis et precibus quibus- 
dam impiis et suasionibus funestorum ver- 
borum, ad phantasias d:mones compellunt. 
Sic ergo inutiliter. Etiam in bono potest 
ariolus intelligi spiritalis, qui fideli peti- 
tione impetrat a Domino quod rogaret. Se- 
nes vero mansueti et tranquilli in grege 
Domini cognoscuntur de quibus Moysi 
dictum est Elige senes quos tu noveris 
senes 1. Et iterum : Cani sunt sensus hominis, 
et &las senectutis vita immaculata ?. Auferet 
ergo fidelem przadicatorem ; auferet senem 
et moribus gravem. Principem super quin- 
quaginta et honorabilem vultu?, sacerdotem 
presidentem plebi et amabilem universis. 
Consiliarium sapientem de archilectis, dis- 
cretorem et sedificatorem animarum. Pru- 
dentem vero eloquii mystici *, explanatorem 
mysteriorum  obscurarumque intelligentia- 
rum ostendit. H:c sunt que ab Ecclesia 
subtrahuntur, quando suam Dominus fami- 
liam in correptionem coarctat. 

Hac quoque consideratione motus pro- 


(1) cf. Ex. 17, 5 ; (2) Sap. 4, 8-9 ; (3) Is. 
3, 3; (4) Ibid. ; 

pheta dicit : Et non est in hoc tempore prin- 
ceps et propheta et dux. Quia utique in gen- 
tibus dissipati, huc illucque feruntur, omnis 
ablata est dignitas prophetalis. Eadem fiunt, 
quum hazresum nobis barbara sevitia con- 
citatur, quando primatus et sacerdotium 
ipseque Scripturarum prophetia quiescit. 
[p. 59] 

Neque holocaustomata, neque sacrificium, 
neque oblatio, neque incensum. lImmolatio- 
num genera quatuor esse distinxit : holo- 
caustum, sacrificium, oblatio, incensum. 
Holocaustum dicitur, quod totum igne con- 
sumitur : holos enim, totum ; causti, Ignis di- 
citur grece ; holocaustum dicitur totum igne 
consumtum. Sacrificium vero, unde adipes 
igni tantummodo tradebant, reliquam par- 
tem sacerdos et oblator vescebatur. Oblatio 
ex similagine vel panibus offerebatur. In- 
censum ex thure vel thymiama expletum 
esse in dispersione gentis Judaicse, certo te- 
stimonio comprobamus. 

Sed nunc quaeritur in nobis quomodo 
compleatur : in holocaustum martyres of- 
feruntur, qui totum corpus et spiritum igne 
'charitatis inflammant. In sacrificio ssccula- 
res, sed tamen fideles, de quibus ignis Do- 
minicus consumit quidem adipem carnalis 
pinguedinis, ut tenuem ac subtilem habeant 
mentem, ne, pinguior tamquam Agag, divi- 
no judicio condemnentur; reliqua vero pars 
hominibus praebetur ad vescendum : quibus 
se imitabilem monstrat. In oblatione vero 
illi offeruntur quibus est cor unum et anima 
unal, Oblatio ex panibus fit ; panis ex mul- 
tis granis commassatur. Corpus ergo mo- 
nachorum, quod ex multitudine fraterna 
consistit, et plurimorum corda in uno spi- 
ritu commassantur, in oblatione offerri di- 
cuntur. In incenso autem electi intelli- 
guntur, qui nuper fidei sociantur, de qui- 
bus non plena lux fidei ; sed fumus quidem, 
boni tamen odoris insurgit. Hsc omnia 
subtrahuntur a nobis, quando correptio 
nos divinz concutit ultionis. 


XII 


Neque locus ad sacrificandum in conspec- 
tu tuo et invenire misericordiam. 

Venientibus inimicis, templum  succen- 
sum est Dei, :edes sancte combust:e, altaria 
comminuta, casa translata : et idcirco non 
erat locus ad sacrificandum ; quoniam Na- 
buzardan, princeps militie regis Nabucho- 
donosor, omnia sacrosancta loca igne com- 
bussit, ut sacrificantibus nulla occasio pa- 


(l1) Act. 4, 32; 

tuisset. Similiter quoque quum ecclesiis 
persequutiones nascuntur, altaria destruun- 
tur, sedes sancte tolluntur ; nullus ad sacri- 
ficandum est locus. Quamvis parietum con- 
structio non in ipsa sit Ecclesia, sed fidei 
veritas, tamen írequenter contingit, sicut 
ipsi experti sumus, quod ablatis domibus sa- 
cris, nullus fuisset orationum locus relictus, 
nobisque infelicioribus eadem vox inhzserat 
prophetalis, quando fuerat persequutionum 
Wandalicarum tempestas oborta. 

Nullus locus ad sacrificandum in conspec- 
tu tuo et invenire misericordiam. Melius 
moraliter coaptatur : si enim mentem cujus- 
piam fidelis vitia captivarint, et tamquam 
Babylonii hostes Dei templum concupiscen- 
tie ignibus sufflammarint, altare sanctum 
destruxerint (invocationis affectum sine du- 
bio, ubi orationum sacrificia deferuntur), 
vasa sacra transtulerint, desideria pia in 
malum mutarint (hoc est transferre non lo- 
caliter, sed intellectualiter, mores in aliud 
commutare, ipsiusque animae interiora), ut 
exinde simul omnem divini timoris memo- 
riam alienent, recte dicendum est quod non 
sit locus ad sacrificandum in conspectu Dei. 
Templum quippe sanctum anima fidelis est ; 
et ipsum templum evellitur, quum infirmita- 
tibus exprimitur vitz. Quod, his rebus itaque 
ablatis, quibus propitiari dicitur Deus, non 
erit locus ulterius misericordiam invenire, 

Neque locus ad sacrificandum in conspec- 
tu tuo et invenire misericordiam. Quod ad 
omnem Ecclesiam refertur, uni quoque con- 
gruit anime, quam quum Dominus deserit, 
et captivationi hostium spiritalium subdi- 
derit, holocaustomata orationum et sacrifi- 
cium bon: operationis abstulerit, oblatio- 
nem quoque ab altaribus ne deferatur sub- 
moverit, tunc infelix anima et incensum 
suavissimse charitatis dimittit ; his enim 
quatuor rebus humane menti propitiabi- 
tur Deus, et quasi mitis largitur, subtrahit 
indignatus. 


[p. 60] 
XIII 


Holocaustomata non ex uno genere ani- 
malium solent deferri. Aliquotiens ex bo- 
bus [in] frusta concisis, sicut Elias obtulit 
quod coelestis ignis absumsit. Aliquotiens 
ex agno lactante, sicut Samuel obtulit, 
quando, Philistei adversus Israelem prz- 
lium susceperunt. Aliquotiens arietes, sicut 
Moyses, in consecratione Aaron ut filiorum 
ejus. In his ergo differentiis, nonne dicimus 
divinam posse sapientiam in his vacuam 
esse nihilque interpretationibus haberi, quod 
eruditz sapientie proferat ornamentum? 

Bovem in holocaustum offerre, est Chri- 

stum credere in passionibus immolatum, 
in altari crucis oblatum, et in diversis in- 
juriarum  afflictionibus, tamquam  divisio- 
nibus membratim incisis, afflictum ; ut nunc 
sputis, nunc alapa, nunc arundine, nunc 
colaphis czderetur, nunc flagellorum cru- 
ciatibus vexaretur. Quum ergo haec om- 
nia credimus in Christo esse admissa, bo- 
vem sacrificamus, et super ligna altaris 
imponimus, et per membra dividimus. Sed 
et aliter potest hic sensus intelligi. Diver- 
sis nominibus ipse Dominus appellatur : di- 
citur etiam Verbum ; ergo Verbum Dei per 
minutias intelligentivee dividimus, et igne 
ingenii excoquimus : quodam enim inflam- 
mationis ardore ingenium  concitatur, ut 
in se diutius excoquendo, id est, retractando 
rem cbscuram, ad intelligentize decoctionem 
perducet. Si vero superadjecerit et ligna, 
diverso videlicet sapientie exitus, tunc 
demuiun holocaustum plenum offert Deo, 
fitque ut taurus a sacerdotibus immoletur, 
quoniam prsedicatio verbi sacerdotali officio 
commodatur. 

.Ex agno autem ]lactante holocaustum 
offerre, est innocuam atque infantilem ani- 
mam martyrio decorare, aut spiritali ser- 
vitio in tabernaculo deputare; propterea 
agnus, quod ex gregibus natus sit christia- 
nis ; et immaculatus per gratiam baptismatis 
factus, hostia deputatur. Vel certe morali- 
ter, in nobis agnum offerimus holocaustum, 
quum simplicis professionem offerimus vi- 
te;et immaculati ad hostiam Domini, pro- 
phetis offerentibus, deputamur. Quum enim 
mortificatze vitcee assumimus puritatem, et 
prophetali doctrina ad simplicitatem pro- 
ducimur mansuetam, Samuel in nobis, id 
est, prophetia offerre dicitur agnum : tunc 
demum quum Philistei adversus nos susci- 
piunt bella, persequutores ac demones, 
impulsores persequutorum, quos $sola in 
simplicitate vincimus mentis, per quam 
favor divinus acquiritur, qui eorum potest 
malitiis obviare. 

Arietem holocaustum deferre est sacerdo- 
tem, velut principem gregis, martyrio con- 
summare. Moraliter autem, carnalem in no- 
bis superbiam amputare, et per charitatis 
ardorem omnem in nobis vans presumtionis 
tumorem supplantare, et hoc est hoiocau- 
stum arietis offerre. Merito et Moyses, quum 
pontificalem gratiam Aaron filiisque ejus 
imponeret, arietem occidit, ut evidentius 
demonstrasset nullum posse altitudinis gra- 
tiam in domo Domini possidere, nisi in quo 
fuerit superbie aries non solum immola- 
tus, verum etiam divinis ignibus radicitus 
sufflammatus. 

XIV 


Sed in anima coníiribulata et spiritu hu- 
miliationis accipiamur. 

Novit profecto propheta quibus sacrifi- 
ciis placari poterit Deus tribulatione animz 
et humilitate spiritus : Cor enüm contri- 
tum et humiliatum Deus non spernit!. Quid 
sit animam  contribulare, prudenter est 
inquirendum ; ipse nobis David alio me- 
lius indicavit in psalmo centesimo primo, 
ubi oratio est pauperis moerentis et vehe- 
mentius condolentis, ait : Defecerunt sicut 
fumus dies mei, et ossa mea sicut in frixorio 
confrixa suni ; percussus sum sicut fenum, et 
aruit cor meum, quia oblitus sum manducare 
panem meum ; a voce gemitus mei, adhasserunt 
ossa mea carni mez ?. Hoc est anime contritio. 
Humiliationem vero spiritus sequenter osten- 
dit, quia ci-[p. 61]-nerem sicut panem mandu- 
cabam, et potum meum cum fletu temperabam 9. 
His enim rebus anima conteritur, et spiritus 
humiliatur, ut coelestem indulgentiam conse- 
quatur. 

Quasi in holocaustis arietum et taurorum 
et multitudine agnorum. pinguium. Corpora- 
lium sacrificiorum holocausta tripliciter defe- 
runtur, arietum, taurorum et agnorum, 
sicut est superius comprobatum. Spiritalium 
vero similiter tria sunt genera, martyrium, 
mortificatio mundi, et baptismum. Mar- 
tyribus, tauri; mortificatis ac renuntian- 
tibus sseulo, arietes, quia exinde ssepe 
gregis eliguntur doctores ; agnis pinguibus 
baptizati neophyti coaptantur. In his se 
sacrificiis sancta delectatur anima spiritaliter 
immolari; quscerit enim se super sanctum 
altare Jerusalem, patrie beatorum, offerre : 
quia non omnium hec dignitas habetur, ut 
in altario Domini delibentur ; sed alii sunt 
qui deferunt sacrificia sancta, alii qui in altario 
deferuntur, csteri vero circumstant ab his 
obsequiis longe semoti, sed tamen oblationis 
sancte participes fiunt. Ego quidem arbitror 
unum Deum illum solum esse pontificem 
nostrum, qui tria quz diximus sacrificia et 
tamquam puras oblationes in conspectu 
deferet Patris. Quod in his spiritu prospi- 
ciens, lacrymabiliter propheta suspirat, sacri- 
ficiis talibus desiderans immolari. 

Ego vero peccator et in domo Dei abjec- 
tior, hoc non audeo postulare; nec enim 
debeo majora quzrere, quia nec in inferio- 
ribus dignus sum numerari. Sed tamen, 
Jesu bone, qui quas velis, oblationes defe- 
res Patri, obsecro ut me quoque in simila- 
gine charitatis commassare digneris, et aqua 


(1) Ps. 50, 19; (2) Ps. 101, 4-6 ; (3) Ps. 
101, 10; ! 

sancti Spiritus fermentare, et igne purifl- 
cationis excoquere, ut indignam tortulam 
panis dignam facias altaribus venerandis. 

Hanc enim tortulam panis posteri Heli, 
sine dubio Judszi, quoniam  offenderant 
Deum, non in se tenent, sed electo deferunt 
sacerdoti, ut pro eis offerat, quo possint 
unam partem sacerdotalem habere, ut buc- 
cellam panis comedant, qui ccelestem simul 
amiserunt panem. Judei significari mon- 
strantur, a quibus dignitas sacerdotii trans- 
lata, nostro est Pontifici commodata, qui 
secundum ordinem Melchisedech immolat 
Patri. Defecerunt ergo in eis sacerdotia, 
ita ut unam partem habere sacerdotii vix 
possunt, quod sola visione carnali prz- 
ferre sacerdotium videantur. Sacerdotes enim 
veri duas habent sacerdotii partes, ut 
tam spiritu quam corpore przferant sancti- 
tatem. Propterea dicit Apostolus Pres- 
byteri duplici honore funguntur! quia in 
verbo laborant, et quse verbis annuntiant, 
factis ostendunt. Ipse est duplex presbyteri 
honor, quem judaica atque hzretica sacerdo- 
tia non poterunt obtinere : quia una tan- 
tum eligunt, ut sola carnalis specie visionis 
pontifices demonstrentur. Dicunt enim et non 
faciunt; propter quod Dominus aiebat 
Quz dicunt, facite ; que autem faciunt, facere 
nolite?. Comedentes buccellam legis, quia 
vivum panem perdiderunt Evangelium, 
veniunt tamen etiam ex ipsis, ut noster pro 
eis electus Sacerdos exoret. 

Nec ilud vacat, quod nec arietes, nec 
boves pingues, sed soli agni dicuntur, quia 
omnis incorrupte carnis et anim: pleni- 
tudo in baptizatis infantibus viget : quos 
et indulgentia peccatorum et pinguior pul- 
chritudo  incorrupti corporis comitantur. 
Quis enim hujus statis excedens simplicem 
vitam, non actu ac visu, aut cogitatione, 
aut visione, lascivam aciem delictorum at- 
traxit? quam illi non habentes, agni pingues 
in holocaustum Dominicum deferuntur. 

Sic fiat sacrificium nostrum in conspectu 
tuo hodie. Sacrificium Domini non hodie fit in 
modum [quo] quotidie fit. Hodie fit, quia 
[p. 62] hodie semper est apud Deum. Non 
enim apud illum dies diei succedit, aut tempus 
tempore commutatur sed hodie semper 
est, quia perpetuus apud illum est dies. 
Quod autem adjecit : in conspectuo tuo, hoc 
propheta subintelligendum ostendit, quia 
multa sunt sacrificia qus offeruntur Deo, 
sed fortasse non ejus conspectui presen- 
tantur. Non enim omnia sacrificia suscipit 
Deus, sed secundum quod ille puram ad se 
viderit conscientiam intueri, sic etiam aut 
recipit sacrificium, aut repellit. Tria enim 


(1) I Tim. 5, 17 ; (2) Matt. 23, 3; 

in nostris sacrificiis operantur : aut enim 
recipit ea, et statim omnibus monstrat ; 
aut repellit, et similiter manifestat; vel 
certe accepta seu repulsa non manifestat. 
Minusne tertium quod est? ostendit qui- 
dem placitum, seu non placitum, sed post 
tempora diuturna. Suscepit sacrificium Abel, 
Moysi, Manuelis, quod descendit ignis, illico 
sufflammavit. Repulit sacrificium Cain, Da- 
than et Abiron et ducentorum quinquaginta 
levitarum qui eorum fuerant sectatores; 
quos divinus ignis in sacrificiis oblatione 
consumsit. Nec non etiam Ozise, cui leprze 
illata est plaga. Sed et illorum, quibus dicebat 
Dominus : « Si pecus claudum aut czecum aut 
abjectum offeratis duci vestro, nonne con- 
spuet in faciem vestram, et repellet illud a se? 
Et ecce vos obtulistis illud mihi !. » Aut accepit 
quidem sacrificia, sed accepta in abdito suo 
tenet, nec hominibus manifestat, nisi quum 
ejus voluntas voluerit publicare, aut apud 
se cognitum tantummodo retinet : sicut ac- 
cepit sacrificia Salomonis in Gabaon, et Jo- 
sie, [et] regis Ezechie quando celebritatem 
paschae congregato populo consummavit. 
Nec tamen indicia qu:zlibet percepti mon- 
strantur sacrificii. Manifeste ergo Scriptura 
demonstrat qu:s repulsa, vel que signifi- 
centur accepta, vel de quibus nihil comme- 
morat tale. Ita enim etiam in spiritalibus 
evenit sacrificiis, quz in orationibus defe- 
runtur : ut sicut corporalia sacrificia tribus 
in partibus differentie sunt demonstrata, ita 
quoque spiritalia sacrificia cognoscantur. Et 
ideo lacrymose propheta deposcit, ut dignior 
habeatur in conspectu Domini delibari. 


XV 


Et perfice subsequentes te. Qusritur quid 
sermo talis ostendat? Quod ait perfice, quia 
dictum est : Perfice gressus meos in semi- 
lis tuis, ut non moveantur vestigia mea?, 
unde apparet dixisse perfice, stabili, sive 
confirma. Propterea adjecit : Ut non mo- 
veantur vestigia mea. Quod enim firmum 
est atque stabilitum nullis adversitatibus 
commovetur. Sequentes itaque Deum perfi- 
ciuntur, sive perfecti sunt, seu stabiliti 
consistunt. Humilitatem tamen in hoc pro- 
phetice gratie demonstrat, in eo quod ad- 
jecit sequentes; qui enim subsequuntur, 
discipuli sunt inherentes magistro ; qui 
autem przcedunt, inimici sunt resistentes 
Deo. Idcirco Dominus Petro sibi consilium 
inutile danti et nolenti se ad passionem per- 
duci, quum ipse annuntiaret future sibi 
mortis exitum imminere, ait Redi retro 


(1) cf. Mal. 1, 8, 13 ; (2) Ps. 16, 5; 

me Satana * ! Hoc est, noli praecedere 
tamquam inimicus, sed subsequere tam- 
quam discipulus. Noli consilium dare ma- 
gistro, sed acquiesce magistri consilio. Et 
hoc est : Redi retro me, ut me subsequaris, 
non ut przecedas; ut a me docearis, non 
ut tu me doceas; ut imiteris quod facio, 
non ut per te mihi excitetur formido. Nam 
et Diabolo hoc idem dixerat : Redi retro, 
Satana?. Sed non adjecit : Me, quod Petro 
ait : Retro me. Illum enim retrorsum sic 
repulit, non ut vel discipulus consequatur, 
sed ut inimicus confundatur. Petro vero sic 
retro se revocavit, ut humilietur, et humilia- 
tus sequatur. Has tamen differentias discer- 
nere non est parv gratiz, quod alii sequantur, 
alii praecedant Dominum, alii collaterati 
jungantur. Sed de eis qui sequuntur, alii 
longius, alii vicinius appropinquant ; nonnulli 
etiam comprimunt Jesum, et hoc est quod ei 
Petrus aiebat, quando EHaemorrusa fim- 
briam te-[p. 63]-tigit Salvatoris : Magister, 
turbae te comprüimunt, et dicis : quis me tetigit? ? 
Sed agnosce quando prztereant et subsequan- 
tur turbz, quando tantum sequantur. Quum 
Jesus Jerosolymam introisset, turbs prz- 
cedebant et sequebantur. Quum vero de 
Jericho exisset, sequebantur eum tantum. 
Quando ad mortuam Centurionis filiam am- 
bulabat, et Hamorrusam in itinere sana- 
bat, turbis comprimebatur. : 


XVI 


Quanta in his putas mysteriorum obtexi- 
tur altitudo ? Iens Jesus ad Jerusalem, et 
coelestem patriam revisere contendens, prz- 
misit turbas sanctorum, qui vel nascendi 
ordine, vel passionis tempore, praierunt : 
ipsi ergo sunt qui prc&cucurrerunt eum ab 
Abel usque ad Zachariam et Joannem filium 
ejus. Omnes qui Christi sperabant adven- 
tum, et in ejus fidem credentes przventi sunt 
morte, priusquam nasceretur in carne, hi 
precedebant eum. Qui vero nunc fidem in 
eum habent, subsequuntur illum. Sed ta- 
men omnibus unius vocis resonat cantilena : 
Benedictus qui venit in nomine Domini, 
hosanna filio David^! Quum vero in Je- 
richo civitate moraretur, sequebatur et eum 
turba, et longius incedens comitabatur Je- 
sum. Nec dum enim illam vocem poterat de- 
cantare, quam in Jerusalem populus decan- 
tabat. Jericho est civitas anathematis, divina 
virtute destructa, civitas quam non gla- 
dius, sed tuba sacerdotalis destruxit. Fic 


Mare 18,2539 5 1(2) Matt: 045110 ; 

ergo civitas mundum, id est, carnalis multi- 
tudinis significat plebem, qus sic credit 
in Christum, et eum in hujus vite itinere 
comitatur, ut a longinquo tamen sequa- 
tur, quia ei propinquare non possit. In 
Jericho enim posita est, quse interpretatur 
Luna, per quam mortalis vitze mutatio de- 
monstratur. Quum ergo adhuc mutabilitati 
subjicimur carnis, et in hujus mundi con- 
versatione tamquam in Jericho tenemur, 
quie anathema est populo Dei, a longe se- 
quimur Jesum, appropiare non possumus 
precedenti. Discipuli quoque sequuntur eum 
non longo intervallo, sed  interhserentes 
magistri vestigiis ; quia qui adherent vesti- 
giis ejus, accipiunt de doctrina illius. Ex 
ipsis ergo eliguntur qui ad sinistra vel ad 
dextera deputentur, ut medius Jesus in- 
ter ceteros honoretur. Moyses quippe quum 
virgam in manibus, velut crucis teneret 
signum, Aaron et Ur sustentantes manus a 
dextris et sinistris consistunt, quia diffe- 
renti: sunt meritorum inter eos, qui unius 
vexilli spiritalis lignum fide tenent, et circa 
Dominum deputantur. Illi autem qui com- 
primunt Jesum, EFHamorrusam  sanantem 
(gentilis videlicet plebis fluxum peccatorum 
per indulgentiam diluentem), et Centurio- 
nis filiam suscitare volentem (popularem 
turbam infidelitate defunctam  resuscitare 
quaerentem), comprimit turba. Sed nos 
adhserere Jesum, non comprimere cupi- 
mus ; quia comprimunt eum Judzi, qui non 
tantum morti damnarunt, verum etiam re- 
surgentem credere noluerunt. 


XVII 


Et perfice subsequentes te. Id ipsud per- 
fici non sequali modo aut mensura omnes 
qui perficiuntur, consistunt. Aliud est enim 
perfici tantum, aliud sicut cervus perfici : 
dictum est enim : Qui perfecit pedes meos 
tanquam cervi, et super excelsa statuet me !. 
Vide jam quanta sit mystici latitudo ser- 
monis. Hic simpliciter ait : Perfice subse- 
quentes fe. Aliud est Perficere gressus 
meos in semitis tuis, ut non moveantur ve- 
stigia mea?. Et iterum : Qui perfecit pedes 
meos tamquam cervi. Hic omnibus excel- 
lentissime perficitur, quisquis ut cervus 
perficitur. 

Sed et hoc velim inquirere : cur cervi si- 
militudinem et non aliorum animalium be- 
stiarumque ingentium propheta poposcit. 
Cervi hanc habent firmitatem fortioris na- 
ture, ut tantum in pedibus valeant, quan- 


(1) Ps. 17, 34; (2) Ps. 16, 15; 

[p. 64]-tum toto corpore non prevalent 

quum enim in montibus fuerint, et in altiori- 
bus locis incomprehensibiles cursu dicuntur, 
etiam de abruptis precipitiis quotiens se 
deorsum immittunt, ita pedibus excipiuntur 
jillesis, ut de alto venisse non sentiantur. 
Multa est virtus in cervis quos venatores 
in montibus aut in sylvis nullatenus appre- 
hendunt. Horum cornua medicinalia esse 
dicuntur et diversorum apta usibus medi- 
corum maxime in dextro efficiens me- 
dela prsfertur. Ubicumque exinde succen- 
deris, serpentem illico fugas. Quicumque 
eorum carnibus tempore matutino, quotidie, 
utitur jejunus, fertur febribus numquam 
pulsari, si tamen in uno vulnere jugulen- 
tur. Quotiens senio przgraventur, habita- 
cula serpentum inquirunt, et incipiunt eos 
halitu narium provocare ; quumque serpen- 
tes, stimulati furore, omni veneno repleve- 
rint fauces, et velut ultores se voluerint de- 
fensare egressi, illico rapiuntur a cervis. 
Quumque eos comederint, ardenti suffllam- 
mati veneno, fontium sibi rivos inquirunt. 
Ad quos dum venerint, et abundanti saturi- 
tate potaverint aquam, ibidem cornibus ca- 
rent, statimque renovant juventutem. Sic 
fit ut centum et eo amplius annis vivant, 
sicut prodidit Alexander Macedo, qui cer- 
vorum cervicibus torques, cum  designa- 
tione temporis, obligavit, quos contigit 
post centum annorum et eo amplius curri- 
cula detineri, et adhuc juveniores et vege- 
tes inveniri. Prae omnibus enim feruntur 
nullis infirmitatibus conquassari. Si quando 
disponunt maria commeare, gregatim am- 
bulant et se ordine longo disponunt, por- 
tantes se invicem cruribus suis, ut prior 
qui fuerit, caput sequentis in suo crure 
supportet. Et secundus itidem tertium por- 
tat ; et sic fit ut se invicem tolerando, maria 
valeant commeare. Si quando lassus in eis 
vel imbecillis fuerit unus, post omnes asse- 
quitur ; ut ab omnibus toleretur. Si quidem 
contigerit illum qui fuerit omnium prior 
aliquantulum dilassari, reliquit ordinem pri- 
mum, et post omnes commeans, in illo 
qui fuerat novissimus, incumbit ; et sic fit ut 
invicem se, rationali quadam genuini judi- 
cii dispensatione, convectent. His ergo sanc- 
tus vir se comparari przsoptat : ut corni- 
bus suis, videlicet duobus testamentis spi- 
ritales angues de domo sui cordis expellat. 
Quum enim se per charitatis flammam fecerit 
sufflammari, hic si dilatatam habuerit in 
dilectione virtutem, discet in perturbatione 
vite hujus, tamquam in mare, aliorum onera 
supportare ; ut illud apostolicum expleat : 
Invicem onera vestra poríate!. Et alimen- 

tum spiritalis cibi vescentibus przbens, 
ab omni eos facit spiritalium infirmitatum 
sgritudine liberare. Et idcirco dictum est : 
Qui perficit pedes meos (tamquam cervi, 
et super excelsa statuet me 1. 


XVIII 


Quoniam non est confusio his' qui confi- 
dunt in le. Aliud est credere in Deum, aliud 
confidere : multi enim credunt, sed pauci 
confidunt. Qui vero veniunt ad eum, cre- 
dunt in eum. Sed non omnes confidunt. 
Propter quod dictum est : Nam et daemo- 
nes credunt et coníremiscunt?. 'Tam boni 
quam mali credunt, sed non confidunt. 
Confidunt ili quibus dictum est : Confi- 
dile in me, quia ego vici mundum?. Ap- 
paret ergo et bonos et malos credere posse, 
confidere autem non nisi solos bonos et fide 
plenos posse. Qui enim confidunt in .Do- 
mino, sicuí mons Sion?. Nec non immo- 
bili firmitate propheta fundatus ait : In 
Domino confido. Quomodo dicetis anime 
me& : Transmigra in montem sicut passer ? ? 
Talibus ergo nulla est confusio quia suo- 
rum vitiorum non subjiciuntur opprobriis. 
Sic enim puri sunt actibus, puri moribus, 
puri conversatione, ut nulla sit confusio 
confidentibus in eum. 

[p. 65] 

Hujus verbi profunditatem dum mecum 
perpendo diutius, admiror nimis, et vim 
verbi sentio tantum, non tamen appre- 
hendo. Confidere, est fiduciam plenam in 
Deum habere, que in omni petitione a Do- 
mino non potest contristari. Et propterea 
non est ei confusio duplici ratione : quia 
peccatorum conscientia non  remordetur, 
unde potest confundi; aut quia numquam 
in suo confunditur postulatu, dum aliquid 
voluerit impetrare. Sed vide quam incom- 
prehensibiliter propheticus temperatus est 
sermo, in eo quod ait : Quoniam non est 
confusio. Non dicit : Quia non fit confu- 
sio; sed quia non est confusio. Sepe enim 
fit nobis confusio, dum falsis provocamur 
opprobriis, sed si falsa sunt, tua conscien- 
tia non remordetur. Fit quidem confusio, 
sed non est confusio, quia mens quz con- 
tagione criminis non commovetur objecti, 
etiam si ei fiat confusio, non est tamen 
illi confusio. 


(1) Ps. 17; 94 ; (2) Jac. 2, 19.5 (3) Jo 
33; (4) PS8341245 1 5 (5)BBST EOS 

XIX 


El nunc exsequimur in toto corde, time- 
mus íe, qua&rimus faciem tuam, ne confun- 
das nos. 

Huic rei simile est quod dici solet : Con fi- 
lebor tibi, Domine, in toto corde meo!, Et : 
Confitebor Domino nimis in ore meo?. Et : 
Confitebor tibi, Domine, quoniam exaudisti 
verba oris mei?. Aliud est in toto corde 
sequi, aliud in toto corde confiteri, aliud 
nimis confiteri in ore meo, aliud tantum- 
modo confiteri, hoc est quod dictum est : 
Qua occulía sunt Domino Deo nosíro, que 
aulem manifesta sunt tibi et filiis tuis *. 
Occultze cordis cogitationes Domino soli 
cognitze sunt. Qus autem visibiliter corpo- 
rali opere consummantur, tibi et filiis tuis 
manifesta sunt. Si ergo nullus in nobis amor 
carnalis, nulla terrenze vanitatis corruptio, 
sed plena est in Dei dilectione perfectio, 
sine dubio in toto corde nostro confitebimur 
Domino. Quum diversis cogitationum illu- 
sionibus non ab eo abducimur, sed ipsum 
solummodo cogitamus, toto eum corde 
fatemur. Itidemque si ipsum loquimur ver- 
" bum, quod verum in ore portamus, et eruc- 
tarint labia nostra hymnum, quum docuerit 
nos justificationes suas?, tunc confitebimur 
ei nimis in ore nostro. Ubi autem simplex 
est oris confessio, juncta erudite mentis 
intentioni, quz semper inhereat Deo, non 
corde nimis, sed nimis in ore confitemur : 
quia fidei confessio dirigitur in Deum. 

Confessionis quippe tres sunt species 
. aut enim peccata nostra confitemur, sicut 
dictum est : Ne íradas bestiis animas con- 
fitentes tibi $. Aut fidem Domini confite- 
mur, ut scriptum est : Ef quicumque confi- 
lelur me coram hominibus, confitebor illum 
et ego coram Paíre meo qui est in calis *. 
Aut confitemur Deum, id est glorificamus, 
quemadmodum Dominus ait : Confiteor 
tibi, Pater, Domine coli et terre ?. Non 
utique peccata quz non habuit, neque fi- 
dem martyrii, sed glorificationis laudem 
exhibuit Patri. 


/ 


XX 


in tolo corde, et timemus te, 
tamquam discipuli magistrum, vel servi 
dominum sequimur. Ex íoto corde sequi- 
mur, si non ab eo in aliquid aliud nostra 


Sequimur 


(1) Ps. 9, 2; (2) Ps. 108, 30 ; (3) Ps. 117, 
28; (4) Deut. 29, 29; (b) Ps. 118, 171; 
(6) Ps. 123, 19; (7) Matt, 10, 32; (8) Matt. 

mens aliquantulum deflectatur, sed ut in 
toto corde Deum cogitemus, timoremque ex 
hoc ejus illico capiamus, ut illud przecep- 
tum valeamus implere Diliges Domi- 
num Deum íuum ex íoto corde tuo, et ex 
lota anima tua, et ex lota virtute tua!. Quid 
est ex toto corde Deum diligere, nisi ipsum 
solummodo cogitare ? quia de corde cogita- 
tiones ascendunt. Ex tota anima, quid est ? 
Ex interne  conscientie affectu — Domi- 
num delectari, ut ipsa nostra interna in 
ejus dulcedine conquiescant. Ez (íoía vir- 
tute Deum diligere, est omni constantia pro 
[p. 66] illo adversa suscipere, mortem amplec- 
ti, intolerabilia gratulanter amplecti. 

Et quaerimus faciem tuam, ne confundas 
nos. 

Per faciem presentiam agnosce, vel ma- 
jestatem, quam propheta cognoscere volens, 
qua&rit se non confundi. Tribus enim modis 
facies Domini queritur, fide, confessione, 
conversatione. Hoc alibi propheta dicebat : 
Praoccupemus faciem ejus in confessione?. 

Sed tamen aliquid interest querere fa- 
ciem Domini, et preoccupare eam. Quz- 
rit ille qui de die in diem lacrymis gemiti- 
et ab- 
sentem desiderat advenire. Preoccupat au- 
tem, qui pre casteris acrioris instituti cha- 
ritate ferventius proficit, et emergens excel- 
lenti profectu, non solus currit, sed et 
alios secum invitat : sic arbitror Paulum 
qui licet evocatione fuisset multis posterior, 
preoccupabat tamen pene cunctis majo- 
ribus suis faciem Domini. Inde et velut 
exhortatorius sermo positus est Praoc- 
cupemus faciem ejus, quia in majori dilec- 
tione voluntas potius per gratiam, quam 
necessitas per praeceptum in eum ibit; et 
generale est omnium querere faciem Dei, 
preoccupare autem nonnisi paucorum est, 
atque magnorum. Unde mysterio positus 
ipse numerus dedicatur : psalmus est enim 
nonagesimus quartus; in quo illud agno- 
scitur, quia aliquid habet commune cum 
czteris, aliquid excedens nonagenarius 
enim numerus in litteris grecis ubi numeri 
currunt, extra ordinem est; quaternarius 
autem ordine suo currit. Hoc significante 
Spiritu prophetie, quia hi qui precurrunt 
animo, preoccupant faciem Domini, et dum 
in corpore vivunt, ejus possunt lumen in sua 
consciencia contemplare aliquid habent 
commune cum his cum quibus proficiunt ; 
aliquid speciale, quod fortasse adhuc alii 
nequeunt imitari. 


(1) Matt. 22, 37 ; (2) Ps. 94, 2; 

Quod autem adjecit : ne confundas nos, 
scit plurimos quaerere faciem Dei et non 
invenire, et ob hoc non confundi precatur, 
sicut dictum est : Quarent me mali, et non 
invenient!, Volens itaque se ab eis segre- 
gari, quasitum a se Dominum poscit lacry- 
mabiliter non confundi. 

Et fac nobiscum secundum majestatem 
luam. Quum dicit secundum majestatem 
tuam, omnem humani generis laborem abje- 
cit, sciens nihil esse hominem, nisi cum illo 
fuefit Deus. Merito non ait : fac nobiscum 
secunda opera nostra, secundum meritam 
retributionem, sed secundum majestatem tuam. 
Donorum hic spiritalium diversitatem osten- 
dit. Alius quippe dicit : Fac mecum signum 
in bono?. Alius : Fac cum servo tuo secun- 
dum inagnam misericordiam tuam?. Iste 
autem ait : Sed fac nobiscum juxia majesta- 
tem tuam. Non ait : Ostende nobis majes- 
tatem tuam, quia in orationibus ordo est 
reservandus. Primum ordinem postulavit ; 
secundum servavit. Hoc est enim primum, 
ut faciat in nobis secundum majestatem 
suam ; postea, demonstret illam nobis. 

Sed altius intueor in eo quod ait : Fac 
nobiscum secundum majesíatem tuam. Ma- 
jestas Domini substantia ejus est. Substan- 
tia autem ejus omnium virtutum capax est, 
id est, omnino virtus est. Si misericordiam 
volueris, hoc est. Si clementiam, hoc. Si 
pietas, idem. .Si mansuetudo, vel sancti- 
ficatio, vel puritas, aut quidquid volueris 
appellare, hoc majestas Domini est : quia 
sic simplex et sincera est, ut quidquid vir- 
tutis appellari potest, hoc sit. Non enim sic 
est, sicut homo, ut aliud sit ipse, aliud ejus 
sapientia, aliud ejus misericordia ; sed ipsa 
sapientia, ipsa est in Deo substantia, ipsa 
est etiam misericordia. Quidquid enim no- 
minare volueris, hoc illa est simplex et bona 
substantia. Fac ergo nobiscum, ait, secun- 
[p. 67]-dum majestatem tuam, quia quidquid 
in nobis facere volueris, si secundum quod tu 
es, feceris, nihil amplius indigemus, quia 
omnium bonorum fons tu solus es, Deus. 


XXII 


Et secundum multitudinem miserationum 
tuarum. 

Multa miseria multam miserationem ex- 
poscit; quia quanto fuerit calamitas pres- 
surarum, tanto est necessaria pietas misera- 


(1) cf. Jo. 7, 34; (2) Ps. 85, 17 ; (3) Ps. 
118, 124 ; 

tionum, quorum numerum apprehendere 
perdifficile est. Prima miseratio est agni- 
tionem hominibus infundere Deitatis. Se- 
cunda miseratio est peccatorum compunc- 
tionem inferre. Tertia miseratio est in eo 
perseverantiam concessam habere. Quarta, 
a periculis reservari. Quinta, in angustiis 
non diu derelinqui. Sexta, ut in omnibus 
actibus veritas nos in se erudiat przce- 
dendo. Sicque fit ut multe sint miseratio- 
nes Domini, quarum numerus non potest 
inveniri. 

Secundum multitudinem miserationum tua- 
rum respice in me. Non unius rei miseri- 
cordiam largiaris, sed omnium qus scis 
nobis utiliter convenire. Multi enim mise- 
ricordiam a Deo sunt consequuti, dum 
unius rei gratiam commerentur. Sed aliunde 
sunt destituti, sicut Israel misericordiam 
consequutus est, quum Pharaonis dominio 
caruisset ; per maris Rubri profunda, duce 
Domino, pertransisset ; in solitudine manna 
cibum sumsisset ; adversus inimicos victo- 
riam habuisset, et alia multa quz ingrato 
sunt populo commodata. In his omnibus 
misericordie contribute sunt Dei; sed quia 
contumax ubique populus terram non me- 
ruit promissionis intrare, non sunt multi- 
tudinis miserationis donum consequuti. Cum 
ergo singulis incursionibus nostris, singu- 
lisque fragilitatibus, in quibus aut nolentes 
peccamus, aut ignorantes erramus, aut 
peccato volentes obsistere non valemus, 
aut damonica seductione circumdamur : 
in his enim rebus omnis delictorum cumulus 
aggeratur. Nolens peccare fragilitate compel- 
litur : Video enim aliam legem in membris 
meis repugnantem legi mentis me& et capti- 
vantem me in lege peccati per ignorantiam !. 
Sicut Saul dejectus est, qui dum videretur 
bona sectare, Deum offendit. Inde etiam 
David peenitudinem gerit et dicit : Delicta 
juventulis mea et ignorantie mee ne memi- 
neris?. Volens rex Saul Deum offendit, qui 
priori tempore magos et ariolos submovit, 
exsecratus eorum nequitiam ; quos postea 
reversus est honorare, quum consuleret 
Pythonissam ac per somnia responsa quz- 
siisset. Similiter quoque volens Assa peccavit, 
qui commonitus ab Anania propheta quod 
Dominum  offendisset, cum  exprobratione 
repulit eum et in nervum conjecit. Et hoc 
est delinquere voluntate, scire bonum et 
contra conscientiam pravum aliquid perpe- 
trare. Damonicis tentationibus victus est 
David, quum Satan introisset in domum 
ejus, et eum ad numerandam populorum 
multitudinem compulisset. Eodemque tenta- 


(1) Rom. 7, 23 ; (2) Ps. 24, 7; 

tionis incursu ipse primus circumventus 
est homo. Si ergo in his rebus quatuor inci- 
dentes magnanimos longanimitate divina 
patientia supportat, prebens singulis incur- 
sionibus misericordie largitatem, secundum 
multitudinem miserationum | suarum faciet 
nobis. Quum autem peccantes relinquimur, 
est quidem misericordia, quia non statim 
punimur, ut recordemur poenitendo, in 
quibus nobis quum bene sunt gesta, sed non 
multitudinis misericordia, quum non digna- 
tur in omnibus misereri. Multitudo ergo 
miserationum est, quum in omnibus actibus, 
in omnibus dispositionibus, in omnibus 
verbis et cogitationibus conservamur. 


XXIII 


Nam est alia que magna misericordia 
nuncupatur; aliud est enim multa miseri- 
cordia, aliud magna Quoniam  miseri- 
[p. 68]-cordia tua magna est super me, et 
eripuisti animam meam ez inferno inferiori !. 
Magna misericordia est, per quam peccato- 
rum naturalium propriamque indulgentiam 
in baptismate consequimur ; ut emundemur 
a delicto maximo, cui nos obnoxios hominis 
fecerat culpa prioris, pro qua etiam Domi- 
nus noster dignatus est humiliari, ut nos 
eriperet a condemnatione inferioris inferni, 
cui fueramus obnoxii. Multa vero miseri- 
cordia est, quum totiens non relinquimur, 
quotiens nostris iniquitatibus captivamur ; 
ut et de nobis dicatur : Misericordiam 
autem meam non dissipabo ab eis ?. 

Sicut ergo est misericordia magna, ita 
est et delictum maximum, quod admisit po- 
pulus relinquendo Deum, et petendo Saul 
hominem regem, sicut Samuel ait populo : 
Verumtamen scitote quod delinquitis in Deum 
delictum maximum ?. 

Est etiam peccatum minimum de quo dic- 
tum est : Si peccaverit frater tuus pecca- 
tum non ad mortem, orabis pro eo, et dabis 
ei veniam peccati non ad morlem. Si autem 
peccaverit peccatum ad mortem, non dico 
ut ores pro eo^, Sed qus sint magna, quse 
media, quzseve minima non facile potest 
ab omnibus inveniri; nisi quod Scripturis 
loquentibus aliqua colliguntur, quse ab 
omnibus parva esse videntur, et intole- 
rabilia sunt apud Deum, de quibus dispu- 
tare huic non convenit loco. Verumtamen 
quidam dicemus, cujus exemplo alia con- 
jectabis : Si dixeris fratri tuo Racha (quod 
dici potest pannosus), reus eris consilio. Si 


(1) Ps. 125, 13 ; (2) II Reg. 7, 15; (3) I 
Beg. 12, 17; (4) I Jo. 5, 16; - 

dixeris  Fatue, 
Brevis sermo, 
damnatio. 


reus eris gehennae ignis !. 
sed in extremo extimanda 


XXIV 


Et da gloriam nomini íuo. Aliquotiens 
hominibus dicit sermo divinus : Date gloriam 
Deo?. Sz:epe vero ipsi Deo dicitur : Da gloriam 
nomini tuo, Domine ?. Sed et Josue Acham 
filio Charmi dum suaderet ut confiteretur, 
sic ait : Da gloriam Deo, fili mi *, hoc est : 
Confitere Deo quod te noveris occultare. 
His apparet indiciis tribus modis glorificari 
Deum. Aut enim ab hominibus glorificatur, 
quod fit duplici ratione : vel quum ei occulto- 
rum secreta tamquam cognitori omnium 
publicantur ; vel quum psalmi ejus gloriz et 
laudibus decantantur, pro eo quod dicit : 
Jubilate Deo, omnis terra.; psalmum dicite 
nomini ejus. Date gloriam laudi ejus?. Hoc 
est in psalmis et laudibus nomen ejus glori- 
ficare. Vel certe semet ipsum glorificat, dum 
non secundum peccatorum nostrorum retri- 
butionem nobis merita collargitur. Sed in 
honore sui nominis glorificat in peccatoribus 
semet ipsum, sicut [Israeli] populo fecit, 
quem pollutum idololatriis /Egypti decem 
signis et virtutibus defensavit, quibus Pharao- 
nem ejusque populum flagellavit ; diffiden- 
temque plebem per aridum mare transivit ; 
murmurantem in solitudine ac sspius blas- 
phemantem angelico pane et de lapide potu 
producto in solitudinem saturavit. Sic ergo 
fit ut quum indignis talia conferuntur, 
vel spiritalium donorum gratie tribuuntur, 
non homines Deum, sed Deus glorificet semet 
ipsum. Idcirco ipse psalmus centesimus 
decimus tertius segyptiaca miracula refert, 
et propterea ibidem dictum est : Non nobis, 
Domine, non nobis, sed nomini tuo da gloriam. 
Hic quoque propheta, quoniam se fatetur 
in omnibus peccatorem, et pocenitentiz canti- 
cum decantavit, non glorificat Deum, sed 
Dominum ut se glorificet, exorat. Peccator 
enim Deum $glorificare non potest, quem 
peccando contemnit ; unde dictum est pecca- 
tori : Quare tu enarras justitias meas per 0s 
tuum ? ? 


XXV 


Confundantur omnes qui ostendunt servis 
tuis mala. 


(1) Matt. 5, 22; (2) Ps. 67, 35; (3) Dan. 
3, 43 ; (4) Jos. 7, 19; (5) Ps. 65, 2 ; (6) Ps. 
113: 1517) 4S3 495.165 

[p. 69] 
Vel persequutores intellige, vel hzreticos, 


qui propria mala doctrinarum suarum osten- 
dunt cordibus seductorum. Confundantur 
enim duplici ratione : vel quum prevalere 
non potuerint ut servos sibi subjiciant Dei, 
vel quum futuro judicio presentati pro 
seductione servorum Dei confusionem se- 
quuntur. Est alia confusio melior quse 
resipisci facit hominem ab impietatibus suis 
et poeniteri, pro eo quod Dei famulis ingesse- 
rint mala. Quam confusionem patiebatur 
etiam Paulus, quando post persequutiones 
Ecclesiis ingestas ingemiscendo fatebatur : 
Quoniam non sum dignus vocari apostolus, 
quia persequutus sum Ecclesiam Dei!. Ecce 
pro persequutionibus ingemiscit quas intu- 
lerat christianis; et completum est quod 
dictum est : Confundantur omnes qui ostendunt 
servis íuis mala. 

Sed rectius puto hereticis convenire, pro 
eo quod dixit : qui ostendunt servis tuis mala, 
et non ait : Qui faciunt. Aliud est enim 
mala facere servis Dei, aliud mala ostendere : 
faciunt mala persequutores, qui cruciatibus 
Dei servos affligunt ; ostendunt mala hzre- 
tici, qui dum doctrinas asserunt falsas, mala 
itinera, vel mala dogmata servis Dei demon- 
-strant, circumveniendo inscios et captivando 
pusillos. 

Et confundantur ab ommni potentia tua. 
Diversis rationibus confunduntur hi qui 
confusionis ignominiam portant : sunt qui 
simpliciter confunduntur, et sunt qui in 
seculum saeculi confunduntur, et iterum 
sunt qui confunduntur ab omnipotentia Dei. 
Simpliciter confunduntur de quibus jam 
dictum est Confundantur et revereantur 
omnes inimici Dei?. De quibusdam vero : 
Confundantur et revereantur in seculum sacu- 
li3. De aliis vero dictum est : Confundantur 
ab omnipotentia tua. Major in his differentia 
paret : aliud est enim confundi simpliciter, 
aliud confundi in saeculum seculi, aliud 
confundi ab omnipotentia Dei. Confunduntur 
simpliciter, de quibus dicitur : Est confusio 
adducens ad gloriam, et est confusio adducens 
ad mortem ?*. Si pro peccatis confundimur 
poenitentes, confusio est simplex et adducens 
ad gloriam. Si etiam confusio nobis et oppro- 
brium pro Christo concutitur, licet inter homi- 
nes confusio videatur, ad gloriam tamen 
adducit. Nam qui confunduntur in seculum 
seculi, illi sunt de quibus dicitur : Alii 
resurgunt in gloriam, alii in opprobrium 
sempiternum ». Hoc est ergo confundi in 


(1)9TI, Gor. 215,195: (29 P327 341- 45 (3) PS: 
69, 3; (4) Eccli. 4, 25; (5) Dan. 12, 2; 

seculum sseculi. Ab omnipotentia vero Dei 
confunduntur, in quibus virtutem suam Deus 
ostendit pro defensione servorum suorum, 
sicut in Pharaone et in Antiocho ceterisque 
similibus gestum est. 


XXVI 


Et virtus eorum conteratur. Malitia con- 
fringatur; sicut enim est virtus bona, ita 
est et virtus mala. Virtus nostra Christus 
est. Virtus autem malorum, Diabolus ; et 
donec in illo incumbunt qui sibi eum virtu- 
tem assumunt, cognoscere vel habere virtu- 
tem Dominum non possunt. Si autem 
conteratur et confringatur ab eis, ut ad ni- 
hilum redigatur, agnitio subsequitur Deitatis. 
Merito enim unam virtutem posuit. Multorum 
insequenter dicere debuerat Et virtutes 
eorum conterantur. Sed ait : Virtus eorum 
conteratur. Hanc virtutem contrivit Dominus, 
quum Diabolum expulisset de cordibus 
infidorum, ut qui Deum fpersequebantur 
in suis fidelibus, discerent pro eo persequu- 
tiones sufferre. Est opere pretium inquirere 
quomodo conteratur quidquid est conteren- 
dum; aut quomodo confringatur quidquid 
est confringendum. De quibusdam Dominus 
dicit, qui offensuri erant in lapidem offensio- 
nis : Omnes qui offenderint in 'eum, confrin- 
gentur ; super quos autem ceciderit, conteren- 
tur!, Hoc de Domino Salvatore dictum est 
qui lapis [p. 70] offensionis factus est multis. 
Quicumque enim non crediderunt eum pra- 
sentem in carne venisse, in lapidem offende- 
runt, quia in humilem non crediderunt ; 
propterea coníracti sunt, tamquam pede 
mentis offensionis scandalo nescienter illiso, 
proniores ad ruinam toto sunt corpore con- 
sternati. Super quos autem ipse corruerit, 
id est in secundo adventu, quum in potentia 
majestatis sus venerit, manifestus ipse 
corruet super incredulos, quia de alto veniens 
humiles non comprimet ; et propterea, super 
quos ceciderit, conterentur. ; 

Hoc significanter exprimit lapis ille qui 
missus est super caput Abimelech per manus - 
mulieris, in murum stantis. Que mulier. 
formam Ecclesie gestat, super murum legis 
et prophetize consistentis, quz dum credit, 
et ejus confessionem adversus principem 
mundi opponit, ejusque superbiam signo 
crucis confringit, lapidem dicitur molarem 
super caput Abimelech dejecisse. Sed ne hoc 
quidem vacat, quod molarem lapidem dixit, 
et fragmen molaris, non plenum molarem, 
quia caro Domini Satan: virtutem detrivit. 


(1) cf. Is. 8, 15; 

Et merito fragmen quod de humana fuerit 
natura precisa, vel quod fragilis fuerit et 
infirma; molaris vero, quod illa caro de 
nostra sit carne suscepta qus velut mola 
circuit, ut tempore zttatum suarum volubili- 
ter deteratur. 


XXVII 


Et cognoscant quia tu es Dominus Deus 
solus in omni orbe terrarum. Diversis errori- 
bus genus hominum captivatur, multosque 
sibi deos diversos fecerunt. Cognoscant ergo 
te Dominum solum, qui universi orbis 
Deus es appellandus. Mihi tamen diutius 
intuenti quod positus significet sermo : 
Et cognoscant quoniam tu es Dominus Deus ; 
invenio aliud esse cognoscere, aliud discere : 
qui enim cognoscit, non ab homine instituitur, 
sed a Domino interius eruditur ; qui autem 
docetur extrinsecus, ab alio humana mansue- 
tudine aut videndo, aut audiendo formatur. 
Jeremias propheta huic testis est rei, qui dum 
revelationem novi praedicaret testamenti, 
Post dies illos, inquit, dabo legem meam in 
visceribus eorum, et in corde eorum scribam 
eam, et ero eis in Deum, et ipsi erunt mihi in 
populum, et non docebunt ultra vir proximum 
suum et vir fratrem suum, dicens : Cognosce 
Deum. Omnes enim cognoscent me a minore 
usque ad maximum eorum, ait Dominus !, 

Ecce, diligens lector, differentiam quzre, 
qui sunt qui Deum agnoscant : utique in 
quorum cordibus legem suam conscribit, 
ut alter alterum non egeat edocere, sed 
"ultro intelligat Creatorem a quo interius 
eruditur. Hoc est ergo quod nunc dicit : 
Et cognoscant, quoniam tu es Dominus Deus. 
Legem Evangelii conscribe cordibus singulo- 
rum, ut cognoscant universi quia totius orbis 
tu solus es Dominus Deus. Sed cognitio haec 
duobus modis fit : aut cognoscunt venientes 
ad fidem, aut cognoscunt experti ultionem 
divinz virtutis ; qui enim voluntarie cogno- 
Scere nolit, invitus necesse est recognoscat. 
Hanc rem Salomon postulavit, quum, con- 
summato templo orationem fudisset ad 
Deum, in eo quod duobus partibus suas 
orationes divisit, et nunc pro populo Israel, 
nunc pro alienigenis deprecatur : ostendens 
quod et gentes fuissent ad finem, posteriori 
tempore, vocanda, ut universi cognoscerent 
homines, quod unus est Dominus Deus 
in omni orbe terrarum, cui est gloria in 
Christo Jesu Domino nostro. Amen. 


Ezplicit. 


(1) Jer. 31, 33-34. 

LIBER V 
IN CANTICUM EZECHIAE 


INciPIT EXPOSITIO CANTICI EZECHUE. 


[p. 71] 


Ego dixi in altitudine dierum meorum 
ibo in portas inferni !. 

Ezechias, rex Jude, filius Achaz, quum 
fuisset infirmitatem perpessus, et mortem 
sibi futuram adventare Isai: vaticinio cogno- 
visset, convertit faciem suam ad parietem 
et flevit amare. Illicoque misertus Dominus, 
non solum presentis exitium mortis amovit, 
verum etiam quindecim annos vite eidem 
superjecit. Tunc demum hoc canticum decan- 
tavit. 

Ezechias, vir sanctus, formam ostendit, 
qui sic jam regnat in se et universo Israele : 
sensus videlicet et omnes sibi subditos habet 
motus animi atque corporis ; discretionemque 
infirmitatis et imbecillitatis suze sumit, per 
propheticam Jectionem, finem sine dubio 
su: vite appropinquare cognoscit. 


II 


Quantocumque enim longo tempore vivere 
videamur, mortem nobis futuram sine dubio 
prsesentimus. Quod si ejus metu concussi, 
faciem nostram vertimus ad parietem, id 
est, intuitum cordis nostri dirigimus ad 
Salvatorem (qui paries propterea dicitur 
quia et murus appellatur, pro eo quod intra 
se fideles conclusos adversus incursiones 
plurimas servet : Urbs, inquit Isaias, fortitu- 
dinis nostre Salvator ; ponetur in ea murus et 
antemurale ?. Ecce murus dictus est Salvator: 
Si ergo murus, et paries, quisquis ergo ad 
hunc parietem conversus ex animo, metu 
futurz mortis territus et compunctus fleverit, 
ilico recipit quindecim adjectionem anno- 
rum, resurrectionem videlicet et immortalita- 
tem, quia septenarius numerus ad resurrectio- 
nem pertinet carnis, quia septem res sunt 
qua nos faciunt in futuram beatorum resur- 
rectionem venire : primum, gratia ; secunda, 
fides ; tertia, dilectio ; quarta, exspectationis 
Spes; quinta, perseverantia; sexta, obe- 
dientia divinis mandatis ; septima, correptio 
morum. 

Si itaque de his septem rebus aliquid defue- 
rit, tamquam uno die de septem diebus septi- 
man subtracto, quibus nostra vita tempora- 


(y9IS9 383^ 10/51 2)/ Is. 26:215 

liter currit, statim intercipitur cursus : non 
enim possumus, verbi gratia, hodiernum 
diem omittere et ad crastinum pertransire, 
quia ordo currens in diebus non potest prz- 
termitti. Alioquin si voluerimus unum diem 
subtrahere septimane, et ad alium transire, 
non nos diem vivendo subducimus, sed diei 
subtrahimur moriendo. Sic ergo et in sep- 
[p. 72]-tem illas quas supra enumeravimus 
virtutes, ordo currit salutis eterne : inde si 
aliquid detractum fuerit, omnis simul inter- 
cipitur vita. 

Octonarius vero numerus ad immortali- 
tatem pertinet, pro eo quod Dominus octavo 
die immortalitatem assumsit. Et octo bea- 
titudines in Evangelio demonstravit. Et octo 
in arca inclusi diluvium evaserunt. Et 
Machabsea cum septem filiis martyrio coro- 
nata octonarium numerum consummavit. 

Ergo septem et octo quindecim faciunt 
dies, tamquam annos quos Ezechias sibi 
superadjici meruit, dum ad parietem con- 
versus compunctusque flevisset. 


III 


Ego dixi in altitudine dierum meorum : 
ibo in portas inferni. 

In his verbis Domini Salvatoris intelligitur 
esse persona, qui post «seternitatis atque 
altitudinis dies, dignatus est semet ipsum 
morti humiliter coaptare, ut iret in portas 
inferni; quum videlicet ad inferos descen- 
disset, et propterea temperavit sermonem, 
ut diceret : Ibo in portas inferni, tamquam 
voluntarie assumens mortem non necessa- 
riam, sicut homines universi. 

Differentia tamen dierum multa est. Sunt 
dies cceli, sicut dictum est : Ef thronus ejus 
sicul dies ccli!. Sunt dies hominis, unde 
Jeremias ait : Et dies hominis non cognovi, 
tu scis, Domine ?. Sunt dies antiqui : Recor- 
datus sum dies antiquos, et annos s&lernos in 
mentem habui?. Et hoc propheta poscebat : 
Renova dies nostros sicut antea *. Et sunt 
dies qui sicut umbra pretereunt. Dies mei 
sicut umbra declinaverunt, et ego sicut fenum 
arui 5, Hic vero, dies alti dicuntur. 

Ego dixi in altitudine dierum meorum. 

Dies alti fortasse solius illius justitie 
sunt, qui nec principium cepit, nec fine 
concluditur, illa videlicet specialis vita qu: 
sola est vita ; cujus pars, secundum largi- 
tatem miserationum suarum, et angelis est 
et hominibus, pro qualitatis mensura, conces- 
sa. Et idcirco dies dicuntur, non quod com- 
mutatione temporali transcurrunt, sed con- 


(1) Ps. 88, 30; (2) Jer. 17, 16; (3) Ps. 
76, 6 ; (4) Lam. 5, 21 ; (5) Ps. 101, 12 ; 

suetudine prophetali, quum sit unus dies, 
multorum dierum nomine nuncupatus, sicut 
anni eterni, quum utique aeternus annus esse 
non possit, quia ubi sternitas est, mutatio 
dierum et mensium esse non potest. Ut 
annus ipsius, ergo dies alti dicuntur, ad quos 
nec angeli, multo minus nec homines poterunt 
pervenire, quia illa altitudo vitz in ipso est 
Deo, qui se humiliavit usque ad portas inferni 
non potest comparari. In ipsa ergo altitudine 
dierum dixit se venire ad portas inferni. 

Dies autem cceli dicuntur in quibus angeli 
vivunt qui principium habent, licet careant 
fine; si tamen in proprio permanserint 
Creatore, qui ipsorum est salus. Nam quidam 
angeli pravaricati ab eo, dies coeli illico 
perdiderunt. Dies autem hominis quos Jere- 
mias non cognoscit, temporales isti sunt 
dies, in quibus velut zternis homines sseculi 
hujus putant se, absque mortis sollicitudine, 
feliciter permanere. Et propterea eos detesta- 
batur propheta, quod seductorii sint ac 
deceptorii Dies autem antiqui, ili sunt 
quibus in paradiso constitutus homo vivebat, 
quos nulla fuit mortis interruptio sequutura ; 
sed immortalitatis demutatio translatura, si 
primus homo lege permaneret incorrupta. 
Dies autem qui sicut umbra transeunt, ipsi 
sunt pauci et amari; de quibus Jacob 
dicebat : Dies mei pauci sunt et amari. Sed 
tune demum, similes umbrz fiunt, quum nos 
jam proficiendo, cceperimus lamentationibus 
occupari, istius vite amaritudinem discer- 
nentes, et exspectationem alterius tenentes ; 
futura quippe vita dum in anima dulcescit et 
sapit, ista nobis brevior et infelicior paret. 
Tunc de-[p. 73]-mum dies nostri, sicut 
umbra fluendo, volubili transcursu recedunt : 
historicus intellectus admonet . Ezechiam 
sanctum virum scientem se in altis quidem 
diebus positum (hoc est, in excelsitudinem 
vitzee humane, utpote rex tantis populis 
antelatus), sed tamen scientem se moritu- 
rum, dixisse sibi : In altitudinem dierum 
meorum, ibo in portas inferni. Quod ex - 
persona cs&terorum quoque potest potentium 
intelligi, qui licet sint in sublimi vita positi, 
tamquam in altis diebus, mortis tamen 
future concutiuntur adventu. 


IV 


Nec videbo ultra hominem de cognatione 
mea ?. Quisquis mortis occasu finierit vitam, 
neminem ultra cognationem suam hominem 
videt. Non enim nos possunt post excessum 
corporis ultra defuncti videre, nisi eos 
fuerimus fortasse sequuti. Et propterea 
sequutus est hic sermo prophete, dicendo : 
Nec videbo ultra hominer de cognatione mea. 

Sed super terram intellige. Superior enim 
sensus habet : Jam non videbo salutare Dei 
super ferram. Ad utrumque pertinet versum, 
ut sic agnoscatur super terram. Non videbo 
salutare Dei super terram ; non videbo ultra 
hominem de cognatione mea. 

Potest tamen spiritaliter etiam Domino 
convenire, qui, abjectis Judaeis de cogna- 
tione sua quam abjecit, ultra hominem non 
videt, hoc est, non illuminat, quia quum 
nos ille primus viderit, tunc eum nos videmus. 

Subsequenter, non inutiliter martyribus 
ac viris spiritalibus hasc sententia coapta- 
tur, qui propter charitatem Christi suos 
quoque propinquos omittunt, ut recte dicant, 
solitudines appetendo Non videbo ultra 
hominem de cognatione mea, quia cognationi 
divine propinquus fieri concupisco. 


V 


Spiritus meus apud me factus est sicut 
lanifica, proximans demere telam. 

Accelerans videlicet consummari, sicut 
accelerat mulier telam velociter resecari. 
Hoc aliis verbis Job ait : Succisa est sicut a 
texente vita mea!. Nescio quid altum hic 
sermo divinus occultat : quod, quia nostre 
pusillitatis non est altiora percurrere, potens 
est tamen fons sapientie inclinari ad nos, 
quz non est dedignata generaliter ad homines 
inclinari, ut quod occultum est, manifestet ; 
quod obsignatum est, resigillet ; quod clau- 
sum est, patefiat. 

Spiritus meus apud me factus est sicut 
lanifica, proximans demere telam. Si hoc 
ad Dominum referimus Salvatorem, sic aptius, 
intelligendum arbitror : Omnes homines, 
priusquam pertulisset Dominus passionem, 
telam texebant quamdam operum inutilium 
et impie infidelitatis ; exinde dicit Isaias : 
Tele eorum non eruní in vestimentum, neque 
operientur operibus suis?. Hanc telam succidit 
spiritus Domini, quum in passione positus, 
inutiles humani generis telas succidit, ut 
mortem nostram per mortem suam donando, 
peccata convertisset in vitam. Aliter omnes 
actus nostri fila sunt quaedam : hec fila 
dum in unum collegerimus, teximus telam. 
Et sic singuli diversorum actuum telam 
inteximus. Et alii quidem telas istas in 
tabernaculo Domini texunt, alii extra taber- 
naculum. Unde beate sunt mulieres qua&e 
textrinam ad ornamenta preparant templi, 
et dignum opus Deo manibus agunt, elee- 
mosynas exhibendo. 

'Telas ergo omnes intexunt, quas Dominus 
dissipabit, dum universa gesta nostra venia- 
biliter abolebit ; unde spiritaliter agnoscen- 


(1) Job 7, 6; (2) Is. 59, 6. 

dum est cur esse divisa Salvatoris corporalia 
vestimenta demonstrat. Et sicut vestimen- 
tum illius ablatum ab eo scissum est, ne eo 
ulterius uteretur, ita quoque ista [p. 74] tela 
operum nostrorum qua interius velata con- 
scientia tegebatur, disrupta est, ut ulterius 
nullius proficiat vestimento. 

Ego ipse de hoc non inutiliter intelli- 
gendum arbitror : omnes homines fili te- 
nues quodammodo deputamur, et unam 
omnes facimus telam, natura nos artifice 
contexente, et dum morimur, singillatim 
rumpitur filus. Quod si acciderit et plures 
mori, plura quodammodo fila rumpuntur. 
Quum vero consummatio mundi fuerit fac- 
ta, omnis rumpitur tela. Nunc vero, uno 
mortuo, alius necesse est moriatur. Succe- 
dente ergo altero, illius fili ruptura ligata 
est, et sic fit ut tela ista continuet indis- 
rupta. Hanc telam succidit Dominus spiritu 
suo, dum carnalem nostre vite textum 
precidit, et spiritalem obtexit. Et hoc est 
quod ait Spiritus meus factus est apud 
me sicut lanifica, proximans demere telam. 
Apud me, propterea quia in occulto suo 
hec omnia universis ignorantibus opera- 
tur. 


VI 


In die illa, íraditus sum usque ad noc- 
tem. 

Si hoc de Ezechia velimus agnoscere, 
noctem posuit mortis adventum, que in 
homine contenebrat universa, cui fuerat 
traditus, quando ad eum Isaias missus est, 
qui ei futurum vite terminum mnuntiaret. 
Si autem referatur ad Christum, quia omnis 
prophetia in illo concordat, traditus est 
usque ad noctem, quz a sexta hora cruci- 
fixionis facta est usque ad nonam ; cruci- 
fixo enim illo, traditionis est facta consum- 
matio. Ultra enim jam traditus non est, et 
propterea dixit Traditus sum usque ad 
noclem, donec, crucifixus, tenebris irruen- 
tibus dies in noctem est versa. 

Tropologice autem de Ecclesia pruden- 
ter sentitur, quod diversis frequenter per- 
sequutionibus fatigetur, quia nox adver- 
sitatem significat, pro eo quod caliginem 
fideli mente diffundat amissione consilii. 
Et ita dicit quod in die tradita sit usque ad 
noctem, in Christo sine dubio, per quem 
et in quo et a quo flagellis temporalibus 
eruditur. 

In die illa traditus sum usque ad noctem ; 
potest quoque hzreticis convenire, qui per 
errorem... 


[Catera, non paucis forte foliis avulsis, 
desiderantur.] 

LIBER VI 
IN CANTICUM HABACUC 


[p. 75] 
I 


Dominice  obsequiosius famulantur. 
Splendor ejus sicut lumen erit!. Quum 
idem sit splendor quod lumen : quam voluit 
divinus sermo differentiam . demonstrare, 
in eo quod ait : Splendor ejus sicut lumen 
erit ? Consequenter dicere debuisset : splen- 
dor ejus lux est, sed nec sic equidem proprie 
diceretur, quia omnis splendor lux est, 
voluit tamen cujusdam mysterii reserare 
secreta quoniam splendor Domini, licet 
fuerit sempiternus, non tamen semper nobis 
prebuit lumen; quia quum infidelitatis 
tenebris raperemur, necdum nobis Salvator 
noster sui luminis praebuerat documentum. 
Ex eo ergo ex quo nos suis illustrationibus 
illustravit, lumenque suum caecis cordibus 
intimavit, splendor ejus nobis factus est 
lumen. Hoc mihi videtur illud Machabzorum 
libro monstrari, ubi sacer ignis, postquam 
babylonia captivitate populus terris abductus 
est in exterius, quum puteo conderetur, in 
aquam gelatam conversus delituit, donec 
sui Deus populi captivitatem vellet auferre. 
Postquam vero israelitica regressa est plebs, 
et Jerusalem genuina patrie contigit terram, 
defosso puteo, aqua quz fuerat congelata, in 
ortu solis, sacris est altaribus superfusa; illico- 
que ignis ille ccelestis proprie nature vigorem 
accepit, omniaque holocausta consumsit. 
Ita quoque divinus ille charitatis ignis, qui 
in patriarchis prioreque populo permanebat, 
degeneranti postea nimirum disciplina in 
posteriori populo peccatis captivato, et de 
intellectuali Jerusalem ad babyloniam car- 
nalis vitz: captivitatem translato, igneus 
ile fervor, qui in sanctorum conscientiis 
habebatur, ad rigorem quemdam iniquitatis 
deductus, in puteo quodammodo factus est 
congelatus. Unde dictum est : Sicut frigidam 
facit cisterna aquam suam, sic frigidam fecit 
malitiam suam?. Postquam vero disper- 
sionem sui populi Dominus recollegit, atque 
ad Jerusalem, Ecclesie videlicet, fidem 
oberrantes collegit, tunc aqua illa prioris 
maliti:e in ignem reformata est charitatis 
antique, universas animas quotidianis fer- 
voribus urens, divinis immolat holocaustis. 

Splendor ejus sicut lumen erit. — Splen- 


(1) Hab 3, 4 ; (2) Jer. 6, 7; 

[p. 76]-dorum plura sunt genera. Et est qui- 
dem temporalis splendor, est et ceternus. Et 
splendida veste usus est Herodes, quum 
apud Tyrum populo concionaretur ; et prop- 
ter vestem splendidam, sanitatem angelo 
confusus est perimente, statimque caro 
splendidis vestibus cooperta, in vermium 
est putredinem resoluta. Tyrus Tenebrce ap- 
pellantur. Qui ergo in tenebris vitz carnalis 
est occupatus, et honorem Deo dare con- 
temnit, dum substantia tamquam veste sus- 
tollitur ssculari, sternis est vermibus re- 
solvendus. 'TTali splendore et evangelicus 
dives fuerat exornatus propterea splen- 
dor ejus non ei lucem in tenebris, sed ignem 
attulit ustionis. 

Splendor vero Domini Dei nostri lux est, 
ignorantes illustrans et temporaliter excza- 
cans Oberrantes. Hic splendor apparuit 
Paulo, quo mens illuminatur, et acies oculi 
caligat. Unus splendor virtutes operatur 
duas : illuminat mentes, excecat carnem, 
ut non terrena, sed coelestia contemplemur, 
ut cum propheta dicimus Averte oculos 
meos, ne videant vanitatem !. 


II 


Cornua sunt in manibus ejus. . 

Futuri judicii ventilatio in ejus est ar- 
bitrio sita. Vel certe cornua crucis in mani- 
bus ejus fuerunt, quando ferratis affixus 
est clavis, vel certe potestas et misericor- 
dia in operibus ejus, sicut propheta testa- 
tur : Quia potestas Dei est, et tibi, Domine, 
misericordia ?. 

Cornua sunt in manibus ejus. Cornua 
supereminent carnem, et quadam naturali 
soliditate firmata sunt : per cornua supere- 
minentiam intellige divinarum virtutum ; 
manus itaque in operibus agnoscuntur. Et 
hoc de Domino dictum est Salvatore, quod 
opera ejus virtutes superemineant pracel- 
lentes, sicut in benedictionibus Moyses, 
quibus singulis tribubus benedixit, osten- 
dit. Quum ad nomen Joseph veniret, dictum 
est : Quasi primogenita tauri pulchritudo 
ejus. Cornua rhinocerotis, cornua illius ; 
in ipsis ventilabit gentes usque ad terminos 
terre ?. Pulchritudo Domini Salvatoris pri- 
mogenita tauri comparatur, eo' quod in 
jumentis, seu etiam in bestiis, omnia pri- 
mogenita feruntur fortiora atque asperiora 
proferri; unde nunc pulchritudinem virtu- 
tem magis et fortitudinem debemus agnos- 


(1). Ps.. 118,97 ;.(2) Ps. 61; 13.5 (3)0DeuD 

cere. Cujus rei veritatem illa ratio monet : 
apud Indiam canes fweminz ligantur per 
noctem arboribus, cum quibus coeunt pardi ; 
et exinde nascuntur canes ferocissimi, quo- 
rum primos partus necant, quia importa- 
biles sunt. Deinceps alios nutriunt secundos, 
vel tertios. Tauro propterea simulatur, quod 
in exarandis excolendisque gentibus, tam- 
quam agris spiritalibus laboravit. Cornua 
rhinocerotis, cornua illius. Rhinoceros genus 
est bestie indicis finibus notum, qua non 
in fronte cornua, non in capite gerit, sicut 
omnia genera jumentorum, sed in naribus 
tantum ; unde vocabulum sumsit : Rinos 
enim Nares, Ceros, Cornu dicitur grzce; 
idcirco rhinoceros appellatur, quasi Nari- 
cornus. Propter magnitudinem vero narium 
et cornu rhinoceroti est assimilatus. Jn 
ipsis ventilabit gentes, usque ad terminos 
terre!. Universas gentes quotidie Dominus 
ventilat, et ventilando triticum segregat 
a paleis; illud horreo, istud ustioni recon- 
dens. 


III 


Cornua sunt in manibus ejus. Patibulo 
crucis affixus, Dominus noster cornua ejus 
[p. 77] accepit in manus, quoniam usque ad 
finales ejus extensus. est partes, sicque 
factum est ut crucis cornua in manibus 
suscepisset. Possunt etiam cornua finales 
mundi partes agnosci, quas suis manibus, 
id est operibus, continuit atque definxit. 

Cornua sunt in manibus ejus. Coelum et 
inutiliter cornua intelliguntur, 
quie Domini dispensatione reguntur. Mul- 
tiplex latitudo sermonis agnitionis : alte- 
ram parit virtutem et potentiam, quse Do- 
mini sunt cornua. Et in manibus ejus co- 
gnoscuntur, quoniam in ipsis opus omne 
consummat. 


IV 


Illic firmata est virtus glorie ejus, et 
operuit charitatem — firmam, ubi pertulit 
passionem, ibi firmata est virtus glorix ejus. 
Unde etiam ipse ait, dum futur: passionis 
prenuntiaret adventum : Exaruit velut testa 
virtus mea ?. Qux dum igne passionis fuisset 
exusta, fortior et invincibilis surrexit, ut 
infirmitas qu:xe tegebat virtutem, ultra celari 
non posset. Differentias testarum inserere 
licet longum sit, tamen utilem intelligentize 
fructum ostendit ; sed alio tempore reser- 


(1) cf. Ez. 22, 15; (2) Ps. 21, 16; 

vandum. Virtus autem Domini tunc demum 
firmata est, quum passionem perferret, ut 
qui, presens in carne, nec uni est agnitus 
civitati, post patibulum crucis, toto jam' 
mundo credatur quia firmaía est virtus 
glorie ejus, et posuit charitatem firmam. De 
qua Dominus dicebat : Majorem hac chari- 
tatem nemo habet, quam ut animam suam 
ponat pro amicis suis!. Et tunc ergo firmam 
posuit Dominus charitatem, quum pastor 
bonus animam posuit pro ovibus suis. Ta- 
men charitatis gradus multi sunt, quos in 
dilectione proximi Apostolus numeravit : 
Charitas patiens est; benigna est; chari- 
ias non amulatur, non inflatur; non agit 
perperam; non est ambitiosa; non quzrit 
qua sua sunt; non irritatur ; non cogitat 
malum; non gaudet super iniquitatem, con- 
gaudet aulem veritati ; omnia suffert, omnia 
sustine ; omnia sperat; charitas numquam 
excidet?. Hec in proximis exercetur charitas, 
non illatis periculis comprobata, sed exerci- 
tiis consuetis educata. Excellentior autem 
illa est in qua semet ipsum Apostolus cum 
c:teris jungit : Quis nos separabit a charitate 
Ghristi ? Tribulatio, an angustia ? an perse- 


.quutio ? an gladius ? an fames ? an nuditas ? 


sicut scriptum est Quoniam propler te 
afficimur tota die?. Sed. haec ab hominibus 
ingeruntur. Est ergo adhuc altior gradus, 
ubi probari debeat intellectus et exercitatio 
charitatis, ut non tantum ad ea firmetur, 
quae ab hominibus inferuntur, verum et 
etiam qus a principibus et potestatibus 
ministrantur, firmiorque in conscientia, nul- 
lis hzsitationibus mota, perduret, quo fiden- 
ter edicat : Certus sum enim quia neque 
mors, neque vita, neque angeli, neque princi- 
patus, neque instantia, neque futura, neque 
fortitudo, neque altitudo, neque profundum, 
neque creatura alia poterit nos separare a 
charitate Dei, qu& est in Christo Jesu Domino 
nostro ^. Hc est ergo charitas firma quam 
Dominus posuit in die gloriose virtutis. 


V 


Anle faciem ejus ibit verbum, et exibit 
in campos. 

Facies Domini presentia ejus est, quam 
praecedit verbum evangelicz veritatis. Quum 
enim predicatur hodie fides et adventus 
ejus, spes firmissima nuntiatur. Anle faciem 
ejus ibit verbum : sed et de prophe-[p. 78]- 
ti; verbo utiliter cognoscitur, quod ante 
incarnationem ejus erat in eruditione pro- 


(1):J0.015,. 13. ;(2).I Cor? 13,:1-9 5(3) Rom. 
8, 35 ; (4) Rom. 8, 38-39 ; 

missum, et exivit in campos, quoniam. gen- 
tibus dilatatum est ad credendum. 

Ante faciem ejus ibit verbum, et exibit in 
campos. Non solum verbum precedit fa- 
ciem Domini Salvatoris; sed et miseri- 
cordia et veritas pra&cedunt ante faciem 
ejus!. Ignis etiam dicitur anteire con- 
spectum ejus : Ignis in conspectu ejus ar- 
debit, et in circuitu ejus tempestas valida ?. 
Ecce ignis quoque conspectum ejus prz- 
cedit, et plurima reperies quas praecedere 
nostri Domini vultum narrentur. Sed aliud 
est verbum praecedere, quum utique prza- 
nuntiabatur venturus; aliud misericordia 
et veritas, quando miseriis populum afflictum 
condolens, aiebat Misereor turbae huic, 
quia jam íriduo mecum est et jejunat?. Et 
iterum : Videns autem Jesus turbas, miser- 
tus est, quia erant sicut oves non habentes 
pastorem *. Sic ergo misericordia przcedit 
ejus aspectum. Veritas vero similiter, quando 
dicebat : Quid me vultis occidere, hominem 
qui veritatem loquutus sum vobis? ? Ergo 
etiam veritas tunc eum anteivit, utraque 
Domini faciem precesserunt. Ignis quoque 
transiturus est ante eum, quum in revela- 
tione futura venerit manifestus Ignis 
ante eum ambulabit, et inflammabit in circuitu 
inimicos ejus?. 'Tunc enim non verbum 
precedet Domini vultum, sed ignis qui 
consumturus est infideles ac perditurus. 


VI 


Aníe faciem ejus ibit verbum, et exibit in 
campos. Campus planities est terre ]la- 
titudine longiore distenta, in quibus nullus 
collis, nec mons, nec locus altior invenitur : 
sed distenta tantum squalitas, ampliori la- 
titudine ultro citroque diffusa. Per campos 
ergo populos idololatras agnosce, nihil ex- 
celsum, nihil altum, nihil de spiritalibus 
sentientem ; sed humili prostratum et ter- 
rena cogitatione dejectum quia qui de 
terra est, de terra loquitur". In hos ergo 
campos verbum directum est Evangelii, si- 
cut Apostolus ait : Jacobus et Cephas et 
Joannes qui videbantur columnae esse, dex- 
tras dederunt mihi et Barnaba societatis, ut 
nos in Gentes, ipsi aulem in circumcisio- 
nem?. Sic ergo factum est ut per campos 
curreret verbum. 

Aliter quoque potest agnosci : Ante fa- 
: ciem ejus ibit verbum, et exibit in campos. 
Potest hoc non inutiliter etiam de verbo 
Joannis intelligi ; cujus predicatione Chri- 


(1) Ps. 88, 15; (2) Ps. 49, 3; (3) Matt. 
15, 32 ; (4) Marc. 6, 34 ; (5) Jo. ». 40 ; 50) Ps. 
96, 3; (7) Jo. 3, 31; (8) Gal. 

stus est demonstratus, quum diceret : Ecce 
est agnus Dei, ecce est qui tollit peccata mun- 
di!. Ergo ante manifestationem Domini 
Salvatoris, annuntiatio Joannis precessit, 
et exivit in campos ; tunc videlicet quando 
non in civitatibus, neque in castellis, sed 
in solitudine, juxta Ennon, in Jordane 
fluvio, credentibus sibi baptisma  poeni- 
tentie conferebat : typo monstrante quod 
prophetie verbum non Judzis, sed genti- 
bus profuisset. 


VII 


Pedes ejus steterunt, et commota est terra. 
Apostoli pedes Domini significantius agnos- 
cuntur, per quos universum circuit mun- 
dum, sibique credendo subjecit. Sed hi pedes 
postquam stando firmati sunt, universa 
commota est terra. Ad finem sine dubio, 
omnis commota est caro. Hzc motio non 
corporalis, sed intellectualis est agnoscenda. 
Quid enim est commoveri, nisi de loco ad 
locum transferri ? commota ergo est caro 
ejus qui ab infideli ad fidelem translatus 
est vitam ; ut, ubique pradicatoribus confir- 
matis, terra intellectualiter moveatur. 

Aspezit, et fluxerunt genles, et dissoluti 
suni monles vehemenler. Aspectus Domini 
dura dissolvit, et obstricta in liqui-[p. 79]- 
dum vertit, ut ex hoc clareat quod Isaias 
expressit, quoniam Deus ignis est vivax, 
accedentes non ad mortem consumens, sed 
ad puritatem eliquans : Quis habitabit ex 
vobis cum igne devorante ? aut quis am- 
bulabit ex vobis cum ardoribus sempiter- 


. nis? ? Idcirco ergo quoscumque aspexerit, 


et suo calore strinxerit, illico liquefacit. - 
Posteriori itaque tempore, quum miseratus 
gentes, aspexisset eas quas per Christum 
suum redemtione dignissimas judicaret, sta- 
tin a duritia defluxerunt ; hoc et etiam 
Ezechiel propheta testatur Auferam a 
vobis cor lapideum, et dabo vobis cor car- 
neum?. Sic itaque gentes defluxerunt, quum 
in erroribus homines sunt molles, ut duritia 
idololatriz caruissent. 

Montes quoque dissoluti potentes sine 
dubio sseculi sunt agnoscendi, vel instruc- 
tissimi sapientes, quos a proprio obstina- 
tionis nodo dissolvit, et ad perceptionem 
fidei eliquavit. Sed et regibus et imperato- 
ribus poterit coaptari, quos velut montes 
amplissimos videmus calore fidei dissolutos, 
ut infidelitatis compagine caruissent. 

Moraliter quoque, si me meus Redem- 


(1) Jo. 1, 29; (2) Is. 33, 14; (3) Ez. 11, 19; 

tor aspicere condignetur, gentes asperas 
carnalium morum et barbaro motu viventes 
in solitudine pectoris mei, defluere compel- 
lit et ad nihilum revocari, donec impugna- 
tio carnis adversus spiritum  conquiescat. 
Montes quoque altissimos sensus sine du- 
bio extollentes se adversus scientiam Dei 
et veritati obicem opponentes coelestis sa- 
pientizee dono dissolvit ; ut humana scientia 
Christo, non Diabolo famuletur. 


VIII 


Defluxerunt colles &ternales. Colles seter- 
nales, qui de coelo lapsi, sunt demones; 
amota gratie firmitate, defluxerunt vitiis 
carnalibus obsequentes. Vel qui inter Deum 
et homines in ductu [et] cultu erroris, velut 
se quidam opposuerant colles, transitum 
mortalibus adimentes ad coelestia trans- 
meare : quos Dominus virtutis suze quodam 
igne flammavit, et ad defluxionis inertiam 
coarctavit, ut viantibus spiritaliter nequeant 
obviare, sicut Isaias ait, ex persona Domini 
colloquentis Viam facite, prabete iter, 
declinate de semita, auferte offendicula de via 
populi mei!l, ut videlicet transeuntes ad 
Deum, nullis impeditionibus capiantur. 

Itinera &terna ejus pr& laboribus vidi. 
Laborandum est ad ceeterna itinera przvenire ; 
non quiete, nec otiosé, sed afflictione opus 
est et labore, in quibus Paulus exercitio 
fruebatur Sed exhibeamus nosmet ipsos, 
sicut Dei ministros, in multa patientia, in 
tribulationibus, in necessitatibus, in angustiis, 
in plagis?, et csetera quz narravit. Ista 
sunt itinera sempiterna : quoniam inde 
zternitas invenitur. 

Ipse tamen versiculus ad utramque potest 
referri personam, secundum distinctionis 
differentiam. Dici enim potest Itinera 
&terna ejus prz laboribus vidi, vel pre labo- 
ribus ejus, id est passionibus Christi, itinera 
zeterna vidi. Ab ipso enim revelata sunt, dum 
se crucis ignominice subdidisset ; aut certe 
ejus itinera eterna prz laboribus vidi, quibus 
oportet spiritales viros per gratiam erudiri, 
ut in laboribus plurimis arctam et angustam 
transeant viam. 


IX 
Tabernacula ZEthiopum expavescunt, taber- 
nacula ierre Madian. 


JEthiopissam Moyses accepit uxorem, si- 
mulque Madianitam, filiam Jetro, sacerdotis 


(1) Is. 57, 14; (2) II Cor. 6, 5; 

Madian : non utique duas, quod nulla lectio 
demonstravit, sed unam uxorem accepit. 
Madian quippe sthiopicis solitudinibus at- 
[p. 80]-que sgyptiacis confinis est. Lege 
Moysen fugientem ex /Egypto et Madianz 
finibus devolutum, et cognoscis provincias 
esse confines. /Ethiopum tabernacula corda 
sunt gentium, /Ethiopibus coaptata, quod 
infidelitatis nigredine caligarant; vel quia 
illic daemones, sine dubio /Ethiopes, moraban- 
tur. Tabernacula vero terre Madian sstimo 
melius significare pectora Judsorum, quia 
Madian Abrahs fuerat semine procreatus, 
et Cethure concubinze partu profusus. Ob 
hoc isti tali significatione prolati, quia, etsi 
patriarche posteritas sunt, degeneraverunt 
tamen in matrem. Completa videntur obtu- 
tibus nostris, quod pavore concussa sint 
utriusque populi corda, dum adventus Do- 
minici presentia terrerentur. 

Secundum latitudinem vero sapientiz spi- 
ritalis, hareses /Ethiopum tabernacula non 
inutiliter cognoscuntur ; in quibus dc:emones 
sine dubio commorantur. Tabernacula vero 
terrzee Madian synagogse sunt Judzorum, 
propter stirpem Moysi Madianite matre 
prolatam quie terrore sunt Dominice 
presenti: conturbata, virtutis propriz medi- 
cinam solo jussu quum daret infirmis. 


X 


Numquid in fluminibus ira tua est, Domine, 
aut in mari est impetus tuus ? 

Interrogative propheta fabulatur cum Deo, 
propter ejus cognitam bonitatem : Numquid 
in heresibus ira tua est, Domine? que 
flumina nomine demonstrantur, pro eo quod 
aliis transeuntibus, succedendo, ali: oriuntur. 
Non aliter quam fluminum aqua discurrunt, 
in quibus unda priores undis sequentibus 
expelluntur; sic quoque in se nequeunt 
hzereses permanere, sed antiquis decedentibus 
nova succedunt. Aut in mare, id est in 
infidelibus, impetus tuus ? Nimirum ira Dei 
hereticis supervenit ; pro eo quod exce:ecatis 
mentibus fallaciam zstimant veritatem. Sum- 
ma est enim indignatio Dei ccecitas mentis. 
Nam si tu quempiam velis crudelius cruciare, 
ereptis oculis cccitati condemnas qua 
summa est crudelitas tormentorum. Simile 
quoque ac deterius est, erepto lumine mentis, 
animam subdere czecitati. Certe, illud tempo- 
rale male, istud est sempiternum. Et prop- 
terea iram Domini in fluminibus dixit esse, 
et impetum in mari, quia omnis czcitas 
infidelibus cumulatur. Hszreses enim, etsi 
parum quid vident, tamen quia imaginem, 
non veritatem luminis habent, non aliter 

quam si, clausis oculis, ignis lumine quispiam 
radietur. Splendorem quidem non videt, 
imaginem tamen quamdam sibi preluden- 
tem agnoscit. Infideles vero lumine sunt 
universo privati. Joannes quoque in Apoca- 
lypsi testatur phialam ire Dei super flumina 
et mare fuisse diffusam, et omnem animam 
vivam illic fuisse defunctam!. In eo enim 
phiale ire Dei dicitur, pro eo quod ejus 
indignatione damnati potari dicuntur, ita 
Jeremiz testante : Sume calicem vini furoris 
hujus de manu mea, et potabis ex eo gentes ad 
quas ego mittam íe?. Hsc itaque phiala 
furoris Domini in fluminibus et in mari, 
in heresibus et infidelibus effusa, omnem 
animam vivam occidit, morte videlicet 
spiritali, percussit omnes ibidem commoran- 
tes. Nam quod ait : animam vivam in flumi- 
nibus et in mari fuisse defunctam, et licet 
nihil sit vivum in hzresi atque infidelitatibus 
constitutum, tamen vivunt quibus est vitalis 
spiritus per errorem ablatus. 


XI 


Quoniam  ascendis super equos (uos, et 
equitatus tuus sanitas. Et quid, nisi intel- 
lectuales sunt homines, qui per obedientiam 
cervicem mentis inflectunt, ut Dominica 
valeant praecepta sufferre ? Apostoli ergo 
equi sunt, qui Domino norunt dorsa suppor- 
tando prebere; tales isti sunt equi quorum 
cursu mundum circuit universum. Et omnis 
equitatus Domini, populus videlicet bea- 
torum, sanitas. sunt, vel quod a Domino 
seeternam capiunt sanitatem, vel quia cseteris 
credentibus salutem impendunt. Visitabit 
[p. 81] enim Dominus domum Juda et consti- 
tuet eam quasi equum glorie in proelio ?. 

Ii sunt equi quos Salomon, rex Jerusalem, 
de Choa et de 7Egypto pretio certo mercatur, 
ut epulum cibarie spiritalis in Jerusalem 
ccelestem accipiant, et regalibus famulentur 
officiis. Pr:edicatores enim verbi coelestis de 
Choa insula, qua significatur gens Juda, 
pro eo quod infidis, velut mari, fuisset 
gentibus cireumdata. Et de /Egypto idolo- 
latri: comparantur equi, non minus quam 
centum quinquaginta siclis. Quadrigze vero 
sexcentis, sicut Hegnorum historia refert. 
Quid ergo est equum centum quinquaginta 
siclorum pretio comparari ? quadrigam vero 
sexcentis ? Revertere, lector, et abdita 
mysteriorum secreta rimare, et invenies quod 

: debeas admirari. Omnis homo equus est, et 
ascensorem proprium habet : si fidelis et 
bonus est, Christum habet ascensorem ; si 


(1) ef. Apoc. 16, 1-21; (2) Jer. 25, 15; 
(3) Zach. 10, 3; 

malus et infidelis, diabolum. Equus ergo 
Salomonis centum quinquaginta siclos com- 
paratur, qui Christum credit in carne venisse, 
quae quinque sensibus constat, et annorum 
triginta baptismi gratiam percepisse. Quin- 
quies enim triginta centum quinquaginta 
faciunt; hoc pretio coemitur, quo pretio 
equus /Egypto comparatur. 

Si vero quadriga fuerit, sexcentis emitur 
siclis quum enim Singuli catechizandi 
offeruntur, singuli equi sunt ; ubi vero puri- 
ficandi deponuntur in fonte, jam quadrigz 
ligantur. Quatuor quippe sunt professiones 
ad quas fideles proficiunt universi aut 
enim ad spiritalem conversationem accedunt, 
aut virginitati servands deputantur, aut 
continenti: viduali segregantur, aut conju- 
gali societate nectuntur. Haec quadriga 
emitur sexcentis siclis nomen videlicet 
Jesu ascriptum accipiunt in cordibus suis, 
quum facti fuerint filii Dei, et dicatur illis : 
Et ascribam nomen Dei mei super eum, 
JESUM vero quum dicis, secundum litterarum 
numeros latinarum, sexcentos numeros habet. 
Quod nomen quum quisque renatus ascriptum 
super se perceperit, sexcentis comparabitur 
siclis. Negotiatores enim verissimi Salomonis, 
ministri videlicet spiritales, accepta pecunia, 
unus enim quinque talenta, sequens duo sus- 
cepit ; sed ad eorum similitudinem, plurimi 
servi alia plurima talenta perceperunt, et 
non desinunt equos et quadrigas quotidie 
regi proprio comparare. Et quamvis diversitas 
sit equorum, quia unus quisque proprium 
habet donum a Deo, uno tamen pretio omnes 
pariliter comparantur ; quia una fides est, et 
unus est Christus. Hoc autem pretio de 
JEgypto infidelitatis, de Choa gentis judaicz, 
de Syria schismatis, et de Cethim heresis, 
equi vel quadrige pretio comparantur : 
Non corruptilibus auro et argento, sed sanguine 
unici quasi filii Dei ?. 


XII 


Extendens  extendis arcum 
sceptra, dicit Dominus. 

Arcus extensio Dominici corporis est in 
ligno crucis distensio, quod super aereas 
potestates et sceptra spiritalia distentum est : 
Transduxit enim omnem principatum et 
potestatem, palam triumphans, et affigens 
eos in ligno crucis su&?, ut ibi Diabolus 
frangeretur, ubi Dominus necaretur. 

Nec vacat quod ait : Eztendens extendis 
arcum iuum. Quum enim Dominus meus 
Jesus Pilati verberibus aptaretur, extensus 


tuum super 


(1) Apoc..3, 12; (2) I Petr. 1; 185: (9)9G0H 
2, 14-15; 

est semel; et quum Ppatibuli figeretur in 
ligno, extensus secundo, ut impleretur quod 
dictum est : Eztendens extendis arcum tuum. 

Alio quoque sensu potest intellectus habe- 
ri : dilatans dilatasti Evangelium tuum 
super omnia regna mundi ; de quo sagittz 
prodeunt, corda durissima jaculantes, ut 
convenientius edicatur : Sagitte tue acute, 
potentissime, populi sub te cadent!, ut vulne- 
rati doleant et elisi mala pristina [p. 82] 
recognoscant. Extensum est autem quum 
primum  pra&dicaretur Hebrseis; deinceps 
extendi non cessat, quum gentibus nuntiatur, 
ut extendens, ait, extendas arcum tuum. 

Nec illud abhorret curioso lectori, ut arcum 
extentum judicium futurum agnoscat ; quod 
manifestabitur regnis tam spiritalibus quam 
etiam carnalibus ; quia sicut homines, ita 
potestates quoque aerie judicabuntur 
ut extensus arcus Domini demonstretur. 
Quem arcum extendens nunc in presenti 
seculo predicando, extendet in futuro seve- 
rius exsequendo. 


XIII 


Fluminibus scindetur terra. 

Ilis utique, quorum adventu letificatur 
civitas Dei, et de fonte paradisi orti sunt 
ut irrigent superficiem universe telluris. 
Dona ergo Spiritus sancti flumina sunt, 
terram cordium humanorum scindentia vehe- 
menter. Przedicatoribus quoque convenienter 
aptantur, qui terram scindunt, dum animas ab 
infidelitatis radice divellunt, ut eas cultu 
repleant spiritali. Alio quoque sensu, hec 
intelligentia dilatatur : sacrorum volumina 
librorum flumina sunt fluentis dulcioribus 
cumulata, quibus christiana plebs scinditur, 
velut terra compunctionibus saturanda 
quod si diversitates fluminum quzras, intel- 
ligis quantis diversitatibus mysteria przcel- 
lentur. 


XIV 


'Est fluvius rapidus igneusque de Domini 
sede currens, sicut Danielis liber ostendit : 
Aspiciebam, donec throni positi sunt, et 
Antiquus dierum sedit vestimentum ejus 
quasi nix candidum?. Et sequenter : Fluvius 
igneus rapidusque egrediebatur a facie ejus ?. 
Inundatio Sancti spiritus demonstratur. 

Et est fluvius Chobar, juxta quem Ezechiel 
populo. prophetabat. Chobar interpretatur 
Gravitudo, sive Onus. Legis precepta sunt 
gravia et onusta, de quibus Petrus ait : 


(1) Ps. 44, 6 ; (2) Dan. 7, 9 ; (3) Dan. 7, 10 ; 

Quid vultis imponere gentibus jugum grave, 
quod neque nos, neque patres nostri portare 
potuerunt! ? Et Jordanis fluvius est, in quo 
venientes baptismi gratiam ad fontis simili- 
tudinem consequuntur. Sunt quoque flumina 
Babylonis, ubi Dei populus deflet : Super 
flumina Babylonis, illic sedimus et flevimus, 
dum recordaremur tui, Sion?. S:scularium 
cupiditatum violentissimi sunt tractus, super 
quos sancti flentes et gementes insidunt, quia 
se eis non commiscunt. Nec non flumina 
JEgypti in quibus musca zgyptia commo- 
ratur : In die illa sibilabit Dominus musc&e 
qu& est in extremo fluminum Egypti ?*. Volu- 
bilitas est eloquentic s:zecularis, in cujus 
extremo musca insidet falsitatis : novissima 
enim ejus mendacium ; quam eloquentiam 
fallacem occidit Dominus, quia veritas ejus 
aquis dulcedinem potantibus praebet, et qui 
potaverit aquarum inundantias, abundabit : 
Qui autem biberit ex aqua quam dedero ei, 
flumina de ventre ejus fluent aqua vive. 
Dona sancti Spiritus demonstravit. 

Quid etiam de fluminibus Damasci dice- 
mus, Abana et Pharphar, quie leprosum 
Naaman non potuerunt mundare ? et si non 


'Ssibi auxilium de israelitico fonte quzesisset, 


nimirum in lepra mansisset. Abana Lapides 
ejus, sive Fortitudo ejus interpretatur ; 
Farfar, Fodientes, sive Dissipantes. Hxeresi- 
bus sunt hec vel schismatibus coaptanda. 
Nam h«c vera sunt flumina Damasci. Damas- 
cus interpretatur Sanguinem potantes, non 
corporum, sed animarum quas occidunt, 
dum a Christo seducunt, in quibus lepra 
peccati mundari non possit. Abana, Lapides 
ejus sive Fortitudo ejus ; non Dei lapides, 
nec fortitudo, sed ejus; sine dubio hzresis 
confidentis in se, non in Deo. Far-[p. 83]-far 
vero Fodientes sive Dissipantes, qui sunt 
intelligendi, nisi qui se de populo dissipave- 
runt christiano ? et fodientes sunt, ut sepul- 
cra faciant mortuorum ? Sepulcrum patens est 
guttur eorum? : quem effodiendo aperiunt, ut 
veraciter ANT dissipatas hzreses, nisi 
ad fontem baptismatis veniatur. 


XV 


Videbunt te, et dolebunt populi. 

Per fidem Domino revelato, peccatorum 
dolor universos poenitentes affligit ; mise- 
rationem credunt gestorum reddere proprio- 
rum a Deo. Videbunt eum populi et dole- 
bunt se in prasteritum deliquisse. Nec illud 
est moraliter omittendum, quod interiores 


(1) Act. 15, 10 ; (2) Ps. 136, 1; (3) Is. 8, 
18; (4) Jo. 7, 38; (5) Ps. 5, 11; 

sensus, tamquam populi, quum te viderint 
per fidem compunctione repleri, dolebunt 
gemendo et lugendo, si quo modo Domino 
quem viderint, valeant sociari. Hic sensus 
future quoque revelationi concurrit, sicut 
Zacharias in visione vidit prophetali : Quod 
quum Dominus in majestate claruerit mani- 


festus, tunc tribus et tribus, familie et 
familie, luctuosis lamentationibus  ulula- 
bunt !. 


Aspergens aquas in itineribus suis. Ubique 
Dominus miraculorum aquas aspersit, et ubi 
bonum przsentie proprie deferebat, sani- 
tatum gratiam conferebat. Hoc itaque intelli- 
gendum agnosce : Aspergens aquas in itineri- 
bus suis ; ostendens miracula in transitibus 
suis. Aquas quoque baptismatis spargit in 
locis et cordibus, ubi se voluerit invisibiliter 
declarari. Multum iste me sermo commovit, 
quod ait : Aspergens aquas, et non fundens. 
Hoc etiam David adjecit : Asperges me hysso- 
po, et mundabor?. Et in Levitico : Tinguens 
digitum in sanguine, et asperge septies contra 
altare ?. Quod enim spargitur, non uno impetu 
funditur, nec uno in loco plenitudo tenetur, 
sed variatim quod aspersum fuerit funditur. 
Non ignarus David se in totum mundari non 
posse, dum vivit in carne mortali, aspergi 
se potius hyssopo et in posterum mundari 
poscebat, ut, etsi plenissimam munditiem 
obtinere non posset, tamen apprehenderet 
quantum vitse sufficeret sanctiori. Aspergit 
aquas in itineribus suis, quia non in uno 
impetu baptismatis aqua vel torrens super 
faciem terrz contingit, verum in locis diver- 
sis, per Ecclesiam et templa divina, aspergine 
diffusa et variata. Et ubicumque Dominicze 
transitus przsentice declaratur, vel ubi nomen 
ejus in laudibus invocatur, ibidem aqu: istz 
salubriter asperguntur. 


XVI 


Dedit abyssus vocem suam ab. altitudine 
phantasie suz. 

Post passionem te occulta penetrante in- 
fernij, abyssus universa vocem altitudine 
immensitatis expressit, quum Christi se 
libertate videret rapi. Nec non auctor abyssi 
Diabolus non incongruenter est abyssus 
agnoscendus, sicut etiam mors dicitur ; 
[p. 84] quia mortis est caput : Ubi est, mors, 
aculeus tuus ? Hec mors sive abyssus dedit 
vocem suam gemitus et doloris, quum tantam 
sibi populorum predam, quam ab initio 
possederat, vidisset auferri. Sed fortasse 
minus credas sermonibus meis : Isaiam tes- 


(1): cf; Zach, 12,.11-14 ; (2) ^Ps:»50,, 9.5 
(3). Lev. 14, 27 ; (4) I Cor. 15, 55; 

tem in medium producamus Numquid 
tolletur a forte preda, aut quod captum fuerit, 
a robusto salvabitur ? Quia hec dicit Dominus : 
Equidem captivitas a forte tolletur, et quod 
ablatum fuerit a robusto, salvabitur !, 

Nam quia ululaverunt fortitudines con- 
trariz, et doluerunt propria spolia perdidisse, 
quod nemo negat, nisi qui minoris malitiz 
diabolum arbitretur, aut omnino quod pertu- 
lerit, non sensisse. Sed talia ludibria sunt 
et inepta. Magistros potius veritatis adverte, 
quorum tibi tantum notitiam introducam, 
ut tuum sit, lector, curiosius interna rimari. 
Jeremias vastationem Moab et ululatum 
describens, sub figura principum mundi : 
Per omnia, inquit, fecta Moab, et in plateis 
ejus omnis planctus, quia contrivi Moab, 
sicut vas inutile, ait Dominus ?. Isaias quoque 
testis est devocandus : Super hoc expediti 
Moab ululabunt. Anima ejus ululabit sibi 3. 
Et iterum : Super fecta ejus et in plateis ejus 
omnis ululatus. Doluerunt itaque se fuisse 
populi spoliatos, et dolent quotidie deprz- 
dari; unde nos etiam non desinunt impug- 
nare, si forte de suis rebellibus aliquos 
valeant captivare. 

Alia dicantur, quibus aut favet gratissimus 
lector, aut quod obscurum est, ingratus 
advertet. Abyssum Judceam plebem zstimo 
demonstratam, quz vocem dedit ab altitudine 
phantasie cordis, quando crucifigendum 
Dominum animum animosis vocibus extor- 
quebat, et quod impetum cogitationum 
cordibus conceptum per phantasiam, perpe- 
trarant, hoc in opere fieri vocibus flagitabant. 


XVII 


Elevatus est sol, et luna stetit in ordine 
suo. In altitudine crucis justitie sol elevatus 
est, occasurus injuria passionum ; ef luna stetit 
in ordine suo, et Ecclesia clarificata est in 
ordine distributo. Clare mihi videtur hic 
locus ex Actibus apostolorum exponi, ubi 
nubes candida Jesum sublevavit in ccelum 4, 
ut sol appareret elevatus ; et luna carnis 
assumtz, immortalitatis plenitudinem conse- 
quuta, staret ad dexteram majestatis, ubi eam 
summus ordo decrevit ; sicut Stephano 
martyri paruit revelata, quum Jesum vidisset 
stantem ad dexteram majestatis 5. 

Idem sol in typo stetit in Gabaon, et luna 
in valle Agilon, quum Josue jussionibus 
obediret, et super mensuram unius diei 
tempus longissimum przlongaret. IHwc, in 
quo fuisset fine conclusus, lectio memoravit. 
Gaba Colles interpretantur excelsi ; Achilon, 


(1) Is. 49, 24 ; (2) Jer. 48, 38 ; (3) Is. 15, 
3-4 ; (4) ef. Act. 1, 9 ; (5) Act. 7, 56; 

Ab initio. Sol ergo noster intellectualis stat 
super colles excelsos et super altitudinem 
spiritalium sublimitatum ; et non exstingue- 
tur, nec defectum splendoris perferet natu- 
ralis ; luna vero in vallem Achilot, quz inter- 
pretatur Ab initio. Ergo ab initio luna est ; 
a constitutione quippe mundi Ecclesia con- 
gregatur, sed tamen donec mortaliter vivit, 
in valle, non in colle subsistit. Vel certe ille 
ab initio, vel a principio intelligendus est, 
qui primus est et novissimus, et qui ait : 
Ego sum principium, quod et loquor vobis !. 
Sed hoc principium factus est in convalle, 
dum infirmam carnis substantiam assumsis- 
set, vel tamquam in convalle, hoc est commo- 
ratus in mundo; super eo Ecclesia stetit 
ut luna, nec mota est, quoniam fundamentum 
ejus est Christus. 


XVIII 


In lumine jacula tua ibunt, in splendore 
coruscationis arma tua. 
[p. 85] 

Isaias ait : Dominus sicut vir fortis egre- 
dietur, et sicut vir proeliator suscitavit ze- 
lum?. Si vir proeliator est, necesse est eum 
jaculis uti, quz in lumine, non in tenebris, 
vadunt. Jacula itaque ejus verba sunt 
Evangelii, lumen conferentia cordibus per- 
cussorum. Istis enim jaculis transfixi, ca- 
piunt luminis claritatem, non vulneris fcedi- 
tatem. Arma quoque Scripturarum sancta- 
rum in splendore coruscationis incedunt, 
quia fulgorem revelant sempiternum cordi- 
bus czecatorum. 

Hoc et apostolis, ceterisque in verbo di- 
vino sapientius expeditis, recte concurrit, 
quod et ipsi arma sint vel jacula Salvatoris ; 
per eos enim intellectualiter inimicos expug- 
nat, subditos salvat. 


XIX 


In comminatione (ua minorabis terram, 
et.in furore tuo deduces gentes. 

Expletum nostris oculis contemplamur 
quod predictum prophetali vaticinio recor- 
damur. Comminationibus humanam natu- 
ram velut terram Dominus minoravit, quum 
cognita "veritate, cognoscit vane mentis 
non debere prsesumtionibus confidere, quz 
cognoscit humili debere colla subdere Sal- 
vatori. Nimis humana presumtio minora- 
tur, et in divinis comminationibus humi- 
liatur, quum didicerit Maledictus homo 


(1) Jo. 8, 25; (2) Is. 42, 13; 

qui confidit in homine! ; sed qui gloriatur, in 
Domino glorietur?. Lege Jonam, lege et 
Ninivitarum principem, postposito poten- 
tatu, Dominica comminatione prosterni, et 
efficacius perspicis terram comminationibus 
minorari. 

In furore tuo deduces gentes, quo per- 
cussus est daemonum principatus, et idolola- 
trie populus oblitus. Ad hoc dictum est : 
Et in furore tuo deduces gentes. Deduces 
etiam per gratiam ad finem, d:smonibus 
amputatis. Alioquin diceret : Et in furore 
luo percuties gentes. Sed nunc : deduces gen- 
tes adjecit, sicut alio dictum est loco : Qui 
deducis velut ovem Joseph?. Comitatu enim 
proprio Dominus spiritualiter suum popu- 
lum antecedit, ut deduci possit ad gratiam 
veritatis, cujus commendatio in Israeliticis 
est manifesta, quos quadraginta Dominus 
annis non deseruit in deserto. 


XX 


Existi in salutem plebis tue, ut salvos 
acias electos tuos. 

Ad salutem humani generis exivit Jesus, 
vel de occulto suo, ubi latebat absconditus, 
priusquam se mentibus. mortalium intimas- 
set; vel de utero Marix, unde Deus abs- 
conditus egressus est in salutem. Si enim 
absconditus non fuisset, nec Isaias dixisset : 
Tantum in te est Deus, et non est absque 
te Deus. Vere tu es Deus absconditus, Deus 
Israel Salvator *. Si ergo Deus absconditus 
fuit, exivit ad nos ut fieret manifestus, 
suaque manifestatione salvaret electos. 


XXI 


Misisti in capita inimicorum — mortem. 
Historice, persequutorum principibus ac regi- 
bus mortem Deus intulit, quibus propo- 
situm fuit nomen christianum auferre. Ali- 
ter, in principibus demonum mortem tuo 
adventu misisti, vel certe in principibus 
gentium, idolis sine dubio, quorum prin- 
cipatui subjecta gentilitas deseruit Creato- 
rem. Sed et de hereticis non inutiliter 
agnoscitur, quorum principibus, utique sa- 
cerdotibus, mortem veritatis agnitor minis- 
travit. Moraliter quoque congruentius coap- 
tatur. Capita inimicorum cogitationes sunt 
vitiorum, quas dum percutit Dominus omne 
corpus inimicorum prosternit. 


(1)^Jeér, ^17, 15 ; (2) T! Gor, 1,31; (3) Ps: 
79, 2,5*(4) 18. 45,:15 ; 

[p. 86] 


XXII 


Resuscitasti vincula usque ad collum. 

Ex humanis spiritalia vincula recognosce : 
omnis enim qui dignus est alligari, siqui- 
dem culpa brevis est, una manu vel uno 
pede vincitur. At si gravior, duobus pedi- 
bus, fortasse etiam utraque manu super- 
vincta tenetur. Quod si nefarii sceleris cri- 
mine prasgravatur, toto simul corpore, ipso 
quoque collo catenis durioribus alligatur. 
Ex visibilibus invisibilia recognosce. Et in- 
telligis semen Adam, cui ferreum trans- 
gressionis superjectum est jugum a nati- 
vitate sua, repletum esse vinculis usque ad 
collum ; sed hoc nesciebat priusquam fuis- 
sent, Christo manifestante, monstrata. Quum 
enim culpam prioris hominis nesciremus, 
et in ilius lapsu nostra quoque necdum 
damnatio claruisset, vincula minime nobis 
inherentia fuere declarata. Sed nunc reve- 
lata sunt per agnitionem fidei usque ad 
collum. Ut nihil ultra sit quod deterius 
debeat superaddi, nisi quod tantum pro 
solatio aarumnarum habemus liberum caput, 
qui Christus est; cujus gratia subsequens 
quoque corpus credimus liberari, quia vin- 
culis humani delicti non fuit subjugatum. 
Idcirco usque ad collum vincula perve- 
nerunt. 


XXIII 


Pracidisti 
tentium. 

Historicus sequitur intellectus capita 
potentium imperatores, regesque cognosce 
quos Dominus precidit, quum jugo fidei, 
subjugavit. Itidem alio intellectu : In pa- 
vore mentis capita potentium  pr&cidisti, in 
excessu revelationum superbiam dz:monum 
destruxisti. Neque enim corporaliter sci- 
mus damones esse destructos ; sed per ex- 
cessum mentis spiritaliter credimus inter- 
emtos. Hoc quidem potest etiam ad prin- 
cipes schismatum revocari quorum capita 
utique eorum audaciam Dominus est prze- 
cisurus. In timore quoque ac terrore de- 
nuntiati judicii capita potentium, philoso- 
phos utique gentium, humiliasti ; ut qui 
nobis falsitatum doctrinis populum capere 
consuerunt, ipsi magis nov: fidei subde- 
rentur doctrinis. Moraliter, capita poten- 
tium cogitationes sunt vitiorum, quas prze- 
cidit Dominus, quum timore mentem fide- 
lem compungit, ut, przcisis capitibus, omne 
corpus languescat carnalium vitiorum. 


in pavore mentis capita po- 

Movebuntur in ea gentes : in precisione 
utique capitum gentes movebuntur ad fi- 
dem. Impedimento enim daemones fuerunt, 
ne gentes Dominum cognovissent. Non so- 
lum ipsi, verum etiam satellites, philosophi 
utique atque hzretici, precisi sunt, tam- 
quam abjicient obsistentes, ut plebes mo- 
veantur ad fidem. Spiritali utique, non cor- 
porali motu movebuntur, dum ab infide- 
litate transferuntur ad fidem, que se alterna 
exaltatione compellunt, Isaia dicente : Ef 
fluent ad eum ommnes gentes ; et ibunt populi 
multi, et dicent Venite, ascendamus ad 
montem Domini et ad domum Dei Jacob ; 
et docebit nos vias suas, et ambulabimus 
in semitis ejus!. Gentes quoque spiritales 
daemonum movebuntur ad lapsum, ut re- 
linquant quos tenebant captivos. Nec mo- 
ralis displicet intellectus interne gentes 
cogitationum movebuntur ad fidem. "Vel 
certe quum fueris in spiritu commutatus, 
gentes vitiorum movebuntur, dum a virtu- 
tibus expelluntur. 


XXIV 


Adaperiant ora sua, sicut pauper edens 
in occulto. Mos est inopum ex angustia vic- 
tum abdito edere et avide quod illatum 
[p. 87]: fuerit devorare. Et certe quotiens 
fames in Scripturis aliqua designatur, non 
nisi pauperes alimoniam invenis exoptare. 
Divites autem quorum ex corde prodiet sic- 
ut adeps iniquitas?, nullam inopiam sen- 
tiunt gratie spiritalis ; propterea nec satu- 
rari possunt, quod desiderio non inqui- 
runt : Divites enim eguerunt et esurierunt ?. 
Divites carnis spiritalibus eguerunt  ali- 
mentis. Prudentissime lector, mysteria reco- 
gnosce : Adaperiant ora sua, sicut pauper 
edens in occulto. Gentes sstimo, qua con- 
vertuntur ad fidem; non aliter aperiunt 
ora mentis ad comedendum panem cceles- 
tem Scripturarum sanctarum, [quem] in 
occulto spiritu [sicut] pauperes edunt. 

Non immerito ait : in occulto, quia in co- 
gitationibus ista invisibiliter, non operibus 
visibiliter consummantur. 

Alium quoque sensum congruenter in- 
tueor coaptandum Adaperient ora sua 
sicut pauper edens in occulto. Gentes con- 
versz ad gratiam adaperient ora, alios con- 
vertendo comedere, sicut pauper in occulto. 
Comedit Petrus, cui dictum est : Mactía et 
manduca*. Non ut cibum corporaliter, sed 


(1) Is. 2, 3 ; (2) Ps. 72, 7 ; (3) Ps. 33, 11; 
(4) Act. 10, 13; 

ut populum comedendo intellectualiter con- 
vertisset. Et ad hoc in occulto, quia ista 
sensibiliter consummantur. Moraliter, ad- 
aperiant ora sua gentes vitiorum internz, 
volentes suis desideriis saturari, sed non 
percipiunt cibum, quia peccandi eis licen- 
tia submovetur, quamvis in occulto, sicut 
pauper Diabolus, aperiant ora, quibus pec- 
cato saturari conquirant. 


XXV 


Introivit timor in ossa mea, et infra me 
turbata est virtus mea. Magnitudine timoris 
propheta percussus, ipsa quoque ossa sua 
dicit terebrata fuisse, et virtutem infra se 
conturbatam, siquidem assolet timoris acu- 
leus totam fortitudinem  conturbare, et 
ipsa quodammodo quibus caro firmatur, 
ossa debilia penetrare. Melius hoc ad Eccle- 
si:f conferimus sacramentum : cujus ossa, 
spiritales videlicet, in persequutionibus con- 
turbantur, et omnis virtus constantize quz 
in ilis est, infra eos turbatur. Non supra 
eos, sed infra eos. Si enim subditi timori 
cesserint, supra eos turbata est virtus eorum. 
Si autem concussi quidem fuerint, sed tamen 
non victi, infra eos turbata est virtus eorum. 

Introivit timor in ossa mea, et infra me 
turbata est virtus mea. Mira mihi distribu- 
tio sapientie demonstratur : aliud est enim 
ossa timorem intrare; aliud timorem super 
unumquemque venire : Timor et íremor 
venerunt super me, et conterxerunt me te- 
nebre!; aliud propter timorem in utero 
concipere : Propter timorem tuum, inquit, 
Domine, in utero concepimus et parturivimus 
spiritum salutis tue, quem fecisti super 
terram?. Si ergo decet inquiri quando timor 
intrat in ossa, quando veniat super homi- 
nem cum tremore, quando propter timorem 
utero concipiatur, lector eruditus agnoscit. 
'Tunc demum timor intrat in ossa, quum 
aliquantulum mentis constantia, fortitudo 
et longanimitas timore terrentur : iste 
sunt enim virtutes qu:e mentis ossa signifi- 
canter ostendit, in quibus timor dicitur 
penetrare, quum aliquantulum a propria 
firmitate moventur. Quando vero simul 
timoris violentia ipsam mentis rationem 
perturbat, ut desperatione super nos veniat 
Quod etiam, si tantum  inhszserit 
cordi, ut omnino develli non possit, non 
solus timor venit, sed comitem secum 
tremorem adducit. At vero, quum ille delec- 
tabilis timor, ex compunctionis dulcedine 
suscitandus, venit in nobis, ut ejus desiderio 


(1) Ps. 54, 6; (2) Is. 26, 18; 

[p. 88] provocati, mentis utero concipiantur 
ea quz pertinent ad salutem, propter timo- 
rem concepimus. Has differentias sapiens 
lector agnoscat, et plura sunt semina quz 
relinquere malui studiosis, quibus ipsi, pau- 
latim, serendo ac metendo, uberiores in- 
telligentic congregent fructus. 


XXVI 


Requiescam in die íribulationis mezm, ut 
ascendam ad populum íransmigrationis mes. 

Tribulationi requies non concordat. Quies 
enim inquietatur, contribulatur affectus nec 
requiem sumit; nisi fortasse tribulationem 
mortem intelligas passionis. Et hoc adjecit : 
Requiescam in die mortis mea, ut ascendam 
ad populum íransmigrationis mea, qui mo- 
riendo jam de terris transmigravit ad cce- 
lum. Non tamen immerito congruit Salvatori 
qui in die passionis et tribulationis requievit 
in cruce, ut transmigrando de terris, ascendat 
ad populum angelorum, aut ad eum quem 
fecerat ab inferis transmeare. Vel ad gentiles 
intellige quos ab infidelitatis terra ad coeles- 
tem commorationem transmisit, dum ad 
eos a Judzis ineffabiliter transmigrasset. 


XXVII 


Quoniam arbor ficus non affert fructus, et 
non erit generatio in vineis. Simplicis histo- 
rie sequimur intellectum ; ostenditur tunc 
demum sterilitas prevalere, quum iratus a 
suo populo Dominus transmigravit. Qu: 
res intelligentiam isto non capit loco, quia 
non ait : Ascendam ad populum transmi- 
grationis mez, ut arbor ficus et vinea non 
ferant fructus ; sed dictum est : « Quoniam 
ficus et vinea non ferunt fructus, ascendam 
ad populum meum. » Quiescente litterz 
sensu, evangelica sacramenta cognosce : ar- 
borem, intraturus Jerusalem, Dominus male- 
dixit ; statimque arefacta, nullos ultra red- 
didit fructus! ; Synagogs figuram ostendens, 
quia semel arefacta, ultra fidei non detulit 
fructus. Hsc ergo est arbor quse Deo non 
afferet fructus ; habens quidem folia doctri- 
narum, carens operum fructus. Sunt etiam 
arbores, verisimiles afferentes fructus, quos 
Specie tenus vides, in veritate non tenes. 
Si quidem auditorem inveniam cupidum, 
in profectu pergat mecum incessu communi 
ad studium Salomonis, ut ab eodem inqui- 
ramus quid in libro loquutus est quem Sapien- 
tiam appellavit : Descendente, inquit, igne 
in Pentapoli, cujus in testimonio nequitize 


(1)/cf. Mare. 11, 13-20 ; 


175 VERECUNDUS 176 


fumigabunda constat deserta terra et incerto 
tempore fructus habentes arbores!. Sic enim 
accipimus a magistris quod Sodomitica 
terra cineribus ubique fuit plena, arbores 
gignens fructibus plenas et diversorum 
varietate pomorum, malogranata, ficus, per- 
sica, et quacumque sunt alia. Ipso quidem 
visu vera jucundaque cernuntur; manibus 
attrectata, illico in cineribus fumeis resol- 
'vuntur, ut pulverem favillatim cum digitis 
conspicias glutinari. Quod confessor quo- 
que nobis sanctus presbyter Mustatius re- 
tulit, quod visu proprio respexisset, quum 
tempestate hretica Orientis fuisset parti- 
bus ex Africa devolutus. Testatus est hujus- 
modi poma írequentius contrectasse, qu: 
levissimo ipso tactu sic fuisse in aere cineri- 
cio resoluta, ut ipsum mutatione sua prz- 
venissent palpatum. Quod non isti sensui 
concurrere non videtur : arbor autem non 
afferens fructus, sed folia, Synagoga est, 
verbis legis ornata, fructus non habens 
operis sancti. Verisimiles vero fructus ha- 
bere, sed attrectatos in cineres commutare 
hsresum est deceptrix fallacia, quse vera 
promittit, sed falsa submittit. Sicut ergo 
in vineis sterilibus non erit generatio, ita 
nec in vinea Israel erit ultra generatio spi- 
[p. 89]-ritalis. Vinea enim Domini Sabaoth 
domus Israel est; quam nunc videmus 
sterilitate percussam et nullam posse sobo- 
lem reparare. Hoc quoque consonanter 
haeresi coaptatur, quz fieus propter austeri- 
tatem lactis, vinea propter fragilitatem 
nuncupatur sarmenti : quia et lac tribuit 
Scripturarum, sed nimis acerbum ; et fragili- 
tatem distortorum sequitur vitiorum. 


XXVIII 


Unde magis major questio suboritur 
cur evangelicam ficum unius maledicto 
verbi Dominus arefecit, quum deferendo- 
rum ífíructuum tempus quareretur incon- 
gruum ? Si enim tempus occurreret, et nate 
non fuissent in arbore ficus, recte sterilita- 
tis susciperet maledictum. At si congrui 
non fuerant dies, cur maledicto damnatur, 
qui inconvenienter non generando culpa- 
tur? Paululum omittamus discussionem 
singulorum sermonum, unde ratio plenius 
exhibetur : illud principaliter respondemus 
quod Jesus divin:x pietatis in se voluit ma- 
nifestare virtutem. Hominibus quidem tem- 
porum ordo servatur ; Deo vero, non sicut 
currit, sed sicut voluerit, tempus observat. 
Secundum se ergo fructus in arbore con- 
quisivit, cui sicut voluerit obtemperant ele- 


(1) Sap. 10, 6; 


menta, non sicuti nos quibus statutis metis 
tempora obsequuntur. Quando enim voluit, 
venit; et quando venit, fructus qusesivit, 
qui sibi propria potestate voluit obediri; 
ut tali comparatione Israelitas argueret du- 
riores, in quibus pro tempore descensionis 
sue fructum fidei conquisivit, sed nulium 
invenit. Idcirco gravi maledicto damnavit. 
Et certe quum quaerebat quod tempora pro- 
hibebant, si Dominice voluntatis ratio con- 
quiratur, inutiliter humana vanitas eleva- 
tur; sufficit enim ad factum rei Dominica 
voluntas, qui non humanis rationibus dis- 
cuti, sed ininvestigandis debet dispensa- 
tionibus contremisci. Plenam tamen ejus 
sermonis sententiam percurramus ; quia se- 
cundum litteram hzc sententia non potest 
inveniri, nisi quod tropologico sensu ju- 
daice plebi poterit conveniri. Cui quidem 
tempus fuerat ut crederet in Salvatoris ad- 
ventu, sed secundum duritiam ejus non 
erat tempus; idcirco est maledicto mulc- 
tata. 

Quoniam arbor ficus non affert fructus, 
et non erit generatio in vineis. Moraliter ficus 
et vinea in agro tui cordis habentur ; fides 
est et charitas, quz si proximo non prosunt, 
steriles in te dicuntur haberi. Adeo ficus 
una dicitur, quod una sit fides ; vites vero 
multa sunt, quia multa sunt officia charitatis. 


XXIX 


Mentietur opus olive, el campi non pra- 
stabunt fructum. 

Hoc quidem quotidiana experientia com- 
probamus, quod fructus jam pene in arbo- 
ribus maturatos videamus auferri; et hoc 
esse mendacium, quia quod promiserat de- 
ferendo, fefellerat amittendo. Hzc quoque 
de frugibus inferuntur. Sed nos altiora 
paululum inquiramus, et magistrum nobis 
Jeremiam  invocando qus&ramus. Olivam, 
inquit, uberem, pulchram, fructiferam, spe- 
ciosam vocavit Dominus nomen iuum!. Heec 
oliva est quse superius quoque  voca- 
bulo ficus est demonstrata, utique Syna- 
goga; cujus opus, circumcisio videlicet et 
neomenia atque azyma mentiuntur ; quippe 
quia Christo non credunt, verbo veritatis, 
sed neque eorum campi, haud dubium po- 
puli, fructum Deo deferunt competentem. 
Lege Isaiam nostris sermocinationibus atte- 
stantem : Laxati sunt, inquit, funiculi tui, 
sed non pra&valebunt; sic erit malus tuus, 
ut dilatare signum non queas?. In plebe 
judaica videmus expletum 
funieuli ejus, nimirum populi, toto mundo 


(1) Jer 11, 410:3 (2)8183019300 238 


quod ubique. 

diffusi, nihil prevalent ultra ; neque cultus 
ejus, id est malus circumcisionis, przvalet 
dilatari. Malus quippe arbor [p. 90] dicitur 
navis propter eminentiam, judaicze plebis 
cultum ostendens universis gentibus  emi- 


nentem ; quippe cui fuerat soli divina 
notitia contributa. 
Heresibus non inutiliter ista quoque 


concurrunt, qui olivz quidem, sed infruc- 
tuose dicuntur; quorum opus mendax est, 
et populi tamquam campi steriles Creatori, 
quia etsi fructificant, non Deo, sed sub no- 
mine Dei deferunt Diabolo fructum. 

Mentietur opus olive, et campi non prz- 
stabunt fructum. Quazre moraliter, lector, 
intra te arborem olivas, quas semper est vi- 
ridis, et suo tempore afferet fructus. Et 
vide si non recte szculari sapientie coapta- 
tur, cujus mendax est opus; que si in te 
'opus habuerit, habes quidem olivam, sed 
suo in opere mentietur. Ostendunt patien- 
tiam in contemnendis adversis ; mortifica- 
tionem [in] cupiditatibus respuendis ; con- 
temtum in nihil habendo; scientiam in 
multa discendo ; magnanimitatem, mortem 
non metuendo. Sed hzc omnia non veraci- 
ter assumuntur, quia non pro Christo te- 
nentur, sed vanz laudis cupiditate sectan- 
tur. Adeo in suis operibus mentiuntur, quia 
veritatem relinquendo falluntur. 


XXX 


Deficiunt ab esca oves, et non erunt ad 
presepia boves. Ininvestigabilis sermo et 
curiosis. sensibus inquirendus. Non ait : 
Defieiet ab ovibus esca, quod sterilitatis so- 
let tempore suffragari; sed e contrario, 
ipse oves deficient ab esca, ut oves non sint 
et esca supersit, ut sensus superior con- 
firmetur. Est quidem esca Scripturarum et 
cibus annone ccelestis. Oves haretice seu 
judaicc ab eodem defecerunt ; non quia non 
sunt oves, neque quia non sit quod come- 
derent, sed quia contraria de salubribus 
querunt, ut comedendo defectionem sibi, 
non refectionem  acquirant. Nullus enim 
est cibus, qui non aliquid habeat unde de- 
beat expurgari : insalubribus ergo salubria 
commiscentur, qu: si nesciens comederit, 
sequetur ab esca defectus. Sed et boves 
predicatorum non erunt ad presepia pro- 
phetarum, quorum doctrine audire neque- 
unt veritatem. 

Moraliter, oves et boves, quos intra te 
habes, sensus et virtutes interius commo- 
rantes. Deficiunt ab esca oves, non haben- 
tes intelligentiam veritatis, nec interioris 
consolationis capientes annonam, de qua 

Paulus dicebat Saturatus sum, repletus 
sum consolatione vestra. Boves vero in- 
teriores virtutes ad presepia spiritalium 
non erunt gratiarum. 


XXXI 


Ego autem in Domino gloriabor, 
debo in Domino salutari meo. 

Vox cujuslibet sancti totiusque populi 
christiani rectius agnoscitur, cujus gloria 
solus est Deus, nec in alio se quam in Sal- 
vatore suo gaudere confidit : cujus adventu 
spiritalis est exsultationis gloriam  conse- 
quutus. 

Dominus Deus, virtus mea, et constituet 
pedes meos in consumumationem. Ipsum sibi 
virtutem agnoscit, a quo mentis sanitatem 
percepit ; et a Deo perseverantiz donum ex- 
spectans, usque in consummationem pedes 
proprios solidari deposcit. Quid sit pedes 
constituere tantum? quid, ponere sicut cervi? 
quod ait David Qui posuit pedes meos 
sicut cervi, et super excelsa statuit me?. 
Constituet ejus animi pedes in finem, qui 
sibi soli sufficit ad salutem. Qui vero mul- 
tis per coelestem gratiam prodest, ejus pe- 
des statuuntur ut cervi, quorum firmitas 
omnis et fortitudo pedibus maxime conni- 
tatur. Quotiens se de precipitiis altioribus 
mittunt, non nisi in pedibus vel in corni- 
bus statuuntur : ad hoc przdicatoribus 
comparati, quoniam firmis affectibus tam- 
quam pedibus circumeunt universos. 


[p. 91] 


gau- 


XXXII 


Super excelsa ponet me, ut vincam in 
charitate ipsius. 

Si quidem eminenti dono mens fuerit 
sublimata, ut non humilia et inferiora, sed 
altiora sapiat et excelsa, tunc super excelsa 
imponitur, ut in Dominica charitate supe- 
ret universa; non suo studio, quod im- 
possibile est fragilitati nostre, sed Domini 
gratia, a quo sumus quidquid esse possu- 
mus. Merito ait : Imponet me ; et non : Im- 
pono; utique Deus, et non ego. Daniel 
quum corruisset, visione angelica conster- 
natus, non super excelsa elevatus est stare; 
sed super pedes suos stetit, ut in prophetix 
gratia differenti:ee, demonstrentur ; quoniam 
aliud est super excelsa statui, aliud super 
pedes levari, et aliud Dominum super 


(1) II Cor. 7, 4; (2) Ps. 17, 34; 


et 


thronum excelsum videre, sicut Isaias aie- 
bat : Vidi Dominum sedentem super thro- 
num excelsum et elevatum!. (Quanto melius 
foret, si se quoque super excelsa vidisset 
Dominum propinquare, potius quam eum 
excelsum de humilibus contemplari ? Et 
hanc differentiam sequere, lector, et pluri- 
mam in prophetis discretionem collati mune- 
ris recognoscis. 


Explicit Canticum Habacuc. 


LIBER VII 
IN MANASSE ORATIONEM 


INCIPIT MANASSE. 


I 


Desperationis malo non rapiatur pecca- 
tor, quum Manasse, malorum sentinam, vi- 
deat poeniteri, qui postea palam facinoris 
numerosi agere tantam poenitentiam resipi- 
vit; si quidem Ezechie, regis Jude, filius 
Manasse, impietatis amator, multorum fudit 
sanguinem prophetarum, sicut Jeremiz vati- 
cinio demonstratur : Et dabo eis in fervorem 
universis regnis terre, propter Manassen 
filium Ezechie, super omnibus quz fecit in 
Jerusalem?. Hic quum quinquaginta et sex 
annis regale fastigium tenuisset, oblitus est 
Deum, sectatusque idola gentium, Babylonice 
captivitati subjectus [p. 92] est, et in mani- 
bus Chaldaeorum abductus, mansit in carcere 
relegatus. Quumque dejectum se, nullamque 
sibi opem ferre gentilia simulacra vidisset, 
lacrymosis poenitentic& confessionibus Domi- 
num poenitendo placavit. Quem reductum ab 
ergastulo Chaldaorum, proprio collocavit in 
regno. Hujus autem cantici conscriptio in 
libris canonicis non habetur, nisi quod ejus 
mentionem Paralipomenon meminit scriptura, 
quod Ozihel propheta ejus gesta conscripsit. 
In cujus libro hoc quoque canticum memora- 
tur. Esdras vero propheta, post tempora 
perdite legis, quum eam cuperet restaurare, 
ex corporibus multorum prophetarum qui 
suorum temporum regna conscripserant, 
Samuel, Nathan, Jehu, EHozdiel, et alii 
nonnulli, duo corpora Hegnorum et Para- 
lipomenon concinnavit, cujus testimonio 
canticum hoc auctoritatem accepit : alio- 
quin nullo potest alio teste firmari. 


II 


Domine 
trorum 3. 


omnipotens, Deus patrum  nos- 


(1) Is. 6, 1; (2) Jer. 15, 4; (3) Oratio 
Manasse 1; 

Omnipotentem Dominum in miseria con- 
fitetur, qui mansuram sibi felicitatem stolide 
fatebatur, Deumque sibi melius credidit 
invocandum (quem ejus quoque coluerant 
patres, quam alterum quemlibet novo 
figmento transfictum. Ab Omnipotente sumit 
principium deprecandi, qui suam angustiam, 
post regalem prosperitatem quam immutabi- 
lem existimaverat, senserat experiri; nec 
novum Sibi quem finxerat, sed patrum 
suorum invocat Deum, quem Dominum 
omnipotentem suis erumnis expertus ; quem 
quia negaverat prius, nunc humiliter con- 
fitetur. 


III 


Abraham, Isaac, et Jacob, et semini eo- 
rum justo. 

Nec alter est Deus omnipotens, quam 
Abraham, Isaac, et Jacob, et semini eorum 
justo. Justorum ergo omnipotens Deus est; 
non impiorum qui sibi nova figmenta com- 
ponunt. Cur istorum trium Deus est, et non 
etiam aliorum? quia in istis christiani my- 
sterii significata est plenitudo ; per Abra- 
ham, Christi nativitas ; per Isaac, congre- 
gatio credulz plebis ; per Jacob, resurrectio 
intimata est Salvatoris. 


IV 


Qui fecisti colum et terram cum omni 
ornamento eorum. 

Universam quippe visibilem atque invi- 
Sibilem creaturam Dominus fecit variis or- 
natibus pictam, quod ad ejus laudem voluit 
nominare. Sed melius covdum intelligimus 
sanctos; terram vero, carnem, quz omnia 
in suam Deus gloriam fecit, habentia pro- 
prium ornamentum. 


V 


Qui signasti mare verbo praecepti tui. 

Impetus quidem marinos suo Dominus 
precepto confixit, ne, limitibus motis, eva- 
gari ulterius valuissent. Mirandamque di- 
vins refrzenationis in eo virtutem agnosce, 
quod tanta moles, quum supereminere terris 
omnibus videatur, transgredi tamen nequeat 
terminos definitos. Aptius ista tropologice 
cognoscuntur. Mare populum intellige, sub- 
ditum  idololatris, qui salsis infidelitatis 
fluctibus vagabatur. Hunc Dominus suo 
verbo signavit, quum videlicet crux Christi 
qui Verbum est Patris, eorum cordibus et 
frontibus insignitur. Et hoc est mare signari 

Verbo divino. Moysaico quoque tempore 
concordat, quando mare signatum est verbo 
divino, commutatum in arida, sicut pro- 
pheta testatur Congregans sicut in utre 
aquas maris!. Et hoc fuit marinis motibus 
signum imponere, ut mobilitas aquaticz 
[p. 93] levitatis in duritiam verteretur globo- 
sai telluris, obsignatione quadam obstructa, ut 
se ccelesti precepto ostenderet obsignatum. 


VI 


Qui clusisti abyssum et signasti. 

Matrix universarum aquarum clausa est 
divino praecepto, nec sinitur vim amplitu- 
dinis suz liberius fundere ; alioquin mundus 
fusus inundationibus premeretur. Sed inef- 
fabilis aquarum illa profunditas nutu clausa 
est Creatoris, et hoc est quod ait clausam 
abyssum et signatam. 

Mirabiliora dicamus quas nostris potius 
oculis contemplemur. Abyssum clausam et 
signatam multitudinem judaicam contuere, 
qua clausa circumdataque est limitibus du- 
ritize suze, ne, patefactis aditibus animorum, 
habitatorem recipiant Salvatorem. Verum 
ex parte hsc abyssus clausa est, ex parte 
signata, in illis quippe qui fidem Christi 
crucemque susceperunt Redemtoris. 


VII 


Terribili et laudabili nomini tuo. 

Sensus in Jhoc versiculo non apparet 
absolutus, nisi subaudias : « ista creasti, » 
ut talis pareat intellectus : Laudabili no- 
mini íuo et terribili ista creasti ; ad lau- 
dem videlicet nominis tui talia statuisti. 
Movet me sententie tamen hujus profundi- 
tas inquirenda, cur terribile nomen Dei 
narratur, cujus agnitio non potest inveniri. 
Sed si fideliter recenseas Scripturas, nomen 
Domini Salvatoris terribile cognoscis, quum 
in ejus invocatione dasmones effugarentur, 
valitudines pellerentur, oculorum caligines 
tollerentur, leprosorum corpora mundaren- 
tur, mortuorum.cadavera vocarentur : talibus 
demonstratis, terribili Dominico nomini glo- 
rificatio est cumulata. 


VIII 


Quod omnes pavent et trement a vultu vir- 
tutis tua. 
'Trement angeli, presentiam contemplan- 

tes; pavent homines, judicium exspectan- 
tes; formidant daemones, virtutem ingen- 
tissimam sentientes; quia vultus Domini 
circumspicit universa. Dictum est enim 
quod omnes  pavent et tírement; universa 
quippe rationabilis creatura, etsi non omnis 
respicit Creatorem, virtutem tamen ejus 
omnis agnoscit. Danielis confere visionem, 
qui, quum angelum Euphrate fluvium su- 
per videret consistentem, illico dissolutze 
sunt manus ejus, et universa compago 
membrorum, nodis naturaliter dissoluta, 
defecit. Cujus tactu sublevatus a terra 
In visione, inquit, fua, Domine mi, renes 
mei resoluti sunt mihi, et universa com- 
pago membrorum dissoluta est mihi!. Tali 
exemplo vim hujus sententie recognosce, 
quod omnes pavent et trement a vultu virtutis 
tue. Si enim angeli non potuit presentia 
tolerari, quanto magis magnificentia Creato- 
ris ! 


IX 


Quia intolerabilis magnificentia gloriz tuz. 

Israelitice plebi apparens magnificentia 
Creatoris non potuit tolerari, quum se Do- 
minus vellet suo populo demonstrari (quando 
mons Sina igne repletus est), incapaci ni- 
mirum, quia intolerabilis magnificentia glorize 
Creatoris sufferri nequivit. Neque enim po- 
test vas figuli artificis sapientiam continere: 
quanto magis opificis majestatem universa 
factura non capit contueri ! 

Cur in igne Dominus paruit Moysi in 
rubo, [et] populo Sina montis verticem re- 
plens? in quo etiam Spiritus sanctus paruit, 
quum Apostolorum capitibus insedisset. Com- 
munis apparitio unius substantie veritatem 
assignat, maximeque decuit (iniquitatem 
humani generis decocturus, et illuminationem 
czcis mentibus illaturus) ignis apparitione 
monstrari. Sed et tube [p. 94] clangor, 


annuntiatio utique przdicantis. In medio 
claruit nebulz szcularis. 
X 

Et  insustentabilis ira super peccatores 


comminaltionis tua. 

Deum propitium tolerare imbecillitas non 
capit creaturz ; quanto magis minitantem 
audire? /nsustentabilis est itaque commina- 
tio divini furoris, sicut ille David, rex sa- 
pientissimus, intimabat Quis novit po- 
lestatem ire tue, aut pre timore iram tuam 
dinumerare?? Quam ne cogeretur sufferre, 

ejulatibus inclamabat : Domine, ne in fu- 
rore íuo arguas me, neque in ira [ua corri- 
pias me!. Ob hoc quod insustentabilem 
cognosceret iram Dominics& comminationis, 
lacrymis liberari deposcit. Duplex est enim 
comminatio Dei : alia subjectis, alia fit men- 
tibus obstinatis, sicut dictum est de subjec- 
tis : Visitabo in virga iniquitates eorum, 
et in flagellis peccata eorum; misericordiam 
aulem meam non dissipabo ab eis, neque 
decipiam . in. veritate mea?. Super pecca- 
fores vero insustentabilis est ira commina- 
tionis, sicut Isaias testatur : Non vocabi- 
tur in &ternum semen pessimorum : praeparate 
filios ejus occisioni, in iniquitate patrum 
suorum; non consurgenl, nec hareditabunt 
terram, neque iümplebunt faciem orbis se- 
mine. Et consurgam super eos, dicit Do- 
minus exercituum, et perdam Babylonis 
nomen, et germen, et progeniem, ait Do- 
minus?. Et iterum Jeremias : Ecce, inquit, 
turbo Domini, furor egrediens, procella ruens, 
in capite impiorum conquiescet. Non revertetur 
furor Domini, donec faciat et compleat cogita- 
tionem cordis sui ^. 

Nec illud vacat quod super peccatores ait 
insustentabilem iram Domini, et non ad- 
versus peccatores. Hoc est quod et Dominus 
in Evangelio aiebat : Sed ira Dei manet 
super eos?, originalis damnationis vel ccelestis 
judicii; quia non de inferioribus peccatores, 
sed de superioribus judicantur : e ccelo enim 
judicium jaculatum est. 


XI 


lmmensa vero et investigabilis misericordia 
promissionis tua. 

In his tribus versibus tres res diversas in 
laudem Domini prsedicavit : intolerabilem 
magnificentiam glorise, insustentabilem iram, 
et investigabilem misericordiam.  Supere- 
minet imbecillitatem nostram divina promis- 
Sio, nec possunt sermonibus explicari quz 
nequeunt oculis contemplari. Infirmi enim 
infirma cogitamus. Apostolus ait : Que 
nec oculus vidit, nec auris audivit, nec in cor 
hominis ascendit 9. Oculus mortalis non vidit 
quod immortaliter reservatur ; auricula non 
audivit quod sermo mortalis predicare 
nequivit ; nec in cor hominis ascendit quod 
cogitari non possit : quia quz nobis subjecta 
sunt, in corde conscendunt; qus autem 
supereminent magnificentia przcellenti, cor 
nostrum potius illuc ascendet, quam illa in 
corde nostro conscendunt. Major est enim 

Deus corde nostro!. Immensa sunt ergo quz 
mensurari non possunt. Non enim ad mensu- 
ram Deus spiritum dat?. Et hoc est immen- 
sum quod caret mensura. Pro qualitate mise- 
rentis, debet misericordia scstimari; quia 
sicut immensus est, immensa est miseri- 
cordia zestimanda. 

Sed illud mihi videtur sensibiliter tangi : 
immensa misericordia Domini propterea dic- 
ta est, quoniam evangelica promissa nul- 
lam habent mensuram ; legalia vero mensu- 
rata fuerant et inclusa, ut pace referat 
audientis : Replebo cellaria vestra íritico, 
vino et oleo, et cisterna vestre aquis reple- 
buntur ; jumenta quoque fetu  replentur ?. 
Hac est mensura promissionis antiquz; 
propterea talis misericordia promissionis 
[p. 95] immensa dici non potest. Nunc vero 
immensa est misericordia promissionum, quo- 
niam non clauditur in mensura. 

Insurgunt tamen adversum nos. in hoc 
loco dialectici, et aiunt : Ininvestigabilem 
non esse misericordiam Dei, quod investi- 
gari potuit esse ininvestigabilis. Quibus 
nos leviter respondemus : magis est inin- 
vestigabilis, quia investigari potuit quod 
esset [in]investigabilis, alioquin ininvesti- 
gabilis non fuisset : quod utrum fuisset 
linlinvestigabile  vestigabileque,  nesciretur 
omnino. 


XII 


Quoniam iu es Dominus altissimus super 
omnem íerram, longanimis et multum mise- 
ricors, e£ ponnitens super malitias hominum. 

Profectus mentis in poenitentia subroga- 
tur, ut altissimum Deum noverit imprecari, 
qui simulacris [objectionibus] consueverat 
famulari. Secundum enim mentis ascensum 
Dominus demonstratur ut excelsus atque 
sublimis, sicut Isaias ait : H«c dicit Do- 
minus excelsus et sublimis, habitans ster- 
nitatem*^. Aut in majestate, sicut Moyses 
ait : Et majestas Domini paruit in nube». 
Aut altissimus, ut David ait :. Quoniam tu 
es Dominus altissimus in omnem terram. 
Aut in lumine, sicut Apostolus ait : Qui 
lumen habet inaccessible". Aut in humano 
aspectu, Daniele testante : Antiquus dierum 
sedit, vestimentum ejus quasi nix candidum, 
et capilli capitis ejus velut lana munda$. 
Sed et Dominus transfiguratus in monte, in 
solis apparuit claritatem : Facía est, inquit, 
facies ejus sicut sol, fulgens in virtute sua?. Sed 
has omnes discutere visiones non est huma- 

num ille enim solus mentium intelligit 
visionem, et cui se qualem przabeat, ipse 
discernit. 

Nihil ergo mirum est in laudibus Dei quod 
dictum est Tu es Dominus altissimus 
super omnem íerram, quasi ccelum vel an- 
gelus non sit altissimus super terram. Quid 
ergo voluit in excellenti gloria dicere quod 
commune sit creaturis? nisi illud mirabi- 
liter intendimus mysterio Christi przedic- 
tum, quod quum fuisset caro, quia Ver- 
bum caro factum est et habitavit in nobis !, altis- 
simus factus est super omnem carnem, qua 
terre nomine nuncupatur. 

Sed quia dupliciter et tripliciter ista sunt 
in cordis tabula praenotanda, aliter atque 
aliter intelligens lector attendat illam terram 
hoc loco przscriptam de quo dictum est : Tu 
es poriio mea in ferra viventium?. "Vivo- 
rum vere terra ipsa est vera terra dicenda, 
super quam Deus altissimus memoratur. 

Longanimis et multum misericors. Lon- 
ganimis, peccatorem ad poenitentiam dif- 
ferendo, nec delicti tempore puniendo. Mul- 
tium misericors, totiens quotiens peccaveris, 
veniam pollicendo ; siquidem si semel indul- 
gentiam tribuisset, misericors ; nunc autem 
quum frequenter delinquentibus misericor- 
diam frequenter impendit, multum  mise- 
ricors appellatur. Ef ponitens super mali- 
tias hominum. Hujus rei testis est Jeremias, 
ostendens Deum bona promittere bonis 
et mala malis ; sed tamen posse ultro citroque 
converti, si commutatio fuerit in omnibus 
insequuta ; ne de bona sollicitatione securior 
videaris, quum facias mala; nec de mala 
comminatione diffidas, si conversus facies 
meliora. 


XUD 


Tu autem, Domine, secundum  boniíatem 
tuam promisisti poenitentiam remissionis pecca- 
torum. . 

[p. 96] 

Audiant poenitentes, intelligant contem- 
tores; promissa est poenitentia peccatorum, 
Si deseratur perversitas improborum. Con- 
sona vox prophetalis est hortamenti, quod 
secundum bonitatem suam Deus poeniten- 
tiam repromittat ; nec enim aliud remedium 
humanis incursionibus adhibetur, quam si 
peenitentia tribuatur. 

Et tu, Deus justorum, non posuisti poniten- 
liam justis Abraham, Isaac et Jacob, his qui 
tibi non peccaverunt. Remedium peccatorum 
poenitentia est ; justis vero non est pceniten- 

tia constituta, quibus gratis donata est 
culpa. Peccaverunt utique, et in delicto nati 
sunt genitali, heredes nimirum Ade; sed 
gratia gratis prseeventi, sine peccato sunt. 
Constituti erant peccatorum semine propaga- 
ti. Sed hoc Manasses de sanctis loquutus 
est viris. At si viventes adhuc inquirerentur 
a nobis utrum et ipsi deliquerint, nimirum 
Joanni voce consona respondissent Si 
dixerimus nos peccatum non habere, nos ipsos 
decipimus, et veritas in nobis non est!. Non . 
ergo peccaverunt, quibus, indulto munere, 
culpe sunt peccatorum amote, ut non sit 
nature jam vitiate, sed gratis. 


XIV 


Quoniam peccavi; super numerum arenae 
maris multiplicate sunt iniquitates mea. 

Omnis sermo divinus rationi conquadrat : 
scriptum est enim de sanctissimis viris 
Erudientes ad justitiam plures, quod sicut 
stelle sint in perpetuas zternitates?: Si ergo 
illi pro justis actibus comparentur stellis, 
isti quoque qui peccatorum cumulantur, 
arenz maris z:equantur : quia instabilia, salsa, 


amariora, numerosaque sunt, omnique impul- 


sione ventorum  pellenda. Solent delicta 
capilis capitis aliquotiens iterum coaptari, 
sicut congruenter huie sententie similem 
deferimus. Propheta egregius Compre- 
henderunt me iniquitates mea, inquit, ef non 
potui ut viderem ; multiplicate sunt super 
capillos capitis mei, et cor meum dereliquit 
me?. Aren:z maris ille, capillis iste multitu- 
dinem comparat peccatorum. Sed illud inter- 
est, quod arenz maris ilius qui vitiorum 
ponderibus ita violentissime preegravatur, ut 
sub eorum sarcina nequeat respirare ; is 
autem qui carnalibus quidem vincitur incen- 
tivis, facile tamen medicinali ferro potest 
putredinem resecare : capillis capitis ejus 
comparantur offensa, pro eo quod levi tactu 
capilli facile desecentur. In omnibus ergo in 
quibus levis impulsus est vitiorum, et culpa- 
rum non ponderata congeries, capillis capitis 
comparantur peccata. Quibus vero impulsa- 
trix consuetudo malorum proprio lapsu 
etiam nolentes ad ruinam compellit, ut 
quidam videantur sarcina pregravari, sub 
cujus falce depressi nequeant respirare, 
super arenz maris numerum peccata dicuntur 
habere : cujus nec multitudo comprehendi, 
nec pondus sinitur tolerari. 

XV 


Incurvatus sum multo vinculo ferri, et non 
est respiratio mihi. 

Malorum comparatio diversitate secernitur 
numerosa, siquidem alius ait Incurvatus 
sum et humiliatus nimis!. Et cur incurvatus 
fuerit, adjecit : Quoniam iniquitates mese 
superposuerunt caput meum, sicut onus grave 
gravate sunt super me?. Fatetur siqui- 
dem miseriarum mole depressum, nec 
tamen ferri vinculis incurvatum. Claret 
ergo Manassen sangui-[p. 97]-narium, vasta- 
toremque sanctorum non tantum infandis 
oneribus delictorum propriorum oppressum, 
verum etiam spiritalis ferri vinculo colliga- 
tum : nimirum intelligens iisdem se vinculis 
Spiritaliter obligatum quibus ipse justos cor- 
poraliter vinciebat. Melius ergo persequu- 
toribus deputatur. Unde mihi nunc videtur 
quadam elucescere ratio veritatis, ut pro 
delicti modo, persequutorum quispiam pu- 
niatur, quo pcenam cruciatus sanctis ingessit. 
Asa siquidem exarguentem se prophetam 
vinculo pedibus alligavit, statimque se, quia 
vir fuerat cetera justus, sed in hoc uno 
peccato delapsus, temporali meruit afflictione 
purgari, illaque in eo pars est percussa mem- 
brorum, quam alligaverat in propheta, ut 
pedibus ipse dolore podagrico torqueretur, 
qui virum justum pedibus alligarat. Incur- 
vatus est Manasses itaque non uno nec 
duobus, sed multo vinculo ferri; tot enim 
sibi vincula spiritalis ferri, quibus ligaretur, 
impressit, quot ipse sanctorum membris 
injecit. 


XVI 


Quia excitavi iracundiam tuam, et malum 
coram e feci, statuens  abominationes et 
multiplicans offensiones. 

Excitavi iracundiam, me quiescente, inqui- 
etis eam actibus provocando; ira ergo 
Domini quiescit, et, nisi fuerit provocata, 
minus insurgit. Audi Jeremiam talia prose- 
quentem : Egressus est furor Domini, super 
caput impiorum conquiescit : non revertetur, 
donec faciat voluntatem ejus?. Excitat ergo 
iracundiam Dei, qui mala coram eo commit- 
tit. 

Sed videndum quod singulariter malum 
se commisisse testatur; hsc unius mali 
commissio indignationem Domini provocavit, 
quum multi multa fecerint mala, nec illico 
est ultio consequuta. Et ut de pluribus unum 
in medio proferamus, Simeon fili Jacob 
gesta percurre : pactum circumcisionis cum 

Sycimitis infregit ; unde fcederis Dei przeva- 
ricationem et patris tristitiam provocavit ; 
jusjurandum perjurio maculavit ; czsedibus 
civitatem nobilem devastavit ; fratrem Joseph 
interimere cogitavit, quando communis fra- 
tum impietas in communione sceleris conspi- 
ravit ; quod, resistente Ruben, quia consum- 
mari nequivisset, sequens fraticidium gessit, 
ut libertatem auferret, cui salutem nequiret. 
In his omnibus malis non est dictum quod ira 
Domini fuerat provocata : nunc ergo quid, 
putamus, est malum hoc unum, cujus 
immanitas tanta est ut indignationem Domi- 
ni continuo provocaret ? Inde quoque David 
dicebat : Tibi soli peccavi, et malum coram te 
feci!. Origo peccati ex uno transgressionis 
malo descendit, quo indignatio commota est 
Creatoris : ad cujus similitudinem peccant 
qui maculantur incbedientix fceditate : isto 
se malo noverat implicari, qui furorem 
Domini senserat provocari. 


XVII 


Exposuit tamen cujus fuisset generis ma- . 
lum : statuens abominationes et multiplicans 
offensiones. In sacris voluminibus abominatio 
sive offensio simulacra dicuntur : quz qui 
fuerit veneratus, prsvaricationis crimine 
polluetur. Jeremias quum de tali crimine 
populum objurgaret : JPosuerunt, [p. 98] 
inquit, offendicula sua in domo in qua invo- 
catum est nomen meum?. Et iterum : Ut 
initiarent filios suos et filias suas Moloch, 
quod non pr&cepi, nec cogitavi in corde meo, ut 
facerent abominationes suas, et in peccatum 
deduxerunt Judam?. Possunt tamen et ista 
intellectualiter recognosci : omne peccatum 
offendiculum est, in quo utique offenditur 
ad ruinam ; similiterque abominatio, quia 
Deus abominatur omne delictum, quod in 
prevaricatoris corde defixum efficitur simu- 
lacrum. Congruit etiam non inutiliter doctri- 
nis daemoniorum aptari; quse verse sunt 
abominationes et offensiones gravissime fce- 
ditatis : quas qui instituerit, iram sibi Domini- 
cam nimirum provocabit. 


XVIII 


Et nunc flecto genua cordis mei, precans 
a te bonitatem, Domine. — Novit humilis 
subjectio placabilem sibi prebere Domini 
voluntatem, dum cordis genua flectit, ut 
supplici postulatione deleat quod. proterva 
presumtione peregerat. In similitudinem 

exterioris hominis interiorem describit. Quum 
enim plenam velimus humilitatis subjectio- 
nem monstrare, genibus fixe poscimus quod 
violentis extorquemus ; ita quoque cordis 
genua demonstravit subjectiores contriti 
peccatoris sensus, quorum moerore facilius 
impetramus a Deo quod obtinere concu- 
pimus. 


XIX 


Peccavi, Domine, peccavi, et iniquitatem 
meam ego agnosco. 

Iteratio confitendi vera est humilitas sup- 
plicantis ; sic enim et Publicanus, stans 
contra Phariseum, iterata confessione justi- 
ficari promeruit a delicto. Sed et tu, quisquis 
poenitentiam delectaris, non in multo eloquio 
veniam poscas, sed isto tantum sermone 
frequentius iterato, totiens confitens allevaris, 
quotiens supplicans humiliaris. Et certe quum 
ait : Peccavi, Domine, peccavi, duplici se 
lapsu peccasse fatetur. Peccavi spiritu, 
peccavi etiam corpore; peccavi cogitatio- 
nibus, peccavi factis; peccavi forinsecus, 
peccavi intrinsecus ; peccavi in Deum, pecca- 
vi in proximum. Sic ergo fit ut iteratio sermo- 
nis hujus proprium capiat intellectum. 

Quod vero adjecit Iniquitatem | meam 
ego agnosco, profectus est major, siquidem 
plurimi peccant, sed non omnes proprias 
iniquitates agnoscunt. Qui enim de malo 
non remordetur, nec se corrigit ut componat, 
iniquitatem utique suam non recognoscit, 
simulque dicere non audebit : Iniquitatem 
meam ego agnosco. Sed neque audivit a Deo : 
Arguam te, et statuam illa contra faciem tuam !. 
Non est in his rebus levis discretio conqui- 
renda ; aliter enim, dum in corpore commo- 
ramur, peccata nostra nostris oculis propo- 
nuntur ut poenitentia diluantur. Et hoc est 
enim quod Jeremias aiebat, eloquens ex 
persona Domini comminantis : Unde et ego 
nudabo femora tua contra faciem tuam, et 
apparebit ignominia tua, hinnitus tuus et 
scelus fornicationis tuze?. Sub nomine itaque 
femorum adulterii delubra demonstravit ; 
quas, dum fuerint conscientiz revelata, illico 
peenitudo sequetur. Ignominiam vero dicimus 
agnoscendam in his vitiis qu& ad occultas 
pertinent fraudes, in quibus reprehensus 
negandi subterfugia quszrit, ut furti falsi 
invidie criminibus involutus. Hinnitus autem 
turpes animi concupiscentias et impudicos 
affectus ostendit. Fornicationum scelus, ido- 
lolatri& malum appellat; aliter enim, ut 
dictum est, dum vivimus, nostris oculis 
opponuntur peccata, aliter post exitum 
corporalem ; siquidem dum vivimus, arguun- 

tur a nobis ut pereant ; si vero post mortem, 
eorum accusationibus confutamur, quia locus 
non datur corrigendi. 


[p. 99] 
XX 


Peto rogans íe, Domine. Remitte mihi, 
remitte mihi ! Ne simul perdas me cum ini- 
quitatibus meis. i 

Non levi pronuntiatione doloris verba 
sunt relegenda, sed cum eadem gravitate 
qua dicta sunt a precante. Non semel petit, 
sed iterata petitione deposcit. Graves sermo- 
nes et paucissimos poenitentia delectatur. 
Quod si frequenter iteret veniam, ipsis 
iterationibus commeretur Peto, inquit, 
rogans remitte mihi, remitte mihi ! Non 
leviter ista percurrat animus acer : sed cum 
dolore gravi et patientia tristi in paucis ver- 
bis vim magne rei sapiat coarctari. Poeni- 
tens quippe, aut tacitus labiis, fletibus indul- 
gentiam silentio deprecetur; aut etiam, si 
loquendum aliquid ex dolore contriti pecto- 
ris suadetur, paucis loquatur, quia mentis 
contritio, non oris loquutio, Dominicam pie- 
tatem inflectit : Cor enim contritum et humi- 
liatum Deus non spernit*. Nec dictum est : 
Os loquens et linguam clamosam exaudit ; 
quamvis ore fiat confessio ad salutem ?. Nec 
de confessionis verbo, sed poenitentis morbo 
tractatur : qui non multiloquio, sed majori 
dolore medicatur. 

Video tamen aliquid quod non leviter 

moveat inquirentem, cur ait : Remitte mihi, 
remitte mihi ! et non .potius : Dona mihi, 
dona mihi! Tamquam aliquid teneretur ab 
eo, aiebat : Remilíte mihi ! Tenetur plane, 
tenetur : peccamus enim in terris, sed vincula 
colligantur in nobis, qu: nisi a Deo remissa 
sint, erunt in alligatione peccati, ut recte 
dicatur Resuscitasti vincula usque ad 
collum ?. 
Respice Sedechiam regem, poenitentiam 
non agentem, compedibus vinctum a principe 
Babylonis. Et illico recognosce vastatorem 
populi peccatoris, compedum nexibus animos 
alligantem, ne fugiendi, ejusque s:vitiam 
devitandi occasio subrogetur. Sed adest 
vinculorum disruptor, cui dicitur : Disrupisti 
vincula mea, tibi sacrificabo hostiam laudis*, 
ut quaecumque vincula preparet inimicus, 
auferat Virginis natus. 

Considera quoque Petrum catenis ab 
Herode ligatum, et ab angelo liberatum, et 
mysteria latentiora percurris. Sedechias com- 
pedibus, Petrus catenis est vinctus. Illi pedes, 

ne fugere valuisset; isti manus in vinculis 
conjectantur, ut quandoque vinculo rupto, 
strictim aufugere valuisset. 


XXI 


Ne itaque perdas me cum iniquitatibus 
meis. Sole pereant, quse me secum fper- 
dere laborarunt ; iniquitatibus damnatis, 
absolvar. Vide, diligens inquisitor, quo- 
modo subtiliter demonstratur iniquitates 
nullam habere substantiam : omne quippe 
peccatum febris est anims, qua dum aufer- 
tur, in nihilum revocatur ; et hoc dictum est : 
Ne perdas me cum iniquitatibus meis. Et non 
ait : Ne damnes me ; quod enim damnatur, in 
substantia sua torquetur; quod vero perdi- 
tur, et sterne perditur. Id agitur ut quod 
habeatur, in nihilum redigatur, non alicubi 
perditum habeatur. 


XXII 


Neque in &s&lernum reserves mala mihi, 
aeternus Deus. 

JEterne memorie thesaurum naturaliter 
habet perpetuz venic misericorditer donans, 
sempiterne peccata judicialiter damnans, ut 
quibus indulget, veniam clementer impendat ; 
quos autem punire disponit, justis rationibus 
non ignoscat. Illo itaque cursus extenditur 
poeenitentium, ut qus peccaverint, oblivioni 


tradantur, nec sterne memorie Domini 
recondantur. 
XXIII 
Quia indignum salvabis me secundum 


[p. 100] magnam misericordiam tuam. Audite, 
peccatores, et contemplamini, poenitentes : 
indignos Dominus salvat; non pro merito 
delictorum retributionem  impendens, sed 
propter misericordi? bonum veniam super- 
fundens. Dignus enim est qui salvat indig- 
num, et ex dignitate sua faciebat dignum, 
quem culpabilis vitz tractus faciebat indig- 
num. Qui secundum magnam misericordiam 
se quarit salvari, non temporalis, sed zeternz 
vite salutem inquirit. Multum enim interest 
.utrum quis secundum [misericordiam, aut 
secundum] magnam misericordiam liberetur. 
Equidem pertinere misericordiam ad hanc 
vitam sstimo temporalem ; magnam autem 
misericordiam remuneratione concurrere sem- 
piterna. Sed ut tibi ratio verior comprobetur, 
doctrinam inquire pastoris electi : Quoniam 

misericordia tua magna super me, et eripuisti 
animam meam ex inferno inferiori |. Magna 
ergo misericordia intemporaliter non relin- 
quitur. 


XXIV 


Et laudabo te semper omnibus diebus vite 
mez ; quoniam te laudat omnis virtus cclo- 
rum, et tibi est gloria in secula seculorum. 

Prudens exspectator sterne salutis, non 
pauco tempore, sed omni tempore vitz suc 
Deum laudat : Laudabo, inquit, fe semper ; 
non uno die, nec pauco tempore, sed omni- 
bus diebus. Qui enim perseveraverit usque 
in finem, hic salvus erit?. Alioquin incipiens 
et non consummans comparabitur illi evan- 
gelico stulto, domum absque praeparatione 
sumtuum construenti, quam dum nequiverit 
consummare, patet illico subsannationibus 
transeuntium. Miror tamen excellentiam 
divini sermonis in eo quod dictum est 
omnibus diebus vite mee. Deus in diebus 
vitz laudatur, in diebus autem mortis laudari 
non possit. Si itaque, qui delictorum morti 
subditus, jacet in iniquitatibus involutus, 
Deum laudare non possit : Non est enim pul- 
chra laus in ore peccantis?, conversus vero 
quum fuerit, tamquam de morte translatus 
ad vitam, illico laudis officio dignior inveni- 
tur, consorsque supernis virtutibus judicatur, 
dum illum laudat in terris, quem illae quoque 
glorificant in supernis. 

Velim tamen investigare de secretis cceles- 
tium arcanorum, indicio Scripturarum homi- 
nibus demonstrato, qus sint iste Virtutes 
divinis laudibus famulantes Cherubim, 
Seraphim, Throni, Dominationes, Archangeli, 
Sedes, Virtutes, Angeli, Ministri ? Hc sunt 
diversitates hominibus coelestium, aliaque 
multa sunt officia, qua fortasse aut nos in 
libris posita sacris non possumus invenire, 
aut humanis relata sensibus, inquirere non 
valemus quanta sint officia glorificantia 
Creatorem. 

Nec illud est reticendum, quod ait : Tibi 
est gloria in secula seculorum. Est gloria 
temporalis : Ne timueris quum dives factus 
fuerit homo, et quum multiplicata fuerit 
gloria domus ejus*. Et est alia gloria sempi- 
terna : Sit gloria Domini in seculum seculi 5 ; 
cui et humana creatura et angelica famulatur. 
Amen. 


Explicit Canticum Manasse. 


(1) Ps. 85, 12 ; (2) Matt. 10, 22 ; (3) Eccli. 
15, 9 ; (4) Ps. 48, 17 ; (5) Ps. 103, 31. 

LIBER VIII 
IN CANTICUM JONAE 
PROPHETAE 


INciP1iT EXPOSITIO CANTICI JONJUE, 
CUM PACE. AMEN. 


[p. 104] 


Paucioribus verbis Jona nobis canticum 
decantavit, numerosis mysteriorum thesau- 
ris coopertum. Missus est enim a Domino 
Ninivitis poenitentiam  przedicare fuga 
maluit excusari quam precepto Dominico 
famulari, quasi vero latere Dominum pos- 
set, et ubicumque decerneret occultari, aut 
talis propheta potuit ignorare quod latere 
nihil Dominum posset. Non ergo fugiendo 
latere, sed injunctum voluit officium decli- 
nare; quasi et in hoc obedientie crimen 
eflugere prevaleret. Elegit tamen solus, 
quam totam gentem perire. Previderat 
enim in spiritu gratiam a Judzis in genti- 
bus transferendam, et suo ministerio fieri 
refugiebat, ne per ipsum gens sua videre- 
tur donis spiritalibus enudari. Quod per 
hominem non poterat, sed per Salvatorem 
nostrum ostenditur consummari; qui gen- 
tem ingratam fidei munere spoliavit, et 
se populis nescientibus larga pietate con- 
cessit, quum post diem tertium a mortuis 
resurrexisset, in cujus figuram Jona tribus 
diebus in ventre ceti permansit. 


II 


Clamavi in tribulatione mea ad Dominum 
Deum meum; et exaudivit, de ventre inferni, 
clamorem meum, exaudisti vocem meam !, 

In ventre ceti conclusus, nec tamen bes- 
tiali dente vexatus, hoc canticum [in] ado- 
rationis similitudinem fudit, in tribulatione 
se confidens audiendum : non est in tribu- 
latione silendum, sed vocibus inclaman- 
dum, ut si merito fulciri non possis, cla- 
moris auxilio subleveris. Simile quid et 
propheta regius faciebat : Ad Dominum, 
quum íribularer, clamavi et exaudivit me?. 
Discutiendi tamen sunt evangelici pro- 
pheticique sermones, siquidem Dominus ait : 
Quum oras, intra in cubiculum tuum, et 
ora Patrem tuum qui est in occulto?. Quo- 
modo ergo concurrit quod iste se clamando 
fatetur auditum, ille prz:cepit silen-[p. 102]- 
tio semotim in cubiculo deprecandum? Di- 
versi sermones, sed unus sensus incurrit ; 


(Egon 25:09 ,1(2) PS: 119; 1.5. (3). Matt. 
6, 6; 

quia secretus in cubiculo conscientiz cla- 
mor, non publicus sermonis est agnoscen 
dus : Exaudisti vocem meam in occulto cet 
ventre. 

Propheta latet abstrusus, profundioribus 
abyssis circumseptus, et se sentit in excel- 
sis auditum. Brevi testimonio comprobatur, 
nec abyssi voracitate, nec pelagi profundi- 
tate animam posse a divino intuitu separa- 
ri : Exaudisti vocem meam. Mirus est intel- 
lectus, unde se intelligit exauditum, qui se 
circumspicit (intestinis belluz  circumsep- 
tum : nimirum, licet fuisset undis obrutus, 
ventre ferino sepultus, se tamen confidit 
auditum : habent enim sancti conscientiz 
signum, quo se sentiunt postulantes audiri, 
nullis impeditionibus excludendum. Tali se 
iste quoque intellexerat exauditum. 


III 


Projecisti me in altitudine cordis maris, 
et flumina me circumdederunt. 

Historico intellectu propheta testatur se 
non solum in corde maris, sed in altitu- 
dine marini cordis abjectum ; quo vel pro- 
funditas pelagi datur intelligi, vel ferini 
ventris abstrusa secessio : quz altitudo cor- 
dis maris est nuncupata, ut ipsum cor ma- 
ris bestia, locis semotioribus constituta, uti- 
liter cognoscatur. Incognitze perquam hu- 
jusmodi bestie, raroque visibus humanis 
compertse, occultas ibi profunditates inqui- 
runt. Altitudo vero cordis, hujus interiora 
sunt piscis, in quo projectum lugubriter 
fatebatur ; mobilitas vero venientium trans- 
euntiumque aquarum fluminibus compa- 
rantur, quibus se circumdari cernebat. 

Secretorum nobis potius agnitio conqui- 
renda, voxque mei Domini Salvatoris est 
agnoscenda. Projecisti me in altitudine cor- 
dis maris, et flumina me circumdederunt. 
Projecisti me, inquam, in conscientiis He- 
breorum, projecisti in cordis altitudine 
maris, in consilio utique Judseorum, quos 
maris vocabulo demonstravit. Semper in- 
fidi; tumultuosi, mobiles ; nec enim pos- 
sent manibus eum perimere cruentatis, nisi 
prius cordibus abjecissent infestis. Projec- 
tus est enim in cordibus eorum, qui eum, 
in se credendo, statuere noluerunt, ut czc- 
cz plebis multitudines, tamquam  flumi- 
na, in una maris salsedine corruissent, 
quum, in medio sui Jesu posito, concla- 
massent Crucifige, crucifige!! 'Tum se 
nimirum vidit fluminibus circumdatum, et 
marinis fluctibus coopertum ; ut Isaiwe va- 
ticinium compleretur Et sonavit super 
eum, in die illa, sicut sonitus maris?, quando 


(1) Luc. 23, 21; (2) Is. 5, 30; 

contra illum vox tumultuantis populi move- 
batur. Quis enim nesciat ob hoc popularem 
concursum fluminibus comparari, quia [ut] 
jugitatem aquse currentis undam facit unda 
succedens, ita popularis concursus, dum 
unus alterum sequitur et invicem przce- 
dentium sequentiumque turbe succedunt, 
quamdam similitudinem fluminum exprimere 
demonstrantur. 


IV 


Omnia excelsa tua et fluctus tui super 
me transierunt. Amplissima tentamenta et 
fluctus, ait propheta, ingruentium adversi- 
tatum super me transierunt, tunc quum 
utique pelagi profundo lateret, et quando 
fuerat ferino ventre voratus. Fluctus nos 
potius spiritales et excelsa concussionum 
tentamenta cernamus. Quibus impulsi quum 
fuerimus, per gratiam sublevati, Domino 
fatemur quod excelsa et fluctus ejus, super nos 
quidem transeundo, mentium cervices inflexe- 
rint oneratas, non tamen simul traxerint 
absorbendas ; si tamen tentatus corrueris 
victus, sed illico recurreris ad poenitentiam 
renovandus, fluctus quidem [p. 103] super 
te transierunt, magnitudine supereminentes 
majori, non tamen abstulerint, ut simul 
raptum traherent in profundum : alioquique 
non vales dicere : Fluctus tui super me transie- 
runt; sed : Fluctus tui me pariter abstu- 
lerunt. 

Quod si tentati, non fuerimus saltim in 
momento convicti, non dicimus quod fluctus 
tui per me transierunt, vel fluctus tui me te- 
tigerunt. Quatuor enim sunt gradus tenta- 
tionis, quibus differenter anims propulsan- 
tur; non aliter quam si fluctus aquarum 
veniat inundantium. Si quidem leviter ve- 
nerint, tetigit nos tentatio mortis. Si autem 
et violentius coarctarint, fluctus nos impu- 
lit tentamenti. Quod si et momento victi 
cedamus, poenitudinis fletibus compungen- 
di, fluctus Domini super nos transierunt. 
At si et in tentationibus superati, omnino 
ad correptionem non respiramus, non so- 
lum super nos fluctus excelsissimi trans- 
ierunt, verum etiam miserabiliter rapue- 
runt. 


V 


Ego dixi : Abjectus sum ab oculis tuis. 

Malis, inquit propheta, conseptus, et ab 
ipsa, ut ita dicam, morte voratus, non mihi 
posse talia «sstimaveram provenire, nisi 
fuissem ab oculis tuis abjectus. Assolet in 
pressuris desperatio adesse, et, quasi nulla 
Deo cura sit nostri, tamen desolata fatiscit. 


VERECUNDUS 


196 


Peccator, ruinoso lapsu conseptus, et gra- 
viori dejectione prostratus, potest hoc di- 
cere, quum poenitentiv€ propinquarit, quum 
expulsus fuerit ab oculis ejus, cui nocte die- 
que famulans serviebat ; quando propul- 
sum se vitiis impellentibus, ab oculis nove- 
rit Creatoris. 


VI 


Forsitan non adjiciam ut respiciam ad 
templum sanctum tuum. 

Bestiale ventre ceti conseptus, desperavit 
se Jona templum Domini posse ulterius 
contemplari, quum sepulcro se duplici cir- 
cumspiceret consepiri, pelagi utique  in- 
testinoque ferali. Et ob hoc ait non se ad 
templum respicere Creatoris. 

Altius aliquid perscrutemur, et occultio- 
ris arcani secreta rimemur, ut evangelica 
propheticaque sermocinatio cum eodem sen- 
su concordet. Templum Domini ille nimi- 
rum est, in quo Deus veniens habitavit in no- 
bis. Quod templum oculis videre propheta 
nequivit, quia tempus necdum  nasciture 
carnis Domini se propinquaret. Quanti enim, 
inquit Jesus, prophete et justi voluerunt 
videre qu& vos videtis, et non potuerunt. Et 
hoc est quod aiebat forsitan : Non adji- 
ciam ut respiciam ad íemplum sanctum 
tuum. Qui enim respicit illud, adhuc adjiciet 
intueri, quia visu frequenti illuminari amplius 
prevalebit : non enim oculis demetiri quis- 
piam hoc sufficit templum. Sed si per fidem 
agnoverit, agnoscendo adjiciet ut agnitione 
diligenti dilatet visionem. Multa quippe 
sunt templa, sed unum est Dei ; apud pleros- 
que ergo plura sunt templa, et numerosis in 
civitatibus constituta: sicut Damascus habet 
delubrum simulacri Remmon ; Ninive quoque 
Nesrac dei sui templum adorat ; Sidonii 
etiam aliquid sceleratius adjecerunt, ut non 
deum, sed deam  Astarten coluissent. Si 
prudenter agnoscis, discerne hzreticas va- 
nitates. Et eos inspicis deos deasque colen- 
tes, templa sibi simulacrorum plurima sta- 
tuentes ; evidentique probatione cognoscis 
in veritate suppleri quod in ministerio le- 
geris prophetari. 

Damascus interpretatur Sanguinem  bi- 
bens; Hemmon, Excelsus. Que civitas est 
sanguinem bibens? Nimirum hzresis Ar- 
riorum, cujus potestas est in potentatibus 
[p. 104] mundi, animarum quas occiderit 
sanguinem bibens, non verum Deum, sed 
excelsum adorans. Qui enim verum adorant, 
ex nulla parte quod Deus est, vexant ; qui 
verum tantum credunt excelsum, plurima 


(1) Matt. 13, 17; 

nimirum ex ejus veritate subducunt. Quis 
enim est tam vecordis amentiz deputandus, 
qui non excelsum existimet Deum, etiam 

heretica pravitate dejectus? Ipsi ergo sunt^ 


qui RHemmon in Damasco colunt, procul 
dubio in hzresi Excelsum adorant. 

Mysterium aliud recognosce. Ninive Ger- 
men pulchritudinis in latina interpretatione 
transfertur, quas colit Nesrac, id est, Fu- 
giens tener. Venustiane convenit pravitati 
ejusque similibus, qus castitatem amant, 
et continentiam delectantur : ipsa quippe 
dicitur pulchritudinis germen, quoniam cas- 
titas carnis pulchritudo est mentis. Talis 
hzresis Ninive figuraliter appellatur Nes- 
rac colens, cujus est interpretatio Fugiens 
tener. Quis alter est, nisi Diabolus agno- 
Sscendus, qui callide humanos subterfugit 
sensus, ut nequeat apprehendi? 

Sidonii Venatores in hebrzo dicti, Priscil- 
lianistte Manicheique sunt, quoniam fraus 
investigari non posset ; occultis insidiis fal- 
]unt quos capiunt, et ut se celent, omni 
dolo conantur. Astarten, qux Minerva est, 
colunt; ipsam sine dubio virginem luminis 
fingunt ignorantes, pagano errore delusi. 
Sicque fit ut multa sint templa prophetali 
contemtu despecta, quia solius Domini tem- 
plum respicere concupiscit. 


"VII 


Perfusa est aqua inihi usque ad animam. 

Quis enim ignoret marinas aquas usque 
ad prophetalem animam pervenire? quum 
fuisset Jona pelago coopertus, tali casu ni- 
mirum moriturus, nisi patesceret coelesti 
dispensatione servatus. Quamvis licet peri- 
mant visibiliter aquse, usque ad carnem 
possunt, non usque ad animam, pervenire ; 
libera quippe corruptibili tactu et incon- 
taminabilis perseverat. Nunc vero ait : Us- 
que ad animam perfusa est aqua mihi. Alice 
sunt istz aqu: spiritalis nature, quse men- 
tem ipsam torrente quodam spiritaliter tra- 
hunt, carnem simul et animam circumdan- 
tes. Vox peccatoris est ista, qui delictorum 
multitudine circumseptus, aquam sibi pec- 
cati dicit ad animam pervenire. Sole utique 
agnoscende sunt aqua ad ipsam ut interi- 
mant animam properantes : unde quidam 
fletibus inclamabant : Quoniam  inítroie- 
runt aque usque ad animam meam !. 

Esse quidem aliquid existimo, inter hoc 
quod nunc dicitur : Perfusa est aqua mihi 
usque ad animam, et quod David aiebat : 
Quoniam intraverunt aque usque ad ani- 
mam meam? ; quod enim perfundimur, 


(1) Ps. 68, 2; 

etiam nolentes de superioribus humidamur. 
Genuina ergo peccata de supernis generatio- 
nibus quodammodo venientia, et nobis in- 
herentia demonstravit in eo quod ait : Per- 
fusa est aqua mihi usque ad animam. Quod 
vero dictum est : Introierunt aque usque 
ad animam meam, non genuina, sed ac- 
cidentia nobis delicta, monstrantur, ut ea, 
nisi gratia subveniret, vel traherent in pro- 
fundo, vel submergerent in inferno. 


VIII 


Vellem tamen agnoscere cum peritissimo 
quasitore cujus qualitatis iste sint aquse; 
utrumne  calide, frigide, salse  dulcisve 
sint virtutis, seu etiam turbidze magisque 
nature, ac certe clamosa, silentioque va- 
dentes. Calide nimirum aquse sunt, qu: de 
peccatoris interiore prorumpunt, quum fer- 
vore furoris rapi videris animam in peccato, 
statimque tamen voluntatis infirmc malitia 
consummata pcenitudinis dolore [p. 105] 
morderi, aqua quidem introierunt animam 
illam, sed calidae, quas Onan in Genesi pri- 
mum dicitur invenisse, qui paternarum 
pastor fuerat asinarum. lrrationabilium pas- 
tor pecorum nihil aliud nisi calidas aquas 
invenit, non quibus refrigerium, sed quibus 
incendium faceret contingenti. 

Sunt quoque frigidioris fluenta nature; 
unde scriptum est : Sicut frigidam fecit 
cisernam aquam suam, sic frigidam fecit 
malitiam suam!. Omnis itaque perversi- 
tas mentis, quse frigido quodam rigore 
miserabiliter congelescit, nulliusque com- 
puncti fervoris ad correctionem flamma 
succenditur, horum malitia aquis frigidis 
comparatur, non utique puteorum, neque 
fluminum, sed, quod est vehementius, ci- 
sternarum. Cisterne enim ad vocem cla- 
mantis similitudinem reddunt; sic quem 
ergo repereris pro suo cujusquam et irra- 
tionabili auditu credibiliter inclinari, et ad 
malitiam semel provocatum irrevocabiliter 
concitari, admissoque scelere nulla pcenitu- 
dine remorderi : dic quod ex his malitia 
frigidissima facta est, sicut aque cister- 
na. 

Agnoscende sunt et amare aque, nec 
non etiam salse, quas in homine primo 
gustu discernis. Si quidem videris eum qui 
nullius patientiz firmitate tenetur, cito tris- 
tia recipere, czteras amaritudines exhibe- 
re, obstinate mentis inutili dolore veloci- 
ter concitari, conceptumque animo vulnus 
repellere non valere, inordinatisque detrac- 
tionum, susurrationum, maliloquiorum acu- 


(15 Jera26, 75 

leis fraterna pectora cruciare nimirum 
talis salsarum aquarum inundatione reple- 
tur, et amariorum fluctibus inundatur. 
Ad hoc invenies frequenter in libro Josue 
quosdam filiorum [Israel possessionis suce 
terminos usque ad mare novissimum exten- 
disse, ut in eorum hzreditatem  salsedo 
atque amaritudo non cederet vitiorum, quia 
sorte quadam vicina est possessionis hu- 
mana, donec infirmo corpore commoramur, 
sed tamen per dispensationem Josue israe- 
liticze sorti non cedit. 

Quid itaque illius aquse significantia mon- 
strat, Isaie vaticinio demonstrante, cum 
silentio vadentis, nullius commotionis indi- 
cia suo transitu denuntiantis? pro eo quod 
abjecit populus hic aquas Siloe, quz vadunt 
cum silentio. Tales ergo aquas Siloe conve- 
nit esse qui, postposito tumultu, cum sSi- 
lentio vadens, quisquis ille est, cujus mo- 
rum gravitas, et patientie longanimitas alto 
silentio universa supportat, immobilis, verbo 
ipsoque habitu ponderatus, aquas intra se 
gerit Siloe qus cum silentio currunt. 

Quid etiam de illis fluminibus indicamus, 
de quibus Jeremias animam prohibet pota- 
ri : Quid tibi via ZEgypti, ut bibas aquam 
turbidam! ? Si quos itaque homines vi- 
deris turbido motu, clamosos litigiorum 


provocationibus, omnia perturbare, inquie- : 


tudines circumstantibus 
corporis impulsuque sermonis cunctorum 
irritationibus evagari, cernes illico hujus- 
modi aquas ZEgypti turbidas interius con- 
tinere, quia quum se non perferunt tacite 
preseterire, 
errare. 


procurare, gestu 


IX 


Abyssus circumdedit me ultima, mersum 
est caput meum, in scissuris montium. 

Si quidem est abyssus ultima, superest 
ut sit quoque abyssus prima; non aliter 
quam infernus superior appellatur, ut in- 
ferius esse aliquid agnoscatur. Suffecerat 
enim profunditas maris ; adjecta est et vo- 
racitas piscis, ut non prima sit abyssus, 
sed ultima circumdatus. 

Quid vero sit in scissuris montium mergi 
caput ejus, non aliter comprobatur, nisi 
etiam sicut in s&quali montes esse videmus, 
quos veritas ipsa demonstrat, ita quoque in 
[p. 106] mari terrarum inzqualitas demon- 
stretur. Inde manifestum est marinis fluctibus 
montes excelsissimos operiri, propheta tes- 
tante : Propterea non timebimus, dum contur- 
babitur terra, et [montes] transferuntur in 
cor maris?. Non absurde scissuras mon- 





(1) Jer. 2, 18; (2) Ps. 45, 3; 

tium immanioris ceti membra datur sentiri : 
cujus tanta fuerat magnitudo, ut hominem 
posset integrum in solo aquali collo reser- 
vare. Quod si naturalis belluz hujus magni- 
tudinem velis audire, lege physicorum his- 
torias peritorum, Plinii Secundi, Solini alio- 
rumque multorum, in nostris autem Joan- 
nem Constantinopolitanum in libro quem 
de Natura bestiarum scripsit. Et invenies 
balenam tante latitudinis longitudinisque 
corpus habere, ut mensuram trium habeant 
et amplius jugerorum ; ita ut quum fallen- 
dis nautis enatant super aquas, insule ab 
ignorantibus existimentur. Quando ergo fue- 
rat homo visceribus tantze bestie clau- 
sus, numquidnam non in scissuris montium 
se videbat abstrusum? 

Sit etiam vox ista cujuslibet angustia 
temporum pressi, qui periculis vehementi- 
bus coarctatur, nullam spirandi per mise- 
rias inveniat facultatem, et ob hoc dicat : 
« Profunditas ultims abyssus circumdedit 
me » : inter montes calumniarum et in scis- 
suris consiliorum adversum me coactorum 
depressum est caput meum ; quod afflictus 
nequeo sublevare. Potest etiam confessoris 
persequutorum in medio constituti talis 
sententia convenire. Qu: non inutiliter 
convenit Domino Salvatori, quem abyssus 
ultima israeliticze turbs: consepsit; caput- 
que ejus in scissuris montium, in consiliis 
videlicet principum, mersum est, quum mor- 
tis judicio condemnassent, seditione popu- 
larium concitata. 


X t | 


Descendi in terram, cujus serre sunt conti- 
nentes eterna. 

Vacat hic historicus intellectus, nec enim 
in serra sterna profunditatem aquarum, 
aut viscera piscis advertere poterimus, qui- 
bus fuerat propheta conseptus : nisi forte 
alius sensus animo subrogetur; : quod ibi- 
dem moriturus serris clauderetur «ceternis, 
quia inde huc regredi minime valuisset. 

Congruentius, quum universa sint tran- 
situra, vox hec aliter nostro conveniet Sal- 
vatori, qui terram penetravit inferni, cujus 
serre sunt sempiterne ad continendum eos 
quos valuerint devorare. Serre enim dicun- 
tur vectes quibus porte clauduntur; unde 
propheta dicebat : Porías &reas conteram, 
et vectes ferreos confringam!. In hac ergo 
terra descendit, quum ad sanctorum suo- 
rum descenderet libertatem. 


(1) Is. 45, 2; 

XI 


Ascendat de corruptione vita mea ad te, 
Domine, Deus meus. 

Tertio quippe die, anima ejus de corrup- 
tione mortis ascendit, ut assumta carne 
qua fuerat spoliatus, mortalitate calcata, 
remearet in ccelum. Equidem vox hzc uni- 
cuique sanctorum potest congruentius coap- 
tarij nec non omni Ecclesie, quse vitam 
suam a corruptione carnali fletibus petit 
quotidie suscitari. 


XII 


In eo quod deficit anima mea, Domini Dei 
memoratus sum. 

Defectus mortis tristi 
cordi ; unde Salomon ait Memento  no- 
vissima, et non  peccabis!. Si  morituros 
[p. 107] nos cogitemus et de hoc szculo 
transituros, refrenari cogimur a peccato ; 
ideo Domini Dei memoratus sum, quia defecit 
in me anima mea, et ex defectu ejus recor- 
datio Domini subrogatur. Utiliter martyribus 
ista concurrunt, quorum anima, dum in- 
gesto deficit cruciatu, Domini Dei sui me- 
moria crementatur. 


mortem suscitat 


XIII 


Et veniet oratio mea ad templum sanctum 
tuum. In quo videlicet quum dedicaretur, 
poposcerat Salomon : Omnis qui venerit et 
oraverit in loco isto, et audias, et facias, 
Domine?. Vel certe ad illud coeleste tem- 
plum in quo preces sanctorum coram Do- 
mino: deferuntur. Melius ille solus intelli- 
gendus est Domini fuisse veridicum tem- 
plum, quem divina sibi plenitudo in uterum 
virginalem conjunxit, et humano generi 
redimendo succurrit; ad quem omnes pre- 
cum postulationes nostrarum ascendere per- 
optamus, ut ille sit intercessor apud geni- 
tissimum genitorem qui mediator factus 
est ad salutem. 


XIV 


Observantes vana et falsa misericordiam 
tuam dereliquerunt. 

Humani generis est malum commune, 
temporalium quaerere commoda vanitatum, 
et rerum transibilium diligere falsitatem. 
Quidquid enim est in ssculo, vanum est, 
Salomone dicente : Et omnia quae sub sole 


(1) Eccli. 7, 40 ; (2) ct. III Reg. 8, 42 ; 

sunt, vanitas vanitatum!. Suffecerat una 
vanitas : cur adjectze sunt plurimz vanita- 
tes. Excita, lector, auditum ; rimare secre- 
ta, prudentissimi regis thesaurum contem- 
plare, et ultro reperies quod debeas ad- 
mirari. Homo factus est propter Deum; 
c:tera vero sunt propter hominem consti- 
tuta, qua continentur in mundo. Homo 
itaque ipse vanitas est, quia vanifas om- 
nis homo vivens?. Si ergo is qui futurus 
est immortalis, propter volubilitatem tran- 
sibilis vitze vanitas appellatur, quanto ma- 
gis ea qux propter vanitatem facta, ita sunt 
temporaliter transitura, ut transacta nihili 
deputentur ? Vanitates ergo sunt homines, 
vanitas omnis conditio sscularis, ut luceat 
quid sit vanitas vanitatum. 


XV 


Intellectus latior aliud objicit agnoscen- 
dum, quod universis potest humanis actibus 
convenire, et quibus quamdam velut re- 
gulam proponimus, unde cstera cognoscan- 
tur. Medicina nobilius artes omnes excellit, 
ut prope mortalibus salutis infirmitatem 
impendens, neutrum tamen permanet sem- 
per : mortuo enim medico, ejus consum- 
mata est medicina ; :egroto quoque, cui ali- 
quando salus est contributa, naturaliter 
consummato, producta sospitas submove- 
tur. Vanitas ergo est medicina ; multo am- 
plius vanitas vanitatis est sanitas remediis 
medicinalibus attributa. Eloquentia quzri- 
tur pro defensione causarum in asserende 
gratia veritatis, litigiorum commotionibus 
auferendis, neutrum tamen est permansu- 
rum. Vanitas, eloquentia ; vanitas vanitatis, 
defensio per eloquentiam commodata : sic- 
que fit ut omnia sint vanitas vanitatum. Istz 
etiam vanitates appellari consueverunt fal- 
sitates : quod enim transit et non erit, fal- 
sum est, non verum. Verum autem quod 
est, incommutabile semper et perseverans 
est sine fine. Vanum ergo est, quod certum 
non est; quia vanitas omnis homo vivens. 
Si tempus intuens quas&ras, vanum est, 
quia sentis eum  volubiliter transvolu- 
tum, et sui volubilitate mutatum. Primae 
horz secunda successit ; secunde, tertia ; 
[p. 108] matutina in vespere commutatur, 
et dies spatio nocturno secedit : infantiam, 
pueritia ; juventus, adolescentiam transfert, 
et nativitas morte finitur. Sic ergo fit ut 
vana et falsa, temporalia videlicet et caduca 
quarentes, Domini misericordiam  derelin- 
quant. 


(1) Eccli. 1, 2; (2) Ps. 38, 6; 

XVI 


Ego autem cum voce laudis et confessio- 
nis sacrificabo tibi. Vera sunt holocausta 
quibus Deus spiritaliter deprecatur, verba 
laudis et confessionis quibus debemus Deo 
veraciter decantare; ut quum  szculares 
mundanis vanitatibus occupantur, nos in 
voce laudis et confessionis Domino famule- 
mur. Plura sunt sacrificia multarumque spe- 
cierum Domino deferenda : primum, spi- 
ritale sacrificium Deo confessionis laudis est 
sermo. Quum enim eum sermonibus confi- 
teris, sacrificium laudis immolas Deo, Ose 
propheta dicente Reddemus vitulos la- 
biorum nostrorum!. Sermones quippe boni 
et recti vituli sunt sacris altaribus depu- 
tati. Est et aliud interius sacrificium Deo 
placabiliter immolandum ; de quo David 
propheta testatur : Sacrificium Deo spiri- 
ius coniribulatus?. Ista sunt ergo holo- 
caustomata quibus voluntas Domini mitiga- 
tur. Est tamen aliquid altius intuendum, 
quia non dixerit : Ego autem in vocem 
Jaudis et confessionis sacrificabo tibi; sed 
alio quodam ordine, nuper ostenso : Ego 
autem in voce laudis et confessionis sacrifi- 
cabo tibi?, ut aliud ostenderet sacrificium 
quod, comitante voce laudis et confessionis, 
deberet offerri : sine dubio sacrificium quod 
nunc et corpore Dominico et sanguine de- 
libamus, cum hymnis et canticis offeren- 
dum. 


XVII 


Qua vovi, reddam tibi salutari meo, Do- 
mino. Deputata Domino vota non debent 
immorari, pro eo quod dictum est in Deu- 
teronomio Noli esse velox vovere Domi- 
no : alioquin postquam  voveris, redde. 
Dominus enim exigit vota sua : occulte gra- 
tiam impetratur propheta Ego quidem 
vovi tibi, reddam vota mea, si me juveris 
devotantem 5. Possibilitatis est quidem no- 
stre vovere votum sed divine virtutis 
supplere promissum. Quserendum equidem 
cui votum sit devovendum, salutari utique 
Domino, qui mortalibus sua morte salutem 
impendit. 


Explicit Canticum Jona. 


(LOSS, 3 (2) P8: 50, FOR CS) PPS, SU, 
85; (4) Deut. 23, 21 ; (5) Jon..2, 10 

LIBER IX 
IN CANTICUM  DEBBORAE 


INCIPIT EXPOSITIO VERECUNDI 
IN CANTICUM DEBBORJE. 


[p. 110] 
I 


Temporibus judicum tales sancti viri 
nequiverunt reperiri; quorum merito po- 
pulus regeretur : Debbora, uxor Laphidot, 
electa est gubernaculo populi preponenda. 
Nimirum autem virorum ignominis ascri- 
bendum est ut mulier omnibus przferre- 
tur; aut certe illud est agnoscendum, quod 
ccelestis gratia viris ac feminis pariter con- 
feratur. Hoc quippe contigerat Osie tem- 
poribus regis, quando Oldad fprophetissa 
prophetie spiritum fuerat assequuta, viris 
omnibus destitutis. 

Quum Jabin, rex Asor, israeliticam gen- 
tem captivitati subderet, eamque violentius 
oppressisset, suscitavit Deus spiritum Ba- 
rac, filii Abinoe, adjutrice Debbora, ut 
Sisaram, magistrum  militi:e Asor, bello 
vincerent, eoque interemto, victoria poti- 
rentur, calcatoque captivitatis jugo, liber- 
tati pristinae redderentur. Typum Ecclesise 
gerens Debbora populum Dei ^alienigena- 
rum servituti exemit, Deique fecit in liber- 
tate servire. 


II 


Tunc caníavit Debbora et Barac, filius 
Abinoe, in illo die, et dixerunt : In inchoa- 
tione principum in Israel!. 

Debbora interpretatur Apis ; Barac, Corus- - 
catio, Abinoe, Patris mei requies. Debbora 
mulier sola Deo cantare nequivit ; adjuncto 
vero Barac, parabolam tunc cecinerunt 
Creatori. Ecclesie figuram gessisse Deb- 
boram diximus ; Barac vero, Domini Sal- 
vatoris : cui sociata, illico prorupit in lau- 
dibus Dei. Sed et tu, si jam possis dulce- 
dinem confessionis ore proferre, apis es 
conjuncta Barac, illi videlicet de quo dic- 
tum est : Sicut exiet coruscatio ab oriente 
usque ad occidentem, sic erit adventus Filii 
hominis?. Ipse est ergo Barac qui inter- 
pretatur Coruscatio, filii Abinoe, Patris 
requies. Omnis quippe Dei Patris requies 
in unico Filio conquiescit. . 

Cantent ergo ín die, non in nocte, neque 
in tenebris, sed in luce; quoniam filii Dei 
Domino decantant in die. Tunc quum 
« principes legerentur », quum apostoli 


(1) Judic. 5, 1 ; (2) Matt. 27, 27 ; 

sine dubio vocarentur : in inchoatione ipsa 
vel primordio laus decantata est Deo. 


III 


Tunc caníavit Debbora et Barac, filius 
Abinoe, in illo die, et dixerunt. 

Israelita mulier ex populo Dei universum 
Israelem sibi subditum regit : inimicos au- 
tem et hostes Hebraeorum impugnans non 
sola, sed sociato Barac, Domino cantat 
alium habens virum in societate carnalis 
[p. 111] conjunctionis, qui Laphidot appel- 
latur ; alium habens ad societatem victoriz, 
Barac, cujus presidio alienigenas insectatur. 
Laudabile quidem est quod in proeliis tam 
vehementibus femina bellatrix ubique dis- 
currat, circuminspiciat sibi populoque sub- 
jecto, alienigenas insectetur ; quibus inter- 
emtis, victrix Domino presentetur. 

Morale quoque sequamur arcanum. Mens 
tua, si jam fidelis est, et ex populo Dei, 
cuncto quoque Israeli interius imperat con- 
stituto, bonis etiam cogitationibus przsidet 
moderatrix, et alienigenas vitiorum populos 
insectatur, societati Barac, verbo utique 
divino conjuncta, mitigatis omnibus cuneis 
inimici, Deo liberaliter cantant, tunc demum 
quum in ea principes Israel inchoationem 
obtinuerint habitandi. Accedens ergo ad 
eruditionem propheticam, evangelicam, apos- 
tolicam, facit ipsa inchoationem principum 
Israel; ut non cum abjectis, apocryphis 
videlicet libris, neque cum alienigenis, poten- 
tibus et ornatis philosophis, sapientibusque 
mundanis, sed cum principibus Israel, Deum 
veneranter adorent. 


IV 


In voluntate Domini benedicite Dominum. 

Plurimos benedicere cernimus Deum, ejus- 
que nomen crebris canticis collaudare. Nec 
tamen hoc ex voluntate faciunt Dei ; quum 
videlicet in conviviis vinolentia dissolutis, 
ad ebrietatis augmentum psalmos et divina 
cantica psallant; sed hoc in voluntate 
hominis, non in Domini faciunt voluntate. 
Illi quoque, qui, charitatis unitate precisa, 
semoti stant a populo spiritali, benedicunt 
Dominum quidem, sed ejus minime conve- 
niunt voluntati, scindentes fidei unitatem, 
verborum suorum ventilant vanitatem. In 
voluntate itaque Dominum benedicit, qui 
consequi proprie benedictionis paratus est 
fructum. . 

Dic itaque, diligens inquisitor, quas ista 
est voluntas Domini, in qua debeant be- 
nedicere Creatorem. Rem quidem excellen- 
tem et tantam inquiris, ut me tecum potius 

deceat audire, quam tibi dicere quz requi- 
ris. Magistrum itaque coelestem pulsemus, 
et ad sapientissimi regis januam vigilemus, 
ut pes noster ejus limina frequenti tran- 
situ terat, et exquisitum mysterium in ve- 
ritate demonstret Hec enim est, inquit 
in Evangelio, voluntas Dei, ut credant te 
verum Deum et quem misisti Jesum!. Talia 
indubitanter credens, voluntatem Domini 
didicisti. In hanc ergo voluntatem benedic 
Creatorem, ut in voluntate Domini Patris 
Dominum Filium benedicas ; alioquin semel 
Dominum et non secundo dixisset. 


V 


Audite, reges; intuemini, satrapse. Ego 
Domino caníabo, psalmum dicam Domino 
[Deo] Israel. Imperitum vulgus et inutilis 
multitudo, salutis negligens qusestum, incon- 
veniens talia judicatur audire. Audiant 
potius reges, spiritali regno, populis in se 
spiritalibus dominantes. Carnales autem mul- 
titudines et gentes vitiorum externas gravi 
comprimant dominatu. 

Non solum reges hujusmodi, sed et sa- 
traps audiant Israeliticam feminam decan- 
tantem. Satrapse quidem subreguli nuncu- 
pantur, siquidem necdum universz potesta- 
tis in te, ccteris consuetudinibus imperando, 
regnum obtines, quia perfecte, quidem vir- 
tutis necdum es, sed meliorum ordini dignus 
es propinquare. Quorum imitator es, et 
ex parte jam, interioris regni tui quibus- 
dam vitiis dominando, aliquam ob-[p. 112]- 
tines potestatem et fidelis administrationis 
censuram imitaris; dignus es etiam ipse 


cantica sanctz mulieris audire. Proferam 
tibi unum de regibus audire Auditum 
Domini eruditum, inquit Isaias, aure au- 


diam; mane erigit mihi aurem [ut audiam] 
quasi magistrum; ego autem non contra- 
dico, retrorsum non abii ?. 


VI 


Ego Domino cantabo, psalmum dicam 
Domino Deo Israel. Surgant ergo Philistei, - 
qui lumen evulserant Samson, figuram, ut 
:estimo, haereseos proferentes ; cantent can- 
tica sua, chorosque ludentes ducant. Cantet 
etiam populus ille subversus, qui pontifi- 
cis Aaron consensu conflatilem vitulum ex 
auro formavit. Cantet et in canticis suis 
deos invocet alienos. Ego vero Domino can- 
tabo, psalmum dicam Domino Deo Israel; 
quum enim alienigenze cantant, non Deo 


(1) Jo. 17, 21 ; (2) Is. 50. 4-5; 

cantant, sed numinibus alienis, licet vi- 
deantur Domino decantare. 

Est aliquid inter cantare, psalmumque 
dicere : cantamus labiis, confessionem fa- 
cientes ad salutem ; psallimus vero, ope- 
ribus obsequentes, quia psallere dicitur 
artifici manu psalterium contrectare : quid- 
quid ergo manibus operamur, in Deo psallere 


nuncupatur. 


VII 


Domine, in exitu tuo ex Sehir, dum profi- 
ciscereris de agris Edom, íerra moía est; 
etenim colum turbatum est, et nubes stilla- 
verunt aquam, montes commoti sunt a facie 
Domini Dei Israel, ex Sina. 

Veterum historias texit, excellentias di- 
vinze majestatis ostendit ; in quibus bene 
gestis populi sui favorem metatur Dominus, 
gentibus intimabat. Quum enim Moyses 
Seon Amorrheorum principem peremisset, 
ac per terram Esau transitum habuisset, 
prohibitum est admonitione coelesti ne fra- 
ternam sui generis gentem et consangui- 
neum populum contigisset ; ibique in tran- 
situ Hebrseorum, terre motus, commotio- 
nesque coelorum, mixtis imbribus, clarue- 
runt. Seir quippe mons est Esau filiorum ; 
terra vero Edom ipsa est quam fuerat hz- 
reditate sortitus. Et ob hoc Esau nomine 
nuncupata, qui Edom sive Seir alio nomine 
fuerat vocitatus. 

Relinquentes historicam lectionem, al- 
tiora nobis sunt sacramenti oculo con- 
tuenda, in quibus Moyses et Elias in monte 
cum Domino loquebantur, et Evangelio, 
legi ac jprophetie ostenditur convenire. 
Passionis itaque Dominice congruentia de- 
monstratur, ita breviter coarctata, ut in 
paucis versibus illa nobilia nostre libertatis 
revelentur arcana. 

Exitus Domini ex Seir, quod interpreta- 
tur Pilosus, mors Dominici corporis inti- 
matur, per quam anima de terreno domicilio 
manifestatur exire. Et tunc demum, quando 
in agris Edom, qui interpretatur Sanguinei, 
utique Acheldema, argenti pretio compa- 
rati, quod Juda restituerat templo : unde 
ager figuli comparatus, ager est sanguinis 
appellatus, qui dictus est Acheldema, sine 
dubio HRedemtoris nostri cruore signatus. 
Animarum ergo figulus in agro figuli sepe- 
litur, ut novas vasorum species confectu- 
rus, terram quoque congruam inventurus, 
quo figulo spiritali terra quoque figuli con- 
cordaret. Profectus est de agris Edom uti- 
que, quum ad inferos descendisset ; tunc 
tenebrarum coelorumque turbatio motis facta 

est elementis. Apostolice nubes evangelici 
verbi pluviam roraverunt ; unde sublimissimi 
montes, reges videlicet potentesque mun- 
dani, ad fidem commoti, Dominicam prz- 
sentiam timuerunt. 


[p. 113] 


NITET 


In diebus Simegar, filii Enac, in diebus 
Jahel defecerunt reges ; defecerunt via ; abierunt 
vias perversas ; defecerunt potentes in Israel; 
defecerunt, | quoadusque  exsurgeret mater 
Debbora in Israel. 

Multa est magnitudo mysterii qus& paucis 
nominibus occultatur, quibus revelatis, illico 
fient omnia manifesta : Simgar interpretatur 
Nomen adveniens; Enac, Humilitas inanis ; 
Jahel, Ascensio. Quis ergo est Simgar, id est 
Nomen adveniens, nisi is qui se Deum falso 
nomine volebat hominibus imitari? de quo 
dictum est : Non vocabitur ultra is qui insi- 
piens est princeps, neque fraudulentus appel- 
labitur major*? Diabolus utique, Christi 
sapientia insipiens revelatus, et in simpli- 
citate fraudulentus ostensus. Propterea filius 
Enac appellatus est, quod interpretatur 
Humilitas inanis : quod videlicet humiliatus 
fuerit, ab angelica dignitate dejectus ; non ad 
hoc ut illa humilitate propriam ruinam resti- 
tueret, sed ut inde magis obduratione pro- 
pria priparetur ad pcenam ; idcirco humilitas 
inanis, nihil ei utique profutura. Jahel vero, 
quz interpretatur Ascensio, Synagog:x typum 


poterit figurare, per quam prius conscendeba- 


tur ad Deum. Omnis enim idololatriarum 
conversio per Synagogam fiebat ad Deum ; 
ideo ascensio nuncupata. Quo tempore, spiri- 


tales reges et intellectuales principes defece- 


runt, quum pars humani generis dzemonibus 
deservisset ; pars vero in Christi exitio conspi- 
raret; pars discipulorum territa defugisset. 
Unde Dominus ait : Ut quid mecum vultis ju- 
dicio contendere? Omnes dereliquistis me, dicit 


^ 


Dominus ?. Non tamen defecerunt in totum :.— 


sed quoadusque exsurgeret mater Debbora in 
Israel; quoadusque videlicet mater Ecclesia 
claruisset. Hoc ergo videtur breviter intimare, 
quod inter idololatriam et humane inventio- 
nis Synagoge mandata, quibus obsequeban- 
tur Judzi, et apostolorum fugam, cuncti viri 
deciderant spiritales. 


(1)115:7*325* 55 (2) -Jen2 259295 

IX 


Elegerunt sibi deos novos, quomodo panem 
hordeaceum. 

Duobus panis generibus pascitur homo : 
primum quidem triticeo, quod solis est homi- 
nibus rationalibus contributum ; secundo, 
hordeaceo, quod commune fruimur cum ju- 
mentis, unde animalia pene omnia depascun- 
tur. Quod ergo ait : Elegerunt sibi deos novos, 
quomodo panem Rhordeaceum, simulacra sibi 
tamquam jumenta irrationabilia statuerunt, 
quibus considerationis sensus obrutus, novos 
sibi deos, non sicut prudentes, sed sicut 
pecora nihil discernentia, figurarunt. Quod 
schismatibus potest convenienter aptari, qui 
sibi novis doctrinis nomina nova componunt 
ad morem sapientie secularis, pani hordea- 
ceo comparate, non ad nutum Evangelii, 
quod tritico convenienter aptatur. 


X 


Tegumen juvencularum jaculantium ; [p. 144] 
accensus est, et jaculavit quadraginta millia 
cor meum a pr&cepto Israel. 

Ecclesige sunt spiritaliter emergentes, qua- 
rum tegumen, nimirum fides Spiritus sancti 
flammis accensa, jaculàri posset sagittas ver- 
borum et infigere cordibus audientium, 
ignemque succendere charitatis. Qu:e vero 
sint ipse: sagittze monstravit : jaculavit, inquit, 
quadraginía millia cor meum 4a praecepto 
Israel. Numerus ipse secreta docet latentis 
arcani. Quaternarius numerus usque ad 
denarium gradibus provocatus ascendit : 
unum ad duos, tres faciunt ; tres ad tres, 
sex; quatuor vero ad sex, decem; id est, 
unum, duo, tres, quatuor super se addita 
decem consummant. Ipsi iterum decem 
quater duplicati quadraginta claudunt; in 
quibus quatuor mundi partium fideles popu- 
los intimavit ; quos jaculis przeceptorum quo- 
tidie divinorum cor Ecclesie, sapientia vide- 
licet, non destituet jaculari. 


' 


XI 


Potentes, benedicite Dominum, ascendentes 
super subjunctoria et super sedentes in lecticis, 
emiltite vocem resonantium in organis. 

Fide constantes et animo potentes, bene- 
dicite Dominum, qui super subjunctoria car- 
nis vestre jam residetis, ut vos corpori, et 
non vobis corpora dominentur. Ef super 
sedentes in lecticis, emiftite vocem resonantium 
in organis. Qu: sint namque istze lecticze, in 

quibus supersedentes in organis confessio- 
num vocem debent emittere laudis, dicat hoc 
Isaias, quum de futuris fidelibus loqueretur : 
Annuntiabunt, inquit, gloriam meam gentibus, 
et adducet omnes fratres vestros de cunctis gen- 
tibus, donum Domino, in equis et in quadrigis 
et in lecticis et in mulis et in carrucis, ad mon- 
tem sanctum Jerusalem, ait Dominus!. Omnes 
quippe ex gentibus convertendi donum Do- 
mino deferuntur, quia sicut gratia attrahun- 
tur ad fidem, ita gratis sacerdotum officio 
deferuntur. Has vero differentias agnoscere 
non est spernendi laboris : aliud est enim in 
equo deferri, aliud in quadriga, aliud in lectica, 
aliud in carruca. Curiose lector, intende, et 
vide hze spiritaliter consummari. 

Si quis itaque unam professionem vel duas 
aut amplius obtulerit Deo pro qualitate meri- 
torum, sic hujusmodi animalibus dicuntur 
afferri. In equis martyres et virgines, qui 
velociori cursu, fervore utique desiderii sancti, 
et ad continentic levitatem et ad bellum pas- 
sionis stricte concurrunt, deferuntur in equis. 
Ii vero in quadrigis deferuntur qui quatuor in 
se virtutum professiones sectantur, marty- 
rium, virginitatem, sacerdotium et proposi- 
tum monachi ; quum ergo talem videris Deo 


deferri, quia quatuor professionibus obsequa- 


tur, recte dicis eum quadriga deferri. Unde 
non immerito Elias quadrigis igneis ad ccelum 
evectus ascendit, sine dubio primum quod 
virgo ; secundo, quod sacerdos; tertium, 
quod solitudinis appetitor, institutum mona- 
chorum ostendit ; quarto, quod etiam confes- 
sor, quum frequenter propter Deum quzre- 
retur occidi. Nec illud vacat quod non simpli- 
citer quadrigis, sed igneis quadrigis Elias 
subvehi demonstratur; utique quia fervore 
Spiritus sancti et igne charitatis interius 
ardens, in omnibus semper professionibus ad 
meliora tendebat. Idcirco [p. 115] sicut inter- 
nis desideriis ardentior per profectum curre- 
bat, ita etiam visibiliter equis est ardentibus 
sublevatus. 

In lectica vero sola monachorum profes- 
sione contenti cognoscuntur afferri. Lectica, 
alis portantibus, quietum hominem suffert, 
et quo voluerit, perducitur loco ; vide si non 
uno vel duobus supportantibus onera monas- 
terii, czeteri sub regimine viventes, et quie- 
tam peragentes professionis instantiam, in 
lectica portantur : per quam sine dubio ad 
Jerusalem pervenient civitatem. 

In mulo deferuntur qui ex hzreticis conver- 
tuntur; muli enim animalium vario genere 
procreantur, ex equo videlicet et asella, aut 
ex asello et equa. Si quis ergo de Christo rena- 
tus est, sed ad hzresim conversus hzreticus 

factus, si postea reatum corrigat, ex equo et 
asella dicitur generatus. Qui vero prius 
hzereticus et postea factus est christianus, ex 
asello et equa noscitur natus, unum enim 
parentem generosum, alterum  degenerem 
conquisivit. Sic ergo hujusmodi in mulo 
deferuntur patrie beatorum. Unde filii 
David, exeuntes de Jerusalem, convivati 
sunt cum Absalon fratricida, qui humano 
sanguine convivio defcedavit, et, relictis 
Israelitis, regem patrem fugiens mitem et 
bonum, delegit cum alienigenis commorari. 
Postquam viderunt hoc malum filii David, 
qui de convivio fugerunt scelerato, in mulis 
ascenderunt, ut ad Jerusalem remearent et 
ad David patris sui, quem dudum reliquerant, 
faciem conspexissent. Sed et Salomon extra 
civitatem sanctam unctus unguento regali, 
utique chrismatis, mulam sedit, sicque rever- 
sus est Jerusalem et civitati sanctorum asso- 
ciatus. Numquam amplius in mulo dicitur 
sedisse. 

In carrucis vero illi sine dubio deferuntur, 
qui super potentias szculares et temporales 
insident facultates. Quz volubilitate quadam 
tamquam rotz decurrunt, et quz videbantur 
in superioribus, revolvuntur ; et iterum infe- 
riores ad superiora ducuntur. Hoc enim est 
natura rotarum. Qui ergo potentias possident 
seculares, sed timorate vivunt, Deique man- 
datis insistunt, hi carrucis deferuntur ad pa- 
triam sempiternam. 


XII 


In medio epulantium, illic dabunt justitias 
Domino. Vel certe sicut alibi reperimus, in 
medio psallentium. 

Nihil ergo est spiritaliter epulari, quam in 
verbo Dei Deum honorare. Et ipsz sunt jus- 
titi: quas ei dare possumus, ut in ejus lau- 
dibus famulemur, et omnia opera justa 
veraque laudemus, sicut Azarias in cantico 
dixit : Omnia opera justa, et recte viz tuz, et 
judicia veritatis fecisti . Sed illud intelligi 
potest : In medio epulantium, illic dabunt 
justitias Domino, quod etiam inter ipsas 
epulas comedentiumque convivia glorificari 
debent justiti:& Creatoris, Apostolo dicente : 
Sive comedilis, seu bibitis, seu aliquid aliud 
facitis, in gloria Domini facite ?. 


XIII 


Justi invaluimus in Israel. 
Martyrum  apostolorumque potest esse 

persona, qui in medio populi Dei validiori 
gratia caeteris praeferuntur. An certe aliter 
videtur agnosci, ne ipsi se justos notabiliter 
nuncupent. Melius apostolorum voce pa- 
triarchis dicitur ac prophetis : Laborastis, 
justi, in populo Israel praedicando et annun- 
tiando salutem ; sed minus valuistis [p. 116] in 
ilis. Nos autem invaluimus in eis, quum 
videlicet quinque millia cognoscerent fidem, 
et in Actibus apostolorum ad baptismi gra- 
tiam properant. Sed et hoc non inutiliter 
convenit angelorum sermoni, qui missi sunt. 
ad custodiam eorum qui hzreditatem capiunt, 
salutem szternam, qui eorum ministerio dum 
convertuntur, aiunt quia nos justi invalui- 
mus in Israel, idolis proxime servienti, ma- 
gis quam [in]justi spiritus, quorum seducti 
obsequebantur errori. 


XIV 


Tunc descendit in .civitales suas populus 
Domini. 

Que iste sunt historicz civitates ad quas 
descendit populus Domini, postquam mul- 
titudo inimicorum expulsa est ministerio 
Debborce? Tunc et populus in silvis et mon- 
tibus latens, ad civitates proprias remeavit. 
Et fortasse tropologice congruenter ecclesiz 
cognoscuntur, quz locis in singulis constitu- 
tz, descendentibus populis de superbie mon- 
tibus et contumaciz silvis quotidie farciuntur, 
dum per humilitatem confessionis a vanis- 
simo tumore descendunt. Moraliter quoque 
sequendus est intellectus : civitates nostre 
corda sunt nostra in quibus habitamus, et aut 
descendimus in eis per pcenitudinis subjuga- 
tionem, ut ascendimus per superbie pravita- 
tem. Sed tunc demum populus Domini sumus, 
si descendimus in cordibus nostris, et man- 
datis ccelestibus obedientiam exhibemus. 


XV 


Exsurge, Debbora; excita dena millia mil- 
lium cum populo. Exsurge, exsurge cum can- 
tico. 

'Tropologicam intelligentiam consequentes, 
carni Dominice invenimus coaptari, cui 
dicit : Exsurge de sepulcro, quae Debbora 
nuncuparis, id est apis, qus sine coitu gene- 
rata et sine dolore filios paris, inter favos 
legis ac prophetarum et evangelica mella. 
Exsurge de sepulcro. Excita dena millia rnil- 
lium, quas te possunt excitante, de sepulcris 
levari cum populo. Exsurge in inferno resur- 
rectionis adventu. Nec tacita exsurgas, sed 
cum cantico glorificantium te, angelorum 

utique atque sanctorum. Nam quis diffidat, 
quia sicut Dominus, nasciturus in carne, glo- 
rificatus venit laudibus angelorum claman- 
tium : Gloria in excelsis Deo, et in terra pax! 
ita quoque resurgens ab inferis, ad Patrem 
glorificatus ascendit? Utiliter convenit al- 
terius expositionis incursus, ut ex voce 
Christi Ecclesia stimuletur : Exsurge, Deb- 
bora, qus sedes in pulvere, ita jaces, et 
contrita jaces in terra, Isaia dicente : Ex- 
surge, et dormientium multitudines excita 
populorum ad fidem cum populo christiano : 
exsurge de somno peccati, exsurge cum can- 
tico confitentium. Illa quoque moralis animze 
potest intelligentia coaptari, ut animam in- 
telligas Debboram, sine pacto renatam, quce 
debet, infidelitatis jugo deposito, exsurgere 
et secum dena millia millium excitare vir- 
tutum. Exsurgatque cum populo cogitatio- 
num sanctorum ; exsurgat cum cantico lau- 
dum. Unde mihi vacuum videtur, quod 
secundo sic iteravit : exsurge? Manifestius 
claret : exsurge corpore, exsurge spiritu ; ut 
nulla in te pars gravetur in somno. Dena vero 
millia millium significare pu-[p. 117]-tatur, 
quia grzcitas et singulariter decem millia 
dicit, et pluraliter dena millia, quod latinus, 
propter sui angustiam, non valet explicare : 
adeo dena millia millium, ac sic dictum esset : 
plura dena millia. 


XVI 


Invalescens, exsurge, Barac! et conforta, 
Debbora! 
. Barac dicitur Coruscatio, qui alio nomine 
Fulgur appellatur. Quis ergo est fulgur, sive 
coruscatio, nisi qui de semet ipso dicit : Exiet 
fulgur ab oriente, pertingit usque ad occiden- 
tem : sic erit adventus filii hominis?, invales- 
cens post debilitatem passionis et impressio- 
nem crucis? Exsurge a mortuis, et confirma, 
Debbora ; carnem utique immortalitatis mu- 
tatione firmatam. Sed ad Ecclesiam conve- 
nienter aptatur, quam confortavit a mortuis 
surgens Dominus meus, qui confregit acu- 
leum mortis, et omnes gentes ejus fortitudini 
subjugavit. Sed et ad spiritum concurrit 
humanum, qui quolibet peccato dejectus, ad 
poenitentiam  resipiscit. Quem sermo fpro- 
pheticus exhortatur : invalescens post ruinam 
exsurge, ut Boanerges, id est Filius tonitrui 
nuncuperis. Barac enim qui coruscatio prop- 
ter luminis [occulti splendorem] dicitur, de 
tonitruis promovetur : ergo et tu, si jam co- 
ruscatio propter luminis occulti splendorem 

diceris, Ecclesia, coruscas in verbis, coruscas 
in factis. Ex tonitruis legis et Evangelii pro- 
crearis. Si talis es, conforta Debboram, tuam 
carnem sine dubio, quo tuis jussionibus, et 
non vitiosis fragilitatibus obsequatur. 


XVII 


Barac, cape captivitatem tuam, fili Abi- 
noen. 

Quis alter est captivitatis captivator, nisi 
de quo sermo Davidicus insonavit : Ascen- 
dens in altum captivam duzit captivitatem, 
dedit dona hominibus!? Iste itaque Barac, 
resurgens a mortuis, captivitatem cepit, quia 
filius est Abinoen, qui interpretatur Patris 
mei requies : ipse est quippe requies Patris, 
in quo paternz substantic plenitudo quiescit. 
Gepit captivitatem suam, sine dubio mortem, 
quas totum captivaverat mundum. Ipse eam 
captivando, captivitatem cepit ; et recte ait 
captivitatem suam, quia non extra se, sed in 
sua accepit quam assumserat natura mortali, 
ut impleretur : Barac, cape captivitatem tuam, 
filii Abinoen. Paulo quippe apostolo sensus 


iste concurrit, qui captivus fuerat peccato- 


rum, priusquam reciperet Christum, cui dici- 
tur : Captivitatem cape, id est, infidelitatem 
comprime, quz captivavit in circuitu na- 
tiones, ut, captivitate capta, captivatos sub- 
jicias Redemtori, quia factus es filius Abi- 
noen, eo quod in te Dominus requievit. Uni- 
cuique homini potest iterum moraliter conve- 
nire, qui tamen jam per profectum sancte 
scientivt virtutisque insigne, potest nun- 
cupari Barac, si capit iniquitatem suam et 
captivitatem ejus confringat, ut Abinoe filius 
et Patris Christi requiem consequatur. Tunc 
magnificata est virtus ejus, quum a mortuis 
Dominus resurrexisset ; tunc magnificata est 
virtus ejus et potentia populis declarata. 


XVIII 


Domine, humilia mihi fortiores me. 

Vox hominis assumti de principibus et 
sacerdotibus Israel, qui forti potentia eum in 
passione gravabant ; de quibus ait alibi : 
Confortati sunt super me, qui me persequuntur 
injuste?. Postea vero fidei subjugati vexillo, 
humiliati sunt ei. Ecclesia [p. 118] quoque 
persequutoribus imperatoribus et principibus 
agitata, sibi eos postulat humiliari; quod 
nostris nunc oculis videmus consummatum, 
ut potentia fortiores humiliati sunt ei 
Domine, humilia mihi fortiores me. De vitiis 

carnalibus ac dzemoniis anima fidelis obsecrat 
ut fortiores eidem humilientur et humiliati 
necentur, dum nostris non sinuntur vivificari 
peccatis. 


XIX 


Populus Ephrem castigavit eum in valle 
fratris sui Benjamin. 

Historice nobis ratio redditur qu:estionis 
quod Ephrem frater Benjamin in hoc loco 
narretur, quum veritas habet Benjámin et 
Joseph [ex] Jacob et Israel editos esse ger- 
manos : de Joseph vero nascitur Ephrem, qui 
nepos Benjamin in ipsa ratione vocatur. Et 
quomodo frater hic nuncupatur, quum con- 
stat esse nepotem? Quod duobus solvitur 
modis : primo, quoniam Ephrem et Manasses 
filios Joseph Jacob avus eorum in numero 
duodecim filiorum ascivit, quum per adoptio- 
nem non eos nepotes, sed filios nuncupavit, 
in eo quod ait : Ephraim et Manasses mihi 
reputabuntur in filiis, sicut Ruben et Simeon. 
Alii autem tibi nascuntur !. Idcirco et sortem 
in divisionibus perceperunt et tribuum Israel 
nominantur auctores. Et Ephraim et Manasse 
tribus dicantur ?. An certe quia nunc liber 
Judicum non ipsos auctores tribuum, Ben- 
jamin et Ephrem, sed tribus ipsas appellat ; 
idcirco fratres dicit, tamquam unius consan- 
guinitatis et una natione propinquos. 

Sed nos altius conscendamus, et spiritales 
sensus latius indagemus, quibus mens possit 
erudiri lectoris : Populus Ephrem castigavit 
eum in valle fratris sui Benjamin. Ephrem 
Fructifer nuncupatur. Apostolicus ergo sanc- 
torumque priorum populus est, qui fidei ger- 
mine fructifer factus, universis gentibus 
Evangelium  predicavit. Benjamin Filius 
dexterz nostra lingua transfertur : in eo ergo 
credentium noscitur multitudo, quia dexterz 
deputantur qui Christo redimente salvantur. 
Populus itaque Ephrem, apostolicus sine 
dubio chorus, in conversione gentium diabo- 
lum castigavit, et in valle humilis pceenitentic 
nequitiam ejus contrivit. Adeo non ait : 
necavit eum, sed Castigavit eum. Castigatus 
est enim, non necatus, dum undique de cor- 
dibus credentium reprobatur, quia necdum 
tempus est ut zterna flamma necetur. 

Etiam in eo moralis non inutiliter accipitur 
intellectus. Populus Ephrem castigavit eum 
in valle fratris sui Benjamin. Interiores sensus 
boni et suaves Deo fructificantes per fidem 
Ephrem populus fiunt : cui dum subjicitur 
Benjamin frater, corpus sine dubio sociatum, 
in ejus valle, id est humilitatis subjectione 

contritionisque quassatione. Si enim jejuniis, 
frigore, nuditate, continentia, vigiliis atteri- 
tur, in convalle humillima deponetur : in qua 
convalle contrarius ille quassatur, ut tali 
castigatione castigatus pellatur. 


XX 


In populis tuis ex me Machir descenderunt 
scrutantes. 

Machir interpretatur HRestitutio, sive Ve- 
numdatio, vel De infirmitate peccati. Qui 
sunt restitutio, nisi qui quondam perierant 
et restituti sunt? Ipsi etiam venumdati fue- 
rant de infirmitate peccati. Przedicatores sunt 
Evangelii qui descenderunt ad nos e sublimi- 
tate spiritali, et scrutati sunt, ut invenirent 
errantes. Vide mulierem evangeli-[p. 119]- 
cam perdentem dragmam, cum accensione 
]ucernz quzrentem, et agnosce similitudinem 
rei; ut prophetas sibi videas et Evangelium 
convenire. Mulier caro est Christi, quz, accen- 
sa Verbi lucerna, qussivit scrutans. Sed et 
Ecclesie sensus iste moderate concurrit ; 
qua, fidei lumine sublevato, dragmam velut 
plebem perditam requisivit. Scrutantes ergo 
post fos et requirentes, ex Machir, descen- 
derunt, ex restitutione venerunt. 


XXI 


Et ex Zabulon Dominus expugnavit pro me 
in potentatibus. 

Zabulon Habitaculum fortitudinis trans- 
mutatur. Et quod est habitaculum fortitu- 
dinis, nisi corpusculum Salvatoris, in quo 
divina fortitudo permansit? Inde Dominus 
in potentatibus, apostolis et predicatoribus 
expugnavit inimicum pro populo suo. Iti- 
demque alio cognoscitur sensu. Zabulon, 
quod est Habitaculum fortitudinis, quid 
aliud nisi ccelum debet agnosci? ubi spiri- 
tales virtutes et sancte fortitudines commo- 
rantur, quz: dum pro nostra liberatione mit- 
tuntur, recte dicimus : Dominus ex Zabulon 
expugnavit pro me in potentatibus. Quem 
expugnavit, nisi sinistram virtutem, qua 
parare nobis impedimenta contendit? Mar- 
tyri quoque vox ista concurrit qui, si 
Zabulon intra semet ipsum habuerit, et in 
habitaculo cordis sui fortitudinem tenuerit, 
Dominus ex habitaculo fortitudinis per- 
sequutorem expugnat, in potentibus membris 
qui non succumbunt ulla ratione tormentis. 
In Dei virga potentis, arbitror crucem Christi, 
quie Dei potentis est virga, quam manibus 
assumsit, et mosaico more, amarum profun- 
dum idololatrize mare siccavit, et Pharaonem 


217 


in profundo demersit, ut liberaret populum 
quem absolvit. 


XXII 


Principales tui, Issachar. 

Interpretatur Issachar Est merces. Qui 
sunt ergo in quibus est merces, qui princi- 
pales, et non principes nuncupantur? JEsti- 
mo illos significari qui propter mercedem 
emerunt et distraxerunt Christum : Judas 
utique, et scrib: / et pharisei, qui pretium 
mercedis dederunt traditori, sed postea scri- 
bs revocatum susceperunt. Ipsi ergo quia 
Christi nullus eis est principatus, propter ad- 
ministrationem tamen pontificatus vel sacer- 
dotii, principales, non principes appellantur. 
Hac ad Synagogam sententia revocatur, qui 
non principes, sed principales habet mercede 
conductos, vel quia sacerdotii servitium, non 
propter cceleste regnum, sed propter tem- 
porale premium deputatur. 

Tunc Debbora misit pedestres 
valle. 

Caro Christi est que vera est Debbora, 
utique apis sine coitu nata, et sine corruptione 
carnis filios gignens. Misit pedestres suos, 
apostolos suos, in vallem fidelium nationum, 
ut induantur arietes ovium, ut convertantur 
philosophi gentium, et convalles abundent 
frumento, et peccatores gratia repleantur. 
Ne hoec quidem vacat quod pedestres apos- 
tolos demonstravit, sine dubio qui pedibus 
terram calcarent, et adjutorio non egerent 
jumentorum. Vide Paulum talia demonstran- 
tem : Laboravi manibus die ac nocte, ne quem 
vestrum gravarem?!. Et quum Christi apostolus 
esset, gratis Evangelium przdicavit, et ii 
pedestres ad omnia sibimet sufficientes, et 
opem nullius egentes, et fortasse idcirco 
pedestres sunt, et pedibus ambulant terram, 
ut serpentes et scorpiones spiritales calcando 
trivissent. 


suos in 


[p. 120] 


Tunc Debbora misit pedestres suos in valle. 
Ecclesia przddicatores suos ad infideles emit- 
tit; sed quia res in bello geritur, non est 
inconveniens mittere pedestres in valle; 
martyres in certamine destinare, adeo in 
convalle, quoniam persequutores in monti- 
bus, quasi et collibus, circumstabant ; qui 
temporali potentiz et carnali superbia Christi 
pauperes comprimebant. 

Tunc Debbora misit pedestres suos in valle. 
Moraliter Debbora potest anima demonstrari 
qua interiores pedestres, humiles itaque 
cogitationes, si tamen non superbe, neque 

inflat: sunt contentione, plorationis initz in 
valle, quo poenitentize subdantur, non vani- 
tate jactentur. 


XXHI 


Ut quid tu inhabitas in medio labiorum? 

Vel sicut habet Presbyteri sancti transla- 
tio, in medio terminorum. Mihi videtur quod 
sermo divinus ad hzresim dirigatur, quae 
inter divisiones terminorum commoratur. 
Non enim in termino quolibet, sed inter ter- 
minos manet, ut nec illam de qua exivit 
possideat partem, nec istam quam secum 
abstulit teneat portionem. Ut quid ergo tibi 
necesse est inter divisiones terminorum per- 
manere; ut illo deducaris, ubi numquam 
valeas permanere? Adeo convenienter adje- 
cit : in medio labiorum, quse divisit Dominus 
propter superbie turrem. Habitat ergo in 
medio labiorum, quia superioris labii, id est 
bon confessionis, obtinet partem, itidemque 
inferioris labii habet iterum portionem, ut et 
ccelestem terrenamque confessionem admis- 
cens, nec in codo maneat, nec in mundo. 
Caelestis enim confessionis est pars, quum 
verum. aliquid heretici confitentur ; terrena 
vero, quum falsum admiscent, quia utrumque 
sibi confundunt. Et hoc est habitare in medio 
labiorum. 

Potest iterum tropologice dici, quod ani- 
ma talis verbis arguatur, qu: divinam ac- 
cipit lectionem, sed philosophicam non de- 
serit vanitatem, quia sibi nequeunt ex :xquo 
venire Christi philosophique doctrine. Quod 
Si scientia sscularis ad obsequium subdita 
est scientie Salvatoris, non inter terminos, 
sed in uno termino permanet : jam enim non 
adversum se, sed secum nituntur. 


XXIV 


Expandit suis divisiones majoris praescru- 
tationis. 

Prudens hec mulier subditis sibi novit 
divisiones donorum spiritalium  dispertire, 
ut, secundum David, suppleta prophetia 
monstretur Ascendit in altum, captivam 
duxit captivitatem, dedit dona hominibus !. 
Caro Christi est, quas post resurrectionem 
ab inferis ascendit in coelis. Mortem quoque, 
que captivaverat universas et captivatrix 
fuerat humani generis facta, captivavit 
in se, quam "vivificatus occidit. Dedit et 
dona hominibus, quz Paulus apo-[p. 121]- 
stolus numeravit : Aliis quidem per Spiritum 
datur sermo sapientie, aliis sermo scientia 
secundum eumdem spiritum; alii gratia sani- 

tatum !, et catera qus sequuntur. Istas 
ergo divisiones suis expandit Debbora, dux 
israeliticze plebis. 

Sed majoris prascrutationis sunt divisio- 
nes istz,, id est, investigationes alto consilio 
discernuntur : nec facile patent nisi menti- 
bus eruditis et quas divina pietas ad agni- 
tionem plenissimam informavit. Quis enim 
discernet cur uni datum est hoc donum, 
vel cur alteri aliud ; et quod unus habet, 
alius non accipit ; cur sic accepit, ut et sibi 
prosit et aliis, sicut Paulus accepit; vel 
certe nec sibi, nec aliis, sicut sunt sapientes 
seculares ; aut tantum sibi, sicut Job, qui 
justus fuit temporibus suis, nec tamen alios 
ad justitiam informavit ; aut certe sic accepit, 
ut aliis prosit, non sibi, sicut scribe et 
pharisei qui dicentes bona, faciunt mala ? 
Quis hsc prescrutabitur ? Majoris institu- 
tionis est inquisitio talis. 

Nec tamen vacuum videtur quod non ait : 
dedit suis divisiones, sed expandit divisiones. 
Quum utique omnis divisio non expanditur, 
sed scinditur, id autem expanditur quod 
non scinditur, adeo mihi videtur hoc verbum 
esse positum ut ostendatur omnia spiritalia 
dona ab uno Spiritu procedere, qui semet 
ipsum diffundit et diversis diversa concedit, 
nec tamen expansione sua dividitur, sed 
quibus voluerit, de sua integritate diversa 
largitur. 


XXV 


Ut quid sedes in medio Masphat ? 

Sacerdotalis anima stimulatur hsretica 
pravitate decepta. Masphat interpretatur 
Contemplatio, seu Speculatio. Speculatio vero 
in tribus dividitur partibus, eo quod specula- 
tores aut catholici sunt, aut pagani, aut 
hsretici. Medii enim sunt quidem inter 
catholicos et paganos hzretici sacerdotes, 
habentes partes fidelium, infidelium partem ; 
inter quos medii quidam resident divisiores, 
quibus dicitur : Uf quid sedes, doctor et 
pontifex heresis, in medio Masphat, quod 
est inter duas speculationes ? Arguitur ergo 
prophetico verbo, pro eo quod sedeat in 
medio speculationis catholice seu etiam 
pagana, ut hereticus sacerdos et doctor, 
et non magis ex una diligit statui super 
petram. 

Ut audiat sibilationes | excitantium, vel 
sicut alia translatio refert ul exaudiat 
.Sibilationes gregum. Unum idemque est, sive 
gregum dicas, sive excitlantium; sed in hoc 
illud agnoscit, quod greges pecorum totam 
pene clamoribus inquietent noctem, ut etiam 
invitos excitent quiescentes. Exaudi ergo 

voces intellectualium gregum et fidelium, 
quos cantantes et psallentes advertis in 
ovilibus Christi, et noli sibilantes audire. 
Quid enim tibi proderit, quod eos audis 
sibilare, potius quam confiteri ? 


XXVI 


Vel cur sedes in specula eorum, ut transeas 
in ea que sunt Ruben Magnae prescruta- 
tionis cordis, Ruben ? 

Quid fecerit, qualisve fuerit, inquiramus. 
Patrem vehementius contristavit, ejusque 
concubinam nomine Balam stupro fcedavit ; 
germanum Joseph in cisternam veterem 
misit. Si quis ergo sedes in Masphat, et non 
verum Sacerdotium, sed hereticum tenes, 
hoc agis u£ franseas in ea qu& sunt Ruben. 
[p. 122] Ejus videlicet imitationem assequens, 
et sicut ille carnalem patrem, ita tu spiritalem 
contristes ; eamque quam sibi junxit, ancil- 
lam Rachel uxoris, hoc est fidelem animam, 
Ecclesie: servulam, hsresis adulterio turpes. 
Et ex hoc, quum benedicentur alii benedic- 
tione paterna, audias Ruben principium 
doloris mei, prior in donis, major in munere, 
effusus es sicut aqua; non crescas!. Sed 
hoc agnoscere, cordis est magna prescruta- 
tionis, id est  intelligentivz  plenioris ,a€ 
sapienti: potioris. : 


XXVII 
——- 

Galaad trans Jordanem inhabitavit. Et Dan, 
ut quid commoraris navibus? 

Ante Jordanem duz tribus semis percepe- 
runt sortem, Ruben, Gad, et dimidia tribus 
Manasse ; post Jordanem vero novem tribus 
semis hereditatis possessiunculam percepe- 
runt. Nec tamen vacat, quod antequam 
Jordanes transiretur, Moyses duabus tribus 
semis distribuit mansiones; post Jordanem 
vero, Josue novem tribus semis : ut nec illi 
pertingerent ad perfectum ternarium, qui 
per legem haereditatem perceperunt ; nec 
isti plenum denarium implevissent, qui per- 
ceperunt plenitudinem Trinitatis; qus in 
se triplicata, novenarium reddit, sed dena- 
rium plenum necdum accepit. Partem quidem 
ipsius denarii jam retinet, adhuc tamen 
perfectionem exspectat. Arbitror vitam zeter- 
nam significari, cujus quidem hodie per 
fidem partem aliquam retinemus, in veritate 
nondum plenitudine fruimur Videmus, 
inquit Apostolus, nunc per speculum in 
enigmate, tunc autem facie ad faciem?. 

Et Dan navibus commoratur. Cujus in 


(1) Gen. 49, 3; (2) I Cor. 13, 12; 

sorte maritima tributa sunt loca, et qui 
semper navium periculis delectatur. Nos 
autem spiritu incedentes, ad spiritalia prz- 
tendamus. Galaad interpretatur Acervus tes- 
timonii. Jordanes vero ex duobus compo- 
situm est Jor et Danes, qui sunt duo flumina 
ab origine propria venientia, sed in unum 
commixta, nomen utrumque confundunt, ut 
Jordanes dicatur ex eo loco ubi fluvius effi- 
citur unus. Ille nimirum est Galaad, quod 
interpretatur Acervus testimonii, qui qui- 
dem in lege instructus est, et acervum in se 
testimoniorum habet, sed ad duo flumina 
duorum testamentorum numquam attingit : 
adeo et acervus est, non domus vel habi- 
tandi locus, sed ruderibus et squaloribus 
plenus. Galaad enim trans Jordanem habitat, 
quia ad Jordanem non potuit pervenire. 

Dan quoque ille est qui sibi sapiens ssti- 
matur, et judicium quodammodo justum de 
discernendis et judicandis omnibus se putat 
habere ; sed tamen in salsilagine peccatorum 
et in navibus mobilium insidet vitiorum. Dan 
quippe Judicium interpretatur. Verum quid 
libi necesse est ut in mari moreris? dicit sermo 
divinus. Appete potius portum quietis, ut 
post amaras et  undosas vite mortalis 
aquas, requiem perfruaris. 


XXVIII 


Aser inhabitavit secus ripas maris in exitus 
suos. 

Marini littoris sortem percepit Aser, et 
juxta fluenta pelagi commoratur. Nec tamen 
aquarum mobilitatibus, sicut Dan in navibus 
commorans, admiscetur. Interiora quzeramus, 
et effossas venas auri sincerissimi perscru- 
temur, ubi pretiosissima metalla colligere 
valeamus. Aser Beatitudo transfertur, quz 
sortem percipit in littore, nec fluctibus 
marinis admiscetur, nec mobilitatibus carna- 
lium vitiorum patitur interesse, ubi salsedo 
malitie et amaritudo invidie fluctuatur. 
Attamen, etsi eis non commiscetur, non 
tamen, donec in carne vivit, exinde plurimum 
elongatur, quia, quamvis beatitudinis amator 
peccatis carnalibus minime[p. 123] misceatur, 
carnis tamen infirmitatibus stimulatur 
quas quidem nollet habere, si posset, sed 
tamen eas ad liquidum carere non posset. 


XXIX 
Zabulon, populus improperans animam 
suam ad mortem.  Inconveniens sensus 


secundum litteram obscuritatem parit, nisi 
subaudias « tradit » ; ut sic intelligas : impro- 

perans in mortem Zabulon populus, animam 
suam tradit; ut videatur Zabulon animam 
suam tradendo, ita mortem contemnere, 
quam etiam non dubitet exprobrare. Sed 
nos historiam relinquamus, et absconditos 
thesauros in mysterio inquiramus. Zabulon 
interpretatur Habitaculum fortitudinis : habi- 
taculum, in quo puto sanctos martyres 
demonstrari; qui vere fortitudinis habita- 
culum facti insuperabiles, persequentium 
periculis opponantur improperant enim 
in mortem, quam magnanimiter appetunt ; 
etiam victores superare contendunt, animam 
suam perdentes, quam repositam invenient 
in vitam eternam. 


XXX 


Et Neptalim super excelsa agri. 

Neptalim interpretatur Dilatatio mea. Illas 
existima spiritales animas demonstrari, in 
quibus latitudo diffusa est charitatis per 
gratiam Spiritus sancti, interioris agri possi- 
dentes excelsa, qus verbi coelestis aratro 
colentes, quotidie summarum virtutum defe- 


.runt frugem, in horreis recondendam «zternis. 


Vel certe super excelsa; per excelsa agri, 
interiora mysteria Scripturarum agnosce. 
Illi enim qui cor suum a cogitationibus et 
curis secularibus mundant, dilatantur in 
agnitione Scripturarum sanctarum. Nam qui 
Dominicum semen przfocant in conscientiis 
suis, per spinas et tribulos curarum carnalium 
innascentes, hi nullum capiunt fructum, quia 
talis ager maledicto proximus est, cujus finis 
erit incendium !. 


XXXI 


Venerunt reges et praparaverunt se ad 
pugnam. 

Omittamus Sisaram, principem militiz 
Jabin, cum caeteris ducibus se certamini 
preparasse. Illa potius bella quaeramus quz 
contra Dei populum spiritaliter assumuntur. 
Neque enim dixisset : Praparaverunt se in 
pugnam, nisi sciret quemdam adversus nos 
apparatum inimicorum esse dispositum, inter 
quos et ordo pugnandi servatur, et tempus 
certamini deputatur, et ordo quidam bellan- 
tium custoditur ; noverunt, aliis victis, alios 
iterum subrogare; et fortasse, uno victo, 
plurimos ministrare, quo de nobis unum 
saltim quemlibet valeant captivare. Nobis 
autem dicendum est : JDominus adjutor 
noster; Dominus in bellatoribus potens?. 


(1) Hebr. 6, 8; (2) Judic. 5, 23; 

Respice tamen omnem librum Judicum 
bellis et certaminibus esse farcitum. Et in eo 
cognoscis, si jam spiritaliter universa discer- 
nis, quanta tibi et qualia praelia disponantur, 
quomodo ad hoc fortissimus ambidexter 
et apostolicus vir per arma justitiae a dextris 
et a sinistris inimicos expugnat ; per gloriam 
et ignobilitatem, per infamiam et bonam 
famam !. 

Sed et tu, si jam tantum in Domino profe- 
cisti, ut nec prosperis eleveris, nec adversis 
frangaris, a dextris et sinistris inimicos 
impugnans, sciens et abundare in paupertate 
et paupertatem inopem non sentire, saturi- 
tatem habere et esuriem tolerare, nuditatem 
sufferre et solo tegumento gaudere, nihil 
amplius diurno victu et vestimento conqui- 
rere, et in his omnibus pro Christo magna- 
nimiter omnia tolerare ; et tunc demum et 
ipse pugnator ambidexter effectus, discis 
hostes invincibiliter superare. 


[p. 124] 
XXXII 


Tunc pugnaverunt reges Chanaan in Tehnac, 
super aquas Machedon. 

Ad aquas Israelit:& concurrunt, et recor- 
dantur, quotiens se vallis adversariorum 
surripere possint, per undas maris in typo 
baptismatis fuisse servatos et inimicos vehe- 
menter oppressos. Sed et ipsum Moysen 
fluvius custodivit, cujus impetus laetificat 
civitatem Dei?. Et per aquas commendatus 
est filie Pharaonis. Gedeon quoque, quum in 
bello viros fortissimos delegisset, properavit 
ad aquas, et ibi dimicatores aptissimos se- 
gregavit. Sed quid illud est quod etiam ad 
ipsas aquas inimici nobiscum non desinunt 
dimicare ? Vides enim ad aquas Machedon 
inimicos exercitus preparari. Pugnaverunt 
reges Chanaan in Tehnac. Chanaan, Mobilis 
sive Liquidus in latino transfertur ; Machedon, 
Tentans; Tehnac, Respondens tibi. Consi- 
deras quos reges ostendit, mobiles et liquidos, 
qui firmitatem in ccelestibus non habentes, 
dejecti sunt ad terrena. Pugnant autem in 
Tehnac, quia Respondens tibi dicitur. Ex 
hoc enim animas capiunt imbecillas, quum 
desideriis respondent seductorum ac decepto- 
rum : hoc autem tentantes faciunt : idcirco 
Machedon committunt, qux dicitur Tentans. 


XXXIII 
Abundantiam argenti non acceperunt, de 


ccelo expugnati sunt, incedentes ad bellum. 
Propter accidens periculum rei, nihil secum 


(1) I1 Cor. 6, 7; (2) Ps. 45, 5; 

deferunt pretiosum ; et ad hoc dictum est, 
abundantiam argenti non acceperunt, utpote 
qui sub incerto exitu dimicarent, Victoria 
tamen vincentibus nonnisi de ccelo confertur. 
Adeo dictum est : De colo sunt expugnati. 
Nos autem tropologicam potius intelligentiam 
assequamur. Abundantiam argenti non acce- 
perunt spiritales nequitie: : prudentem secum 
non afferent sensum, quia multitudine scien- 
tiv spoliati, stolidi resederunt ; et ob hoc 
non humanis viribus, sed donis coelestibus 
expugnantur. Intellectus iste potest itidem 
hzreticis coaptari, quibus argenti copia non 
confertur; eloquiorum videlicet divinorum 
peritia non donantur; et ob hoc imperiti 
facti ab Ecclesia repelluntur. 


XXXIV 


Stelle ex ordinibus suis pugnaverunt adver- 
sus Sisaram. 

Hominibus stelle nequeunt expugnare; 
omittamus ergo quod historico sensu non 
currit, mysterium potius inquiramus. Alie- 
nigenarum principem angelice pro nobis 
potestates impugnant, quz stellarum nomine 
nuncupantur. Quod vero ait : Ex ordinibus 
suis, quis nesciat divinos ordines in angelis 
dispensatos, unumquemque locum suum 
retinere ? nec quod non accepit, expetit ; nec 
iterum quod habet, omittit ; propter eum, 
qui quarendo non habuit, et quod habuit 
simul amisit. Possumus item stellarum no- 
mine sanctos agnoscere, qui in firmamento 
Ecclesie positi, carnalibus scientivte lumen 
infundant. Et impugnant adversus aerium 
principem, ut vincendo peccata, nequitias 
destruant spiritales. Et hoc in suis ordinibus 
faciant : unusquique enim sanctorum in ea 
professione et ordine quem retinet in Christo, 
repugnat spiritalibus malis, Apostolum se- 
quens, cui fuerat certamen indictum adversus 
carnem eí sanguinem, adversus principes et 
potestates, adversus mundi rectores tenebrarum, 
adversus spiritalia nequitiae in coelestibus !. 
Ili sunt quos stelle spirituales superare 
contendunt. 


[p. 125] 
XXXV 


Torrens Cison expulit eum, torrens Cedron 
in lorrentem Cison. 

Interpretatur Cison Impegerunt sibi, duri- 
tia eorum ; vel etiam in cordibus suis duritiam 
impingentes. Aerie potestates quodam tor- 
rente trahuntur, et lzeetantur oppugnationibus 


(1) Ephes. 6, 12; 

nostris; tam grandi malo depressi, ut ne 
quidem a sua possint obstinatione reverti ; 
ipse torrens expulit eos, intelliges ad ruinam ; 
et non solum, sed etiam deducit eos ad 
torrentem Cedron qui Tristis moeror, sive 
Dolor transfertur : ad tristitiam ergo mceroris, 
sive dolorem ducuntur per duritiam suam, 
et iidem ad torrentem -Cison miserabiliter 
revolvuntur; ut ubicumque vadant, et 
quocumque se vertant, sui cordis obstinatione 
trahuntur. Potest etiam in poenitentibus hic 
versus ascribi qui cordis duritia pregravati, 
Cison torrente rapiuntur, et quasi quibusdam 
offensionibus implicantur : ita ut suos expe- 
dire non valeant gressus, quos itidem torrens 
Gedron, id est moeror tristitive, dolorque 
exagitat non levi propulsu, sed violenti 
torrente, ut inter utrosque torrentes vexen- 
tur. 


XXXVI 


Qui Sisare voluerint sociari ? Conculcavit 
eum anima mea in virtute. 

Sancti viri potest ista vox esse, Diabolum 
conculcantis, et ejus nequitiis magnanimiter 
.Obsistentis. Sed et martyri de persequutore 
confuso rectius iste versiculus coaptatur ; 
quum persequendo nihil poterit prevalere, 
quod conculcatus fuerit in virtute. Spiritus 
quoque, corpus suse Ssubjiciens potestati, 
recte dicere cognosceretur quod in virtute 
coneuleavit eum anima ejus. 


XXXVII 


Tunc pra&cisa sunt calcanea equorum. 

Spiritales equi sunt  aerie potestates, 
quorum anime raptu tolluntur, et in altum 
elati ruinose jactantur. Horum calcanei si 
fuerint intercisi, nec habiles habentur ad 
cursum, nec sessorem rapiunt ad incursum. 
Volumus enim spiritalium equorum et alieni- 
genarum pedes succidi, ut nec adversum 
nos calcitrandi, nec de nostris aliquos 
rapiendi locum attingant. Josue quidem, 
victis hostibus, equos abstulit, quos subner- 
vavit et amputatis pedibus inutiles fecit, nec 
dignum eos duxit suis usibus reservari. 
Sed et moraliter, quum in te vitia carnis 
exstinguis, equorum calcanea ferro succidis, 
ut equitatus te non rapiet peccatorum. 
Verumtamen est mihi quiddam mystice 
requirendum, quod inimicorum equi aquis 
aliquotiens immerguntur, sicut Pharaon et 
JEgyptii, quorum pertinax duritia mox 
Israeliticos recedentes ab /Egypto desiderat 
absorbere. Originalia sunt actualiaque delicta, 
qus, tamquam mari, baptismate prefocantur. 

Chanans&orum subnervantur equi, consuetu- 
dinibus superatis ; Moabitarum calcanei prz- 
ciduntur, dum orientia novaque vitia rese- 
cantur. Nec in his vacua sunt mysteria, quod 
non uno remedio quadrupedes alienigenz 
debellantur. 


[p. 126] 
XXXVIII 


Festinatione festinaverunt. 

Animum impugnatorum expressit, qui, 
dum sibi victoriam ex utraque parte pro- 
mittunt, accelerare contendunt; et ob hoc 
unam necesse est ab alia superari. ^ 

Qui dicitur Festinatione festinaverunt ? 
Quod si tropologicam intelligentiam assequa- 
mur, convenit illis qui sancti studii spiritale 
propositum assumentes, per impatientiam 
decidunt ad ruinas; et dum festinant et 
non patienter exspectant, dicitur : festina- 
tione festinaverunt, non alias [quam] ad 
lapsum, non audiendo : In patientia vestra 
possidebitis animas vesíras !. 


XXXIX 


Potentes ipsius, maledicite Manzor. 

Nomen est civitatis Manzor, cujus habita- 
tores in adjutorium Debbors non venerunt. 
Adeo maledictioni subduntur. Aliter vero 
Manzor sive Mazorhot duodecim signa sunt : 
quae mathematici zodiacum circulum appel- 
lant, unde seducti seducunt, quasi quaedam 
futura przdicentes ; quod sine dubio sectan- 
tur et isti qui civitatis ejus esse dicuntur, 
utpote idololatrie. Et hoc ait sermo divinus : 
Potentes ipsius civitatis, et subreguli (quibus 
istius facilius inhzret error, ut sideribus vel 
astrorum cursibus seducantur) AMaledicite, 
inquit, Mazor, zodiaco circulo, cujus estis 
seductione decepti. Vel certe ipsius, subaudis : 
Dei. Maledicite a Manzer (zodiaco circulo), 
per quem astrologie sunt artes inventz. 


XL 


Hoc angelis vel apostolis dictum agno- 
scite : Dixit Angelus Domini Maledicto 
maledicite inhabitantes in ea. 

Ordo nascitur questionis, quum scriptum 
sit, maledicentes non remaledicendos; et 
Apostolus dicit : Maledicimur et benedici- 
mus ?. Domini praecepta sunt ista, quibus 
videtur angelus obviare, dicendo : Maledicto 


(1) Luc. 21, 19 ; (2) I Cor. 4, 12 

maledicile. Et consideranda est verborum 
gravitas divinorum : non enim dictum est : 
Benedicite maledictis, et maledictos nolite 
maledicere ; sed dictum est Benedicite, 
et nolite maledicere!. Et iterum : Maledici- 
mur, et benedicimus et non adjecit : Et male- 
dictos benedicimus. Unde datur intelligentia 
quidam sensus occulti, quod sunt quidam 
maledicti qui benedici non possunt; sunt 
autem quidam qui non debeant maledici. 
Nimirum illi sunt maledicti qui benedici non 
possunt, quos propter suam malitiam Domi- 
nus przcipitavit e coelo ; nequitiz sunt utique 
spiritales, quos nobis benedicere non oporteat. 
Hos dicit Angelus Domini maledictos a Deo, 
maledictos ab omnibus, vel angelis esse; 
proximos autem, id est homines, maledicere 
non admitti. Quod si objicias ingratum 
Nabal a David maledictum, alterius quzstio- 
nis est ordo : quod et ipse per malitiam 
factus filius maledicti, maledictum accepit. 

Quod vero sequitur : Maledicite inhabi- 
lantes in ea, sine dubio in civitate Mazor, 
quam superius diximus zodiacum circulum 
interpretari, in quo signa sunt [p. 127] 
duodecim stellarum, per quem Diabolus 
humanas animas illudebat, in quo cum suis 
satellitibus significatur etiam commorari, 
quos maledicendos Angelus Domini suadebat, 
in eo quod non venerint in adjutorium ; 
vitantes periculum suscipere proeliorum, auxi- 
lia Debborz prebere noluerunt, et ob hoc 
exsecrabiles judicantur. 

Sed. nos ad altiora volantes, historiam 
omittamus, spiritalia conquiramus. Et illos 
rectius agnoscamus ad adjutorium non ve- 
nisse, qui nocere student humans saluti ; et 
non solum nesciunt adjuvare, verum etiam 
parati sunt demolire, sanctis operibus iras- 
centes, pravis actibus adgaudentes. 


XLI 


Dominus adjutor noster, Dominus in bella- 
loribus potens. Gratia Domini commendatur, 
et fortitudo victoris eidem deputatur, et 
non solum in carnali bello, verum etiam in 
certamine spiritali, ut fortibus inimicis quo- 
tidie repugnamus ; quibus et fortitudo virium 
et circumventio consiliorum suppeditat calli- 
dorum. Dominus tamen in suis est militibus 
fortis, et spiritalium fit pugnatorum adjutor. 


XLII 
Benedicta in mulieribus, Jahel uxor Abel 


Chinei. 


(1) Rom. 12, 14; 

Jahel Exspectavit Dominum interpretatur. 
Abel Chineus transfertur Luctus vel Commit- 
tens. Cernis occulta mysteria, fidelis anima ! 
Jahel figuram importat anim: quz Dominum 
exspectat. Et uxor est Abel Chinei, id est 
luctus flet enim et luget, si quomodo 
defraudetur ejus aspectu, cujus est conjugio 
sociata. Ipsa quoque se committit spei quam 
credit, ut rite luctus nominari valeat et 
committens. 

Ex mulieribus, in tabernaculis benedicta ; 
in ecclesiis Dominicis et in tabernaculis sanc- 
tis. Talis est mulier benedicta, qus Jahel 
dicitur, id est exspectans Dominum anima, 
spiritali studio vivens, et contemptis omnibus 
Domino demonstratur, qua benedicta est 
inter c:teras confideles. 

Nec illud debemus omittere quod bene- 
dicta sit in mulieribus Jahel uxor Abel Chinei: 
Er mulieribus, in íabernaculis. Intra te 
enim et in tabernaculo cordis tui, moraliter 
sunt plurimse mulieres, sapientia, pietas, 
dilectio, gravitas, contemplatio, compassio, 
clementia; multeque sunt alie quas nunc 
longum est numerare, inter quas contempla- 
tiva laudatur que vere Deum exspectat, 
lIuctui sociata diurno, committens se fidei, 
quem retentat; ut uxor videatur Abel 
Chinei, quz inter medias mulieres tabernaculi 
mentis tuc:& benedicta putetur. 


XLIII 


Aquam petit, et illa lac dedit ei. 

Novit hac mulier benedicta non aquam 
alienigenis petentibus, sed lac tamquam 
parvulis sitientibus ministrare ; quo nutrit 
mentes eorum, ut perfectiori cibo parentur. 
Verum etiam oportet agnoscere qualis ista 
sit aqua, quam bibere fugienti mulier israe- 
lita intra tabernaculum nolit offerre. Non 
est illa qua Elias in solitudine fugiens pota- 
batur, quum sustentaretur torrente : erat 
enim aqua ccelestis, ut mihi videtur, evan- 
gelica plenitudo, qua potatur quisquis in . 
solitudine sui cordis, vitiorum carnalium 
incentivis longe repulsis, solitarius commo- 
ratur. Nec illa quam apud Mirram populus 
Israel potare nequivit, quae moysaico dul- 
corata est ligno : sine dubio carnalis est 
intelligentia legis, quz, virga crucis in spi- 
ritum transformata, spiritalis intelligenticde 
dulcedinem  subministravit. Quem  alieni- 
[p. 128]-gen& fugacis intentio non capit ad 
potandum ; sed capit cibum lactis, alimenta 
prebentur, doctrine? nutricis uberibus eli- 
quata. 

Aliter iterum potest intelligi, ut Sisara po- 
puli gerat figuram gentilis. [Aquam] petit, 

et lac ei verbi conceditur spiritalis, ut non 
tantum lac, sed aquam et lac pariter conse- 
quatur, quod ex[teri] illo tempore, postquam 
baptizati [sunt], simul aqua vel lacte po- 
tantur. 


XLIV 


In pelve potentium obtulit butyrum. Vel 
sicut alia translatio refert : In phiola poten- 
tium dedit butyrum. 

Quod utrumque potest ad ministerium 
revocari. Pelves potentium est primo [nos- 
cendum] libros esse sanctorum, in quibus 
discipulorum pedes Dominus lavit, ut. a 
sordibus abluantur. In hac pelve butyrum 
obtulit ; quia utrumque utique cibum Eccle- 
sia gentili populo praebet, ut cibatus fortior 
fiat. Sed melius illud esse conjicio pelvem 
potentium Evangelium evangelistarum ; quod 
quamvis pariter fecerunt plures, unum tamen 
Evangelium appellatur, in quo non lac par- 
vulorum sed cibantibus solidus butyri cibus 
offertur. 


XLV 


Y 


Manum suam sinistram ad palum eztendit, 
et dexleram suam ad malleum, ut in finem 
exterminaretur. 

Occidit Sisaram per palum et malleum; 
Sisara jugulatur. 

Non alias palum quam Dominicam cru- 
cem agnosce ; malleum vero, ipsum Domini- 
cum corpus, quod adductum est super pa- 
]um, hoc est affixum est, cruci. Et illico 
Sisaram alienigenam principem interemit, 
ut exterminaretur in fine Christo, qui finis 
est fidei; vel in finem, in consummatione 
sine dubio mundi, quum tradetur igni com- 
burendus esterno. 


XLVI 


Perforavit tempus ejus, perforavit caput 
ejus. 

Perforat tempus et caput, id est alieni- 
gens potestatis, quando contrita est, ejus 
Domino videlicet crucifixo, ut perforaretur 
in illo quod exaltavit in ligno. Vel certe 
caput est inimici idololatria, cui duo tem- 
pora cohaerent, id est cultus et sacerdotium, 
qua per palum crucis perforata sunt et 
peremta. 


IN CANTICUM DEBBORAE 


XLVII 


In medio pedum ejus palpitavit, cecidit et 
dormivit sub pedes ejus. 

Prudens mulier et ad perimendum hostem 
fortissima, in medio pedum suorum palpitan- 
tem occidit, ut occisum calcaret, et superbum 
principem contrivisset. Duos mulieris hujus 
pedes, duos esse populos Ecclesiz recognosco, 
circumcisum et przputium, in quorum medio 
conteritur aerius princeps, dum ejus membra, 
per infidelitatem inherentia capiti malo, quo- 
tidie preciduntur, ut convertantur ad fidem. 
Sicque fit ut paulatim palpitet exspirando, ac 
deinde cadens et prostratus, somno mortis 
obdormit : dum videlicet conversi ssculo 
moriuntur, et dormiunt mundo; vel certe 
quod, finito tempore, Diabolus pedibus erit 
Ecclesic& perimendus, et dormiturus, mortis 
eterne gravedine przefocatus. 

Miser factus est, et exspiravit, et cecidit : 
[p. 129] Tunc suam Diabolus miseriam 
recognoscit, quum in morte ceciderit, non 
exspirando, non vitam amittendo, ut amplius 
non sit ; sed poenam portando, ut semper in 
tormento sit cruciandus. 


XLVIII 


Per fenestram  retiatam | prospexit mater 
ejus, respiciens ad redeuntes cum Sisara. 

Qus mater intelligenda est Sisare? Su- 
perbiam sstimo, de qua natus est Diabolus, 
ut qui filius esse noluit Creatoris, fieret 
pravitatis. Multiformis est superbia, nec uno 
tenore semet ipsam explicat. Sed pro qua- 
litate personz simul et causz, sic convenien- 
tius transformatur, ut nunc in altum elata, 
nunc humilius prostrata, nunc furore tumida, 
nunc subjectione blanda, nunc seductione 
simulata, sic se demonstret per figuras plu- 
rimas, optans ut fenestram efficiat retiatam, 
per quam respicit quibus artibus decipiat 
unumquemque, quasrens comites Sisare vi- 
dere, quos ei sua nequitia faciat sociari. 


XLIX 


Quare íardabat currus ejus advenire? Et 
quare morantur vestigia currus ejus? 

Arguit tarditatem qui velox festinat ad 
malum : Pedes enim eorum veloces suní ad 
effundendum sanguinem !. Nam habet currus 
Sisara spiritalis; in quibus insidens per 
praecipitia delictorum, tamquam per impetus 


(1) PS3: 13,795 

bellorum, quos valuerit, trahit. Si enim unus 
inveniatur iniquus, equus est Sisarze. Quod 
si duo, biga deputabitur ejus. At si tres vel 
quatuor in uno malo conspirant, triga vel 
quadriga est. Ejusque moram videtur per- 
ferre, nisi celeriter iniquitatem consummet. 
Hoc mihi videtur Salomon dixisse : Prop- 
terea repletum est cor filiorum hominum mali- 
gno, eo quod festinant ad malum !. Sed vesti- 
gia currus, signa sunt quzedam iniquorum qui 
suis operibus fidunt, ut ex hoc quales sint vel 
quales fuerint, actuum suorum impressione 
monstrentur. 


L 


Sapientes mulieres, principes sensus vir- 
tutis suz, responderunt ad eam, et ipsa respon- 
dit ad eas sermonibus suis. 

Respicis Sisarzee matrem, quam superbiam 
esse monstravimus, mulieres habere virtu- 
tis principes. Apud talem virum et qui 
sapiente consilio viriliter sapiunt, non gerunt 
principatum ; mulieres autem et effeminati 
peccato obtinent summitatem : cum his et 
loquendi facultatem assumit, et inserendi 
fabule societatem invenit. Nec illud omit- 
tendum est, quod etiam ipse mulieres quas- 
dam habeat sapientes, sicut Jeremias ait : 
Filii insipientes sunt et vecordes; sapientes 
enim sunt ut faciant mala, bona autem facere 
nesciunt?. Omnis enim diabolica sapientia 
stulta est in bono, sed circumspecta prorsus 
in malo; adeo mulieres, non viros efficit 
sapientes. 


LI 


Nonne invenient eum spolia dividentem. 

Quem Dominus supplantare disponit, in 
sui cordis manu relinquit. Tumida prcesum- 
tione seductus, putat se facilius posse per- 
ficere, quod non sinitur consummare. Ab 
hostibus devincendus, sibi victoriam pollice- 
tur. Et hoc est quod uxor Sisarz spolia viro 
.suo plurima repromittit : mihi videtur figu- 
ram elationis habere quz spiritui falsa plu- 
rima pollicetur, ac suis eum promissionibus 
vanz presumtionis inducit, donec implicet 
in ruinam. 

Interiora pulsemus, et qus sunt arcana 
prodantur. 


[p. 130] 
LII 


Nonne invenient eum spolia dividentem? 
Spiritalis Sisara dividet suis spolia. Sicut 


(1) cL. Eecle. 9, 32:2) Jer. 41.225 

enim Christus ccelestia suis spolia dispartitur, 
dicente David : Rez virtutum dilecti, et speciei 
domus dividere spolia!; ita quoque Sisara 
spiritalis spolia distribuet vitiorum, et sibi 
subditis quedam sus pravitatis mala dis- 
pertit. Ut hoc plenius agnoscatur, ejus in 
medium opera producantur : animos Ammon 
germane Thamar turpi sufflammavit amore ; 
Absalon constituit fratricidam ; in concubitu 
eum paternarum armavit uxorum ; David ad 
numerandos populos excitavit ; in urbe 
conjugem alienam appetere flagitiose suc- 
cendit; de Christo invidiam provocavit ; 
Judz Ischariotis amorem pecunie ministra- 
vit; Barraban seditionum fecit auctorem. 
Hc sunt spolia quz suis Sisara dispertivit. 


LIII 


Amicantes amici, in caput viri spolia. 

Pauci sunt qui fideliter amicitias proximis 
praebent. Amicantes amici; quam plurimi 
videntur quidem amici, sed non amicantur, 
quia labiis amicitias, non simplici retinent 
charitate; talibus ergo per capita virorum 
spolia dividet Sisara. Quod etiam tropologice 
sic agnoscetur. Nequitiz spiritualis spolia, id 
est carnis vitia, singulis dispertit, quos ad 
suam amicitiam captivaret. Et re vera : Non 
enim singulis hominibus aspergit omnia 
genera vitiorum ; sed singula singulis submi- 
nistrat. Hc spolia Domino promittebat, 
quando dicebat : Omnia regna mundi tibi 
dabo, si cadens, inquiens, adorabis me?. 
Quod si quaratur quomodo spolia dicendum 
est abstulisse, quas de victis hostibus au- 
feruntur, quum neminem superando vitia 
sustulerit carnis : quis ignoret ipsum fuisse 
sibimet inimicum, et se mortaliter vulnerando 
angelum superasse, ac de se sibi vitia sustu- 
lisse, qua diversis aspergit, quos sibi fecerit 
amicales? 


LIV 


Tinctura Sisarz spolia, tinctura varietatis, 
tinctura varia circa cervices ejus spolia. 

Non vilissimz vestes, sed diverso tinctze 
colore in sortem Sisarze dividuntur, etiam 
alie quz. vario colore circa cervices ornate 
sunt, tolluntur ab eo, et hoc quidem secun- 
dum historiam propheticus sermo narravit. 
Nos autem more nostro scrutemur occulta, 
et in ulteriora tendentes, ad spiritum conscen- 
damus. Sisaram principem diximus aerium 
agnoscendum, qui variis semper et coloratis 


(1) Ps. 67, 13; (2) Matt. 4, 9; 

falsitate doctrinis utitur, tamquam vestibus 
variatis ; quz velut spolia, sic in illis sibi 
vindicat animabus, quas su: subdiderit po- 
testati. Nec unum genus est falsitatis, sed 
per varietates diversas, tamquam picturis, 
decipit ac seducit, ut tincturis quodammodo 
diversis vestes falsarum conficiat doctrina- 
rum. Quas circa cervices habet in sacerdo- 
tibus et pontificibus collocatas, quos cervices 
asserit fortitudinis esse sinistre. Nec alias 
potest caput hoc habere cervices, quam sui 
corporis caput est : utique appropinquantes 
sibi, et suo servitio deputatos per quos 
omnes falsitates invenit, tamquam vestes 
dicitur habere circa cervices. 


LV 


lia peribunt inimici tui, Domine. 

Mulieris sancte triumpho  devictos, et 
potentiam bellatoris preesumti manu feminea 
captivatam omnis fidelis agnoscit, qui hos- 
tilem feritatem transfixi [virtute] discernet. 
Ecclesia quippe crucis vexillo percutit et 
interficit inimicos, quibus dicetur : Iíe cum 
Diabolo patre vestro in ignem  &ternum!. 
Necesse est ut simili cum eo pereant morte ; 
Sic itaque cum eodem fperituri, sicut ipse 
periturus est inimicus. 


[p. 134] 
LVI 


M Qui autem diligunt, sicut sol in ortu suo 
splendens, iía rutilant. 

Virtus ostenditur eminentissima charitatis, 
quod Domini dilectores splendoribus reple- 
buntur, ut solis pleniorem habeant clarita- 
tem. Scriptum est : Qui íimet Dominum, 
magnus erit apud illum per omnia?. Non 
tamen solis claritatem habebit. Et qui imma- 
culati sunt in via, beati sunt 3. Sed non solis 
dicuntur obtinere fulgorem, vel certe solem 
Christum agnoscere : qui quum claruerit in 
ortu adventus sui, similes ei dilectores ejus 
parebunt, quia de suo splendore irradiat uni- 
versos, ut illud quod dictum est impleatur : 
Quum enim apparuerit, similes ei erimus *, 
quia ejus lumine fulgebimus, cui est honor et 
gloria in secula seculorum. Amen. 


Ezplicit expositio Cantici Debbore 
feliciter. 


(1) Matt. 25, 41; (2) cf. Eccli. 10, 24; 
(3) Ps. 118, 1; (4) I Jo. 3, 2. 


COMMENTARIUM SUPER 
CANTICA ECCLESIASTICA 
LIBRI NOVEM 


[H. ScuwErpEn, Die altlat. biblischen Can- 
tica, Beuron, 1938, TA, I, 29-30, p. 17, 
adn. 4.] 


Duas civitates edificaverunt filii israel 
pharaoni, phiton et ramasses. Phiton dicitur 
os commotionis vel defectionis. sui enim 
incontinens est lingua, et suis sermonibus 
scandala, iurgia, contentiones excitat. his 
os commotionis habet, et intanto prorupit 
mala quod [p. 18] malum suum negando 
deficiat. os habet defectionis. haec est una 
civitas pharaonis. Hamasses vero interpre- 
tatur commotio turbida, vel commotio tinea. 
omnis enim commotio turbida est, et omnis 
turbidis inquietudinibusque concutiens uni- 
versa. et velut tinea eorum perforans corda, 
quorum ventilaverit mentes. haec est alia 
civitas Pharaonis, quam edificaverunt filii 
israel captivi. 


67 — 961 c  Excerptiones de gestis 
Chalcedonensis concilii. 


— desumpte sunt e concilii Chalcedonensis 
actibus, ad Trium Capitulorum causam agen- 
dam. Quamvis codices auctorem non aflie- 
rant, Verecundi sunt, ut apparet ex epis- 
tola Adriani pap: (PL 89, 351). 
(Clavis 871) 
— inter Verecundi opera etiam Exhortatio- 
nem paenitendi edidit 
J. B. PITRA, Spicilegium 


Solesmense, 4, Paris, 1858, 
D2132; 


illius tamen non est, 


O.  BARDENHEWER,  Ge- 
schichte der altkirchlichen 
Literatur, ^W, Freiburg, 
1932, p. 328. 


— Legitur in PL 83, 1251 (vide infra). 
(Clavis 1227) 


67 —961d JUSTUS URGELLENSIS 


67 — 963 1. In cantica canticorum 
Salomonis 

explicatio mystica. 

— absunt a PL prologus et epistola dedica- 
toria, quz, e codice Matritensi, Bibl. Nat 
3996, transcripsit et edidit 


Z. GARCIA-VILLADA,  His- 
toria ecclesiastica de Es- 
pafia, II, 2, Madrid, 1933, 
App. I, p. 265, 


cujus textum hic exscribimus. 
(Clavis 1091) 

IN CANTICA 
CANTICORUM SALOMONIS 
EXPLICATIO MYSTICA 


[Z. GARCIA-ViLLADA, Historia eccl. de Esparia, 
II, 2, Madrid, 1933, p. 265] 


EPISTOLA DEDICATORIA 


Iustus in Christi nomine episcopus, caris- 
simo filio Iusto diacono, in Domino Salutem. 

Cum nostris temporibus, tepescentibus 
studiis, rarus quisque reperiatur, qui sit vel 
ad legendum quae sancta sunt quotidiana 
intentione promptissimus, mirum opus a 
me exigis, dulcissime mi Iuste, ut de Libris 
Canonicis, praecipue de Canticis Canticorum, 
quicquam edisseram ; cum ea, quae potiora 
sunt, catholicorum Patrum opuscula, necdum 
eo ardore, quo conduntur, a quibusdam 
recenseantur praesentia. Igitur qui opimis 
dapibus, maiorum industria praeparatis, 
detrectant, ipse consideras, si nostri convi- 
violi agresta olera vel gustu digna diiudica- 
bunt ; attamen orationibus tuis, quae praepa- 
randa studuimus, si salubri tractu decocta, 
Spiritu Sancto condiente, effici meruerint 
ex toto saporis grati, ille qui huic sterilitati 
infundit pinguedinem hoc profecto exiguitatis 
ferculum suis famulis efficiet dulcius. Qui- 
cumque sane ad reprehendendum praestissimi 
hanc nostram compositionem, non secundum 
peritiam. sermonum  cucurrisse putaverint, 
vel ita eam potius ipsi, quam veritatem 
approbarint ; huiusmodi a nobis non perti- 
mescendos ille admonuit, qui regnum Dei non 
in sermone, sed in veritate esse perdocuit, 
ac semetipsum Verbo potius, quam scientia 
imperitum scripsit. Scio et aliud esse genus 
hominum, qui cum multorum dictis laudanda 
reperiant, cognitis authoribus, quae hactenus 
magnificabant, mirari desistant ; quasi quaeli- 
bet fabrica, ex artifice, et non potius opifex sit 
admirandus ex opere; quorum quae in hoc 
quam iusta sint indicia, semetipsos conside- 
rantes, diligenter inspiciant, et ab aequitatis 
ipsius pondere ut corrigantur, exposcant. 

Te vero, fidelissime minister Christi, pluri- 
mum obsecro, ut quae me tam difficilia ad 
tractandum suscipere importuna assiduitate 
cogis, quatenus ea per Dei gratiam feliciter 
expleam, orare non desinas. Vale in Christo, 
mi Carissime. 


PROLOGUS IN SEQUENTEM AD LECTOREM 


Cupiens in domo Dei offerre aliquid de 
muneribus Dei, et in lege ipsius, etsi [p. 266] 
non die ac nocte, saltem per intervalla 

temporum exerceri, Librum Canonicum Sa- 
pientissimi Salomonis, qui praenotatur Can- 
tica Canticorum, secundum eam interpreta- 
tionem, quam vir eruditissimus Beatae 
memoriae Hieronymus presbyter ex Hebraica 
veritate transtulit in latinum, confidens in 
eum, cui sunt omnia possibilia, suscipio 
pertractandum ; non quod ex me tantae 
altitudinis valeam profunda rimari, sed in 
quantum ostendere voluerit, qui cordis oculos 
illuminat. Quidquid haurire váluero, fra- 
tribus in Christo nostris contemplandum 
producam, et pariter vobiscum offeram 
perfruendum. Neque hoc aggredi, metiens 
infirmitatem meam, quolibet ausu praesu- 
merem, si illum Leonem, qui est de tribu 
Iuda, radix David vicisse, et septem sigillis, 
Sancti Spiritus videlicet septemplici virtute 
signatum librum et ab eodem fidelibus iam 
reseratum esse nescirem. 

Et licet certissime noverim non esse me 
dignum, qui in Regis cubiculum introductus, 
eius inestimabilia ornamenta conspiciam, 
attamen quia sine personarum acceptione 
Iesus noster clamitat : Petite et dabitur vobis ; 
quaerite et invenietis, pulsate et aperietur 
vobis !, secundum similitudinem, quam ipse 
proposuit, in huius vitae miseria, tamquam 
in noctis medio constitutus, pergam ad 
eum, postulans tres panes, videlicet ut 
secundum praecedentium Patrum triformes 
expositionis regulas, venientem amicum de 
via reficiam. Sed nedum in priori petitione, 
excusatione apposita, conquiescam, donec, 
et si non propter amicitiam, vel propter 
importunitatem, quicquid est necessarium, 
eodem largiente, percipiam. Huius igitur 
Libri sacramenta, quae multum inscrutabilia 
et involuta dinoscuntur, non inmerito in ipsa 
praenotatione tituli Canticorum Cantica 
praescribuntur, quia caeteris eminentiora 
sine dubitatione aliqua perhibentur. Sunt 
enim plurimis et pene insolitis ultra aliarum 
Sanctarum Scripturarum consuetudinem ve- 
lata mysteriis, ita ut nisi Deus praebeat, nec 
sensibus comprehendi, nec subtillissimarum 
intelligentiarum nixibus valeant vestigari. 

Quapropter precor omnes in quorum 
manus opusculum istud inciderit, ut laborem 
nostrum pia mente considerent, et in tanta 
difficultate sicubi haesitavero, in quam 
arduis gradibus verser, intuentes, facillime 
ignoscant. Sicubi autem  inoffenso pede 
cucurrero, illi, qui dexteram porrigit lasses- 
centi, et quo voluerit introducit, una mecum 
gratias agant. 

Studeo sane quanta valuero brevitate 
praelatis sententiis expositiones annectere, 
ne congesta prolixitas afferat legenti fasti- 


(1) Matt. 7, 7 ; 

dium. Sed quia tantae mysteriorum profun- 
ditates compendio sermonis nequeunt expla- 
nari, sufficiet lectori huius arcani, si pate- 
factum reperiat ostium. Secretiora vero, 
quae illic retexeremus, recondi voluit, infuso 
sibi desuper lumine, magister ipse; cum 
introierit, perscrutetur. Nunc igitur quid 
primordia, quidve consequentia praefati Libri 
contineant, illuminante Spiritu Sancto, per 
quem scripta sunt, cerneamus. 


2. addendus est 
Sermo de S. Vincentio. 


— quem e codicibus, lectionario Hotensi, 
seculi 11, et duobus breviariis Caradinien- 
sibus, seculi 12, edidit 


J. VILLANUEVA, Viage lite- 
rario a las Iglesias de 
Esparia, X, Madrid, 1821, 
p. 219, 


cujus textum hic exscribimus. 
(Clavis 1092) 


SERMO DE S. VINCENTIO 


[J. VrLLANUEVA, Viage literario a las Iglesias 
de Espafia, X, Madrid, 1821, p. 219] 


Gloriosissimi Vincentii martiris dissemi- 
natas toto orbe victorias, fratres karissimi, 
ad profectum ecclesiae nunquam silere, 
attamen in die assumptionis eius oportet, 
adiuvante Domino, uberius predicare. Qui 
licet precipuus Christi amicus ab omnibus 
christianis cum reliquis martiribus pro sancta 
sit confessione colendus, est tamen nobis 
vernula quadam et gentili pietate coniunc- 
tus, eo quod sit noster ex genere, noster ex 
fide, noster in stola, noster in gloria, noster 
in officio, noster in tumulo, noster in patro- 
cinio. Hunc conspicimus in vestimentis, hunc 
gerimus in meritis, hunc urbs nostra protulit, 
hunc caelestis Iherusalem non solum pro 
huius urbis, sed etiam pro totius orbis guber- 
natione suscepit. O gloriosa mors, quae ad 
tantam dirigit vitam! O vita vivificans, 
propter quam haec contempnitur vita! 
Ostendisti, Domine, quemadmodum apud 
te vivant, in quibus ita vivis, ut mori nec 
mortui possint. Quosque ita glorificas, ut 
etiam defuncti, per te vivificare mortuos 
possint. Ecce quomodo triumphant qui te 
confesso mortem excepere, ut te invocato, 
mortem expellant. Nec tantum hanc, quae 
ex pena illata est, mortem corporum, quan- 
tum illam, quz ex peccato venit, animarum. 

Nichil impossibile tuis per te, quibus sum- 
mum posse est. Tu es qui eos et invictos 
effecisti, ut vincerent, et victores suscepisti, 
ut tecum [p. 220] in perpetuum regnent. 


DE SANCTO VINCENTIO 

Videte, fratres, et admiramini sanctissimi 
martyris mirabile initium, et gloriosissimum 
finem. Cum suo duce processit in prelio ; nec 
expectato duce, prior arma iecit in adversa- 
rios. Sciebat enim scriptum : Regnum caelo- 
rum vim patitur, et violenti diripiunt illud !. 
Acceperat etiam in corde suo illum spiritua- 
lem ignem, de quo Dominus dixit : Ignem 
veni mittere in terram, et quid volo nisi ut 
ardeat ?? Non diffisus de victoria, festinavit 
ad pugnam. Ferebat enim arma, non carna- 
lia, sed potentia Deo : habebat enim gladium 
spiritus, quod est verbum Dei. 

Loricam spei, et galeam salutis? assump- 
serat. Gestabat etiam scutum fidei, in quo 
posset omnia nequissima diaboli tela extin- 
guere. Talibus munitus armis processit ad 
prelium, et novo genere vicit, quia novo or- 
dine dimicavit. Et cum soleat in certamine 
graviter quisque percussus virtute minui, 
hic plagis suis magis magisque confortatus 
est. Et quotienscumque percussus, totiens 
contra adversarium vehementior est effectus, 
donec eum suis vulneribus sauciaret, suaque 
morte prosterneret. 

O felix anima, quae tantis corporis sui 
cruciatibus vinci non potuit, quae ad suum 
conditorem corpore occiso extimplo victor 
perrexit | Sed nec in ipsc corpore, quantum 
volebat, praevalere permissus est inimicus. 
Proiecit quidem illud feris, et volatilibus 
devorandum ; sed ipsis, quibus membra 
carpenda proiecta sunt, ab ipsis obsequia 
iniuncta deleta non sunt. Inmutata est na- 
tura ferox in bestiis rationis ignaris, quae 
uti-[p. 221]-nam mutaretur in hominibus 
pessimis. Lupus reflexa cervice ieiunus re- 
greditur, corvus siccis faucibus perseverat ; 
et adhuc diabolus commenta crudelitatis 
excogitat. 

Mergi mandat in fluctibus, quem in terris 
superare non valuit. Sed numquid qui omnia 
creavit, ubique adesse non potuit? Ecce 
mergitur; nec demergitur : praecipitatur in 
equore, et ipsis deservientes (deservientibus) 
quibus consumi poterat elementis, tumulatur 
in littore. Quis non resuscitandum credat in 
gloria, qui tanta protegitur gloria? Quis non 
gloriosum avertat spiritum, cuius tam glo- 
riose defensari conspicit corpus exanima- 
tum? 

Quae omnia in profectibus suis praeces- 
sisse, laeta nunc credat, et veneretur ecclesia. 
Renascatur quodamodo in eius meritis, quae 
eum genuit spiritualibus sacramentis; et 
eius proficiat praecibus, pro cuius est peror- 
nata virtutibus, per Iesum Christum Domi- 
num nostrum. Amen. 


(1) Matt. 11, 12; (2) Luc. 12, 49; (3) I 
Thess. 5, 8. 

5. CAESARIUS 


ARELATENSIS 





67 — 1041 Sermones. 


I. 


Index Caesarii sermonum in Appendice ser- 
monum S. Augustini (PL 39, 1735) hic a 
Patrologie editoribus confictus mancus ac 
debilis est. Przferenda tabula a Petro Covus- 
TANT excussa (PL 446, 21), omissis tamen 
sermonibus 139, 262, 297. 


II. 


Sermones in PL 607, 1041 Casario attri- 
buti sunt secundum Margarini DE L4 BrGNE 
Mazimam Bibliothecam Patrum, qu:sxe editio- 
nem Basileensem (1558) exscribit. Basileen- 
sis autem editor aliquo codice Collectionis A* 
usus est. Selectio Mignzana manca est ac 
reprehensibilis vitiosaque transcriptio. Plures 
sermones Eusebii Gallicani secundum Mar- 
garini editionem interpositi sunt. 

En.elenchus Patrologix* sermonum critice 
excussorum : 


— 67, 1041 — hom. : 
PL, 30, 2157147: 0153/1958 

- Fusebii Gallicani hom. 12 ; 
— 67, 1043 — hom. 2 : 
— Eusebii Gallicani hom. 14 ; 
1047 — hom. 3 : 
— Eusebii Gallicani hom. 15 ; 
— 67, 1050 — hom. 4 : 
—UPI258;,: 8775 
— Eusebii Gallicani hom. 15 
bis ; 
— 67, 1052 — hom. 5 : 
—(PL.30,: 271: 
T2205 


— 67, 


58, 889 ; 83, 


— Eusebii Gallicani hom. 16 ; 


— 67, 1056 — hom. 6 : 
— Collectionis A*, 24 ; 


— 67, 1059 — hom. 7 : 

— QCollectionis A, 25 ; 

— Eusebii Gallicani hom. 41 ; 
— 67, 1062 — hom. 8 : 

— Collectionis A, 26 ; 

— Eusebii Gallicani hom. 39 ; 
— 67, 1066 — hom. 9 : 
2 GOllectionis. As 2s 
— Eusebii Gallicani hom. 40 ; 


* Antiqua collectio homiliarum Sancti Cz- 
sarii. 


— 67, 1067 — hom. 10 : 

— QCollectionis A, 28 ; 

— Eusebii Gallicani hom. 43 ; 
— 67, 1069 — hom. 11 : 

— QCollectionis A, 30 ; 

— Qzasarii serm. MoniN 235 ; 
— 67, 1072 — hom. 12 : 

— Collectionis A, 33 ; 

— Csesarii serm. MoniN 237 ; 
— 67, 1075 — hom. 13 : 

— QCollectionis A, 35 ; 


G. MORIN, SS. Caesarii opera... 
I, p. 930; 


— integer textus sub nomine 
Cummiani legitur in PL 87, 


979, 
(Clavis 1882) 


quod non advertit Clavis 1019, 
ubi insuper legas 1075 loco 
— 67, 1075 — hom. 14 : 
i; — QCollectionis A, 36; 
— Qesarii serm. MORIN 158, 
recensio b (nec integra, nec 
ex toto Cesariana); 


— 67, 1077 — hom. 15 : 
— Collectionis A, 975 
— Cssarii non "est, sed ex- 
cerptum ex Testimoniis S. Cy- 
priani '3, 1 (PL 47758) 
— 67, 1078 — hom. 16 : 
— Collectionis A, 38; 
— contractio aut przpara- 
tio Caesarii serm. MoniN 33; 


— 67, 1079 — hom. 17: 
— GQollectionis A, $89 ; 
— Csesarii sermoni similis, 


G. MORIN, S. Caesarii opera..., 
Ia p.917; 


1081 — hom. 18 : 
— QCollectionis A, 40 ; 
— secunda pars originis orien- 
talis esse potest, 


— 67, 


G. MORIN, SS. Casarii opera..., 
IT," D. 931 


— 67, 1082 — hom. 19 : 
— Csesarii serm. MoniN 63 ; 
— attributio incerta ; 
— 67, 1083 — hom. 20 : 
— Qollectionis A, 22 ; 
—- recensio hom. Hieronymi, 
forsitan a Caesario concinnata ; 


(Clavis 606) 

— 67, 1085 — Admonitio seu correctio : 
— Caesarii serm. MonriN 42; 


III. 


Egregiam Czsarii Arelatensis sermonum 
perfecit editionem repentino quidem incen- 
dio combustam, sed rursus in CC (n. 103- 
104) typis mandatam : 


G. MORIN, S. Caesarii opera 


omnia I, Sermones seu 
Admonitiones, | Maretioli, 
1937. 


Quas Germano MonrN videbantur exorte ex 
Arelatensi officina, collectiones a przclaro 
auctore refectz sunt quindecim : 


1. Collectio X XV admonitionum (L) 


e codicibus : 

Berolinensi theol. fol. 355, szeculi 9, (— L2) ; 

Conchensi 7, szculi 14 ; 

Laudensi C seeculi 9, (i TUS 

Londiniensi Musei Britann. Reg. S E 
V, seculi 14 ; 

"Metensi 223, szculi 11 ; 

Parisino Armamentarii 321, s:zeculi 12; 

Parisino B. N. 1713, szculi 11 ; 

Parisino B. N. 1714, s:zculi 12 ; 

Parisino B. N. 10 605, szeculi 13 ; 

Rotomagensi 488 (V. 103), szculi 12 ; 

Trecensi 239, szculi 12 ; 

'Irecensi 710, sseculi 12. 


2. Collectio Veneta XIX admonitionum (V ) 


e codicibus : 

Venetiano S. Marci, VI, 5 (Lat. II, Lxxxir), 
sceuli 9710;"(—: V1); 

Mediolanensi Biblioth. Ambrosianz M. 55 
Sup., seculi 14, (— C8) 

Venetiano S. Marci Alat. II, xci, szceuli 
14, (— V2); 

Taurinensis Universitatis G. VII 3, szculi 


,Pomano Biblioth. Angelicz Q. 5. 32, szeculi 


3. Collectio homiliarum decem ad monachos ( M ) 


e codicibus : 

Audomaropolitano 33 bis, sszculi 8 ; 
Berolinensi 36, szculi 10; 

Bruxellensi 2310-23 (novi catalogi n? 2089), 

szculi 15 ; 
Bruxellensi 2861-62 (novi catalogi n? 1222), 
szculi 15 ; 

Bruxellensi 9850-52 (novi catalogi n? 1221), 

seculi 7, (— M1); 

' Carolopolitano 22, seculi 13 ; 
Carolopolitano 109, sceculi 12, (— M3); 
Ecclesi: Coloniensis 35, seculi 9, (2 M2); 
Darmstadiensi 549, szeculi 14 ; 

Duacensi 206, szculi T2; 

Duacensi 217, seculi 13 ; 

Universitatis Erlangensis 188 (Irmischer 
262), szculi 13 ; 

Gothano 121, szculi 14 ; 

Lambethani Palatii 353, szeculi 16 ; 

Leodiensis Seminarii 6. F. 30, szculi 11 ; 

Lipsiensis Senatus CLXV (Rep. I, 4, 58 a), 
seculi 12 ; 

Lipsiensis Universitatis 287 ; 

Londiniensi Muszj Britann. Reg. 5. F. x, 
seculi 12, (—- ML4) ; 

Luxemburgensi 46, szeculi 13 ; 
Mediolanensi Ambrosianz Biblioth. G. 99 
Inf., szculi 12; 
Metensi 134, sseculi 8; 
Metensi 349, seculi 11 ; 
Metensi 625, sseculi 15 ; 
Monacensi lat. 4601 (Benedictoburano 101), 
szeculi 11 ; 
Monacensi 4644 (Benedictoburano 144), 
seculi 13/14 ; 
Monacensi 6174 (Frauenzell 14), anni 1428 ; 
Monacensi 6330 (Frisingensi 130), szeculi 10; 
Monacensi 14 427 (Ratisbon. S. Emmeran. 
427), seculi 11 ; 
Monacensi 17 740 (SS. Andrez et Magni in 
Stadtamhof 10), sseculi 11; 
Monacensi 18 583 (Tegernsee 583), szculi 
11 /12; 
Monacensi 19 612 (Tegernsee 1162), szeculi 
10 ; 
Óxoniensi Bodleiano 392, seculi 11 ; 
Parisino B. N. 2153, szculi 13 ; 
Parisino B. N. 2167, seculi 13 ; 
Parisino B. N. 2695, seculi 13 ; 
Parisino B. N. 2780, szculi 13 ; 
Parisino B. N. 8996, szculi 11 ; 
Parisino B. N. 12 238, seculi 9 ; 
Parisino 2 N. 14 654, seculi 12 ; 
Parisino B. N. 17 415, seculi 12 ; 
Parisino B. N. Nov. acq. lat. 447 
(libri 67), szculi 9; 
Parisino Mazarineo 2182, seculi 13 ; 
Pommersfeldensi in Biblioth. Comitum 
de Schónborn n. 2805, sseculi 10 ; 
Remensi 414 (E. 294), szculi 11 ; 
Romano Vaticano lat. 3539, seculi 11; 
Romano Vaticano reginz Christinz n? 245, 
seculi 12/13 ; 
Romano Vaticano reginz Christinc no? 984, 
seculi 12 ; 
Sangallensi 193, szeculi 9, (— M4) ; 
Sangallensi 194, szeculi 8, (— M3) ; 
Sangallensi 558, sseculi 9, (— M5); 
Sangallensi 579, szculi 10, (— M6) ; 
Sangallensi 918, anni 1435, (— M7) ; 
'Taurinensi G. V. 7, seculi 9; 
'Irecensi 1268, szculi 12 ; 
'Trecensi 1329, sseculi 11 /12 ; 
Trecensi 1343, szculi 12; 
Mui ectel Mp. th. f. 24, seculi 9, 
11); 


(e 
[*- 
4. Collectio Clichtovea homiliarum X XII (C) 


Wirziburgensi Mp th» "o3 DWsmseull 9; 
10) ; 


e codicibus : 
Bruxellensi 458-463, sseculi 15, (— C1); 
Bruxellensi 1927-1944, anni 1460, (— C2); 


Bruxellensi 15 003-15 046, anni 1532, 
(- C3); 

Coloniensi civitatis archivi G. B. 4 n? 182, 
seculi 15 ; 

Gandavensis Universitatis 217 et 217 a, 
sseculi 15 ; 


Leodiensis Universitatis 50, szeculi 15 ; 

Mediolanensi Biblioth. Ambrosianz M. 55. 
Sup., seculi 14, (— C8); 

Oxoniensi Bodleiano inter Canonicianos lat. 
165, szculi 15 ; 

Parisino B. N. 14 873, szculi 14 ; 

Remensi 430 (E 330), szculi 12, (— M12) ; 

Remensi 439 (E 347), szculi 10; 

Romano Vaticano lat. 7296, seculi 11; 

Romano Vaticano lat. 9882, szculi 9/10, 
(2 C7); 

Romano Vaticano Regine lat. 1735, szxculi 
14 ; 
Romano Biblioth. Angelicae Q. 5. 32, szculi 
1957 

'Taurinensis Universitatis G. VII. 3, seculi 
Eo 
Venetiano Marciane PU m VITA; 
(Lat. II, xci, seculi 14, (— V2); 

Venetiano Marcianz Biblioth. IVTUS 7. 
(Z Lat. LXXX), seculi 14 ; 


5. Collectio Wirziburgensis (W ) 


ex uno codice : 

Universitatis d Mp. Th. f. 
28, seculi 8, (— Wl1). 

Fragmenta hujus collectionis exstant in 
codice Clm, 29 047, seculi 7/8, (—- W2); 


6. Collectio XLII homiliarum seu Liber S. 
Caesarii (A) 


e codicibus : 

Carnotensi 67, szculi 9, (— A1); 

Florentino Laurentiano Plut. XVI cod. 20, 
seculi 11, (— A2); 

Florentino Laurentiano Plut. XVI cod. 32, 
sseculi 55 (EA 

Florentino Plat XXIII cod. 23, sceculi 11, 
(PC AT)S 

Florentino 137, seculi 10, (— A60) ; 

Florentino 586, sceculi 10, (29A5)5 

Gratianopolitano 262, sceculi 12 A15); : 

Guelferbytano 610 (562 Helmst. ja sceculi 9 ; 

Londiniensi Mus. Brit. Harl. 4838, szeculi 


Mediolanensi Biblioth. Ambrosiane I 45 
Sup., seculi 12, (— A10); 
Monacensi lat. 6344, seculi 9, (— A2); 
Parisino B. N. 2182, seculi 13 ; 
Parisino B. N. 5309, szculi 13 ; 
Parisino B. N. 17 303, seculi 11/12; 
Romano Casanatensi A. III. 18, szculi 12 ; 
Senensis Civitatis F. III. 15, szculi 12/13 ; 
'Trecensi 1004, seculi 12/13, (— A12); 
'Irevirensis Civitatis 235, seculi 12. 


7. Collectio Lemovicensis (P) 


ex uno codice : 


Parisino B. N. 2768, szculi 10 ; 


8. Collectio Theodericensis (T ) , 


ex uno codice : 
Remensi 394 (E 295), seculi 11. 


9. Collectio biblica de Mysteriis Veteris Testa- 
menti (B) 


e codicibus : 

Alcobacensi 26, szculi 13 ; 

Ashburnham 169, seculi 12, (— B1); 

Divionensi 163 (130), seculi 12, (— B5); 

Amploniano 49 102 Biblioth. Erfordiensis, 
seculi 12, (— B9) ; 

Escorialensi L. III. 8, sczeculi 10, (— BA44) ; 

Areconiensis cathedralis P. 3. 7, szeculi 13, 
'(— B10); 

deperdito codice abbatie Longipontis, in 
cod. EX eR B. N. 12 166 partim descripto, 
(esM 

Ed Bodleiano 93, szculi 12 ; 

Parisino B. N. 2722, seculi 13, (— B2) ; 

Parisino Biblioth. Armamentarii 239, part. 
E., seculi 12 ; 

Parisino Biblioth. Mazarinez 622, seculi 


12* 
Romano "Vatic. Palat. lat. 430, s:culi 
9/10, (— B8); 


Universitatis Rheno-Traiectinze 60, anni 


. 
5 


10. Collectio biblica altera de Mysteriis Tes- 
tamenti (O) 


ex uno codice : 

Oxoniensi Bodleiano 199, szculi 14 ; 
11. Collectio Przedicationum de Anni cir- 
culo (G) 


e codicibus : 

Berolinensi Hamilton 56, seculi 12; 

Berolinensi Electorali 340, szculi 15 ; 

Brugensis Seminarii 254, szeculi 12, (— G3) ; 

eei Uer dee Van (Klosterneuburg) 230, 
seculi 14, (— G5); 

Einsidlensi 143, seculi forsitan 11. Certe 
non 10; 

Monacensi 6298 (Frisingensi 98 « s. Marise 
et S. Corbiani », szculi 8, (— G1 

Monacensi 12 '610, s:eculi 12, es G2) ; 

Monacensi 18 531 "b, anni 1468 ; 

Oxoniensi Bodleiano 199, sceculi 14, (2G) 

S Pond in Austria s 78, szeculi 14, 
(E28 

Sd 'Trevirensis ATO 
R. II. 8, seculi 15, (—- G 

Universitatis irralectensis id Rhenum 52, 
anni 1447, (— G10); 


in fol. 


12. Collectio Zwifaltensis (Z) 


ex uno codice : 

Zwifaltensi 49 (— 
fol. 201), szeculi 11 ; 

Alique homilie Collectionis. Z peculiares 
occurrunt in cod. Romano Biblioth. Angelicz 
81 (A. 7. 20), seculi 10, (— G8). 


Stutgardiensi, theol. 


13. Collectio Durlacensis (D) 


ex uno codice : 
Durlacensi 36 (in Caroliruhana Ducali 
Biblioth. 340), seculi 9/10 ; 


14. Collectio quinquaginta homiliarum Sancti 
Augustini (Q) 


e codicibus : hc 

Bambergensi B. II. 10, seculi 11, (— 012); 

Berolinensi inter Philippicos 30, nee 
10, 


— Q3); 

Carolopolitano 202, vol. 9, seculi 12 ; 
Casinensi, liber ms. XI, seculi 118 
Erlangensis Universitatis 172, szeculi 12; 
Florentino Biblioth. Mugellanz: XI in Lau- 
rentiana, seculi 11 ; 

Leidensis Universitatis 107, szeculi 11 ; 

Londiniensi Musei  Britann. Harleiano 
4091, szculi 11 ; 

Londiniensi Muszi Britann. Addit. 17 292, 
szeculi 13 ; 

Monacensi lat. 3711 (Augustane ecclesie 
11), ssculilld1596—1030)5 

Monacensi lat. 60323 (Frisingensi 123), 
seculi 11, (— Q8); 

Monacensi lat. 7756 (Indersdorf 356), 
seculi 12 ; 

buc rnt lat. 7947 (Kaisheim 47), szculi 
12, (— ; 

Monacensi lat. 21 514 (Weihenstephan 14), 
seen 11, (2 09): 

Monacensi lat. 22 266 a (Windberg 66 a), 
saeculi 11/12, (—015)5 

Oxoniensi Bodleiano 201, seculi 12 ; 

Barnsmo B. N. 27215:s2 culi 10;.(— 504) 5 

Parisino B. N. 3799, seculi 13 (— Q5); 

Parisino B. N. 12202, szculi 9, (— Q6); 

Parisino Biblioth. Mazarinez 614 (879), 
seculi 12, (— O14) ; 

Sancte Crucis Ord. Cist. in Austria (Hei- 
ligenkreuz) 211, seculi 12/13, (— Q1060) ; 

Spinalensi 7, seculi 9, (— Q7); 

Zwettlensi seu Clare Vallis Austriz, 270. 


15. Collectio Tripertita Longipontana (Long) 


— jam dudum, ut videtur, deperdita ; illius 
descriptio a Theodorico Ruinart concinnata 
in libro ms. Parisino B. N. 12116 ad nos 
pervenit; cf. G. MonmiN in RB, 27, 1910, 
p. 465. 

Praeter Ca&esarianas collectiones, sparsa dete- 
xit Germanus MoniN in orbis terrarum biblio- 
thecis homiliaria, collectanea, miscellanea, 
qua sejunctim singulos Caesarii sermones alle- 
gant. Quorum molem sub littera H adjecto 
numero ordinavit. 


En codicum elenchus : 


olim Cheltenham 8400 ; 

Londiniensis Mus. Brit. Add. 30 853; 
Spinalensis 3 ; 

Parisinus lat. 3786 ; 

olim Ashburnham Barrois 57; nunc 
Novi Eboraci Pierpont Morgan 17; 
Oxoniensis Bodleianus Laud. Miscell. 
305 4- 306 ; 

Parisinus lat. 13 396 ; 

Parisinus lat. 11 702 ; 

Parisinus lat. 3785 ; 

Montepessulanus Scholae Medicinae 
E52: 

Parisinus lat. 11 703 ; 

olim Cheltenham 1326 ; 
Cantabrigiensis Universit. Add. 3479 ; 
Parisinus lat. 2628 ; 

Vaticanus Palat. lat. 213 ; 

Vaticanus Palat. lat. 216 ; 

Parisinus lat. 2328 ; 

Vaticanus lat. 4951 ; 

Parisinus S. Genovefe D. 1. 89 22 
(nunc n? 2785) ; 

Parisinus lat. 10 612 ; 

Monacensis lat. 17 059 ; 

Casinensis XII ; 

Coloniensis cathedralis 171 ; 

' Trecensis 1430 ; 

Londiniensis Mus. Brit. Arundel 213 ; 
Sangallensis 213 ; 

Sangallensis 221 ; 

Parisinus lat. 14 086 ; 

Parisinus lat. 3783 ; 

Bruxellensis II. 989 ; 

Sangallensis 2 ; 

Romanus Vallicellianus A. 10 ; 
Londiniensis Mus. Brit. Addit. 29 972; 
Guelferbytanus 4186 ; 

Parisinus lat. 18 095 ; 

Parisinus lat. 9427 ; 

Monacensis lat. 7714 ; 

Oxoniensis Bodl. ex Mus. 62 ; 
Parisinus (Nov. acq. lat.) ; 1598-99 4- 
Aurelianen. 131 ; 

Monacensis lat. 16 106 ; 

olim Cheltenham 8462 ; 

H 42 Parisinus lat. 2025 ; 
H 43 Parisinus lat. 2030 ; 
H 44 Vaticanus Palatinus lat. 57 ; 
H 45 Sarisberiensis ecclesiae 9 ; 
H 46 Vaticanus lat. 479 ; 
H 47 Parisinus lat. 16 352 ; 
H 49 GQGuelferbytanus 4183 ; 
H 50 "Vindobonensis 4730 ; 
H 51 Monacensis lat. 14 470 ; 
H 52 fEinsidlensis 281 ; 
H 53 Sangallensis 682 ; 
H 54 Parisinus lat. 13 220 ; 
H 55 Parisinus lat. 13 378 ; 
H 56 Vaticanus lat. 38206 ; 
H 57 Londiniensis Mus. Brit. Harl. 652; 
H 58 Vaticanus Regin. 498 ; 
H 59  Cantabrigiensis Pembroke Colleg. D. 2; 
H 60 Rotomagensis A. 27 (n? 369) ; 
H 61 BHRotomagensis Y. 7 (no 369) ; 
H 62 Monacensis lat. 14 445 ; 
H 63 Trecensis 853 ; 
H 64 Monacensis lat. 14 368 ; 
H 65 Caroliruhanus Augiensis | CCXXI, 
part. ; 
H 66 Monacensis lat. 6310 ; 
H67 Sangallensis 150 ; 
H 68 Parisinus lat. 2675 ; 
H 69 Caroliruhanus Augiensis CCXLIX ; 
H 70  Turicensis C. 64 (286) ; 
H 71 Caroliruhanus Augiensis CCLIV, part. 
H 72 Mellicensis 217 (E. 7); 
H 73 Mellicensis 218 (E. 8) ; 
H 74 Cassellanus Theol. Q. 10 ; 
— serm. 1: 


— ex exemplari a Theodorico RUINART 

confecto et in cod. Paris. B. N. 12 116 

asservato. Nullus alius codex exstat. 

— deest in PL ; 
— serm. 2 : 

— deest in PL ; 
— serm. 3 : 

— retractatio est symboli Quicumque ; 

— prafatio Collectionis Zwifaltensis ; 

— vide G. MoniNw, RB, 44, 1932, p. 212 ; 
— serm. 4 : 

— Ps. Augustini serm. 299 (PL 39, 2317) ; 
— serm. 5 : 

— Ps. Augustini serm. 301 (PL 39, 2320) ; 
— serm. 6 : 

— Ps. Augustini serm. 303 (PL 39, 2324) ; 
— serm. 7 : 

— Ps. Augustini sermo ad fratres in eremo 

56 (PL 40, 1339) ; 

— serm. 8 : 

— e codd. H 25, H 70 ; 

— deest in PL ; 
— serm. 9 : 

— vide Missale Gallicanum vetus, PL 72, 

348 ; 
— serm. 10 : 

— Ps. Augustini serm. 244 (PL 39, 2194) ; 
— serm. 11 : 

— ecodd. M4, M 11; 

— deest in PL ; 
— serm. 12 : 

— Ps. Augustini serm. 264 (PL 39, 2233) ; 
— serm. 13: 

— Ps. Augustini serm. 265 (PL 39, 2237) ; 
— serm. 14 : 

— e cod. H 52 ; 

— deest in PL ; 
— serm. 15 : 

— Ps. Augustini serm. 263 (PL 39, 2231) ; 
— serm. 16 : 

— Ps. Augustini serm. 266 (PL 39, 2240) ; 

serm: 17. 

— e Collectione Z, 35 ; 

— deest in PL ; 

serm. 18 : 

— n? 1 in deperdita Collectione Longipon- 

tana. Editus a MoniN e codd. H 24, H 45, 

E1565 

— Mar 61, CariLLAU-SAINT-Yvres I, 3; 

— deest in PL ; 

serm. 19 : 

— e cod. H 74 

— Mar 61, CA1ILLAU-SaAiNT-YvEs, I, 3; 

— deest in PL 

serm. 20 : 

— e codd. H 16, H 65 ; 

— Mar 61, CArLLAU-SAaINT-Yvres I, 3 ; 

— deest in PL ; 

serm. 21 : 

— Augustini serm. 
1690) ; 

serm. 22 : 

— Ps. Augustini serm. 112 (PL 39, 1967) ; 

serm. 23: 

— Ps. Augustini serm. 269 (PL 39, 2245) ; 
iterum occurrit mutato initio, in PL 67, 
1151-: 

serm. 24: 

— Ps. Augustini serm. 105 (PL 39, 1949) ; 

serm. 25 : 

Ds JO RETAD serm. 305 (PL 39, 2330) ; 

serm. 26 : 

— e Collectione W, 14 et codd. H 35, H 55; 

— deest in PL ; 

serm. 27 : 

— Ps. Augustini serm. 307 (PL 39, 2334); 

serm. 28 : 

— e codd. H 2, H 10 ; 

— deest in PL ; 

serm. 29 : 

— Ps. Augustini serm. 107 (PL 39, 1957) ; 

serm. 30 : 

— Ps. Augustini serm. 308 (PL 39, 2335) ; 

serm, 31. 

— Ps. Augustini serm. 306 (PL 39, 2331) ; 

— deest tamen in PL $ 2, qus partim in 

sermonem 66 ad fratres in eremo (PL 40, 

1352) transiit : 


dubius 385 (PL 39, 


G. MORIN, JS.  Ceusarii 
sermones, ed. altera, t. 
I, Turnholti, 1953, p. 133 ; 


serm. 32 : 

— Ps. Augustini serm. 309 (PL 39, 2338) ; 
serm. 33 : 

— Ps. Augustini serm. 277 (PL 39, 2266) ; 
— breve compendium legitur in PL (67, 
1078) ; 

serm. 34 : 

— Ps. Augustini serm. 276 (PL 39, 2264) ; 
— Ps. Maximi serm. 27 (PL 57, 903) ; 
serm. 35 : 

— e cod. olim Corbeiensi 
13 440, szculi 9; 

— deest in PL ; 

serm. 36 : 

— Ps. Augustini serm. 272 (PL 39, 2253) ; 
— du: supersunt prologi scriptiones, qua- 
rum alteram infra afferimus ; 


serm. 37 : 

— Ps. Augustini serm. 273 (PL 39, 2256) ; 

serm. 38 : 

— Ps. Augustini serm. 271 (PL 39, 2250) ; 
274 (PL 39, 2259) ; 
275 (PL 39, 2262) ; 


nunc Paris. 


serm. 39 

— Ps. Augustini serm. 
serm. 40 : 

— Ps. Augustini serm. 

serm. 41 : 
E-SBSS Augustini serm. 293 (PL 39, 2301) ; 
serm. 42: 

— Ps. Augustini serm. 288 (PL 39, 2288) ; 
— rursum adest in PL 67, 1085. 


serm. 43 : 
— Ps. Augustini serm. 289 (PL 39, 2291) ; 
serm. 44 : 
— PS. Augustini serm. 292 (PL 39, 2297) ; 
serm. 45 : 
313 (PL 39, 2344) ; 
294 (PL 39, 2303) ; 
295 (PL 39, 2307) ; 


— Ps. Augustini serm. 
serm 46 : 
296 (PL 39, 2310) ; 


— Ps. Augustini serm. 
serm. 47 : 

— Ps. Augustini serm. 
serm. 48 : 

— Ps. Augustini serm. 
serm. 49 : 

— ecodd. H2, H 3; 

— deest in PL ; 

serm. 50 : 

——e Collectione W,20, G, 68 et codd. H2, H 
9, H 18 et aliis ; 

serm. 51« 

— e Collectione W, 21 ; 

— deest in PL ; 

serm. 52 : 

— e QCollectione W, 26 ; 

— deest in PL ; 

serm. 53 : 

— e Collectione W, 24 ; 

— deest in PL ; 

serm. 54 : 

— Ps. Augustini serm. 278 (PL 39, 2268) ; 
serm. 55 : 

— e Collectione Z, 21, G, 65 et codd. H 2, 
H33$ El:5,. EUT9; H 14, E187 

— deest in PL; 

serm. 55 A : 

— altera recensio ejusdem serm. ex syllog. 
codon 

serm. 56 : 

— dempto exordio, Ps. Augustini est serm. 
249, 5-6 (PL 39, 2208) ; 

— Fausti serm. 4 (PL 58, 876) ; 

— exordii recensionem transcribimus,quam 
G. MonrN e Collectione D, 14 et codd. H 2, 

H 28, H 37 eruit ; 

serm. 57 : ; 
— Ps. Augustini serm. 249, 1-4 (PL 39, 

2206) ; 

— addenda est conclusio Sed auditurus, 
quam e Collectione D, 11 et e codd. H 1, 
H 2, H 40, H 56 aliisque a G. MoniN exara- 
tam infra allegamus ; 

serm. 58 : 

Ds: Augustini serm. 110 (PL 39, 1963) ; 
— addenda est $ 5, quam secundum 
recensionem transcribimus a G. MORIN 
e Collectione D, 12 et codd. H 1-2-5-16-20- - 
22-23-24-26-27-51 conquisitam ; 

— Fausti serm. 8 (PL 58, 887) ; 

serm. 59 : 

— Ps. Augustini serm. 253 (PL 39, 2212) ; 
serm. 60 : 

— Ps. Augustini serm. 256 (PL 39, 2217) ; 
serm. 61 : 

— Ps. Augustini serm. 259 (PL 39, 2223); 
serm. 62 : 

— Ps. Augustini serm. 255 (PL 39, 2216) ; 
serm. 63 : 

— Cesarii hom. 19 (PL 67, 1082) ; 

serm. 64 : 

— Ps. Augustini serm. 257 (PL 39, 2219) ; 
serm. 65 : 

— Ps. Augustini serm. 258 (PL 39, 2221) ; 

serm. 66 : 

— Ps. Augustini serm. 260 (PL 39, 2226) ; 
serm. 67 : 

— Ps. Augustini serm. 261 (PL 39, 2227) ; 
serm. 68 : 

. — e eod. H 68 ; 

— deest in PL ; 

serm. 69 : 

— Ps. Augustini serm. 315 (PL 39, 2348) ; 
serm. 70 : 

— Ps. Augustini serm. 298 (PL 39, 2315) ; 
— cum ex sermone mutila tantum evulgata 
sint, textum a G. Monrw e Collectione P, 5 
erutum infra exscribimus ; 

serm. 71 : 

— e Collectione T, 29 ; 

— deest in PL ; 

serm. 72: 

— Ps. Augustini serm. 283 (PL 39, 2280) ; 
serm. 73 : 

— Ps. Augustini serm. 281 (PL 39, 2276) ; 
serm. 74 : 

— Ps. Augustini serm. 282 (PL 39, 2273) ; 
Sen 795. 

— Ps. Augustini serm. 284 (PL 39, 2282) ; 
Senn 0: - 

— Ps. Augustini serm. 285 (PL 39, 2284) ; 
— in linea 12 autem, quz desunt secundum 
textum a G. MoniN editum suppleantur ; 
serm. 77.: 

— Ps. Augustini serm. 286 (PL 39, 2285) ; 
serm. 78 : 

— Ps. Augustini serm. 300 (PL 39, 2319) ; 
serm. 79 : 

— Ps. Augustini serm. 314 (PL 39, 2347) ; 
serm. 80 : 

— ecodd. H 3, H 52; 

— deest in PL; 

— serm. 81 : : 

— Ps. Augustini serm. 2 (PL 39, 1741) ; 
serm. 82 : 

— Ps. Augustini serm. 4 (PL 39, 1745) ; 
serm. 83 : 

— Ps. Augustini serm. 5 (PL 39, 1747) ; 
serm. 84 : 

— Ps. Augustini serm. 6 (PL 39, 1749); 
serm. 85 : 

— Ps. Augustini serm. 8 (PL 39, 1753) ; 
serm. 86 : 

— Ps. Augustini serm. 10 (PL 39, 1758) ; 
serm. 87 : 

— Ps. Augustini serm. 11 (PL 39, 1760) ; 
serm. 88 : 

— Ps. Augustini serm. 12 (PL 39, 1762) ; 
serm. 89 : 

— Ps. Augustini serm. 13 (PL 39, 1765) ; 
serm. 90 : 

— Ps. Augustini serm. 14 (PL 39, 1767) ; 
— serm. 112, excepta tamen $2; 

'- sermo 2, secundum MoniN ; 

serm. 91 : 

zcups: Augustini serm. 15 (PL 39, 1770) ; 
serm. 92 

— e Collectione D, 22 ; et, partim, O, 14 ; 
— deest in PL ; 

serm. 93 : 

— e Collectione B, 8; T, 27; 

— deest in PL ; 

serm. 94 : 

— Ps. Augustini serm. 16 (PL 39, 1773) ; 
serm. 95 : 

— Ps. Augustini serm. 18 (PL 39, 1776) ; 
serm. 96 : 

— Ps. Augustini serm. 19 (PL 39, 1778) ; 
serm. 97 : 

— Ps. Augustini serm. 24 (PL 39, 1791) ; 

serm. 98 : 

— Ps. Augustini serm. 17 (PL 39, 1775) ; 

serm. 99 : 

— Ps. Augustini serm. 20 (PL 39, 1781) ; 

serm. 100 : 

— Ps. Augustini serm. 21 (PL 39, 1783) ; 
— triplex capit exordium sermo : secun- 
dum, cf. nota b; tertium, infra apponendum 
est ; 

— altera quoque scriptio sermonis hujus, 

iisdem cum «incipit » et conclusione, adden- 

da est ; 

serm. 101 : 

ENDS: Augustini serm. 22 (PL 39, 1786) ; 

serm. 102: 

- NDS Augustini serm. 25 (PL 39, 1793) ; 

serm. 103 : 

— Ps. Augustini serm. 26 (PL 39, 1795) ; 

— sed addenda est conclusio Caesarii, ex 

uno cod. H 3; 

serm. 104 : 

— e Collectione T, 18 ; et cod. H 3 ; 

— deest in PL ; 

serm. 105 : 

— e Collectione T, 21 ; et ms. H 3, Vindo- 

bon. 923, sieculi 14 ; 

— deest in PL ; 

serm. 106 : 

— e Collectione P, 12 ; 

— deest in PL ; 

serm. 107 : 

— Ps. Augustini serm. 28 (PL 39, 1799); 

serm. 108 : 

—- e Collectione B, 14 ; et Ms.H 3; 

— deest in PL ; 

serm. 109 : 

— altera recensio — Ps. Augustini serm. 

29 (PL 39, 1801) ; prior invenitur in notis ; 

serm. 110 : 

— Ps. Augustini serm. 30 (PL 39, 1803) ; 

serm. 111: 

— Ps. Augustini serm. 31 (PL 39, 1805) ; 

serm. 112 : 

— Ps. Augustini serm. 32 (PL 39, 1807) ; 

serm. 113 : 

— altera recensio — Ps. Augustini serm. 33 

(PL 39, 1809) ; addenda est prior e Collec- 

tione B, T75 

serm. 114: 

— Ps. Augustini serm. 34 (PL 39, 1811) ; 

serm. 115 : 

— Ps. Augustini serm. 35 (PL 39, 1813) ; 

serm. 116 : 

— una recensio e Collectione B, 18 ; altera e 

cod. H. 3; 

— deest in PL ; 

serm. 117 : 

— Ps. Augustini serm. 36 (PL 39, 1816) ; 

serm. 118 : 

— Augustini serm. dub. 364 (PL 39, 1639) ; 
aliud scriptionis exordium et varie 
lectiones in notis ; 

serm. 119: 

— ecod. H3; 

— deest in PL ; 

serm. 120 : 

— e Collectione P, 11 ; 

— deest in PL ; 

serm. 121 : 

— Ps. Augustini serm. 37 (PL 39, 1818) ; 

serm. 122 : 

— Ps. Augustini serm. 38 (PL 39, 1821) ; 

serm. 123 : 

— Ps. Augustini serm. 39 (PL. 39, 1822) ; 

serm. 124 : 

— Ps. Augustini serm. 40 (PL 39, 1823) ; 

serm. 125 : 

— ems. H 3; 
— deest in PL ; 
serm. 126 : 
—ems.H 3; 
— deest in PL ; 
serm. 127 : 


— Ps. Augustini serm. 41 (PL 39, 1820) ; 

serm. 128 : 

— Ps. Augustini serm. 42 (PL 39, 1827) ; 

serm. 129 : 

— Ps. Augustini serm. 44 (PL 39, 1832) ; 

serm. 130 : 

— Ps. Augustini serm. 45 (PL 39, 1834) ; 

serm. 131 : 

— Ps. Augustini serm. 51 (PL 39, 1842) ; 

serm. 132 : 

— Ps. Augustini serm. 52 (PL 39, 1844) ; 

serm. 133 : 

— Ps. Augustini serm. 53 (PL 39, 1845 ); 

— addenda est conclusio Cssarii, ex Col- 

lectione G ; 

serm. 134 : 

— cento est ex Enarratione in Ps. 50, cum 

exordio et conclusione quas habentur in 

PL 47, 1196 ; vide varias lectiones in PL 

47, 1196 ; 

serm. 135 : 

— e Collectione C, 18 ; et codd. M 14, H 45, 

Vaticano Reg. 140; 

— deest in PL ; 

serm. 136 : 

— e Collectione P, 10 ; 

— deest in PL ; 

serm. 137 : 

— e Collectione P, 9 ; 

— deest in PL ; 

serm. 138 : 

— Augustini serm. 44 (PL 38, 258); 

serm. 139 : 

— Ps. Augustini serm. 58 (PL 39, 1854) ; 

serm. 140 : 

— retractatio serm. Augustini 178, 7-11 
(PL 38, 963) ; Czssarii textus secundum 
codd. Cass. XI; Florent. Bibl. Mugell. 
XI et Fesul. XI exscribitur in PL 47, 
d 135 

serm. 141 : 

— e cod. H 24 

— deest in PL ; 

— e genuino Augustini serm. 311, 9-14 

fere totus imitatus ; 

serm. 142 : 

— Augustini serm. 44 (PL 38, 

serm. 143 : 

— e Collectione G, 48 ; 

— serm. Mar 96 ; 

— deest in PL ; 

serm. 144 : 

— e Collectione G, 46 ; 

— serm. CarrLoU-SamuT-Yvkes I, 65 — 
LrvERANI p. 25 ; 

— deest in PL ; 

serm. 145 : 

— Ps. Augustini serm. dub. 387 (PL 39, 
1697) ; 

serm. 146 : 

— Ps. Augustini serm. 63 (PL 39, 1864) ; 

serm. 147 : 

— Augustini serm. 59 (PL 38, 400); 

serm. 148 : 

— Ps. Augustini serm. 66 (PL 39, 1871) ; 

serm. 149 : 

—' Ps. Augustini serm. 67 (PL 39, 1873) ; 

— addenda est conclusio Caesarii, ex cod. 

H-35 


258) ; 

serm. 150 : 

— Ps. Augustini serm. 68 (PL 39, 1875) ; 

serm. 151 : 

— Ps. Augustini serm. 69 (PL 39, 1877); 

serm. 152 : 

— Nullibi exstat nisi in Concordia Regula- 

rum S. Benedicti Anianensis 25, 11 (PL 

103, 920) ; 

serm.vfo53s 

— e codd. H 2, H 10 ; 

— deest in PL ; 

serm. 154 : 

— Ps. Augustini serm. 75 (PL 39, 1889) ; 

serm. 155. 

— Ps. Augustini serm. 228 (PL 39, 2164 
et 88, 1071) ; 

serm. 156 : 

— Ps. Augustini serm. 76 (PL 39, 1892; 
67, 1160 ; 88, 1073) ; 

serm. 157 : 

— Ps. Augustini serm. 77 (PL 39, 1895) ; 

serm. 158 : 

—"una/recensio — Ps: Augustini serm. 78 
MP 39, 1899). Altera (ex priore et 
Mar 3) — hom. 14 (PL 67, 1075) ; 

serm. 159 : 

— e Collectione P, 2; 

— deest in PL ; 

serm. 160 : 

— e Collectione C, 21 ; W, 13 ; R, 10 ; et, 

separatim, in codd. H 71 et Vatic. Palat. 

430 (160 A) ; ns scriptio in codd. C 1, C 2, 

(5395 Cr 7 01607 B) 

—. deest in PL; 

serm. 161 : 

— ecodd. M3, H2, H 51, H 70; 

— deest in PL ; 

serm. 162 : 

— e codd. H 10, H 21 ; 

— deest in PL ; 

serm. 163 : 

— ecodd. H 3, H 30; 

— deest in PL ; 

serm. 164 : 

— e cod. H 14 ; 

— deest in PL ; 

serm. 165 : 

— ecod. H2; J 

— deest in PL ; 

serm. 166 : 

— Ps. Augustini serm. 89 (PL 39, 1915) ; 

serm. 167 : 

— ecodd. H3, H 17; 

— deest in PL ; 

serm. 168 : 

— Ps. Augustini serm. 90 (PL 39, 1918) ; 

serm. 169 : 

— Ps. Augustini serm. 91 (PL 39, 1920) ; 
inter $8 8 et 9 inserendum est fragmen- 
tum e cod. uno H 3; 

serm. 170 : 

— Ps. Augustini serm. 93 (PL 39, 1924) ; 

serm. 171 : 

— e codd. H2et H 3; 

— deest in PL ; 

serm. 172 : 

— e codd. H 2 et, partim, H 17 ; 

— deest in PL ; 

serm. 173 : 

— Ps. Augustini serm. dub. 368 (PL 39, 
1652) ; 

serm. 174 : 

— Ps. Augustini serm. 97 (PL 39, 1931) ; 
recensio altera in PL 39, 1932 ; 

— addenda est conclusio e Collectione C, 20; 
— varias recensiones sermonis vide apud 


C. LAMBOT, He»vue des 
Études Augustiniennes, 2, 
1956, p. 136; 

serm. 175 : 

— e codd. H 18 et H 57 ; 

— deest in PL ; 

serm. 176 : 

— Ps. Augustini serm. 101 (PL 39, 1939) ; 

serm. 177 : 

— e Collectione P, 1 et, separatim, e cod. 

Ep41; 

— deest in PL ; 

serm. 178 : 

— e cod. H 23 ; 

— deest in PL ; 

serm. 179 : 

— Ps. Augustini serm. 104 (PL 39, 1946) ; 

serm. 180 : 

— e Collectione P, 4; 

— deest in PL ; 

— serm. 181 : 

— Ps. Augustini serm. 111 (PL 39, 1964) ; 

serm. 182 : 

— Ps. Augustini serm. 270 (PL 39, 2247); 

serm. 183 : 

— Ps. Augustini serm. 287 (PL 39, 2287) ; 
juxta Maurinorum annotationem adden- 
dae sunt sermonis Augustini 178 (PL 
38, 960) 88 2-5 ad (a) et 6 ad (b); 

serm. 184 : 

— Ps. Augustini serm. 279 (PL 39, 2271) ; 

serm. 185 : 

— e Collectione W,39 et mss. H 19, H 31; 

— deest in PL ; 

serm. 186 : 

— e Collectione P, 8.; 

— deest in PL ; 

serm. 187 : 

— Ps. Augustini serm. 115 (PL 39, 1973) ; 
exordium autem Cesarii esse dubitat 
G. MonrN. Scriptio Cesarii invenitur in 
PL.57, 8435 

serm. 188 : 

— Ps. Augustini serm. 116 (PL 39, 1975) ; 
et Maximi Taur. serm. append. 3 (PL 
57, 847) ; 

— reperitur etiam inter sermones Godefridi 

Babionis; vide 

J. BONNES, HB, 56, 1945- 
1946, p. 180 et 200; 
serm. 189 : 

— ems. H 37; 

— deest in PL ; 

serm. 190 : 

— non est Czsarii sed Sedati ; vide PLS, 
» , 

serm. 191 : 

— e codd. H 43, H 46, H 62, H 66 ; 

— deest in PL ; 

serm. 192 : 

— Ps. Augustini serm. 129, (PL 39, 2001) ; 

serm. 193 : 

— Ps. Augustini serm. 130 (PL 39, 2003) ; 

— Sedati non est, codicibus minime obstan- 

tibus ; 


— serm. 194 : 


— Sedati hom. (PL 72, 772 D) ; 
Addendum paginule 773, lin. 6, frag- 
mentum e Collectione D, 8 et codd. H 2, 
I 15; 


, 


— serm. 195 : 


— e cod. H 20 ; 
— deest in PL ; 

serm. 196 : 
— Ps. Augustini serm. 140 (PL 39, 20; 19) 
serm. 197 : 
— e Collectione D, 15 et mss. H 1, H 2, H 7, 
H 8, H 23, H 29, H 40, H 52, H 62 et aliis ; 
— a Ps. Augustini serm. 262 (PL 39, 2229), 
id est Eusebii Gallicani hom. 44, non mul- 
tum discrepat ; 
serm. 198 : 
— Ps. Augustini serm. 141 (PL 39, 2020) ; 
serm. 199 : 
— Ps. Augustini serm. 142 (PL 39, 2022) ; 
serm. 200 : 
— Ps. Augustini serm. 267 (PL 39, 2242) ; 
— addenda $ 2 e Collectione W, 7 ; Z, 19; 
G,31;et mss. H 1, H2 et H A; 
senm, 201: 
— e Collectione W,8; Z, 9; G, 35 ; et mss. 
IDAXED5AERO4 
— deest in PL ; 
serm. 202 : 
— Ps. Augustini serm. 149 (PL 39, 2034) ; 
serm. 203 : 
— Ps. Augustini serm. 163 (PL 39, 2065) ; 
serm. 204 : 
— Ps. Augustini serm. 168 (PL 39, 2070) ; 
serm. 205 : 
— e Collectione W, 11 ; 
— deest in PL ; 
serm. 206 : 
— Ps. Augustini serm. 252 (PL 39, 2210); 
serm. 207 : 
— Ps. Augustini serm.. 173 (PL 39, 2076) ; 
serm. 208 : 
— Ps. Augustini serm. 174 (PL 39, 2078) ; 
serm. 209 : 
— e cod. H2; 
— deest in PL ; 
serm. 210 : 
— recensio manca in PL 39, 2082 ; 
— Ps. Augustini serm. 177 (PL 39, 2082) ; 
— textum integrum transcribimus secun- 
dum Collectionem W, 16 ; Z, 13 ; G, 50; 
serm. 211 : 
— e Collectione W, 17 ; et e cod. H 58 ; 
— deest in PL ; 
serm. 212 : 
— e cod. H 58 ; 
— deest in PL ; 
serm. 213 : 
— e cod. H 58; 
— deest in PL ; 
serm. 214 : 
— e codd. H 39 et Aurelian. 51, szculi 7 ; 
— deest in PL ; 
serm. 215 : 
— Ps. Augustini serm. 224 (PL 39, 2159) ; 
exordium tamen ex serm. 214 ; 

serm. 216 : 
— Ps. Augustini serm. 197 (PL 39, 2113) ; 
— altera lectio apud 

J. LECLERCQ, HB, 58, 1948, 

p. 64; 
serm. 217 : 
— Ps. Augustini serm. 198 (PL 39, 2115) ; 
serm. 218 : 
— ecod. H 9 ; 
— deest in PL ; 
serm. 219 : 
— Ps. Augustini serm. 210, 2-6 (PL 39, 

2138) ; 

serm. 220 : 
— e Collectione D, 4 et ms. H 2; 
— Mar 291 ; 
— deest in PL ; 

— serm. 221: 
— Augustini serm. genuinus (PL 38, 323- 
5-7); exordio et conclusione additis 
e Collectione D, 6 ; G, 64 ; et codd. H 2, 
SWR 
— serm. 222: 
— Ps. Augustini serm. 220 (PL 39, 2152) ; 
— serm. 223 : 
— Ps. Augustini serm. 225 (PL 39, 2160) ; 
— serm. 224: 
— e cod. H 44 ; 
— deest in PL ; 
— serm. 225 : 
— e codd. H 44, H 45 ; 
— deest in PL ; 
— serm. 226 : 
— Augustini serm. 333 (PL 38, 1403) ; 
$ 1-5 Augustini sunt, $8 6-7 Caesarii ; 
— serm. 227 : 
— Ps. Augustini serm. 229 (PL 39, 2166) ; 
— serm. 228 : 
— Ps. Augustini serm. 230 (PL 39, 21638) ; 
— accuratiorem editionem G. MoniN, e 
Collectione W (ad calcem adiunctus est) et 
InSS- S E13, H220 exaravit; 
— serm. 229 : 
— e Collectione W, 22 ; et codd. H 59, H 60, 
H 61 ; 
— deest in PL ; 
— serm. 230 : 
— e Collectione G, 61 ; 
— deest in PL ; 
— serm. 231 : 
— Augustini serm. 339 (PL 38, 1480) ; 
— serm. 232 : 
— Ps. Augustini serm. 340 (PL 38, 1482) ; 
- serm. 233 : 
— e QCollectione M, 7 ; A, 11, 12, 29; C, 7; 
et codd. H 51; C Im. 6330; C Im. 14 470 ; 
Wirzeburgen. Mp. th. q. 28 b ; Meten. 134 ; 
Vatic. 3539 ; Vindocin. 133, etc. ; 
— deest in PL ; 
— serm. 234 : 
— e Collectione M, 10 ; C, 10 ; 
— deest in PL ; 
— serm. 235 : 
— sub Fausti nomine (PL 58, 872) ; 
— serm. 236 : 
— e Collectione V, 18; A, 21; M, 9; 
— abest a PL ; 
— serm. 237 : 
— admonitio ad virgines, in appendice ad 
opera S. Eucherii (PL 50, 1209) ; 
— serm. 238 : 
— e codd. Vatic. Regin. 140, H 45 ; 
— deest in PL. 


SERMO MORIN 1 


[G. MoniN, S. Caesarii opera omnia, editio 
altera, t. I, CC, 103-104, Turnholti, 1943, 
p. 1] 


ADMONITIO SANCTI CAESARHII EPIS- 

.COPI VEL SUGGESTIO HUMILIS PEC- 

CATORHIS GENERALITEH OMNIBUS 

SANCTIS VEL OMNIBUS SACERDO- 
TIBUS DIRECTA 


1. Si neglegentiarum mearum culpas et 
rusticitatem vel imperitiam diligens exami- 

nator attenderem, vix forsitan in parrochiis 
aliquos rusticos aliquod bonum admonere 
praesumerem, propter ilud quod scriptum 
est : Eice primum trabem de oculo tuo !...; et 
illud : Qui docet alium, seipsum non docet?, 
Sed dum me ista nimium deterrent, aliud 
maius et dictum est : Serve male, quare non 
credidisti pecu-[p. 2]-niam meam nummula- 
riis ad mensam, eí ego veniens cum usuris 
utique exegissem illam ?? Haec ego cogitans 
timui, ne forte, si nec vobis suggererem, nec 
operibus adimplerem, duplicati criminis reus 
essem. Propterea vclut inutilis negociator 
margaritas dominicas, ex quibus ignavus vel 
alienus, inscius, piger, tardus, ignavia mea 
nullum sibi lucrum poterat reparare, cum 
omni humilitate et reverentia vobis eas tam- 
quam idoneis et efficacibus negociatoribus 
Christi offerre praesumpsi, ut, cum vobis 
ingentia lucra facientibus immarcescibilis 
domino reddente corona reddetur, mihi vobis 
intercedentibus peccatorum venia tribuatur. 


2. Unde digna et debita sanctitati vestrae 
salutatione praemissa cum omni humilitate 
suggero, et per deum, cui vos immaculate 
servitis, adiuro, ut et praesumptioni meae, 
quae deo propitio de vera humilitate et per- 
fecta erga vos caritate descendit, veniam 
tribuatis, et preces meas illa, quam vobis 
contulit deus benignitate suscipiatis... Non... 
quasi enim magister discipulum' docere, nec 
quasi velox tardum admonere, sed velut 
minor maiori, rustico quidem et imperito, 
sed caritate prolato sermone praesumo sug- 
gerere, deprecans, ut, quod deo propitio, sicut 
credimus, et semper fecistis, adhuc amplius 
studeatis facere, ut per vestram sanctam 
institutionem pro animarum salute quoti- 
dianae lectionis ad sanctum convivium ves- 
trum et faciendum verbum in ecclesia utilis 
et necessaria consuetudo aut, si iam est, 
servetur et augeatur, aut, si adhuc non est, 
Christo inspirante per vestrum sanctum stu- 
dium inchoetur. 


3. Si enim bono et sollicito corde consi- 
deramus grave periculum et infinitum pondus 
imminere cervicibus. omnium sacerdotum, 
non est leve quod specialiter sacerdotibus 
intonat dominus per prophetam : Clama, 
inquit, ne cesses; quasi tuba exalía vocem 
tuam 4... ; et iterum : Si, inquit, annuntiaveris 
iniquo iniquitatem suam, animam tuam libe- 
rasti5... Si autem non annuntiaveris, ille 
quidem in impietate sua morietur, sanguinem 


(1) Matt. 7, 5 ; (2) Rom. 2, 215; (3) cti Euc: 
19, 22 et Matt. 25, 25, 27 50(4) "Is. OENMTS 
(9)YBZ 3, 19215 

eius de manu tua requiram; et ijlud, quod 
apostolus ait : Memoria retinete, quoniam per 
triennium die ac nocte non cessavi cum lacri- 
mis monens unumquemque vestrum?. Quis 
enim haec non grandi timore consideret, si 
ille, ut se apud deum absol-[p. 3]-veret, die 
noctuque (commissis sibi populis verbum 
domini praedicabat), et dominicis ovibus sal 
doctrinae ministrare neglegimus? Et ideo 
haec timens apostolus in consequentibus ait : 
Mundus sum a sanguine omnium ?. A quo 
sanguine apostolus mundum se esse dicebat? 
Non alio, nisi de quo nobis propheta terri- 
biliter contestatur : Si non annuntiaveris 
iniquo iniquitatem suam, sanguinem eius de 
manu tua requiram ^. Animarum utique san- 
guinem, non corporum. Denique adiunxit et 
ait; cum enim dixisset, Mundus sum a san- 
guine omnium, quasi interrogetur a quo san- 
guine mundus esset : Non, inquit, subterfugi 
quominus adnuntiarem omne consilium dei 5. 
Et propterea quasi spiritalis et caelestis tuba 
cum grandi sollicitudine suo discipulo protes- 
tatur, dicens : Testificor coram deo et Christo 
Iesu, qui iudicaturus est vivos et mortuos, et 
adventum eius et regnum eius9. Et quasi 
interrogares, de qua re praemiserit tam 
terribilem contestationem, secutus adiunxit : 
Praedica verbum, insta oportune, importune ". 
Quid est oportune, quid est importune, nisi 
oportune volentibus, importune nolentibus, 
quia volentibus dandum, nolentibus ingeren- 
dum est? 


4. Hoc ideo suggero, quia timere debemus, 
ne aliqui ex filiis nostris contra nos in die 
iudicii stantes dicant, se a nobis nec ab 
inlicitis prohibitos, nec ad ea quae erant licita 
provocatos. Dicit apostolus et alibi : Attende 
lectioni, exhortationi, doctrinae?. Opus fac 
evangelistae 9. Clamat etiam terribiliter, di- 
cens : Nemo militans deo implicat se negociis 
saecularibus, ut ei placeat cui se probavit 19. Et 
ideo expavescentes illud :  Impedimenta 
mundi fecerunt eos miseros occupationes vel 
obligationes terrenas si abscindere ad inte- 
grum non possumus, vel quantum possumus 
minuamus, ut iugiter lectioni vacantes pos- 
simus implere illud quod dominus tertio 
beatum Petrum admonuit, dicens : Pasce 
oves meas 11, Ideo enim speculatores dicuntur 
esse pontifices, quia in altiori loco velut 
summa arce ecclesiae positi et in altari 
constituti de civitate vel de agro dei, id est, 
de tota ecclesia debeant esse solliciti, et non 
solum ampla portarum spatia custodire, id 


(1) Ez. 18, 20 ; (2) Act. 20, 31 ; (3) Act. 
20, 26; (4) Ez. 3, 18, 20; (5) Act. 20, 27 ; 
(6) II Tim. 4, 1; (7) II Tim. 4, 2; (S) IT 
4, 13; (9) II Tim. 4, 5; (10) II Tim. 2, M: 
(11) Io. 21, 17; 

est, crimina capitalia praedicatione saluber- 
rima prohibere, sed etiam posteriolas vel 
cuni-[p. 4]-culas parvulas, id est, minuta 
peccata, quae cotidie subrepunt, ieiuniis, 
eleemosynis vel orationibus observanda vel 
purganda iugiter admonere, et velut studio- 
sissimi animarum cultores ad similitudinem 
carnalium vinitorum vineam dominicam de 
loco sublimiori diligenter inspicere, ab spiri- 
talibus bestiis vel avibus aut quibuscumque 
importunis vel immundis animalibus defen- 
sare. Si nobis non placet ut vinitores nostri 
in ipsa vel de ipsa vinea manducent bibant 
et dormiant quantum ipsi voluerint, et 
commissam sibi vineam nec vigilando custo- 
diant nec damnando vel terrendo defendant, 
quomodo putamus quod deo placere possi- 
mus, si gregem domini, id est, spiritalem 
animarum vineam non cum omni sollicitu- 
dine praedicando, admonendo, castigando, 
sicut iam diximus, a nequissimis bestiis vel 
avibus, id est, a diabolo et angelis eius defen- 
sare contendimus? 


5. Unde timendum est ne ad nos illa dura 
per prophetam increpatio dirigatur : Canes 
muti non valentes latrare!. Latratu enim 
canum baculoque pastorum luporum rabies 
deterrenda est. Certum est enim quod sacer- 
dotes non ideo ordinantur, ut tantum pro- 
curatores agrorum et cultores debeant esse 
terrarum, sed ut spiritalem culturam exer- 
ceant animarum, illam utique de qua apos- 
tolus loquebatur : Ego plantavi, Apollo riga- 
vit?. Et iterum inquit : Dei adiutores sumus, 
dei agricultura estis ?$. Cum grandi enim 
timore haec omnia considerare debent omnes 
domini sacerdotes, quibus et legem divinam 
et canonum instituta non licet ignorare, 
secundum illud quod dicit apostolus : Si quis 
est domini, intellegit quae dico; qui autem 
ignorat ignorabitur *. Unde illud valde timen- 
dum est, quod ait dominus per prophetam : 
Ideo, inquit, captivus ductus est populus meus, 
quia non habuit scientiam ^; et illud : Qui, 
inquit, obturat aurem suam ne audiat legem 
domini, oratio eius erit exsecrabilis...9 Labia 
sacerdotis custodient scientiam "*. Nam et illud 
quod de indumento sacerdotali scriptum est, 
ut intrantes in templum tintinnabula aurea 
habeant in extremis vestimentorum suorum, 
quid aliud significat, nisi ut omnes domini 
sacerdotes intrantes ecclesiam de extremis, 
id est, de fine mundi et de futuro iudicio 
sonare, hoc est, praedicare non desinant ; ut 
dum iustorum praemia [p. 5] et peccatorum 
supplicia annuntiare non cessant, et boni 


(1) Is. 56, 10 ; (2) I Cor. 3, 6; (3) I Cor. 
3, 9; (4) I Cor. 14, 37, 38 ; (5) Is. 5, 13; 
(6) Prov. 28, 9; (7) Mal. 2425 


provocentur ad meliora, et mali ab iniquis 
operibus de futuro iudicio territi revocentur? 


6. In tali enim cultura debent semper 
occupari pontifices. Nam qui agros possunt 
ordinare vel colere, multi inveniuntur : qui 
vero animarum pabulum providere, valde 
pauci et rari; immo vix alii nisi domini 
sacerdotes inveniuntur, quibus hoc opus 
specialiter a domino probatur iniunctum. 
Hoc enim solum per se sacerdos agere debet, 
quod sine ipso fieri non potest. Nam agros 
colere, fabricare, et culturam quae terris est 
necessaria exercere, et laicos et iuniores et 
clericos, ad hanc rem aptos, si in veritate 
volumus quaerere, possumus invenire, ut nos 
in his quae ordinati sumus iugiter studeamus 
insistere vel vacare, timentes illud quod iam 
supradictum est : Impedimenía mundi fece- 
runt eos miseros !. 


7. Sed dicit aliquis : Ergo non erimus 
solliciti de ecclesiarum cura? De terrena 
substantia debemus esse solliciti, sed non 
nimis ; et sic debemus terrenam substantiam 
ordinare, ut animarum curam ordinatio illa 
non possit minuere aut ferre. Forte mihi hoc 
loco iterum respondeat : Ista verba inania 
sunt : si ego per me agellos meos non ordina- 
vero, et penuriam sustinebo, et pauperibus 
erogare nihil potero ; et praecipue quia nec 
invenio utilem, qui hoc ad vicem meam 
valeat expedire. Ad excusandas excusationes 
in peccatis? istud praetendimus, et, quod 
facere nolumus, non posse nos dicimus ; et 
certus sum, quod ante tribunal Christi nos 
excusatio ista liberare non poterit. Et ad 
extremum minus colligatur in agro : tantum 
est, ut diligendo vel docendo plus congregetur 
in anima. Sed dicit aliquis : Unde facturus 
sum eleemosynam, si per me ipsum in agro 
sollicitus non fuero? Esto sollicitus duabus 
vel tribus horis ordinando, non semper ipsum 
assidue exercendo, propter illam saecularem 
quidem sed veram sententiam, quia dicitur : 
Pectora nostra duas non admilítentia curas, 
et illud : Qui amat quod non expedit, non 
amabit quod expedit; et praecipue illud quod 
dominus in evangelio dicit : Nemo potest 
duobus dominis servire ?. Unde credendum est 
quod propter hanc rem in veteri lege sacer- 
dotibus vel levitis possessio non dabatur in 
terra, ut doctrinae indesinenter insisterent. 
Nos vero, qui absque possessionibus esse non 
possumus, vel in illis taliter (non) impli- 
cemur, ut verbo dei vacare non valeamus. 


[p. 6] 
8. Non possumus, inquit, largiores eleemo- 
synas facere. Pietatem vestram rogo, ut dili- 


(1);cf. Prov. 14, 34; (2) P$. 140, 4 ;.(3) 
Matt. 6, 24 ; 

genter consideretis quod suggero. Sicut enim 
optime nosti, duo sunt eleemosynarum 
genera : unum est, ut esurienti porrigatur 
buccela; aliud, quod ignoranti subminis- 
tretur doctrina. Si tibi exuberat, unde huma- 
nitatem corporis tribuas, deo gratias; si 
vero non est unde caro pascatur, animas 
verbo dei reficias. Eleemosynam animae, id 
est, cibum doctrinae maxime sacerdotibus 
convenit erogare : et si sacerdos propter 
doctrinae substantiam minus erogare possit 
cibum corporis, et non habuerit quod illi 
dederit, donat laicus, donat paganus, donat 
aliquoties et Iudaeus, donat quilibet alius; 
doctrinam vero sacerdos si non dederit, 
etiam si habeat, dare laicus non praesumit. 
Ego enim, licet sim peccator neglegens et 
exiguus, praesumo tamen omnibus sacerdo- 
tibus fideiussor existere minimus humilis, 
quod, si pro amore doctrinae iugiter lectioni 
et orationi insistant, numquam illis deerit 
unde corporales eleemosynas tribuant, secun- 
dum illud quod dominus in evangelio polli- 
cetur : Quaerite, inquit, primum regnum dei, 
et haec omnia adicientur vobis !. Eroget ergo 
quicumque spiritalia, et videamus si unquam 
ei ad sufficientiam poterunt deesse corporalia. 
Ad extremum Christum dominum ad cautio- 
nis suae vinculum teneamus ; ipse enim pro- 
misit illud, quod iam supra dixi : Quaerite... 
Si est et doctrina et terrena substantia, unde 
ambae eleemosynae fieri possint, deo gratias ; 
si vero minor est substantia corporalis, ani- 
marum eleemosyna, id est, spiritalis doctrina 
sufficit sibi. Unde supplico, et cum grandi 
humilitate suggero, ut quoties necesse fuerit 
in agro excurrere, non ibi studeamus pro- 
lixius immorari, sed celerius ad spiritalem 
agrum et ad caelestem vineam, id est, ad 
civitatem vel ecclesiam nobis a deo commis- 
sam quasi servi boni et utiles Christi agricolae 
festinemus. 


9. Sed dicit aliquis : Ideo tantum studio 
impendo, quia pauperibus largiores eleemo- 
synas dare volo. Ego enim neminem iudico : 
timeo tamen, ne forte sit magis praesumptio, 
si aliqui pro praeparandis conviviis, quam pro 
dandis eleemosynis, terrenae culturae se 
occupare videantur. Sed nos, piissimi domini, 
quantum possumus timeamus, ne ad nos illa 
nimium dura et valde terribilis sententia 
dirigatur : Serve, inquit, male, quare non 
dedisti pecuniam meam numimnulariis ad men- 
sam, et ego veniens cum usura ?.. Avertat 
dominus illud quod sequitur : Inutilem, inquit, 
[p. 7] servum proicite in íenebras?... Ecce 
qualem sententiam sacerdotes, qui praedi- 
care dissimulant, audituri esse dicuntur. 


(1) Matt.6, 33; (2) Matt. 25, 26, 27; (3) 
Matt. 25, 30; 

10. Ut ergo nos ab isto auditu malo liberari, 
et in memoria aeterna iusti esse mereamur, 
quantum possumus, non solum maioribus 
festivitatibus, sed etiam reliquis temporibus 
omni die dominico verbum dei praedicemus, 
nec in ecclesia tantum, sed, sicut supra sug- 
gessi, et ad convivium lectionem divinam 
relegi faciamus, et in conloquio, in consessu, 
in itinere, et ubicumque fuerimus, repudiatis 
ociosis fabulis et mordacibus iocis verbum 
domini fidelium cordibus referre festinemus ; 
ut de terra bona centesimum et sexagesimum 
vel tricesimum íructum colligere mereamur, 
et de agro nobis commisso non spinae nec 
zizaniae alligentur ad comburendum, sed 
triticum congregetur in caelesti horreo feli- 
citer reponendum. Nam inutilis ille servus, 
qui acceptum talentum noluit duplicare, quid 
veniente domino respondere praesumpserit 
audiamus. Ait enim : Abscondi talentum tuum 
in terra *. Quid est aliud : Abscondi in terra, 
nisi terrenis occupationibus verbum dei 
suffocare? Sic impletur illud quod scriptum 
est : Et lerrena habitatio adgravat sensum 
mulía cogitantem ?. 'T'imendum est etiam, ne 
in nobis fiat quod de spinis et de verbi semine 
in evangeliis scriptum est : Creverunt, inquit, 
spinae, id est, sollicitudines seculi huius, et 
suffocaverunt ? quod seminatum est. 


11. Tamen, piissimi domini, si lectiones 
illas quae in ordinationibus episcoporum 
recitantur diligenter attendimus, habemus 
unde nobis ipsis compunctionem maximam 
faciamus. Quae enim lectio de evangelio 
legitur, nisi illa, de qua paululum ante sug- 
gessi : Petre, Petre, inquit, pasce oves meas ; et 
iterum : Pasce oves meas *? Numquid dixit : 
Per tuam praesentiam cole vineas, per teip- 
sum ordina villas, terrenas exerce culturas? 
Non hoc dixit, sed : Pasce, inquit, oves meas. 
Lectio enim prophetica qualis in ordinatione 
pontificis legitur? Speculatorem, inquit, dedi 
te domui Israhel 5. Non dixit, procuratorem 
vinearum, villarum, non actorem agrorum : 
speculatorem sine dubio animarum. 


[p. 8] 

12. Sed forte dicit aliquis : Non sum elo- 
quens, ideo non possum aliquid de scripturis 
sanctis exponere. Etiam si ita est, non deus 
ista requiret a nobis, quae implere non possu- 
mus. Nam in tantum sacerdotibus ista non 
nocent, ut etiam, si sit in aliquo eloquentia 
saecularis, non oporteat pontificali eloquio 
praedicare, quod vix ad paucorum potest 
intellegentiam pervenire. Non potest aliquis 
propria eloquentia novi vel veteris testamenti 
obscura reserare vel disserere, et profundita- 


(1) Matt. 25, 25, (2) Sap. 9, 15 ; (3) Matt. 


13, 7; (4) Io. 21, 17 ; (5) Ez. 3, 17; 

tem sanctarum scripturarum disponere? Sine 
ulla dubitatione, si vult, potest arguere, po- 
test adulteros castigare, potest admonere 
superbos. Quis enim etiam presbyter, non 
dicam episcopus, qui non possit dicere popu- 
lis suis : Nolite falsum testimonium dicere, 
quia scriptum est Falsus festis non erit impu- 
nitus!; nolite mentiri, quia scriptum est 
Os quod mentitur occidit animam?; nolite 
iurare, quia scriptum est Vir multum iurans 
implebitur iniquitate ?; nolite vobis invicem 
invidere, quia scriptum est ZJnvidia diaboli 
mors iníravit in orbem (íerrarum*; nolite 
superbire, quia scriptum est Deus superbis 
resistit, humilibus autem dat gratiam ? ; nolite 
odium in corde vestro tenere, quia scriptum 
est Qui odit fratrem suum homicida est 9, et in 
tenebris ambulat"; nullus alterum sacrilego 
ausu et profana temeritate in convivio suo 
cogat amplius bibere quam oportet, propter 
illud quod scriptum est Neque ebriosi regnum 
dei possidebunt?? Qui est, qui non possit 
admonere, ut nullus in suo aut alieno convi- 
vio luxuriosos cantatores, lusores, vel canta- 
trices, castitati et honestati inimicos aut 
videre velit, aut venire permittat? Et quia 
in duobus praeceptis toía lex pendet et pro- 
phetae9, in dilectione dei et proximi, quis 
est qui non possit dicere Dilige deum et dilige 
proximum, et Quod tibi non vis fieri, alii non 
feceris 19 ; et illud Omnia quaecumque vultis ut 
faciant vobis homines, vos facite illis simili- 
ier!1? Ista enim omnia et his similia non 
solum sacerdotes domini in civitatibus, sed 
etiam in parrochiis presbyteri et diaconi et 
possunt et debent frequentius praedicare. 
Sed (et) illud quis est qui non possit dicere, 
ut nullus ad arborem vota reddat, nullus 
auguria observet, nullus praecantatores adhi- 
beat, nullus caraios vel divinos inquirat, 
nullus paganorum  sacri-[p. 9]-ego more 
consideret qua die in itinere egrediatur, vel 
qua die ad domum propriam revertatur, quo- 
modo non solum laicos, sed etiam, quod peius 
est, nonnullos religiosos timeo more sacrilego 
praeveniri? Quis est qui non possit dicere : 
Nemo alteri detrahat, quod sibi detrahi non 
vult; et qui detrahit fratrem suum eradica- 
bitur ? ; nullus phylacteria aut diabolicos cha- 
racteres vel aliquas ligaturas sibi aut suis 
adpendat ; nullus munera accipiendo causam 
bonam conetur opprimere ; nulla mulier ali- 
quas potiones ad aborsum accipiat, quia, 
quantoscumque aut iam natos aut adhuc 
conceptos occiderit, cum tantis causas ante 
tribunal Christi se dicturam esse non dubitet? 


(1) Prov. 19, 5, 9; (2) Sap. 1, 11; (3) 
Eccli. 23, 12; (4) Sap. 2, 24; (5) Iac. 4, 
6; Petr. 5, 5; (6) I Io. 3, 15; (7) I Io. 2, 
11; (8) I Cor. 6, 10 ; (9) Matt. 22, 40 ; (10) 
Tob. 4; 16 ; (11) Luc. 6, 31; (12) Prov ; 20, 13 ; 

Quis est qui admonere non possit, ut nulla 
mulier potionem accipiat, ut iam concipere 
nequeat, neque damnet in se naturam, quam 
deus voluit esse fecundam : quia, quantos- 
cumque concipere vel parturire potuerat, 
tantorum homicidiorum reatu tenebitur, et, 
nisi digna paenitentia subvenerit, in gehenna 
aeterna morte damnabitur; mulier, quae 
iam non vult habere filios, religiosum cum 
viro suo ineat pactum : christianae enim 
feminae sterilitas sola sit castitas? Quis ita 
simplex est, qui non possit dicere : Ad 
ecclesiam | maturius convenite, oblationes 
quae in altare consecrentur adferte, infirmos 
visitate, peregrinos excipite, hospitibus pedes 
abluite, in carcere (positos) visitate? Quis 
est qui admonere non possit, ut, quoties 
sanctae solemnitates adveniunt, ante plures 
dies castitas etiam cum propriis uxoribus 
conservetur, ut ad altare domini cum sincera 
et pura conscientia veniatur : quia, qui sine 
castitate communicaverit, inde habebit iudi- 
cium, unde potuit habere remedium? Quis 
est qui contestari non possit, ut nec alio 
tempore, nec in sanctorum solemnitatibus se 
ullus inebriet, nec sacrilego more cantica 
turpia proferre, vel ballare, vel diabolico 
more saltare praesumat? Quis est qui admo- 
nere non possit, ut odium vel iracundiam 
contra vicinum vel proximum non teneat, 
propter illud quod scriptum est : Qui odit 
fratrem suum, in (tenebris est, et in tenebris 
ambulat!; iterum : Qui odit fratrem suum, 
homicida est ?? Quis est qui non possit dicere, 
ut decimae [p. 10] ex omnibus fructibus et ex 
omnibus lucris pauperibus erogandae secun- 
dum praeceptum domini ecclesiis offerantur, 
et ut ad convivium suum unusquisque fre- 
quentius pauperes et peregrinos quam divites 
et luxuriosos invitet ; ut a pueris vel puellis 
virginitas conservetur ; ut symbolum et ora- 
tio dominica a christianis omnibus teneatur ; 
ut continentiam per totam etiam Quadra- 
gesimam et usque ad finem Paschae custo- 
diant? 


13. Haec ergo et multa alia his similia 
nescio si sit episcopus, presbyter, vel diaconus 
qui in ecclesia praedicare et in omni loco 
admonere non possit. Non hic aut eloquentia 
aut grandis memoria quaeritur, ubi simplex 
et pedestri sermone admonitio necessaria 
esse cognoscitur. Si aliquis nobis terrenam 
substantiam tollat, potentissimos iudices 
et scholasticos auditores interpellantes cum 
summa praesumimus auctoritate suggerere, 
ut rem terrenam possimus ab invasore 
recipere : et simplicissimam  plebiculam 
nostram communibus verbis dicimus nos 
admonere non posse! Quare clamamus pro 


(1) I Io. 2, 11 ; (2) I Io. 3, 15; 

terra ? quia diligimus terram. Quare non 
clamamus in ecclesia ? non sum ausus dicere, 
sed tamen compellit veritas non tacere : 
ideo in ecclesia non clamamus, quia commis- 
sum nobis populum non amamus. Unde 
vereor ne in futura poena sine ullo remedio 
clamemus, qui in ecclesia fructuose clamare 
non volumus. Si aliquis praeteriens animal 
tuum luporum infestatione periclitari conspi- 
ceret, et taceret, (nec) omnino defenderet, 
puto quod eum culpares, et amnicum tuum 
esse non diceres. Nos autem qui frequentis- 
sime videmus oves domini nostri aut invidiae 
veneno percuti, aut volutabro luxuriae suffo- 
cari, aut in ebrietatis cloaca mergi, sive 
reliquis quibuslibet criminibus obligari, quales 
erimus apud dominum, si non clamamus, 
si non prohibemus, si non quantum (possu- 
mus) arguendo, castigando, si necesse est, 
distringendo a perditionis fovea vel vitiorum 
praecipitio revocare contendimus ? 


14. Nam illud, in quo multi contra omnium 
canonum instituta frequentissime praeveni- 
mur, quis est sacerdos, qui et sibi dicere et 
alios (non) possit humiliter et salubriter 
admonere, ut nullus ex laicis clericus ordi- 
netur, nisi ante aliquos annos vel unius anni 
spatio fuerit praemissa conversio ; ut nullus 
digamus, nullus paenitens aut internuptarum 
maritus honorem clericatus accipiat ? Quam- 
vis secundum romanam, orientalem, vel 
africanam sanctam [p. 11] saluberrimam 
consuetudinem definitum sit, ut nullus ante 
XXX annos vel diaconus vel presbyter 
debeat ordinari, quis est qui sibi et aliis 
cum caritate non possit dicere, ut vel secun- 
dum Agathensem synodum, in quo mala 
consuetudine subdistinctum est, ut vel ante 
XXV annos nullus diaconus ordinetur ? 


15. Et si forte aliquibus dominis meis 
sacerdotibus per ipsos laboriosum est praedi- 
care, quare non intromittant antiquam 
sanctorum consuetudinem, quae in partibus 
Orientis usque hodie salubriter custoditur, 
ut pro salute animarum homiliae in ecclesiis 
recitentur ? An forte credendum est, quod 
aliquis hoc dedignetur iniungere etiam presby- 
teris suis ? Non patiatur deus, ut hoc, quod 
vel suspicari non debemus, credere debeamus. 
Magis enim credendum est quod omnes 
pontifices ad exemplum beati Moysi zelo 
sancto repleti cum libera conscientia dicant : 
Quis nobis tribuat, ut omnis populus prophe- 
tet ! ? Vere dico, quia, etiamsi omnes presby- 
teri desint qui hoc facere possint, non est 
incongruum vel indignum, si homilias sanc- 
torum patrum publice in ecclesia praecipiatur 
etiam diacono recitare : quia, si dignus 


(1) Num. 11, 29; 

est diaconus quisque ut legat quod locutus 
est Christus, non debet iudicari indignus ut 
recitet quod praedicavit sanctus Elarius, 
sanctus Ambrosius, sanctus Augustinus, vel 
reliqui patres. Numquid eleemosynam terre- 
nam semper per nos ipsos, et non etiam per 
aliquos ex nostris deo inspirante dispensare 
contendimus ? Si eleemosyna corporum, quae 
ministrorum manibus erogatur, deo esse 
acceptabilis creditur, sine dubio et animarum 
eleemosyna illa, de qua dominus loquebatur 
Non in solo pane vivit homo, sed in omni 
verbo quod procedit de ore dei!, valde deo 
acceptabilis creditur, etiam si presbyterorum 
aut diaconorum officio populis ministretur. 
Si enim de malis vel sanctis sacerdotibus 
dicebat apostolus sive ex necessitate, sive ex 
voluntate Christus annuntietur ?, quanto magis, 
si per (nos) ipsos facere (non) possumus, vel 
per alios ovibus Christi vitae pabulum 
ministrare debemus ? Nam si nec per 
(nos) ipsi, nec per aliquos de fratribus 
nostris officium praedica-[p. 12]-tionis im- 
plere contendimus, timendum ne aut in 
nobis aut in nostri impleatur illud, quod 
per prophetam dominus terribiliter commi- 
natur : Mittam, inquit, famem in terra, non 
famem panis, nec sitim aquae, sed famem 
audiendi verbum dei?. Et quia secundum 
evangelicum testimonium mensuram tritici 
ad dispensandum cum servis nostris accepi- 
mus, quam excusationem veniente deo 
praetendere poterimus, si id quod nobis 
commissum est erogare neglegimus ? Metuen- 
dum est enim, ne, quanticumque per negle- 
gentiam passi famem verbi dei perierint, 
omnium illorum animae de nostris animabus 
in die iudicii requirantur, secundum illud 
propheticum : Sanguinem eius de manu tua 
requiram *. Si enim sancti et antiqui patres 
nostri tanto studio et tam pio labore innume- 
rabilia conscripserunt volumina omnibus 
ecclesiis profutura, quales inter illos aut ante 
illos apparebimus, si, quod ab illis congrega- 
tum invenimus, filiis nostris erogare negle- 
gimus ? Si nobis virtus non est ut libros 
proprios faciamus, numquid et ad hoc pigri 
esse debemus, ut ea, quae a sanctis patribus 
scripta et parata invenimus, aut per nos aut 
per conservos nostros pro salute animarum 
in publico minime proferamus ? Vere dico 
pietati vestrae, valde timeo, ne nobis sancto- 
rum patrum tractatus et infinita volumina 
ab ills cum grandi sudore composita, et 
ad dispensandum omnibus sacerdotibus prae- 
parata, ante tribunal aeterni iudicis profe- 
rantur. Si enim spiritales fructus proprio 
labore non possimus congregare, iustum est 


(1) Matt. 4, 4; (2) Phil. 1, 18; (3) Am. 8, 
11 ; (4) Ez. 3, 18, 20 ; 

ut vel ab aliis congregatos sancto zelo et 
caritate ferventissima dispensemus. Et quia 
dominus propter peccata populi comminatur : 
Pluam super unam civitatem, et super aliam 
non pluam!, cum grandi vigilantia studere 
debemus, ne non simus illa civitas, in qua 
pluvia verbi dei aut non venit, aut certe 
tardius aut rarius venit. Sine ulla enim 
dubitatione, quales sunt íructus terreni, 
quando pluvias non accipiunt, tales sunt 
animorum Íructus, quibus ros vel pluvia 
verbi dei tardius ministratur. Nam quod 
verbum dei rori et pluviae comparetur, sicut 
ipsi melius nostis, divinus sermo testatur 
dicens Expectetur sicut pluvia eloquium 
meum, eí sicut ros verba mea ?, Si enim omnes 
homines in hortis nostris aquas irriguas 
habere volumus, et, si super eos non fuerint, 
de profundis cum grandi labore extrahimus, 
ut olera profutura corporibus praeparemus, 
quanto magis de horto dominico, id est, de 
ecclesia dei solli-[p. 13]-citi esse debemus, 
ut. de sanctarum scripturarum fluminibus 
et antiquorum patrum spiritalibus rivis 
vel fontibus irrigentur arida, dura molliantur, 
et postea sine grandi labore evellantur 
noxia, plantentur utilia ? Secundum illud 
quod apostolus Paulus, cuius etsi minus 
idonei successores esse videmur, Ego plantavi, 
Apollo rigavit, sed deus incrementum dedit?, 
nos faciamus donante deo quod nostrum est, 
plantemus iugiter et rigemus ; nos exerceamus 
officium nostrum, deus implebit beneficium 
suum. 


16. Si diligenter attendimus, etiam et 
illud ad nos pertinere cognoscimus, quod 
beatis apostolis dominus dixit : Vos estis, 
inquit, lux mundi *, et Nemo accendit lucernam, 
et ponit eam sub modio, sed supra candelabrum, 
ut luceat omnibus qui in domo sunt*. Sicut 
enim oculi, qui in capite sunt, si reliquis 
membris viam demonstrare noluerint, totum 
corpus in tenebris ambulat, ita etiam sacer- 
dotes, qui in corpore Christi capitis vel 
oculorum officium habere videntur, et in 
candelabro sunt in ecclesia constituti, si in 
domo dei lucere noluerint, et lumen doctrinae 
universae ecclesiae dissimulaverint demon- 
strare, timendum est ne aliqui ex populis 
errorum tenebris involuti in aliquod peccati 
praecipitium cadant. Nec illud otiosum est, 
quod dominus lucerna(m) dixit verbum, 
secundum illud Lucerna pedibus meis 
verbum (iuum, domine9. In modio autem 
propter mensuram intellegitur praesentis 
seculi lucrum. Quis enim ponit lucernam 
sub modio, nisi ille qui lumen doctrinae 


EE (1) Am. 4, 7 ; (2) Deut. 32, 2; (3) I Cor. 3, 
6 ; (4) Matt. 5, 14 ; (5) Matt. 5, 15 ; (6) Ps. 
jbl ; ; 

obscurat lucro corporalium commodorum, 
et timet quae vera sunt praedicare, ne 
minus habeat quod optat temporaliter possi- 
dere ? Et sic lucernam sub modio ponit, qui 
Iucris spiritalibus corporalia lucra praeponit. 


17. Quis enim est qui nesciat omnibus 
hominibus interiorem et exteriorem hominem 
esse ? Et ideo, quoties ad nostrum convivium 
aliquos invitamus, quomodo ordinamus exhi- 
bere cibos unde caro reficiatur, iustum est 
ut aut lectionem divinam relegere, aut 
aliquid sanctum ex ore proferre studeamus, 
unde anima sustentetur. Nam quia. anima 
domina esse debet, et caro velut ancilla, 
non est iustum ut ancilla multis deliciis 
interdum usque ad crapulam satietur, et 
domina verbi dei dulcedine non pascatur. 
Nam qui et lectionem divinam animabus, 
et sobrium ac temperatum convivium studet 
exhibere corporibus, et interiorem et exte- 
riorem [p. 14] hominem pascit ; ac sic adim- 
pletur in eo, quod, sicut iam supra dictum 
est, dominus in evangelio dixit : Non in solo 
pane vivit homo sed !... Hoc enim ideo timens 
dico, quia certus sum sic mori animam sine 
verbo dei, quomodo caro moritur sine cibo 
terreno. Sed, quod peius est, plures sunt qui 
nimium sumptuosa ac deliciosa convivia 
praeparantes, dum ibi non parvas expensas 
faciunt, nec animae per sancta colloquia 
quod opus est tribuunt, et pauperibus 
quantum oportebat largiri non possunt; 
et in ipsis conviviis non solum lectionem 
divinam unde anima pascatur dissimulant 
exhibere, sed aliquoties aut ociosis sermo- 
nibus, pro quibus in die iudicii reddenda 
est ratio occupantur, aut aliquas detractiones, 
scurrilitates etiam vel turpiloquia aut ipsi 
dicere, aut ab aliis libenter audire nec 
metuunt nec erubescunt ; nec sufficit infelici 
animae, quod de dulcedine verbi dei non 
pascitur, nisi adhuc insuper vitiorum veneno 
mortifero inebrietur. Ad extremum, si non 
accipit unde vivat, quare ei ingeritur unde 
moriatur ? 


18. Haec ergo omnia et cum dei adiutorio 
observare, et aliis omni tempore insinuare 
et possumus et debemus. Quales enim esse, 
vel quid debeamus agere, dominus Petrus, 
quando sanctum Clementem ordinavit, aper- 
tissime docuit : et quia scriptura illa per 
totum mundum omnibus sacerdotibus nota 
est, incongruum est ut inde aliquid prolixius 
vestrae sanctimoniae suggeramus. Breve 
tamen capitulum huic epistolae credidimus 
inserendum, ubi sine dubio deo vacare, 
et lectioni vel doctrinae insistere, si volumus 
studiose attendere, abundantissime possimus 


(1) Matt. 4, 4; 

reperire. Ibi enim inter reliqua sancto 
Clementi beatus Petrus dixit : Te, inquit, 
oportreí omnes viíae occupationes abicere : 
Ne in ulla inveniaris mundialis negocii 
occupatione perplexus, ne fideiussor existas, 
ne advocatus litium fias. Neque enim te 
hodie iudicem saecularium negotiorum ordinare 
vult Christus, ne praefocatus hominum curis 
non possis verbo dei vacare, el secundum 
veritatis regulam bonum 4a malo secernere. 
Iterum post pauca : Tibi enim pietatis 
crimen est, si neglexeris verbi dei studium, ef 
sollicitudines susceperis saeculares; et item : 
Si enim ita mundialibus curis fueris occupatus, 
et teipsum decipis, et eos qui te audiunt. 


[p. 15] 
19. Et illud, piissimi domini, non transi- 


torie considerandum est, quod dominus 
admonet dicens : Sancti estote, quia ego 
sanctus sum!. Licet hoc nomen universo 
populo christiano conveniat, secundum quod 
ait beatus Petrus, Vos autem genus electum, 
regale sacerdolium, gens  sancía?, tamen 
specialiter omnibus sacerdotibus hoc nomen 
videtur peculiariter aptari. Nam in omnibus 
epistolis quae a quibuscumque hominibus 
ad domini sacerdotes diriguntur, specialiter 
quia sancti sunt indicatur; et quia nobis 
hoc nomen aptatur, quid proprietas nominis 
istius indicare videatur debemus inquirere. 
Interpretatio nominis istius nisi per linguam 
graecam non potest inveniri. Sanctus graece 
deus Aius interpretatur, non terrenus. Si 
ergo plus de caelestibus quam de terrenis 
solliciti simus, non incongrue nobis hoc 
nomen imponitur; si vero maiorem partem 
conversationis vel vitae nostrae terrenis 
actibus quam lectioni divinae vel spiritali 
doctrinae videmur expendere, nescio si 
securi hoc nomen audire possimus. Ut ergo 
sanctum nomen non nobis ad iudicium 
imponatur, quod interpretatio nominis istius 
significat studeamus Christo auxiliante com- 
plere, ut simus sancti, id est, non terreni ; 
ut impleatur in nobis illud quod apostolus 
ait : (Si) consurrexistis cum Christo... terram ?, 
et iterum : Dominus prope est ; nihil solliciti 
sitis, sed in omni oratione et obsecratione * ; 
et iterum : Volo vos sine sollicitudine esse 5. 
Si ergo hoc secundum apostolum etiam a 
saecularibus convenit iugiter observari, quan- 
to studio, quanta diligentia et cum quanto 
timore haec ab omnibus sacerdotibus oportet 
impleri ? Multa enim nomina sacerdotibus 
convenienter aptantur : nam et pastores 
dicimur, et gubernatores vel episcopi nomi- 
namur. Si in veritate pastores sumus, gregi 
dominico spiritalia pascua providere debe- 


(1) Lev. 11, 44 ; (2) I Petr. 2, 9 ; (3) Col. 
3, 1, 2; (4) Phil. 4, 5, 6 ; (5) I Cor. 6, 32 ; 

mus. Si gubernatores sumus, ita inter fluctus 
seculi istius deo adiutore navim ecclesiae 
debemus viriliter et fortiter gubernare, ut 
de fluctibus omnibus et tempestatibus absque 
errore directo cursu paradisi portum possimus 
intrare. Episcopus enim interpretatur super- 
inspector; et ideo, quia in superiori loco 
positi sumus, nominis nostri officium auxi- 
liante domino cum grandi diligentia complea- 
mus, et semper de ovibus dominicis solliciti 
simus, timentes illud quod terri-[p. 16]-biliter 
dominus de sacerdotibus vel abbatibus 
clamat : Ego, inquit, requiram oves meas de 
manu pastorum! : quia quod fractum erat 
non consolidastis, quod perierat non conquisi- 
vistis, el quod sanum et integrum consumpsis- 
lis?. Quia, sicut iam supra suggessi, ad 
regendam navim ecclesiae a domino constituti 
sumus, ita duorum testamentorum guber- 
naculis auxiliante domino navim ecclesiae 
gubernemus, ut nec ad dexteram nec ad 
sinistram partem per aliquam neglegentiam 
declinantes, in tanta pericula mundi istius 
directum vitae cursum tenere possimus sine 
labore. Sicut enim ulla navis sine multis 
laboribus non potest aliqua terrena conqui- 
rere, ita et navis ecclesiae sine multis tribu- 


lationibus non potest ad lucrum vel gaudium - 


aeternae patriae pervenire. Et quomodo 
gubernatores navium, si nimia somnolentia 
inutili securitate torpescant, et nauticis suis 
quod observare debeant non ostendant, cito 
naufragium patiuntur, ita et gubernatores 
ecclesiae, nisi cum omni vigilantia docendo, 
terrendo interdum etiam distringendo, nunc 
leniter castigando, nunc etiam cum severitate 
diem iudicii comminando, rectum vitae 
aeternae cursum tenere praeceperint, timen- 
dum est ne inde habeant iudicium, unde 
habere potuerant remedium. Nos ergo, 
quantum in nobis est, inspirante et auxiliante 
domino studeamus plebem nobis creditam 
verbis informare et exemplis, ut cum ante 
tribunal aeterni iudicis venerimus, fiducia- 
liter dicere mereamur : Ecce ego domine, et 
pueri quos dedisti mihi ?. 


20. Sed dicit aliquis : Memoria mihi deest, 
et eloquentiam ad proferendum verbum dei 
non habeo. Timeo, piissimi domini, ne 
forte nos non possit ista excusatio in illo 
tremendo iudicio defensare, qui optime 
novimus dominum nostrum non scolasticos 
vel rhetores, sed piscatores sine litteris et 
ovium custodes, pauperes utique et ignobiles, 
ad praedicandum verbum domini praeele- 
gisse. Unde etiam si sit in aliquo sacerdote 
pulchra et exuberans eloquentia saecularis, 


(1) Ez. 34, 10 ; (2) Ez. 34, 4 ; (3) Is. 8, 18; 

sicut iam supra suggessi, satis incongruum 
est, si ita voluerit in ecclesia loqui, ut 
admonitio eius non ad totum, sicut expedit, 
dominicum gregem, sed vix ad paucos 
possit scolasticos pervenire. Unde magis 
simplici et pedestri sermone, quem totus 
populus capere possit, debent dominici mei 
sacerdotes populis praedicare, implentes illud 
quod ait apostolus : Omnia omnibus factus 
sum, ut omnes lucrifacerem!, secundum 
sancti Hieronymi sanctum ac salubre [p. 17] 
consilium, quo ait : Sacerdote, inquit, praedi- 
cante oportet ul inagis gemitus suscitentur 
quam plausus. Etiam et hoc diligenter 
attendat sanctitas vestra, quia non sine 
grandi tremore cogitare vel considerare 
debemus, quod in evangelio sal terrae? 
appellari meruimus. Quid enim sal, nisi 
sacerdotum doctrina, quid vero terra, nisi 
commissus eis populus debet intellegi ? 
Et ideo, quantum possumus, cum dei 
adiutorio laborare debemus, ne forte, si 
ovibus Christi sal doctrinae nimium terrenis 
occupationibus impediti sübtrahimus, quod 
divina pietas non permittat, infatuatum 
sal esse mereamur. Etiam et illud (non? 
sine grandi metu cogitandum est, quod sal 
infatuatum non dixit in campis aut in hortis 
proici, ubi de rebus putrefactis sterilis solet 
terra condiri, sed nullis usibus profuturum 
in plateis proiectum indignorum pedibus 
conculcari. Cui sententiae prope similis 
est illa, ubi legimus : Si homo in hominem 
peccaverit... orabit 9... 


21. Rogo tamen, et per illum cui immacu- 
late servitis adiuro, ut praesumptioni meae 
veniam tribuatis. Ego enim certus sum quod 
rusticissima suggestio mea eruditis auribus 
possit asperitatem ingerere vel fastidium 
generare. Tamen si quis me libenter et 
patienter audire voluerit, et trinitatem, 
quae deus est, voluerit credere, verus et 
verax est», qui illi pro sancto consensu et 
benigna oboedientia aeterna possit praemia 
repensare. Ego haec insinuando studeo 
me apud deum absolvere : certus tamen sum, 
quod de ista suggestione ante tribunal 
aeterni iudicis, ubi et mihi et aliis erit in 
testimonium, nullam verecundiam sustinebo, 
quia de vera humilitate et perfecta caritate 
supplicatio vel suggestio ista processit. 


(1) I Cor. 9, 22 ; (2) Matt. 5, 13; (3) I Reg. 
2,255. 

[G. MoniN, p. 18] 


HUMILIS SUGGESTIO SIVE SALUBRIS AMMONITIO 


In cuiuscumque manibus libellus iste venerit, rogo et cum grandi humilitate supplico, 
ut eum et ipse frequentius legat, et aliis ad legendum et ad transscribendum non solum tradat, 
sed etiam ingerat, ut et de suis et aliorum profectibus duplicem a domino remunerationem 
recipiat. Hoc ideo suggero, quia multi sunt, et forte aliqui religiosi, qui plures libros et satis 
nitidos et pulchre ligatos habere volunt, et eos ita armariis clausos tenent, ut illos nec ipsi 
legant, nec aliis ad legendum tribuant : ignorantes quod nihil prodest libros habere, et eos 
propter mundi huius inpedimenta non legere. Liber enim bene coopertus et nitidus, si non 
legatur, non facit animam nitidam ; ille enim qui iugiter legitur, et pro eo quod saepe revolvitur 
pulcher a foris esse non potest, pulchram animam intus facit. 


PRAEFATIO LIBRI SERMONUM 


Pro intuitu paternae pietatis et qualiscumque pastoris sollicitudine admonitiones simplices 
parochiis necessarias in hoc libello conscripsimus, quas in festivitatibus maioribus sancti 
presbyteri vel diacones debeant commissis sibi populis recitare. Quam rem ego dum animo 
benigno inplere curavi, absolvi apud deum conscientiam meam. Si qui vero presbyteri vel 
diacones 


G 


[p. 19] ita se nimium terrenis impedimentis 
obligaverint, ut sermones istos non pos- 
sint populo frequentius recitare, videant 
qualiter ante tribunal Christi de tradito sibi 
grege dominico possint reddere rationem. 
Sed credimus de dei misericordia, quod ita 
omnibus clericis et praecipue presbyteris 
vel diaconibus inspirare dignabitur, ut non 
de neglegentia reatum incurrere, sed magis 
de adsidua praedicatione aeternum prae- 
mium mereantur accipere. 


Z 


[p. 19] per aliquam negligentiam dissimulave- 
rint sermones istos populo recitare, noverint se 
mecum ante tribunal Christi causas esse 
dicturos, ubi de grege nobis commisso tam 
ego quam ipsi rationem sumus aeterno 
iudici reddituri. Et ideo libellum istum annis 
singulis cum omni diligentia recensete, ut 
apud deum et apud homines vos possitis 
absolvere. Et quia nobis necesse fuit ut 
de istis simplicibus admonitionibus plures 
libellos faceremus, vobis vero si non displi- 
cuerint et potestis et debetis et meliori 
littera et in pergamenis pro vestra mercede 
transscribere, et in aliis parrochiis ad tran- 
scribendum dare, ut non solum de vestro 
sed etiam de aliorum profectu duplicem 
mercedem habere possitis. Et quia necesse 
est, et satis oportet, ut fidem catholicam 
omnes non solum clerici sed etiam laici 
notam habeant, ideo in libellis istis secundum 
quod. sancti patres ipsam fidem catholicam 
definierunt, in primis scribsimus : quam et 
ipsi frequenter legere, et aliis insinuare 
debemus. Et quia adhuc scriptores nostri 
incipientes sunt, si quid aut in literis aut in 
aliquibus forte sententiis aut minus aut 
amplius quam oportet inveneritis, cum 
caritate indulgete, et sicut expedit emendate, 
et literis melioribus transscribere iubete. 

INCIPIT FIDES CATHOLICA 
SANCTI ATHANASII EPISCOPI 


Quicumque vult salvus est, fratres, ante 
omnia opus est ut fidem catholicam sciat et 
teneat; quam si quis non integram inlae- 
samque servaverit, sine dubio in aeternum 
peribit. Fides autem catholica, quam praedi- 
camus et credimus, haec est, unum deum 
in trinitate et trinitatem in unitate venere- 
mur non confundentes personas, neque 
substantiam, quae una in trinitate est, sepa- 
rantes. Alia est enim persona Patris, alia 
Filii, alia Spiritus sancti. Sed Patris et Filii 
et Spiritus sancti una est divinitas, aequalis 
gloria, coaeterna maiestas. Qualis Pater, 
talis Filius, talis et Spiritus sanctus. In- 
creatus Pater, increatus Filius, increatus 
et Spiritus sanctus. Inmensus Pater, inmen- 
sus Filius, inmensus et Spiritus sanctus. 
Aeternus Pater, aeternus Filius, aeternus 
Spiritus sanctus. Et tamen non tres aeterni, 
sed unus aeternus. Sicut non tres increati 
nec tres inmensi; sed unus increatus, et 
unus inmensus. Similiter omnipotens Pater, 
omnipotens Filius, omnipotens Spiritus sanc- 
tus. Et tamen non tres omnipotentes, sed 
unus omnipotens. Ita deus Pater, deus Filius, 
deus Spiritus sanctus. Et tamen non tres 
dii, sed unus est deus. Ita dominus Pater, 
dominus Filius, dominus Spiritus sanctus. 
Et tamen non tres domini, sed unus est 
dominus. Quia sicut singulatim unamquam- 
que personam deum et dominum confiteri 
christiana veritate compellimur, ita tres deos 
aut dominos dicere catholica religione prohi- 
bemur. Pater a nullo est factus, aut creatus, 
aut genitus. Filius a Patre solo est, non fac- 
tus, neque creatus, sed genitus. Spiritus 
sanctus a Patre et Filio, non factus, neque 
creatus, neque genitus, sed [p. 21] pro- 
cedens. Unus ergo Pater, non tres Patres : 
unus Filius, non tres Filii : unus Spiritus 
sanctus, non tres Spiritus sancti. Et in hac 
trinitate nihil prius aut posterius, nihil 
maius aut minus. Sed totae tres personae 
coaeternae sibi sunt, et coaequales. Ita ut per 
omnia, sicut iam supra dictum est, et trinitas 
in unitate, et unitas in trinitate veneranda 
sit. Qui vult ergo salvus esse, ita de trinitate 
sentire debet. Ilud quoque pariter neces- 
- sarium est pro aeterna vita et salute perpetua, 
ut incarnationem domini nostri Iesu Christi 

unusquisque fideliter credat. Est ergo fides 
recta, ut credamus et confiteamur, quia do- 
minus noster Iesus Christus dei Filius, et 
deus pariter et homo est. Deus est ex substan- 
tia Patris ante secula genitus, et homo est ex 
substantia matris in seculo natus. Perfectus 
deus, perfectus homo, ex anima rationali et 
humana carne subsistens. Aequalis Patri 
secundum divinitatem, minor Patre secun- 
dum humanitatem. Qui licet deus sit et homo, 
non duo tamen sed unus est Christus. Unus 
autem non conversione divinitatis in carnem, 
sed adsumptione humanitatis in deo. Unus 
omnino non confusione substantiae, sed uni- 
tate personae. Nam sicut anima rationalis 
et caro unus est homo, ita deus et homo unus 
est Christus. Qui passus est pro salute nostra, 
descendit ad inferos, resurrexit a mortuis, 
ascendit ad caelos, sedet ad dexteram dei 
Patris. Inde venturus iudicare vivos et mor- 
tuos. ad cuius adventum omnes homines 
resurgere habent cum corporibus suis, et 
reddituri sunt de factis propriis rationem ; 
et qui bona egerunt, ibunt in vitam aeter- 
nam : qui vero mala, in ignem aeternum. 
Haec est fides catholica : quam nisi quisque 
fideliter firmiterque crediderit, salvus esse 
non poterit. 


SERMO MORIN 8 
[G. MoniN, p. 41] 


DE ADSIDUITATE LEGENDI 


1. Rogo vos, fratres dilectissimi, quibus- 
cumque horis potestis, lectioni divinae stu- 
deatis insistere. Et quia hoc est cybus animae 
in aeternum, quod in hac vita sive legendo 
Sive opera bona faciendo voluit praeparare, 
ne aliquis se excusare conetur, ut dicat se 
litteras minime didicisse : quia et qui litteras 
non noverunt, si in veritate deum diligunt, 
requirunt sibi aliquos litteratos qui eis scrip- 
turas divinas legere possunt; quam (rem) 
etiam negotiatores sine litteris frequentius 
exercere cognovimus, qui sibi mercenarios 
litteratos conducunt, et illis legentibus vel 
scribentibus ingentia lucra conquirunt. Si 
hoc illi faciunt propter substantiam terrenam, 
quanto magis nos propter vitam aeternam? 
Et quia solet fieri, ut aliquis litteratus victu 
aut vestitu indigeat, et alius, qui litteras non 
novit, abundantiorem substantiam habeat ; 
ille [p. 42] qui litteras non novit, et terrenis 
rebus exuberat, colligat ad se illum pau- 
perem litteratum, et invicem sibi quod uni- 

cuique opus est tribuant : ille illum legendo 
verbum dei dulcedine pascat, ille eum substan- 
tiam terrenam praebendo penuriam pati non 
sinat. Ille qui litteratus est, illius divitis ani- 
mam satiet ; ille dives pauperis corpusculum 
et vestimentis foveat, et terreno cybo reficiat. 
Hoc si cum caritate factum fuerit, implebitur 
in eis illud quod scriptum est : Dives et pau- 
per obviaverunt sibi, utriusque autem operator 
est dominus !. Dives plus habendo quam illi 
opus est, grave sarcina pressus ambulare non 
poterat ; pauper forsitan et litteras noverat, 
sed nihil quod ad victum pertinet habendo 
deficiebat. Facta est ergo in utroque commu- 
nicatio sancta : et dum dives ex eo quod ha- 
bebat dedit pauperi terrenam substantiam, 
pauper diviti insinuavit lectionem divinam, 
ambo per viam vitae huius feliciter ad aeter- 
nam patriam pervenerunt ; et factum est in 
eis illud quod scriptum est : Qui multum 
habuit non abundavit, et qui modicum non 
minoravit ?, et illud : Omnis vallis implebitur, 
et omnis mons et collis humiliabitur ; et erunt 
prava in directa, et aspera in vias planas ?. 
'Tunc enim sibi divites viam vitae aeternae 
planam faciunt, quando ex his quae illis 
dominus amplius quam ad victum opus est 
dederit pauperibus elimosinam largiuntur. 


2. Quando enim aliquos ad lectionis stu- 
dium provocamus, nonnulli se excusare 
conantur dicentes, quod aut propter mili- 
tiam, aut propter domus suae ordinationem 
non illis possit vacare divinis lectionibus 
insistere. Quibus ego in veritate probare pos- 
sum, quia falso se ipsis verbis excusare prae- 
tendunt. Nam et quando dies parvi sunt, illi 
qui luxoriosas et deliciosas cenas usque ad 
mediam noctem se inebriando non protra- 
hunt, a pullorum cantu sufficienter legere 
possunt. Et quando in conviviis suis terreno 
cybo student corpora sua pascere, inter 
potiones ipsas vel fercula poterant librum 
tenentes animas suas verbi dei dulcedine 
satiare. Et haec facientes, implebitur in eis 
illud quod ipse [p. 4&3] dominus dixit : Non in 
solo pane vivit homo, sed in omni verbo quod 
procedit ex ore dei *. Non enim dixit ut cybum 
terrenum (non) accipiat ; sed contestatus est 
ut non solum carnem suam temporalibus 
cybis satiare faciat, sed etiam et animam 
suam cybis spiritalibus pascat. Cum enim 
universum genus humanum et interiorem et 
exteriorem in se hominem habeat, interiorem 
ad imaginem dei factum, exteriorem de limo 
terrae factum, quae iustitia facta est, quod 


(1) Prov. 22, 2 ; (2) II Cor. 8, 15 ; (3) Luc. 
3, 5; (4) Matt. 4, 4 ; 

exterior homo de terra conditus, frequentius 
etiam bis in die satiatus, multis deliciis 
sustineatur, et ille interior ad imaginem dei 
factus aliquotiens nec post multos dies, aut, 
quod peius est, etiam menses cybo verbi dei, 
unde anima pascitur, sustentetur? Unde ti- 
mendum est ne forte aliquis neglegens et 
ignarus ideo lectionem divinam fastidiose 
suscipiat, quia iam ita fame verbi dei ad- 
tenuata est anima sua, ut non, solum non 
vellit, sed etiam nec possit capere cybum 
suum. Quomodo enim qui manducaverit uvas 
acerbas, suspenduntur dentes sui, et non 
potest accipere panem, ita qui longo tempore 
aut de iniquitate mundi istius aut de luxoria 
vel otiosis fabulis pascitur, quamlibet dulcis 
ei divina lectio recitetur, fastidit et respuit ; 
qui non potest dicere cum propheta : Quam 
dulcia faucibus meis eloquia tua domine! ! 


3. Ista enim similitudo etiam in oculis cor- 
poris vel cordis nostri evidenter agnoscitur : 
nam quia cybus oculorum lux est, sicut, 
quando lippitudine vel malis humoribus 
aegrotant oculi, non possunt accipere cybum 
suum, ita quotiens cordis oculi malis moribus 
praegravantur, lumen verbi dei non solum 
non accipiunt, sed magis, si eis ingeratur, 
dolore nimio cruciantur. Et quia omnis homo 
sive bonus sive malus vacuus esse non potest, 
qui animam suam replet amore mundi, non 
potest accipere dulcedinem Christi. Isti tales 
sic sunt quomodo vasa limo plena, quae 
pretiosum liquorem recipere non possunt, 
et velud ager spinosus, qui non nutrit in se 
semina iactata, sed suffocat. Econtrario au- 
tem anima spiritalis sancta, quae cotidie ora- 
tionibus ieiuniis sive elimosinis ab omni malo 
animam suam custodit, et desinit vagari, 
[p. 44] lectionem divinam ardenti ac sitienti 
animo festinat accipere, impletur in eo illud 
quod divina sapientia de se ipsa praedixit : 
Qui edunt me adhuc esurient, et qui bibunt me 
adhuc sitient?. Continuo, fratres, considerate 
ergo, diligenter adtendite, quia ille a quo 
scriptura divina frequenter aut legitur aut 
auditur, cum deo loquitur; et iam videte si 
ei diabolus subripere possit, quem cum deo 
loqui assidue viderit. Ille vero qui hoc 
implere neglegit, qua fronte aut qua conscien- 
tia credit quod deus ei aeternum praemium 
tribuat, cum quo in hoc saeculo per lectionem 
divinam loqui dissimulat? 


4. Et hoc quod dicturus sum considerate, 
quia ad rem de qua loquimur pertinet. Mens 
enim nostra similitudinem illarum molarum 
habere videtur, quae iugiter aquarum inpul- 


(1) Ps. 118, 103 ; (2) Eccli. 24, 29 ; 

sione vertuntur : et quomodo illae otiosae 
esse non possunt, ita et humanae mentes 
numquam omnino requiescunt; cum dei 
adiutorio tamen in potestate nostra consistit, 
quid aut in illis lapideis molis aut in nostris 
mentibus macinemur. Quomodo illa saxea 
mola, si triticum miseris, triticum molet ; 
si paleas, si lutum, si spinas, hoc sine dubio 
in farinam redigit ; ita in molendino mentis 
nostrae, quod otiosum non potest esse, si 
sanctas et honestas cogitationes mittimus, 
quasi spiritale triticum molimus, unde Chris- 
to, qui nobiscum et manere et cenare digna- 
tur, convivium praeparemus. Si vero cogi- 
tationes otiosas et nihil aedificantes quasi 
paleas terimus ; si ad lites et avaritiam vel 
nequitiam pertinentes, velut de spinis et 
tribulis farinam, unde diabolus pascitur, 
praeparamus ; si vero aliquid de libidine vel 
luxoria cogitamus, cybo nos de luto vel 
cloacis providemus. Hoc tamen sciat unus- 
quisque, quia quod in molendino cordis sui 
molere voluerit in hoc saeculo, hoc egerit 
cybos postmodum in futuro. Et ideo consi- 
deret unusquisque conscientiam suam, et si 
mentem suam cognoverit aut superbiae aut 
avaritiae aut luxoriae cogitationibus iugiter 
accubare, festinet quod est malum proicere, 
et quod est sanctum ac deo placitum iugiter 
cogitare. 


5. Et dominus dixit in evangelio : Quaerite 
non cgbum qui perit, sed qui permanet in 
vitam aeternam, Sicut [p. 45] carni vestrae 
ne deficiat cybos cotidie praebetis, sic mentis 
vestrae cotidiana alimenta bona sunt opera : 
cybo corpus pascitur, pio opere spiritus nu- 
tritur. Quod moriturae carni tribuitis, vivi- 
turae in perpetuum animae non negetis. 
Omnes qui sacerdotii nomine censentur, an- 
geli vocantur, propheta adtestante qui ait : 
Labia sacerdotis custodiunt scientiam, et legem 
requirent ex ore eius; quia angelus domini 
exercituum est?. Fortasse panem ut indigenti 
elimosinam porrigat non habet, sed maius est 
quod tribuere valet qui linguam habet : 
plus est enim verbi pabulo vivituram in per- 
petuum mentem reficere, quam ventrem 
moriturae carnis terreno pane satiare. Nolite 
ergo, fratres, proximis vestris elimosinam 
verbi subtrahere. Paulus dicit : Si nos vobis 
spiritalia seminavimus, magnum est si vestra 
carnalia metamus ?? Benefac iusto, et invenies 
retributionem magnam, si non ab ipso, certe a 
deo ^. Bonum est te sustentare iustum ; sed et 
ab illo ne abtrahas manum tuam, quia qui 


(1):10.*6, .27 ; (2)! Mal: 2, 7.5; (3). I:;Gor. 
m1: (4) Eccli. 12, 2; 

timet deum nihil neglegit *. Pro qua re paterna 
sollicitudine rogo pariter et admoneo atque 
contestor, sicut iam dictum est, lectionem 
divinam iugiter aut ipsi legere, aut alios le- 
gentes libenter audire studeatis; ut in 
thesauro cordis vestri quod iustum est et 
sanctum iugiter cogitantes, spiritalem cybum 
animabus vestris perpetuum profuturum in 
aeterna beatitudine praeparetis. Et quia non 
mentitur Christus, qui in apostolo loquebatur 
Quae seminaverit homo, haec et metet?, et hoc 
in agro cordis nostri, legendo, orando, bona 
opera faciendo, cum dei adiutorio studeamus 
iugiter inserere, unde messem iustitiae vel 
misericordiae metere in futura retributione 
possimus, et impleatur in nobis illud quod 
scriptum est : Euntes ibant et flebant mit- 
tentes semina sua ; venientes autem venient in 
exultatione portantes manipulos suos?. Ad 
quam beatitudinem pius vos dominus per- 
ducat, qui cum Patre et Spiritu sancto vivit 
et regnat in saecula saeculorum. Amen. 


SERMO MORIN 11 


[G. MoniN, p. 54] 


QUARE GENITUS IESUS CHRISTUS 

GENUS HUMANUM PER DURAM PAS- 

SIONEM, NON | PEH POTENTIAM 
LIBERARIT 


1. Multos, fratres carissimi, tangit ista 
suspicio; multos parvae scientiae homines 
in scrupulum mittit huiuscemodi cogitatio ; 
dicunt enim : Quare dominus Iesus Christus, 
virtus et sapientia Patris, salutem hominis 
non potestate divina et solo est operatus 
imperio, sed humilitate corporea et humana 
conluctatione ; cum utique potuerit virtute 
et maiestate caelesti diabolum prosternere, 
et hominem ab eius tyrannide liberare? Movet 
quosdam, quare mortem non verbo de- 
struxit, qui in principio vitam verbo dedisse 
praedicatur : quae fuit ratio, non eadem 
maiestate perdita reparari, qua potuerunt 
nondum extantia procreari. Ut quid enim 
opus fuit Christo domino nostro tam duram 
passionem excipere, qui genus humanum per 
potentiam potuit liberare? Ut quid incarna- 
tio, ut quid infantia, ut quid cursus aetatis, 
ut quid contumelia, ut quid crux, ut quid 
mors, ut quid sepultura ad hominis repara- 
tionem suscepta sunt? 


2. Haec dicunt parvae scientiae homines. 
Potuerat sine dubio dominus noster aucto- 


(1) Eccle. 7, 19; (2) Gal. 6, 8; (3) Ps.125, 6. 

ritate divina diabolum triumphare, et homi- 
nem ab eius dominatione liberare. Potuerat 
quidem : sed ratio resistebat, iustitia non 
sinebat, quae maiora sunt apud deum [p. 55] 
quam omnis virtus totaque potentia. Haec 
in hominibus laudantur : quanto magis in 
deo, qui rationis atque iustitiae et auctor 
est et exactor? Fuit igitur in proposito dei 
hominem reparare, hominem a diabolo decep- 
tum aeternitati restituere. Hic iam consi- 
derandum est, ne misericordia iustitiam per- 
dat, ne pietas destruat aequitatem. Si enim 
maiestate et potentia sua diabolum perculis- 
set, et hominem de eius faucibus eruisset, erat 
quidem potentia, sed non erat iustitia. Po- 
terat enim dicere humani generis inimicus : 
« Domine, iustus es et verus : fecisti in 
bonitate tua hominem, qui et me ipsum ali- 
quando bonum angelum creasti, non ma- 
lum. Dedisti tam mihi quam homini liberam 
arbitrii facultatem : dedisti legem cum inter- 
minatione sententiae, si ille attigisset inlici- 
tum, morte mereretur. Me ipsum primum 
voluntario livore perdidi ; deinde suasi homi- 
ni malum. Suasi, non inpuli : quia nec po- 
teram cogere habentem voluntatis propriae 
libertatem. Ego magis auditus sum, quam 
tuus sermo servatus est. Accepimus dignas 
meritis nostris te iudicante sententias : ego 
in maledictionem aeternam, ille in mortem 
mecum poenamque terribilem. Mihi se homo 
propria voluntate coniunxit ; a te eadem vo- 
luntate, non invitus, distraxit : meus est. 
Pro peccato pariter destinati sumus in poe- 
nam : si avellitur a me, non est iustitia, sed 
violentia ; non est gratia, sed iniuria ; non 
est misericordia, sed rapina. Homo qui 
noluit vivere cum posset, quare vivificatur 
invitus? Praesumo dicere, iuste iudex : non 
decet in una causa dispares esse sententias. 
Postremo, si hoc placet, ut sola indulgentia, 
cessante omni iustitia atque ratione, homo 
salvetur, debemus ambo salvari, et ille qui 
periit, et ego qui perdidi. » 

3. Nonne ista vox diaboli quasi iusta et 
velut rationabilis videretur in deum, qui 
omnia iustitia ac ratione et operatus est et 
semper operatur? Ut ergo haec vox scelerata 
locum non haberet, et omnia dei gesta iusti- 
tia ac ratione constarent, venit virtus illa de 
caelo, venit non per potentiam hominem a 
diabolo divellere, sed servata in omnibus 
aequitate, sicut ad Iohannem baptistam 
tempore baptismatis excusantem dominus 
ipse memoravit dicens : Sine modo : sic enim 
oportet nos implere omnem iustitiam !. Pro 
haec ergo causa dominus et salvator noster 
venit in similitudinem carnis peccati ?, sicut 


(1) Matt. 3, 15; (2) Rom. 8, 3; 

docet apostolus, et sustinuit omnia sine 
peccato ; ut sic impleta iustitia damnaret in 
carne peccatum, dum de substantia pecca- 
trice caro suscipitur sine peccato. Probat hoc 
ila congressio in deserto facta cum spiritu, 
ubi non divina maiestate diabolus vincitur, 
sed recordatione mandati, sed ieiuniis, sed 
responsione legali. Probant hoc etiam Phari- 
saeorum diversa temptamenta, a quibus 
saepe dominus [p. 56] lacessitus est. Dum 
ingratis benefacit, dum iniuriae non resistit, 
dum vincit patientia contumeliam, vincit 
bonitate malitiam, impletur utique omnis 
iustitia, et damnatur omne peccatum. Inde 
ipse dominus praedicabat : Venit, inquid, 
princeps huius mundi, et in me nihil habet !, 
Prima ergo victoria est, expertem delicti car- 
nem praestare sumptam ex gente peccatrice : 
ut in ipsa damnaretur peccatum, in qua 
regnare posse se crediderat ; immo ipsa nunc 
vinceret, quae victa fuerat aliquando : quia 
si divinitas sola vicisset, nec diabolo fuisset 
magna confusio, et corporeis hominibus 
vincendi fiduciam non dedisset. 


4. Iam videamus quid sibi velit crux, 
quomodo in ipsa solvitur mundi peccatum, 
quomodo mors destruitur, et diabolus trium- 
phatur. Crux certe non est debita, quantum 
ad iustitiae formam pertinet, nisi peccato- 
ribus : nam et lex dei et lex saeculi reis et 
criminosis crucem  decrevisse cognoscitur. 
Circumcursante igitur diabolo, operante per 
Iudam, per reges terrae, per principes Iudaeo- 
rum, qui in unum convenerunt ad Pilatum 
adversus dominum et adversus Christum eius?, 
damnatur Christus ad mortem ; damnatur 
innocens, sicut propheta dicit in psalmo : 
Iustus autem quid fecit 3? et iterum : Capía- 
bunt in animam iusti, et sanguinem innocen- 
tem condemnabunt^, damnatur nullius ne 
levis quidem peccati reus, quia nullum potuit 
serpens facere in hac petra vestigium ?. 
Suscepit patienter et contumelias et cola- 
phos, coronam spineam et vestem coccineam, 
ceteraque ludibria quae in evangelio conti- 
nentur. Suscepit hoc absque ulla culpa, ut 
saginatus patientia, ut /íamquam ovis ad 
victimam $5 veniret ad crucem. Suscepit hoc 
dignanter, qui poterat referre in adversarios 
iniuriam. Praepotentes sustinuit, ut canit 
David, velut homo sine adiutorio *, qui divina 
se poterat maiestate vindicare. Nam qui 
arborem ficus verbo radicitus arefecerat, 
multo facilius, si increpare voluisset, omnis 
caro, quae faenum aestimata est, protinus 
aruisset. Si enim et illi, qui ad capiendum 
eum venerant, blando interrogati sermone, 


(1) Io. 14, 30 ; (2) Ps. 2, 2; (3) Ps. 10, 
4; (4) Ps. 93, 21 ; (5) Prov. 30, 19 ; (6) Is. 
53, 7 ; (7) Ps. 87, 5; 

id est, quem quaeritis à? abierunt retrorsum, 
et facti sunt velut mortui, quid factum fuis- 
set, si increpare voluisset? Sed inplet mys- 
terium crucis, propter quod et venerat in 
hune mundum ; ut per illud peccati chiro- 
graphum solveretur, et inimica potestas velut 
hamo crucis inescata caperetur, et salva 
iustitia atque ratione praedam diabolus 
quam tenebat amitteret. 


[p. 57] 
5. Hoc autem ita factum credi necesse est. 


Christus dominus sine reatu aliquo, sine 
culpa aliqua, sententiae poenali subiacuit, 
sine peccato innocens crucifigitur. Fit reus 
diabolus innocuo moriente : fit reus diabolus 
crucem iusto indebite inferendo. Mors Christi 
profecit homini : quod debebat Adam deo, 
Christus mortem suscipiendo persolvit, factus 
utique sacrificium pro crimine hominum 
eorumque progenie, sicut beatus Paulus edis- 
serit : Christus, inquit, dilexit nos, et tradidit 
se ipsum pro nobis oblationem et hostiam deo 
in odorem suavitatis ?. Nec enim facile dimitti 
poterat illud originale peccatum, nisi oblata 
fuisset hostia pro delicto, nisi propitiationis 
sanguis ille sacer fuisset effusus ; quia nec 
vane iam tunc in Exodo dictum constat a 
domino : Videbo sanguinem, et protegam vos ?. 
Illa enim figura agni hanc designabat Christi 
domini passionem. Dum erogatur sanguis pro 
sanguine, mors pro morte, hostia pro delicto, 
sic diabolus quod tenebat amisit. Cui recte 
iam dicitur : « Non habes unde, inimice, 
causeris. Peccaverat primus Adam, sed ego 
Adam novissimus peccati maculam non 
recepi : ipsa te vicit caro per meam iustitiam, 
quam seductione feceras peccatis obnoxiam : 
justitia mea proficiat peccatori, mors mihi 
indebite inrogata proficiat debitori. Tenere 
jam in mortem perpetuam non potes homi- 
nem, qui te per me vicit, superavit, elisit. 
Nec sane potentia victus es, sed iustitia ; 
nec dominatione, sed potius aequitate. » 
Sic vomuit quod obsorbuerat inimicus, et 
iuste ei tollitur quod tenebat, quia iniuste 
invadere ausus est quod ad se nullo ordine 
pertinebat. 

,6. Ecce, fratres carissimi, quantum arbi- 
tror, reddita est ratio quare dominus et sal- 
vator noster non per potentiam, sed per 
humilitatem, nec per violentiam, sed per 
iustitiam genus humanum de potestate dia- 
boli liberaverit : et ideo nos, quibus tanta 
beneficia nullis praecedentibus meritis prae- 
stitit divina misericordia, quantum possumus 
cum ipsius adiutorio laboremus, ut tantae 
pietatis gratia non nobis iudicium pariat, sed 
profectum. 


NO Io. 18, 4, 6 ; (2) Eph. 5, 2; (3) Ex. 12, 

[G. MontN, p. 69] 
HOMILIA UBI POPULUS ADMONETUR 


1. Magnum nobis gaudium fecit, fratres 
dilectissimi, fides et devotio vestra. Nam 
quantum vos adtentius ad ecclesiam venire 
videmus, tanto maiore laetitia exultamus et 
deo gratias agimus, quia cor vestrum ita 
possidere dignatur, ut nobis de vestra conver- 
satione magna laetitia generetur. Sed rogo, 
ut, quod ostenditis in corpore, in corde ser- 
vetis. Scitis enim, fratres, omnes homines 
istam consuetudinem observare, ut, quando 
in sanctis solemnitatibus ad ecclesiam venturi 
sunt, vestimenta aut nova, si potest fieri, aut 
certe vel nitida studeant exhibere. Nam qui 
veterem tunicam habet, novam sibi praepa- 
rat, ut ad ecclesiam ornatus procedat; qui 
vero sordidam habet, lavare contendit ; qui 
ruptam, sarcire conatur : ut inter homines 
nihil ruptum, nihil sordidum circa ipsum 
possit humanis oculis apparere. Bonum qui- 
dem et gratum est, quod facimus in carne 
nostra; sed scitis, malum est si hoc non 
agimus et in anima nostra. Quomodo ergo 
conponis carnem tuam, conpone et animam 
tuam ; ne forte caro tua vestimenta nitida 
habeat in oculis hominum, et anima tua 
sordida sit in oculis angelorum. Times ma- 
culam in veste tua : quicquid ergo in anima 
sordidum invenitur, paenitentiae lacrimis 
lavetur; quod nigrum est, elymosinis deal- 
betur ; quod per luxoriam inquinatur, casti- 
tate mundetur ; quod in anima ruptum est, 
bonis operibus sarciatur; quod perditum, 
assiduis orationibus reparetur. Nam nihil 
prodest ut nos de foris diversis rebus ornemus, 
si intus animam nostram multis criminibus 
sordidamus. Quid prodest ornare ancillam, 
et dominam deformare, hoc est, carnem con- 
ponere, et animam bonis operibus expoliare? 
Certe pascimus car-[p. 70]-nem : velimus, 
nolimus, post paucos annos vermes illam 
devoraturi sunt in sepulchro ; anima vero, 
quam despicimus atque contemnimus, deo 
et angelis praesentatur in caelo; et tunc 
apparebit vera ignominia, si se per luxuriam 
aut avaritiam sordidavit. Et ideo rogo vos, 
fratres, quantum possumus, pro salute ani- 
mae nostrae cogitemus. Hoc tantum quod 
sufficit, simplicem victum et honestum ves- 
titum corpori nostro servemus in mundo, et 
quicquid est melius vel utilius animae pro- 
futurum transmittamus in caelum, ubi nec 
tinea nec aerugo exterminat, et ubi fures nec 

effodiunt nec furantur?. Nam quod carni 
nostrae ad luxuriam in hoc mundo servamus, 
aut viventes perdimus, aut morientes cito 
dimittimus. 


2. Quando ad ecclesiam convenitis, unus- 
quisque quod praevalet pauperibus erogando 
exhibeat; peregrinos vero cum grandi in 
hospitiolis vestris excipite humanitate ; quod 
potestis impendite, pedes illorum lavate. 
Infirmos ante omnia visitate ; qui discordes 
sunt, totis viribus ad concordiam revocate ; 
ut ad vos in die iudicii vox illa desiderabilis 
dirigatur : Esurivi, et dedistis mihi mandu- 
care?, et reliqua. Nullus contra proximum 
suum odium reservet in corde, sed amorem : 
nam qui vel unum hominem odio habuerit, 
securus apud deum esse non poterit. Tamdiu 
non exauditur a deo oratio eius, quamdiu 
iracundia reservatur in anima sua. Sufficiat 
vobis, quod de iustis laboribus dederit deus. 
Nullus furtum faciat. Nullus falsum testimo- 
nium dicat, quia scriptum est : Falsus festis 
non erit inpunitus?. Nullus adulterium 
committat, quia clamat apostolus : Neque 
adulteri regnum dei possidebunt ^; et iterum : 
Omne peccatum, quodcumque fecerit homo, 
extra corpus est; fornicarii autem in corpus 
suum peccaní 5». Unusquisque quod sibi fieri 
non optat, alteri non faciat; et quod sibi 
praestari desiderat, et ipse aliis praestare 
contendat. Qui voverit deo virginitatem, 
ipso adiuvante custodiat quod promtitit, et 
caute et diligenter agat, ne per aliquam indig- 
nam familiaritatem aut ipse pereat, aut 
alios perdat : virginitas enim unius [p. 71] 
horae momento corrumpitur, sed postea nec 
per centum annos reparatur. Qui vero uxo- 
rem optat accipere, aut puella, quae marito 
desiderat sociari, custodiant virginitatem, 
quousque in coniugio socientur : nam si 
prius corrupti fuerint, mortui ad nuptias 
veniunt; quia statim, quando adulterium 
committitur, anima iugulatur et moritur. 
Nam quoscumque diabolus sollicitaverit, ut, 
antequam uxores accipiant, vel puellae mari- 
tos, per adulterium se corrumpant, ita postea 
ab ipso diabolo infrenantur, ut aut difficile 
aut certe numquam possint castitatem in- 
tegram custodire. 


3. Decimas vestras ante omnia ex omnibus 
fructiculis vestris ad ecclesiam clericis et 
pauperibus exhibete ; et de novem partibus, 
quae vobis remanserint, elymosinas facite. 
Ex ipsis peccata vestra redimite, et aeterna 

"vobis praemia conparate. Non solum periu- 
rare, sed nec iurare consuescite, quia scriptura 
dicit : Vir multum iurans implebitur iniqui- 


(1) Matt. 6, 20 ; (2) Matt. 25, 35 ; (3) Prov. 
19, 5 ; (4) I Cor. 6, 9 ; (5) I Cor. 6, 18 ; 


CAESARIUS ARELATENSIS 


284 


tate, et non discedit de domo illius plaga !. Et 
dominus : Nolite, inquid, iurare omnino ?. 
Sit autem sermo vester : est est, non non?. 
Nolite maledicere, quia apostolus dicit 
Neque maledici regnum dei  possidebunt?. 
Nolite detrahere, quia scriptum est : Qui 
detrahit fratri, eradicabitur *. Nolite mentiri 
invicem, quia scriptum est : Os quod menti- 
tur, occidit animam ?. Nolite superbi esse 
parentibus aut vicinis vestris, quia deus 
superbis resistit, humilibus dat gratiam *. 
Venientes ad ecclesiam, oblationem quae 
in altario consecretur offerte. Sunt enim 
multi pauperes et fideles qui frequenter 
oblationes ad ecclesiam offerunt; et cum 
vix habeant unde vivant, tamen sine fructu 
non veniunt. Et contra sunt divites qui nec 
pauperibus aliquid tribuunt, nec oblationem 
ecclesiis offerunt, et non erubescunt commu- 
nicare de oblatione quam pauper obtulerit ; - 
unde magis iudicium quam remedium sumunt. 
Et ideo, dum tempus est, qui tales sunt 
corrigant se et emendent. 


4. Iterum admoneo vos omnia fana de- 
struere, ubicumque inveneritis. Nolite ad 
arbores vota reddere; nolite ad fontes 
orare. Praecantatores quasi venenum diaboli 
fugite. Phylacteria diabolica, caracteres, suci- 
nos et herbas nolite vobis [p. 72] et vestris 
adpendere : quia qui hoc malum fecerit, 
sacrilegium se non dubitet adrinisisse. Qui- 
cumque iuxta domum suam aras aut fanum 
aut arbores profanas, ubi vota reddantur, 
esse cognoverit, studeat confringere, dissipare 
atque succidere ; quia, si hoc facere dissimu- 
laverit, quanticumque ibi venerint, et sacri- 
legia nefanda commiserint, totum hoc de 
illius anima exacturus est.. in die iudicii. 
Videte, fratres, quia clamamus ; ecce audit 
deus et angeli sui nolite contemnere 
praeconem, si vultis evadere iudicem. Quod 
nostrum est, ammonemus ; potens est domi- 
nus qui hoc cordi vestro inspirare dignetur : 
qui cum Patre et Spiritu sancto vivit et 
regnat in saecula saeculorum. Amen. 


SERMO MORIN 17 


[G. Monrw, p. 79] 


INCIPIT OMELIA SANCTI AUGUSTINI 
EPI. DE CARITATE. 


1. Benedicimus deum nostrum, Ííratres 
dilectissimi, et uberes illi gratias agimus, 


(1) Eccli. 23, 12 ; (2) Matt. 5, 34 ; (3) Matt. 
5, 37 ; (4) I1Cor../6; 10; (5) Prov. 20 0]055 
(6) Sap. 15 115 (7). Iac.4, 6. 

quia vos secundum desideria nostra incolomes 
invenire meruimus. Ipse enim pius dominus, 
qui est occultorum conscius, novit quia 
maiorem in hoc mundo gaudium non habe- 
mus, nisi quando vos tam corde quam 
corpore in Christi timore vel amore sanos 
et perfectos esse cognoscimus. Sic etenim 
et apostolus dixit : Hoc est gaudium et 
corona nosíra, si vos síatis in domino !. Et 
quia plus de animae salute quam de corporis 
sanitate gaudere debemus, de aeterna vero 
beatitudine quantum dominus dederit conlo- 
quamur. 


2. Paulo ante cum evangelica legeretur 
lectio, contremuit conscientia nostra, et 
omnia viscera nostra nimio timore concussa 
sunt; et licet nobis consolationen fecerit 
praemium iustorum, tamen, quia novimus 
neglegentias nostras, grandem nobis metum 
indixit supplicium peccatorum. Audivimus 
enim dominum de se dicentem : Cum venerit, 
inquid, filius hominis in maiestate sua, 
sedebit in throno gloriae suae, et congregabuntur 
ante eum omnes gentes, et segregabit eos ab 
invicem, quemadmodum  segregat pastor oves 
ab hedis ; statuet oves ad dexteram, hedos [p. 80] 
autem ad sinistram. Tunc dicet eis qui ad 
dexteram stabunt : Venite benedicti Patris mei, 
percipite regnum quod vobis paratum est 
ab origine mundi. Esurivi enim, et dedistis 
mihi manducare : sitivi, et dedistis mihi 
bibere?. Illis autem. qui ad sinistram erunt 
dicet : Discedite a me maledicti in (ignem) 
aeternum, qui paratus est diabulo et angelis 
eius. Esurivi enim, et non dedistis mihi man- 
ducare -: sitivi, et non dedistis mihi bibere ?. 
Et iterum : Et ibunt, inquid, hii in supplicium 
aeternum, iusti autem in vitam aeternam?. 


3. Quis ad haec verba non contremescat, 
fratres dilectissimi ? Cuius conscientia non 
terraemotum intollerabilem patiatur ? Vere 
dico, fratres, qui ad talem tonitruum non 
expergescit, non dormiens .sed mortuus 
conprobatur. Audivimus enim inrevocabiles 
sententias : unam, quam audituri sunt 
iusti, ut numquam recedant de regno; 
alteram, quam audituri sunt peccatores, ut 
nümquam exeant de inferno. Quas tamen 
sententias pius et misericors dominus non 
ideo protulit, ut nobis in disperationem 
induceret, sed magis ut cautos et sollicitos 
redderet. Nam quia nos ante tot annorum 
spatia admonere voluit, paratos vult invenire 
cum venerit. Vide enim qualiter te vult 
percutere qui tibi clamat : Observa. Omnis 
homo qui vult in alterum sagittam dirigere, 
non illi clamat : Observa. Ita vult sagittam 


(1) Phil. 4, 1; (2) Matt. 25, 31-35; (3) 
Matt. 25, 41, 42 ; (4) Matt. 25; 41, 46 ; 

mittere, ut ille qui percutiendus est non 
possit agnoscere, nisi quando iam mortem 
non possit evitare. Sed hoc facit homo qui 
solet esse malus et inimicus; deus vero, 
qui est bonus et pius, non ita consuevit : 
arcum enim potentiae suae ab initio mundi 
tetendit, et tamen sagittam non dirigit. 


4. Sed non ideo securi esse debemus, 
Íratres carissimi, quia illum tam longo 
tempore patientiam tenere cógnoscimus : 
nam quia tanta fiunt in mundo, et adhuc 
ille non vindicat, patientia est, non negle- 
gentia; non ille potentiam perdidit, sed 
nos ad paenitentiam reservavit. Sed quanto 
te diutius exspectat ut corrigaris, tanto 
gravius vindicat, si te nolueris emendare. 
Tenet enim deus gladium, et vult ferire 
peccatum : [p. 81] nos e contrario peccata 
nostra, quia amamus, defendimus ; et qui 
deberemus esse peccatorum nostrorum accu- 
satores, defensores efficimur. Deus enim, 
fratres carissimi, non peccatorem vult occi- 
dere, sed peccatum; et, quomodo bonus 
medicus, morbum vult percutere, non aegro- 
tum : nos vero, quod peius est, aliquotiens 
diligimus morbum, et contempnimus medi- 
cum : amamus peccatum, et despicimus deum. 
Peccatum enim sic est, quomodo draco, 
quomodo vipera; sed de domino scriptum 
est : Super aspidem et basiliscum ambulabis, 
et. conculcabis leonem et draconem ?!, nos 
vero nostra peccata quasi leones et dracones 
amplectimur. Deus autem noster, qui pecca- 
tum vult punire, et peccantem eripere, 
clamat homini cotidie : Proice peccatum 
tuum a te, et moritur sine te. Si peccatum 
tuum iactare nolueris, cum ipso peribis : 
peccatum enim inpunitum esse non potest. 
Deus peccatum vult occidere, non peccatorem 
ferire. 


5. Clamat tibi deus : Proice peccatum 
tuum a te. Te enim ego feci, peccatum 
tuum tibi fecisti. Non enim te volo occidere 
quem feci, sed peccatum tuum quod ipse 
fecisti ; te captivum volo liberare, et hostem 
tuum occidere; morbum volo expellere, 
aegrotum eripere. Tu autem diligis et 
amplecteris peccatum tuum : quod potuit 
perire sine te, periturum est tecum ; et quia 
peccato perdito potuisti accipere regnum, 
peccatum salvans supplicium sustinebis aeter- 
num. Quae pietas maior poterit cogitari vel 
dici, fratres carissimi, quam est ista domini 
dei nostri, ut nos ante tot annorum spatia 
dignetur admonere, quid debeamus expetere, 
quid vitare ? Sententiam quam daturus est 
dominus in die iudicii, in universo mundo 
voluit divulgari. 


(1) Ps. 90, 13. 

[G. MonrN, p. 82] 


HOMILIA SANCTI AUGUSTINI 
EPISCOPI 
DE BONIS OPERIBUS, VEL DE MALA 
DESPERATIONE ET DE VOCE CORVINA 


1. Dum de bonis operibus frequentius 
ammonemus, et aliquos ex nostris ad iustitiam 
vel ad elemosinam pigros et ad luxuriam 
vel ad avaritiam promptos esse cognoscimus, 
paene est ut suspicemur eos qui tales sunt 
futurum iudicium non timere. Et re vera, 
fratres, quando neglegentes et tepidos chris- 
tianos nec peccata vitare, nec praemia sibi 
aeterna videmus bonis operibus providere, 
quid superest, nisi ut eos opinemur credere, 
quod nec bonis praemia, nec malis supplicia 
iusto sint dei iudicio repensanda ? Et vere, 
fratres, ipsum in veritate intelligimus dei 
iudicium timere, quem bonis operibus vide- 
mus insistere. Illi vero qui nec bona opera 
conantur implere, et lectioni vel orationi 
vacare dissimulant, quid eis prode est quod 
verbis adserant fidem, cum probentur factis 
destruere veritatem, Iacobo apostolo dicente : 
Quid prode erit, fratres mei, si fidem quis 
dicat se habere, opera autem non habeat ? 
Numquid fides poterit salvare eum? Si autem 
frater aut soror nudi sunt, et indigent victu 
cottidiano, dicat autem aliquis de vobis illis : 
Ite in pace, calefacimini et saturamini, non 
dederitis eis quae necessaria sunt corporis, 
quid prode [p. 83] erit? Sic et fides si non 
habeat opera, mortua est in semetipsa !. Ait 
enim talibus deus, et omnem infidelitatem 
illorum redarguens dicit : O homines incre- 
duli, si non creditis quod promisi, considerate 
quod feci. Caelum et terra non erant : dixi, 
et facta sunt. Tu, cui promitto, non eras : 
et factus es. Non existentem facio, et viven- 
tem decipio ? Adtendite ergo quae dico, et 
excepturos vos credite quod promisi. 


2. Sed infirma et aegrota, infidelis et 
ignava, dissoluta ac paralytica cogitatio, et 
inferior incommodaque, mentis  obstruit 
claustra, ut cottidie peccata transire puten- 
tur. Transit hodie, transibit et cras, et aliud 
cras. Addis ad crastinum et alterum crasti- 
num, et converti dissimulas, et non metuis ne 
tibi mors repentina subripiat ? Nonne homi- 
nes subito rapiuntur et moriuntur ? Quid tu 
adtendis, ut differas agere paenitentiam, et 
divinam dissimulas quaerere misericordiam ? 
Dicis quidem Converti bonum est. Si 


(1) Iac. 2, 14-17 ; 

bonum est, cito fiat. Si bonum est cito 
accipere, malum est nunc accipere ? Quare, 
dic mihi, et bonum confiteris, et accipere non 
festinas ? Forte dicis mihi : Securum me 
deus fecit. Unde te securum fecit ? Quia 
scriptum est : Peccator et iniquus in quacum- 
que die conversus fuerit, omnes iniquitates 
eius obliviscar!. Ecce ubi me deus securum 
fecit. Habui hesterna die decem peccata, 
hodie quindecim, crastina forte viginti. 
Cum ergo verum sit quod dominus dixit, 
quandocumque conversus fuero, omnia pecca- 
ta praeterita et omnes iniquitates meas 
obliviscetur. Quid me terres ? Deus mihi 
promittit indulgentiam, et tu mihi despera- 
tionem facis ? Negare non possum, hoc deum 
promisisse : quare ergo hodie non converteris? 
Quia et si tardius conversus fuero, sic 
mihi promittit plura dimittere, quomodo 
hodie pauciora. O securitatem tuam | Certe 
faciebas me securum. "Video quidem per 
[p. 84] promissionem dei indulgentiam tibi 
promitti : diem vero crastinum quis tibi 
promisit ? Et ideo convertat se unusquisque 
ad deum, sicut dicit : Convertite vos, quaerite 
deum; et cum inveneritis eum, derelinquat 
impius viam suam ?. Convertite vos, male 
sperantes. 


3. Duo sunt enim vitia generis humani, 
quibus pereunt alii sperando, pereunt alii 
desperando. Perire autem hominem despe- 
rando, non est mirum : magis miraculum 
est perire hominem sperando. Videamus 
itaque et breviter consideremus, qui pereant 
sperando, et qui desperando, et utrisque 
quam medicinam offerat deus. Desperando 
perit, qui dicit : Ego scio facinora mea, ego 
novi scelera mea; quando fieri potest ut 
illa quae feci dimittat mihi deus ? Desperando 
perit, qui dicit : Quid prodest quod dicis ? 
Iam faciam quidquid possum : hoc perdo, 
quod non facio. Sic me damnaturus est deus 
pro uno peccato, quomodo pro multis 
peccatis : et ideo, si illam vitam non habiturus 
sum, vel istam perdere nolo. Quare ergo 
non faciam cupiditates meas ? Quare non 
expleam libidines meas ? Desperando perit. 
Alius timens praecipitium desperationis inci- 
pit perire sperando. Quomodo sperando ? 
Quomodo paulo ante dicebam quando- 
cumque, inquid, fuero conversus, totum 
mihi deus promittit dimittere; spero in 
ipsius misericordia, quia totum mihi dimittet. 
Et differt de die in diem, et subito intrat illi 
dies extremus mortis : et perit dilatio, et 
restat damnatio. 


4. Ad ambos itaque scriptura loquitur. 
Desperando volebas perire ? Audi dominum 


(1) Ez. 18, 21-22 ; (2) Is. 55, 6-7; 

dicentem : Nolo mortem impii, quantum ut 
reveriatur et vivat!. Mori volebas ? Redi et 
vive si te deus perire vellet, peccantem 
tolleret. Quando tanta peccasti, et adhuc 
vivis, ad paenitentiam invitaris; et haec 
tibi desperanti deus dicit Nolo mortem 
impii. Tu vis mortem tuam, ego nolo. Non 
te fecisti, et desperando peristi : deus autem 
et cum non esses fecit te, et [p. 85] postea 
perditum quaesivit te, et per sanguinem Filii 
sui invenit et redemit te. Et ipse tibi clamat : 
Redi a praecipitio desperationis ; redi, quia 
nolo mortem impii, quantum ut convertatur 
et vivat. Coepisti redire a praecipitio despe- 
rationis, sed velud in medio sta : nolo te 
ire in contrario. Nec de peccatis tuis despera- 
tione diffidas, nec de vita longiore confidas. 
Convertere ergo. Cras, inquid, me converto. 
Quare non hodie ? Et quid mali, si cras ? 
Immo quid mali, si hodie ? Ego scio quia 
longa erit vita mea. Hoc tibi scio quia deus 
non promisit : mathematicusne forte longam 
vitam tibi promisit, qui cum quo pereat 
quaerit ? 


5. Sed ad extremum dico : Longa erit 
vita tua, concedo : si longa erit, bona sit ; 
Si brevis, et ipsa sit bona. Et quis ferat 
longum malum prandium ? Longum non 
vis habere malum prandium, malam longam 
non vis habere nec cenam ; et vitam longam 
vis habere malam ? (Sic) autem homines 
neglegunt vitam suam, ut nolint habere 
(malam nisi) ipsam solam. "Vita nostra 
nobis opus est, et fama nostra aliis. Villam 
emis, bonam quaeris; uxorem vis ducere, 
bonam eligis; filios tibi nasci vis, bonos 
optas. Ad extremum, ut etiam de rebus 
vilissimis loquar, caligas emis, et non vis 
malas. Et vitam amas malam ? Quid te 
offendit vita tua, quam solam vis malam, 
ut inter omnia bona tua solus sis malus ? 


6. Sed dic mihi, frater, numquid nosti 
quantum temporis victurus sis? aut ubi 
mihi legis indulgentiam te accepturum si 
te correxeris, legis ibi aliquando longam 
vitam tibi esse promissam ? aut forte cum 
morte pactum fecisti ? Fero quia centum 
annos vives, adde et decies centum : quid 
prode erit ? Nam et ipse Adam, si adhuc 
hodie viveret, paucos [p. 86] annos vixerat, 
quia omnes finiendi erant. Esto ergo correc- 
tus, esto paratus, et non timebis diem ulti- 
mum tamquam furem, qui dormiente te 
effodiat parietem. Ergo audi et tu qui, 
desperando volebas perire, audi scripturam, 
desperando cum perire velis. Ait autem : 
Nolo mortem impii, quantum ut revertatur 


(1) Ez. 18, 32; 

et vivat !, Si redisti a desperatione, sic audi, 
ut redeas ab spe perversa, et constituaris 
in spe bona; audi quid tibi dicit dominus 
male speranti et cottidie differenti : Ne 
tardes, inquid, converti ad deum, et ne differas 
de die in diem ?. Verba dei sunt, non mea : 
non a me haec audistis, sed ego vobiscum 
audio : Ne tardes, inquid, converti ad dominum. 
Tu vero respondes : Cras, cras. O vox corvina ! 
Quomodo corvus de arca dimissus non est 
reversus, iam senuit, et dicit : Cras, cras. 
Vox corvina est capud album, et cor 
nigrum. Cras, cras, corvina vox est : corvus 
ad arcam non rediit, columba rediit. Pereat 
ergo strepitus corvinus, et adsit gemitus 
columbinus. Clamat tibi, qui consulit tibi : 
Ne tardes converti ad deum, et ne differas de 
die in diem; subito enim venit ira eius, et 
in tempore vindictae disperdet íe?. 


7. Haec enim, fratres carissimi, si cum 
grandi timore et sollicitudine cogitantes ad 
paenitentiae remedia et elemosinarum medi- 
camenta animas nostras deo auxiliante 
convertimus, ante tribunal Christi non dam- 
nandi sed coronandi feliciter veniemus 
praestante domino nostro Iesu Christo, 
cui gloria et imperium in saecula saeculorum. 
Amen. / 


SERMO MORIN 19 


[G. Monrx, p. 87] 


PRAEDICATIO | SANCTI 
AD POPULUM 


AGUSTINI 


1. Benedico deum, fratres dilectissimi, qui 
mihi oportunitatem conferre dignatus est, 
per quam caritatem vestram videre merui. 
Diu enim est quod vobis desiderabam 
occurrere, sed diversae necessitates temporum 
non permiserunt huc usque implere deside- 
rium meum. Et quia deo praestante de 
conspectu vestro gaudeo, eo quod vos 
incolomes invenire promerui, de salute ani- 
mae quod et mihi oportet dicere, et vobis 
expedit libenter audire, suggerimus, ut 
semper cogitetis quia christiani estis, et 
signum Christi in fronte portatis, quod non 
propter infelicitatem mundi istius, sed prop- 
ter aeternam beatitudinem facti sumus. 
Ideo sic de utilitate terrena cogitemus, 
ut pro salute animae amplius laboremus. 
Caro enim nostra paucis annis futura est 
in hoc seculo; anima nostra, si caste et 


(1) Ez. 18, 32; (2) Eecli. 5, 8 ; (3) Eccli. 
55.9: 

iuste vivimus, post resurrectionem [p. 88] 
cum angelis semper in caelo erit, et cum 
Christo sine fine regnabit. Ideo, quantum 
possumus, bona facere festinemus, ut ad 
illam mereamur aeternam patriam feliciter 
pervenire. 


2. (Et) quia crimina capitalia, id est, 
homicidium, adulterium, furtum, falsum 
testimonium, non solum homines de caelo 
iactant, sed ad inferna transmittunt, reliqua 
cotidiana peccata, quae numquam desunt, 
adsiduis elimonisis sarciamus, remittentes 
inimicis nostris quae (in) nos peccaverint. 
Qui fecerit iniuriam, cito veniam ei cui 
fecerit petat, et cui facta est, cito indulgeat, 
ut securi in oratione dominica possimus 
dicere : Dimitte nobis, domine, debita nostra 
sicut nos dimittimus debitoribus nostris !. 
Ad ecclesiam unusquisque secundum vires 
suas veniat cum elimosina. Qui non potest 
amplius, vel argentum pauperi donet; qui 
potest, nova vestimenta pauperibus tribuat ; 
qui (non) potest, vel vetus largiatur. Si 
nec hoc praevalet, exhibeat esurienti panem, 
ut audire mereatur illut quod in evangelio 
dictum (est) : Venite, benedicti Patris mei, 
percipite regnum; quia esurivi, et dedistis 
: nudus fui, et vestistis me ?. 
Ante omnia peregrinos excipite, hospitibus 
pedes lavate ; et ipsi pacem habete, et quos 
inimicos et discordes esse cognoscitis ad 
concordiam revocate. Sufficiant vobis fructi- 
culi vestri; quos de iustis laboribus deo 
donante percipietis. Nemo ex vobis contra 
alterum invidiam in corde retineat, quia 
scriptum est : Invidia diaboli mors intravit 
in orbem terrarum ?. Nemo exinde aliquis 
superaddat, ne forte, dum adquirit terrenam 
substantiam, perdat animam suam. Nemo 
falsum testimonium dicat, quia scriptum 
est : Falsus testis non erit inpunitus *. Nemo 
alterum odio habeat, quia scriptum est : 
Qui odit fratrem suum, homicida est 5. Nemo 
alterum  maledicat, quia scriptum est 
Hii qui maledicunt, regnum dei non posside- 
bunt *. Nemo in negotio aliquem circumve- 
niat *, quia grave peccatum est. 


[p. 89] 


3. Quando causas auditis, iustum iudicium 
iudicate. Nolite munera super innocentes 
accipere, ne forte pro tali lucro incurratis 
animae detrimentum. Mensuras duplices et 
dolosas tamquam venenum diaboli respuite. 
Quando sanctae solemnitates erunt, ante 
plures dies castitatem etiam cum propriis 


(1) Matt. 6, 12; (2) Matt. 25, 35-36; 
(3) Sap. 2, 24 ; (4) Prov. 19, 5 et 9 ; (5) I Io. 
3, 15 ; (6) I Cor. 6, 10 ; (7) I Thess. 4, 6; 

uxoribus custodite, ut ad altare domini 
cum secura consciencia possitis accedere. 
Quando ad ecclesiam venitis, nolite rixas 
aut scandala concitare. Nolite ad ebrietatem 
bibere; nolite cantica luxoriosa ballando 
proferre, quia non est iustum ut ex ore 
vestro, ubi ingressa est Christi eucharistia, 
proferantur verba diabolica. In ecclesia 
stantes pro peccatis vestris fideliter suppli- 
cate; lectiones divinas quae leguntur cum 
silentio et quiete suscipite. Nolite in ecclesia 
verbosare, quia, qui se otiosis voluerit 
fabulis occupare, et pro se et pro aliis reus 
erit, dum praecepta dei nec ipse audit nec 
alios audire permittit. Decimas ante omnia de 
fructiculis vestris ecclesiis reddite : quia deus, 
qui vobis dedit totum, iustum est ut per 
elimosinas pauperum accipiat decimum, qui 
dixit : Quamdiu feceritis uni ex minimis istis, 
mihi fecistis , Symbolum ante omnia et 
orationem dominicam et ipsi parate, et 
filiis vestris ostendite : nam nescio si vel 
christianus dici debet, qui pauca verba in 
simbolo parare dissimulat. Sed forte dicit 
aliquis, quod symbolum tenere non potest. 
Quanta est infelicitas generis humani, ut 
cantica luxoriosa et viri et feminae parare 
possint, et ad peccatum suum (et) aliorum 
non erubescant ex ore proferre, et pauca 
verba conscientia parare non possit ! 


4. Quando ad ecclesiam venitis, oblationes 
quae in altario consecrentur offerte. Qui 
habet unde, et non exhibet, qua fronte de 
oblatione quam pauper exhibuit communicare 
praesumat ? Ante omnia sacerdotibus vestris 
honorem inpendite. Nolite de vobis invicem 
male loqui, quia scriptum est : Qui detrahit, 
eradicabitur de ferra viventium ?. Nullus ad 
idolum vel ad ea quae idolis immolantur 
colat suadente bibat. Qui baptizatus est, 
debet profana vitare. Nullus materteram 
aut cognatam aut sororem uxoris praesumat 
[p. 90] accipere : quia impium est ut de tam 
vile luxoria ex voluptate diabolica pereamus. 
Nullus caraios aut divinos aut precantatores 
sacrilega voluptate. de qualibet infirmitate 
aut adhibeat aut interrogare praesumat. 
Nullus filacteria aut ligaturas sibi aut suis 
adpendat quia, quicumque fecerit hoc 
malum, si paenitentia non subvenerit, perdit 
baptismi sacramentum. Nullus in honorem 
Iovis quinta feria observare praesumat ne 
aliquid operis faciat : contestor, fratres, ne 
hoc ullus vir aut mulier aliquando observet, 
ne inter paganos magis quam inter christianos 
a domino iudicetur, qui, quod observari die 
dominico debet, in die Iovis hoc. sacrilege 
transferunt. 


(1) Matt. 25, 30; (2) Prov. 20, 13; 

5. Praeterea, quotiens aliqua infirmitas 
cuicumque supervenerit, ad ecclesiam recur- 
rat, et corpus et sanguinem Christi accipiat, 
et oleo benedicto a presbyteris inunguatur, 
eosque presbyteros et diaconos petant ut in 
Christi nomine orent super eos : quod si 
fecerint, non solum sanitatem corporis, sed 
etiam indulgentiam accipient peccatorum. 
Sic enim ipse dominus per apostolum Iaco- 
bum promittere dignatus est, dicens : Si quis 
infirmatur, inducat presbyteros ecclesiae, et 
orent super eum, unguentes eum oleo, et oratio 
fidei salvabit infirmum ; et si in peccatis fuerit, 
dimiitentur ei!. Quare ergo per caraios et 
divinos, praecantatores et filacteria diabolica 
occidat animam suam, qui per orationem 
presbyteri et oleum benedictum potest 
sanare animam suam et carnem suam? Quia 
infirmitas corporis ad sanitatem pertinet 
cordis : quia deus quos amat, in hoc mundo 
flagellat. Etiam et si tardius veniat sanitas 
infirmo, non murmuremus contra deum, sed 
gratias illi agamus, qui nos ideo per infirmi- 
tatem castigare dignatur in hoc saeculo, ut 
nobis praemia aeterna retribuat in futuro. 
Multi enim suo malo non infirmantur : quia, 
dum sani sunt corpore, de rapinis et de luxo- 
riis non desinunt cogitare ; quia, quotiens 
infirmamur, tunc magis paenitentiam agimus, 
et elimosinas facimus, ad praemia aeterna 
venimus. Et ideo, aut cito aut tarde veniat 
sanitas infirmanti, semper gratias referamus : 
quia ipse novit quid nobis oporteat, quando 
[p. 91] aegrotare aut sanos esse conveniat. 
Nam et hoc praesumens de caritate vestra 
omnes filias vestras pro solicitudine paterna 
admoneo, ut nulla mulier potiones ad avor- 
sum accipiat, nec filios suos aut conceptos 
aut natos occidat; sed, quantoscumque 
conceperit, aut ipsa nutriat, aut nutriendos 
aliis tradat : quia quantoscumque occiderit, 
pro tantis homicida in die iudicii rea appa- 
rebit. | 


6. Vos autem, fratres carissimi, semper 
quae dei sunt cogitate, et istam lectionem 
semper in corde memoriter tenete, ut in hoc... 
in futuro praemia aeterna recipere mereatis ; 
ut illam vocem in die iudicii audire mereatis : 
Venite benedicti Patris mei, possidete regnum, 
quod vobis paratum est ab origine mundi?: 
praestante domino nostro Iesu Christo, cui 
est honor et imperium in saecula saeculorum. 
Amen. 


(1) Iac. 5, 14-15; (2) Matt. 25, 34. 

SERMO MORIN 20 
[G. MonrtN, p. 91] 


EXCARPSUM DE EPISTOLA SANCTI 
FATALIS DE VITA CHRISTIANORUM 


1. Rogo vos, filii et Ppaterna pietate 
commoneo, ut de salute animae vestrae 
adtentius cogitetis, timentes illud quod scrip- 
tum est, [p. 92] inpedimenta mundi fecerunt 
eos miseros. Abiciamus, obsecro vos, quae- 
cumque contraria sunt, ante quam flagellum 
mutetur in gladium. Intret rex in cubiculum 
suum, id est, Christus ad cor vestrum ; pa- 
teat sponso introitus ad sponsam suam, id 
est, Christo ad animas vestras. Recipiamus 
eum in cubiculum cordis nostri, ut nos ille 
recipiat in beatitudinem regni sui. Apostoli 
relegionis nos ut illos sequamur et illos imi- 
temur invitant : qui hac condicione nos pro- 
vocant ut cum eis conregnemus in caelis, si 
ilis conpatiamur in terris. Tormentis non 
separabantur a Christo : et nos aut otiosis 
fabulis aut detractionibus separamur. llli 
non cesserunt periculis : nos deliciis supera- 
mur. Illi ut inciperent Christum sequi, sua 
omnia contempserunt. Illi in rebus propriis 
largi : nos in extraneis cupidi. Omittamus 
ergo aliena, inimica, contraria, quae nos a 
deo separant, et quae nostra sunt sequamur. 
Non sit taediosum, hoc audire bono consilio 
quod prodest. Si spiritu vivimus, Christi ves- 
tigiis inhaereanius. Si Christum sequimur, 
debet in actibus apparere : omnis enim arbor 
de fructu agnoscitur. Igitur si quae spiritus 
sunt agimus, placemus deo; si autem quae 
carnis sunt quaerimus, deo placere non pos- 
sumus. 


2. Nolo te, frater, ipse decipias : nolo ficta 
et non vera iustitia seducaris. Regnum dei 
non est in nomine, sed in virtute. Hes 
magna non potest sine labore conquiri. Ne- 
scio quomodo neglegens quisque ad Christum 
perveniat, qui in caelo est, quando illum 
magis ducem sequitur, qui de caelo eiectus 
est. Cum enim et nos ipsi et quod habemus 
illius sit, cur non ita servimus Christo, ut in 
nullo diabolo serviamus? quare non ita boni, 
ut in nullo mali? quare non ita pulchri, ut 
in nullo foedi? quare non ita sani, ut in nullo 
debiles simus? Numquid non potest in prae- 
senti victum dare, qui vitam dedit? aut non 
potest praestare tunicam, qui fecit corpus? 
At nos magis deo in obsequiis desumus, 
quam ille nobis in commodis. Plus in me 
habet quod arguat, quam ego in illo quod 
doleam. Sonat, lector, sacerdos praedicat, 
diaconus disciplinae silentium clamat : et nos 


h2 
eo 

de calumniis et litibus murmuramus. Pectus 
pugnis caeditur, ut manus ab iniustitia nec 
in ecclesia conquiescat. Quid prodest si pec- 
tus tundis, si peccata intus inclusa non res- 
puis? Nihil prodest si aliquis pro peccatis 
castigatur, si iterum ad peccata revertitur. 
Si semper agimus quae hominis sunt, quando 
acturi sumus illa quae dei sunt? Multi enim 
sunt, quod peius est, qui iustorum et chris- 
tianorum nominibus [p. 93] gaudent, sed 
ante oculos domini iusti non sunt. Multi ex 
conparatione peiorum dicuntur sancti : sed 
non statim quisque hoc erit quod ab homini- 
bus dicitur, sed quod a deo probatur ; non 
quod in nomine conprobatur, sed in conscien- 
tia sentitur. Quanti aliena rapere, non quia 
nolunt, sed quia non possunt, videntur esse... 
latant ; et fit in illis vox corvina, Cras, cras 
convertar. Non quaerit deus dilationem in 
voce corvina, sed confessionem in gemitu 
columbino. 


3. Dicit aliquis : Iuvenis sum, superest 
mihi tempus aetatis ; cum ad maturos annos 
pervenero, necesse est me de domini mei 
timore cogitare : utique est et mihi in animo 
meo, quandoque reverti ad dominum meum. 
Mea vita non est vita : vitam quam accepe- 
ram perdidi, mei domini sanguine conparata 
est. Emptus grandi pretio, non possum meam 
facere voluntatem. Ille ubi caput reclinaret 
non habuit, qui totum merebatur : et ego 
totum concupisco, cui nihil debetur. Quomodo 
potest in illa regione dives fieri miles, in qua 
pauper est imperator? Quid est quod patres 
nostri tam solliciti fuerunt, nos tantum secu- 
ri? Illi in lacrimis erant, ut ad gaudia per- 
venirent : nos e contrario in gaudio vivimus, 
ut ad lacrimas perveniamus. Sed nescio quo 
modo similes illis erimus in caelo, quibus per 
omnia dissimiles apparemus in terris : quo- 
rum alter actus, alter victus, alter est vesti- 
tus, alter est cogitatus. Illi in fame, nos in 
deliciis : illi in frigore, nos in calore : illi in 
ciliciis, nos in plumis. Seniores tamen nostri 
et tanti qui sanctis fidem operibus proba- 
verunt : nos vocibus, illi virtute innocentes. 
Et tamen apud dominum non est innocens, 
nisi qui etiam corde sit purus : apud quem 
non est iustus, nisi qui eius mandata conple- 
verit, qui non solum amet proximum, sed 
etiam toto animo diligat inimicum. Deus 
totam innocentiam et iustitiam in homine 
intrinsecus et extrinsecus desiderat invenire. 
Veni corde ad dominum tuum, veni et cor- 
pore ; vocet te ad militiam pietas, antequam 
ira recipiat ad supplicium. Tu autem cum 
cotidie dicis, Finitur hodiernus dies, et sic 
ero crastino die ; nescis quia subito venit ira 
dei? 


4. Fratres, non tardetis converti ad domi- 

num sunt enim [p. 94] qui praeparant 
conversionem et di(fferunt). Nos inaniter 
confitemur : illi semper fideliter. Facile enim 
dicere : Deum scio, deum credo, deum diligo, 
deum timeo, deo servio ; sed neque scit, qui 
non credit : neque credit, qui non diligit : 
neque diligit, qui non timet : neque timet, 
qui non servit : neque servit, qui in multis 
contemnit. Regnum dei intra vos est !, dominus 
clamat. Non sunt onerosa volentibus evan- 
geliorum arma, sed levia. Agnosce ergo, 
frater, quod regnum dei non in solo nomine, 
sed in virtute consistit. Esto ergo simplex 
et purus et firmus in fide sicut sanctus 
Abraham, ut facias omnia mandata dei. 
Quam obliquationem a nobis intercessionibus 
sanctorum ut ex integro dignetur auferre, 
ita pro victu et vestitu tantum mundanis 
actibus occupemur, ut nobis maior pars 
vitae nostrae remaneat, in qua lectioni et 
orationi vacantes, quod animae nostrae in 
aeternum proficiat requiramus. Quam rem 
ipse dominus praestare dignetur, qui cum 
Patre et Spiritu sancto vivit et regnat in 
secula seculorum. Amen. 


SERMO MORIN 26 
[G. MontiN, p. 114] 


DE ELEMOSINA ET DE CAELESTI 
MISERICORDIA AD QUAM PER TER- 
RENAS MISERICORDIAS PERVENITUR 


1. Audivimus, cum evangelium legeretur, 
dilectissimi fratres, [p. 115] inter reliquas 
beatitudines quas humano generi, immo 
bonis hominibus pietas divina concessit, 
etiam misericordiae praemia dominum prae- 
dicasse. Sic enim ait : Beati misericordes, 
quoniam misericordiam consequentur ?. Dicit 
et alibi : Iudicium sine misericordia his qui 
non fecerunt misericordiam ?, et alibi legimus : 
Misericordiam volo, et non sacrificium *. Psal- 
mista etiam ita commemorat Iocundus 
homo qui miseretur et commodat; in memoria 
aeterna erit iustus, ab auditu malo non ti- 
mebit9. Certe, fratres dilectissimi, audistis 
praeconia et laudes misericordiae : desiderate 
et concupiscite eam : quaerite illam fideliter, 
et cum inveneritis, fortiter retinete in hoc 
saeculo, ut vos illa non despiciat in futuro. 
Omnis homo, fratres dilectissimi, hoc desi- 
derat, ut cum in die iudicii venerit, miseri- 
cordiam ibi inveniat ; et si toti hoc desidera- 


(1) Luc. 17, 21; (2) Matt. 5, 7; (3) Iac: 2; 
13; (4) Matt. 12,7; (5) Ps. 111, 5, 7; 

mus, si omnes homines misericordiam in 
futuro volumus invenire, faciamus illam 
patronam in hoc saeculo, ut nos illa dignetur 
susceptos habere et defendere in futuro. Nam 
si illam despicimus in patria nostra, quomodo 
nos illa dignatur aspicere in patria sua? 


2. Omnis homo, fratres dilectissimi, qui 
causam ante terrenum iudicem se dicturum 
esse cognoverit, patronos sibi utiles requirit, 
et advocatos studet peritissimos providere. 
Et si hoc ille facit, qui ante illum iudicem 
dicturus est causam, quem et circumvenire, 
cui et subripere et fallere potest, quem per 
eloquentiam quibusdam argumentis a iustitia 
potest avertere, et muneribus forte corrum- 
pere, vel falsis laudibus et fictis adulationibus 
depravare : si sic se praeparat homo ante 
hominem causam dicturus, quanto magis nos 
dicturi causam ante aeternum iudicem, non 
solum de operibus sed etiam de sermonibus 
nostris, nec solum de sermonibus sed etiam 
de cogitationibus, ante illum utique iudicem 
eui cordis secreta non latent, qui teste non 
indiget, qui argumenta non quaerit, cuius 
oculis exposifía et nuda sunt omnia!? Dicturi 
ergo causas ante talem iudicem, faciamus 
nobis patronam misericordiam, ut ipsa cau- 
Sas nostras dicere, immo ipsa pro nobis 
intercedere dignetur. Legimus enim in psal- 
mo : Domine, in caelo misericordia tua?. Est 
in caelo misericordia,.ad quam per terrenas 
misericordias pervenitur. Et ideo, dum pos- 
sumus, fratres dilectissimi, festine-[p. 116]- 
mus nobis caelestem misericordiam facere in 
hoc mundo patronam ; quantum possumus, 
conemur illam diligere, et dignum illi hono- 
rem semper inpendere. Sicut iam supra dixi, 
ipsa sit advocatus noster, ipsa patronus; 
ipsa dignetur causas nostras ante tribunal 
aeterni iudicis dicere, ipsa pro nobis inter- 
pellare, ipsa nos dignetur aeterno iudici 
praesentare. Si illa nobiscum ibi venerit, 
ipsa nos de diaboli accusatione defendet, et 
in aeterna beatitudine introducet. 


3. Ipsa est caelestis misericordia, quae in 
die iudicii dictura est : Venife benedicti Patris 
mei, percipite regnum ; quia esurivi, et dedistis 
mihi manducare?, et cetera. Quae est ista 
caelestis misericordia? Caelestis et vera 
misericordia 'Christus dominus noster est. 
Quam dulcis et quam pia misericordia, quae, 
cum illam nemo quaereret, ipsa ultro de 
caelo descendit, et, ut nos erigeret, se humi- 
liavit! Percussus est, ut vulnera nostra 
sanaret ; mortuus est, ut nos de morte per- 
petua liberaret; in inferna descendit, ut 
praedam, quam diabolus rapuerat, disruptis 


(1) Hebr. 4, 13; (2) Ps. 35, 6; (3) Matt. 
25, 34; 

eius faucibus et exulceratis inferni visceribus 
ad superna revocaret ; in caelis ascendit, ut 
spem nostram in alto erigeret. Quis enim 
digne laudare possit tantam misericordiam? 
quis tantam pietatem dignis praeconiis possit 
extollere? Non illi sufficit quod pro nobis 
descendit, mortem gustavit, et resurrexit : 
adhuc insuper nobiscum usque ad consum- 
mationem saeculi se futurum esse promisit, 
sicut ipse in evangelio dicit : Ecce ego vobis- 
cum sum omnibus diebus usque ad consum- 
mationem saeculi!. Videte pietatem domini, 
fratres : iam ad dexteram Patris sedet in 
caelo, et tamen adhuc nobiscum laborare 
dignatur in mundo. Nobiscum esurire, no- 
biscum sitire, nobiscum algere, nobiscum 
peregrinari, nobiscum non dedignatur etiam 
mori et in carcerem mitti. Aut forte non est 
verum quod suggero, fratres? Ipsum domi- 
num interrogemus, et ipse nobis hoc plenius 
dicere pro sua pietate dignabitur. Esurivi, 
inquid, sitivi, hospes fui, infirmus fui, in 
carcere fui, et visitastis me?. Videte quanto 
circa nos amore agitur, ut in nobis ista omnia 
per ineffabilem caritatem sustinere dignetur. 
Ista enim vera et caelestis misericordia, hoc 
est, Christus dominus noster fecit te, cum 
non esses : quaesivit te, cum perisses : redemit 
te, cum te crudeliter vendidisses. Unde, 
fratres carissimi, vel quaesiti et [p. 117] 
inventi quaeramus eum qui nos tantum di- 
lexit, ut pro nobis etiam mortem crucis 
dignanter exciperet. 


4. Sed quid dico, quaeramus illum? Atque 
utinam, quomodo ab illo cotidie requiri 
novimus, sic ab eo inveniri vellemus. Ipse 
est enim qui dixit : Venit filius hominis 
quaerere et salvum facere quod  perierat?. 
Cotidie Christus generi humano se dignatur 
ingerere : sed, quod peius est, non omnes 
volunt cordis sui hostium aperire. Quare 
hoc? Sine dubio quia tenebrosa opera agunt, 
ideo lucem suscipere nolunt, sicut ipse domi- 
nus in evangelio dixit : Omnis qui male agit 
odit lucem, et non venit ad lucem*. Omnes 
boni humiles et mansueti, qui bene agunt, 
lucem Christi libenter excipiunt. Omnes mali 
superbi et cupidi Christum cotidie etiam cum 
iniuria de corde suo repellunt ; nec solum 
repellunt, sed, quod peius est, etiam crucifi- 
gunt. Sic enim de talibus dicit apostolus : 
Iterum, inquid, in semedipsis Christum cruci- 
figentes*. Et ideo admoneo, fratres, et rogo 
ac supplico, ut unusquisque adtendat con- 
scientiam suam ; et quia Christum abho mine 
opera mala repellunt, quicquid in se sordi- 
dum unusquisque reppererit, per dei adiu- 


(1) Matt. 28, 20 ; (2) Matt. 25, 35, 36 ; (3) Luc. 
19, 10 ; (4) Io. 3, 20; (5) Heb. 6, 6; 


299 


torlum mundet : quicquid tenebrosum, inlu- 
minet : quicquid perditum, reparet : quic- 
quid mortuum, per paenitentiam ipso Christo 
adiuvante resuscitet ; ut veniens Christus 
inveniat ubi requiescat, ubi, sicut scriptum 
est, etiam caenare et manere dignetur. Qui 
vero bonam et puram conscientiam se habere 
cognoscunt, quantum possunt, cum dei 
adiutorio in se munera et beneficia divina 
custodiant, et ex omni parte solliciti sint, ne 
qualemcumque aditum diabolus inveniat, 
unde eorum animam subtili calliditate deci- 
piat. 


5. Ecce, fratres dilectissimi, sicut superius 
dicere coeperam, venit Christus, hoc est, 
caelestis misericordia cotidie ad hostium 
domus tuae : non solum spiritaliter ad ani- 
mam tuam, sed etiam corporaliter ad domum 
tuam. Nam quotienscumque ad domum 
tuam pauper accedit, Christus sine dubio 
venit, qui dixit : Quamdiu fecistis uni ex 
minimis istis, mihi fecistis!, Et ideo non 
obduretur cor tuum : porrege Christo num- 
mum, a quo desideras accipere regnum : 
porrege illi bucellam, a quo desideras vitam : 
suscipe illum in hospi-[p. 118]-tiolo tuo, ut 
te ille recipiat in paradiso suo : da illi elimo- 
sinam, ut tibi reddat vitam aeternam. Qua 
fronte vis cum illo regnare in caelo, cui 
elimosinam porregere dedignaris in mundo? 
Nam situ illum suscipis in peregrinatione ista, 
ille te suscipit in beatitudine sua : si tu illum 
contemnis hic in patria tua, et ille te despicit 
et contemnit in gloria sua ; et impletur in te 
illud quod psalmista dicit : Domine, in civi- 
tate tua imaginem ipsorum ad nihilum 
rediges?. Si enim nos in civitate nostra, id 
est, in hac vita imaginem dei pro nihilo 
ducimus, timere debemus, ne ille in civitate 
sua, id est, in vita aeterna ad nihilum redigat 
imaginem nostram. Facite ergo vobis, fratres, 
sicut iam dixi, patronam misericordiam ; ut 
cum ante tribunal aeterni iudicis avari audi- 
turi erunt Discedite a me maledicti in ignem 
aeternum?, ad vos pro misericordiae largitate 
vox illa felix et desiderabilis dirigatur 
Venite benedicti, percipite regnum. At quod 
vos dominus pro sua pietate perducat. 
Amen. 


(1) Matt. 25, 40; (2) Ps. 72, 20; (3) Matt. 
25, 41; (4) Matt. 25, 34. 

SERMO MORIN 28 


[G. MoniN, p. 122] 


INCIPIT AMMONITIO DE OPERE MISE- 
RICORDIAE. ET QUOMODO DUO GENE- 
RA MISERICORDIAE FIERI DEBEANT 


1. Rogo vos, fratres, misericordiam pau- 
perum attentius cogitetis, et dum tempus est 
misericordiae, agite opera bona, quia ven- 
turum est tempus iudicii. Numquid enim de 
die iudicii fallere nos poterit dominus deus 
noster, qui nos in nullo fefellit? Fratres mei, 
diligenter adtendite, et videte quia omnia 
quae nobis in scripturis divinis promissa sunt, 
iam pene completa sunt. Promisit enim illic 
Filium suum venturum in carne, et factum 
est. Promisit passurum, resurrecturum, et 
factum est. Promissum est in caelum ascen- 
surum, et factum est. Promissum est, quod 
in nomine ipsius crediturae erant gentes, et 
factum est. Promissum est, quia per nomen - 
ipsius delenda erant idola, et factum est. Et 
praedictum est quia de ecclesia discessurae 
erant turbae et here-[p. 123]-ses, et scismata 
moliturae, et ecce factum est. Cum ergo ista 
omnia promissa sint et impleta, de solo die 
iudicii deus mentiri potest? Credite, fratres 
mei, sic est et illud venturum, quomodo ista 
omnia iam venerunt. Deus enim non solum 
debitorem se fecit, sed et cautionem scripsit. 
Cautiones promissionum eius in ecclesia reci- 
tantur. Si dicat nobis : Quid dubitatis, quia 
et illud ultimum reddam? Facite mecum 
rationem. Videamus quid debeo. Cum enim 
in tantis ostendero redditorem, de ultimis 
debitis nonne plus feci quam debeo? Quid 
debeo? Incredibilius est quod iam feci, ut 
Filius meus habeat vobiscum mortem ves- 
tram. Non vobis dabit vitam suam, qui 
voluit communem vobiscum habere mortem 
vestram? Pertulit mala vestra : numquid 
negabit bona sua? Filius dei pro nobis mor- 
tuus est, fratres : si forte non creditis, operi- 
bus credite. Ista quae modo videmus, non- 
dum erant ante oculos discipulorum suorum. 
Quando Christum apostoli videbant post 
resurrectionem, ecclesiam toto orbe diffusam 
non videbant. Illi caput videbant, credebant 
de corpore; nos videmus corpus, credamus 
de capite. 


2. Haec ergo attentius cogitantes, fratres 
dilectissimi, convertamur ad meliora, dum 
in nostra sunt potestate remedia. Qui divites 
sunt non superbiant, sed elemosinas largius 
tribuant : ne forte, si modo negaverint mi- 
cam, postea sine causa desiderent guttam. 
Qui pauperes sunt non desperent, non mur- 

murent, sed semper deo gratias agant. Non 
desiderent, non quaerant divitum habere 
delicias ; sed patienter sufficientiam vel pau- 
pertatem sustineant in hoc mundo, ut cum 
Lazaro elevari mereantur in caelo. Consi- 
deremus, fratres dilectissimi, et timeamus 
illud quod dominus de illo vanissimo divite 
in evangeliis dixit, ut nos admoneret ne talia 
imitari vellemus. Illum divitem dico, cui 
uberes fructus ager adtulerat *, et quem plus 
copia quam inopia conturbaverat. Cogitavit 
enim iníra se dicens : Quid faciam? Quia non 
habeo quo congregem fructos meos ?. Et cum 
aestuasset artatus, tandem sibi visus est 
invenisse consilium, (sed vanum consilium) : 
hoc enim consilium non [p. 124] invenit 
prudentia, sed avaritia. Destruam, inquid, 
veteres apotecas minores (ei novas faciam am- 
pliores), et implebo eas, et dicam animae 
meae: Anima, habes mulía bona: satiare, 
iocundare *. Ait illi dominus: Stulte, in quo 
tibi sapiens videris; quid dixisti? Dicam 
animae meae: habes multa bona, satiare. Hac 
nocte auferetur anima tua: haec, quae praepa- 
rasti, cuius erunt*? Quid enim prodest 
homini, si lotum mundum lucretur, animae 
autem suae detrimentum patiatur ^? Ideo 
redemptio animae viri divitiae ipsius *. Has 
ille vanus et stultus divitias (non) habebat : 
animam quippe suam elemosinis non redi- 
mebat. Fructus perituros recondebat : fruc- 
tos, inquam, jperituros recondebat, cum 
quibus et ipse erat periturus. Nihil largiens 
domino, ad quem fuerat exiturus, quam fron- 
tem habiturus in illo iudicio, cum audire 
coeperit : Esurivi, et non dedistis mihi man- 
ducare *? Animam enim suam superfluis et 
nimiis epulis satiare cupiebat ; pauperum tot 
inanes ventres superbissimus contemnebat. 
Nesciebat pauperum ventres horreis suis 
esse tutiores. Quod enim in illis horreis 
condebat, fortasse et a furibus auferebatur ; 
Si autem reconderet in pauperum ventribus, 
in terra quidem digerebatur, sed in caelo 
tutius servabatur. 


. 89. Et ut haec cum dei adiutorio secundum 
quod dominus praecepit implere possimus, 
duo genera elemosinarum facere studeamus : 
id est, ut non solum esurientibus panem de- 
mus, sed etiam peccantibus in nobis cito 
indulgentiam  tribuamus. Qualiter autem 
medicamentum verae caritatis etiam non 
petentibus inimicis nostris debeamus inge- 
rere, in evangeliis domino docente cognovi- 
mus. Sic enim ait : Si peccaverit (in te) frater 
tuus, corripe illum inter te et ipsum solum &. 


(1) Luc. 12, 16 ; (2) Luc. 12, 17 ; (3) Luc. 
18, 19; (4) Luc. 12, 20; (5) Matt. 16, 26; 
(6) Prov. 13, 8 ; (7) Matt. 25, 42 ; (8) Matt. 

Si neglexeris, peior eris. Ille iniuriam fecit, 
et iniuriam faciendo se gravi vulnere per- 
cussit : tu vulnus fratris contemnis? Tu eum 
vides perire vel perisse, et neglegis? Peior es 
tacendo, quam ille conviciando. Quando ergo 
in nos aliquis peccat, habeamus magnam 
curam, (non) pro nobis : nam gloriosum est 
iniurias oblivisci; (sed obliviscere) iniuriam 
tuam, non vulnus fratris tui. Ergo corripe 
inter te et ipsum solum, instans correctioni, 
parcens pudori. Forte enim per verecun- 
[p. 125]-diam incipit defendere peccatum 
suum ; et quem vis facere correctiorem, facis 
peiorem. Corripe ergo inter te et ipsum solum : 
si te audierit, lucratus es fratrem tuum !, quia 
perierat nisi faceres. Si autem non fte audierit, 
et peccatum suum quasi iustitiam defenderit, 
adhibe illi duos vel tres: quia in ore duorum 
vel trium testium stabit omne verbum ?. Si nec 
ipsos audierit, refer ad ecclesiam. Si ecclesiam 
non audierit, sit tibi tamquam  ethnicus et 
publicanus ?*. Noli illum iam deputare in 
numero fratrum tuorum; nec ideo tamen 
salus ilius neglegenda est. Nam et ipsos 
ethnicos, id est, gentiles et publicanos in 
numero quidem fratrum non deputamus, sed 
tamen eorum salutem semper inquirimus. 
Hoc ergo audivimus dominum ita monen- 
tem, tamquam curam Jpraecipientem, ut 
etiam hoc adderet continuo : Amen dico vobis, 
quaecumque ligaveritis super terram, erunt 
ligata et in caelo *. Coepisti habere fratrem 
tuum tamquam publicanum ; ligas illum in 
terra, sed iuste alliges vide : nam iniusta 
vincula disrumpit iustitia. Cum autem cor- 
rexeris et concordaveris cum fratre tuo, sol- 
visti illum in terra : cum solveris in terra, 
solutus erit in caelo. Multum prestas, non 
tibi, sed illi : quia multum nocuit, non tibi, 
sed sibi. 


4. Haec ergo, fratres carissimi, si secun- 
dum sanctam consuetudinem vestram feliciter 
audientes in thesauris memoriae vel conscien- 
tiae vestrae reconditis, qualiter non solum 
amicos sed etiam inimicos possitis vel debea- 
tis diligere, evidentissime cognoscetis. Et 
cum hoc Christo auxiliante perfeceritis, 
securi in oratione dominica ad deum clama- 
bitis : Dimitte nobis debita nostra, sicut et nos 
dimittimus debitoribus nostris ». Et ille qui 
vobis in evangelio cautionem fecit dicens Si 
dimiseritis hominibus peccata eorum, dimiltet 
et vobis pater vester caelestis peccaía vestra $, 
respondebit sine dubio Venite benedicti, 
percipite regnum quod vobis paratum est ab 
origine mundi ", quia bene custodistis prae- 
ceptum evangelii mei, sumite consortium 


(1) Matt. 18, 15; (2) Matt. 18, 16; (3) 
Matt. 18, 17; (4) Matt. 18, 18; (5) Matt. 
6, 12 ; (6) Matt. 6, 14 ; (7) Matt. 25, 34. 

regni mei. Cui est honor et imperium cum 
Patre et Spiritu sancto in saecula saeculo- 
rum. 


SERMO MORIN 35 


[G. MoniNn, p. 151] 


DE ORATIONE DOMINICA VEL AMORE 
INIMICORUM 


1. Quotiens sollemnitates aliquas cele- 
bramus, fratres carissimi, et communicare 
disponimus, scitis quo accessuri sumus, et, 
antequam accedamus, nostis quid prius deo 
in oratione dicturi sumus : Dimitte nobis 
debita nosíra, sicut et nos dimiitimus debi- 
toribus nostris !. Agite vobiscum ut dimittatis: 
venietis enim ad verba ista orationis. Quo- 
modo ea dicturi estis ? Aut forte non dicitis ? 
Postremo interrogo : dicitis, an non dicitis ? 
Odis fratrem tuum, et dicis : Dimitte nobis, 
sicut ef nos dimittimus. Respondebis mihi, 
Ego non dico. Oras, et non dicis ? Observate, 
adtendite. Modo es oraturus : dimitte ex 
corde tuo. Litigare vis cum inimico tuo ? Prius 
litiga cum corde tuo. Dic cordi tuo, Noli 
odisse. Si adhuc odis, dic animae tuae, Noli 
odisse. Quomodo orabo ? Quomodo dicam, 
Dimilíte nobis debita nostra? Possumus quidem 
hoc dicere; sed quod sequitur, qua fronte 
dicturi [p. 152] sumus, sicut et nos dimittimus? 
Ubi est fides ? Fides eo quod fiat, inde 
nomen accepit. Fiat ergo quod dicis, sicut 
et nos dimittimus. Et non vis dimittere, et 
contristatur anima tua, quia dicis ei nihil 
odisse. Responde illi, Quare tristis es? Noli 
odisse, ne perdas me. Quare conturbas me? 
spera in deum ?. Langues, anhelas, aegritu- 
dine sauciaris, non potes tibi tollere odium. 
Spera in deum, medicus est : pro te pependit 
in ligno, et nondum est vindicator. Quid 
tu vis vindicare ? Ideo enim odisti, ut 
vindiceris. Vide pendentem in ligno, et tibi 
languenti de suo sanguine medicamentum 
facientem. "Vindicari vis? Vide Christum 
pendentem, audi precantem : Paífer, ignosce 
illis, quia nesciunt quid faciunt ?. 

2. Sed dicis mihi : Potuit hoc facere ille, 
ego non ; ego homo sum, ille deus. Si Chris- 
tum non potes imitari, quare dixit beatus 
Petrus apostolus : Christus pro nobis passus 
est, relinquens vobis exemplum, ut sequamini 


vestigia eius. Quare et apostolus Paulus 
clamat Imitatores dei estote, sicut filii 
carissimi ^ ? Quare etiam ipse dominus 


(1) Matt. 6, 12 ; (2) Ps. 41, 6 ; (3) Luc. 23, 
34; (4) Eph. 5,1; 

dixit : Discite a me, quia mitis sum et humilis 
corde! ? Ad excusandas excusationes non 
posse nos dicimus, quod omnino non volumus. 
Verum est, quia non in omnibus possumus 
imitari Christum. Non potes imitari Christum, 
ut mortuos suscites, et virtutes reliquas 
facias : imitare eum, ut mitis sis et humilis 
corde. Esto pius, esto misericors : habeto 
veram caritatem ; dilige, non solum amicos, 
sed etiam inimicos. Haec si feceris, imitaberis 
vestigia domini tui. Numquid et ista, quae 
dixi, dicis te non posse complere, ut sis 
pius, misericors, castitatem teneas, et omnes 
homines sicut teipsum diligas ? Vere omnia 
ista, si voluerimus animum nostrum appo- 
nere, poterimus deo auxiliante complere. 
Nam cum ante tribunal Christi unusquisque 
venerit, de inpossibilitate se excusare non 
poterit : quia quod potuerimus nemo melius 
scire poterit, quam qui ipsum nobis posse 
donavit. Nec inpossibile aliquid potuit impe- 
rare qui iustus est; nec dammnaturus est 
hominem pro eo quod non potuit vitare, qui 
pius est. Nam si dicimus quod praecepta 
Christi non possumus implere, profitemur 
ipsum Christum nimium dura et quae 
impleri non poterant imperasse. Sed melius 
est ut humiliter cum propheta dicamus : 
Iustus es domine, et iustum iudi-[p. 153]-cium 
tuum?, Tu pius, nos impii : tu misericors, nos 
crudeles. Et haec dicentes totis visceribus 
supplicemus, ut, quaecumque iussit ut facia- 
mus, donet etiam ut implere possimus. 


3. Et ista etiam omnia quae superius dixi, 
fratres carissimi, id est, et mundi concupis- 
centias spernere, et perfectam caritatem 
cum omnibus hominibus custodire, nec solum 
amicos sed etiam inimicos diligere, tunc 
cum dei adiutorio poterimus implere, si 
cupiditatem, vitiorum omnium matrem, de 
nostris cordibus deo auxiliante conamur 
evellere. Sublata enim radice omnes protinus 
rami ad nihilum rediguntur. Nam si dili- 
genter adtendimus, fratres, in veritate cognos- 
cimus quod, sicut naturae necessitas parvis 
et vilibus rebus expletur : ita rabies cupidi- 
tatis nullis umquam lucris vel facultatibus 
satiatur; sed quanto plus crescit rerum 
copia, tanto plus augetur cupiditatis inopia. 
Nam videmus quosdam, cum haberent 
parvam pecuniam, parvis lucris fuisse laeta- 
tos : sed postea quam coepit eis abundare 
plurimum auri et argenti, cum parva obtule- 
ris, iam recusant. Credas eos iam esse satiatos, 
sed falsum est : nam maior pecunia fauces 
avaritiae non claudit, sed extendit, non 
rigat, sed accendit. Poculum respuunt, quia 
fluvium sitiunt. Utrum ergo ditior, an 


(1) Matt. 11, 29; (2) Ps. 118, 137; 

egentior dicendus est, qui, cum ideo voluit 
habere aliquid ne indigeret, ideo plus habet 
ut plus indigeat ? 


4. Sed non est haec culpa auri et argenti. 
Fac enim misericordem aliquem invenisse 
thesaurum nonne operante misericordia 
praebetur hospitalitas peregrinis, aluntur 
famelici, nudi vestiuntur, inopes adiuvantur, 
captivi redimuntur, construuntur ecclesiae, 
reficiuntur lassi, placantur litigiosi, reparan- 
tur naufragi, curantur aegroti, corporales 
opes dispertiuntur in terra, spiritales recon- 
duntur in caelo ? Quis haec facit ? misericors 
et bonus. Unde facit ? de auro et argento. 
Cui serviens ? Qui dixit : Meum est aurum, 
meum est argentum!. Ecce audistis quae 
bona fiunt de auro, quotiens eum homo 
bonus habuerit. Econtra (detur) homini 
malo aurum, et vide quanta mala committat. 
Inferiores obprimit : vicinos, ut expoliare 
possit, indesinenter affligit : iudicia corrum- 
pit, lites et scandala concitat, humiles 
contemnit, parentes despicit, luxuriam diligit, 
castitatem ac misericordiam spernit. Quare 
hoc? quia malo homini datum est aurum. 
Ac sic, dum male utitur donis dei, inde 
habebit iudicium, [p. 154] unde potuit 
habere remedium, secundum illud Iacobi 
apostoli : Agite nunc, divites, plorate ululantes 
in miseriis quae adveniunt vobis. Divitiae 
vestrae putrefactae sunt, et vestimenta vestra 
a tineis comesía sunt; aurum et argentum 
vestrum  aeruginavit, et aerugo eorum in 
testimonium vobis erit, et manducabit carnes 


(1) Agg. 2, 9; 

vestras sicut ignis!. Agnoscite ergo, fratres 
carissimi, quia nec bono homini possunt 
nocere divitiae, quia illas misericorditer 
erogat ; nec malo possunt aliquid adiuvare, 
dum eas aut per avaritiam custodit, aut 
per luxuriam perdit. 


5. Discamus ergo, fratres dilectissimi, et 
deum toto corde diligere, et omnes homines 
sicut nos ipsos incipiamus amare : si enim 
haec fecerimus, pro terrenis rebus nulla 
contentio, nullum scandalum, nullae lites 
nos a caritate dei et proximi poterunt sepa- 
rare. Qua enim ratione ulli homini malum 
poterit facere, qui omnes homines sicut 
seipsum perfecta caritate dilexerit ? Toto 
corde omnes homines ama, et quicquid 
volueris fac. Eos qui iusti sunt dilige, quia 
boni sunt, et ora ut semper ad meliora profi- 
ciant. Qui vero iniqui sunt ama, quia homines 
sunt, et odio habeto, quia mali sunt; et 
hoc semper desidera, ut illos deus ad opus 
bonum pro sua pietate convertat. Si ergo 
istas perfectae caritatis divitias habere 
volueris, terrenarum cupiditatum voluptates 
pro nihilo reputabis. Quid enim habet dives, 
si caritatem non habet? aut quid non 
habet pauper, si caritatem habuerit ? Carita- 
tis ergo divitias totis viribus requiramus ; 
quas si obtinere deo donante meruerimus, 
omnes mundi huius divitias velut purgamenta 
contemnemus ; et ad aeternam beatitudinem, 
ubi sunt verae divitiae, feliciter veniemus : 
praestante domino nostro Iesu Christo, cui 
est honor et imperium. 


(1) Iac. 5, 1-3. 





SERMO MORIN 36 
[G. MoniN, p. 155] 


DE DILIGENDIS INIMICIS 


In divinis voluminibus, fratres carissimi, ita dispensavit Spiritus sanctus, ut et sanis orna- 
menta, et aegrotis spiritalia medicamenta deesse non possint. Quam rem ego domino donante 
cognoscens, unicum ac singulare animarum remedium tamquam spiritale antidotum vobis 
studui providere. i 


CZ 


Collegi ergo quantum potui paucos de amoenissimis sanctarum scripturarum frondibus 
flores, unde, sicut iam dictum est, et aegrotis medicamenta conficerem, et de thesauro caelesti 
pretiosissimas margaritas ad medenda vulnera peccatorum conponerem. 


307 


CAESARIUS ARELATENSIS 


308 


uCZ 
Primum ac principale medicamentum est animae aegrotanti, ita caritatis dulcedinem 


retinere, 


u 

ut non solum amicos, sed etiam inimicos 
velit toto corde diligere, propter illud quod 
scriptum est : Si dimiseritis hominibus 
peccata [p. 156] eorum, dimittet et vobis 
pater vester caelestis peccata vestra. Ut ergo 
tam praeclaram dilectionem et memoriter 
tenere, et operibus possitis deo auxiliante 
perficere, 


CZ 


per quam possit non solum amicos, sed 
etiam inimicos diligere. Quam ob rem qualiter 
quisque fidelis christianus tam praeclaram 
dilectionem credere et memoriter retinere, 
observare, vel operibus possit deo auxiliante 
implere, de vetere ac novo testamento, 
pro ut potuimus, pro dilectione fraterna 
inimicorum 


uCZ 
pauca capitula de scripturis sanctis excerpsimus ; quae unusquisque si non discutiendo sed 
credendo susceperit, et peccatorum suorum indulgentiam accipiet, et ad aeternae vitae beati- 


tudinem deo auxiliante perveniet. 


2. In primis consideranda est et totis viribus imitanda benigna etiam erga inimicos anti- 


quorum sanctorum caritas. 


(1) Matt. 6, 14. 


SERMO MORIN 49 
[G. MonrN, p. 221] 


QUOMODO IN SCRIPTURA VIDUAE ET 
PUPILLI VEL PAUPERES 
INTELLEGANTUR 


1. In scripturis divinis, fratres dilectissimi, 
Írequenter viduae ac pupilli vel pauperes 
cum benedictione nominantur, sicut in 
psalmis legimus : Viduam eius benedicens 
benedicam, et pauperes eius saturabo panibus ! ; 
et iterum : Orphanum el viduam suscipiet * ; 
et illud : Jste pauper clamavit, et dominus 
exaudivit eum *. Hoc totum quando auditis, 
de universa ecclesia catholica intellegite, 
et de omnibus qui [p. 222] in sancta ecclesia 
boni sunt, humiles, misericordes, iusti, mo- 
desti, casti vel sobrii. Licet etiam et de 
istis viduis pupillis atque pauperibus cura 
sit deo, et, si humiles fuerint, libenter eos 
exaudiat, tamen in scripturis divinis sub 
persona istorum tota ecclesia intellegitur. 
Omnes enim qui ita agunt, ut ad aeternam 
vitam perveniant, ipsi quasi vidua, quasi 
pauper ac velut pupillus adsidue benedi- 
cuntur. Quare autem ecclesia vidua intelle- 
gitur, nisi quia vir eius Christus quasi 
absens esse videtur ? Ille vir, inquam, de 
quo apostolus ad ecclesiam dicit : Spondi 
vos uni viro virginem castam exhibere Christo *, 
et iterum : Diligat unusquisque uxorem suam 
sicut Christus ecclesiam 5. Quare autem ecclesia 
pauper intellegitur, nisi quia humilis est, 
et non sperat in honoribus vel facultatibus 
saeculi huius, sed in domino deo solo ? De 


(1) Ps. 131, 15 ; (2) Ps. 145, 9 ; (3) Ps. 33, 7 ; 
(4) ÍI Cor. 11, 2; (5) Eph. 


; 


ipso dicitur : Beati pauperes spiritu, quoniam 
ipsorum est regnum caelorum!. Quare et 
orphanis et pupillis ecclesia significatur, 
nisi quia ipse dominus et salvator dixit : 
Nolite vobis dicere patrem habere in terra 
unus est enim pater vester caelestis?, et 
quomodo orphani et pupilli, qui non habent 
patrem de quo superbiant, humiles sunt, 
sic et in sancta ecclesia quicumque sunt 
boni, non tam ex necessitate quam ex 
voluntate sunt humiles et mansueti? Isti 
tales etiam si habeant honores vel divitias 
huius mundi, non superbe sapiunt, nec 
sperant in incerto divitiarum ; et sic de 
pauperibus, quo modo de ipsis, sollicitu- 
dinem gerunt, rerum suarum dispensatores 
magis quam possessores esse videntur, et 
de facultatibus suis etiam se ipsos rationa- 
biliter inter reliquos pauperes pascunt. 


2. Sic ergo ex nomine viduarum, pupillo- 
rum vel pauperum in illis qui boni sunt 
ecclesia intellegitur, quomodo ex nomine 
peccatorum et superborum hii qui in ecclesia 
mali sunt designantur. Cognoscant ergo 
omnes superbi, quia ab initio mundi in 
omnibus scripturis et maledicti sunt et 
maledicuntur et maledicendi sunt; omnes 
vero humiles et mansueti tam in veteri quam 
in novo testamento et benedicti sunt et 
benedicuntur et benedicendi sunt; quia 
non mentitur ille qui dixit : Deus superbis 
resistit, humilibus. autem dat [p. 223] gra- 
tiam?. Ubicumque auditis in scripturis dici 
Converíantur peccatores in  infernum?*, et 
iterum Quoniam peccatores peribunt5, et 
illud Obscurentur oculi eorum ne videant, et 


(1) Matt. 5,3 ; (2) Matt. 23, 9; (3) Iac. 4, 6; 
(4) Ps. 9, 18 ; (5) Ps. 36, 20 ; 

Dorsum illorum semper incurva!; quotiens 
talia et his similia auditis de peccatoribus 
recitari; non de omnibus, sed tantum de 
superbis et paenitentiam agere dissimulan- 
tibus intellegite, secundum illud quod in 
psalmo legitur : Tu populum humilem salvum 
facies, et oculos superborum humiliabis?, et 
illud Confundantur superbi, quia iniuste 
iniquitatem fecerunt in me ?. 

3. Nos vero, fratres, simus pauperes, id 
est, mansueti et humiles ; simus etiam in 
membris illius viduae, de qua scriptum est : 
Viduam eius benedicens benedicam *. Non sit 
auxilium nostrum nisi in uno deo ; simus et 
pauperes spiritu, de qualibus dictum est et 
pauperes eius saturabo panibus. De divitibus 
enim apostolus dicit : Divitibus huius saeculi 
praecipe non superbe sapere, neque sperare 
in incerío divitiarum suarum, sed in deo 
vivo9. Quid ergo faciant de divitiis suis? 
Sequitur, et dicit : JDivites sint in operi- 
bus suis bonis, facile tribuant, communicent, 
thesaurizent sibi fundamentum bonum in 
futurum, ut adprehendant veram vitam *. 
Quamdiu veram vitam non adprehenderint, 
pauperes sunt; cum vero adprehenderint, 
tunc erunt divites. Scire debetis, fratres 
carissimi, quod omnes qui volunt adprehen- 
dere bonam vitam, in Christo divites sunt ; 
et omnes humiles corde et in caritate gemina 
constitutos, etiam si divitias habuerint in hoc 
saeculo, inter pauperes suos numerat deus. 
Nam et beatus Abraham, Isaac et Iacob, 
Ioseph etiam et David, et multi alii sancti 
in veteri testamento divites fuerunt, et nihil 
eis divitiae nocuerunt. In novo autem testa- 
mento et Zachaeus dives fuit, et Cornelius 
centurio ; similiter dives fuit et ille alius 
centurio, de quo dominus dixit, Non inveni 
tantam fidem in Israhel?. Isti ergo quamvis 
divites fuerint, quia non in divitiis sed in deo 
vivo spem suam [p. 224] posuerunt, inter dei 
pauperes numerari, et benedici, et aeternam 
beatitudinem accipere meruerunt. Et e 
contrario multi de istis pannosis pauperibus 
ardent nimia cupiditate, et vel in eo quod 
possunt frequenter spiritu superbiae extol- 
luntur. Sicut enim illis divitibus nihil in- 
pediunt divitiae, qui de illis non praesu- 
munt; ita istos nihil iuvat paupertas, quos 
cotidie cruciat habendi cupiditas. Simus ergo 
humiles, fratres dilectissimi, ut in nobis 
impleatur illud quod scriptum est : Beati 
pauperes spiritu, quoniam ipsorum est regnum 
caelorum?. Quod ipse praestare dignetur, 
cui est honor et imperium cum Patre et 
Spiritu sancto in saecula saeculorum. Amen. 


I1: P5368, 20:7(2) P857 17,28 $/(3). Ps. 118; 
H3: (4)- Ps. 4131, 155. (5) Ps. 131, 15; (6) I 
Tim. 6, 17; (7) I Tim. 6, 18-19 ; (8) Matt. 8, 
10 ; (9) Matt. 5, 3. 

SERMO MORIN 50 
[G. MoniN, p. 224] 


DE EXPETENDA MAGIS SANITATE 
ANIMAE QUAM CORPORIS 
ET VITANDIS SORTILEGIS 


1. Nostis, fratres carissimi, omnes homines 
sanitatem corporis quaerere : sed hoc debemus 
agnoscere, quia, quamvis bona sit sanitas 
corporis, multo melior est sanitas cordis. 
Unde omnes christiani debent specialiter 
semper orare, ut illis deus sanitatem animae 
dignetur pro sua pietate concedere. Orandum 
est pro sanitate corporis, sed dupliciter et 
multipliciter pro salute animae supplican- 
dum. Nec nimium nocet, si caro infirmatur 
in mundo ; tantum est ut anima incolomis 
ascendat in caelo. Nam qui de sola corporis 
sanitate sollicitudinem gerit, animalibus et 
bestiis similis est. Quam multi sunt, quod 
peius [p. 225] est, qui, si infirmari coepe- 
rint in corpore, dolent; si autem in anima 
non solum vulnerentur, sed etiam moriantur, 
nec sentiunt omnino, nec dolent! Atque 
utinam, quando in ipso corpore infirmantur, 
ad ecclesiam currerent, et medicinam de 
Christi misericordia postularent : sed, quod 
dolendum est, sunt aliqui, qui in qualibet 
infirmitate sortilegos quaerunt, aruspices et 
divinos interrogant, praecantatores adhibent, 
fylacteria sibi diabolica et caracteres adpen- 
dunt. Et aliquotiens ligaturas ipsas a clericis 
ac religiosis accipiunt; sed illi non sunt 
religiosi vel clerici, sed adiutores diaboli. 
Videte, fratres, quia contestor vos, ut ista 
mala, etiam si a clericis offerantur, non ad- 
quiescatis accipere : quia non est in illis 
remedium Christi, sed venenum diaboli, unde 
nec corpus sanatur, et infelix anima infideli- 
tatis gladio iugulatur. Etiam si vobis dicatur, 
quod res sanctas et lectiones divinas filac- 
teria ipsa contineant, nemo credat, nemo de 
illis sanitatem sibi venturam esse confidat : 
quia etiam si per ipsas ligaturas aliqui sani- 
tatem receperint, diaboli hoc calliditas facit ; 
qui ideo aliquotiens de carne infirmitatem 
tollit, quia iam animam iugulavit. Diabolus 
enim non tantum carnem, quantum animam 
optat occidere : et ideo ad probandum nos 
permittitur aliqua infirmitate percutere car- 
nem nostram, ut, dum illi postea consenti- 
mus ad praecantatores vel ad filacteria, 
occidat animam nostram. Et ideo interdum 
filacteria ipsa valere et prodesse aliquotiens 
videntur : quia, ubi diabolus per consensum 
percusserit animam, desinit persequi carnem. 
Qui enim filacteria facit, et qui rogant ut 
fiant, et quicumque consentiunt, toti pagani 

efficiuntur; et, nisi dignam egerint paeni- 
tentiam, non possunt evadere poenam. Vos 
vero, fratres, sanitatem de Christo requirite, 
qui est vera lux ; ad ecclesiam recurrite, oleo 
vos benedicto perungite, eucharistiam Christi 
accipite. Haec si facitis, non solum corporis, 
sed etiam animae sanitatem recipietis. 


2. Consideremus, dilectissimi, perspicaci 
animo, et diligenti investigatione actus nos- 
tros perscrutemur, ne forte latenter nobis 
malignus irrepat spiritus, ne nos specie boni- 
tatis decipiat, si aperte decipere non possit. 
Mille enim nocen-[p. 226]-di artes habet, et 
his omnibus ad deceptionem humani generis 
abutitur. Non enim ignoramus, ait apostolus, 
versulias eius!. Kos enim filacterarios in 
Phariseis ipse arguit Christus, dicens : Dila- 
tant enim filacteria sua, et magnificant fim- 
brias ?. Melius est in corde verba dei retinere, 
quam scripta in collo suspendere. De istis 
enim, qui obligationes portant, dicitur 
Declinantes autem in obligationes adducet 
dominus cum operantibus iniquitatem ?. De 
illis autem scriptum est : Beati mundo corde, 
quoniam ipsi deum videbunt *. Aeterna enim 
beatitudo est, et beata aeternitas, Christum 
deum cum sanctis suis in gloria perpetua 
visione videre, et incessabili voce laudare ; 
ut impleatur illud in nobis : Videbitur deus 
deorum in Sion ? ; et iterum : Beati qui habitant 
in domo (ua domine, in saecula saeculorum 
laudabunt te 9. 


3. Ante omnia, fratres, stateras dolosas et 
mensuras duplices, per quas fraudem vicinis 
aut proximis vestris faciatis, non adquiescatis 
habere, quia scriptum est : In qua mensura 
mensi fueritis, remetietur vobis *. Et quotiens 
causas auditis, iustum iudicium iudicate, et 
munera super innocentem nolite accipere ; 
ne, dum lucra corporalia adquiritis, praemia 
aeterna perdatis. In ecclesia stantes nolite 
vos invicem otiosis fabulis occupare : sunt 
enim, quod peius est, aliqui viri, et praecipue 
mulieres, qui tantum in ecclesia verbosantur, 
ut verbum dei nec ipsi audiant, nec alios 
audire permittant. Qui tales sunt, et pro se 
et pro aliis reddituri sunt rationem in die 
iudicii. Filios, quos in baptismo suscipitis, 
scitote vos pro ipsis fideiussores apud deum 
extitisse : et ideo semper eos castigare et 
corripere debetis; ut, quod ad iustitiam et 
castitatem, sobrietatem "vel ad misericor- 
diam pertinet, observare contendant. Nec 
solum eos verbis, sed etiam exemplis ad 
bona opera provocate : ut cum vos in id 
quod iustum et deo placitum est imitantur, 


(DII Cor?2,115:(2) Matt//23,55/ (8) Ps: 
124, 5 ; (4) Matt. 5, 8; (5) Ps. 83, 8 ; (6) Ps. 
83:5: (QOIMAaLtV 2. 

pervenire vobiscum ad aeterna praemia 
mereantur. 


4. Iterum atque iterum, fratres dilectis- 
simi, rogo, et paterna pietate commoneo, et 
totis viribus supplico, ut qui in vobis boni 
sunt, semper in bonis operibus fidelem ac 
felicem [p. 227] perseverantiam teneant quia 
scriptum est : Qui perseveraverit usque in 
finem, hic salvus erit; qui vero mala opera 
se exercere cognoscunt, sine mora se corri- 
gant et emendent ; ut cum dies iudicii vene- 
rit, et perseverantes in bono, et correcti a 
malo, simul ad praemia aeterna perveniant : 
adiuvante ipso, qui cum Patre et Spiritu 
sancto vivit et regnat in saecula saeculorum. 
Amen. 


SERMO MORIN 51 


[G. MoniN, p. 227] 


DE HIS QUI FILIOS PEH ALIQUAS 
SACHILEGAS SUPEHRHSTITIONES 
HABERE VOLUNT 


1. Solent, fratres carissimi, aliqui viri vel 
aliquae mulieres, cum se viderint in coniugiis 
positos filios non habere, nimium contristan- 
tur et, quod peius est, aliquotiens ita prae- 
veniuntur, ut non de deo sed de nescio qui- 
bus sacrilegis medicamentis vel arborum su- 
cos filios se habere confidant. Quam rem 
quicumque forte aliquo amico diaboli cir- 
cumventus admisit, cum grandi conpunctione 
paenitentiam agat; qui vero auxiliante do- 
mino non admisit, videat ne aliquando com- 
mittat. Et non solum ipse non faciat, sed 
quantum potest etiam alios salubri consilio 
facere non permittat ; ut de fideles christia- 
nos, si eis deus filios dare noluerit, nullum 
exinde laborem animi patiantur : quia et 
quando donat deus filios, gratiae sunt agen- 
dae; et quando non donat, nihilominus illi 
sunt gratiae referendae. Ipse enim melius 
novit quid nobis expedit. 


[p. 228] 


2. Multi enim malo suo filios habuerunt, 
et multi suo bono non habuerunt. Quamvis 
non hoc omnes faciant, plures tamen sunt, 
qui, dum suis filiis in terra nimium thesauri- 
zant, suas animas aeterna  mendicitate 
condemnant ; et dum de rapinis ac fraudibus 
divites filios volunt in hoc mundo relinquere, 
non solum elymosinas dissimulant erogare, 


(1) Matt. 10, 22. 

sed etiam res alienas conantur invadere. Et 
timendum est, ne dum eorum filii de illorum 
divitiis in saeculo luxoriantur, illi aeterno 
supplicio consumantur. Quod ita factum 
etiam in illo divite purpurato, qui fratres 
suos divites reliquerat, evangelii textus elo- 
quitur. Nam qui in saeculo dives fuerat, et 
fratribus suis omnem substantiam detulerat, 
in inferno guttam refrigerii ardens quaere- 
bat, et inpetrare non poterat. Illi vero qui 
filios non habent, aut omnes, aut prope 
omnes, dum non habent quibus terrenam 
substantiam derelinquant, redemere animas 
suas elimosinarum largitate non cessant ; et 
securi de hoc mundo ad aeternam beatitudi- 
nem transeuntes, ab auditu malo liberati 
audire merebuntur : Venite benedicti percipite 
regnum, quia esurivi, et dedistis mihi mandu- 
care !. 


3. Nemo ergo de sterelitate filiorum con- 
tristetur aut doleat, cum viderit tantos cleri- 
cos, iunctos monachos aut sanctimoniales, 
,Sine carnalibus filiis usque ad vitae suae 
terminum in dei servitio permanere. Qui 
magis ideo maiorem coronam et ampliorem 
gloriam consequentur, quia carnaliter stereles 
esse voluerunt, implentes illud quod Christus 
per apostolum clamat : Superest, et qui habent 
uxores, sint tamquam non habentes ?. Tempus, 
inquid, breve est, volo vos sine sollicitudine 
esse ?. Et ideo qui sterelitatem habent cor- 
porum, fecunditatem custodiant animarum ; 
et qui filios carnales habere non possunt, 
spiritales generare contendant. Omnia opera 
bona filii nostri sunt : qui cotidie opera bona 
faciunt, spiritales filios (habere) non desi- 
nunt. Isti sunt filii nostri, qui non solum non 
moriuntur, sed etiam nec parentes suos in 
aeternum mori permittunt. Nam isti carnales 
filii, ubi ad aetatem maiorem pervenerint, 
difficile est ut non plures ex ipsis parentum 
suorum mortem desiderent. Nec hoc ideo 
diximus, quod omnes filios malos esse creda- 
mus, aut hoc persuadere videamur, ut aliquis 
in coniugio positus filios habere non velit ; 
sed, sicut iam supra suggessimus, si vellit 
dare deus, sive non velit, ipsi sunt gratiae 
agendae, qui melius novit quid nobis oporteat. 


[p. 229] 


4. Et ideo, cui deus filios dare noluerit, 
non eos de aliquis erbis vel diabolicis charac- 
teribus aut sacrilegis ligaturis habere conen- 
tur. Unde ante omnia et decet et expedit 
christianis ne contra dispensationem Christi 
erudeli et impio ausu pugnare videantur. 
Sicut enim mulieres, quas deus vult plures 


(1) Matt. 25, 34-35; (2) I Cor. 7, 29; (3) I 
Cor. 7, 32; 

habere filios, nullas potationes debent acci- 
pere, (per) quas conceptum habere non pos- 
sint, ita et illae, quas deus stereles voluit 
permanere, de solo deo hoc debent desiderare 
vel petere ; ita tamen ut hoc divinae dispen- 
sationi committant, et hoc semper in oratio- 
nibus dicant, ut, quomodo illis oportet, sic 
deus adnuere pro sua pietate dignetur. Illae 
enim mulieres, quas deus vult esse fecundas, 
quantoscumque conceperint, aut ipsae nu- 
triant, aut nutriendos aliis tradant : quia 
quantoscumque aut iam conceptos aut iam 
natos occiderint, tantorum  homicidiorum 
reatu ante tribunal aeterni iudicis tenebun- 
tur. Et quia aliquae mulieres, dum per sacri- 
legas potiones filios suos in seipsis occidere 
conantur, etiam ipsae pariter moriuntur, 
efficiuntur trium criminum reae : homicidae 
suae, Christi adulterae, necdum nati filii 
parricidae. Unde et illae male faciunt, si eos 
quibuscumque sacrilegis medicamentis ha- 
bere voluerint ; et illae gravius peccant, quae 
aut iam conceptos aut iam natos occidunt, 
vel certe unde non concipiant potiones sacri- 
legas accipiendo damnant in se naturam, 
quam deus voluit esse fecundam. Quantos- 
cumque filios parere potuerant, tanta homi- 
cidia fecisse non dubitent. 


5. Et ideo consideremus quod apostolus 
ait : Quid oremus, sicut oportet, nescimus !. 
Semper nos dei iudicio et divinae misericor- 
diae committamus, nec contra voluntatem 
illius contendamus habere quod ille (non) 
vult tribuere; (ne), dum terrena filiorum 
solacia quaerimus, praemia aeterna perda- 
mus. Magis ergo iugiter in oratione dominica 
toto corde dicamus : Fiat voluntas tua sicut 
in caelo et in terra?. Si enim spem nostram 
in dispensationem dei voluerimus fideliter 
ponere, et in hoc saeculo eum poterimus ha- 
bere propitium, et in futuro in conspectu eius 
cum bona conscientia fiducialiter veniemus. 
Quod ipse praestare dignetur, cui est honor 
et gloria in saecula saeculorum. Amen. 

[G. Moniw, p. 230] 


DE MARTYRIBUS ET DE LUNAE 
DEFECTU ET DE AVOHRSIBUS VEL 
FILACTERIIS 


1. Sicut frequenter ammonui, fratres caris- 
simi, iterum suggero, ut nemo ex vobis credat 
temporibus nostris martyres esse non posse. 


(1) Rom. 8, 26 ; (2) Matt. 6, 10. 

Martyr graecus sermo est, et latine dicitur 
testis. Sicut enim iam saepe diximus, qui- 
cumque testimonium pro iustitia dederit 
Christo, sine dubio martyr erit; et qui- 
cumque defensoribus luxuriae et persecuto- 
ribus castitatis pro dei amore restiterit, 
martyrii coronam accipiet. Sunt ergo et nos- 
tris temporibus martyres : nam et qui male 
agentes cum iustitia et caritate castigat, qui 
ammonet non facile iurandum, non periu- 
randum, non detrahendum, non maledicen- 
dum, qui pro istis rebus quae deo placent 
testimonium perhibet, Christi martyr erit. 
Et ille qui castigat, ut non observentur augu- 
ria, filacteria non adpendantur, nec praecan- 
tatores vel aruspices requirantur, dum con- 
tra istas temptationes diaboli loquitur, pro 
Christo testimonium dare cognoscitur. 


2. Et in hoc, fratres carissimi, adversarii 
nec parva temptatio est, quando stulti 
homines dies et calendas, solem et lunam 
colenda esse arbitrantur. Nam in tantum, 
quod peius est, verum est quod ammonemus, 
ut non solum in aliis locis, sed etiam in hac 
ipsa civitate dicantur adhuc esse aliquae 
mulieres infelices, quae in honore Iovis quinta 
feria nec telam [p. 231] nec fusum facere 
vellent. In istis talibus baptismum violatur, 
et sacramenta Christi patiuntur iniuriam. 


3. Et illud quale est, quando stulti 
homines quasi lunae laboranti putant se 
debere succurrere, qui eius ignitum globum 
naturali aeris ratione certis temporibus ob- 
ductum aut vicino solis occidui ardore 
suffusum, quasi aliquem contra caelum car- 
minum credunt esse conflictum, quem buci- 
nae sonitu vel ridiculo concussis tintinabulis 
putant se superare posse tinnitu, aestimantes 
quod eam sibi vana paganorum persuasione 
sacrilegis clamoribus propitiam faciant; et 
cum illa homini rationabili exhibeat deo 
ordinante servitium, homo illi ad iniuriam 
dei stultum reddit obsequium? fRefugiat, 
quaesumus, ac detestetur quisque ille sa- 
piens ac fidelis errores, immo furores, ista 
erubescenda ludibria. Si huius luminaris 
elementum inferior te, cur metuis ne eam 
offendas silentio tuo? Si praestantior te est, 
cur putas quod indigeat auxilio tuo? 


4. Nonne, carissimi, aperte diabolus exer- 
cet deceptiones suas, quando aliquibus 
mulieribus persuadet, ut postquam duos aut 
tres filios genuerint, reliquos aut iam natos 
occidant, aut poculum avorsionis accipiant : 
timentes ne forte, si plures filios habuerint, 
divites esse non possent? Et haec facientes 
quid aliud credunt, nisi quod illos, quos deus 
iusserit nasci, pascere aut gubernare non 
possit? Et forsitan illos occidunt, qui aut 
deum melius servire aut ipsis parentibus 

perfecto amore potuerant oboedire. Pro qua 
re sacrilego aut parricidali ritu venenatas 
potiones accipiunt, ut inperfectam filiorum 
vitam inmatura morte per viscera materna 
transmittant, et per quoddam remedium 
cum quodam potu crudele bibant poculum 
orbitatis. Lugenda persuasio! alienum a se 
putant illud quod per earum haustum transit 
venenum ; et nesciunt quia hoc genere, dum 
conceptum in visceribus excipiunt morte, 
in sterelitate concipiunt. Quod si adhuc 
infantolus qui possit occidi intra sinum ma- 
terni corporis non invenitur, non minus est 
quod ipsa intra hominem natura damnatur. 
Quid, infelix mater, immo non geniti filii iam 
noverca, quid medicamenta in perpetuum 
nocitura de foris requiris? Tecum, si velis, 
intra habes salubriora remedia. [p. 232] Vis 
iam non habere filium? Helegiosum cum viro 
conscribe pactum de virtute pudicitiae 
finem partus accipiat. Fidelissimae feminae 
sterelitas sola sit castitas. 


5. Illud quoque, carissimi, sicut iam su- 
perius diximus, funestum est occulti per- 
sequutoris ingenium, quando aliquarum mu- 
lierum filii diversis temptationibus aut 
infirmitatibus fatigantur, lugentes et adto- 
nitae currunt matres; et quod peius est, 
non de ecclesiae medicina, non de auctore 
salutis exposcunt atque eucharistia Christi 
et, cum sicut scriptum est, oleo. benedicto a 
presbyteris deberent perunguere, et omnem 
spem suam in deo ponere. Econtrario faciunt, 
et dum salutem requirunt corporum, mortem 
inveniunt animarum. Et atque utinam ip- 
sam sanitatem vel de simplici medicorum 
arte conquirerent. Sed dicunt sibi : Illum 
ariolum vel divinum, illum sortilegum, illam 
erbariam consulamus ; vestimentum infirmi 
sacrificemus, cingulum qui inspici vel men- 
surari debeat ; offeramus aliquos caracteres, 
aliquas praecantationes adpendamus ad col- 
lum. Inter haec una diaboli persuasio est : 
aut per avorsum occidere crudeliter filios, 
aut per caracteres sanare crudelius. 


6. Interdum solent aliquae mulieres, quasi 
sapientes et christianae, aegrotantibus filiis 
suis, aut nutricibus aut aliis mulieribus, per 
quas diabolus ista suggerit, respondere et 
dicere : Non me ego misceo in istis talibus 
rebus, quia legitur in ecclesia : Non potestis 
calicem domini bibere, et calicem daemonio- 
rum; non potestis mensae domini participes 
esse, el mensae daemoniorum *. Et cum haec 
quasi excusans se dixerit : Ite, et facite vos 
quomodo scitis; expensa vobis de cellario 
non negatur. Quasi vero per haec verba pos- 
sit tam detestabile crimine innoxia deteneri. 


(1) I Cor. 10, 20-21 ; 

Sed non ita est : nam non solum mater, si 
permiserit, sed etiam alii, quicumque consen- 
serint, sacrilegii crimen incurrent. Sic enim 
apostolus ait : Non solum qui faciunt, sed 
eliam qui [p. 233] consentiunt facientibus !. 
Haec enim tam viri quam feminae, si diligen- 
ter vultis adtendere, et omnes insidias dia- 
boli fideliter contenditis evitare vel fugere, 
ad aeternam beatitudinem cum secura con- 
sciencia poteritis pervenire : praestante do- 
mino nostro Iesu Christo. 


SERMO MORIN 53 


[G. MonrtN, p. 233] 


AMMONITIO UT FANA 
DESTRUANTUR 


1. Gratum nobis est, fratres dilectissimi, 
et maximas deo gratias agimus, quia vos ad 
ecclesiam fideliter venire videmus : quia et 
re vera hoc decet et expedit christianis, ut 
(ad) matrem suam ecclesiam quasi boni filii 
cum summo desiderio et vera pietate concur- 
rant. Et licet hinc gaudeamus, fratres caris- 
simi, quia vos ad ecclesiam videmus fideliter 
currere, contristamur tamen et dolemus, 
quia aliquos ex vobis: cognoscimus ad anti- 
quam idolorum culturam frequentius am- 
bulare, quomodo pagani sine deo et sine 
baptismi gratia faciunt. Audivimus aliquos 
ex vobis ad arbores vota reddere, ad fontes 
orare, auguria diabolica observare : de qua re 
tantus dolor est in animis nostris, ut nullam 
possimus consolationem recipere. Sunt enim, 
quod peius est, infelices et miseri, qui paga- 
norum fana non solum destruere nolunt, sed 
etiam quae destructa fuerant aedificare nec 
metuunt nec erubescunt. Et si aliquis deum 
cogitans aut arbores fanaticos incendere aut 
aras diabolicas voluerit dissipare atque de- 
struere, irascuntur et insaniunt, et furore ni- 
mio succenduntur; ita ut etiam illos, qui 
pro dei amore sacrilega idola conantur ever- 
tere, aut caedere praesumant, aut forsitan de 
[p. 234] illorum morte cogitare non dubitent. 
Quid faciunt infelices et miseri? Lucem dese- 
runt, et ad tenebras currunt : contemnunt 
deum, amplectuntur diabolum : vitam dese- 
runt, mortem sequuntur : Christum repudiant 
et ad sacrilegia vadunt. Ut quid miseri ad 
ecclesiam venerunt? ut quid sacramentum 
baptismi acceperunt, si postea ad idolorum 
sacrilegia redituri erant? Impletur enim in 
illis illud quod scriptum est : Canis reversus 


(1) Rom. 1, 32. 


P. L. S. Vol. IV. 


SERMO MORIN 53 


318 


ad vomitum suum, et porcus ad volutabrum 
suum !. Non timent illud quod dixit dominus 
per prophetam : Sacrificans idolis eradicabi- 
tur, nisi domino soli *; et in psalmis : Omnes 
dii gentium daemonia, dominus vero caelos 
fecit *; et iterum : Confundantur omnes qui 
adorant sculptilia, qui gloriantur in simulacris 
suis *. 

2. Vos ergo, fratres, quicumque estis, qui 
tantum malum Christo propitio non fecistis, 
videte ne aliquando faciatis, videte ne vos 
cireumveniant homines perditi atque per- 
versi, ut post Christi sacramenta ad diaboli 
venena redeatis ; sed magis castigate quos- 
cumque tales cognoscitis, admonete durius 
increpate severius. Et si non corriguntur, si 
potestis, caedite illos ; si nec sic emendantur, 
et capillos illis incidite. Et si adhuc perse- 
verant, vinculis ferreis adligate : ut quos non 
tenet Christi gratia, teneat vel catena. Fa- 
num ergo reparare nolite permittere ; immo 
magis, ubicumque fuerit, destruere et dissi- 
pare contendite. Arbores etiam sacrilegas 
usque ad radicem incidite, aras diaboli com- 
minuite. Et hoc scitote, fratres carissimi, 
quia omnis homo, quando baptizatur, de 
grege diaboli et ab exercitu illius separatur. 
Quod si postea ad ista quae supra diximus 
sacrilegia celebranda redierit, statim (a) 
Christo deseritur, et iterum a diabolo occupa- 
tur. Levius illi fuerat ad Christum non venire, 
quam postea Christum deserere, secundum 
quod de talibus dicit Petrus apostolus : 
Melius, inquid, illis fuerat non cognoscere 
viam iustitiae, quam post cognitionem retror- 
sum converti 5. 


3. Nos, fratres, quod vobis expedit dici- 
mus : quicumque observare noluerit, aeterna 
illum poena sine ullo remedio cruciabit. 
Delectat modo aliquos inebriari, adulteria 
committere, innocentes opprimere ; sed pos- 
tea in aeterna flamma non delectabit ardere. 
Videte, fratres, custodite quae dicimus : 
non dicat aliquis, se non fuisse ammonitum. 
Ecce [p. 235] clamamus, ecce contestamur, 
ecce praedicamus : nolite contemnere praeco- 
nem, si vultis evadere iudicem. Sed credimus 
de dei misericordia, quod et vobis, qui 
fideles estis, daturus est in opere bono per- 
severantiam, et eis, qui aliqua sacrilegia 
commiserunt, inspirare dignabitur, ut festi- 
nent agere paenitentiam ; ut perseverantes 
in bono, et correcti a malo, pariter mereantur 
ad aeternam beatitudinem pervenire : prae- 
stante domino nostro Iesu Christo, qui vivit 
et regnat in saecula saeculorum. 


(1) II Petr. 2, 22 ; (2) Ex. 22, 20 ; (3) Ps. 
95, 5 ; (4) Ps. 96, 7 ; (5) II Petr. 2, 21. 

[G. MoniN, p. 241] 


SERMO CASTIGATORIUS CONTRA EOS 
QUI IN FESTIVITATIBUS PER EBRIE- 
TATEM MULTA INHONESTA COMMIT- 
TUNT, ET IN AUDIENDIS CAUSIS MU- 
NERA SUPER INNOCENTES ACCIPIUNT 


1. Magnum mihi gaudium est, fratres 
dilectissimi, et deo gratias ago, quia in 
sanctis festivitatibus pia devotione ad eccle- 
siam convenitis ; sed licet de vestra devotione 
deo propitio gaudeamus, plures tamen sunt, 
de quorum perditione nimium contristamur. 
Illos dico, qui venientes ad ecclesiam magis 
litigare cupiunt, quam orare; et quando 
deberent in ecclesia lectiones divinas adtentis 
auribus tota pietate suscipere, tunc foris 
causas dicere, et diversis se student calumniis 
inpugnare. Aliquotiens etiam, quod peius 
est, aliqui nimia iracundia succenduntur 
amarissime rixantur, et turpiter sibi convicia 
et crimina iaculantur ; nonnumquam etiam 
pugnis et calcibus invicem conliduntur. Et 
melius fuerat talibus ad ecclesiam non 
venire, quam de tantis malis divinam contra 
se iracundiam provocare : isti enim, etsi 
cum minore peccato ad ecclesiam veniant, 
cum multis criminibus de ecclesia revertuntur. 
Unde, licet de vestra devotione laetetur 
animus meus, tamen rogo vos, quicumque 
honesti estis et sobrii, qui iustitiam tenetis, 
castitatem diligitis, et misericordiam custo- 
ditis, ut detis mihi veniam, et patienter 
accipiatis, quia mihi necesse est istos negle- 
gentes et tepidos castigare, qui ideo [p. 242] 
ad festivitatem veniunt, ut se otiosis fabulis 
occupent, non ut divinas lectiones in ecclesia 
fideli corde suscipiant. 


2. Sunt et alii, qui pro hoc solo desiderant 
ad natalicia martyrum convenire, ut ine- 
briando, ballando, verba turpia decantando, 
choros ducendo et diabolico more saltando, 
et se subvertant, et alios perdant; et qui 
deberent exercere opus Christi, ministerium 
conantur implere diaboli. Istos tales non 
amor dei sed amor luxuriae ad festivitatem 
consuevit adducere : quia se non ad exem- 
plum bonorum operum, non ad fidei medica- 
mentum, sed ad venenum vel ad laqueum 
"diaboli praeparare contendunt; et dum 
istos tales aliqui aut exspectare volunt aut 
imitari, animas suas in perpetua poena 
condemnant. 


3. Sunt et alii, qui in natale sanctorum 
aut in qualibet alia festivitate causas aut 

dicere aut audire volunt; et, quod peius 
est, non pro vera caritate, sed pro avaritia 
vel cupiditate. Debent quidem causae dici, 
et cum iustitia deliberari, sed aliis diebus 
et alio tempore, non in sanctorum sollemni- 
tate, quando omnes homines magis debent 
deo vacare et orationi insistere, quam se 
diversis litibus inpugnare. Sunt nonnulli, qui 
munuscula et exenia accipiunt, et causas 
iustas depravare contendunt, sicut propheta 
dicit : Ponentes lucem tenebras, et tenebras 
lucem ; dicentes amarum esse quod dulce est, 
et dulce quod amarum ?!. Audiunt ergo causas, 
et iniuste iudicant : accipiunt terrena munera, 
et perdunt praemia sempiterna : lucrantur 
pecuniam, et perdunt vitam aeternam. O 
miser, quicumque hoc fecisti, aut facis, aut 
facere conaris, adtendis quid acquiris, et 
non adtendis quid perdis : acquiris aurum, 
et offendis deum impletur arca tua, et 
frangitur conscientia tua. Post paucos autem 
dies aut annos exit anima tua de corpore 
suo; aurum remanet in arca, et infelix 
anima descendit in gehennam. Quod si iuste 
iudicasses, si avaritiae vel luxuriae servire 
infeliciter noluisses, anima tua plena deo 
levaretur ad regnum, et arca sine auro 
remaneret in mundo. Et ideo, fratres, rogo 
vos, et per illum cuius pretioso sanguine 
redempti estis adiuro, ut totis viribus in 
omni causa iustitiam teneatis, et de animae 
vestrae salute adtentius cogitetis. 


4. Quando ad ecclesiam convenitis, nolite 
vos talibus rebus [p. 243] occupare, unde 
magis peccata possitis adquirere. Nolite 
vos occupare ad litigandum, sed potius ad 
orandum ; ut non rixando deum offendere, 
sed supplicando gratiam illius possitis adqui- 
rere. Nolite ad mensuram sine mensura 
bibere : nolite in nominibus bibendo nomina 
vestra delere de caelo. Sunt multi, quod 
peius est, qui non solum se ipsos inebriant, 
sed etiam alios adiurant, ut amplius quam 
expedit bibant ; et, quod gravius est, etiam 
aliqui clerici hoc faciunt. O infelix, non 
tibi sufficit, quod tu ipse peris adhuc 
insuper et alios perdis. Non tibi sufficit, 
quod in cloaca ebrietatis conruis : adhuc 
et alios tecum trahis. Non sufficit misero 
ebrioso, in volutabro ebrietatis seipsum 
inmergere, nisi et alios secum conetur invol- 
vere. Nolite, fratres, nolite malum hoc 
facere. Audite apostolum dicentem : Neque 
ebriosi regnum dei possidebunt ?; et iterum : 
Nolite inebriari vino, in quo est luxuria ?. 
Quotienscumque ad ecclesiam vel ad sollem- 
nitates martyrum  convenitis, quod per 
gulam vel ebrietatem solebatis perdere, per 


(1) Is. 5, 20; (2) I Cor. 6, 10; (3) Eph. 5,18; 

elymosinam in caelo reponite. Quando ad 
festivitatem vel ad missas venitis, in ecclesia 
stantes lectiones divinas cum gaudio fideliter 
audite ; et quod auditis memoria retinete, 
et cum dei adiutorio inplere contendite. 
, Nolite vos in ecclesia otiosis fabulis occupare, 
nolite invicem verbosari : sunt enim plurimi, 
et praecipue aliquae mulieres, quae ita in 
ecclesia garriunt, ita verbosantur, ut lec- 
tiones divinas nec ipsae audiant, nec alios 
audire permittant. Quae tales sunt, et pro 
se et pro aliis malam rationem domino 
redditurae sunt. Ante omnia causas in 
festivitatibus nolite dicere aut audire. Et 
quotiens alio tempore causae dicuntur, sicut 
iam diximus, adtendat unusquisque, ne 
munera accipiendo alterius iustam causam 
malam faciat poenam suam. Nam qui 
iniuste iudicaverit, accipiet pecuniae lucrum, 
et incurret animae detrimentum : innocens 
ad causam audiendam venit, sed reus 
abscessit. Non se circumveniat, qui talis 
est; in illo inpletur quod scriptum est : 
In quo iudicio iudicaveritis, iudicabitur de 
vobis !. 

5. Forsitan, quando ista praedicamus, 
aliqui contra nos [p. 244] irascuntur, et 
dicunt : Ipsi, qui hoc praedicant, inplere 
dissimulant ; ipsi sacerdotes et presbyteri 
vel diaconi talia plurima conmittunt. Et 
quidem, fratres, aliquotiens verum est 
sunt, quod peius est, etiam et clerici, qui se 
inebriare solent, et causas iustas subvertere, 
et in festivitatibus causas dicere, et litigare, 
et negotia exercere non erubescunt. Sed 
numquid toti condemnandi sunt, quia aliqui 
mali inveniuntur ? Nos enim non solum 
saecularibus et laicis, sed etiam clericis et 
nobis ipsis clamamus ; nos ipsos arguimus, 
ut, si usque modo fecimus, vel nunc emende- 
mus, et iam numquam de reliquo faciamus, 
et sic agamus paenitentiam de praeteritis, 
ut semper simus solliciti de futuris. Nam 
quando mihi dicis, quia quod praedico ego 
inplere nolo, accusas quidem me, sed non 
excusas te. Ego enim, etsi non facio, tamen 
vel ammoneo : nolo in diem iudicii duplicati 
criminis reus esse. Ad mensam cordis vestri 
offero legem divinam, quasi domini mei 
pecuniam Christus, cum venerit, ipse 
exacturus erit usuram. Nam de neglegentibus 
sacerdotibus, qualis ego sum, ipse dominus 
ad populum loquens dixit : Quae dicunt vobis, 
facite; quae autem faciunt, facere nolite 
dicunt enim, et non faciunt?. Ego enim, etsi 
quod bonum est ipse non facio, in aures 
tamen vestras praecepta domini salvatoris 
insinuo. Sed potens est. deus orantibus 


(1) Matt. 7, 2; (2) Matt. 23, 3. 

nobis, qui et vobis tribuat libenter audire 
quod dicimus, et nobis concedat vobiscum 
inplere posse quod praedicamus : qui cum 
Patre et Spiritu sancto vivit et regnat in 
saecula saeculorum. Amen. 


SERMO MORIN 55 A 


[G. Moni, p. 244] 


INCIPIT CASTIGATIO SANCTI AGUS- 
TINI IN FESTIVITATIBUS SANCTORUM 
AD IUDICES CORRIGENDOS. 


1. Magnum mihi est gaudium, fratres 
carissimi, et deo gratias ago, quia in sanctis 
festivitatibus pia devotione ad ecclesiam 
[p. 245] convenitis sed licet de vestra 
sollicitudine gaudeamus, plures tamen sunt, 
de quorum perditione nimium contristamur. 
Illos dico, qui venientes ad ecclesiam magis 
litigare et bacchari, irasci atque causari 
cupiunt, quam orare; et quando deberent 
in ecclesia lectiones divinas adtentis auribus 
tota devotione et pietate auscultare... Aliquo- 
tiens etiam, quod peius est, et aliqui nimia 
iracundia succenduntur, et turpiter sibi 
convicia et crimina iaculantur. Melius fuerat 
talibus, si nati non fuissent, quam de tantis 
malis divinam contra se iracundiam provo- 
carent. Isti enim, et si cum minore peccato 
ad ecclesiam conveniunt, cum multis crimi- 
nibus de ecclesia revertuntur. Unde licet 
de vestra devotione laetetur animus meus, 
tamen rogo vos, quicumque deum timetis, 
quicumque gehennam aeternam evadere desi- 
deratis et sobrii estis, qui iustitiam tenetis, 
castitatem diligitis, misericordiam  custo- 
ditis, ut detis mihi veniam, et patienter 
accipiatis : quia mihi necesse est istos negle- 
gentes et tepidos ammonere, ut blande 
aptent qualiter diabolus in eis habitet, et 
ut se subvertant et disperdant hortatur; 
quos iam secum, quod peius est, diabolus 
in multa crimina alligatos ducit ad gehennam. 
Venerant infelices ut exercerent opus Christi, 
et ministerium conantur implere diaboli. 
Istos tales non amor Christi, sed amor 
luxuriae ad festivitatem consuevit adducere : 
isti tales non pro se vota reddere venerunt, 
sed iniuriam deo et sanctis facere delibera- 
runt. Nesciunt miseri, quia poena perpetua 
eos expectat. Et ideo rogo vos per maiestatem 
domini nostri, ut doleatis mecum, ut se 
emendent et non pereant. 


2. Sunt et aliqui iudices vel potentes, 
qui in natale sanctorum aut in qualibet alia 

festivitate causas dicere aut audire cupiunt : 
et quod peius est, non pro vera iustitia aut 
caritate, sed pro avaritia et cupiditate. 
Debent quidem causae dici, sed cum iustitia 
deliberari : sed aliis diebus et alio tempore, 
non in sanctorum sollempnitate, quando 
omnes homines convenit deo vacare, et 
orationi insistere. Sunt aliqui iudices, qui 
munuscula accipiunt, ut iustitiam perdant 
aut vendant : non intellegentes, quia per ista 
exenia portantur ad inferos. Gaudendo 
accipiunt aliena, ut animas suas perdant. 
Non intellegunt vocem diaboli : Sporto illos, 
hoc est, [p. 246] sportulo. Melius est cum 
iustitia sine sportulo accipere vitam aeternam 
quam cum iniquo ingenio suscipere poenam 
sempiternam ; quia re vera clamat sanctus 
apostolus, esse mortem stipendia peccati. 
Piissime, quicumque haec facis, rogo : 
emenda, antequam veniat qui rapiat, et non 
erit qui eripiat. Accipiunt terrena munera, et 
perdunt praemia sempiterna. Omnis ergo 
quicumque haec fecisti, aut facis, aut facere 
conaris, adtendis quid adquiris, et non 
adtendis quid perdis : aurum consideras 
pulchrum, et infernum non metuis foedum 
et foetidum ardentem : aurum tibi facis 
patronum, et deum maiestatis facis iratum : 
impletur arca tua, et frangitur conscientia 
tua. Post paucos annos aut dies exiet anima 
tua de corpore suo : aurum remaneat in 
arca tua, et infelix anima descendat ad 
poenam sempiternam. Quod si iuste iudi- 
casses, et avaritiae vel luxoriae servire 
infeliciter noluisses, anima tua sancta et 
casta levaretur ad regnum, et arca sine auro 
remaneret in mundo. 


3. Et ideo rogo vos, et per illum cuius 
pretioso sanguine redempti estis adiuro, ut 
vobis succurratis, dum potestis; ut vos 
liberetis de retia diaboli, dum  vivitis ; 
dum tempus habetis, ut de animae vestrae 
salute adtentius cogitetis, et transmittatis 
per elimosinas, quod in aeternum possideatis. 
Mihi enim requirendi eritis, et mecum stant 
testes omnes sancti et sanctae ecclesiae, 
haec vobis clamasse. Nolite ergo vos occupare 
ad litigandum, nolite vos inebriare, nolite 
in nominibus bibendo nomina vestra de 
caelo delere. Sunt multi, quod peius est, qui 
non solum seipsos inebriant, sed etiam alios 
adiurant, ut amplius quam expedit bibant : 
et quod peius est, aliqui clerici hoc faciunt. 
O infelix, non tibi sufficit quod ipse peris : 
: adhuc insuper et alios perdis ? Nolite habere 
concubinas, nolite adulterare, nolite forni- 
cari : quia ebriosi et adulteri regnum dei non 
possidebunt !. Audite ergo, fratres carissimi, 


(1) I Cor. 6, 10 ; 

verbum maiestatis domini, qui nos iussit 
ista metuere, et mandata sancta sua custo- 
dire, ut vivamus per Christum Iesum domi- 
num nostrum in sempiternum. Ipse enim 
neminem perdere vult; ideo haec per 
sanctam suam scripturam clamat, ut nemo 
se per gulam aut luxuriam aut per fraudulen- 
tiam perire faciat. Quotiescumque ad eccle- 
siam vel ad solempnitatem martyrum conve- 
nitis, quod per [p. 247] gulam et ebrietatem 
solebatis perdere, per emendationem et 
elemosynam in caelo reponite. In ecclesia 
quando venitis, nolite vos fabulis occupare : 
qui in ecclesia fabulas agit, per linguam 
suam poenandus erit ; qui in ecclesia loquitur 
cum alio, quod postulat pro se penitus 
inpetrare non potest. Et ideo audite hoc, 
si vultis evadere gehennam. 


4. Forsitan quando ista praedicamus, ali- 
qui contra nos irascuntur, et dicunt : Ipsi 
qui hoc praedicant, implere dissimulant ; 
ipsi sacerdotes talia plura committunt. Et 
quidem quod peius est, aliquid est verum : 
sunt clerici qui se inebriare solent, et causas 
iustas subvertunt, et litigare non erubescunt. 
Nesciunt isti tales, quod iam non sunt clerici, 
sed calumniatores : et ideo tam clerici quam 
laici festinemus ad emendationem. Iam sug- 
gessimus, ante quam veniat qui rapiat, et 
non erit qui eripiat; antequam circumdet 
ignis, et non erit qui extingat. Ergo audite, 
carissimi, et convertatur unusquisque a via 
sua mala; et sic agamus poenitentiam de 
praeteritis, ut semper simus solliciti de futu- 
ris. Nam quando mihi dicis, quod praedico 
ego implere nolo, accusas quidem me, sed 
non excusas te. Ego enim, si non facio, tamen 
vel ammoneo. Nolo in die iudicii dupplicis 
criminis esse reus ; ad mensam cordis vestri 
offero legem divinam : quia de mihi commissa 
pecunia Christus, cum venerit, ipse exacturus 
erit usuram. Nam de neglegentibus sacerdo- 
tibus, qualis ego sum, ipse dominus loquens 
ad populum dicit : Quae dicunt vobis facite, 
quae faciunt facere nolite; dicunt enim, et 
non faciunt !. Ego enim si quod bonum est 
ipse non facio, in auribus tamen vestris 
praecepta domini salvatoris insinuo. Sed po- 
tens est dominus orantibus vobis, qui vobis 
tribuit libenter audire quod dicimus, ut nobis 
concedat vobiscum implere posse quod predi- 
camus : adiuvante domino nostro Iesu Chris- 
to, qui vivit et regnat in saecula saeculorum. 
Amen. 


(1) Matt. 23, 3. 

[G. MoniN, p. 254] 


m . nos  mereberis liberari, 
sed UEREEISERE es cum tuis similibus : Discedite 
a me, maledicti, in ignem aeternum, qui paratus 
est diabolo et angelis eius! ; et descendes 
cum illo in aeternum gehennae ignem, quem 
mihi vitae tuae captus dulcibus laqueis et 
bonis fallacibus praetulisti. 

Ut ergo istam terribilem increpationem 
possimus evadere, quotiens nobis qualia- 
cumque peccata subrepserint, sine aliqua 
dissimulatione festinemus ad paenitentiae 
medicamenta confugere, ut ab auditu malo 
liberati ad aeternam mereamur indulgen- 
tiam pervenire : praestante domino nostro 
Iesu Christo, cui est honor et imperium 
cum Patre et Spiritu sancto in saecula 
saeculorum. 

[G. MoniN, p. 257] 


e... paratum est ab origine mundi. 


5. Ecce qualem beatitudinem perditurus 
erit, qui se, dum paenitendi tempus est, 
emendare noluerit, qui se de rebus suis, dum 
sunt suae, non redemerit, qui medicamenta 
in vulneribus vertens, avaritiae vel luxuriae 
infelicia colla subdiderit. Nos vero, fratres, 
deo auxiliante dedignemur servire peccato, 
quibus tanta beatitudo preparatur in caelo. 
Dum ergo licet nobis, et in potestate nostra 
est, respuamus falsa et transitoria, ut ea 
quae vere bona sunt recipere mereamur. 
Vacuemur vitiis, virtutibus repleamur : quia 
nemo [p. 258] potest bona suscipere, si se a 
malis noluerit liberare. Vasa enim limo plena 
liquorem elementi puri recipere vel continere 
non possunt; et ager spinosus, nisi fuerit 
cultoris industria stirpatus, non nutrit in se 
semina iactata, sed suffocat, quia scriptum 
est, quod Benignus Spiritus sanctus non habi- 
tabit in corpore subdito peccatis ?. Dum in hoc 
mundo velud in procelloso pelago navigamus, 
ut ad patriam paradisi pervenire possimus, 
festinemus vitiorum exhaurire sentinam, ut 
anima nostra bonis operibus ornata velud 
navis diversarum mercium plena in portum 
aeternae beatitudinis ancoram figere, et ad 
angelorum consortium mereatur pervenire, 
ubi ab auditu malo liberati illam felicem et 
desiderabilem vocem mereamur audire 
Euge, serve bone et fidelis, quia supra pauca 
fuisti fidelis, supra multa te constituam : intra 


(1) Matt. 25, 41; (2) Sap. 1, 4 ; 

in gaudium domini tui !: praestante domino 
nostro Iesu Christo, cui est honor et impe- 
rium in saecula saeculorum. Amen. 


SERMO MORIN 68 
[G. MonriN, p. 288] 
CASTIGATIO PAENITENTIUM 


1. Rogo vos, fratres, quicumque paeniten- 
tiam conpuncte et fideliter agitis, ut non ad 
vestram iniuriam revocetis, quia hodie ad 
illos paenitentes, qui negligentes sunt, sermo 
noster dirigitur. Audite me, qui paenitentes 
dicimini, nomine, non corde, appellatione, 
non opere. Timeo ne vos pudeat vel ipso 
paenitentes nomine nuncupari, et iniuriam 
vobis per hoc putetis inlatam potius quam 
medellam. Dic mihi, rogo te, quomodo te 
paenitentiam agere profiteris, qui cotidie 
paenitenda committis ; quomodo te perven- 
turum credis ad veniam, qui ad ecclesiam 
rarius quam saecularis accedis ; qui ecclesiam 
tuis manibus non scopas ; qui forte peregrino 
domum tuam non aperis, nec egentem et sine 
tecto introducis sub tecto ; nec in carcere 
requiris, nec infirmos visitas, nec sanctis 
ac peregrinis quibuscumque pedes lavare 
dignaris ; qui nec [p. 289] animum a concupis- 
centia, nec carnem a libidine, nec gulam 
cohibes a voluptate? Ieiunium quid sit igno- 
ras ; nec sufficienti contentus es cibo, nisi te 
lautioribus infarcieris aepulis, et ebrietate 
corruperis. Quibus peractis, aut saecularibus 
aut turpibus fabulis aut scandalis vacas; 
nec sine causa, quia sicut caritas ieiuniis, ita 
odium deliciis delectatur. Et inter haec nulla 
de emendatione cura, nulla de peccatorum 
confessione tristitia. Laetus, securus, inflatus 
incedis, et vivere te credis ; cuius anima in 
corpore suo, non dicam defuncta est, sed 
sepulta, dicente apostolo : Anima quae in 
deliciis est, vivens mortua est ?. 


2. Vide ad quid, infelix et multum 1lu- 
gende, perveneris. Sepulcrum de te ipse 
fecisti, dicente domino in evangelio : Sepul- 
cra foris dealbata, intus vero plena sunt ossibus 
mortuorum ?; wel sicut dicitur in psalmo : 
Sepulcrum patens est guttur eorum ?*. Were 
similes mortuo sunt illae fauces, quae aut 
numquam laudes deo proferre dignantur. 
Unde pastorali vos quidem voce, sed paterno 
cum gemitu monemus affectu, ut, quia paene 
cotidie multos rapi in mortem sine vitae 
correctione cum animi dolore conspicimus, 
et scimus satisfactionum copiam in inferno 
non tribui, dicente propheta In inferno au- 
lem quis confitebitur tibi 5? et Omnes iuxta 


(1) Matt. 25, 21; (2) I Tim. 5, 6; (3) Matt. 
23, 27 ; (4) Ps. 5, 11; (5) Ps. 6, 6; 

apostolum nos manifestari oportet ante tri- 
bunal Christi, ut referat unusquisque propria 
corporis, prout gessit, sive bonum sive malum!. 
Dum tempus habemus operemur quod bonum 
est ?, iniquitates nostras ieiuniis, orationibus 
ac lacrimis redimamus ; nos ipsos quasi vere 
mortuos iuxta ipsius domini sententiam lu- 
geamus, qui docere paenitentiam dignatus 
est, et veniam polliceri ita dicens : Beati qui 
nunc lugent, quoniam ipsi. consolabuntur 3. 
Quod pati nolumus, alteri non faciamus; 
quod vero ab alio nobis optamus inpendi, 
hoc nos aliis conferamus, dicente ipso domi- 
no : Quod tibi non vis fieri, alii ne feceris et 
omnia quaecumque vultis ut faciant vobis 
homines bona, ita et vos facite illis: haec est 
enim lex [p. 290] et prophetae *. Et sic etiam 
illud implebimus, quod docetur in psalmo : 
Declina a malo, et fac bonum; inquire pacem, 
el sequere eam?. Omni ergo tempore his 
observationibus et operibus animarum nos- 
trarum maculas purgare et sanctificare nos 
convenit, et nostra per dies singulos delicta 
conponere, In his praecipue diebus a coniugi- 
bus concupiscentiam, ab epulis ventrem, 
mentem refrenemus a vitiis ; ut sicut corpus 
abstinet a prandio, sic et anima ieiunet a 
malo, et ita deo propitio casto corpore, corde 
devoti, diem illum, ad quem pervenire desi- 
deramus, sine ulla conscientiae deprehen- 
sione celebrare possimus per dominum nos- 
trum Iesum Christum, qui nos. 


SERMO MORIN 70 
[G. MonrN, p. 295] 


DE EO QUOD, SI ALIQUA IN NOS 

TRIBULATIO ADVENERIT, NOSTRIS 

DEBEMUS, NON DEO, IMPUTARE 
PECCATIS 


1. Quotiens, fratres carissimi, aliquae ad- 
versitates adveniunt, quotiens aut hostilitas 
aut siccitas aut mortalitas iusto dei iudicio 
nobis fuerit inrogata, non eius iniustitiae, sed 
nostris hoc peccatis imputare debemus 
quia, sicut dicit apostolus, Non est iniquus 
deus, qui infert iram 9. Multorum enim malis 
moribus atque clamoribus exagitatus est 
mundus; et ista exagitatio malorum atque 
bonorum, sicut caenum atque unguentum 
pari quidem motu exagitatum, illud exhalat, 
hoc suaviter fraglat. Et ut hoc omnes intel- 
legere possint, apertius caritati vestrae insi- 
nuo. Sic sunt enim boni et mali, quomodo 
Si duo vasa sint plena, et unum habeat pu- 
tredinem, et aliud aromata pretiosa : cum 
uno ventilabro fuerint ventilata, illud vas, 
ubi sunt aromata, odorem desiderabilem, 


(1) II Cor. 5, 10; (2) Gal. 6, 10; (3) Matt.5,5; 
(4) Matt. 7, 12 ; (5) Ps. 33, 16; (6) Rom. 3,5 ; 

illud vero, ubi fuerit cloaca, foetorem into- 
lerabilem reddit. Ita simul boni atque mali 
indiscrete quidem turbati, sed alto dei 
iudicio separati, quotiens aliqua tribulatio 
in mundo venerit, qui boni sunt, velut sancta 
vasa gratias agunt deo, qui eos castigare 
dignatur ; illi vero, qui sunt superbi, luxuriosi 
vel [p. 296] cupidi, blasphemant et murmu- 
rant contra deum, dicentes : O deus, quid 
tantum mali facimus, ut talia, patiamur? 
Unde fit, si etiam in ipsis adversitatibus qui 
boni sunt de hac luce discesserint, finiant 
hanc vitam laboribus et miseriis plenam, et 
accipiant sempiternam, de qua fugiet dolor 
et gemitus !. Hoc infideles credere nolunt : et 
amore huius vitae obligati nec istam vitam 
tenere possunt, et illam per infidelitatem 
amittunt. Quid facitis? quid agitis? nonne 
urguetur mundus? Urguemini etiam et vos, 
dilectores mundi, ut exeatis, adque ad illud 
perveniatis quod videre non vultis, sed 
necesse est ut videatis. Malis enim actibus, 
forte aliquotiens etiam quibusdam sacrilegis, 
divinos et maleficos inquirendo, caragios et 
aruspices interrogando, mala mundi huius 
putatis vos effugere. Sed, quod peius est, 
nec ista poteritis evadere, et ad illa, quae 
aeterna sunt, crimina vestra vos faciunt 
pervenire. Non insultans, sed gemens et 
dolens haec dico. Ecce ponam ante oculos 
vestros mala quae fiunt; et qui superbo et 
rebelli spiritu se emendare noluerit, impletur 
in eo illud quod scriptum est : Ef qui in 
sordibus est, sordescat adhuc; iustus autem 
iusliora faciet, et sanctus sanctiora?. Non 
enim spes bonorum in isto est mundo posita. 
Spes enim quae videtur, ait apostolus, non est 
spes?: quia et ipsa spes mundana, quae 
videtur, in amaritudinem versa est. Amaram 
enim potionem mundus suis dilectoribus 
propinavit. O infelicitas generis humani! 
Amarus est mundus, et diligitur; putas, si 
dulcis esset, qualiter amaretur? 


2. Vos alloquitur veritas, dilectores mun- 
di : Ubi est quod amastis? ubi est quod pro 
magno tenebatis? ubi est quod dimittere 
nolebatis? ubi tot regiones? ubi tantae splen- 
didissimae civitates? Nonne tantum haec 
acerbius castigatae, quantum aliis provinciis 
emendatis istae correptionis nolue-[p. 297]- 
runt suscipere disciplinam? Lugendo potius 
ista dicta sunt, quam insultando : neque 
enim alienus poterit esse ab istis calamitati- 
bus animus, quem intus conpassionis huius 
tangit affectus. Magno affectu ista deputa- 
rentur, si tantummodo audirentur : at cum 
oeulos nostros dira calamitas et tempore 
obsidionis percusserit, et nunc tempore mor- 


(1) Is. 35,10 et 51, 11 ; (2) Apoc. 22011 
(3) Rom. 8, 24; 


329 


talitatis affligat, mortuorumque hominum 
sepeliendis corporibus vix illi qui remanere 
videbantur occurrant ; considerantes etiam 
illa mala, quae iusto dei iudicio, quando totae 
provinciae in captivitatem ductae sunt, sus- 
tinuimus, matres familias abductas, prae- 
gnantes abscisas, et nutrices avulsis e mani- 
bus parvulis atque in via semivivis proiectis 
nec vivos ipsos filios retinere, nec mortuos 
permissae sunt sepelire... Cruciatus in utroque 
magnus et dolor : haec dolebat avibus cani- 
busque proiectum suum parvulum ; haec 
metuebat offendere dominum barbaricum. 
'Timor et horror tortores cordis pariter insis- 
tebant. Inposita etiam humeris pondera : 
anima in tantis cruciatibus delassata, gravi 
pondere fatigabatur et corpus ; et maxime a 
talibus feminis hoc impia barbarica exigebat 
potentia, ut ea, quae se sciebat multorum 
mancipiorum fuisse dominam, barbarorum 
se subito sine ullo pretio lugeret ancillam. 
Sic impletum est in nobis illud quod dictum 
est per prophetam David : Vendidisti popu- 
lum tuum sine pretio, et non fuit multitudo in 
commultationibus eorum *. Dura a delicatis et 
a nobilibus mulieribus servitia sine ulla 
miseratione humanitatis a barbaris exacta 
sunt. Strepitus clamoris huius in auribus 
nostris ab eis, qui coniuges et parentes illo 
impetu perdiderunt, exurgit, dum talia 
conspicimus atque talia videmus. Numquid 
ferreae sunt carnes hominum, etiamsi sensus 
ferreus in aliquibus inveniatur? Quis ista 
audiens vidensque non doleat, atque in eis, 
qui percussi sunt, se potius quam illos plan- 
gat? Unde cum propheta dicere possumus : 
Quis dabit capiti meo aquam, aut oculis meis 
fontem lacrimarum, et plorabo die ac [p. 298] 
nocte vulneratos filiae plebis meae ?? Defece- 
runt flendo oculi eorum, qui considerant non 
solum mortem corporum, verum etiam ani- 
marum. Christiani christianis loquimur : ex 
parte meliore melior pars in homine inter- 
cepta doletur. Multos enim cognovimus in 
ista vastatione sine sacramento baptismi ex 
ista vita fuisse ereptos, atque inter vasa irae 
inexpiatas animas fuisse relictas. Quis luctus 
idoneior, quis planctus celsior inveniri potest, 
quando sic exarsit ira omnipotentis, ut 
repelleret etiam et fabernaculum suum, in quo 
habitavit in hominibus?, et ille etiam qui 
unico suo filio non. pepercit, sed pro nobis 
omnibus íradidit illum *, nec pretium tanti 
sanguinis adtenderet ; quando intus in corde 
nostro, in templo scilicet, quia dignatus est, 
suo ita omnia violata esse perspexit, ut ibi 
nec veritas nec iustitia nec caritas remaneret, 
et ideo iam ipsa vasa, in quibus fidelium cele- 


(1) Ps. 43, 13; ;Q Ier. 9,1; G Ps. 77, 60; 
(4) Rom. 8, 32 

brabantur sacramenta, hostibus tradere non 
dubitaret, nulli ecclesiae, nulli clero, nulli 
sacratae virgini, nulli parceret civitati? 


3. Nos vero, fratres carissimi, quibus do- 
minus non pro nostris meritis parcere, sed 
adhuc ad paenitentiam reservare dignatur, 
non sine grandi timore debemus considerare, 
quod haec omnibus nobis praebentur exem- 
pla, quotiens aliquibus fuerint inrogata 
supplicia. Et ideo aliorum mors proficiat 
ad nostram salutem, illorum tribulatio nos- 
tra sit correptio, de aliorum plagis faciamus 
medicamenta vulneribus nostris : non enim 
nobis pro meritis nostris pietas divina peper- 
cit, sed, sicut iam dixi, clementer nos ad 
paenitentiam reservavit. Et ideo timeamus 
illud quod dominus in evangelio dixit : Puta- 
tis quia hi Galilaei prae omnibus peccatores 
fuerint, quoniam íalia passi sunt? Non, dico 
vobis: sed nisi paenitentiam egeritis, omnes 
similiter peribitis !. Si enim nos ipsi in nobis 
paenitentiam | agendo volumus vindicare, 
[p. 299] statim nobis deus dignabitur mi- 
sereri. Et ideo qui solebat esse luxuriosus, 
sit castus; qui superbus, sit humilis ; qui 
erat invidus, sit benignus ; qui per quaslibet 
fraudes vel calumnias solebat res alienas 
rapere, incipiat de suis largiores elemosinas 
dare. Nimis delicatum est quod a nobis 
requirit dominus noster, fratres carissimi. 
Non nobis dicit : Ieiunate plus quam potes- 
tis, et plus quam vires vestrae sufferunt 
vigilate ; non nobis dicit : A vino vel a car- 
nibus abstinete ; non a nobis ista requirit : 
sed hoc dignatur iniungere, quod omnes 
homines possunt cum ipsius gratia sine 
grandi labore complere. Hogo vos, fratres, 
qui labor est, sectari humilitatem, tenere 
caritatem, iustitiam diligere, castitatem ser- 
vare, omnibus hominibus hoc quod sibi ipse 
desiderat velle? Vere, sicut ipse dixit : Iugum 
enim meum suave est, et honus meum leve est?. 
Sed, quod peius est, multi sunt qui duris- 
simum et amarissimum avaritiae iugum cum 
multis laboribus volunt ferre, et dulce iugum 
Christi et onus eius leve dissimulant humeris 
suis inponere : malunt cum multis peccatis 
sub sarcina gravi subcumbere, quam iugum 
Christi, quod eos possit in caelum elevare, 
suscipere. Nos vero, fratres carissimi, nobis- 
cum sapienter et fideliter cogitantes, dis- 
rumpamus a cervicibus nostris durum vel 
asperum avaritiae iugum, et iugum Christi 
suavissimum nostris humeris inponentes, 
secundum apostolum conversationem nos- 
tram levemus in caelum ; ut cum ipso appa- 
reamus in gloria. Quod ipse praestare digne- 
tur, qui cum Patre et Spiritu sancto vivit et 
regnat in saecula saeculorum. Amen. 


(1) Luc. 13, 2-3; (2) Matt. 11, 30. 

[G. MoniN, p. 300] 


OMELIA DOMINICALIS AD PLEBEM, 
IN QUA DE ANANIA ALIQUID 
CONTINETUR 


1. Quanta sint istius temporis mala, 
carissimi, quantaeque miseriae, quibus assi- 
dua afflictione conterimur, neminem inter 
vos credo esse tam fatuum, qui non possit 
advertere peccatorum nostrum meritis hoc 
moveri : et ideo paene omnia aut accidunt 
aut aguntur, nosque in hoc saeculo adfligunt. 
Sed secundum propheticam vocem decline- 
mus a malo et faciamus bonum, inquiramus 
pacem et sequamur eam ; quantoque magis 
illud tempus adesse conspicimus, quod descri- 
psit beatus apostolus dicens in novissimis 
diebus abundat iniquitas | multorum, et 
refrigescit caritas !, tanto vigilantius tantoque 
fidelius et subplicemus deo et a peccandi 
nos consuetudine corrigamus. Modo enim 
abundat avaritia malitia et iniquitas, quae 
aliquando largitatis bonitate cessabat, et 
refrigescit fraternitas caritatis, quae prius 
in Christi amore servabatur. Sub apostolis 
enim magna floruit in fraternitate dilectio : 
nunc vero tanta cupiditas, tanta ubique 
crescit iniquitas, ut in conventu omnium 
nostrorum vix paucos invenias bonis operibus 
abundantes, quos tales plurimos divites 
effici monebat apostolus dicens Divites 
sunl in operibus bonis?. Divitem enim illum 
in ecclesia intellegi voluit, qui dives in 
Christo est, qui amore dei et timore iudicii 
credens sibi quod distribuit non perire, 
egenis et nudis fideliter sua erogando ditatur. 
Miseriae namque et flagella sunt hominum 
facultates, quae super usum  elaboratae 
atque possessae hic earum moriente domino 
relin-[p. 301]-quuntur his, qui, etsi diversis 
rebus ac vestibus in hoc saeculo divites 
iudicantur, in ecclesia tamen iustitia et 
pietate mendici sunt. Dum enim circa 
pauperes parum operatur quicumque quod 
praevalet, nec hoc est gratum quod offert, 
nec illud utique quod reservat. 

2. Sic namque Ananias, ut legimus in 
Actibus apostolorum, dum putat se vendito 
patrimonio partem recte offerre, partem 
vero apostolis erogandam negare, pecuniam 
quam obtulit perdidit, et quam reservavit 
amisit ; pecuniam, inquam, pariter perdidit 
et salutem. Dum enim ex eo quod promiserat 
partem subtrahit, ut fraudulentus et sacri- 
legus condemnatur. Videat ergo homo qui 
promittit deo... per sacramentum baptismi. 


(1) Matt. 24, 12 ; (2) I Tim. 6, 18; 

Recordamini, quaeso, fratres carissimi, quid 
fideiussor vester, id est, ille qui de sacris 
fontibus vos suscepit, promisit vos esse 
facturos. Ecce abundant ubique, quod peius 
est, peregrini, captivi ; abundant et hospites, 
elemosynam tectumque quaerentes. Facite 
quod polliciti estis, ne dicatur et vobis 
quod dictum est Ananiae : Non mentitus es 
hominibus, sed deo!. Grande igitur malum 
est, dilectissimi, avaritia; immo malorum 
omnium est origo, dicente apostolo : Radix 
omnium malorum est cupiditas, quam quidam 
appetentes erraverunt a fide?. Agnoscis quia 
qui nimium tenax est fidem perdit, dum 
facultatem vel pecuniam aut amplius quam 
oportet negat indigentibus propriam, aut 
invidet alienam. Iudica ergo, quicumque ille 
es, si fidem perdideris, apud deum valere 
quid possis. Domus igitur quondam venientes 
ad fidem et agros venundabant, ad hoc ut 
sibi in caelo nulla perituros hostilitate 
reponerent, et distribuenda in usus pauperum 
ingentia pretia apostolis offerebant. At nunc 
de patrimoniolis nostris nec decimas damus ; 
et cum vendere iubeat dominus, ut sit quid 
egenis possit erogari, emimus potius et 
augemus ex eo quod fortasse iniuste de 
alieno labore adquisivimus. Sic in nobis 
emarcuit vigor fidei, sic credulitatis virtus 
elanguit. Et idcirco dominus tempora nostra 
iam praevidens in evangelio dicit : Filius 
hominis cum venerit, puías inveniet fidem 
super lerram ?? 


[p. 302] 

3. Videmus fieri, dilectissimi, quod ille 
praedixit, in tantum ut in timore dei, in 
lege iustitiae, in dilectione, in opere fides 
nulla sit, sicut et beatus Paulus praenuntiat 
dicens : In novissimis diebus instabunt tempora 
periculosa, et erunt homines seipsos amantes, 
cupidi, elati, superbi, blasphemi, parentibus 
non oboedientes, ingrati, scelesti, sine affec- 
tione, sine pace, criminatores, incontinentes, 
inmites, sine benignitate, proditores, protervi, 
tumidi, voluptatum amatores magis quam 
dei *. Consideremus ergo, carissimi, si non 
his vitiis iam paene totus mundus impletus 
est. Quare ? Dicimus : quia nemo futurorum 
metum cogitat, diem domini et iram dei 
et incredulis parata supplicia et ventura 
perfidis aeterna tormenta nullus penitus 
contremescit. Nam si haec praecepta caelestia 
conscientia metueret nostra vel crederet, 
utique caveret; si enim caveret, evaderet. 
Excitemur itaque, in quantum donante 
domino praevalemus, a somno, et inertia 
malae conversationis excussa ad audienda 
et servanda praecepta domini vigilemus ; 


(1) Act. 5, 4; (2) I Tim. 6, 10; (3) Luc. 
18, 8; (4) II Tim. 3, 1-4 ; 

simus tales, quales esse nos ipse praecepit 
dicens : Sint lumbi vestri praecincti et lucernae 
ardentes; et vos similes hominibus expecían- 
Libus dominum suum quando revertatur a 
nuptiis, ut, cum venerit et pulsaverit, aperiant 
ei. Beati servi illi, quos adveniens dominus 
invenerit vigilantes |, Si ergo quae diximus 
mandata servamus, et domini praecepta 
diligimus, opprimi dormientes diabolo fallente 
non possumus, sed magis ut fideles et vigiles 
servi Christo dominante regnabimus : qui 
vivit et regnat in saecula saeculorum. Amen. 


SERMO MORIN $80 


[G. Monin, p. 328] 


AMMONITIO AD POPULUM, UT IN 
ECCLESIA MAGIS STUDEAT 
UNUSQUISQUE ORARE 


1. Rogo vos, fratres carissimi, quotiens 
ad ecclesiam convenitis, otiosos sermones 
et saeculares fabulas a vobis longe repellite, 
et avido ac sitienti pectore lectiones divinas 
excipite. Nam qui ad ecclesiam veniens 
dissimulat orare vel psallere, tolerabilius 
illi fuerat non venire. Qui enim in ecclesia 
aliud agit quam agi oportuit, corpore 
praesens esse videtur, sed corde longe 
peregrinatur : et quod peius est, non solus 
nec in [p. 329] simpliciter peccat, dum 
lectiones divinas nec ipse audit, nec alios 
audire permittit ; et sine dubio necesse est 
ut pro tantis poenam accipiat, quantis 
peccandi materiam subministrat. Sed hoc 
ego, fratres, omnibus dico, tam viris quam 
feminis, tam religiosis quam laicis, tam 
in plebe positis quam in altario constitutis : 
quicumque aliquid cum amico suo loqui 
desiderat, postquam de ecclesia discesserit, 
abundat ili spatium conloquendi. Nolite 
vos inanibus fabulis occupare; nolite in 
domo vitae mortem requirere. Nolite vobis 
ibi vulnera facere, ubi debetis medicamenta 
suscipere; sed magis sancta  exceptoria 
pectoris vestri influenti aquae vivae, id 
est, lectioni dominicae fideliter praeparate, 
ut in vobis impleatur illud quod dominus 
dicit : Qui credit in me, flumina de ventre eius 
fluent aquae vivae ?. 


2. Clamemus, fratres, nunc in ecclesia, ne 
postea sine causa clamemus in gehenna. 
Audiamus prophetam dicentem Psallite 
deo nosíro, psallite?. Qui potest psallere, 
psallat : qui non potest, intus in corde suo 
deo gratias agat, et psallenti congaudeat, 
et ita silentium praebeat, ne verbositate 
sua impedimentum psallentibus faciat. Cla- 


(1) Luc. 12, 35-37; (2) Io. 7, 38; (3) Ps. 46, 7; 


SERMO MORIN 92 


334 


ma, inquit propheta, ne cesses, quasi tuba 
exalta vocem tuam. Clamemus et nos psal- 
lendo vel orando in ecclesia, ut adversarius 
noster diabolus vel ipso sancto clamore 
confusus abscedat. 'Tacentibus enim aut 
res otiosas vel superfluas conloquentibus 
solet diabolus, si non in opere, vel in cogi- 
tatione ac sermone subrepere; psallentes 
et orantes, quos viderit tam corde quam 
voce in dei laudibus occupari, nulla poterit 
calliditate praevenire. 


3. Et ideo, fratres carissimi, intrantes in 
ecclesia magis debemus Christo quam adver- 
sario militare, magis deo quam mundo 
servire. Qui enim in ecclesia fideliter orat 
et psallit, quasi de sancto turibulo cordis deo 
odorem suavitatis offerre probatur; qui 
vero communibus se fabulis occupare delec- 
tatur, foetorem teterrimum exhalare cognos- 
citur. Et [p. 330] revera, fratres, secundum 
evangeli sententiam Ex abundantia cordis 
os loquitur?. Nam si diligenter attenditis, 
hinc agnoscere poteritis, quem in se habita- 
torem unusquisque possidet : si enim Christus 
habitat in corde, aut oratio sancta volvitur 
in pectore, aut vox psallentis sonat in ore : 
si vero nec oratio sancta in corde, nec vox 
psallentis sonat in ore, non Christus, sed 
adversarius manet in pectore ; et impletur in 
talibus illud quod dominus dicit : Quomodo 
potestis bona loqui, cum sitis mali?? Hoc 
est dicere Quomodo potestis proferre 
bonum ex ore, quod non habetis in corde ? 
Sicut et in illis aliis, qui psallere et orare 
contendunt, impletur sententia domini sal- 
vatoris : Bonus homo de bono thesauro cordis 
sui profer bonum?*. Et ideo secundum 
apostolum offeramus domino nostro fructum 
labiorum  confitentium nomini eius5. Qui 
habitat in corde, ipse sonet in ore ; cui servit 
anima nostra, ipsi reddat obsequium lingua 
nostra, ut cum propheta dicere mereamur : 
Benedicam dominum in omni tempore, semper 
laus eius in ore meo. Quod ipse dominus 
Christus in nobis pro sua pietate implere 
dignetur, cui est honor et imperium in 
saecula saeculorum. Amen. 

[G. MoniN, p. 379] 
ITEM DE SANCTO IOSEPH 


1. De beato Ioseph quod de sermone 
hesterni diei caritati vestrae servavimus, 
nunc secundum vestram consuetudinem in- 
tenti cum silentio et quiete suscipite. 


(1) Is. 58, 1; (2) Matt. 12, 34; (3) Matt. 12,34; 
(4) Luc. 6, 45 ; (5) Hebr. 13, 15 ; (6) Ps. 33, 2. 

2. Beatus Ioseph, fratres dilectissimi, ut 
regnum Aegypti cum admirabili sapientia 
regeret, prius ipse rexit se. Cum esset decorus 
et speciosus facie, pulchritudinem vultus sui 
non ad alienam derivavit iniuriam, sed ad 
suam gratiam conservavit : hoc se pulchrio- 
rem iudicans, si non dispendio castitatis sed 
cultu pudoris speciosior probaretur; et 
illum esse verum decorem, qui non alienos 
oculos caperet, nec mentes fragiles vulneraret. 
Crimen enim dominae suae fuit, quae male 
vidit, non beati Ioseph, qui male videri 
noluit. Nec in eo quod visus est culpa est : 
non erat in potestate servuli, ut non videretur 
a domina ; maritus debuit cavere uxoris 
oculos. Discant tamen et viri cavere oculos 
feminarum : adamantur et qui nolunt 
amari. Denique adamatus est Ioseph, qui 
amantem contempneret : et bene excusavit 
eum scriptura dicens : /nmisit oculos uxor 
domini eius in Ioseph !; hoc est, non iste se 
ostentavit, nec cepit incautam, sed illa 
retia sua misit, et indagine sua capta est : 
laqueos [p. 380] suos sparsit, et in suis 
vinculis colligata est. Dixit autem illi : 
Dormi: mecum ?. Prima adulteri oculorum 
tela sunt, secunda verborum : sed qui non 
capitur oculis, potest verbis resistere. Excu- 
satur, quod ingressus est : praedicatur, quod 
elapsus est. Nec plus fecit vestimenta 
corporis quam animi castimoniam : reliquit 
tamquam non sua, quae adultera manibus 
detinebat ; et aliena iudicavit, quae tactu 
inpudicae poterant conprehendi. Magnus 
plane vir, qui venditus servile tamen nescivit 
ingenium, adamatus non redamavit, rogatus 
non acquievit, adprehensus aufugit. 


3. Qui cum ab uxore domini conveniretur, 
teneri veste potuit, animo capi non potuit ; 
ac ne ipsa quidem verba diu passus, conta- 
gium iudicavit si diutius moraretur, ne per 
manus adulterae libidinis ad eum incentiva 
transirent. Itaque vestem exuit, crimen 
excussit, et relictis quibus tenebatur vestibus, 
expoliatus quidem sed non nudus aufugit, 
qui erat tectior indumento pudoris. Non 
enim est nudus, nisi quem culpa nudaverit. 
Denique in superioribus habemus, quod 
Adam, postea quam dei mandatum praeva- 
ricatione deseruit et peccati gravis aera 
contraxit, nudus erat ; unde et ipse ait : Vo- 
cem (uam audivi in paradiso, et timui, quia 
nudus sum, et abscondi me ?. Intendit enim se 
nudum, quod ornamentum divinae protec- 
tionis amiserat ; et ideo latebat, quia vestem 
fidei non habebat, quam utique praevari- 
cando deposuit. Magnam rem vides : ille fuit 
nudus, qui tunicam non amisit ; iste nudus 


: q Gen: 39, 75.(2) /Gen. 39, 75 (9)' Gen. 

non erat, qui vestimentis exuit se, quae in 
manus adulterae dereliquit. Eadem scriptura 
illum nudum adserit, hunc nudum esse non 
dixit. Et ideo ea expoliavit se iste potius 
quam nudavit, qui incorrupta virtutum ves- 
timenta servavit, expolians se veterem ho- 
minem cum actibus suis, ut indueret novum 
hominem, qui secundum imaginem creatoris 
in agnitionem renovatur!; ille autem nudus 
remansit, qui se iterum vestire non potuit, 
singularis privilegii virtute exutus : inde 
pelliciam accepit tunicam, quia peccator non 
poterat habere spiritalem. 


[p. 381] 

4. Accusatus autem loseph a domina sua 
noluit illam dicere culpabilem esse, quia 
iustus accusare non novit; et ideo inpune 
hoc inpudica faciebat. Illam igitur vere exu- 
tam dixerim, etiam pallium Ioseph in manu 
tenentem, quae omnia ornamenta pudoris 
et velamina perdiderat castitatis ; illum satis 
ornatum satisque vestitum dixerim, cuius 
vox non audiebatur, et innocentia loqueba- 
tur. Sic Susanna postea, dum tacet in iudicio, 
melius locuta est oraculo; et ideo emeruit 
prophetae defensionem, quae propriae vocis 
non quaesivit auxilium. Beatiorem ergo illum 
dixerim, cum in carcerem mitteretur, qui 
sustinebat pro castitate martyrium. Bonum 
enim est munus pudicitiae, etiam cum sine 
periculo custoditur; ubi vero etiam salutis 
periculo defenditur, ibi plenius coronatur. 
Inaudita causa tamquam reus criminis in 
carcerem Ioseph mittitur ; sed eum dominus 
nec in carcere deserebat. Non est turpe 
innocentibus, cum falsis criminibus appetun- 
tur, cum oppressa iustitia traduntur in car- 
cerem : visitat dominus et in carcere suos ; 
et ideo ibi plus est (auxilii, ubi plus est) 
periculi. Sed quid mirum, si visitet Christus 
in carcere positos, qui se ipsum in suis carcere 
clausum esse memoravit, sicut habetis scrip- 
tum : Jn carcere eram, et non venistis ad me ?? 
Quo non penetrat divina misericordia? In- 
venit Ioseph gratiam huiusmodi, ut, qui 
fuerat clausus in carcere, ipse potius claustra 
carceris custodiret. 


5. In ipso enim praefiguratum est, quod 
postea in domino salvatore nostro conple- 
tum est : sic enim insidiante vel accusante 
domina Ioseph in carcerem mittitur, sicut 
Christus insidiante vel accusante synagoga 
crucifigitur, et quasi in carcerem ad inferna 
descendere dignatus est. Denique similitu- 
dinem videte. De Ioseph scribitur, quod liber 
in carcere fuit, et eos qui in carcere teneban- 
tur in potestatem acceperat. De domino 
autem salvatore nostro quid scriptum est? 
Posuerunl me, inquid, in lacu inferiori, in 


(1) Col. 3, 8 ; (2) Matt. 25, 43 ; 

tenebrosis el umbra mortis !. Factus sum sicut 
homo sine adiutorio, inter mortuos liber ?. 
Verius enim hoc in Christo conpletum est, 
qui non solum in potestate habuit in carcere 
vinctos, sed etiam de ipso inferni carcere 
praedam, quam diabolus ceperat, fortiter et 
feliciter revocavit. Ascendens in [p. 382] 
altum captivam duxit captivitatem ?: id est, 
quos diabolus ceperat ad mortem, ille recepit 
ad vitam. 


6. Unde, fratres carissimi, et nos ad exem- 
plum beati Ioseph, quantum possumus, cum 
dei adiutorio familiaritatem inh(on)estam 
atque suspectam effugere festinemus, ut 
castitatis nitorem servare possimus, secun- 
dum illud quod apostolus dicit Fugite 
fornicationem *. Contra alia peccata pugnan- 
dum est; ut castitas custodiri possit, fu- 
giendum est. Imitemur ergo beatum Ioseph 
in dilectione perfecta et castitate servanda ; 
ut nec inimicis nostris malum pro malo veli- 
mus reddere; ut ornamenta pudicitiae ita 
mereamur in hoc saeculo custodire, ut de 
aeterno obprobrio liberari possimus : prae- 
stante domino nostro Iesu Christo, cui est 
honor et gloria et imperium in saecula saecu- 
lorum. Amen. 

[G. MoniN, p. 382] 


DE BEATO PATHIARCHA IOSEPH 


1. De beato patriarcha Ioseph aliquanta 
nobis divina scriptura intimat ; et etiam nos 
aliqua dicere temptamus, velut micas de 

magnis panibus exhibentes. Unde scriptum 
est in evangelio : Nam ef catelli edunt, inquit, 
de micis quae cadunt de mensa dominorum 
suorum ?. Micae de convivio magno et si non 
satiant, [p. 383] tamen pascunt. Denique 
cum primum venimus ad credulitatem, apos- 
tolicis praeceptis tamquam micis pascimur ; 
cum autem profecerimus in fide, tunc abun- 
dantia panis caelestis admittitur, ut satie- 
mur pane caelesti, illius utique, qui ait in 
evangelio : Ego sum panis vivus, qui de caelo 
descendi 9. Non ergo refutemus micas doctri- 
nae, quia micae de pane sunt ; et ideo micas 
subprimere non debemus, ut refici pane 
mereamur. 


2. Sed veniamus iam ad sanctum Ioseph, 
ut exemplo castitatis et pudicitiae eius velut 
cibo quodam caelesti pascamur. Sanctus 
ergo iste Ioseph, de quo audivit in praesenti 


DP PELST, 75 (2) Ps; 8755: (3) Ps. 67, 
19; Eph. 4, 8; (4) I Cor. 6, 18; (5) Matt. 
25:27 ;.(6) Io. 6, 51 ; r 

lectione dilectio vestra, speciosus corpore fuit, 
sed speciosior mente : quia et corpore castus 
erat, et mente pudicus. Fulgebat in eo species 
corporis, sed plus fulgebat animi pulchri- 
tudo; et cum multis species corporis obesse 
soleat ad salutem sancto viro nocere non po- 
tuit, quia speciem corporis animae pulchri- 
tudo gubernavit. Debet ergo anima carni, 
non caro animae dominari : quia anima do- 
mina carnis est, caro vero ancilla animae. 
Unde infelix illa anima est, cui caro domina- 
tur, et quae de ancilla dominam facit. Anima 
enim, quae se carnis vitiis subdit, ancilla 
carnis efficitur, quia amittit domini fidem, et 
suscipit peccati servitutem. Sed patriarchae 
Ioseph anima dominium suum fideliter 
tenuit, cui in nullo dominari caro potuit : 
rogatus siquidem a domina sua muliere 
inpudica ut cum ea concumberet, acquiescere 
noluit, quia dominium animae nec in condi- 
cione servili amiserat. Unde calumnia ap- 
petitus in carcerem missus est : sed vir sanc- 
tus carcerem illum palatium computavit, 
immo ipse in carcere palatium erat ; quia ubi 
fides castitas et pudicitia, illic palatium 
Christi est, illic templum dei, illie habita- 
culum Spiritus sancti. Si quis ergo vir de 
specie sui corporis blanditur, vel si qua mu- 
lier de carnis suae pulchritudine gloriatur, 
sequantur exemplum loseph, sequantur 
exemplum Susannae : sint corpore casti, sint 
mente pudici ; et tales non solum hominibus, 
sed et deo speciosi erunt. 

3. Tria sunt enim in ecclesia exempla cas- 
titatis, quae imitari singuli debeant, Ioseph 
Susanna et Maria :. viri Ioseph imitentur, 
mulieres Susannam, virgines Mariam. Secun- 
dum mysticam vero vel allegoricam rationem 
Ioseph in se typum domini praefiguravit. 
Denique si gesta Ioseph vel ex parte aliqua 
consideremus, figuram in eo domini praeos- 
tensam manifeste cognoscimus. Ioseph tuni- 
cam variam habuit ; et dominus ac salvator 
noster tunicam variam habere cognoscitur, 
qui ecclesiam ex variis [p. 384] gentibus 
congregatam velud indumentum vestis ac- 
cepit. Est et alia varietas tunicae huius, id 
est ecclesiae, quam Christus accepit : habet 
enim ecclesia diversas et varias gratias, habet 
martyres, habet confessores, habet sacer- 
dotes, habet ministros, habet virgines, habet 
viduas, habet operarios iustitiae. Sed varietas 
ista ecclesiae non varietas colorum est, sed 
varietas gratiarum ; hac enim varietate 
ecclesiae suae dominus et salvator noster 
varia ac pretiosa veste refulget. Ioseph dis- 
tractus a fratribus, ab Ismahelitis conparatus 
est ; et dominus ac salvator noster distractus 
a Iudaeis, a gentibus conparatus est. Denique 
Ismahelitae, qui Ioseph conparaverunt, di- 
versa secum odoramenta portabant; ut 

exinde ostenderetur quod venientes gentes 
ad credulitatem diversis odoribus iustitiae 
essent toto mundo fraglantes. 


4. Sed advertamus magnum mysterium : 
pro Ioseph viginti aurei dati sunt, pro domi- 
no tringinta argentei. Carius servus quam do- 
minus distrahitur : sed nimirum fallitur de 
domino humana aestimatio, quia inaestima- 
bilis est ille qui venditur. Sed advertamus 
plenius hoc ipsum mysterium. Iudaei pro 
domino triginta argenteos obtulerunt, Isma- 
helitae pro Ioseph viginti aureos : carius 
Ismahelitae servum quam Iudaei dominum 
conparaverunt. Illi in Ioseph imaginem 
Christi venerati sunt ; isti in Christo verita- 
tem ipsam contemptui habuerunt. Viliorem 
ergo pretium Iudaei pro domino obtulerunt, 
quia viliorem aestimaverunt domini passio- 
nem. Sed quomodo vilis passio domini ha- 
beri potest, cuius pretio totus mundus 
redemptus est? Totum enim mundum atque 
omne genus humanum a morte passio Christi 
redemit. Audi hoc ipsum apostolum demon- 
strantem, cum dicit : Pretio magno empti 
estis!. Audi apostolum Petrum similiter tes- 
tantem : Non, inquit, auro íerreno, neque 
auro perituro redempti estis de vestra vana 
conversatione, sed pretioso sanguine filii dei in- 
maculati?. Si auro vel argento empti essemus a 
morte, vilis esset nostra redemptio, quia plus 
est homo quam aurum vel argentum : at 
nunc inaestimabili pretio redempti sumus, 
quia inaestimabilis est ille qui nos passione 
sua redemit. 


5. Cetera quoque gesta Ioseph si consi- 
deremus, in omnibus imaginem domini prae- 
figuratam agnoscemus. loseph a muliere 
inpudica calumniam patitur; et dominus a 
synagoga saepe calumniis appetitus est. 
Ioseph poenam carceris suscepit, et [p. 385] 
dominus passionem mortis. Ille in carcere 
mittitur, hic ad infernum descendit : frequen- 
ter enim divina scriptura infernum carcerem 
appellare consuevit. Unde illud prophetice 
dictum est : Educ de carcere animam meam ? ; 
cupiebat enim sanctus propheta de inferno 
liberari. Sed vide in ipso mysterium. Ioseph 
postquam de carcere egressus est, dominus 
Aegypti factus est ; et dominus ac salvator 
noster postquam egressus est de carcere, 
totius mundi dominatum obtinuit per fidei 
suae cognitionem. Ubique enim nomen 
Christi regnat, ubique dominatur, creditur 
. et manifestatur ; honoratur a gentibus, ado- 
ratur a regibus. Ipsi gloria et imperium in 
saecula saeculorum. Amen. 


vos Cor. 6, 20; (2) I Petr. 1, 18-19; (3) Ps. 

SERMO MORIN 100 A 
[G. MoniN, p. 413] 


DE CONVENIENTIA DECEM PLAGA- 
RUM AEGYPTI ET DECEM PRAECEP- 
TORUM LEGIS 


1-2. Non est sine causa, fratres carissimi, 
quod praeceptorum legis dei numerus efc. ; 
(tum ita prosequitur :) 

. nisi quia obscuratum est insipiens cor 
eorum !, et rationali mente, qua unum deum 
colere, venerari, adorare debuerunt, idola 
per sacrificia sacrilega coluerunt, et mutatus 
est in animis eorum limpidissimus honor 
unius dei in sanguineos diversorum deorum 
cultus ? 


3. Secundum praeceptum est : Non assumes 
nomen domini dei tui in vanum ? ;. secunda 
plaga est ranarum multitudo per omnem 
Aegyptum. Dicitur enim et est veritas, sicut 
ipse dixit : Ego sum via et veriías et vita? ; 
et qui de deo recte praedicat, veritatem 
praedicat. Qui vero heretica pravitate aliquid 
sentit, magis enim ranarum modo in palu- 
dibus inmunditiae importunitate et loqua- 
citate strepit, quam ecclesiastica soliditate 
loquatur. Ideo heretici ranis comparantur, 
quia magis in vanitate falsitatis de deo 
strepunt, quam in veritate rectae fidei 
loquuntur. 


4. Tertium praeceptum est : Memento ut 
diem sabbati sanctifices *. In sabbato vero 
quaedam requies animarum fidelium desig- 
natur, qua a mundanis cupiditatibus liberae 
in dilectione dei et proximi requiescunt, sicut 
dictum est : Vacate, et videte quoniam ego 
sum deus 5. Huic tranquillissimae requiei 
(contraria est) inordinatissima saecularium 
voluptatum inquietudo, quae cinifis compa- 
rantur ; quae scilicet cinifes tertia plaga sunt 
natae. Nam saeculares curae insidentes 
animo oculum cordis excaecant et conturbant, 
et a vacatione divinae contemplationis 
avertunt. 


5. Quartum praeceptum est Honora 
patrem tuum et matrem tuam 5$. Huic contraria 
est quarta Aegyptiorum plaga, musca [p. 414] 
canina. Nihil tam caninum est, quam illos 
qui genuerunt non honorare; vel magis 
spiritaliter dum deus pater et mater ecclesia 
recta fide vel digno honore non colitur. 


6. Quintum praeceptum est : Non mecha- 
beris *; quinta plaga est mors in pecora 
Aegyptiorum. Quid est homo, qui libidinem 


(1) Rom. 1, 21; (2) Ex. 20, 7; (3) Io. 14, 
6; (4) Ex. 20, 8 ; (5) Ps. 45, 11 ; (6) Ex. 20, 
12; (7) Ex. 20, 14 ; : 

suam ratione sibi data in seipso non cohercet, 
nisi pecus irrationale ? De quibus dicitur : 
Et homo, cum in honore esset, non intellexit; 
comparatus est iumentis insipientibus, et 
similis factus est illis!. Quid talem sequitur, 
nisi mors aeterna tormentorum ? Ideo homini 
ratio est data, ut castiget se ipsum, et 
prohibeat in se carnales motus et illicitas 
concupiscentias ; et si laborat hic in conti- 
nendo aliquid, gaudet iterum in remunerando: 
nam si opus fatigat, merces consolatur. 


7. Sextum praeceptum est : Non occides? ; 
sexta plaga est, pustulae et vulnera in 
corpore. Tabescunt animae homicidales, ar- 
dent ira, bulliunt invidia : quia per iram 
homicidii fraternitatis amor deperit. Sicut 
vesica et vulnus corpus urit, ita et invidia 
et homicidii voluntas animam urit; et si 
possemus videre animas homicidarum, plus 
plangeremus quam putrescentia corpora ulce- 
ratorum. 


8. Praeceptum septimum est : Non fura- 
beris?; et septima plaga est grando in 
fructibus. Nemo enim habet iniustum lucrum 
sine iasto dampno ; verbi gratia, qui furatur, 
acquirit vestem, sed caelesti iudicio amittit 
fidem. Ubi lucrum, ibi dampnum : visibiliter 
lucrum, invisibiliter dampnum. Fames fru- 
gum in grandinis tempestate comparatur : 
fames enim meritorum in furto avaritiae 
acquiritur, et maior fames est et periculosior 
plaga et gravior est mors interioris hominis 
quam exterioris. 


9. Octavum praeceptum est : Falsum ftes- 
timonium non dices *; octava plaga locusta, 
animal dente noxium. Quid autem vult falsus 
testis, nisi mordendo nocere, et consumere 
mentiendo, apostolo teste, qui ait : Si mor- 
detis et comeditis invicem, videte ne ab invicem 
consumamini 5? 


10. Nonum praeceptum est : Non concu- 
pisces uxorem proximi tui 5; nona plaga est 
densae tenebrae. Quae enim tenebrae tam 
densae sunt, quam caritatis fedus in proximo 
disrumpere et castitatis iura in seipso vio- 
lare? Qui enim uxorem alterius per adulte- 
rium concupiscit, et Spiritum sanctum a 
seipso repellit, et alium cogit a se pati, quod 
ipse non vult ab altero pati. 


11. Decimum praeceptum est : Non con- 
cupisces ullam rem proximi (ui"; decima 
plaga est mors primogenitorum. Nemo enim 
operatur bene, nisi fides praecesserit. O 
homo, primogenitus tuus est rationalis fides 
tua : omnia enim opera tua bona filii tui sunt 
spirituales, qui fiunt in caritate. Si rem alie- 


(1) Ps. 48, 13; (2) Ex. 20, 13; (3) Ex. 
20, 15 ; (4) Ex. 20, 16 ; (5) Gal. 5, 15 ; (6) Ex. 
20, 17; (7) Ex. 20, 17; 

nam concupiscis occulte, interius fidem per- 
dis, et ecce primogenitum perdis. Qui fidem 
perdiderit, quid amplius habet perdere? Sicut 
in filüs ad [p. 415] ius hereditarium nihil 
carius est primogenito, ita ad capessendam 
hereditatem aeternam nihil fortius est fide, 
quae per caritatem operatur !. 


12. Sciendum quoque est, decem praecepta 
legis duobus praeceptis evangelicis, id est, 
dilectione dei et proximi impleri. Nam tria 
praecepta, quae in priori tabula conscripta 
fuere, ad dilectionem dei pertinent ; in secun- 
da vero tabula septem praecepta inscripta 
sunt, quorum unum est honora paírem et 
matrem tuam ?: quae omnia proculdubio ad 
dilectionem proximi pertinere dinoscuntur. 
Et hoc est quod in evangelio legimus domi- 
num dixisse : 7n hiis duobus praeceptis tota 
lex pendet et propheíae?. Et item Iacobo 
dicente apostolo legimus : Qui autem offen- 
derit in uno, factus est omnium reus *. Quid 
est, in uno offendere, et omnia perdere, nisi 
de caritatis praecepto cecidisse, sine qua 
iuxta apostolum nihil in virtutibus prodesse 
ostenditur, et in omnibus aliis praeceptis 
offendisse? 


13. Haec quoque decem praecepta decem 
cordarum psalterio comparantur : tria in una 
tabula, ad deum pertinentia : septem in 
altera tabula, ad proximum ; quorum pri- 
mum est Honora patrem tuum et matrem tuam, 
secundum Non mechaberis 5, tertium Non 
occides, quartum Non furtum facies, quintum 
Non falsum testimonium dices, sextum Non 
concupisces uxorem proximi íui, septimum 
Non concupisces ullam rem proximi tui. Haec 
septem iunge ad tria prima, ut cantare possis 
canticum novum decem cordarum; quas 


. cordas si ordinate tangis, utrumque eris, et 


citharista et venator, et cadent ante te decem 
bestiae saevissimae. Si tangis primam cor- 
dam, qua unus colitur deus, cecidit bestia 
superstitionis ydolatriae. Tangis secundam, 
qua non accipis nomen domini dei tui in 
vanum : cecidit bestia erroris nefandarum 
heresum. Tangis tertiam, ubi pro spe quietis 
facis quicquid facis : interficitur crudelior 
ceteris bestiis, id est, amor saeculi huius. 
Tangis quartam cordam, qua parentes hono- 
rantur : occiditur bestia impietatis. Tangis 
quintam cordam, Non mechaberis : cadit bes- 
tia, id est, omnium libidinum inmunditia. 
Tangis sextam cordam, Non occides : suffoca- 
tur bestia crudelitatis et irae. Tangis septi- 
mam cordam, Non furtum facies 9 : perit bes- 
tia rapacitatis. Tangis octavam cordam, Non 


(1) Gal. 5, 6; Qo Ex. 20, 12; (3) Matt. 
22, 40; (4) Iac. 2, 10; (5) Ex. 20, 12; (6) 
Ex. 20, 15 ; 

falsum testimonium dices: cadit bestia falsi- 
tatis. Tangis nonam, Non concupisces uxorem 
proximi tui: eliditur bestia cogitationis adul- 
terinae. Aliud est cogitationi non consentire, 
aliud est opere non perpetrare ; et ideo duo 
sunt praecepta contra fornicationem : ibi 
Non mechaberis, hic Non concupisces uxorem 
proximi tui. [p. 416] Tangis decimam, Non 
concupisces rem proximi í(ui!: interficitur 
bestia omnium malorum (radix) cupiditas. 
Ita cadentibus omnibus bestiis securus can- 
tabis : Benedictus dominus deus meus, qui 
docet manus meas ad praelium, et digitos meos 
ad bellum ?. Non solum has primarias decem 
bestias occidis, sed earum quoque catulos ; 
nam multa capita sunt sub istis capitibus : 
in singulis cordis, non singulas bestias, sed 
greges bestiarum interficis. Et tunc cantabis 
canticum cum amore et dilectione decem cor- 
darum domino deo tuo, qui est misericordia 
et refugium tuum, susceptor tuus et liberator 
tuus, liberans animam tuam de ore leonis et 
de medio catulorum leonum. 

Isti sunt thesauri nostri etc., usque ad finem. 

6. ...Si iubetis, iam ista quae dicta sunt 
caritati vestrae sufficiant; et quia nobis 
necesse est eos qui pro infirmitate corporis 
ieiunare non praevalent admonere, crastina 
die, qualiter infirmitati suae (sine) peccato 
animae subdescendere debeant, auxiliante 
domino suggeremus : cui est honor et im- 
perium in saecula saeculorum. Amen. 


SERMO MORIN 104 
[G. MoniN, p. 429] 


DE CONPARATIONE ECCLESIAE VEL 

SYNAGOGAE CUM LECTUM ESSET DE 

PRIORIBUS ET DE NOVIS TABULIS 
IN EXODO 


1. Christianae religionis sacramentum, 
fratres dilectissimi, non est novellum nec ab 
hominibus nuper inventum, sed ab ipsius 
mundi initio divinitus consecratum, et per 
omnium saeculorum tempora universorum 
prophetarum oraculis repromissum ; et quod 


(1) Ex. 20, 17 ; (2) Ps. 143, 1. 

prius futura erat synagoga, postea ecclesia, 
et maiorem gloriam habitura erat ecclesia 
quam synagoga, in omnium scripturarum 
voluminibus evidentissime continetur. Et 
ista significatio, fratres, non semel nec secun- 
do nec tertio sed frequentissime in scripturis 
veteris testamenti ita demonstrata esse 
cognoscitur, ut eam, quamvis sit quisque 
simplex et inperitus, evidenter et manifeste 
possit agnoscere. Denique statim in initio 
mundi ex illis duobus filiis, qui nati sunt de 
Adam, Abel iunior eligitur, et in figura plebis 
Iudaicae Cain senior reprobatur. Postea vero 
temporibus Abrahae in Sarra vel Agar eadem 
figura completa est, dum Sarra in typo eccle- 
siae longo tempore sterelis fuit, Agar vero in - 
figura synagogae statim genuit filium ; inde 
est, quod Isaac iunior in hereditate assumi- 
tur, et Ismahel, qui senior erat, expellitur. 
Quae res etiam in illis duobus videtur im- 
pleta : Iacob enim iunior a deo diligitur, et 
Esau senior repudiatur, secundum illud quod 
scriptum est : Jacob dilexi, Esau autem odio 
habui |. Quae figura etiam in illis duabus 
sororibus, quas beatus Iacob uxores habuit, 
agnoscitur esse completa : Rachel, quae erat 
iunior, plus diligitur quam Lia, quae senior 
videbatur; in tantum ut ex ipsa loseph 
nasceretur, qui in typo domini salvatoris ven- 
dendus erat in Aegypto. Et quod Lia lippis 
erat oculis, Rachel pulchra facie, ad hanc rem 
pertinet : in Lia intellegitur synagoga, in 
Rachel significatur ecclesia. Sicut enim, qui 
lippitudine oppressos habet oculos carnis, non 
potest solis istius claritatem adtendere, ita et 
synagoga contra dominum salvatorem zelo 
et livore velud venenatis humoribus oculos 
cordis habens infusos splendorem Christi, 
qui est sol [p. 430] iustitiae ?, non potest 
intueri. Hoc enim interest inter synagogam 
et ecclesiam, quod interest inter oculos lip- 
pientes et sanos : ipso ergo lumine, unde 
oculi sani pascuntur, lippientes oculi crucian- 
tur. Sic est, fratres carissimi : nam de Christi 
lumine, unde inlustratur ecclesia, inde adfli- 
gitur synagoga ; illo, inquam, lumine, quod 
inluminat omnem hominem venientem in hunc 
mundum ?, et qui dixit, Ego sum lux mundi *. 
De illo ergo lumine, unde omnium Christia- 
norum cordis oculi inluminantur, inde Iudaeo- 
rum infelicium excaecantur ; et una eademque 
res aliis ingerit gaudium, aliis generat cru- 
ciatum : Christianis utique fidelibus tribuit 
lux Christi laetitiam, Iudaeis infidelibus 
ingerit poenam. 


2. In beato quoque Ioseph vel fratribus 
eius hoc ipsum videmus esse completum, 


(1) Mal. 1, 3; (2) Mal. 4, 2; (3) Io. 1, 9; 
(4) Io. 8, 12; 

dum in typo Christi ille, qui erat iunior, plus 
reliquis filiis a patre diligitur. Sic denique et 
in filiis ipsius Ioseph mysterium Iudaici vel 
Christiani populi demonstratum est, quando 
eos beatus Iacob commutatis manibus bene- 
dixit, et per sacramentum crucis iuniorem 
seniori praeposuit. Nam cum eos sanctus 
Ioseph patri suo benedicendos oflerret, senio- 
rem posuit ad dexteram patris, iuniorem ad 
sinistram ; sed beatus Iacob dexteram super 
iuniorem, sinistram super seniorem extendit. 
Quam rem cum sanctus Ioseph dure ac mo- 
leste acciperet, adprehensis manibus patris 
volebat super seniorem filium patris dexte- 
ram revocare, dicens : Non est hic primo- 
genitus meus!. At ille respondens ait : Scio, 
inquid, fili, scio ; et hic crescet in populum, sed 
frater illius iunior maior illo erit?. Si diligen- 
ter adtendat caritas vestra, fratres dilectis- 
simi, sicut superius iam diximus, et in hoc 
facto duorum populorum videtur expressa 
figura, Iudaeorum scilicet et gentium 
Iudaeorum enim populus prior ad dei noti- 
tiam venit ; gentium vero iunior postea qui- 
dem venit, sed maiorem gratiam benedictio- 
nis accepit. 


3. Nam et in transitu maris Rubri et in 
divisione Iordanis duorum populorum simi- 
litudo expressa cognoscitur, Iudaeorum scili- 
cet et gentium denique senior populus 
Iudaeorum per mare Rubrum, aquam scilicet 
salsam et amaram, in deserto transiit, ubi et 
siti probaretur et fame ; iunior [p. 431] vero 
populus, qui significabat populum Christia- 
num, per Iordanem, aquam dulcem, terram 
lactis et mellis ingreditur, ubi devictis adver- 
- sariis perpetua habitatione vel possessione 
donatur. Nam et in eo quod beatus Moyses 
sitienti populo aquam de petra produxit, et 
ecclesiae simul et synagogae typus evidenter 
agnoscitur : nam beatus Moyses, quando pri- 
mum percussit petram, nihil ex ea produxit ; 
cum secunda vice percussisset, tunc exisse 
aqua largissima repperitur. Quid in hoc 
significatum est, fratres, nisi quod in primo 
ictu significata est duritia synagogae, in 
secundo fides ecclesiae? Denique observatio 
synagogae arido et infideli populo Iudaeorum 
nullum refrigerium aeternae beatitudinis po- 
tuit ministrare ; ecclesia vero omnibus ad se 
venientibus fontes produxit et flumina. 
Denique sic et ipse dominus in evangelio 
dixit : Qui sitit, veniat et bibat; qui credit in 
me, sicut dicit scriptura, flumina de ventre 
eius fluent aquae vivae ?; et iterum : Qui 
biberii aquam quam ego do, fiet in eo fons 
aquae salientis in vitam aeternam ^*. 


(1) Gen. 48, 18; (2) Gen. 48, 19; (3) Io. 7, 
37-38 : (4) Io. 4, 13-14; 

4. Haec enim etiam transito mari Rubro, 
sicut modo cum divina legeretur lectio audis- 
tis, in illis duabus tabulis scriptis digito dei 
manifestissime demonstrata sunt ; nam quia 
prior populus Iudaeorum reprobandus erat, 
Christianorum vero secundus dei gratia eli- 
gendus, primae tabulae franguntur, et illae 
quae postea factae fuerant reservantur. In 
beato quoque Moysi et Iosue hanc similitu- 
dinem invenimus esse completam, dum 
Moyses senior, qui Iudaeorum populum 
figurabat, in deserto moritur, et Iosue puer 
cum iuniori populo Iordanem transire praeci- 
pitur. Hoc etiam in toto Iudaeorum populo 
significatum esse cognoscimus : nam senior 
populus propter infidelitatem in deserto 
consumitur, et iunior per Iordanis fluvium 
veluti per baptismi sacramentum terram 
repromissionis ingreditur. Quae res etiam in 
rege Saul et beato David videtur expressa * 
Saul enim et prior et senior reprobatur, David 
vero iunior in regno adsumitur. Sed in ipso 
David vel fratribus eius eadem gesta referun- 
tur, dum per beatum Samuhel omnes fratres 
eius seniores revelante domino reprobantur, 
et David adhuc puer et tenerae aetatis 
eligitur. 

5. Et quia haec, quae dicta sunt, credo 
quod caritati vestrae [p. 432] non debeant 
displicere, breviter ea volo repetere, ut 
memoriae vestrae tenacius valeant inhaerere. 
Duorum enim, sicut saepe dictum est, popu- 
lorum figurae in omnibus veteris testamenti 
voluminibus demonstratae sunt, gentium 
scilicet. sive Iudaeorum dum statim in 
principio mundi Abel iunior eligitur, Cain 
senior reprobatur : dum Sarra sterelis super 
Agar, quae prius fecunda fuerat, deo ordi- 
nante praeponitur : dum Isaac iunior adsu- 
mitur in hereditate, et Ismahel, qui senior 
erat, expellitur : dum Iacob minor diligitur, 
Esau senior odio habetur : dum Lia senior 
contempnitur, Rachel iunior plus amatur : 
dum Ioseph iunior plus ceteris a patre dili- 
gitur, dum Effraim Manasse seniori praepo- 
nitur, dum super Aaron seniorem Moyses 
iunior elevatur, dum transitus Iordanis super 
transitum maris Rubri felicior esse cognosci- 
tur : dum semel percussa petra in similitu- 
dinem synagogae aquam non dedit, secunda 
vice percussa in typo ecclesiae sitienti populo 
fluvium ministravit : dum primae tabulae 
propter infidelitatem populi Iudaici fran- 
guntur, secundae propter fidem Christiani 
populi reservantur : dum primus populus in 
typo Iudaeorum in deserto consumitur, iunior 
terram repromissionis ingreditur dum 
Moyses senior in figura populi Iudaeorum in 
deserto moritur, Iosue puer in imagine gen- 
tium dux euntibus ad terram repromissionis 
efficitur : dum Saul senior reprobatur, et 

David adhuc puer in regno adsumitur. Haec 
enim, fratres carissimi, si semel aut secundo 
aut tertio in sacris voluminibus legerentur, 
forsitan poterat aliquis aliud quam supra 
diximus suspicari : cum vero totiens iuniores 
senioribus legamus fuisse praepositos, quis 
ita inperitus aut infidelis poterit inveniri, 
qui haec casu potius accidisse quam divinitus 
dispensata esse contendat? 


6. Omnia ista, fratres carissimi, ideo cari- 
tati vestrae suggerimus, ut evidenter possitis 
agnoscere figuram vel sacramentum catho- 
licae ecclesiae ab initio mundi per omnium 
scripturarum volumina frequentissime de- 
monstratum. Haec enim si, ut credimus, 
volueritis memoriter retinere, non solum 
Iudaeis, sed etiam paganis mysterium chris- 
tianae religionis, quotienscumque locus vel 
oportunitas fuerit, evidenter poteritis expo- 
nere. Nos tamen pro salute nostra die noc- 
tuque debemus deo gratias agere, qui nullis 
praecedentibus meritis tantum boni merui- 
mus domino remunerante percipere, ut prius 
praedicaremur per Spiritum, quam nascere- 
mur in mundo, et [p. 433] ante essemus 
praedestinati quam nati. Denique sic et 
apostolus ait : Elegit nos, inquit, ante consti- 
tutionem mundi !. Necdum fueramus creati, 
et iam ante mundi constitutionem eramus 
electi. Et ideo cum dei adiutorio quantum 
possumus laboremus, pro istis tantis benefi- 
ciis ut magis praemium quam iudicium ha- 
bere possimus ; ne forte si luxuriis et aliis 
malis operibus dediti esse voluerimus, pro 
bonis mala reddentes, reos nos ante tribunal 
aeterni iudicis faciamus. Sed tam iusta sit 
conversatio nostra, ut Iudaei vel pagani, 
secundum evangelium, videntes nostra opera 
bona glorificent patrem nosírum qui est in 
caelis ?, et ad fidem nostram confugere, vel 
exemplum vitae nostrae desiderent imitari. 
Sicut enim qui exemplum bonae vitae Iudaeis 
vel paganis vel malis etiam Christianis 
praebere voluerint, et pro se et pro illis 
praemia aeterna percipient, ita e contrario 
qui malis actibus suis exemplum reliquis pes- 
simae conversationis ostenderint, ita ut per 
illos, sicut scriptum est, Nomen domini blas- 
phemetur ?, non solum pro se, sed etiam pro 
aliis aeterna supplicia sustinebunt. Et ideo, 
fratres carissimi, auxiliante domino caste 
sobrie et pie viventes ita imaginem in nobis 
divinae misericordiae conservemus, ut inter 
filios agnosci mereamur a patre; ne nobis 
. clausis aeternae vitae ianuis dicat : Nescio; 
non novi vos. Discedite a me maledicti in 
ignem aeternum *, sed magis pro bonis operi- 
bus audire mereamur Venite benedicti, 


(1) Eph. 1, 4 ; (2) Matt. 5, 16 ; (3) Is. 52,5 ; 
(4) Matt. 25, 12, 41; 

percipite regnum!. Ad quod nos dominus 
pro sua pietate perducere dignetur, cui est 
honor et imperium in saecula saeculorum. 
Amen. 


SERMO MORIN 105 
[G. Moniw, p. 434] 


OMELIA CAESARII EPISCOPI DE BENE- 
DICTIONIBUS SPIRITALIBUS 


1. Modo cum divina lectio legeretur, fratres 
carissimi, audivimus dominum dicentem : Si, 
inquit, in praeceptis meis ambulaveritis, et 
feceritis ea quae ego praecipio vobis, dabo vobis 
pluvias temporibus suis?. Si fideliter et dili- 
genter adtendamus, fratres, omnia quae 
Iudaeis corporaliter promittebantur, spirita- 
liter in nobis implentur : denique benedic- 
tiones dei, quas illi accipiebant in terra, nos 
per gratiam baptismi consecuti sumus in 
anima ; et ideo totis viribus cum ipsius adiu- 
torio laboremus, ut et benedictiones dei 
accipere, et maledictiones possimus evadere. 


2. Dabo, inquit, vobis pluviam in tempore 
suo. Igitur primo a Iudaeis quaeramus et 
eos, qui simpliciter vel corporaliter haec intel- 
legenda opinantur, interrogemus : si pluvia 
haec tamquam remuneratio pro laboribus 
datur his, qui mandata custodiunt ; quomodo 
et his, qui mandata non servant, una atque 
eadem datur pluvia temporibus suis, et uni- 
versus mundus communibus utitur pluviis 
a deo datis? Pluit enim super iustos et inius- 
los 3. Quod si iustis et iniustis datur pluvia, 
non erit eximia remuneratio his, qui mandata 
servaverint. Quaeramus ergo in scripturis, 
quae sit pluvia, quae sanctis tantummodo 
datur, et de qua mandatur nubibus, ne pluant 
pluviam istam super iniustos. Quae ergo sit 
ista pluvia, ipse nos Moyses doceat ; ipse enim 
dicit in Deuteronomio : Adíende, caelum, et 
loquar : audiat terra verba ex ore meo: expec- 
tetur sicut pluvia eloquium meum ?*. Ecce 
qualis est pluvia, quae sanctis tantummodo 
datur, et peccatoribus [p. 435] denegatur. 
Pluvia ergo verbum dei est, sed istam plu- 
viam tantummodo iusti accipiunt ; amatores 
vero mundi, superbi luxuriosi vel cupidi plu- 
viam verbi dei, etiam si eis ingeratur, acci- 
pere nolunt. Quare hoc? Quia nec esurire nec 
sitire iustitiam volunt : qui enim luxuriae 
sordibus inebriantur, inrigari verbi dei pluvia 
non merentur. 


(1) Matt. 25, 34; (2) Lev. 26, 3 ; (3) Matt. 
5, 45. (4) Deut. 32, 1,2; 

3. Post sequitur in benedictione : Man- 
ducabitis panem vestrum in saturitate !, Nec 
hoc ego corporalis esse benedictionis accipio, 
quasi qui custodiat legem dei panem istum 
communem in abundantia consequatur. Quid 
enim? Nonne impii et scelesti panem, non 
solum in abundantia, sed et in deliciis 
comedunt? Magis ergo si respiciamus ad 
eum, qui dicit : Ego sum panis vivus, qui de 
caelo descendi ? et Qui manducaverit hunc 
panem, vivet in aeternum ?, et advertamus, 
quia, qui haec dicebat, verbum est, quo ani- 
ma pascitur, intellegimus de quo pane dic- 
tum sit in benedictionibus a deo Ef manduca- 
bitis panem vestrum in saturitate ; similiter et 
illud, quod Salomon in Proverbiis pronuntiat 
de iusto, dicens : Justus manducans replevit 
animam suam; animae autem impiorum in 
egestate erunt *. Si hoc secundum litteram 
tantum intellegatur, omnino falsum videbi- 
tur : magis enim animae impiorum cum avi- 
ditate cibum sumunt, et satietati student ; 
iusti autem interdum et esuriunt. Denique 
Paulus iustus erat, et dicebat : Usque ad 
hanc horam esurimus, et sitimus, et nudi su- 
mus, et colaphis caedimur 5; et iterum dicit : 
In fame et siti, in ieiuniis multis 5. Et quo- 
modo dicit Salomon, quia iustus manducans 
satiat animam suam? Et ideo, quod superius 
de pluvia intelleximus, hoc etiam in hoc loco 
de pane intellegere debemus : quia panem 
illum caelestem, id ést, verbum dei, qui 
dixit ego sum panis vivus, non manducant 
nisi iusti, quibus dicitur : Gustate, et videte 
quam suavis est dominus ?. Peccatores autem, 
qui multis criminibus polluuntur, qua con- 
scientia mandere praesumunt? 


4. Et habitabitis, inquit, tuti super terram 
vestram ?*. Iniquus numquam tutus est, sed 
semper movetur et fluctuat, et circumfertur 
. emni vento doctrinae ? in fallacia hominum ad 
deceptionem erroris. Iustus vero, qui legem 
. dei custodit, tutus habitat super terram suam, 
quia cum timore dei gubernat et in [p. 436] 
servitutem redigit carnem suam; sensus 
enim suus firmus est, dicens ad deum : 
Confirma me, domine, in verbis tuis 9. Confir- 
matus et tutus et radicatus habitat super 
: terram, fundatus in fide; quia aedificium 
eius non est super arenam positum, sed super 
terram solidam firmatum. 


5. Post sequitur : Ef dabo pacem super 
terram vestram ". Quam pacem dat deus? 
istam quam habet mundus? Negat se istam 
pacem dare Christus; dicit enim : Meam 


ED Lev. 26, 5; (2) Io. 6, 51 ; (3) Io. 6, 
802 (4). Prov..13, 25; (5) I Cor. 4, 11 ;. (6) 
EEUOn 1b 27; (7) Ps. 33, 9 ; (8) Lev. 26, 5; 
(9) Eph. 4, 14 ; (10) Ps. 118, 28 ; (11) Lev. 
265: 6; 

pacem do vobis, meam pacem relinquo vobis ; 
non sicut hic mundus dat pacem ego do vobis !. 
Negat ergo se pacem mundi dare discipulis 
suis. Vis ergo videre, quam pacem dat deus 
super terram nostram? Si terra sit bona, illa 
quae affert fructum centesimum aut sexa- 
gesimum aut trigesimum, illam pacem susci- 
piet a deo, quam dicit apostolus : Pax autem 
dei, quae superat omnem mentem, custodiat 
corda vestra ?. 


6. Et dormietis, et non erit qui vos exter- 
reat?, Et Salomon in Proverbiis dicit : Si 
enim sederis, sine timore eris ; et si dormieris, 
libenter somnum capies, et non timebis terro- 
rem supervenientem tibi, nec impetus impiorum 
venientes *. Haec ille dixit de iusto et sapiente 
viro ; et haec in benedictione dicuntur : Dor- 
mietis, et non erit qui vos exterreat. Si enim 
iustus fueris, nemo te exterrere potest ; 
nihil timebis aliud, si deum timueris : Justus 
enim confidit ut leo », et dicit secundum 
David : Non timebo a timore nocturno 9$ et 
cetera. Addit et illud : Dominus illuminatio 
mea ei salus mea: quem timebo? Dominus 
defensor viíae meae: a quo írepidabo *? et 
iterum : Si consistant adversum me casíra, 
non limebit cor meum 8.. Vides constantiam 
et virtutem animae custodientis mandata 
dei? 

7. Post haec, Exterminabo, inquit, bestias 
malas de ferra vestra ?. Bestiae istae corpo- 
rales non sunt ad plenum malae, neque ad 
integrum bonae, sed medium quiddam : sunt 
enim muta animalia ; sed illae bestiae malae 
sunt spiritales, quas apostolus dicit, spiri- 
tales nequitias in caelestibus !^. Illa est mala 
bestia, de qua dicit scriptura : Serpens enim 
erat sapientior omnibus bestiis, quae sunt 
super terram. Ista ergo est mala bestia, 
[p. 437] quam promittit deus exterminatu- 
rum se de terra nostra, si eius mandata 
servemus. Vis videre et aliam bestiam ma- 
lam? Audi apostolum Petrum : Adversarius, 
inquit, vester diabolus sicut leo rugiens circuit 
quaerens quem devoret: cui resistite fortes in 
fide '?. Esaias propheta, qui sub visione, quam 
adtitulavit quadrupedum in deserto, talia 
quaedam prophetico spiritu de-bestiis loqui- 
tur : In tribulatione leo, inquit, et catulus 
leonis: inde et nati aspidum volantium, qui 
portant super asinos et camelos divitias suas 
ad gentem quae non proderit eis ?. Numquid 
ullo modo videri possunt haec de corporalibus 
bestiis dicta, his qui valde amici sunt lit- 
terae? Quomodo enim leo et catulus leonis 


(1) Io. 14, 27; (2) Phil. 4, 7; (3) Lev. 
26,0105. (4)' Prov. 3, 25; O)SPIOY. 20:50; 
(6) Ps. 90, 5; (7) Ps. 26, 1; (8) Ps. 26, 3; 
(9) Lev. 26, 6 ; (10) Eph. 6, 12; (11) Gen. 3, 
1; (12) I Petr. 5, 8-9; (13) Is. 30, 6 ; 

vel aspides volantes super asinos et camelos 
possunt portare divitias suas? Sed contrarias 
potestates daemonum pessimorum propheta 
Spiritu sancto videns enumerat, eosque collo- 
care divitias deceptionum suarum super 
asinos et camelos, id est, super animas stoli- 
das et nihil aliud nisi de voluptate corporum 
cogitantes ; et ideo eas camelis et asinis 
per figuram conparans designavit. Et his 
bestiis ne traderetur, anima deum timens 
orabat dominum, dicens : Non íradas bestiis 
animam confitentem tibi !. 


8. Exterminabo, inquit, bestias malignas 
de lerra vestra, e£ pugna non transibit super 
terram tuam?. Multae sunt pugnae, quae 
transeunt super terram nostram, si legem dei 
non custodimus, nec praecepta eius serva- 
mus. Redeat unusquisque ad animam vel ad 
conscientiam suam, et ipse se interna recor- 
datione discutiat, et videat quomodo terra 
nostra, id est, caro nostra nunc spiritu forni- 
cationis, nunc irae et furoris urguetur, nunc 
avaritiae iaculis agitatur, nunc telis pulsatur 
invidiae, nunc malo superbiae tenebratur ; 
et in quibuscumque concupiscit caro adversus 
spiritum, et spiritus adversus carnem ?, terra 
nostra periculosissimis praeliis agitatur. Qui 
ergo divina praecepta servaverit, carnem 
suam in servitutem Spiritui sancto subdi- 
derit, et mandata dei custodierit et fecerit 
ea, hanc pugnam et haec bella aut minus 
patitur, aut sic patitur, ut victor existat : 
quia deus aufert ea de terra eius, et non sinit 
ea transire per terram, id est, per animam 
justi. 

9. Et persequemini inimicos vestros *. Quos 
inimicos, nisi ipsum diabolum et angelos 
eius? Persequimur eos, cum non solum de 
nostris cordibus effugamus, sed etiam ab aliis, 
quos inquietant aut incursant aut superant, 
nostra ammonitione castigatione vel prece 
longe repellimus, si divina praecepta ser- 
vemus ; et cadit inimicus in conspectu nostro 
morte. Cuius morte? Ego arbitror, quod nos- 
tra : si enim nos mortificemus membra nos- 
tra, [p. 438] quae sunt super terram, fornica- 
tionem, inmunditiam, si hanc mortem infera- 
mus membris nostris, id est, concupiscentiis 
et peccatis, inimici nostri, id est, diabolus et 
angeli eius cadent in conspectu nostro. Quo- 
modo cadent in conspectu tuo? Si iustus sis, 
cecidit iniustitia in conspectu tuo ; si castus, 
cecidit libido ; si pius fueris, spiritum im- 
pietatis interficis. 

10. Et quinque ex vobis persequentur cen- 
tum 5. Qui sunt isti quinque, qui possunt per- 
sequi centum? Quinarius numerus et in 


(1) Ps:.)73, 19; (2) Lev. 26, 65 (3):Gal. 
5, 175; (4) Lev226/ 7; (5) Lev. 26,85 

laudabilibus ponitur et in culpabilibus : 
quinque sunt sapientes virgines, quinque 
insipientes ; sic ergo centenarius numerus 
ad utramque partem accipi potest. Si itaque 
nos simus ex quinque laudabilibus, id est, 
ex quinque sapientibus, persequimur insi- 
pientes centum. Si enim sapienter pugnemus 
in verbo dei, si prudenter de lege domini 
disseramus, convincimus et fugamus infi- 
delium multitudinem. Centenarius ergo nu- 
merus et fideles indicat, et infideles : nam sub 
centenario annorum numero Abraham deo 
credidisse et iustificatus esse describitur, et 
peccator, qui moritur centum annorum, ma- 
ledictus erit!. Et hic centum infideles a 
quinque sapientibus fugantur; rursum cen- 
tum fideles, non tam numero quam perfec- 
tione signati, multa milia infidelium perse- 
quuntur : fugant enim fideles doctores innu- 
meros daemones, ne animas credentium anti- 
qua fraude decipiant. 


11. Et cadent inimici vestri in conspectu 
vestro gladio?. Qui sint, supra diximus ; quo 
autem gladio dicantur cadere, quaeramus. 
Apostolus Paulus nos docet, quis sit hic 
gladius, cum dicit : Vivus enim est sermo dei 
et efficax, et penetrabilior omni gladio utrimque 
acuto, perlingens quoque usque ad conpages 
animae ac spiritus, membrorum quoque et 
medullarum, et est discretor cogitationum et 
intentionum cordis ?. Hic est gladius, cuius 
acie cadent inimici nostri : sermo namque 
dei est, qui prosternit omnes inimicos, et 
ponit eos sub pedibus suis, ut subditus fiat 
omnis mundus deo. Vis adhuc de alia epistola 
Pauli discere, quia gladius, unde spiritales 
inimici vincuntur, sermo dei sit? Audi eum, 
cum arma praeparat militibus Christi, quo- 
modo dicit : Et galeam salutis accipite, et 
gladium spiritus, quod est verbum dei per 
omnem orationem et obsecrationem ^ ; eviden- 
tissime per haec pronuntians, quia per ver- 
bum dei, qui est gladius utrimque acutus, 
cadent inimici nostri in conspectu nostro. 


12. Et respiciam super vos, et augebo vos ?. 
Plenum beatitudinis est hoc ipsum, si quem 
respiciat deus. Vis videre, si respiciat [p. 439] 
dominus. ad hominem, quanta sit salus? 
Petrus aliquando perierat, et consecrationem 
apostolici numeri diabolo per os ancillae 
pontificis inspirante perdiderat ; sed ubi res- 
pexit ad eum dominus, continuo sublevatur. 


(1) Is. 65, 20; (2) Lev. 26, 8 ; (3) Hebr. 
4, 12 ; (4) Eph. 6, 17-18 ; (5) Lev. 26, 9. 

DE EO QUOD DOMINUS DIXIT AD 
MOYSEN : MITTE VIROS QUI CONSI- 
DERENT TERRAM 


1. Modo cum divina lectio legeretur, audi- 
vimus dixisse dominum ad Moysen : Mitte 
viros, qui considerent terram Chananaeorum, 
quam ego dabo filiis Israhel in possessionem : 
singulos, inquid, viros per íribus suas !*. Quos 
eum misisset, Pervenerunt, inquid, usque ad 
vallem Botri, et inspexerunt illam, ef exci- 
derunt inde palmitem et botrum uvae, et 
sustulerunt illum in phalanga ; et mala punica, 
id est granata, et ficus, inquid, secum adtu- 
lerunt?, ut ubertatem terrae ac fructuum 
qualitatem  monstrarent. Cum ergo haec 
adtulissent, nihilominus perturbaverunt om- 
nem populum, dicentes : Terram ad quam 
missi sumus considerare, terra est quae co- 
medit habitatores suos; et omnis populus, 
quem vidimus in illa, viri inmanissimi sunt 
et gigantes, et ante illos sicut lo-[p. 44&0]-custae 
videbamur ?. Quo audito omnis populus dedit 
vocem suam, et ploravit tota nocte illa, et mur- 
muraverunt contra Moysen et Aaron ^. 


.2. Haec ad praesens gesta ita futurorum 
umbram et imaginem praeferebant. Videa- 
mus ergo, quomodo haec in adventu domini 
salvatoris impleta sunt. Sicut enim illi, quos 
Moyses, miserat, exploratores fuerant terrae 
repromissionis, ita in adventu domini explo- 


. ratores fuerunt scribae et pharisaei, quibus 


iussum fuerat per legem et prophetas spe- 
culari et requirere adventum Christi, in quo 
erat terra, id est, caro sancta, in quo est 
regnum dei et ubertas fructuum spiritalium, 
ut vitam aeternam consequi possent. Sed 
sicut illi desperationem populo incusserunt, 
ne crederent se posse accipere terram a do- 
mino, sic et isti scribae et pharisaei in (de- 
sperationem) mittebant populum Iudaeorum, 
ne eum crederent Christum ; et si quis eum 
credere voluisset, de synagoga quasi sacri- 
legus expelleretur. Ef amaverunt, inquid 
scriptura, gloriam hominum magis quam 
dei 5. Sic et illi redire ad Aegyptum cupientes 
amaverunt magis cepas et pepones Aegyptio- 
rum, quam regnum a domino repromissum. 
Quamobrem illorum perfidia nostram confir- 
met fidem, et mors illorum nobis proficiat ad 
salutem : quia ad aedificationem nostram 
apostolus haec scripta esse testatur. In futuro 
enim saeculo regnum sanctorum erit, quod 


(1) Num..13, 3 ; (2) Num. 13, 24 ; (3) Num. 
13, 33-34 ; (4) Num. 14, 1-2 ; (5) Io. 12, 43; 

terra illa repromissionis significabat : tunc 
enim ab omnibus videbitur divina maiestas. 
Sed et terram repromissionis carnem domini 
possumus intellegere, per evangelicam gra- 
tiam in virtutibus et promissis candida et 
dulcia proferentem. 


3. Christi enim significabat figuram etiam 
botrus ille in phalanga duorum humeris de 
terra repromissionis exhibitus : nam sicut 
ille suspensus in ligno duorum est delatus 
obsequiis, sic et Christus de carne virginis 
velud de terra repromissionis adveniens, 
medius inter utrumque testamentum, inter 
duos populos, Iudaeorum scilicet et Christia- 
norum, in crucis ligno suspensus est. Proinde 
ex his duobus, qui sub honere botri illius 
incedebant, prior significat populum Iudaeo- 
rum, de quibus dicitur : Obscurentur oculi 
eorum, ne videant, et dorsum eorum semper 
incurva!. Qui vero posterior veniebat, po- 
puli nostri, id est, gentium gerebat figuram, 
qui credens et Christum ante oculos habens, 
semper eum quasi servus dominum et disci- 
pulus magistrum secuturus erat, sicut ipse 
dominus in evangelio ait : Si quis vult post 
me venire, abnegel seipsum, et tollat crucem 
suam, et sequatur me?. Hic autem botrus 
expressum in salutem nostram vinum sangui- 
nis sui crucis constrictione profudit, atque 
illum ecclesiae passionis [p. 441] suae calicem 
propinavit; unde apostolis sub tempore 
nascentis ecclesiae dictum est : Quia musto 
repleti sunt isti ?. 


4. Non solum vero botrum, sed et ficum 
secum terrae fructum detulerunt. Quid ficus 
significet, breviter indicamus. Ficum hanc 
imaginem priscae legis habuisse dominus in 
evangelio protestatur, dicens : Quidam pater- 
familias plantavit vineam, (et in vinea sua) 
plantavit ficum *. Quis hic pater, nisi Christus 
dominus noster, qui familiae suae pater est? 
Vinea autem Iudaeorum populum significat, 
sicut et Esaias ait: Vinea, inquid, Sabahot 
domus Israhel est ?. Sed in vinea sua plan- 
tavit ficum, hoc est, in populo suo plantavit 
legem. Nam sicut ficus primitivos suos fruc- 
tus aridos et inutiles deicit in terram, et 
denuo alteros pingui dulcedine procreatos 
ad plenam maturitatem perducit et perficit, 
sic et lex veteris testamenti, quam diximus 
imaginem ficus habere, primitivum populum 
Iudaeorum inutilem, id est, peccatorem et 
impium a se abiecit, et abiectis, ut graeco 
verbo utar, sycophantis, id est, inanibus et 
vacuis Israhelitis, postea Christo pinguem 
et uberem Christianorum populum per ma- 
trem gratiam creavit, et ad perfectionem 


(1) Ps. 68, 24 ; (2) Matt. 16, 24 ; (3) Act. 2, 
13 ; (4) Matt. 21, 3 et Luc. 13, 6 ; (5) Is. 5, 7 ; 

evangelicae eruditionis adduxit. Nam etsi 
est genus ficorum quod primitivos fructus 
suos usque ad maturitatem perducit, quod 
bifera appellatur, potest ipsos significare, 
de quibus scriptum est, Dilexit eos dominus 
sicut praecursores (ficus!. Praecursores) pa- 
triarchae sunt ; ceterum de populo Israhelis 
et nostro sic Hieremias propheta ait : Et 
ostendit mihi, inquid, dominus duos cofinos 
ficorum, unum obtimarum et alium pessima- 
rum?. Quae res, ut saepe dictum est, duorum 
populorum significabat imaginem : duo enim 
illi cophini synagogae et ecclesiae habebant 
figuram. Unde ille cofinus pessimarum syna- 
gogae plebem mystice designabat ; qui vero 
obtimarum erat, Christianorum ecclesiam 
demonstrabat. Qui licet ex unius arboris, id 
est, ex unius legis radice procedant, sicut 
apostolus dicit, Non tu radicem portas, sed ra- 
dir íe?, tamen in fructibus distinguuntur. 
Alia enim ficus est, quae primitus cum foliis 
nascitur, sed ad maturitatem defluendo non 
pervenit ; quod contigit populo Iudaeorum, 
qui cum ipsis ficus foliis, cum ipsis verbis 
divinae legis generatus, sed ad perfectionem 
maturitatis, id est, ad evangelicae gratiae 
suavitatem pervenire non potuit. Alia vero, 
quae amissis primitivis fructibus postea 
reparatur, quique in scripturis divinis obti- 
marum ficorum cofinus demonstratur ; quod 
est populus Christianorum, qui post offensio- 
nem et abiectionem Iudaeorum creatus est, 
omnemque protectionem divinae gratiae est 
consecutus, sicut David ait Parasti in 
(p. 4&2] dulcedine tua pauperi, deus *. Sed et 
beatus apostolus sic ait : Primum oportuit 
praedicari vobis verbum dei ; sed quia repulistis 
illud, et indignos vos iudicastis aeternae vitae, 
ecce convertimur ad gentes ?. Unde etiam pla- 
num esse debet sensibus vestris, ficum istam 
imaginem legis habuisse, sicut et botrum 
constat figuram salvatoris exprimere, quem- 
admodum in Canticis canticorum ecclesia 
dicit : Frater meus ut botrus Cypri 5; quia nec 
Christus sine lege, nec lex sine Christo esse 
potest. Diximus enim legem evangelii esse 
testimonium, et evangelium legis esse com- 
plementum. 


5. Sed adhuc addit scriptura divina mala 
punica, id est, granata cum botro et ficu 
fuisse delata : quae mala punica, id est, 
granata ecclesiae nostrae speciem praefigu- 
rabant. Ut enim mala punica a foris habent 
corticis sui utile munimentum, quod nec 
vento verberante  deicitur, nulla iniuria 
penetratur, sic et ecclesia, sancti Spiritus 


(1) Os. 9, 10; (2) Ier. 24, 1-2; (3) Rom. 
11, *5 ; (4) Ps. 67, 11; (5) Act. 13, 46; (6) Cant. 
1,13; 

virtute munita, fidei suae soliditate in spe 
Christi elevata atque suspensa, contra omnes 
mundi turbines firma et stabilis in arboris 
suae natura, id est, in crucis ligno perdurat. 
Sed quia hoc genus pomi, quamquam a foris 
una cortice concludatur, intrinsecus tamen 
granorum continet multitudinem, quae grana 
sunt candida cum rubore, sic est, fratres : 
candidos baptisma facit, et passio rubicun- 
dos. Sed et sucum habent suavem cum aus- 
teritate permixtum : hoc ideo, quia simplices 
ut columbas, astutos ut serpentes esse con- 
venit Christianos. Illa enim bonitas suavis 
atque condita est, quae in se etiam et disci- 
plinam possidet et austeritatem. Et quia mul- 
ta, ut dictum est, grana populi indicant mul- 
titudinem, sic a foris cortice una concludun- 
tur, ut interiore tamen velamine distinguan- 
tur. Ita et in ecclesia quamquam omnes in 
uno corpore Christi velud membra redigamur, 
tamen intus sunt gradus et honores, et digni- 
tatum divisiones, et carismatum  distinc- 
tiones, sicut apostolus ait ; divisa sunt caris- 
mata et merita et officia, et in una atque 
eadem ecclesia uno eodemque Spiritu distri- 
buta. 


6. Et ideo haec omnia, quae in figura divi- 
nae legis Israheli ostendebantur, et illi non 
solum indignos se huius gratiae munere 
iudicaverunt, sed ad Aegyptum, id est, ad 
saeculum redire voluerunt, repromissionis 
terram fluentem lacte et melle accipere non 
meruerunt. Videamus autem quae terra sit, 
de qua fluere lac et mel scriptura testatur. 
Si enim Iudaeam dixeris, nemo adhuc um- 
quam de petra mel et lac de terra fluere 
meminit; sed terram, de qua lac et mel 
fluere dixit, Christi carnem debemus accipere, 
de cuius doctrina dicere possumus : Quam 
dulcia faucibus meis [p. 443] eloquia tua, 
domine! Super mel et favum ori meo !. Ipsa 
est caro Christi, quae secundum legem ex 
uberi terra, id est, ex carne virginis procreata 
est, sicut apostolus ait : Factus ex muliere, 
factus sub lege ?. Sed omnia bona terrae ipsius, 
id est, caelestis regni hereditatem, quae 
Iudaeis repromissa erat, per fidem Christi 
servi illius, id est, Christiani populi consecun- 
tur, qui viri Israhelitae a domino nuncupan- 
tur, dicente eodem domino ad Nicodemum 
iam credentem in Christo : Ecce vir Israhelita, 
in quo dolus non est?. Sed et apostolus ad 
ecclesiam scribens sic ait : Pax super Israhel 
dei ^. Hi enim maxime sunt Israhel dei, qui 
dominum nostrum lesum Christum in ho- 
mine per fidem videre meruerunt, quia et 


,0 Ps. 118, 103; (2) Gal. 4, 4; (3) Io. 
, 47 ; (4) Gal. 6, 16. 

deo in homine et in homine deum crediderunt: 
cui est honor et imperium cum Patre et 
Spiritu sancto in saecula saeculorum. Amen. 

DE EXPLORATORHIBUS XII 


1. Sicut in lectione quae nobis modo reci- 
tata est audivimus, fratres carissimi, duo- 
decim missi sunt speculatores ex filiis 
Israhel ad considerandam terram, quae eis 
fuerat repromissa. Qui post quadraginta dies 
regressi diversa renuntiant : nam decem ex 
his in desperationem populum mittunt, ita 
ut vellent abiecto Moyse eligere alium ducem 
et reverti in Aegyptum ; alii vero duo bona 
nuntiant, et cohortantur populum permanere 
in fide, dicentes : Si diligit nos dominus, 
introducet nos in terram hanc !. Ait enim do- 
minus ad Moysen : Percutiam eos morte, et 
perdam eos, et faciam te et domum patris tui 
in nationem magnam multo magis quam haec 
est ?. Comminatio ergo haec non est iracun- 
dia, sed prophetia : adsumenda namque erat 
alia natio, id est populus gentium, sed non 
per Moysen. Excusavit enim se Moyses : 
sciebat enim, quia gens ila magna, quae 
repromittitur, non per Moysen vocanda erat, 
sed per Iesum Christum ; et non Mosaicus, 
sed Christianus erat populus appellandus. 


2. Addit autem dominus, et dicit : Filii 
vero vestri erunt incolae in deserto quadraginta 
annis?. Et quid haberet mysterii numerus 
iste, declarat dicens : Secundum numerum, 
inquit, dierum, quibus considerastis quadra- 
ginta diebus, pro die annum, recipietis peccata 
vestra quadraginta annis *. Timeo ego mys- 
terii huius secreta discutere : video enim 
quod peccatorum in hoc ratio comprehendi- 
tur et poenarum. Si enim unicuique peccatori 
annus adscribitur ad poenam pro unius diei 
peecato, et secundum rationem dierum, qui- 
bus peccatur, annorum totidem numerus in 
suppliciis consumendus est, vereor, ne forte 
nobis, qui cotidie peccamus, et nullum forte 
vitae nostrae diem absque peccato transigi- 
mus, nec ipsa forte saecula aut etiam saecula 
saeculorum sufficere possint ad poenas luen- 
das. In eo enim, [p. 448] quod populus ille 
pro quadraginta dierum peccato quadra- 
ginta annis cruciatur in deserto, nec terram 
sanctam introire permittitur, similitudo quae- 
dam futuri iudicii videtur ostendi, ubi pec- 


(1) Num. 14, 8 ; (2) Num. 14, 12 ; (3) Num. 
14, 33; (4) Num. 14, 34; 

catorum ratio discutienda est ; nisi erit aliqua 
fortasse etiam bonorum operum conpensatio, 
vel etiam eorum quae in vita sua unusquisque 
mala recepit, quod et Abraham de Lazaro 
docuit. Sed haec nullius est ad integrum 
nosse, nisi illius, cui omne iudicium tradidit 
alert. 


3. Sed fortasse aliquis neget bonitati dei 
convenire, ut pro unius diei peccato annum 
suppliciorum rependat; quin immo, dicit, 
etiam si diem pro die reddat, quamvis iustus, 
non tamen clemens videtur esse aut benignus. 
Audi ergo ad haec, si forte possimus difficul- 
tatem rei exemplis lucidioribus explanare. 
Rogo vos, fratres, diligenter adtendite. Si 
vulnus corpori infligatur, aut ossa confringan- 
tur, aut nervorum iunctura resolvatur, sub 
unius horae spatio huiusmodi vulnera solent 
corporibus accidere, et plurimis postmodum 
cruciatibus ac doloribus exactis, multo vix 
tempore sanari. Quanti enim tumores in 
loco, quanta tormenta generantur! Iam vero 
si accidat, ut in eodem vulnere et in eadem 
fractura iterum ac saepius aliquis vulneretur, 
frequentiusque frangatur, quantis hoc poenis 
curari, et quantis potest cruciatibus medi- 
cari? Quanto autem tempore, si tamen po- 
tuerit,'ad sanitatem perducitur? Et vix ali- 
quando ita curabitur, ut vel debilitatem cor- 
poris vel foeditatem cicatricis effugiat. Transi 
nunc ab exemplo corporis ad animae vulnera. 
Anima quotiens peccat, totiens vulneratur. 
Et ne dubites eam peccatis velut telis et gla- 
diis vulnerari, audi apostolum monentem, 
ut adsumamus scutum fidei, in quo possitis, 
inquit, omnia iacula maligni ignita extin- 
guere?. Vides ergo peccata maligni esse tela 
vel iacula, quae in animam diriguntur. Pati- 
tur autem anima non solum vulnera iaculo- 
rum, sed et fracturas pedum, cum laquei 
parantur pedibus eius, et supplantantur 
gressus eius. Haec ergo et huiusmodi vulnera 
quanto tempore putas posse curari? O si 
possemus per unumquodque peccatum videre 
quomodo homo noster interior vulneratur, 
quomodo sermo malus vulnus infligit ! Non 
legisti, quia vulnerant gladii, sed non ita ut 
lingua?? Nulneratur ergo et [p. 449] per 
linguam anima, vulneratur et per cogita- 
tiones et concupiscentias malas ; frangitur 
autem et conteritur per opera peccati. Quae 
si omnia videre possemus, et vulneratae 
animae sentire cicatrices, certum est quod 
usque ad mortem resisteremus adversus 
peccatum. Sed nunc sicut hi, qui frenesin 
patiuntur, vel mente alienati sunt, non sen- 
tiunt si vulnerentur, quia naturalibus sensi- 
bus carent, ita et nos, vel cupiditatibus 


(1) Io. 5, 22; (2) Eph. 6, 16 ; (3) Eccli. 
28, 22 ; 

saeculi amentes effecti, vel vitiis inebriati, 
sentire non possumus, quanta vulnera, 
quantas contritiones animae peccando conqui- 
rimus. Et ideo consequentissima ratio est, 
poenae, id est, curae ac medicationis tempus 
extendi, et per unumquodque vulnus pro 
qualitate plagae medendi quoque spatia 
propagari. 

4. Haec ideo dicimus, fratres, ut agnosca- 
tis, quod iustitia dei in veteri testamento pro 
unius diei peccato annum repensari iubet in 
poena ; id est, pro quadraginta dierum tran- 
sitione quadraginta annorum spatio populus 
in heremo cruciatur. Quid de nobis erit, si 
post gratiam Christi, qui nos sanguine suo 
redemit, adhuc nos non solum peccata minu- 
ta committere, sed forte etiam criminalia 
perpetrare delectat? Et ideo, sicut frequenter 
ammonui, qui se grave aliquod peccatum 
fecisse cognoscit, dum tempus est, et in sua 
potestate consistit, ad paenitentiae medica- 
menta confugiat. Conversio enim in praesenti 
vita et paenitentia fructuose gesta celerem 
confert huius modi vulneribus medicinam ; 
quia paenitentia non solum vulnus praeteri- 
tum sanat, sed et ultra animam peccato non 
sinit vulnerari. Immo et illud adiciam : verbi 
causa, si peccator sum, numquid eadem mihi 
erit poena, si semel peccavi, quae et si secun- 
do et tertio peccem, et si frequentius? Non 
ita erit : sed pro modo et numero et mensura 
peccati etiam poenae quantitas metienda 
est, Deus enim dabit nobis panem lacrima- 
rum, et potabit nos in lacrimis, sed in men- 
sura !; haec autem metet unusquisque, quae 
sibi in hac vita vel minus vel amplius pec- 
cando quaesierit. 


5. Sed haec, ut diximus, in manu dei sunt ; 
nostrum est autem, citius ad emendationem 
festinare, et ad paenitentiam sine dissimu- 
latione converti, lugere praeterita, cavere 
futura, invocare auxilium dei. Síatim enim, 
ut conversus ingemueris, salvus eris ? : invenies 
enim advocatum, qui pro te interpellat Pa- 
trem, dominum Iesum, multo praestantiorem 
[p- 450] quam fuit Moyses, qui tamen oravit 
pro populo illo, et exauditus est. Et fortasse 
propterea Moyses scribitur intervenisse pro 
peccatis populi prioris, et impetrasse veniam, 
ut multo magis confidamus, quod advocatus 
noster Iesus indubitatam nobis veniam prae- 
stabit a Patre, si tamen convertamur ad eum, 
et non recedat retro cor nostrum. Haec autem 
dico, filioli, ut non peccetis. Quod et si pecca- 
verit aliquis nostrum, advocatum habemus apud 
patrem Iesum Christum iustum, qui inter- 
pellat pro peccatis nosítris?. Ipsi gloria in 
saecula saeculorum. Amen. 


(D Ps. 79, 6 ; (2) Is. 30, 15 ; (3) I Io. 2, 

SERMO SANCTI HIERONYMI DE 
BALAAM ET BALAC, MEDIA QUADRA- 
GESIMA 
B 


Cum divina lectio legeretur, fratres dilec- 
tissimi, audivimus 


B O Orig y. 


quod profecti filii Israhel collocaverunt castra 
ad occidentem Moab iuxía Iordanem contra 
Hiericho, et ut vidit Balac filius Sefor *, et reli- 
qua. Omnia iam, quae de Balaam et asina 
eius scribuntur, historia plena negotiis, 
interior vero intellectus multo negotiosior ; 
et nescio si facile sit, vel ipsas tantum histo- 
ricas explanare sententias. Deo tamen do- 
nante, breviter quae possumus perstringemus. 


B Orig 


2. Bellum tibi inminet, o rex Balac, fili 
Sefor : sexcenta milia armatorum, fines tuos 
inruunt. Oportebat et te parare arma, exer- 
citum cogere, de constructione praelii cogi- 
tare, ut hosti adhuc procul posito armis 
instructus occurreres. Tu vero mittis ad 
Balaam divinum, et mittis multa munera, 
ae maiora promittis, et dicis : Veni, et ma- 
ledic mihi populum, qui exivit de Aegypto ?. 
Sed Balaam, ut scriptura docet, retulit haec 
ad deum, a quo et venire prohibetur. Sed 
iterum rex mittit legatos, et ne-[p. 466] 
-glectis armis spem omnem ponit in Balaam: 
ut veniat, et verba deferat, atque in populum 
iaculetur maledicta pro telis ; si forte verbis 
Balaam vincatur populus, quem regis exer- 
citus superare non poterat. Haec autem 
omnia praemisimus, ut opera Balaam vel 
verba eius possimus advertere. Sunt etenim 
magorum nonnullae differentiae : alii enim 
plus, alii minus valent. 


B O Orig y 


2. Hic Balaam famosissimus erat in arte 
magica, et in carminibus noxiis praepotens : 
non enim habebat potestatem vel artem ver- 
borum ad benedicendum, sed habebat ad 
maledicendum ; daemones enim ad maledi- 


(1) Num. 22, 1-2; (2) Num. 22, 6; 

cendum invitantur, non ad benedicendum. 
Et ideo, quasi expertus in talibus, in opi- 
nione erat omnibus qui erant in oriente : nisi 
enim experimenta eius plurima praecessis- 
sent, quod frequenter maledictis hostem 
vertisset armatum, non utique praesumpsis- 
set rex, hoc posse fieri sermonibus, quod 
ferro et acie vix posset impleri. Certus ergo 
Balac de hoc, et frequenter expertus, omissis 
omnibus instrumentis et auxiliis bellicis, 
mittit ad eum legatos, dicens : 


B Orig 


Ecce populus exivit de Aegypto, et cooperuit 
faciem terrae, et hic sedet iuxta me!. Sed et 
amplius aliquid puto, quod moverit regem : 
videtur enim audisse, quia filii Israhel solent 
hostes vincere oratione, non armis, hec tam 
ferro quam precibus. Nulla enim Israhel 
adversum Pharaonem arma commovit, sed 
dictum est ei : Dominus pugnabit pro vobis, 
et vos tacebitis *. Sed nec contra [p. 467] Ama- 
lecitas quidem tantum vis armorum, quan- 
tum Moysis valuit oratio : ut enim elevasset 
Moyses manus ad deum,  vincebatur 
Amalech ; remissae vero et deiectae vinci 
faciebant Israhel. Haec profecto audierat 
Balac rex Moab ; scriptum est enim : Audie- 
runí gentes, et iratae sunt; dolores conprehen- 
derunt habitantes  Philistim. Tunc festina- 
verunt duces Edom ; et principes Moabitarum, 
adprehendit eos tremor ?. Vides pervenisse ad 
eos, quod praedixit in cantico Moyses, quando 
transierat mare Rubrum. Audierat ergo rex 
Moab, quia populus hic orationibus vincit, 
et pugnat adversus hostes ore, non gladio ; 
et ob hoc sine dubio apud semetipsum cogi- 
tabit, dicens : Quoniam quidem orationibus 


populi huius et precibus nulla possunt arma 


conferri, ideo etiam mihi talia requirenda 
sunt arma verborum, et orationes tales, quae 
superare possint orationes istorum. Ut autem 
scias tale quid cogitasse regem, ex scripturae 
verbis intellege, quae ego a magistro quodam, 
qui ex Hebraeis crediderat, didici. Scriptum 
est ergo : Et dixit Moab ad seniores Madian : 
nunc ablinget synagoga haec omnes, quae in 
circuitu nostro sunt, sicut ablingit vitulus her- 
bam campi ?*. Aiebat ergo magister ille, qui 
ex Hebraeis crediderat : Cur, inquit, tali usus 
est exemplo, dicens Sicut ablingit vitu- 
[p. 468]-lus herbam campi? Ob hoc sine dubio, 
quia vitulus ore obrumpit herbam campi, et 
lingua tamquam falce quaecumque invenerit 
secat; ita et populus hic quasi vitulus ore 


. (1) Num. 22, 5; (2) Ex. 14, 14; (3) Ex. 
15, 14-15 ; (4) Num. 22, 4 ; 

et labiis pugnat, et arma habet in verbis ac 
precibus. 

Haec igitur sciens rex mittit ad Balaham, 
ut et ipse deferat verba verbis contraria, et 
precibus preces. Nec mireris, si est in magica 
arte tale aliquid ; esse enim hanc artem desi- 
gnat etiam scriptura, sed uti ea prohibet. 
Nullus enim sanctorum spirituum obtem- 
perat mago : non potest invocare magus 
Michahel, non potest invocare Raphahel 
neque Gabrihel. Multo magis non potest 
invocare magus omnipotentem deum, nec 
Filium eius dominum nostrum Iesum Chris- 
tum, nec Spiritum sanctum eius. Nos soli 
accepimus potestatem invocandi deum Pa- 
trem : nos soli habemus potestatem invocan- 
di unigenitum eius Iesum Christum. Sed 
illud est quod dico : qui iam potestatem ac- 
cepit invocandi Christum, non potest iterum 
invocare daemones; et qui sancti Spiritus 
particeps factus est, inmundos ultra spiritus 
adscire non debet : si enim invocaverit inmun- 
dos spiritus, sanctus ab eo refugit Spiritus. 


O B Orig y. 


Igitur Balaam divinaculis acceptis, cum 
solerent daemones ad se venire, fugatos 
quidem daemones videt, adesse deum ; 


[p. 469] 
B Orig 


et ideo dicit interrogare se deum, quia 
consuetos sibi parere nusquam daemones 
videt. 


O B Orig y. 


Venit ergo ipse ad Balaam : non quod 
dignus esset, ad quem veniret deus, sed ut 
fugarentur illi, qui ei ad maledicendum et 
ad malefaciendum adesse consueverant. 


B Orig 


Iam enim hinc providebat deus populo 
suo. Adest ergo et dicit deus ad eum : Quid 
homines isti venerunt ad te? Et dixit Balaam 
ad deum: Balac filius Seffor rex Moab misit 
eos ad me dicens : Ecce populus exiit de Aegyp- 
to, et cooperuit faciem terrae, et hic sedet 
iuxía me ; veni ergo nunc et maledic mihi eum, 
si forte poterimus percutere eum et eicere. 


B O Orig y. 


Et dixit deus ad Balaam : Non eas cum eis, 
neque maledicas populum; est enim benedictus. 


B Orig 


Potest ergo obici tale aliquid : Invocet 
licet daemones Balaam, maledicat populum 

invocati daemones faciant quod possunt : 
numquid non potest deus defendere a daemo- 
nibus populum, vimque eorum in malefa- 
ciendo destruere? Quid ergo opus erat, ut et 
ipse veniret ad Balaam, et consuetos [p. 470] 
daemones prohiberet accedere, ne velut 
temptarent aut conarentur laedere populum 
suum? 


B O Orig y. 


Et ideo praevenit deus, et ire Balaam 
invocare daemones ad maledicendum pro- 
hibet, si tamen a cupiditate cessasset ; sed 
quia persistit in desiderio pecuniae, indul- 
gens deus arbitrii libertati rursus ire per- 
mittit. 


B Orig 


Verbum tamen suum inicit in os eius, 
prohibens maledictionem fieri per daemones, 
ut benedictionibus locum daret; et pro 
maledictis proferre. facit Balaam benedic- 
tiones ac prophetias, quae possint aedificare, 
non solum Israhel, sed et reliquas gentes. Si 
enim prophetiae eius a Moyse sacris insertae 
sunt voluminibus, quanto magis descriptae 
sunt ad his qui habitabant tunc Mesopota- 
miam, apud quos magnificus habebatur 
Balaam, quosque artis eius constat fuisse 
discipulos? Ex illo denique fertur magorum 
genus et institutio in partibus orientis vi- 
gere ; qui descripta habentes apud se omnia 
quae prophetaverat Balaam, etiam hoc ha- 
buerunt scriptum, quod orietur stella ex 
Iacob, et exsurget homo ex Israhel!. Haec 
scripta habebant magi apud semetipsos : et 
ideo, quando natus est Iesus, agnoverunt 
stellam, et intellexerunt adimpleri prophe- 
tiam magis ipsi, quam populus Israhel, qui 
sanctorum prophetarum audire verba con- 
tempsit. Illi [p. 471] ergo ex his tantum, quae 
Balaam scripta reliquerat, agnoscentes adesse 
tempus, venerunt et requirentes eum statim 
adoraverunt; et ut fidem suam magnam 
esse declararent, parvum puerum quasi 
regem venerati sunt. 

Sed redeamus ad propositum. Molestus 
est deo Balaham, et extorquet propemodum 
permitti sibi, ut eat maledicere filiis Israhel, 
et ut invocet daemonas, ad quem iam venerat 
deus. 


B O Orig y 


Ascendit asinam, occurrit ei angelus, qui 
.excubabat pro Israhel, de quo scriptum est, 
dicente domino ad Moysen : Angelus meus 
ibit tecum?. Protendenti ergo ire conceditur : 
in via conteritur ab asina : sed magus daemo- 
nas videt, angelum non videt, asina tamen 


(1) Num. 24, 17; (2) Ex. 32, 34; 

videt ; non quod digna esset videre angelum, 
sicut nec loqui digna erat, sed ut confutaretur 


O Orig y 


Balaam, et, ut ait quodam in loco scrip- 
tura, mutum animal humana voce respondens 
argueret prophetae dementiam !. 


B Orig 


Verum quoniam de historia multa iam 
dicta sunt, aliqua etiam de allegoria perstrin- 
gamus in fine. Si videas contrariam potesta- 
tem inpugnantem populum dei, intelleges 
quis sit, qui sedeat super asinam. Et si 
consideres homines quomodo a demonibus 
praecipitantur, intelleges quae sit asina. Sic 
enim et in evangelio intel-[p. 472]-leges 
Iesum mittentem discipulos suos ad asinam 
quae alligata erat, et ad pullum eius, ut dis- 
cipuli eam solvant et adducant, ut ipse 
sedeat super eam. Et forte 


B O Orig y 


haec asina, id est, ecclesia prius portabat 
Balaam, nunc autem Christum ; ex quo 
soluta est a discipulis, et a quibus innexa erat 
vinculis relaxata : ut Filius dei sederet super 
eam, et cum ipsa ingrederetur sanctam civi- 
tatem Hierusalem caelestem ; et compleretur 
scriptura, quae dicit : Laeíare filia Sion, 
praedica filia Hierusalem: ecce rex tuus venit 
libi mitis et sedens super subiugale?, id est, 
asinam (credentes sine dubio ex Iudaeis dicit) 
et pullum novellum: eos profecto qui sunt ex 
gentibus credentes Iesum Christum domi- 
num nostrum. 


SERMO MORIN 116 


[G. MoniN, p. 482] 


DE RAAB MEHRETHICE 
ET DUOBUS NUNTIIS 


1. Lectio ista, fratres carissimi, quae nobis 
modo recitata est, non tam gesta nobis filii 
Nave praedicat, quam domini nostri Iesu 
Christi sacramenta depingit : iste est enim, 
qui post mortem Moysi suscepit imperium. 
Defunctus est ergo Moyses, et imperavit 
Iesus : cessavit lex vetus, et regnavit Iesus 
verus. Sic enim evangelista testatur : Lex et 
prophetae usque ad Iohannem ?. Quod autem 


(1) II Petr. 2, 16 ; (2) Zach. 9, 9; (3) .Eue. 
6 . 

Moyses pro lege accipiatur, in evangelio legi- 
mus : Habent, inquid, Moysen et prophetas !, 
id est, legem et prophetas; et apostolus : 
Usque hodie, inquid, cum legitur Moyses ?, 
hoc est lex. Cessante ergo lege Iesus dominus 
noster suscepit principatum. Et, si videtur, 
conferamus gesta Moysi cum principatu Iesu. 
Rogo vos, fratres, diligenter adtendite : quia 
sacramenta recitantur, quae in nobis im- 
pleta sunt. Quando Moyses eduxit populum 
de terra Aegypti, nullus ordo in populo, nulla 
in sacerdotibus observantia transeunt 
aquam maris, aquam salsam, nec in se [p. 483] 
aliquid dulcedinis continentem : veniunt in 
heremum, et per quadraginta annos non sine 
labore populus exercetur; nec solum exer- 
cetur, sed etiam pro assidua murmuratione 
in illa heremi vastitate consumitur, et terram 
repromissionis intrare senior ille populus non 
meretur. Haec facta sunt sub Moyse, id est 
sub lege. Cum vero Iesus, qui salvatorem 
dominum figurabat, educit exercitum, adten- 
dite quae sunt quae iam illo tempore adum- 
brabantur de populo christiano : sacerdotes 
praecedunt, arca testamenti portatur in 
humeris sacerdotum : nusquam mare, nus- 
quam salsus fluctus occurrit, sed Iesu duce 
venitur ad Iordanem ; non cum aliqua per- 
turbatione, non cum aliqua violentia, sicut 
prius in mari Rubro, non fugientes, neque 
perterriti metu, sed Iesu duce cum sacerdo- 
tibus ingrediuntur Iordanem, aquam dulcem 
et delectabilem, non cum furtivo silentio, sed 
cum tubarum cantibus mysticum quiddam 
divinumque canentibus ; ut ad praedicatio- 
nem tubae caelestis populus Iesum sequens 
per Iordanem fluvium, quasi per baptismi 
sacramentum, terram repromissionis, id est, 
aeternae vitae beatitudinem mereatur in- 
trare. 


2. Dixit ergo Iesus ad populum : Praepa- 
rate vobis cibos ad viam ?. Et hodie Christus 
dominus, si eum libenter audias, dicit tibi : 
Si sequeris me, praepara cibos ad viam. Cibi 
enim sunt opera bona, quae nos ad futuram 
beatitudinem velud fidele viaticum comitan- 
tur. Et ideo considerate, fratres, quia si 
unusquisque non sibi praeparaverit cibos, 
non potest sequi Iesum terram repromissionis 
intrantem. Videamus tamen, quos primum 
in terra repromissionis dei populus capit fruc- 
tus. Tunc, inquid, manducaverunt primum de 
regione palmarum ^. Vides ergo, quia, si 
concupiscentias vel voluptates mundi huius 
relinquimus, et recte sequimur Iesum, prima 
nobis occurrit palma victoriae. 


3. Mittit tamen Iesus noster exploratores 


Cu)Euci10; 29: (y LE Gor. 3; 155; (8) Ios. 
B12:(4):I0s8. 5; 42; 

ad Hierico, et hospitio susciptuntur a mere- 
trice sed illa meretrix, quae missos ab 
Iesu suscepit exploratores, id est, apostolos 
atque doctores, propterea suscepit, ne ultra 
meretrix esset. Meretrix illa, fratres carissimi, 
ecclesiam figurabat, quae ante adventum 
Iesu cum multis idolis fornicari consueverat. 
Verum veniens Christus non solum eam a 
fornicatione liberavit, sed cum ingenti mira- 
culo etiam virginem fecit ; sic enim de ipsa 
apostolus dicit Desponsavi vos uni viro 
virginem castam exhibere Christo!, Sed et 
uniuscuiusque nostrum anima [p. 484] mere- 
trix fuit, donec in desideriis et cupiditatibus 
viveret carnis; cum vero suscepit explora- 
tores Iesu, impletum est in ea illud, quod 
apostolus dixit : Fuistis aliquando tenebrae, 
nunc autem lux in domino?. Quod autem in 
solario levantur, hoc significatur, quod 
ecclesia apostolorum doctrinam non in humi- 
libus sed in altis consuevit excipere : non 
enim cum Iudaeis litteram sequitur occiden- 
tem, sed vivificantem Spiritum de caelis 
suscepit venientem. Quod autem meretrix 
illa lini stipula exploratores illos cooperuit, 
et hoc christiano populo convenienter aptatur. 
Linum enim indumentum sacerdotale est ; 
de nobis enim beatus Petrus apostolus dicit : 
Vos autem genus electum, regale sacerdotium ?. 


4. Sed ubi meretrix illa nuntios suscepit 
lesu, statim contra eam iratus est rex 
Hierico. Verum est, fratres : adubi anima 
confugere coeperit ad Iesum, statim contra 
eam irasci et saevire incipit inimicus ; adubi 
se anima, quae vitiis serviebat, ad culmina 
virtutum contulerit, persecutionem patitur 
vitiorum. Sic et ipse dominus dixit : Si 
mundus vos odit, scitote quia me priorem vobis 
odio habuit ^. Rex enim hiericontinus, id 
est, diabolus insequitur exploratores Iesu : 
sed non potest eos capere, quia per montana 
conscendunt. Non ambulant per humilia, 
nec vallibus, id est, voluptatibus delectantur, 
sed montium excelsa sectantur; iam enim 
cum psalmista dicere possunt : Lervavi oculos 
meos ad montes, unde veniat auxilium mihi 5. 
Non potest post illos princeps mundi huius 
ascendere, qui humilia semper diligit et 
caduca, et eis qui voluptatibus delectantur 
imperare consuevit : in his regnat in talibus 
sedem suam collocat, in quibus et cum 
quibus etiam usque ad inferna descendit. 
Si ergo sequi Iesum volumus, et cupimus 
terram verae repromissionis intrare, pugnan- 
dum nobis est contra adversarias gentes, 
sicut et tunc populum illum sub Iesu Nave 
pugnasse cognoscimus. 


(1) H Cor. 11, 2; (2) Eph. 5, 8 ; (3) I Petr. 
2, 9; (4) Io. 15, 18 ; (5) Ps. 120, 1 ; 

5. Sed pugna nostra, fratres carissimi, 
non extrinsecus sed intrinsecus exercenda est : 
intus einim in nobis pugnare debemus, si 
volumus nostros adve.sarios superara. 

[p. 485] 

Anima enim et caro nostra, antequam 
peccaret Adam, terra repromissionis fuit ; 
postea vero facta est terra Chananaeorum, 
et quae prius fuerat habitatio virtutum, 
facta est spelunca latronum : expulsis enim 
virtutibus vitia regnabant in nobis. Nunc 
vero veniente Iesu domino nostro cum illius 
adiutorio festinemus a nobis expellere adver- 
sarias gentes. Si enim iracundiam non expelli- 
mus, patientiae locum dare non possumus ; 
similiter et superbiam et avaritiam, invidiam 
atque luxuriam nisi de nobis, id est, de terra 
repromissionis expulerimus, sanctis virtu- 
tibus locum in nobis praeparare non possu- 
mus. Similiter et reliqua vitia nisi in temet- 
ipso deo auxiliante viceris, et ea de terra 
tua, quae iam per gratiam baptismi sancti- 
ficata est, exterminaveris, nullo modo pleni- 
tudinem repromissae hereditatis accipies. 
Intra nos etenim sunt agmina vitiorum, 
quae animam iugiter et indesinenter obpug- 
nant : intra nos sunt spiritales populi 
Chananaei, et intestinum contra nos cotidie 
geritur bellum ; quod sciens apostolus dicebat: 
Caro concupiscit adversus spiritum, spiritus 
adversus carnem !. Et ideo considerate, fratres 
carissimi, qualiter nobis laborandum est, 
qualiter vigilandum, vel quanto tempore in 
operibus bonis perseverandum, ut omnibus 
istis de nobis vitiorum gentibus effugatis 
terra nostra liberetur a bellis. 

6. Sed ut hoc implere mereamur, 7n lege 
domini, sicut dicit psalmista, meditemur 
die ac nocíe?. Quae utique divinorum elo- 
quiorum meditatio velut tuba quaedam est 
animos tuos ad praelium concitans, ne forte 
adversario vigilante tu dormias ; et ideo non 
solum in die, sed etiam in nocte in lege 
domini meditemur, sicut dominus in evan- 
gelio ait : Vigilate et orate, ne intretis in 
temptationem ?*. Si enim ili qui vigilant 
vix possunt evadere temptationem, quid 
facturi sunt, qui non solum tota nocte 
dormiunt, sed et tota die aut occupationibus 
saeculi, aut furioso et animae contrario 
tabulae ludo, aut quibuscumque aliis volup- 
tatibus vel carnalibus [p. 486] desideriis 
vacant, et vix clara luce ad ecclesiam 
veniunt ? Aliqui autem etiam venientes non 
veniunt : quia, cum veniunt non verbo 
dei sed otiosis fabulis vacant. Istos tales 
apostolus Paulus increpat, et velud caelestis 
tuba ammonet, dicens : Surge, qui dormis, 


? (1) Gal. 5, 17 ; (2) Ps. I, 2; (3) Matt. 26, 
1.7 


CAESARIUS ARELATENSIS 


368 


et exurge amortuis, et inluminabit te Christus !. 
Surgere enim dicitur a mortuis illis, qui in 
operibus permanent mortis, in peccatis suis 
vel in sceleribus perdurantes; quae licet 
hominibus aliquotiens non sint manifesta, 
deo tamen sunt cognita. 


7. Nos vero, fratres, non hoc ideo dicimus, 
quod in vobis tales aliquos esse credamus ; 
non tamen impedit, quod pro paterna 
sollicitudine ammonemus. Adtendat tamen 
unusquisque conscientiam suam; et in se 
ipso aliquas gentes adversarias, id est, 
vitiorum duces dominari cognoverit, dum 
tempus est, ad paenitentiae medicamenta 
confugiat. Convertatur ad dominum ex toto 
corde suo, vacet orationibus, verbum dei 
libenter audiat, et sic peccata vel crimina 
horreat, ut postea ad ipsa non redeat. Nam 
quid prodest, si ieiunamus pro peccatis, 
et iterum peccata committimus ? quid prod- 
est, si bonis operibus abluimur, et in luto 
luxuriae denuo volutamur ? Nos vero auxi- 
liante domino totis viribus laboremus, ut 
omnia crimina vel peccata cum principe suo 
diabolo exterminentur a nobis, et rex noster 
pius et misericors Christus cum angelis et 
sanctis virtutibus habitare dignetur in nobis. 
Sed si volumus ut ad nos ista beatitudo 
perveniat, non in nobis Christus quod oculos 
suae maiestatis offendat inveniat ; sed casti- 
tate nitidi, patientiae margaritis ornati, - 
elemosinis splendidi, verae caritatis luce 
vestiti, audire mereamur dominum dicentem : 
Habitabo in illis, et ero illorum deus?. Quod 
ipse praestare dignetur, qui vivit et regnat 
in saecula saeculorum. Amen. 

[G. MoniN, p. 497] 
DE SAMSON 


1. In lectione ista quae nobis recitata est, 
Íratres carissimi, audivimus et quodammodo 
oculis cordis inspeximus, quomodo Samson 
ille fortissimus leonem solus et inermis 
occiderit, et post aliquod tempus mel in ore 
inveniens et ipse manducaverit, et parentibus 
suis obtulerit. De leone isto, fratres carissimi, 
multi patres plura dixerunt, omnes tamen 
rationi apta vel congrua. Non nulli autem 
dixerunt, leonem illum Christum dominum 
figurasse. Et revera valde conveniens est : 
Christus enim nobis leo est, in cuius mortui 


(1) Eph. 5, 14 ; (2) II Cor. 6, 16. 

ore cibum mellis invenimus. Quid autem 
dulcius dei verbo ? aut quid fortius dei 
dextera ? aut in cuius mortui ore cibus et 
apes, nisi in cuius verbo salutis nostrae 
bonum et congregatio gentium ? Potest 
etiam leo intellegi populus gentium, qui 
credidit : prius corpus vanitatis erat, nunc 
corpus Christi est, in quo apostoli velut 
apes a rore caeli et divinarum floribus 
gratiarum mel sapientiae condiderunt. Ac sic 
esca ex ore edentis exiit : quia prius efferae 
ut leo nationes, receptum dei verbum fideli 
corde sumentes, fructum salutis ediderunt. 


2. Et quia divinae scripturae margarita 
multis modis intellegi vel aptari potest, 
non incongrue et ipse leo, sicut supra dictum 
est, Christus accipitur, ut Samson figuram 
Iudaici populi habeat, qui Christum eo 
tempore occidit, quo ecclesiae coniugium 
petebat optatum : quia videlicet non possit 
firmari coniugium, quod in Christo ecclesiae 
pactum est, nisi occiso leone de tribu Iuda. 
Idem tamen dominus est leo ille, qui vicit 
et victus est : victus est enim, quando eum 
Iudaeorum populus interfecit ; vicit autem, 
quando per mortem crucis de diabolo 
triumphavit. Ipse est enim et catulus leonis, 
et leo : leo, quia aequalis Patri : catulus 
leonis, quia Filius Patris, sua sponte sopitus, 
et a semet ipso resuscitatus ; de quo scriptum 
est : Quis suscitabit eum?!?  Voluntarie 
sacrificans pro nobis Patri hostiam sui 
corporis, idem summus in aeternum animam 
suam, sicut ipse testatur, eandem resumpsit, 
[p. 498] postea quam posuit. Quod autem 
ait, De edente exiit cibus, et de forte est egressa 
dulcedo ?, Christo domino convenienter apta- 
tur : ipse enim nobis spiritalem mellis sui 
escam simul et ruminavit docens, et promisit 
inpertiens. Et adhuc alio modo de Christo 
intellegi potest : quia hic leo, id est, Christus 
de tribu Iuda victor ad inferna descendit, 
nos ex ore adversi leonis eripiens; ideo 
venatur ut servet, capit ut absolvat, captivos 
ducit, ut aeternae patriae liberatos restituat. 


3. Quam ob rem, fratres, optemus huius 
leonis praeda fieri, ne simus leonis inimici : 
efficiamur esca dei, ne simus esca serpentis : 
edat nos Christus, ne diabolus voret. Edens 
autem nos Christus hoc, ut dixi, a nobis 
dignatur assumere, quod nos poterat aeterna 
morte consumere; qui mihi perditionem 
gratia, peccatum iustitia, infirmitatem poten- 
tia, mortem vita, confusionem gloria, regno 
mutavit exilium. Qui prius audiebamus 
Terra es, et in terram ibis ?*, nunc iam audivi- 
mus GConversatio nostra in caelis est *. Itaque 


(1) Gen. 49, 9 ; (2) Iud. 14, 14 ; (3) Gen. 
3, 19 ; (4) Phil. 3, 20 ; 

illa species, quae in illo Samson vel recrinito, 
vel moriente praetexitur, omni Christi famulo 
arbitror convenire : homo enim qui praeven- 
tus fuerit in aliquo peccato, et salubriter ad 
paenitentiae medicamenta  confugerit, ad 
instaurationem gratiae, quasi capilli renas- 
centes, os revertitur bonae conscientiae ; 
et fidei meritis quasi fortissimis virtutum 
lacertis invadere vel evertere poterit inimi- 
corum columnas, quibus adversaria domus 
nititur. Quae autem sunt columnae hostilis 
domus, nisi peccata nostra, in quibus diaboli 
nititur, in qua velut victor nostri epulatur, 
inludens captis mentibus nostris ? Deicimus 
ergo hunc inimicum domo sua interitu 
et morte carnis nostrae. Et nobis hostis 
inclusus est : intestinum intra nos cotidie 
geritur bellum. Dum ei nonnumquam consen- 
timus, ad malum voluntatis nostrae consen- 
sum potens nostri factus, nostra adversus 
nos vitia satellites habens interius, nostrum 
ministerium exterius obpugnat, dum ei ad 
opera iniqua tribuimus membra nostra, 
nostro nos, ut dici solet, iugulari gladio. 
Sed meminisse debemus pacti, quod pro 
baptismatis [p.499] gratia consepulti Christo 
in crucis sacramenta iuravimus, abrenuntia- 
turos nos diabolo, pompis et operibus eius : ne 
iam quasi viventes agamus in hoc mundo, 
vivamusque iam non nos, sed Christus in 
nobis ; quo nobis in honore capitis restituto 
cadat diaboli domus, et tota inimicorum 
nostrorum... cum peccatis nostris interitu 
aeterno moriatur. 


4. Quod vero de maxilla cadaveris asini 
mille viros prostravit, in asino populus 
gentium figuratus est; sic enim de Iudaeis 
et gentibus scriptura dicit : Cognovit bos 
possessorem suum, eí asinus praesepe domini 
sui!. Omnes enim gentes ante adventum 
Christi a diabolo laceratae quasi ossa arida 
cadaveris asini dispersa iacebant; sed ubi 
verus Samson Christus advenit, sanctis eas 
suis manibus adprehendit, et ad manus suae 
potentiae revocavit, et ex ipsis suos vel 
nostros adversarios superavit : et qui prius 
exhibebamus membra nostra diabolo, unde 
nos ipsos occideret, adprehensi a Christo, 
facti sumus arma iustitiae deo; et qui 
absque ullo rore gratiae dei eramus aridi, 
in fontibus vel in fluminibus meruimus 
commutari. Deinde orante Samson fons 
exiit de maxilla ; quae res in nobis probatur 
inpleta, de quibus ipse dominus dixit : 
Qui credit in me, flumina de venire eius 
fluent aquae vivae ?. 


5. Ecce quantum nobis contulit benigna 
pietas domini et salvatoris nostri. Quod enim 


(1) Is. 1, 3; (2) Io. 7, 38 ; 

superius prolixiori sermone suggessi, ad 
inculcandum sensibus vestris breviter repeto. 
Multis enim modis, sicut supra dictum est, 
leo ille significavit dominum Christum. Prae- 
valuit Samson contra leonem : et Iudaeorum 
populus contra Christum. Quod autem in ore 
leonis mel inventum est, in illo melle doctrina 
intellegitur Christi, de qua scriptum est : 
Quam dulcia faucibus meis eloquia tua do- 
mine, super mel et favum ori meo!; sicut 
enim ad favum mellis apes veniunt, ita ad 
doctrinam Christi, tamquam favum dulcissi- 
mum, christianorum examina concurrunt. 
Quod autem Samson capillis recrescentibus 
recipit fortitudinem pristinam, et adprehen- 
sis columnis inimicorum domum cum suis 
evertit auctoribus, et hodie in quibuscumque 
peccatoribus, si per paenitentiam extinctis 
vitiis virtutibus locus detur, Samson in eis 
similitudo et figura conpletur; [p. 500] et 
fiet in eis illud, quod de ipso Samson scrip- 
tum est, quia plures moriens interfecit, quam 
antea vivus occiderat?. Verum est, fratres : 
maior multitudo peccatorum per paeniten- 
tiam interficitur, quam illo tempore, quo a 
criminibus videtur liberari, agnosceretur su- 
perari. Sed et illud non neglegenter debemus 
adtendere, quod morte Samson omnes inter- 
fecti sunt inimici : ergo et nostra morte 
extinguantur adversarii nostri. Fratres, apos- 
tolus dicit : Mortificate, inquid, membra ves- 
tra quae sunt super terram : libidinem, concu- 
piscentiam  inalam, et avaritiam, quae est 
idolorum servitus ?. Moriatur in nobis ebrietas, 
moriatur superbia, extinguatur invidia, ira- 
cundia mitigetur, malitia respuatur. Si ista 
omnia cum dei adiutorio interficere conamur, 
ad similitudinem Samson, moriendo vitiis et 
peccatis extinguere nostros adversarios po- 
terimus. Quam rem oremus deum ut ipse 
salvator noster praestare dignetur : cui est 
honor. 

[G. MonriN, p. 509] 
DE MULIERE QUAE  SAMSONEM 
DECEPIT 


1. In parte lectionis ipsius, quae nobis ad 
vesperam recitanda est, fratres carissimi, 
scriptum legimus, quomodo illa mulier, 
[p. 501] crudelis et impia et falsis ac veneno- 


1 (1) Ps. 118, 103 ; (2) Iud. 16, 30 ; (3) Col. 3, 

sis blandimentis nimium inportuna vel su- 
perba Dalila Samson viri sui capud raserit, 
et Allophilis inludendum tradiderit. Et in 
ilo quidem secundum historiam nequitia 
ilius mulieris malae conpleta est : nos vero, 
fratres carissimi, quantum possumus obser- 
vemus, ne, quod ille corporaliter pertulit, 
nos spiritaliter patiamur. Vir enim in nobis 
sensus rationabilis intellegitur, caro autem 
quasi in typo mulieris accipitur : qui enim 
corpori suo molliter blandienti ad luxuriam 
adquiescet, hoc patietur a carne sua, quod 
Samson pertulit a coniuge sua. Ne ergo et 
nos patiamur haec, fratres carissimi, quan- 
tum possumus, deo auxiliante studeamus 
inplere illud, quod de se apostolus dixit : Ma- 
cero corpus meum, et servituti subicio *, Et 
ideo cum dei adiutorio caveamus, ne inimica 
novacula, quae in Adam et Eva fraude decep- 
tis humani generis capud rasit, et capud nos- 
trum ascendat : quia capud nostrum Christus 
est. Si enim mulieri, id est, carnis nostrae 
blandienti libidini vel reliquis malis operibus 
dediti fuerimus, gratia spiritali tamquam 
nazaraeo crine nudati spoliamur atque deci- 
pimur. Sed magis dominum oremus, ut pec- 
cata nostra, per quae super capillos capitis 
nostri animam habemus inplicatam, non ad 
incisionem mediam tundantur, sed ad vivum 
quasi novacula radente perimantur. 


2. Est autem novacula nunc salutiferae, 
nunc pestiferae sectionis. Remedii et decoris 
novacula nobis Christus dominus est, qui 
de corde nostro cogitationes malignas et 
noxias circumcidit, vitia radit animae, capud 
levigat, et faciem mentis adcurat, nos quoque 
ut illam in lege captivam purgat et liberat 
horrendo miserae servitutis capillo, vitamque 
nostram iterum renascentem quasi nazaraeo 
crine in castitate et parsimonia faciet conse- 
crare. Ecce ostensa novacula, quam desi- 
derare debemus, sicut iam superius demon- 
strata et illa alia, quam debemus vitare et 
fugere. Novacula ergo salutifera Christus est, 
et novacula mortifera diabolus est. Capud . 
nostrum secundum apostolum Christus est : 
capilli autem interdum virtutes animi, inter- 
dum peccata esse demonstrantur ; nam pro- 
pheta, cum de peccatis suis loqueretur, rznul- 
tiplicati sunt, inquid, super capillos capitis 
mei ?. Et ideo, quia in capillis et virtutes et 
vitia designantur, quando a Christo radimur, 
ab omnibus vitiis liberamur ; si vero a dia- 
[p. 502]-bolo decalvamur, cunctis virtutibus 
expoliamur. Nam quam grave sit animae, si 
a diabolo decalvetur, Samson, de quo paulo 
ante dictum est, evidenter ostendit, invictus 
crine servato, captivus exciso, et iterum for- 


(1) I Cor. 9, 27 ; (2) Ps. 68, 5; 

tis renato : hic ostenditur, in capillis etiam 
virtutes posse significari. Et utique si pru- 
dens fuisset, et ad decipiendum mulierem se 
caveret, profecto in manus inimicorum non 
incidisset ; sed carnali victus inlecebra, vide- 
licet qui plenus gratia antea leonem inter- 
fecerat, postea delinquens et in sua fortitu- 
dine pristina confidens ab inimicis superatus 
est. Unde necesse est, ut qui suam feminam, 
id est, carnem suam viro suo, hoc est, spiritui 
in dei lege non subiugant, ei tamquam male 
suadenti coniugi molles mariti fluentibus 
animis adquiescant ; degeneres ab illo spiri- 
tali magistro Paulo apostolo, qui dixit : Ma- 
cero corpus meum, et servituti subicio!. Qui 
enim libidini vel luxuriae adquiescit, hoc illi 
facit caro sua, quod in Samson exercuit 
Dalila. 


3. Si enim consideramus omnia, quae 
Samson pertulit ab impia uxore deceptus, 
eadem peccatores in anima patiuntur, quae 
ille carnaliter ad nostram eruditionem expres- 
sa sustinuit ; ita enim superbis et peccatoribus 
violata Christi gratia, sicut Samson incisa 
coma, diabolus hostis inludit : aufert oculos, 
mittit in carcerem, ac vertendis molis velud 
asinos deputat. Unde nos dominus, ne collum 
nostrum non subditum iugo Christi dignum 
faciamus asinaria mola, ammonet per pro- 
phetam : Nolite fieri sicut equus et mulus, 
quibus non est intellectus?. Homo enim, ut 
alibi dicit idem propheta, non intellegens 
honorem suum, hoc est naturae suae digni- 
tatem, qua ceteris animantibus dominatur, 
conparatus est iumentis insipientibus, et simi- 
lis factus est illis *. Etenim homo in honore 
positus, et ad vitia relapsus, iuste ut Samson 
sapientiae pariter et gratiae virtute desertus, 
caecitate punitur et mola : quia dignus est 
opere iumentario, qui se lumine orbaverit 
rationis. Consideret enim homo carni suae 
et luxuriae subditus et malarum mulierum 
blandimentis enervatus, et tota sibi species 
iumenti molentis occurrit. Ut enim asinus 
aut mulus alligatus ad molam quibusdam 
pannis oculos corporis habet obtusos et clau- 
SOS, sic luxuriosus quisque sordibus vitae 
suae extinctis oculis mentis per errores 
[p. 503] suorum sensuum quasi circa ambages 
molarum laboriosa miser statione versatur, 
visu suo vacuus, et operosus alieno. Stat in 
via peccatorum, conpeditus vinculis cupidi- 
tatum suarum ; et ipse sibi carcer est, obses- 
sus tenebris erroris sui, et conscientiae squa- 
lore concretus, in semedipso pistrini ergas- 
tulum patitur, saxum cordis sui pertinacia 
iniquitatis induratum quasi molam versat, 


(1) I Cor. 9, 27 ; (2) Ps. 31, 9 ; (3) Ps. 48, 

farinam hostibus suis de corrupta animae 
suae fruge conficiens : quia, sicut scriptum est 
Peccator de anima sua currit !, ita, qui pecca- 
tum operatur, de medullis vitae suae hostile 
triticum molit, ut diabolum pascat, cui panis 
fit anima, quae sibi famis est. Quod si non 
semper ad luxuriam vadat, sed aliquando 
agendo paenitentiam redeat, velud comam 
reducit, id est, gratia reflorescente reparabi- 
tur ad virtutem. 


4.. Attamen, fratres carissimi, si diligenter 
adtendimus, in morte Samson passionem 
dominicam praelineatam esse mirabimur. 
Nam quod scriptum est, plures illum hostes 
prostravisse morientem, quam toto prius 
vitae suae tempore perculisset, mysterium 
dominicae passionis ostensum est, quo dia- 
boli domus cecidit, et regnum mortis solutum 
est. Domus enim illa, in qua erant omnes 
principes Philistinorum, domum vel regnum 
diaboli figurabat; quae domus scribitur 
quod tota in duabus columnis innitebatur. 
Quae sunt istae duae columnae, quae domum 
diaboli sustinebant? Sine dubio, cupiditas et 
luxuria ; nullum enim malum aut cogitari aut 
dici aut fieri potest, quod non de cupiditatis 
radice procedat, sicut scriptum est : Radix 
omnium malorum cupiditas ?, et (de) luxuria 
dicitur : Luxuria, inquid, facit corpus into- 
lerabile?. Samson ergo dominum Iesum Chris- 
tum figuravit ; crudelis illa Dalila typum 
habuit synagogae. Samson insidiatur a 
Dalila, et Christum persequens synagoga in 
loco Calvariae crucifixit. Quod autem excae- 
catus est Samson, qui typum Christi gerebat, 
caecitas illius Christianos malos figuravit, 
qui in Christum ad tempus credituri erant, 
et in fide vel bonis operibus non erant per- 
mansuri : quia, sicut ipsi cognoscitis, in 
corpore Christi, id est, in populo christiano 
duae partes sunt, scilicet boni et mali, hu- 
miles et superbi, luxuriosi et casti, ebriosi et 
sobrii, benigni et invidi. In eo ergo quod 
Samson in aliquibus rebus incongrue legitur 
fuisse praeventus, sicut iam dixi illos figu- 
ravit, qui in ecclesia de [p. 504] solo chris- 
tiano nomine gloriantur, et malis actibus vel 
iniquis operibus iugiter inplicantur. Samson 
damnatur in carcerem et Christus dignatur 
ad inferna descendere. Samson extendit ma- 
nus ad columnas, et Filistinorum domus cum 
suis principibus cecidit : Christus ad duo 
ligna crucis tamquam ad duas columnas 
extensus domum vel regnum diaboli cum suis 
angelis destruxit atque subvertit. Illud au- 
tem quod scriptum est, quia plures moriens 
occiderit, quam vivus ante prostraverat, hoc 
significatum est, quod in vero Samson 


(1) Prov. 7, 23 ; (2) I Tim. 6, 10 ; (3) Prov. 
18. 

Christo, ante quam  crucifigeretur, pauci 
crediderint ; postquam vero mortem pro hu- 
mano genere suscepit, in universo mundo 
errorem infidelitatis extincxit, et innumera- 
biles sibi populorum multitudines per doc- 
trinam salutiferam subiugavit. 


5. Unusquisque, fratres, quantum potest 
observet et caveat coniugem suam, id est, 
sub iugo disciplinae per sobrietatem et tem- 
perantiam regat et spiritui subiuget carnem 
suam ; ne forte hoc patiatur ab illa, quod 
Samson pertulit ab impiissima Dalila. Si ergo 
haec rationabiliter et spiritaliter agimus, 
intus mundo corde, foris casto corpore per- 
manentes, cum dies iudicii venerit, non cum 
impiis et peccatoribus puniemur, sed cum 
iustis et deum timentibus ad aeterna prae- 
mia feliciter veniemus. Ad quae nos dominus 
sub sua protectione perducat : cui est honor 
et imperium in saecula saeculorum. Amen. 


SERMO MORIN 


[G. MonriwN, p. 519] 


125 


DE SANCTO HELIA 
ET DUOBUS QUINQUAGENARIIS 


1. Quotiens nobis lectio de beato Helia 
legitur, fratres carissimi, quantum potestis 
observate, ne aliquem vestrum qualiscumque 
scintilla aut dubitationis aut reprehensionis 
accendat, et agrum cordis vestri maligna sus- 
pectione comburat, nec aliquem vobis infeli- 
cem Manicheorum errorem involvat. Perditi 
enim Manichei solent reprehendere scriptu- 
ram veteris testamenti, dicentes : Quae iusti- 
tia fuit, ut beatus Helias duos quinquagena- 
rios cum suis militibus deposito de caelo igne 
combureret? Hoc ergo, fratres carissimi, 
quam iuste et quam misericorditer factum sit, 
breviter caritatis vestrae sensibus intimare 
cupimus. In tempore veteris testamenti, 
quaecumque fuissent in populo crimina vel 
peccata commissa, puniri in corpore iubeban- 
tur. Denique sic scriptum est : Oculum pro 
oculo, dentem pro dente * ; ut punitis aliis reli- 
qui, dum poenam corporis metuerent, a pec- 
catis et criminibus abstinerent. Et quia tem- 
poribus beati Heliae prophetae omnis populus 
. Iudaeorum relicto deo idolis immolabat, et 
prophetas dei non solum nolebat honorare 
sed etiam frequentissime conabatur occidere ; 
ideo beatus Helias zelo dei commotus aliquos 
puniri fecit in corpore, ut omnes sanaret in 


(1) Ex. 21, 24 ; 

corde, et vel mortem timerent corporum, qui 
salutem neglexerant animarum. Quam rem 
non tam beatus Helias quam Spiritus sanctus 
per illum fecisse credendus est. Quod etiam 
per beatum Petrum in Ananiam et Saphiram 
impletum esse cognoscimus ; sic etiam et ipsi 
ideo per beatum Petrum incurrerunt mortis 
interitum, ut reliquis daretur exemplum. 
Denique sic scriptum est : Ef timor, inquit, 
magnus apprehendit omnes, qui audierant 
haec!,. Omnibus enim praebentur exempla, 
quoties peccantibus inlata fuerint supplicia. 
Et quia infelices Iudaei de solo corpore cogi- 
tantes pro animarum salute nolebant esse 
solliciti, in ipso corpore, ubi maiorem impen- 
debant curam, ibi sustinebant deo iudicante 
vindictam. 


2. Etsi bene consideretis, fratres carissimi, 
non solum populum ludaeorum per super- 
biam cecidisse, sed et illos duos quinqua- 
genarios eodem languore perisse cognoscetis ; 
denique cum magno fastu et arrogantia 
sine ulla humilitate ad beatum [p. 520] 
Heliam venientes dixerunt Homo dei, 
vocat te rez?. Et quia ei nec velut seniori 
honorem, nec velut prophetae reverentiam 
detulerunt, Spiritu sancto per os prophetae 
loquente plaga de caelis missa percussi sunt. 
Denique ille tertius quinquagenarius, qui 
cum grandi humilitate et contritione, sicut 
decebat, veniens voce flebili supplicavit, non 
solum poenam evadere meruit, sed etiam ut 
beatus Helias ad regem venire dignaretur 
obtinuit. Sed hoc totum, fratres carissimi, 
pro salute totius populi factum est : pius 
enim et misericors dominus aliquos percussit, 
ut omnes sanaret; paucis iustam intulit 
mortem, ut universis conferret salutem, et 
quia nullus ex eis futurum iudicium metuebat, 
vel de praesenti morte corporum discerent 
timere interitum animarum. Denique et 
beatus Moyses, de quo scriptum est quod 
erat mitis super omnes homines ?, descendens 
de monte, pro reatu vituli viginti tria milia 
de populo interfici iussit, ut de iracundia dei 
totum populum liberaret. Sacerdos quoque 
Finees duos simul adulteros manu propria 
iugulavit; et in tantum deo placuit, ut 
indignationem domini, quae contra populum 
commota fuerat, mitigaret. Cum ergo et 
in novo et in veteri testamento a sanctis 
viris etiam usque ad mortem vindicatum 
esse in peccatoribus videamus, nemo beatum 
Heliam ore sacrilego aut reprehendere aut 
iniustum vel crudelem esse praesumat adse- 
rere : quia sive Moyses sive Helias in veteri 
testamento, sive beatus Petrus apostolus 


(1) Act. :5,./11 ; (2) IV! Reg; IBARPIE 
(3) Num. 12, 3; 

in novo, non tam sua praesumptione quam 
divina inspiratione in paucis dederunt vin- 
dictam, ut omnibus inponerent disciplinam. 


3. Haec autem, fratres carissimi, ideo 
caritati vestrae suggessi, ut nullus ex vobis 
consentiendo perditis Manicheis vetus testa- 
mentum reprehendere, et prophetis ac pa- 
triarchis praesumat diabolico spiritu derogare; 
sed, sicut semper deo propitiante fideliter 
tenuistis, credite omnia illa, quae in veteri 
testamento conscripta sunt, et a sancto 
Spiritu inspirata, secundum apostolum in 
figurae imaginem praecessisse, scripfa autem 
esse propler nos, in quos fines saeculorum 
devenerunt!. Unde oportet, ut non solum 
aliquis vestrum in nullo de veteri testamento 
diffidat, sed etiam, ubicumque fueritis, 
vobis praesentibus inmundissimis Manicheis 
contra scripturam sacram murmurare non 
liceat. Conversi ergo ad dominum, eius 
imploremus auxilium, ut ipse corda nostra 
caelesti benedictione sanctificet, et adsidua 
visitatione frequentet : cui 
gloria in saecula saeculorum. Amen. 


SERMO MORIN 


[G. Monin, p. 521] 


126 


DE SANCTO HELISEO ET FONTE QUI 
IN DULCEDINEM COMMUTATUS EST 


1. Frequenter caritati vestrae suggessi, 
ut in lectionibus istis, quae nobis in ecclesia 
leguntur, non hoc solum debeamus attendere, 
quod nobis audivimus secundum litteram 
recitari, sed magis consideremus quod spiri- 
taliter oportet intellegi. Et quia de beato 
Heliseo recitata est lectio, deo propicio non 
- ignorat sanctitas vestra, beatum ipsum 
Heliseum typum habuisse domini salvatoris. 
Quae res ex ipsis mirabilibus, quae fecisse 
legitur, multis evidentibus testimoniis appro- 
batur; sicut et in lectione, quae modo 
recitata est, audivit caritas vestra. Dixerunt 
enim filii prophetarum ad beatum Heliseum : 
Domine, locus bonus est, sed aquae steriles 
suní aíque amarae?. Quibus beatus Heliseus 
respondens dixit : Afferte mihi vas novum, 
et mittite in eo sal. Cumque exibuissent, misit 
vas illud in fonte, et dixit : Haec dicit dominus : 
Sanavi aquas has, et non erit in eis sterilitas 
' vel amaritudo ?. Et factum est ita. 


2. Quid ergo ista significent, fratres caris- 


(1) I Cor. 10, 11; (2) IV Reg. 2, 19; (3) 
IV Heg. 20, 21; / 

simi, videamus. Heliseus, sicut frequenter 
suggessi, typum gessit domini salvatoris. 
Fons ille amarus Adam significasse videtur, 
de quo humanum genus exoritur. Quod 
genus humanum ante adventum veri Helisei, 
id est domini salvatoris, per peccatum 
primi hominis in sterilitate vel amaritudine 
permanebat. Vas illud novum, in quo sal 
fuerat missum, licet et apostolorum typum 
gesserit, tamen non incongrue in eo myste- 
rium incarnationis dominicae accipimus. 
Et quia sal pro sapientia poni-[p. 522]-tur, 
sicut scriptum est, Omnis sermo vester sit sale 
conditus! : et quia Christus non solum dei 
virlus, sed et dei sapientia? est, caro Christi 
velud vas novum divinae sapientiae sale 
conpletum est, quando verbum caro factum 
est ?. Missum est ergo ab Heliseo vas novum 
cum sale in aquas amaras, et in dulcedinem 
vel fecunditatem sunt commutatae; et a 
deo Patre missum est vas novum, id est, 
Verbum incarnatum, quod humanum genus 
velud aquas fluentes et amaras ad dulcedinem 
revocaret, et de iniquitate morum et bono- 
rum operum sterilitate reduceret ad caritatis 
puritatem, vel ad iustitiae fecunditatem 
reformaret. Revera, fratres, quasi non vobis 
videtur velud vas novum divinae sapientiae 
sale plenum in aqua missum, quando Christus 
dominus baptizandus descendit in fluvium ? 
Tunc enim omnes aquae in dulcedinem 
commutatae sunt, et per illud vas novum, 
id est, corpus Christi ita sanctificatae sunt, 
ut non solum steriles non essent, sed etiam 
per universum mundum per baptismatis 
gratiam innumerabilem Christianorum multi- 
tudinem quasi copiosum fructum ac velut 
messem uberrimam pullularent. 


3. Et hoc quidem licet in istis quae 
videntur impletum esse credamus, tamen et 
in omnibus gentibus spiritaliter factum 
esse cognoscimus. Nam quod aquae populos 
significent, in Apocalypsi scriptum est 
Aquas illas quas vidisti, populi sunt et gentes *. 
Quod vero vas illud cum sale in aqua missum 
etiam apostolorum figuram gessit, et dominus 
in evangelio manifestissime designavit, ubi 
ait : Vos estis sal terrae ». Unde et per gratiam 
suam ipsos apostolos de veteribus novos 
fecit, et sale doctrinae vel sapientiae divinae 
conplevit, et in universum mundum velut 
in fontem totius humani generis ad tollendam 
sterilitatem vel amaritudinem destinavit. 
Denique ex quo divinae sapientiae sal huma- 
nis cordibus ministratur, omnis amaritudo 
gentilitatis et bonorum operum sterilitas 
ablata esse cognoscitur. 


(1) Col. 4, 6; (2) cf. I Cor, 1, 24 ; (3) Io. 
1,414; (4) Apoc. 17, 15; (5); Matt./ 5; 155 

4. Ergo, sicut supra suggessimus, fratres 
carissimi, in beato Heliseo dominum Chris- 
tum accipite : in illo fonte humanum genus 
intellegite. Quod vero amarus erat et sterilis, 
malitiam diaboli, quae primo homini propi- 
nata est, evidenter agnoscite. In illo vase 
novo, quod plenum sale in fonte missum est, 
doctrinam Christi divinae sale sapientiae 
conditam, et per apostolos humano generi 
ministratam, fideliter cogitate. 


5. Et ideo nos, fratres carissimi, qui tanta 
bona a domino nullis praecedentibus bonis 
meritis gratiae largitate suscepimus, et ab 
amaritudine in dulcedinem commutari, et 
de sterilitate ad fecunditatem bonorum 
operum revocari meruimus, cum dei adiu- 
torio ad omne opus bonum nostros animos 
[p. 523] praeparemus, considerantes illud, 
quod apostolus praedicat, dicens : Obsecro 
v0S, fratres, ne in vacuum gratiam dei reci- 
piatis *. Quid est, in vacuum gratiam dei 
accipere, nisi cum gratia dei opera bona non 
velle perficere ? Quid est, in vacuum gratiam 
dei recipere, nisi quod mundavit sordidis 
cogitationibus polluere, et luxuriosis sermo- 
nibus inquinare ? Quid est, in vacuum 
gratiam dei accipere, nisi destruere quod 
ille construxit, et quod vivificavit occidere ? 
Non ergo in nobis, dilectissimi, divina bene- 
ficia succedentibus malis operibus extin- 
guantur, ne supervenientibus vitiis virtutes 
de cordibus nostris excludantur ; ne forte 
impleatur in nobis illud quod scriptum est : 
Qui baptizatur a mortuo, et iterum contingit 
mortuum, quid proficit lavatio eius ?? .Si 
enim expulsis virtutibus vitia voluerimus 
accipere, timendum est ne impleatur in 
nobis illud quod scriptum est : Cum inmundus 
spiritus exierit ab homine, vadit per loca 
arida, quaerit requiem, et non invenit; post 
haec revertitur in domum de qua exierat, et 
inveniens illam vacuam, adducit secum septem 
spiritus nequiores se, et erunt novissima 
hominis illius peiora prioribus ?. Nos vero, 
fratres, sicut supra suggessimus, qui per 
gratiam baptismi meruimus a malis omnibus 
liberari, cum ipsius adiutorio repleri bonis 
spiritalibus laboremus ; ut cum venerit ille 
caelestis agricola, et ventilare coeperit aream 
suam, non cum fpaleis igni inextinguibili 
concrememur, sed velud triticum recondi 
in caelesti horreo mereamur : praestante 
domino nostro Iesu Christo, cui est honor 
virtus et imperium in saecula saeculorum. 
Amen. 


(1) II Cor. 6, 11; (2) Eccli. 34, 30 ; (3) 
Matt. 12, 43-45. 

iudicis aeterni proficiat. 

5. Et quia iam tempus advenit, ut conpe- 
tentibus symbolum tradere debeamus, qui- 
cumque filios aut filias excepturi estis in 
baptismo, scitote nos fideiussores pro ipsis 
aput deum esse futuros. Et ideo iam nunc 
eos docete symbolum parare, ita ut qui 
seniores sunt per se reddant, pro parvulis 
vero qui eos excepturi sunt aut per se ipsos 
aut per alios reddi faciant ; qui aliter fecerit, 
noverit se grandem verecundiam esse passu- 
rum. Et ipsi, quós excipitis, postea quam 
baptizati fuerint, [p. 538] semper illos 
castigate, ut caste et sobrie vivant, iustitiam 
diligant, furtum non faciant, nec falsum 
testimonium dicant, stateras dolosas et 
mensuras duplices quasi venena diaboli 
fugiant, auguria non observent, non solum 
a periurio sed etiam a iuramento abstineant, 
virginitatem | usque ad nuptias servent, 
mendacium et ebrietatem quasi inferni 
foveam fugiant. Haec enim omnia et his 
similia, fratres, filios vestros, et qui de vobis 
nascuntur, et quos in baptismo excipitis, 
frequentissime docere debetis. Sed si vultis 
bene docere, et vos ipsi hoc cum dei adiutorio 
custodite : quia ille bene docet, qui hoc, 
quod fieri praecipit, non solum verbis sed 
etiam exemplis ostendit. Ante omnia non 
solum filios sed omnem familiam vestram 
symbolum memoriter tenere praecipite : 
quia satis tepidum et neglegentem christia- 
num se esse demonstrat, qui symbolum 
parare familiae suae non ordinat. Nec se 
excuset aliquis, quod memoriam ad paran- 
dum non habeat : cum enim multi, quod 
peius est, et viri et mulieres cantica luxoriosa 
et ad suam et ad aliorum perditionem 
memoriter teneant, qua fronte non erubescunt 
dicere, quod pauca verba symboli parare 
non possint ? Sed credimus de dei misericor- 
dia, quod ita et vos quae a nobis praecipiuntur 
observare dignemini, et filios vestros non 
solum verbis sed etiam exemplis ad ea quae 
iussa sunt provocare debeatis, ut non per 
neglegentiam reatum incurrere, sed pro 
sancta et iusta conversatione ad aeternam 
possitis beatitudinem pervenire. Quod ipse 
praestare dignetur, qui cum Patre et Spiritu 
sancto vivit et regnat in saecula saeculorum. 
Amen. 

SERMO SANCTI CAESARII EPISCOPI 
DE VERSU PSALMI LXXV : VOVETE ET 
REDDITE DOMINO DEO VESTRO 


1. Admonet nos per prophetam, íratres 
carissimi, sermo divinus dicens : Vovete et 
reddite domino deo vestro *. Unusquisque ergo 
quod potest voveat et reddat. Ne voveatis 
et non reddatis : sed quis quod potest voveat 
et reddat. Non sitis pigri ad vovendum : non 
enim viribus vestris implebitis. Deficietis, si 
de vobis [p. 556] praesumitis : si autem de 
illo cui vovetis, vovete, et securi reddetis. 
Vovete et reddite domino deo vesíro, omnes 
communiter. Quid debemus vovere et redde- 
re, fratres? Credere in illum, sperare ab illo 
vitam aeternam, bene vivere secundum 
communem modum. Est enim quidam mo- 
dus communis omnibus. Adulterium non 
facere, non solum sanctimoniali praecipitur, 
sed et nuptae : et omnibus religiosis tam viris 
quam feminis in communi praecipitur. Fur- 
tum non facere, omnibus praecipitur. Non 
amare vinolentiam, qua ingurgitantur ho- 
mines et corrumpunt in se templum dei, 
omnibus aequaliter praecipitur. Non super- 
bire, omnibus aequaliter praecipitur. Non 
hominem occidere, non fratrem odisse, non 
tenere adversus aliquem perniciem, omnibus 
in communi praecipitur. 

Quidquid ergo ad fidem, ad iustitiam, ad 
castitatem vel ad misericordiam pertinet, 
omnes vovere debemus, et cum adiutorio 
ipsius, cui vovemus, reddere. Alius vovet deo 
castitatem coniugalem, ut praeter uxorem 
suam non noverit aliam ; sic et femina, ut 
praeter virum suum non noverit alium. Alii 
etiam vovent, etsi experti iam tale coniugium, 
ultra nihil tale pati, nihil tale concupiscere 
aut sustinere : et ipsi vovent maius quam 
illi. Alii virginitatem ipsam ab ineunte aetate 
vovent, ut nihil tale experiantur, quale illi 
experti reliquerunt : et isti voverunt pluri- 
mum. Alii vovent domum suam hospitalem 
esse omnibus sanctis advenientibus : mag- 
num votum vovent. Alius vovet relinquere 
omnia sua distribuenda pauperibus, et ire ad 
communem vitam in societatem sanctorum : 
magnum votum vovet. 


2. Vovete et reddite dornino deo vestro. Quis 
quod vovere voluerit voveat : et illud adten- 
dat, ut quod voverit reddat. Unusquisque de 
eo quod vovit, si respicit retrorsum, malum 


(1) Ps. 75, 12 ; 

est. Nescio quae sanctimonialis nubere vo- 
luit. Quid voluit? quod et virgo quaelibet. 
Quid voluit? quod et mater ipsius. Aliquid 
mali voluit? Mali plane. Quare? quia iam 
nupserat domino deo suo. Quid enim dixit 
de talibus apostolus Paulus? Cum dicat vi- 
duas adolescentulas nubere si velint, sed ta- 
men ait quodam loco : Beatior autem erit, si 
sic permanserit secundum meum consilium !. 
Ostendit beatiorem, si sic permanserit, non 
tamen dam-[p. 557]-nandam, si nubere vo- 
luerit. Ait autem de quibusdam, quae vo- 
verunt, et non reddiderunt : Habentes, inquid, 
damnationem, quia priorem fidem irritam 
fecerunt ?. Quid est, primam fidem irritam 
fecerunt? Voverunt, et non reddiderunt. 


3. Nemo ergo in monasterio positus frater 
dicat : Recedo de monasterio ; neque enim 
soli, qui in monasterio sunt, perventuri sunt 
ad regnum caelorum : et illi, qui ibi non sunt, 
ad deum non pertinent? Respondetur ei : 
Sed illi non voverunt : tu vovisti, tu retro 
respexisti. De die iudicii cum dominus mina- 
retur, quid ait? Mementote uxoris Loth?. Om- 
nibus dixit. Quid enim fecit uxor Loth? 
Liberata est a Sodomis, et in via posita retro 
respexit. Ubi respexit, ibi remansit : facta est 
autem statua salis, ut illius contemplatione 
condiantur homines. Cor habeant, non sint 
fatui, non retro respiciant : ne malum exem- 
plum dantes ipsi remaneant, et alios condiant. 
Et modo dicimus illud quibusdam fratribus 
nostris, quos forte viderimus veluti infir- 
mari in proposito bono : Et tales vultis esse, 
quales sunt illi? Obicimus illis quosdam, qui 
retro respexerunt : et tunc isti, qui fatui sunt, 
illorum exemplum timentes qui in salem 
conversi sunt, ex ipsis quodammodo condiun- 
tur, et sapientes efficiuntur, ne retro respi- 
ciant. 


4. Vovete ergo et reddite domino deo vestro, 
quia illa uxor Loth ad omnes pertinet. Mari- 
tata mulier voluit facere adulterium : de loco 
suo, quo pervenerat, retro respexit. Vidua, 
quae iam sic permanere voverat, voluit nu- 
bere : hoc voluit, quod licuit illi quae nupsit ; 
sed illi non licuit, quia de loco suo retro re- 
spexit. Virgo et sanctimonialis iam dicata deo 
habeat cetera, quae vere ornant ipsam virgi- 
nitatem, et sine quibus illa virginitas turpis 
est. Quid enim, si sit corpore integra, et 
mente corrupta? Quid est quod dixi? Quid, 
si nullus tetigerit corpus, sed sit forte ebriosa, 
sit superba, sit litigiosa, sit linguosa? Haec 
omnia damnat deus. Si ante quam vovisset 
nupsisset, non damnaretur : eligit aliquid 
melius, superavit quod ei licebat : superbit, 


(1) I Cor. 7, 40 ; (2) I Tim. 5, 12 ; (3) Luc. 

et inlicita tanta committit. Hoc dico : nubere 
licet ante quam voveat, superbire numquam 
licet. O tu, virgo dei, nubere noluisti, quod 
licet : extollis te, quod non licet. Melior virgo 
humilis, quam maritata humilis ; sed melior 
maritata humilis, quam virgo superba. Quae 
autem respexerit ad nuptias, non quia voluit 
nubere damnatur, sed quia iam antecesserat ; 
et fit uxor Loth respiciendo retrorsum. 

5. Non sitis pigri, qui potestis, quibus aspi- 
rat deus, adprehendere gradus meliores : quia 
non ideo ista loquimur ut non voveatis, sed 
ut voveatis et reddatis. Vovete et reddite domi- 
no deo vestro. Iam quia ista tractavimus, forte 
volebas vovere, et modo non vis vovere? Sed 
quid tibi dixerit psalmus adtende. Non 
[p. 558] dixit, Nolite vovere, sed vovete et 
reddite. Quia audisti reddite, non vis vovere? 
Ergo vovere volebas, et non reddere? Immo 
utrumque fac : unum sit ex professione tua, 
aliud ex adiutorio dei perficietur. Aspice eum 
qui te ducit, et noli respicere retro, unde te 
eduxit. Qui te ducit, ante te ambulat ; unde 
te eduxit, post te est. Ama ducentem, ut non 
te damnet retro respicientem. Verbi gratia, 
statuit aliquis castitatem coniugalem ser- 
vare : inde enim incipit iustitia. Recessit a 
fornicationibus, et ab illa inlicita immundi- 
tia : quando se ad fornicationes converterit, 
retro respexit. Alius ex munere dei maius ali- 
quid vovit, statuit nec nuptias pati. Qui non 
damnaretur, si duxisset uxorem ; post votum 
quod deo promisit, si duxerit uxorem, dam- 
nabitur. Cum hoc faciat, quod ille qui non 
promiserat, tamen ille non damnatur, ille 
damnatur : quare, nisi quia iste respexit 
retro? Iam enim ille in ante erat : iste autem 
nondum illuc pervenerat. Sic virgo, quae si 
nuberet non peccaret, sanctimonialis si nup- 
serit, Christi adultera deputabitur : respexit 
enim retro de loco quo accesserat. Sic quibus 
placet, relicta omni spe saeculari et omni 
actione terrena conferre se in societatem sanc- 
torum, in communem illam vitam, ubi non 
dicitur aliquid proprium, sed sunt omnia 
communia, et est illis anima una et cor unum 
in deum !, quisquis voluerit inde recedere, non 
talis habetur, qualis ille qui non intravit. Ille 
enim nondum accessit ; iste vero retro re- 
spexit. 

6. Quapropter, fratres carissimi, quomodo 
quisque potest, vovete et reddite domino deo 
vestro quod quisque potuerit. Nemo retro 
respiciat, nemo suis pristinis delectetur ; 
nemo avertatur ab eo, quod ante est, ad id 
quod retro est : currat, donec perveniat. Non 
enim pedibus, sed desiderio currimus. Nullus 


(1) Act. 4, 32; 

autem in hac vita pervenisse se dicat. Quis 
enim potest tam perfectus esse quam Paulus? 
Et tamen ait : Fraíres, ego me non arbitror 
conprehendisse; unum autem, quae retro obli- 
tus, in ea quae ante sunt extentus, secundum 
intentionem sequor ad palmam supernae voca- 
tionis dei in Christo Iesu!. Vides Paulum 
adhuc currere, et iam te existimas perve- 
nisse? Qui sunt enim qui festinant? Qui 
conversi ad dominum, cum hic non invenerint 
requiem quam quaerebant, et gaudia quae 
promittebantur, tamquam in itinere defi- 
cientes, et longum sibi quiddam, donec hoc 
saeculum vel haec vita finiatur, restare arbi- 
trantes, et quaerentes hic aliquam requiem, 
quae si habeatur falsa est, respiciunt retro, 
et decidunt a proposito, nec adtendunt cum 
quanto terrore dictum est Mementote 
uxoris Loth. Ut quid enim statua salis effecta 
est, si non homines condit, ut sapiant? Ergo 
exemplum illus malum tibi fit bonum, si 
caveas. Mementote uxoris Loth. Respexit enim 
retro, unde liberata erat a Sodomis, et ibi 
remansit unde respexit, ipsa in loco mansura, 
et transeuntes alios conditura. Liberati ergo 
a Sodomis praete-[p. 559]-ritae vitae, non 
respiciamus retrorsum. Nam hoc festinare 
est, non adtendere quod promisit deus, quia 
longe est, et respicere ad id quod proximum 
est, unde iam liberatus es. De talibus quid 
dicit apostolus Petrus? Contigit illis res veri 
proverbii: Canis reversus ad vomitum suum?. 
Premebat enim pectus conscientia peccato- 
rum : accepta indulgentia quasi vomuisti, 
et relevatum est pectus tuum. Facta est bona 
conscientia tua ex mala conscientia : quid 
rursus converteris ad vomitum tuum? Si 
canis hoc faciens horret oculis tuis, tu quid 
eris oculis dei2 Unusquisque autem, fratres, 
de loco itineris sui, ad quem proficiendo per- 
venit, et quem vovit deo, inde respicit retro, 
cum ipsum dimiserit. 


7. Quapropter, fratres carissimi ac puellae . 
sanctissimae, omnes rogo et cum integra cari- 
tate commoneo, ut quicumque se novit ali- 
quid deo vovisse, vel ipso aspirante disponit 
aut deliberat vovere, cum ipsius adiutorio 
usque ad finem gloriosum et salubrem confir- 
mationem se perseverando fideliter conetur 
extendere, ut mereatur securus cum apostolo 
dicere Certamen bonum  ceríavi, cursum 
consumunavi, fidem servavi: de cetero reposita 
est mihi corona iustitiae, quam reddet mihi 
dominus in illa die iustus iudex: non solum 
autem mihi, sed et omnibus qui diligunt adven- 
tum eius ?. Illudque etiam cavere debemus, 
quod idem apostolus pro nostra cautela cum 


(1) Phil. 3, 13-14 ; (2) II Petr. 2, 225 (31 
Tim. 4, 7-8 ; 

quadam commonitione protestatur, dicens : 
Solutus es ab uxore? Noli quaerere uxorem. 
Ligatus es uxori? Noli quaerere solutionem !. 
Et illud quod se secundum suum consilium 
monere testatur, dicens : Bonum est nubere ; 
melius est non nubere?. Eti deo non solum fre- 
quenter, sed et multis vicibus obsecro atque 
humiliter deprecor, ut unusquisque vestrum 
vocationem suam consideret, et quemcumque, 
ut scriptum est, advocaverit dominus deus 
noster, in quo vocatus est, in eo permaneat?. 
Proinde, fratres carissimi, ita in dei nomine 
et in potentia virtutis eius unusquisque ves- 
trum votum ei pro salute animae suae voveat, 
ut cum ipsius adiutorio reddat. Et qui se iam 
vovisse cognoscit, si hoc ipso domino coo- 
perante usque ad finem servaverit, inliba- 
tumque ei reddiderit, et pro praevaricatione 
damnationis sententiam evadet, et pro oboe- 
dientia praemia aeterna Christo remunerante 
percipiet. Mihi autem, cui nulla suppetit 
confidentia meritorum, vel pro admonitione 
officii mei si orare dignamini, saltem veniam 
peccatorum [p. 560] donare dignetur Iesus 
Christus dominus noster : cui est honor et 
gloria in saecula saeculorum. Amen. 


SERMO MORIN 136 


[G.- MoniN, p. 560] 


DE EO QUOD SCRIPTUM EST : 
SOL COGNOVIT OCCASUM SUUM 


1. Psalmus ille, fratres carissimi, qui per 
omnem mundum dicitur et in ecclesiis et in 
monasteriis ad  duodecimam horam, ita 
paene omnibus hominibus notus est, ut eum 
maxima pars generis humani memoriter 
teneat. Et quia eum secundum litteram non 
oportet intellegi, quantum possumus, breviter 
quod de eo antiqui patres senserunt caritatis 
vestrae auribus cupimus intimare. 


[p. 561] 

2. Sicut nostis, continet psalmus ille : Sol 
cognovit occasum suum; posuisti lenebras, et 
facta est nox ^. Quis enim hominum quamvis 
rusticus non intellegat et agnoscat, quia 
quando sol venerit ad occasum suum, statim 
et nox et tenebrae veniant? Quid ergo opus 
fuit hoc a propheta dici, quod ab omnibus 
hominibus probatur intellegi? Et illud quod 
sequitur, In ipsa períransibunt omnes bestiae 
silvarum: catuli leonum rugientes ut rapiant, 
et quaerant a deo escam sibi 5: numquid et hoc 


(1) I Cor. 7, 27 ; (2) I Cor. 7, 38; (3) I 
Cor. 7, 24 ; (4) Ps. 19, 20 ; (5) Ps. 19, 20-21; 

invenitur ullus homo qui nesciat? Omnibus 
enim notum est, quod ubi nox venerit, omnes 
bestiae per diversa loca discurrunt. Et quia, 
sicut ipsi videtis, secundum litteram hoc non 
debemus accipere, quid ista spiritaliter signi- 
ficaverint, adtento animo, sicut consuestis, 
audite. 


3. Quod autem dixit psalmista, Sol cognovit 
occasum suum, non de isto sole accipiendum 
est, sed de illo de quo propheta dicit, T'imen- 
tibus nomen tuum orietur sol iustitiae, et 
sanitas in pennis eius !; de quo in Salomone 
legimus dicturos esse impios, Sol non est 
nobis ortus?. Verus ergo sol iustitiae Christus 
est. Cognovit occasum suum, quando pro 
salute nostra in passione occubuit ; illo enim 
crucifixo nox et tenebrae omnium discipu- 
lorum animas occupavit. Et revera, fratres, 
quomodo in eis tenebrae non erant, qui 
Christum surrexisse a mortuis non credebant? 
Denique nuntiantibus mulieribus quod vidis- 
sent dominum, visa sunt aposíolis quasi 
deleramenta verba ista, et non credebant eis ? ; 
et alibi discipuli duo ipso domino secum 
loquenti ita dixerunt : Nos autem sperabamus, 
quia ipse esset redempturus Israhel ^. (Quando 
haec dicebant apostoli, tunc impletum est 
illud : Sol cognovit occasum suum; posuisti 
tenebras, et facta est nox. 


4. Sequitur et dicit : In ipsa pertransibunt 
omnes bestiae silvarum 5. Istae bestiae non 
corporales sed spiritales intelleguntur, de 
quibus beatus apostolus Petrus dicit 
Adversarius vester diabolus tamquam leo 
rapiens et rugiens aliquem devorare quaerens 
circumit 9. Cum enim crucifixo Christo infide- 
litatis tenebrae apostolorum animos occu- 
passent, bestiae istae spiritales coeperunt 
discurrere, quaerentes illorum animas devo- 
rare; sed dum illae discurrunt, ortus est sol 
et congregati sunt. Quid est, Ortus est sol el 
con-[p. 562]-gregati sunt ? nisi, Christus 
resurrexit, et omnes spiritales bestiae congre- 
gatae sunt. Ef in cubilibus suis se conloca- 
verunt^. Cum enim orto sole in apostolis 
splendor fidei iterum lucere coepisset, illae 
Spiritales bestiae in cubilibus suis, id est, 
in Iudaeorum cordibus se conlocaverunt. 
Et revera, fratres, quomodo corda Iudaeorum 
spiritalium bestiarum cubilia non erant, qui 
maiestatis dominum crucifigebant ? Ut hoc 
evidentius possitis agnoscere, considerate 
quid de Iuda commemorat Cum iam, 
inquid, diabolus inmissiset in cor, ut traderet 
dominum?. Si in illo diabolus erat, qui 
pecuniam accipiebat, quomodo non in illis 


QOO Mal. 4, 2; (2) Sap. 5, 6: (3) Luc. 24. 
; (4) Luc. 24; 21 ; (5) Ps. 103, 20; (6) 1 
boi ) $20) Ps 103. 22 ; (8) Io. 13, 27 

etiam dupliciter permanebat, qui, ut sangui- 
nem innocentem funderent, pecuniam da- 
bant? 


5. Sequitur post haec psalmista, et dicit : 
Exiet homo ad opus suum, et ad operationem 
suam usque ad vesperum !. Homo iste, qui 
exiet ad opus suum, ecclesia, id est, corpus 
Christi intellegitur, quod tunc in solis 
discipulis erat. Prius enim quam Christus 
resurgeret, ille primus apostolorum Petrus 
ad unius ancillae interrogationem ter domi- 
num negavit ; orto autem iam sole, id est, 
resurgente domino ita confirmatus est, ut 
et flagellari et occidi pro Christi nomine 
vellet. Accepta ergo gratia Spiritus sancti 
exiit homo ad opus suum, id est, ecclesia 
Christi coepit facere opus suum. Nec solum 
coepit, sed etiam perfecit : In operatione sua 
usque ad vesperum, id est, usque ad finem 
mundi. Et ut haec magis gratiae dei quam 
industriae humanae deputetur, sequitur 
Quam magnificaía sunt opera tua, domine. 
Ilius utique sunt opera, non merita nostra. 
Sequitur psalmista et dicit Omnia in 
sapientia fecisti, id est, omnia per Christum, 
qui est tua virtus et tua sapientia, consum- 
masti. Sequitur : Repleta est terra creatura 
tua?. Et hoc, fratres carissimi, videte si secun- 
dum litteram congrue possit intellegi. Quis 
enim homo id non videt, quod omnis terra 
repleta est creatura dei ? Quid ergo opus 
erat hoc prophetam praedicare, cum ignorare 
nullus hominum possit ? Repleía est terra 
creatura tua. klioc de sanctis et deum 
timentibus christianis dixit, qui iugiter 
permanent in operibus bonis; de quibus 
dominus ait, quod adferant fructum, alii 
centesimum, alii sexagesimum, alii tricesi- 
mum. 


6. Post haec addidit propheta, et dicit : 
Hoc mare magnum et spatiosum manibus 
illic reptilia quorum non est [p. 563] numerus 3. 
Mare mundus iste accipitur, qui plenus est 
temptationibus et periculosis fluctibus, plenus 
etiam amaritudine et salsugine. Habet etiam 
pisces maiores, qui minores devorare non 
cessant. Ibi sunt reptilia quorum non est 
numerus. Et quia reptilia ideo dicuntur quia 
per terram repunt, homines carnales et 
terram nimium diligentes, qui de praesenti 
saeculo tantum cogitant, dum pro amore 
terrae iugiter terrenis occupationibus adhae- 
rent, non incongrue reptilia esse dicuntur. 
.Quod autem dicit, Hoc mare magnum eft 
spatiosum manibus, illic naves pertransibunt *, 
non de illis navibus ligneis, quae per pelagum 
vento inpellente feruntur, sed de ecclesia 


(1) Ps. 103, 23 ; (2) Ps. 103, 24 ; (3) Ps. 103, 
25; (4) Ps. 103, 26; 

catholica intellegendum est quae dum 
sanctis et iustis operibus ad portum paradisi 
desiderat pervenire, multis tribulationum 
fluctibus et diversarum procellarum turbi- 
nibus fatigatur ; sed quamvis violentis vento- 
rum inpulsionibus fatigetur, ita sanctae 
disciplinae remigiis gubernatur, et flatu 
Spiritus sancti agitur, ut ad vitam aeternam 
ipsis quibus inpellitur adversitatibus perdu- 
catur. In hoc mare est etiam draco ille, de 
quo scriptum est : Draco iste quem formasti 
ad inludendum eis!. Draco ille diabolus 
intelligitur : quia ita malis consuevit inlu- 
dere, ut eis non solum in seipsis peccare 
persuadeat, sed etiam qui sancti sunt et 
iusti per ipsos velud per ministros suos 
persequi non desistat. Draco ille angelus 
bonus a deo factus est : sed dum per super- 
biam contra deum (se) extulit, et de illo 
felici angelorum consortio cecidit, et, quia 
seipsum per superbiam decepit, occulto, 
tamen iusto, dei iudicio homines, quos 
neglegentes invenerit, permittitur sua calli- 
ditate decipere. 


7. Illud autem, fratres carissimi, quod de 
ilis bestiis spiritalibus dixit, non otiose sed 
cum grandi metu et tremore considerare 
debemus. Cum enim dixisset, In ipsa per- 
transibunt omnes bestiae silvarum?, sic ait : 
Catuli leonum rugientes ut rapiant, ef quaerant 
a deo escam sibi ?; sicut dominus in evangelio 
dixit : Considerate volatilia caeli, quae neque 
seminaní neque metunt, et tamen pater vester 
caelestis pascit illa ^; et illud : Qui dat escam 
omni carni ?. Si ergo omnis creatura quaerit 
cibum sibi, ergo spiritales bestiae quaerunt 
escam non suam? Quae sunt spiritales 
bestiae [p. 564] nisi quas supra diximus, id 
est, diabolus et angeli eius? Et qualem 
escam quaerunt a domino, nisi homines 
neglegentes et tepidos et cruentos superbos 
luxuriosos cupidos ? Isti enim sunt spirita- 
lium bestiarum cibus, qui diabolum iniquis 
operibus de animae suae perditione reficiunt ; 
quomodo enim sanctorum conversatio Chris- 
tum reficit, sic e contrario malorum actio 
diabolum pascit. Quare spiritales bestiae 
petunt a deo escam sibi? Quia, quando 
peccavit Adam, quomodo ipsi dictum est, 
Terra es, et in íerram ibis9, sic et diabolo 
dictum est, Terram manducabis?. Numquid 
istam terram, quam pedibus calcamus, 
manducat diabolus, fratres ? Non istam, 
sed homines terrenos luxuriosos superbos, qui 
terram diligunt et omnem spem suam in 
terra constituunt, qui totum pro carnis 


(1) Ps. 103, 26 ; (2) Ps. 103, 20 ; (3) Ps. 
103, 21; (4) Matt. 6, 26; (5) Ps. 135, 25; 
(6) Gen. 3, 19 ; (7) Gen. 3, i4; 

utilitate, immo etiam voluptate laborant, 
et pro animae salute aut parum aut nihil 
cogitant. Istos ergo quaerit diabolus : et 
quasi videtur iuste quaerere, quia ipsi 
deputati sunt in initio mundi, quando ei 
dictum est : Terram manducabis. Et ideo 
unusquisque consideret conscientiam suam : 
et si se viderit maiorem curam habere pro 
corpore quam pro anima, timeat ne fiat esca 
serpentis. Quantum potest, studeat implere 
illud quod apostolus dicit, Nosíra autem 
conversatio in caelis est! ; et dicente sacer- 
dote Sursum corda, securus respondeat, 
habere ad dominum. Si ergo non vis esca esse 
serpentis, noli esse terra, id est, noli totum 
laborem et totam spem tuam ponere in 
terram. Nam si te nimium in terrenis volupta- 
tibus diabolus viderit occupatum, petit a 
deo in escam sibi; et non ei potest negare 
deus quod petierit, quia hoc ei ipse praecepit, 
ut terram manducaret omnibus diebus vitae 
suae; et quia deus noster non solum mise- 
ricors sed et iustus est, si quid iuste petierit, 
negari illi non potest. Et ideo iugiter dei 
misericordiam deprecemur, ut eruat a framea 
animam nostram et de manucanis unicam 
nostram, et liberet nos de ore leonis ?. Festine- 
mus ergo nos de laqueo terrenae cupiditatis 
absolvere, ut nos diabolus in escam suam non 
valeat occupare ; sed magis auxiliante domino 
spiritales pennas habentes mereamur cum 
propheta dicere : Anima nosíra sicut passer 
erepía est de laqueo venantium laqueus 
contritus est, et nos liberati sumus : Adiuto- 
rium nostrum in nomine domini, qui fecit 
caelum et íerram?. (Quod ipse praestare 
dignetur, qui vivit et regnat in saecula saecu- 
lorum. Amen. 


SERMO MORIN 137 


[G. Monix, p. 565] 


DE VERSU PSALMI CXVIII : 
OMNI CONSUMMATIONI VIDI FINEM 


1. Frequenter, fratres carissimi, cum vestra 
caritate. cantavimus psalmum, in quo per 
beatum David nescio quem nobis praeclarum 
finem insinuat Spiritus sanctus. Sic enim ait : 
Omni consummationi vidi finem latum 
mandatum iuum nimis. Quid viderat iste ? 
Putamus  ascenderat in vertice alicuius 
altissimi montis et, acutissimis oculis per- 
spexerat, et viderat ambitum terrae et circulos 


(1) Phil. 3, 20; (2) cf. Ps. 21, 22, 23; 
(3) Ps. 123, 7-8; (4) Ps. 118, 96 ; 

orbis universi ; et ideo dixit, Omni consur- 
mationi vidi finem ? Si hoc laudabile est, 
oculos carnis quaeramus a domino. Noli ire 
longe, ecce dico tibi : ascende in montem, 
et vide finem. Christus mons est : veni ad 
Christum, vides inde finem omni consumma- 
tioni. Quid est finis ? Paulum interroga : 
Finis autem praecepti est caritas de corde 
puro et conscientia pura et fide non ficta *; et 
alio loco : Plenitudo legis est caritas ?. Quid 
tam finitum et terminatum, quam plenitudo ? 
Quod ergo agis, pro Christi [p. 566] caritate 
age, et omnium operum tuorum intentio vel 
finis ad ipsum respiciat ; nihil pro humana 
laude facias, sed totum pro dei amore et 
desiderio vitae aeternae et tunc omni 
consummationi videbis finem, ad quem cum 
veneris, nihil amplius desiderabis. Et quando 
legitur psalmus, et auditis in finem psalmus 
David ?, nolite intellegere nisi Christum, 
sicut apostolus ait : Finis legis Christus ad 
iustitiam *. Ad quicquid aliud veneris, transi, 
usque quo pervenias ad finem. Qui est finis ? 
Mihi autem adhaerere deo bonum est 5. 
Adhaesisti deo ? Finisti viam, permanebis 
in patria. 

2. Intendite ergo vos, fratres. Pecuniam 
quaeritis : non sit ibi finis, transi tamquam 
peregrinus. Quaere unde transeas necessi- 
tatem, non ubi remaneas per cupiditatem. 
Si enim amas per avaritiam, inpliciturus es : 
erit tibi avaritia catena pedum, ultra pro- 
gredi non poteris. Transi ergo et hoc : quaere 
finem. Salutem corporis quaeris : et adhuc 
noli ibi remanere. Quae est ista salus corporis, 
quae morte perimitur, quae aegritudine debi- 
litatur ? Frivola, mortalis, fluxa. Deum 
quaere quaere, et gratis quaere; deum 
propter seipsum quaere, non propter te. 
Ipse est verus et castus amor, ut deus non 
inde ametur, quia nobis terrenum aliquid 
donat, sed quia seipsum nobis servat. Ibi 
sit finis. Quaeris honores ? Forte aliquid 
boni agendum quaeris, ut agas unde placeas 
deo ? Noli ipsum amare honorem : ne ibi 
remaneas. Quaeris laudem ? Si dei quaeris, 
bene facis : si tuam quaeris, male facis, 
remanes in via. Sed ecce amaris et tu, 
laudaris ? Noli gratulari, quando in te lau- 
daris : laudare in domino; et securus canas, 
In domino laudabitur anima mea 8. Sermonem 
bonum aliquem dicis, et laudatur sermo 
tuus ? Non laudetur quasi tuus, non est 
ibi finis : si ibi ponis finem, finiris ; sed non 
finiris quasi perficiaris, sed finiris ut consu- 
maris. Ergo non laudetur sermo tuus quasi 


(1) I Tim. 1, 5; (2) Rom. 13, 10 ; (3) Ps. 
4, 15 (4) Rom. 10, 4 ; (5) Ps. 72, 28 ; (6) Ps. 

abs te, quasi tuus : sed quomodo laudetur ? 
Quomodo dicit psalmus : In domino laudabi- 
tur anima mea, in deo laudabo sermonem, in 
deo sperabo : non timebo quid faciat mihi 
homo!. Quando mens et omnia tua in deo 
laudantur, non timetur ne pereat laus tua, 
quia non deficit deus. Ergo transi et ipsam 
laudem tuam. 


[p. 567] 

3. Videte, fratres, quanta transimus, in 
quibus non est finis. His utimur quasi in 
via : et ideo velud in stabulo reficiamur, 
tantummodo non remaneamus. Deum ergo 
dilige : sempiterna erit ista felicitas. Laboras 
in terra : sed veni ad fructum promissum. 
Quis enim tibi tollit deum quem diligis ? 
Securus dormis : immo securus vigilas, ne 
dormiendo perdas quod amas. Non enim 
frustra dictum est : Inlumina oculos meos, 
ne umquam obdormiam in morte ?. Qui clau- 
dunt oculos contra caritatem, obdormiscunt 
in concupiscentiis delectationum carnalium. 
Vigila ergo. Delectationes enim sunt, mandu- 
care, bibere, luxuriari, ludere, venari. Pom- 
pas vanas istas [enim delectationes] omnia 
mala secuntur. Numquid nescimus, quia 
delectationes sunt ? Quis negat, quia delec- 
tant ? Sed plus diligenda est lex dei. Clama 
contra tales suasores Narraverunt mihi 
iniusti delectationes, sed non ita ut lex tua, 
domine ?. Ista delectatio manet : non solum 
manet, quo venias, sed etiam revocat te 
fugientem, ne pereas. 


4. Haec est enim dilectio dei, ut praecepta 
eius servemus. Iam audistis quae sint ista 
praecepta : In duobus istis praeceptis tota lex 
pendet et prophetae *. In quibus duobus prae- 
ceptis? Diliges dominum deum tuum ez toto 
corde tuo ? et Diliges proximum tuum tamquam 
teipsum. In his duobus mandatis tota lex 
pendet et prophetae 9. 'Tenete ergo dilectionem, 
et securi estote. Quid times, ne male facias 
alicui? Quis male fecit ei, quem diligit? Dili- 
gere non potest fieri nisi benefacias. Sed forte 
corripis? amor hoc facit : disciplina est, non 
saevitia. Sed fortasse caedis? Ad emendatio- 
nem facis, non ad crudelitatem : quia amor 
ipsius dilectionis non te permisit neglegere 
indisciplinatum. Et ita fit quodammodo 
quasi diversus fructus et contrarius, ut ali- 
quando odium blandiatur, et caritas saeviat. 
Nescio quis odit inimicum suum, et fingit illi 
amicitias : vidit illum facere aliquid mali, 
laudat et provocat : vult eum esse praecipi- 
tem, vult caecum ire per abrupta cupidita- 
tum suarum, unde forte non redeat ; laudat, 
quoniam laudatur peccator in desideriis ani- 


(1) Ps. 55, 11 ; (2) Ps. 12, 4 ; (3) Ps. 118, 
25; (4) Matt. 22, 40; (5) Matt. 22, 37; 
(6) Matt. 22, 39-40 ; 

mae suae ; [p. 568] adhibet illi unctionem 
adulationis suae, de qua propheta dicit : 
Oleum autem peccatoris non inpinguet capud 
meum?, Ecce odit, et laudat. Alter vidit 
amicum suum tale aliquid facere : revocat 
illum, profert verba etiam castigationis, 
obiurgat, litigat ; aliquando etiam venitur 
ad hanc necessitatem, ut litiget. Ecce odium 
blanditur, et caritas litigat. Noli adtendere 
verba blandientis, et quasi saevitiam obiur- 
gationis : venam inspice, considera radicem, 
unde procedat. Quare ille blanditur? ut 
decipiat. Iste litigat, ut corrigat. 

5. Ergo non opus est, fratres, ut per nos 
distendatur cor nostrum. Inpetrate a deo, ut 
diligatis invicem omnes homines : non solum 
amicos, sed etiam inimicos : non quia fratres 
sunt, sed ut fratres sint ; ut semper fraterno 
amore flagretis, sive in fratrem factum, sive 
in inimicum, ut frater fiat diligendo. Ubi- 
cumque fratrem diligis, amicum diligis : iam 
tecum est, iam in unitate etiam catholica tibi 
coniunctus est. Si bene vivit, fratrem diligis 
factum ex inimico. Sed diligis aliquem, qui 
nondum credidit in Christo, aut, si credidit 
(in) Christo, ut daemon credidit ; sed ecce 
credidit in Christo, et adhuc non amat 
Christum. Tu dilige, etiam talem dilige, fra- 
terno amore dilige : nondum est frater; sed 
ideo diligis, ut per tuum blandimentum sit 
frater. Ergo tota dilectio nostra fraterna esse 
debet. 

6. Rogo vos, fratres, considerate et videte 
dulcedinem spiritalem : robur, fructus, flores, 
pulchritudo, amoenitas, pastus, potus, cibus, 
amplexus castus, sine societate caritatis non 
vera sunt. Si sic nos delectat adhuc peregri- 
nos, quomodo delectabit cum in patria vene- 
rimus? si ros sic pascit, fluvius quomodo 
satiabit? Et ideo, quia nobis per caritatis 
dulcedinem gustum quemdam de patria do- 
minus et salvator noster exhibuit, ita cum 
ipsius adiutorio perfectam caritatem tenere 
totis viribus studeamus, ut cum (post) pere- 
grinationem istius mundi ad principalem pa- 
triam venerimus, deliciis caritatis satiari 
plenius mereamur : praestante domino nostro 
Iesu Christo, qui cum patre et spiritu sancto 
vivit et regnat in saecula saeculorum. Amen. 


SERMO MORIN 141 
[G. MonrN, p. 580] 


HOMILIA DE EO 
QUOD SCHIPTUM EST : BEATUS VIR 
QUI POST AURUM NON ABIIT ETC. 


1. Fratres dilectissimi, scriptum legimus, 
quod beatus sit vir, qui post aurum non abiit, 


(1) Ps. 9,3 ; (2) Ps. 140, 5: 

nec speravit in pecunia et thesauris!; qui 
potuit íransgredi, et non est íransgressus, 
facere malum, et non fecit ?. Quis est hic, et 


. laudabimus eum? Fecit enim mirabilia in 


vita sua ?. Sed hoc loco forte aliquis cogitat 
et dicit : Quis talis poterit inveniri? Absit, ut 
desperem hic esse aliquem, immo non ali- 
quem, sed aliquos. Homines autem imperiti 
et ignorantes iustitiam dei clamant et dicunt : 
Ecce multa mala fiunt de auro : tollatur au- 
rum de rebus humanis. Immo adsit aurum, 
et probentur mores humani. Si tu dicis, 
Tollatur aurum, quia per aurum multa mala 
fiunt in mundo ; et ego dico, Praecidatur 
lingua humana propter dei blasphematores, 
et postea unde erunt dei laudatores? Tollan- 
tur oculi, qui impudice respiciunt uxores vel 
filias alienas : tollantur manus, de quibus res 
alienae auferuntur : tollantur pedes, qui eunt 
ad fornicem : tollantur aures, quae verba 
turpia et luxuriosa non solum libenter, sed 
etiam frequenter audire volunt ; et iam quid 
remanebit in homine? Tu mihi de auro dicis, 
'Tollatur ; et ego de membris humanis loquor, 
unde deum homines frequenter offendunt. 
Si bonus magister organarius bene tangit or- 
ganum, numquid organum ab se sonat? Et 
membra tua, organum est tuum. Bona sit 
mens, et totum bonum est. Mens enim nostra 
modo rex est, modo tyrannus rex est, 
quando bene se regit, quando ea quae iusta 
[p. 581] sunt cogitat; cum vero coeperit 
luxuriam diligere, res alienas invadere, tran- 
sit in nomen detestabile, et efficitur ex rege 
tyrannus. 


2. Sed iterum calumniaris, et dicis : Quam 
malum est aurum. Ecce aurum. Tollat illud 
malus homo : putas quid inde facit? Audi 
quid : inferiores opprimit, iudices corrumpit, 
leges evertit, res humanas turbat. Quare sic? 
Quia malus homo habet aurum. Habeat illud 
bonus homo : quid inde faciet? Audi quid : 
pauperes pascit, nudos vestit, oppressos 
liberat, captivos redimit. Quanta bona fiunt 
de auro, quod bonus homo habet! Da et 
bonam linguam et mentem : vides quanta 
bona dicuntur de ipsa lingua? Discordes 
concordantur, lugentes consolantur, luxu- 
riosi corriguntur, iracundi refrenantur, deus 
laudatur, Christus commendatur, mens ad 
amorem accenditur: divinum, non humanum: 
castum, non luxuriosum. Haec bona facit 
lingua, quia bona est mens, quae utitur ipsa 
lingua. Econtrario mala mens quomodo utitur 
lingua? Blasphemator est, calumniator est, 
litigator est, delator est. Numquid lingua tua 


tanta mala facit? Omnia enim corporis mem- 


(1) Eccli. 31, 8 ; (2) Eccli. 31, 10 ; (3) Eccli. 


, , 


bra bona sunt ; sed bonos homines quaerunt. 
Nam et aurum, et argentum, possessiones 
atque honores bona sunt; sed communia 
sunt bonis et malis. Alia autem sunt vere 
bona, quae habere non possunt nisi boni : 
pietas, fides, iustitia, castitas, prudentia, 
modestia, caritas et cetera huiusmodi bona 
soli boni habent. Sed iterum dicit : Quare 
ista bona dedit deus malis hominibus? Quan- 
tum dignatur dare deus, dico tibi. Murmuras, 
quia ista bona terrena dat deus malis homi- 
nibus? Si velles intellegere, eruditio est tua, 
non perversitas dei. Audi ergo tu, reprehen- 
sor et accusator dei, qui dicis : Bona ista non 
daret deus malis hominibus, sed solis bonis. 
Hinc est unde quibusdam surripit letalis 
impietas, ut omnino credant deum ignorare 
res humanas. Disputant enim intra se, et 
dicunt : Si deus res humanas adtenderet, ille 
impius tantas divitias haberet? Tantos ho- 
nores haberet ille crudelis, et tantam potes- 
tatem? Non curat deus res humanas. Si 
humanas res curaret, solis bonis eas daret. 


3. Redi ad cor tuum, o homo, et inde ad 
deum. Nam quando ista te offendunt, existi 
a te. Bona enim ista temporalia si non daren- 
tur et malis hominibus, magna bona crede- 
rentur a bonis. Ergo quando vides, quod ista 
bona malis hominibus a deo donentur, 
cogita tu, quia bonus es, quanta bona tibi in 
aeternam beatitudinem reserventur. Cogita 
ergo et dic : Deus iustus, qui tanta bona tri- 
buit blasphematoribus suis, putas qualia 
sunt illa, quae servat cultoribus suis? Ecce 
jam, quasi pius pater filium, ita te alloquitur 
dominus. Constitue tibi deum ad mentem : 
O fili, [p. 582] quid est quod cotidie surgis, 
oras, et genu figis, et frontem percutis, et 
lacrimas ex oculis fundis, et dicis mihi : O 
deus meus, da mihi divitias? Si dedero, ali- 
quid boni te putas adeptum fuisse; quia 
petisti, et accepisti. Ecce do, fac inde bene. 
Ante quam haberes, humilis eras ; ecce super- 
bus factus es. Ante quam haberes, videbas 
egenum et dicebas : O si haberem, quomodo 
illi darem ! Illi et illi habent, et non dant. Et 
tu, postquam divitias habere coepisti, pau- 
perem contempsisti. Quomodo vere bonum 
est aurum, unde peior factus es? Quia et tunc 
malus eras, quando te fingebas, et quod te 
peiorem faceret nesciebas. 


4. Hoc deus tibi dicit : Ante mihi lacrimas, 
cum pauper esses, fundebas; ad ecclesiam 
currebas. Habere coepisti divitias : theatrum 
et circum clamosis vocibus inquietas. Ecce 
dedi, et probavi; invenisti, et inventus es. 
Latebas autem, quando non habebas. Ecce 
dico tibi, corrige te. Abice cupiditatem, 
despice vanitatem ; contemne mundum, di- 
lige deum. Magnum enim putas, quod petis 

a deo. Ecce respondit tibi deus tuus : Tu, 
qui mundanas divitias a me quaeris, non 
vides quibus eas dederim? Si magnum bo- 
num esset aurum, quod tu quaeris a me, 
haberet hoc latro? haberet hoc perfidus? 
haberet hoc homicida? haberet hoc blas- 
phemator meus? Postremo, si magnum bo- 
num esset aurum, haberet hoc famosissimus? 
haberet hoc meretrix impudica? Si hoc male 
petit senator fidelis, quod habet infamosis- 
simus, quid prodest? Si hoc a me petit ma- 
trona pudica, quod habet meretrix impudica, 
quid magnum petit? 

5. Sed dicis mihi, Non est ergo bonum au- 
rum? Bonum est ; sed mala faciunt de bono 
auro homines mali. Quia ergo vides, quibus 
ea dederim, tu meliora pete a me. Sed mala, 
inquis, fiunt in mundo. Si mala fiunt in 
mundo, migra de mundo, et refer te ad deum. 
Si ruinosam haberes domum, nonne ante mi- 
grares, quam architectum interrogares? Mi- 
gra ergo de mundo, revertere ad deum. Di- 
cunt : Malus est mundus ; et piget migrare, 
et cum Christo requiescere. Matres sive nu- 
trices, ne multum pueri lac sugant, ubi eos 
grandescere viderint, circumliniunt sibi ma- 
millas aliqua amaritudine, ut ulterius lac non 
quaerant. Si parvulus in mamilla amaritudi- 
nem sic fugit, tu christianus quare non fugis 
amaritudinem mundi? Implevit deus amari- 
tudinibus mundum ; et tu non fugis, quod 
parvulus a matre fugit? Quid, si dulcis esset 
mundus? quomodo adhuc amaretur? Ecce 
vadit mundus, et tu sequeris : formosum 
quomodo teneres, qui sic amplecteris foedum? 
Quid faceres de floribus eius, qui ab spinis 
illius non revocas manum? 


6. Nos vero, fratres carissimi, agnoscentes 
redemptorem bo-[p. 583]-num, et conside- 
rantes pretium nostrum, non diligamus mun- 
dum, neque ea quae in mundo suntí!; sed 
secundum apostolum, habeníes victum et ves- 
titum, his contenti simus ?. Requiramus neces- 
sitatis usum, non habeamus cupiditatis afIec- 
tum. Si nobis desunt divitiae, non per mala 
et iniqua lucra quaerantur in mundo ; si vero 
adsunt, per bona opera transmittantur in 
caelum, ut in nobis impleatur illud quod scrip- 
tum est : Dispersit, dedit pauperibus ; iustitia 
eius manet in saeculum saeculi 3: adiuvante 
domino nostro Iesu Christo, qui vivit et 
regnat in saecula. Amen. 


(1) I Io. 2, 15; (2) I Tim. 6, 8; (3) Ps. 

SERMO MORIN 143 
[G. MoniN, p. 588] 


DE  PAENITENTIA . NINEVITARUM, 
IN LITANIIS 


1. Eo tempore, fratres carissimi, quo bea- 
tus Ionas Ninevitarum civitati praedicavit 
excidium, et illi cum perfecta conpunctione 
ad paenitentiae medicamenta confugientes 
tam fideliter de dei misericordia praesump- 
serunt, putas qualis in sancto Iona tunc sen- 
sus remanserit ista cernenti? Nimirum quan- 
tum de Assyriis laetatus est, tantum de sua : 
est gente confusus Ninevitas quotiens- E 
cumque laudasset, Abrahae filios mox lugebat. 2 
Progenies Chanaan fproficiebat, et Iacob : 
semen errabat : hic praeputium gentium E 
inveniebat, quod illc circumcisio stulta 
perdiderat ; inter Iudaeos sabbata nuda ser- 
vantur, et inter gentes intezra praecepta 
conplentur. Quis enim Ninevitis dei myste- 
rium revelavit, quod ab eis posset ieiuniis 
statuta poena dissolvi? Habuerunt consilium 
de deo et de homine : et dum nec Ionam men- 
dacem, nec deum cogitabant esse crudelem, |- 
et prophetae crediderunt, et de dei miseri- 
cordia praesumpserunt. Quid non illa extor- - 
queret adflictio, qua sitientia puerorum labra - 
a mamillis suspensa sunt, qua steterunt gre- 
ges vacuo praesepe ieiuni? Pro ut passa. E" 
natura est, oratio erat vel genu. anima- : 

































per oculus, et lingua proclamans. Ubique 
caritas, ubique castitas et dilectio : inter viros 


diviti victus et pauperi, et aemulatione pro- $14 
iecta sub uno constitutis iugo habitus erat - 
unus in cunctis, unus in omnibus labor, quia 
danda erat omnibus una redemptio. Stabat 
circa portas inferni pallida multitudo; et 
si inluxisset dies, visuram se vesperam non 
credebant : rursum si pervenirent ad ves- 
peram, non sperabant lucis adventum. 


2. Exivit, inquid, lonas foras, erpectans 
quid accideret civitati *. Foris ille conputabat 
dies, ili intus enumerabant iniquitates; - 
sex hebdomadas in vigiliis, in ieiuniis, m 
fletibus militarunt. Timebat lonas, ne illo- 
rum merita reum se facerent falsitatis : ille 
aestum solis, isti sollicitudinis non ferebant: — 
ille herbarum tegurium et hederae requirebat. 
umbraculum, illi [p. 589] refrigerio lacrima- - 
rum extinguebant incendia criminum. Et 

ecce Ionae super caput tegmen viriditatis 
exaruit, et super crudeles Ninevitas miseri- 
cordia floruit, et pietas pullulavit. Vidit enim 
deus Assyrios paenitentes, et super Hierusa- 
lem Nineve conversa conplacuit. Stabat 
Ionas longe, timens culpam subire mendacii ; 
paulatimque securitate timor, et indignatio 
clementia mutabatur. Resurrexit ergo civitas 
mortua, et evasit illum, quem sibi indixit, 
interitum. Putasne civiles illius tunc exisse 
foras ad prophetam, et huiuscemodi cum eo 
misceuisse sermones ? GCongratulare nobis, 
Oo beate propheta, quia per te miseri novam 
invenimus vitam, per te paenitentiae accepi- 
mus clavem. Exulta, medice, quia sanatus 
est quem curabas : nihil nobis es, crede, 
omnino mentitus; nam ad vitam nos de 
mortis periculo liberasti. Quis te arbitretur 
esse fallacem, cui si creditum non fuisset, 
paenitentiam utique nullus egisset ? Ora 
ecce pro parvulis qui tua praedicatione 
salvati sunt consoletur te, hospes dei, 
spiritus tuus; sit nobis pariter festus hic 
dies, quo deum tuum coepimus confiteri. 
Modo per te angeli laetantur in caelis, quia 
per te homines salvantur in terris. 


3. Imitemur et nos, fratres carissimi, 
paenitentiam Ninevitarum, et sic peccatis 
nostris deo auxiliante renuntiemus, ut num- 
quam ad luxuriosas concupiscentias redeamus. 
Non sint in nobis simulata nec ficta suspiria ; 
sed cum ingenti rugitu vel gemitu sic curam 
peccatis studeamus adhibere praeteritis, ut 
semper simus solliciti de futuris. Si enim ad 
paenitentiae portum fideliter humiliato et 
contrito corde confugimus, ad aeterna gaudia 
feliciter veniemus. Quod dominus pro sua 
pietate praestare dignetur, qui vivit et 


regnat in saecula saeculorum. Amen. 


SERMO MORIN 144 
[G. MonrN, p. 593] 


IN LETANIIS. DE AGENDA 
PAENITENTIA ET NINEVITIS 


1. Evangelica lectio, fratres carissimi, dum 


legeretur, audivimus : Paenitentiam, inquid, 


agite, adpropinquavit enim regnum  caelo- 
rum ?*. Regnum caelorum Christus est, quem 
cognitorem bonorum ac malorum et arbitrum 
omnium. constat esse causarum. Praeve- 
niamus itaque deum in confessione peccati, 
et ante iudicium omnes animae castigemus 
errores. Ad periculum autem pertinet, si 
nescias qualibet curatione emendare pecca- 


(1) Matt. 4, 17 ; 


tum ; praesertim cum nos causas neglegentiae 
intellegamus reddituros, paenitentiam agere 
debemus. Agnoscite, dilectissimi, quanta sit 
circa nos dei nostri pietas, ut admissi criminis 
culpam ante iudicium velit satisfactione 
conponi; nam ideo semper iustus iudex 
ammonitionem praemittit, ne quando quidem 
ius severitatis exerceat. Non abs re est, 
dilectissimi, quod a nobis deus noster 
fontes exigit lacrimarum ; ut, quod negle- 
gentia perdidit, paenitentia reparet. Scit 
enim deus noster non semper hominem 
integro stare consilio : frequenter peccare 
corpore, aut vacillare sermone ; ideo paeni- 
tentiae viam docuit, per quam possit et 
destructa corrigere, et lapsa reparare. Securus 
itaque de venia homo debet semper suspirare 
de culpa. Quamvis autem multis vulneribus 
condicio humana laboret, tamen nemo despe- 
ret : quia dominus [p. 594] satis largus est 
cirea omnes languentes misericordiae suae 
bona libenter inpendit. 


2. Sed forte dicit aliquis, non se habere 
quod plangat. Hecurrat unusquisque ad 
conscientiam suam, et inveniet in pectore suo 
interpellare peccatum. Unus cordis plaga, 
alter corporis laborat iniuria : uni dominatur 
superbia, alterum dehonestat damnosa luxu- 
ria : unum deturpat ebrietas, alterum inflam- 
mat cupiditas : unum arguit falsitas, alterum 
per avaritiam accusat aliena paupertas 
unus per effusionem sanguinis humani pollui- 
tur, alter vilissimae mulieris amore sordida- 


tur. Ad has tantas ac tam praecipuas sive 


mentis sive corporis plagas quomodo non 
est qui ingemescat, vel qui domino supplices 
lacrimas fundat ? Neminem ergo pudeat 
deo offerre vulnera sua numquam ad 
remedium pervenit, qui curari erubescit. 
Omnes aegritudines, aliae faciliores sunt, 
aliae difficiles : nullum gravius infirmantium 
genus est, quam aliquem morbos suas nolle 
sanari. Docent hoc litterae sacrae : nullus, 
qui quaesivit remedium, periit ; nullus, qui, 
contempsit, evasit. Peritura post triduum 
Ninevitarum civitas erat, nisi ad paeni- 
tentiam confugisset. Quid enim propheta 
dixit ? Adhuc triduo, et Nineve subvertetur. 
Et verbum pervenit ad regem Nineve, et surrexit 
de sede sua, et deposuit vestimenta sua a se, 
et operuit se cilicio, et sedit super cinerem !. 


Magna satisfactio, dilectissimi deposuit 
vestimenta regalia, et operuit se cilicio. 
Maluit enim in cilicio evadere, quam in 


purpura perire. Ubi erat tunc illa regni 
sublimitas ? Ut evaderet poenam superbiae, 
confugit ad auxilium humilitatis : ut intelle- 
gamus, dilectissimi, plus esse humilitatem, 
quam potestatem. Omne enim Ninevitarum 


(1) Io. 3,6 ; 

regnum tunc interisset, nisi eum paenitentia 
patrona servasset. 

3. Sed adhuc additur in illa Ninevitarum 
satisfactione, ut et infantes simul et animalia 
ieiunassent. Sed cur parvuli ieiunarent, 
qui nihil mali fecerant ? Ieiunabant utique 
innocentes, ut evaderent peccatores : clama- 
bat parvulus, ut senior non periret. Si 
etiam infantum ieiunium fuerat necessarium, 
cur etiam et pecudum et iumentorum ? 
Utique ut paenitentiam hominum etiam 
fames probaret animalium, et rugientes ad 
deum in gravitate, quod ab aliquibus commis- 
sum fuerat, ab omnibus solveretur. Ita et 
nos, fratres carissimi, consentientibus animis 
et conspiranti fide clamemus ad dominum 
deum nostrum. Illi clamabant post-[p. 595]- 
quam offenderant, nos clamemus ne offen- 
damus : illi clamabant etiam post reatum, 
nos clamemus ne rei simus. Beatus, dilectis- 
simi, cui timor suus est pro flagello ; quem 
non poena corrigit, sed disciplina. Numquam 
tormenta patitur, qui timet ne aliquando 
patiatur. 

4. Sed dicit forte aliquis in populo : Cur 
timeam, qui nihil mali facio ? Audi de hoc 
Iohannem apostolum praedicantem : Si 
dixerimus, inquid, quia peccatum non habemus, 
ipsi nos seducimus, et veritas in nobis non 
est !. Nemo ergo seducat vos, dilectissimi : 
pessimum genus est peccati, non intellegere 
peccata. Omnes quidem agnoscentes crimina 
sua reconciliai domino per paenitentiam 
possunt ; nullus magis de peccatoribus plangi 
dignus est, quam qui putat se non habere 
quod plangat. Multa enim delictorum genera, 
dilectissimi : et hoc periculosiora quaedam, 
quia leviora esse creduntur ; illa sunt magis 
noxia, quae a quibusdam aestimantur non 
esse peccata. Nullum enim malum facilius 
decipit, quam quod non intellegitur malum 
esse. Itaque ego nunc non dico de homicidiis, 
non de adulteriis, non de malis suasionibus : 
absit enim, ut Christianorum haec aliquis 
admittat, aut, si forte commiserit, cecidisse 
se et corruisse non statim plangat; sed de 
illis utique loquor, quae minora multo ac 
leviora creduntur. Quis autem vestrum est, 
dilectissimi, quem vel ebrietas non polluerit, 
vel ambitio non rapuerit, vel invidia non 
exusserit, vel cupiditas non incenderit, vel 
avaritia non vulneraverit ? Unde ammoneo, 
dilectissimi, ut, iuxta quod scriptum est, 
humilietis vos sub illa potentissima manu dei ? ; 
,.et quia nullus est sine peccato, nullus sit 
sine satisfactione : quia hoc ipso quis nocens 
est, si se innocentem esse praesumserit. 
Potest quis culpae minoris esse, sed inculpa- 
bilis nemo est : differentia quidem inter eos 


(1) I Io. 1, 8 ; (2) I Petr, 5, 6: 

est, sed nemo est inmunis a reatu. Et ideo, 
dilectissimi, qui gravius oflenderunt, fidelius 
veniam petant; qui autem a malis acerbio- 
ribus inpolluti sunt, orent ne polluantur : 
praestante domino nostro Iesu Christo, qui 
cum Patre et Spiritu sancto vivit et regnat 
in saecula saeculorum. Amen. 


SERMO MORIN 149 
[G. Monrw, p. 611] 


O2 T1 1.05 110. a RUE T TTE 


Noli contempnere paupertatem vel pau- 
perem, ubi Christus pauper esse dignatus 
est : dignare esse humilis, ubi Christus 
humilis fuit; si vis esse excelsus, ibi mane, 
ubi Christus manet excelsus. Ergo, sicut 
supra diximus, non dedignetur humilis per 
viam illam currere, per [p. 612] quam 
imperator dignatus est ambulare. Labora pro 
Christo in mundo, ut cum Christo regnare 
merearis in caelo : sicut enim dicit Iohannes 
evangelista, Qui dicit se in Christo manere, 
debet quomodo ille ambulavit et ipse ambulare !. 
Non ergo dedignetur sic vivere christianus, 
quomodo vivere dignatus est Christus : 
quia ibi vult ascendere omnis christianus, 
ubi Christus est elevatus. Et ideo rogo vos, 
fratres carissimi, quantum possumus, cum 
dei adiutorio laboremus, ne nos decipiat 
mundi huius fallax umbra praeteriens, sed 
magis de salute animae quam de corporis 
iocunditate attentius cogitemus. Ecce, quan- 
tum dominus donare dignatus est, demon- 
stravimus oculis fidei vestrae viam mortis et 
viam vitae, ad quam amatores suos viae 
ipsae perducent. Et ideo diligite dominum, 
contempnite mundum : desiderate regnum, 
timete supplicium respuite transitorium 
gaudium, ut feliciter perveniatis ad regnum : 
contempnite diabolum, et sequimini Chris- 
tum, qui vos et in hoc mundo dignetur 
semper in bonis actibus gubernare, et postea 
feliciter ad aeternam patriam perducere : 
cui est honor et gloria in saecula saeculorum. 
Amen. 

SERMO SANCTI AUGUSTINI DE EVAN- 
GELIO UBI AIT SI VIS VENIRE 
AD VITAM, SERVA MANDATA 


1, Dum evangelium legeretur, fratres ca- 
rissimi, audivimus dominum dicentem : Si 


(1) I Io. 2, 6. 

vis venire ad vitam, serva mandata !. Quis ergo 
est, fratres, qui nolit vitam? et tamen quis 
est, qui velit servare mandata? Si mandata 
servare non vis, quare vitam quaeris? Si ad 
opus piger es, quare ad mercedem festinas? 
Dixit se ille dives adulescens servasse man- 
data, et audivit praecepta maiora : Si vis 
perfectus esse, unum tibi deest: vende omnia 
quae habes, ef da pauperibus; nec perdes ea, 
sed habebis thesaurum in caelo; et veni, 
sequere me ?. Nam quid tibi prodest, si feceris, 
et non sequeris me? Quod audivit ille, carissi- 
mi, audivimus et nos : Christi evangelium 
est in caelo, sed et in terra loqui non cessat. 
Nos non simus mortui, nam ille tonat ; nos 
non simus surdi, nam ille clamat. Sed si 
maiora non vis facere, minora fac. Maiora 
sunt: Vende omnia quae habes, et da pauperi- 
bus; et veni, sequere me. Minora sunt : Non 
homicidium facias, non adulteres, non falsum 
testimonium quaeras, non  fureris, honora 
patrem tuum et matrem, diliges proximum tuum 
tamquam te ipsum ?. Si maiora non vis facere, 
ista fac. Parce tibi, miserere tui. Adhuc vita 
ista dat tibi dilationem : noli abicere correp- 
tionem. Fuisti fur heri? noli esse et hodie. 
Iam forte et hodie fuisti? cras noli. Aliquando 


fini malum, et pro mercede exige bonum. 


Bona habere vis, et bonus esse non vis : 
contraria est vita tua votis tuis. Si magnum 
bonum erit habere villam bonam, quantum 
malum est habere animam malam? 


2. Audito hoc praecepto discessit dives tris- 
lis ^, sicut audistis, et ait dominus : Quam 
difficile est, qui divitias habent, ut intrent in 
regnum caelorum *! Denique hoc audito 
contristati sunt discipuli, et dixerunt : Si ita 
est, quisnam polest salvus fieri 9? Divites, 
pauperes, audite Christum : populo dei lo- 
quor. Plures estis vos pauperes : vel vos ad- 
prehendite. Et tamen audite, quicumque de 
paupertate gloriamini : cavete superbiam, ne 
vincant vos humiles divites : cavete impieta- 
tem, ne vincant vos pii divites : cavete 
ebrietatem, ne vincant vos sobrii divites. 


[p. 627] 

3. Audite ergo vos divites apostolum di- 
centem 
mundi non superbe sapere?. Primus vermis 
divitiarum superbia. Mala tinea est super- 
bià : totum rodit, et ad cinerem usque per- 
ducit. Praecipe ergo non superbe sapere, 
neque sperare in incerto divitiarum: ne forte 
dives dormias, et pauper surgas. Forte et 
aliquis tibi tollet aurum : numquis tibi tollet 
deum? Quid habet dives, si deum non habet? 


CDMatt.. 19, 17;-(2) Matt. 19, 21; (3) 
Matt. 19, 18-19 ; (4) Matt. 19, 22 ; (5) Marc. 
20288 5.(6) Matt. 19, 25; (7) I Tim: 6, 17; 
(8) I Tim. 6, 17 ; i 

quid non habet pauper, si deum habet? Ait 
enim : Neque sperent in incerto dipitiarum, 
sed in deo vivo, qui praestat nobis omnia !. 
Ergo divites facile tribuant, communicent ? ; 
thesaurizent sibi fundamentum bonum in futu- 
rum, ut adprehendant veram vitam ?. Admonui 
divites : audite et vos, pauperes. Et vos ex 
eo quod habetis erogate, vos cupere nolite; 
vos tribuite facultates, vos refrenate cupi- 
ditates. 


4. Nos vero, fratres, si de unico ac singulari 
elemosinarum medicamento adtentius cogi- 
tamus et, quantum vires nostrae praevalent, 
pauperibus aut in victu aut in vestitu tribui- 
mus, non solum indulgentiam peccatorum, 
sed etiam aeternum premium obtinere mere- 
bimur; et implebitur in nobis illud, quod 
dominus in evangelio dixit : Verumtamen 
date elemosinam, et ecce omnia munda sunt 
vobis *, et illud : Sicut aqua extinguit ignem, 
sic elemosina extinguit peccatum 9, et illud, 
quod alibi scribtum est : Conclude elemosi- 
nam in corde pauperis, et haec exorabit pro te 
ab omni malo 9. (Quod ipse praestare dignetur, 
cui est honor et imperium cum Patre et 
Spiritu sancto in saecula saeculorum. Amen. 

DE EO QUOD SCRIPTUM EST : 
SI QUIS VULT POST ME VENIRE, 
TOLLAT CRUCEM SUAM 

1. Durum videtur, fratres carissimi, et 
quasi grave esse iudicatur illud quod dominus 
in evangelio imperavit, dicens : Si quis vult 
post me venire, abneget semetipsum sibi ?*. Sed 
non est durum quod ille imperat, qui adiuvat 
ut fiat quod imperat. (Nam et illud verum 
est, quod ei dicitur in psalmo), Propter verba 
labiorum tuorum ego custodivi vias duras?; 
et illud verum est, quod ipse dixit, Iugum 
enim meum suave est, et honus meum leve 9. 
Quicquid enim durum est in praeceptis, ut 
sit leve caritas facit. Novimus hoc ita esse. 
Plerumque enim ipse amor terrenus, amor 
reprobus atque [p. 651] lascivus quam dura 
et quam laboriosa patienter sustineat, ut ad 
id perveniat quod perniciose desiderat : sive 
sit amator (pecuniae, qui vocatur avarus; 
sive sit amator) honoris, qui vocatur ambi- 
tiosus ; sive sit corporum pulcrorum amator, 
qui vocatur lascivus. Considerate, quantum 
laborent isti homines amatores rerum peri- 


(1) I Tim. 6, 17; (2) I Tim. 6, 18; (3) I Tim. 
6, 19 ; (4) Luc. 11, 41; (5) Eccli. 3, 33; 
(6) Eccli. 29, 15; (7) Marc. 8, 34; (8) Ps 
16, 4; (9) Matt. 11, 30; 

turarum navigando, terrenum iter agendo, 
aestus et frigora sustinendo. Nec tamen sen- 
tiunt quod laborant : et tunc ab eis plus 
laboratur, quando elaborare quisque prohi- 
betur. Si enim quisquam aliquem militiae 
locum acceperit, et per intolerabiles militiae 
et innumeras mortes temporalia lucra habere 
coeperit, si ei ablata fuerit ipsa militia, 
adfligitur, et nimium contristatur, quia labor 
ipse subtrahitur. 


2. Rogo vos, fratres, si sic quaeritur res 
transitoria, qualiter requiri debeat aeterna? 
Et ideo, carissimi, tota intentio nostra in hoc 
dirigatur, ut eligamus quid amare debeamus. 
Multi quidem sunt amatores mundi, sed deo 
propitio non desunt etiam et amatores vitae 
aeternae. Si enim in hoc saeculo soli amatores 
mundi essent, de aeterna vita desperare nos 
faceret ; sed inter paleas invenitur et triti- 
cum, et inter spinas interdum rosa conligitur. 
Sunt enim plures, qui pro amore Christi 
multos labores, non solum patienter, sed 
etiam libenter excipiunt. Quid ergo miraris, 
si ille qui diligit Christum, et vult sequi 
Christum, ipsum amando negat seipsum 
sibi? Sicut enim perit homo amando se, sic 
invenitur negando se. Prima hominis perditio 
fuit amor sui : si enim se non perverso ordine 
amaret, et deum sibi praeponeret, et deo esse 
subditus vellet; non (autem) converteretur 
ad neglegendam voluntatem illius, et facien- 
dam voluntatem suam. Hoc est enim non 
amare : non facere voluntatem suam, praepo- 
nere voluntatem dei amoribus perituris. 
Disce ergo amare te, non amando te. 


3. Ut sciatis vitium esse, si se aliquis car- 
naliter amet, sic et apostolus dicit : Erunt 
enim homines seipsos amantes. Et numquid, 
qui amat se, stat in se? Incipit deserto deo 
amare se, et ad ea diligenda, quae sunt extra 
se, expellitur [p. 652] a se : usque adeo, cum 
dixisset apostolus Erunt enim homines seipsos 
amaníes, continuo subiecit : Amaftores pecu- 
niae!,. Jam vides, quia foris est. Amare 
coepisti aliquid extra te : sta in te, si potes. 
Quid exis foras? Non audisti prudentis viri 
sententiam? Sapiens, inquid, nihil se mino- 
ratur?, Ecce pecunia dives factus es amator 
pecuniae. Coepisti diligere quod est extra te : 
existi a te. (Cum ergo pergit amor hominis 
etiam a se ipso) ad ea quae foris sunt, incipit 
cum vanis invanescere, et vires suas quodam- 
modo velud prodigus erogare : exinanitur, 
effunditur, mendicus efficitur. Nec tamen 
'etiam de talibus desperandum est, cum agere 
paenitentiam coeperint. Deus det eis. In se 
autem reversus ?, Si reversus est ad se, exierat 








(1) II Tim. 3, 2 ; (2) Eccli 19, 7 ; (3) Luc 

a se. Sicut cadendo a se, remansit in se, sic 
redeundo ad se, non debet remanere in se : 
ergo se ad deum teneat. Ne iterum cadat, 
neget se. Quid est, neget se? Non praesumat 
de se, sentiat se hominem, et respiciat dictum 
propheticum : Maledictus omnis qui spem 
suam ponit in homine!, Subducat se sibi, 
ut haereat deo : quicquid boni habet, illi tri- 
buat a quo factus est ; quicquid mali habet, 
sibi adsignet, quia sibi hoc fecit. Abneget se, 
et tollat crucem suam, et sequatur Christum. 


4. Et quo sequendus est Christus, nisi quo 
abiit? Novimus enim, quia surrexit, ascendit 
in caelum : illo sequendus est. Plane despe- 
randum non est, quia ipse promisit, non quia 
homo aliquid potest. Longe a nobis erat 
caelum, ante quam capud nostrum iisset in 
caelum. Iam quare desperamus nos ibi futu- 
ros, si membra illius capitis simus? Ergo 
unde? Quia multis timoribus et doloribus 
laboratur in terra : sequamur Christum, ubi 
summa est felicitas, summa pax, perpetua 
securitas. Sed qui Christum sequi desiderat, 
audiat apostolum dicentem : Si quis dicit se 
in Christo manere, debet quomodo ille ambula- 
vit et ipse ambulare?. Sequi vis Christum? 
Esto humilis, ubi ille humilis fuit : noli humi- 
litatem eius contempnere, si vis ad illius 
altitudinem pervenire. [p. 653] Aspera qui- 
dem facta est via, quando homo peccavit ; 
sed plana est, quando eam Christus resur- 
gendo calcavit, et de angustissima semita 
stratam regalem fecit. Per istam viam duobus 
pedibus curritur, id est, humilitatis et cari- 
tatis. In hoc omnes delectat celsitudo : sed 
humilitas primus gradus est. Quid tendis 
pedem ultra te? Cadere vis, non ascendere. 
A primo gradu, id est, ab humilitate incipe, 
et ascendisti. 


5. Et ideo dominus et salvator noster non 
solum dixit Abneget seipsum sibi, sed addidit : 
Tollat crucem suam, et sequatur me?. Quid est, 
Tollat crucem suam? Ferat quicquid moles- 
tum est : sic me sequatur. Cum coeperit me 
moribus et praeceptis meis sequi, multos 
habebit contradictores, multos habebit prohi- 
bitores, multos habebit non solum derisores, 
sed etiam persecutores. Et hoc non solum 
de paganis, qui extra ecclesiam sunt, sed 


etiam ex illis, qui intus videntur esse corpore, | 


sed foris sunt operum pravitate, et, cum de 
solo nomine christiano glorientur, bonos ta- 
men christianos iugiter persequuntur. Isti 


tales sic sunt in membris ecclesiae, quomodo - 


mali humores in corpore. 'Tu ergo si Christum 
sequi desideras, crucem eius portare non 
differas : tolera malos, noli subcumbere. Non 


(1) Ier. 17; 55; (2).I:1o..25,!6 ; (3) z]Mare: 
8, 34; 

te corrumpat malorum felicitas falsa : pro 
Christo enim debes cuncta contemnere, ut 
merearis ad eius consortium pervenire. Ama- 
tur mundus : sed praeponatur, a quo factus 
est mundus. Pulcher est mundus : sed pul- 
chrior est, a quo factus est mundus. Blandus 
est mundus : sed suavior est, a quo factus est 
mundus. 


6. Et ideo, fratres carissimi, quantum pos- 
sumus laboremus, ne nobis iste subripiat 
amor mundi, ne amplius creaturam quam 
creatorem amare velimus. Deus enim ideo 
dedit nobis terrena, ut illum ex toto corde, 
ex toto animo diligamus. Sed aliquoties, dum 
plus dei munera quam ipsum deum diligimus, 
dei contra nos iracundiam provocamus. Et 
ipsi nostis, quod etiam inter homines consue- 
tudo ista servatur, ut si quisque suscepto suo 
rem aliquam dederit, et ille coeperit illum 
contempnere, et illud quod dedit diligere, 
non solum illum velud amicum non habeat, 
sed quasi inimicum despiciat atque contemp- 
nat. Sicut ergo nos plus diligimus illos, qui 
nos ipsos magis quam res nostras amare 
. videntur, ita et deus illos amare cognoscitur, 
a quibus plus diligitur vita aeterna [p. 654] 


quam terrena substantia. Unde, si volumus . 


implere illud, quod dominus dixit, Si quis 
vult post me venire, tollat crucem suam et 
sequatur me, quod ait apostolus cum dei 
adiutorio studeamus implere : ut habentes 
pictum et vestitum, his contenti simus ! ; ne 
forte, si plus quam oportet terrenam substan- 
tiam quaerentes volumus divites fieri, incida- 
mus in fempíationem et laqueum diaboli, et 
desideria multa et inutilia et nociva, quae mer- 
gunt homines in interitum et perditionem ?. De 
qua temptatione dominus nos sub sua pro- 
tectione liberare dignetur : qui cum Patre et 
Spiritu sancto vivit et regnat per omnia 
saecula saeculorum. Amen. 

[G. Monrw, p. 655] 


OMELIA DOMNI CAESARII EPISCOPI 

DE EO. QUOD SCRIPTUM EST IN 

EVANGELIO : BONUS HOMO DE BONO 

THESAURO CORDIS SUI PROFERT 
BONA 


1. Audivimus, fratres carissimi, cum evan- 
gelium legeretur, dixisse dominum ad turbas 
vel ad discipulos suos : Bonus homo de bono 
thesauro cordis sui profert bona ; malus homo 


(1) I Tim. 6, 8; (2) I Tim. 6, 9. 

de malo thesauro cordis sui profert mala 
ex abundantia enim cordis os loquitur ?. 
Si diligenter consideratis, fratres, duo genera 
vel duo loca thesaurorum Christus dominus 
demonstravit : thesaurum bonum in corde 
bono, thesaurum malum in corde malo. 
Itaque, fratres, inspiciamus conscientias nos- 
tras, consideremus interiores arcellas animae 
nostrae, et videamus cuius ibi reconditum 
thesaurum habemus tunc enim scire 
poterimus ad cuius dominium nos aut 
thesaurus ipse pertineat. Si enim deo adiu- 
vante semper quae bona sunt cogitemus, et 
quae honesta sunt agamus, non solum 
thesaurum Christi in corde servamus, sed - 
etiam nos ipsi Christi thesaurus sumus; si 
vero cogitatione sordida vel maligna animus 
noster fuerit occupatus, ad quem pertineat 
thesaurus cordis nostri non opus est dicere. 
Unusquisque enim qualem habuerit thesau- 
rum, talem habebit et dominum. Nam quia 
in bonis hominibus Christus habitat et 
apostolus testis est, in inferiori homine per 
fidem habitare Christum ? ; quod vero diabolus 
in malis habita, de Iuda in evangelio legimus : 
Cum iam, inquid, ascendisset diabolus in 
corde Iudae, ut traderet dominum ?. 


2. Agnoscite ergo, fratres, quia secundum 
quod se unusquisque cum (dei adiutorio 
praeparare voluerit, aut Christi aut adver- 
sarii possessio erit. Et quia, quod iam 
diximus, ex abundantia cordis os loquitur, 
si vis scire quid ab homine habeatur in 
corde, adtende quid proferatur ex ore : si 
enim quae sancta, quae iusta, quae pia sunt 
loquatur, Christus, qui habitat in corde, 
ipse sonat in ore; si vero turpiloquia, 
[p. 656] convicia, maledicta, opprobria, 
detractiones, murmurationes videas hominem 
ex ore proferre, quis intus habitet poteris 
evidenter agnoscere. Ingerunt se enim et 
offerunt quodammodo duo isti quasi hospites 
ad ostium cordis tui, hoc est, dominus tuus 
et adversarius tuus : unus exhibet vitam, 
alius mortem unus ingerit lucem, alius 
tenebras : unus infernum, alius caelum. Ita, 
homo, adiuvante domino in potestate tua 
est eligere quod volueris : sed adtende quem 
recipias, quem repellas ; et pro certo cognosce, 
quia, quem ex his duobus exceperis in hoc 
saeculo, ab ipso suscipiendus es in futuro. 
Si Christum susceperis, cum ipso eris regna- 
turus in caelo ; si vero, quod absit, diabolum, 
cum ipso demergeris in tartarum. 


3. Omni ergo vigilantia custodite corda 
simul et corpora vestra, fratres : quia potest 
fieri ut anima sancta, si neglegens fuerit, 


(1) Luc. 6, 45; (2) Eph. 3, 16-17; (3) Io. 

repellat a se Spiritum sanctum, et anima 
peccatrix, si deum diligat, repellat diabolum. 
Et ideo nec ille qui sanctus est per superbiam 
infletur aut securitate aliqua solvatur, nec 
ille qui peccator est desperatione nimia 
obruatur; sed ille qui habet viriliter custo- 
diat, et iste qui perdidit omni virtute reparare 
contendat. Christus enim, fratres carissimi, 
ut in nobis habitare dignetur, bonis operibus 
invitatur ; e contrario diabolus, ut peccatrici 
animae dominetur, malis eius actibus delec- 
tatur. Ac sic, quomodo si bona opera in 
nobis Christus non invenerit, cito nos deserit ; 
sic et diabolus, si malis actibus non pascitur, 
cito fugatur. Hoc tamen, fratres, scitote, 
quia nullus homo potest vacuus esse 
nam in unoquoque nostrum aut rex habitat, 
aut tyrannus. Si per neglegentiam de corde 
nostro Christus repellitur, statim adversario 
locus datur ; si vero de anima nostra diabolus 
effugatur, statim Christus ingreditur. Qualem 
convivam habere volumus, tale convivium 
in corde praeparare debemus. 


4. Et ideo, fratres dilectissimi, Christo 
inspirante, vinum iustitiae, oleum miseri- 
cordiae, caritatis dulcedinem, adipem pietatis, 
castitatis aromata, patientiae holocausta 
in cellario cordis nostri recondere festinemus. 
Talibus et his similibus epulis Christus 
dominus delectatur ; quae si in nobis inesse 
cognoverit, implet sine dubio quod promisit : 
Ecce, inquid, sto aníe ostium et pulso; si 
quis aperuerit mihi, intrabo ad illum et cenabo 
cum illo, et ille mecum. Beata est anima 
illa, fratres, quae ita cor suum contendit 
bonis operibus exornare atque conponere, 
ut ibi deum convivam mereatur excipere. E 
contrario quam infelix est anima illa, et 
toto lacrimarum fonte lugenda, quae ita 
iugiter malis operibus obruitur, malis cogi- 
tationibus vulneratur, sordidis ac luxorio- 
[p. 657]-sis inquinatur maculis, ut in convivio 
cordis sui magis diabolum quam Christum 
mereatur excipere. Et ideo, fratres carissimi, 
si verum in vobis vultis gaudium possidere, 
hoc in corde debetis reponere, quod ibi 
desideratis iugiter invenire. Si reposueris 
in corde tuo amaritudinem, sine causa ibi 
vis invenire dulcedinem ; si tenebras recon- 
deris, lucem habere non poteris. Denique 
solent homines mali bona promittere 
sed quia illa in cellario cordis sui prius 
reponere noluerunt, quod promittunt dare 
non possunt; nemo enim erogare poterit, 
quod prius congregare noluerit. 


5. Vos ergo, fratres, quasi boni ecclesiae 
filii studete in cordibus vestris iugiter opera 
bona quae possunt deo placere recondere, 


(1) Apoc. 3, 20; 

ut bonum quod a vobis promissum fuerit 
ex ore impleatur in opere; ut fiat in vobis 
quod superius dominus dixit : Bonus homo 
de bono íhesauro cordis sui profert bona 
ex abundantia enim cordis os loquitur !. 
Reficite Christum in hoc saeculo bonis 
operibus vestris, ut ille vos in futuro reficiat 
muneribus suis. Repudiate diabolum, susci- 
pite Christum : contemnite mortem, elegite 
vitam proicite tenebras, recipite lucem. 
Suscipite Christum in hac vita laboribus 
plena, ut ille vos suscipiat in beatitudinem 
sempiternam ; date illi transitoria, recepturi 
aeterna ut cum dies iudicii et tempus 
reddendae rationis advenerit, securi illam 
felicem vocem et desiderabilem audire pos- 
sitis : Venite benedicti, percipite regnum quod 
vobis paratum est ab origine mundi : quia 
esurivi et dedistis mihi manducare, nudus 
fui et operuistis me?. 'Tunc enim quando 
avari, luxoriosi, invidiosi vel superbi, si 
paenitentia et larga elemosyna non subve- 
nerit, audituri erunt : Discedite a me, male- 
dicli, in ignem aeternum ?, tunc vos sanctis 
moribus et bonis operibus adornati feliciter 
audietis : Venite benedicti, percipite regnum. 
Ad quod nos dominus sub sua protectione 
perducat, qui vivit et regnat in saecula 
saeculorum. Amen. 


SERMO MORIN 160 B 


[G. MoniNn, p. 658] 


OMELIA SECUNDA DIE ROGATIONUM 


Audivimus, fratres dilectissimi, cum evan- 
gelium legeretur, ibi dixisse dominum ad 
turbas eíc., ut supra usque ad finem n. 4 cum 
lectionibus var.; inde sic prosequitur : 


5. Vos ergo, fratres carissimi, quasi boni 
ecclesiae filii studete in cordibus vestris 
iugiter opera quae possint deo placere 
recondere, ut bonum, quod a vobis promissum 
fuerit ex ore, impleatur in opere. Reficite 
Christum in hoc saeculo bonis operibus 
vestris, ut ille vos in futuro reficiat muneribus 
suis. Proicite tenebras, recipite lucem 
repudiate diabulum, suscipite Christum in 
hac vita laboribus plena, ut ille vos suscipiat 
in beatitudine sempiterna. 

Reliqua fere constant excerptis ex sermone 
Caesarii 26, n. 2-3 usq. n. 4 per paenitentiam 


(1) Luc. 6, 45; (2) Matt. 25, 34, 35, 36; 
(3) Matt. 25, 41: 

ressuscitat, addiía brevi 
sequitur : 

Sic ergo divina pietas moderetur actus 
vestros, et animas gubernare dignetur, ut, 
cum tempus retributionis advenerit, et ego, 
qui vos cum caritate admoneo, obtinere 
merear veniam, et caritas vestra pro benigna 
oboedientia perveniat ad coronam prae- 
stante domino. 


conclusione quae 

[G. Moni, p. 658] 


DE EO QUOD SCRIPTUM EST : BONUS 
HOMO DE BONO THESAURO CORDIS 
SUI PROFERT BONA 


Audivimus, fratres carissimi, cum evan- 
gelium legeretur, dixisse dominum ad turbas 
et reliqua ut supra usque num. 3 inclusive 
cum lectionibus variant. ; tum ita prosequitur : 


[p. 659] 


4. Et ideo, fratres dilectissimi, qui Christo 
inspirante vinum iustitiae, oleum miseri- 
cordiae, caritatis dulcedinem, adipem pietatis, 
castitatis aromata, patientiae holocausta non 
habuerit, Christo attestante exsul et nudus 
invenitur, et ab eiusdem dominio alienus. 
Respuit enim maius oblatum, qui ante 
gratiae contempserit donum; nec potest 
ad hereditatem pervenire, qui testamento 
noluerit inservire. Pacem, quam dimisit 
Christus, christiane, amplectere ; hereditario 
bono ut dei cultor adhaere, voluntatem 
domini in te transfusam ostende. Beati, 
inquid, pacifici, quoniam filii dei vocabuntur ! ; 
et nisi pacificus fueris, filius dei esse non 
poteris. Non valebis promissa recipere, si 
cum ífratre nolueris concordari. Non potest 
concordiam habere cum Christo, qui discors 
esse voluerit christiano. Nam quomodo 
poteris pro Christo animam ponere, si pacem 
ab eodem delegatam conservare nolueris ? 
Contumaciae quidem crimen est, quod iubetur 
contempnere, quod praecipitur nolle, quod 
imperatur declinare. Numquam enim a 
pacificis bella, nec a discordibus pacis foedera 
cogitantur. Diligite, dicit dominus, inimicos 
vestros ?. Nullum odisse poterit, qui inimicum 
dilexerit : nullum aemulatur, qui pro hostibus 
dominum deprecatur : invidere non poterit 
fratrij qui benignum se exhibuerit hosti. 
Si inimicos iubemur diligere, quem ex 
fratribus poterimus odisse ? Si iniuriae 
vicem non reddimus, quomodo Ííratrem 


(1) Matt. 5, 9 ; (2) Matt. 5, 44. 

iniuriari praesumimus ? Benignitas in hostem, 
perfectio est caritatis : fratrem odisse non 
potest proprium, qui compellitur diligere 
alienum : non potest fratri inimicus [p. 660] 
existere, qui inimicum praecipitur honorare. 
An ille pacem Christi suscipit, qui rabido 
ore, effrenato corde, in contumeliam fratris 
exardescit : qui disponit iniurias, meditatur 
dolos, eversiones quaerit ; qui molitur insidias, 
qui labiis pacem simulat, corde bella compo- 
nit; qui felicitatibus invidet alienis, qui 
transversis oculis euntem fratrem prosequitur, 
cuius aures detrahentibus patent ; qui libenter 
malum committit, bonum repellit ; qui credit 
falsa, respuit vera ; cui aliena felicitas poena 
est, cui proximorum profectus tormentum, 
cui gloria fratris supplicium ; qui invidendo 
pascitur, et detrahendo nutritur; qui de 
alieno casu gaudet, prosperitate maeret, 
commoda deflet ? Utinam talem contemp- 
torem legis dominus hic flagello suae percu- 
teret pietatis, et disciplinam tribueret correp- 
tionis; ut deinceps correctus praecepta 
disceret pacis, et emendatus a vitiis bonum 
exemplum praeberet cunctis videntibus 
christianis. Quisquis sollicitus et cautus 
frater existit, quem Christus monet, eius 
pacem in fratris dilectione implet. Serva 
monita, comple mandata, ut possis Christo 
iudicante audire Accipe quod promisi, 
quia fecisti quod iussi. Ipso adiuvante, qui 
regnat in saecula saeculorum. Amen. 

[G. MoniN, p. 660] 


DE ID QUOD SCRIPTUM EST : HOMO 
QUIDAM DESCENDEBAT 
DE HIERUSALEM IN  HIERICHO 


1. Dum evangelica lectio legeretur, fratres 
carissimi, audivimus dominum et salvatorem 
nostrum de peccato primi ho-[p. 661]-minis 
parabolam proponentem. Homo quidam, in- 
quit, descendebat de Hierusalem in H iericho, 
et incidit in latrones, qui etiam expoliaverunt 
eum !. Homo iste, qui descendebat de Hieru- 
salem in Hiericho, Adam fuit. Descendit de 
Hierusalem in Hiericho : id est, de paradiso 
venit in mundum. Hierusalem interpretatur 
visio pacis; Hiericho vero typum mundi 
istius praeferebat. Hiericho autem ideo mun- 
di figuram habet, quia luna interpretatur : 
sicut enim luna inchoatur, crescit, et decres- . 
cit, ita et genus humanum nascitur, crescit, 
senescit, et moritur. Descendebat ergo Adam 


(1) Luc. 10, 30; 


. ammonet dicens : 

de Hierusalem in Hiericho, et incidit in la- 
tírones. Si non descenderet, non incideret in 
latrones : quando enim de sublimitate virtu- 
tum cecidit in peccatum, tunc de paradiso 
venit in mundum. Zncidit, inquit, in latrones : 
id est, in diabolum et angelos eius. Qui etiam 
expoliaverunt eum : id est, inmortalitatis glo- 
riam illi abstulerunt. Et plagis inpositis abie- 
runt semivivo relicto !. Plagae inpositae intelle- 
guntur concupiscentiae malae, et secundum 
apostolum desideria multa et inutilia et nociva?. 
Quod vero dixit semivivum relictum, hoc 
significavit, quod, licet in carne viveret, in 
anima tamen mortuus erat, secundum illud 
quod apostolus ait : Omnes in Adam moriun- 
tur?; et alibi : Anima quae peccaverit, ipsa 
morietur *. In illis duobus qui praeterierunt, 
id est, sacerdote et levita lex intellegitur et 
prophetia. Iacebat enim genus humanum a 
diabolo vulneratum, sed nec lex eum nec 
prophetia poterant liberare : opus erat ut 
Samaritanus veniret. Samaritanus autem 
interpretatur custos. Quis enim erat ille 
Samaritanus, id est custos, nisi dominus nos- 
ter, de quo scriptum est, Ecce non dormitabit 
neque dormiet, qui custodit Israhel 5? Samari- 
tanus ergo iste iler faciens, id est, amminis- 
trationem incarnationis agens, venit secus 
eum 5$. Quid est, secus eum venit, nisi quod 
car-[p. 662]-nem humanam adsumpsit? Et 
adpropinquans adligavit vulnera eius ?. Quid 
est, vulnera alligare, nisi gratiam dare, quae 
peccatis possit resistere? Quod autem infudit 
in eum oleum et vinum, in oleo misericordia 
intellegitur, in vino iustitia ; aut certe in oleo 
crismatis unctio, in vino eucharistiae conse- 
cratio. Quod autem dixit, Inposuit illum in 
iumentum suum ?, iumentum incarnatio in- 
tellegitur; in hoc iumento nos inposuit, 
quando, sicut scriptum est, iniquitates nos- 
tras ipse portavit ?». Aut certe iumentum 
intellegitur gratiae adiutorium : sic enim 
istum languidum revocavit ad stabulum, 
quomodo et illam ovem quae erraverat hu- 
meris suis ad ovile proprium reportavit. Sta- 
bulum ubi portatus est, ecclesia intellegitur ; 
stabularius cui commendatus est, Paulus 
apostolus esse cognoscitur. Et quia ecclesiae 
huius temporis quaedam mutationes et velut 
spiritalia stabula sunt, per quae ad aeternam 
beatitudinem curritur, ideo nos apostolus 
Paulus velut maniceps Christi hortatur et 
Sic currite, ut conprehen- 
datis omnes !??, Quod autem apostolus Paulus 
' quasi maniceps et gloriosus stabularius 
Christi possit intellegi, ipse dicit : Instantia 
mea, inquit, coflidiana sollicitudo omnium 


(1)/I5ne- 10290: COT Tim 6, 956 (OG) GOT, 
155 22:94) Ez 192540020905) WPS D 21,745 
(6) .Euc. 10, 33; (7) Lue. 10,384; (8) Luc: 10, 
34; (9) Is. 53, 4. 11; (10) I Cor: 9, 24; 

ecclesiarum !. Et quia velut de Christi 
mutationibus sollicitus fuit, iuste stabularii 
nomen accepit. Quod autem ait, Alfera die 
protulit duos denarios?, altera dies intellegi- 
tur post resurrectionem. Prima dies est pas- 
sio, secunda resurrectio. Duos denarios pos- 
sumus intellegere vetus et novum testamen- 
tum, aut certe duo praecepta dilectionis, in 
quibus foía lex pendet et prophetae?, id est, 
diliges dominum *, et diliges . proximum 5. 


[p. 663] 

2. Ut ergo, quotiens vobis lectio ista fuerit 
recitata, facilius quae in ipsa significantur 
possitis agnoscere, breviter quae diximus 
repetamus. In illo qui incidit in latrones, 
Adam intellegitur; in latronibus, diabolus 
et angeli eius. Quod expoliatus est, immorta- 
litas illi sublata est. Plagae illi inpositae, 
concupiscentiae malae intelleguntur. Quod 
semivivus relictus est : vivus in corpore, 
mortuus in corde. In sacerdote et levita qui 
praeterierunt, lex et prophetia. Samaritanus, 
qui interpretatur custos, Christus significa- 
tur. Quod in illo vulnerato nec rogante nec 
clamante misericordia movetur, ostendit 
quod gratia nullis praecedentibus meritis 
datur. In oleo et vino, misericordia et iudi- 
cium. Iumentum ubi inpositus est, incarna- 
tio domini salvatoris agnoscitur : stabulum 
ubi ductus est, ecclesia : stabularius, Paulus 
apostolus. Altera dies, post resurrectionem 
significat. Duo denarii, aut duo testamenta 
aut duo praecepta intelleguntur. Haec ergo, 
fratres, velut munda animalia spiritaliter 
ruminantes, sanctis animabus vestris utile 
aeternae vitae pabulum providete. Quod ipse 
praestare dignetur, cui est honor et imper 
in saecula saeculorum. Amen. 

[G. MoniN, p. 663] 


HOMELIA SANCTI AUGUSTINI PUL- 
CHRA DE FICULNEA ILLA QUAE TRI- 
BUS ANNIS FRUCTUM NON DEDERAT ; 
ET QUOD LACRIMAE PAENITENTIS 
SIMILITUDINEM HABEANT AGRI IN 
QUO STERCORA PONUNTUR ; ET QUOD 
STERCUS NON SUO LOCO POSITUM 
MUNDAM NON FACIT DOMUM, SUO 
LOCO POSITUM MAGNUM FRUCTUM 
REDDERE COMPROBATUR 


1. Sic habet, fratres, miseriae nostrae 
conditio et dei miseratio, ut tempus laetitiae 
tempore tristitiae praecedatur : id est, ut 


— (1) I Cor. 11,28; (2) Luc. 10, 35; (3) Matt. 
22, 40; (4) Matt. 22, 37; (5) Matt. 22, 39. 

prius sit tempus tristitiae, posterius tempus 
laetitiae ; prius tempus laboris, posterius 
quietis ; prius tempus calamitatis, poste- 
rius felicitatis ; prius bona opera faciendo 
laboremus in mundo, et postea remunerante 
domino perveniamus ad regnum, secundum 
illud quod ait apostolus : Per multas ftribu- 
lationes oportet nos inírare in regnum dei !. 
Sic habet, inquam, et nostra conditio et dei 
miseratio. Tempus enim tristitiae laboris, 
et calamitatis peccata nostra nobis pepere- 
runt; tempus vero laetitiae quietis et felici- 
tatis non venit de nostris meritis, sed de 
gratia salvatoris. Aliud merebamur, aliud 
speramus : merebamur mala, speramus bona. 
Hoc facit misericordia eius, qui nos creavit 
et recreavit, qui nos fecit et refecit. 


2. Sed tempore miseriae nostrae, carissimi, 
et, sicut scriptura loquitur, diebus vanitatis ? 
nostrae nosse debemus, unde et ubi debeat 
esse ipsa tristitia. In regione mundi istius 
veram quietem et veram laetitiam nullus 
unquam poterit invenire. In hac enim re- 
gione impletur illud quod dominus dixit : 
Beati qui lugent ; in vita aeterna complendum 
est illud quod addidit : Quoniam ipsi conso- 
labuntur?. Et quia vita nostra quasi iter 
vitae aeternae cognoscitur, pro desiderio vi- 
tae aeternae lugendum est in via, ut ad 
verum gaudium perveniatur in patria. Sit 
unusquisque nostrum in via sollicitus, ut in 
patria possit esse securus; ut in nobis 
compleatur illud quod scriptum est : Qui 
seminant in lacrimis, in gaudio metent?*. 
Forte dicit aliquis foedum est plorare, 
grave est tristitiam sustinere. Quicumque 
hoc dicis, si haberes oculos cordis, agnosceres 
quanta pulchritudo de ista foeditate nascatur. 
'Tristitia enim et lacrimae peccatis sic sunt, 
quomodo stercus in agris. Sed si hoc dili- 
genter adtendis, foeditatem facere videntur, 
sed magnum fructum reddere comprobantur. 
Ergo hoc diligenter debemus adtendere, ut 
lacrimae nostrae non pro terreno damno, 
[p. 665] sed pro vitae aeternae desiderio pro- 
ferantur ; quia stercus non suo loco positum 
inmundam facit domum, suo loco positum 
fertilem facit agrum. Videte locum stercoris 
ab agricola provisum. Ait apostolus Paulus : 
Quis est qui me laetificat, nisi qui contristatur 
ex me? Et alio loco : Quae secundum deum est 
tristitia et paenitentia salutem inpaenitendam 
operatur9. Qui secundum deum tristis est, 
paenitens est : tristis enim est de peccatis 
suis. Tristitia autem de propria iniquitate 
justitiam parturit. Prius ergo tibi displiceat 
quod es, ut possis esse quod non es. Quae 


(1) Act. 14, 21 ; (2) Eccle. 7, 16 ; (3) Matt. 
b» 5 (4) Ps. 125,-6; (5) II Cor. 2,2; (6) II 
Bor. 7, 10; : 

secundum deum esí íristitia et paenitentia 
salutem inpaenitendam operatur. Paenitentiam, 
inquit, in salutem. Quam salutem? Inpaeni- 
tendam. Quid est, inpaenitendam? Cuius te 
omnino paenitere non possit. Ideo hoc dixi, 
quia est paenitentia bona, est et mala. Pae- 
nitentia bona est, quando hominem paenitet 
male fecisse ; paenitentia mala est, quando 
paenitet hominem bene fecisse. Ecce quis 
bene fecit proximo suo, liberavit eum de 
gravi periculo ; et post aliquod tempus forte 
patitur ab eo iniuriam, et dicit : Paenitet me 
bene fecisse. Ecce paenitentia mala. Facien- 
do bene adquisierat vitam aeternam : paeni- 
tendo male non solum quod adquisierat per- 
dit, sed etiam deum, dum male paenitet, 
offendit. Ideo dixit apostolus : Salutem in- 
paenitendam operatur; qui pro peccatis suis 
paenitentiam egerit, semper inde gaudebit, 
et numquam paenitere poterit. Prius enim 
quando multis peccatis fuimus involuti, 
habuimus vitam, cuius debuit paenitere. 
Habeamus et paenitentiam inpaenitendam : 
quoniam non possumus ad vitam inpaeni- 
tendam nisi per malae vitae paenitentiam 
pervenire. Sicut ergo supra dicere coepera- 


mus, íratres carissimi, numquid in massa 


tritici purgata invenis stercus? Et tamen ad 
illum nitorem, ad illam fecunditatem, ad 
illam fertilitatem, ad illam speciem et pul- 
chritudinem per stercus pervenitur : rei 
pulchrae foeditas via fuit. Quomodo enim 
de foeditate stercoris frumenta nascuntur, 
sic de lacrimis paenitentis ornamenta bono- 
rum operum generantur. 


3. Et propterea dominus cum in evangelio 
diceret de quadam arbore infructuosa : Ecce 
triennium est quod venio ad eam, et fructum 
in ea non invenio; praecidam illam, ne mihi 
in agro inpediat!, intercedit colonus iam 
securem minanti infructuosis radicibus et 
paene ferienti, sicut intercessit Moyses deo ; 
intercedit ergo colonus, et dicit : Domine, 
dimitte illam et hoc anno; circumfodio ei, et 
adhibeo cophinum stercoris : si fecerit [p. 666] 
fructum, bene; sin autem, venies et praecides 
eam?, Arbor ista genus humanum est. Visi- 
tavit eam dominus tempore patriarcharum 
quasi primo anno; (visitavit eam tempore 
legis et prophetarum quasi secundo anno) : 
ecce in evangelio tertius annus inluxit. Iam 
quia etiam et nunc sine fructu inventa est, 
quasi praecidi debuit. Sed interpellat miseri- 
cors misericordem : qui enim se voluit exhi- 
bere misericordem, ipse sibi adposuit inter- 
cessorem. Domine, dimittatur, inquid, et hoc 
anno, circumfodiatur. Fossa signum est 
humilitatis. Adhibeatur cophinus stercoris, 


(1) Luc. 13, 7; (2) Luc. 13, 8-9; 

id est, tristitia paenitentis. Ne forte, inquid, 
det fructum, immo quia dat fructum. Et 
tamen ex parte dabit, et ex parte non dabit. 
Quid est, ex parte dabit, et ex parte non 
dabit? Si in ecclesia catholica omnes boni 
essent, ex integro daret fructum bonum : si 
vero omnes mali essent, ex integro redderet 
malum ; sed quia simul et boni inveniuntur 
et mali, ideo ex parte dabit, et ex parte non 
dabit. Ipse est ille unus servus, id est, unus 
populus, de quo dominus in evangelio dicit, 
quod veniet dominus eius, et dividet eum, 
partemque eius cum infidelibus ponet !. INum- 
quid unus servus dividi potest? Non hoc de 
uno servo, sed, sicut dictum est, de uno 
christiano populo scribitur, cuius una pars 
acceptura est regnum, alia est passura sup- 
plicium. Modo enim tamquam in uno coetu 
et in uno corpore ecclesiae mali et boni 
constituti sunt, quomodo in utero Rebeccae 
duo parvuli se in typo ecclesiae conlidebant. 


4. Et ideo, fratres carissimi, ut non in 
mala sed in bona parte inveniri mereamur, 
quomodo non nobis desunt cotidiana peccata, 
sic per paenitentiam numquam debent 
deesse cotidiana remedia. Unde totis viribus 
studeamus implere illud, quod propheta nos 
ammonet, dicens : Venite adoremus et proci- 
damus aníe dominum, et ploremus coram 
domino qui fecil nos?. Et quia multi sunt 
qui plorant et fructum non colligunt, nos 
ita ploremus, ut aeternae vitae fructus 
colligere mereamur. Qui enim pro perditis 
rebus temporalibus plangunt, nullum fructum 
animae suae recipiunt : quia, sicut superius 
dixi, stercoris (locus) oportunus dat fructum, 
inportunus autem facit locum inmundum. 
Invenio nescio quem tristem in ecclesia : 
stercus video, locum quaero. Dic, amice, 
unde tristis es ? Perdidi, ait, pecuniam. 
Locus inmundus, fructus nullus; audiat 
apostolum dicentem : Tristitia mundi mortem 
operatur?. Non solum fructus nullus, sed et 
magna pernicies. Sic etiam de ceteris rebus 
ad gaudia saeculi pertinentibus, quae non 
facile dinumerantur. Video alium tristem, 
gementem, flentem : multum stercoris video, 
et ibi locum quaero. [p. 667] Et cum viderem 
eum tristem, gementem, flentem, aspexi et 
orantem : nescio quid mihi bonae significa- 
tionis ingessit. Sed et hic locum quaero. 
Quid si iste orans, gemens, magno fletu 
mortem rogat inimici sui ? Etiam si sic iam 
plorat, iam rogat, iam orat, locus immundus, 
: fructus nullus. Plus est, carissimi, quod 
invenimus in scripturis sanctis : si voluerit 
ut moriatur inimicus ipsius, incidit in 
maledictum Iudae : Oratio eius fiat in pecca- 


P e Luc. 12, 46; (2) Ps. 94, 6; (3) II Cor. 

ium!. HBursus respexi alium  gementem, 
flentem, orantem : Stercus agnosco, locum 
requiro. Intendi aurem in orationem, et 
audio dicentem : Ego dixi : domine, miserere 
mei; sana animam meam, quia peccavi tibi ?. 
Gemit peccatum : agnosco agrum, expecto 
fructum. Deo gratias, bono loco stercus 


missum est, frumentum parturit. 


5. Hoc est, carissimi, tempus fructuosae 
tristitiae, ut considerantes conditionem íragi- 
litatis nostrae, abundantiam temptationum, 
subreptionem peccatorum, adversitates cupi- 
ditatum, ruinas concupiscentiarum contra 
bonas cogitationes semper tumultuantium, 
doleamus et semper in gemitu simus; ut 
tempore laetitiae, quae posterior erit, quietis 
et felicitatis, vitae aeternae, sine fine gaudere 
mereamur, et illud quod supra diximus in 
nobis feliciter compleatur : Qui seminant in 
lacrimis, in gaudio metent ? ; et illud : Euntes 
ibant et flebant, mittentes semina sua ; venientes 
autem venienti cum  exulíatione, portantes 
manipulos suos*. Ad quod gaudium nos 
dominus sub sua protectione perducat 
qui vivit et regnat in saecula saeculorum. 
Amen. 

DE FILIO PRODIGO ET DE ILLO 
QUI SEMPER CUM PATRE FUIT 


1. In 
recitata est, fratres dilectissimi, audivimus 
quod homo quidam habuerit duos filios, ex 
quibus unus petierit a patre suo partem suae 


substantiae, et acceptam cum meretricibus : 


devoraverit. Homo iste, cuius sunt iste 
duo fili, deus Pater intellegitur In his 
duobus filiis duo populi designantur : senior 
Iudaeorum populus, iunior gentium. Filius 
ergo senior, id est, populus Iudaeorum ideo 
semper cum patre fuisse dicitur, pro eo quod 
et legem accepit, et ad unius dei cultum se 
tenuit ; et quamvis frequenter Iudaei colue- 
rint deos alienos, tamen iste senior filius 
illorum typum habuit, qui praecepta testa- 
menti veteris servaverunt. Iunior vero filius, 
id est, populus gentium recedens a cultu 
dei, et daemonibus serviens, substantiam 
quam a patre acceperat cum meretricibus 
devoravit. Quae autem fuit ista substantia 
a patre accepta, nisi sapientia, iustitia, 
fortitudo vel temperantia et cetera his 
similia ? Hanc ergo praeclaram substantiam 
a patre acceptam iunior filius cum meretri- 


(1) Ps. 108, 7 ; (2) Ps. 40, 5; (3) Ps. 125, 
5 ; (4) Ps. 125, 6. 

cibus, id est, diversis et variis voluptatibus 
dissipavit. Quod autem dictum est, abiit 
in regionem longinquam !, non hoc de loci 
mutatione, sed de morum pravitate creden- 
dum est. Quomodo enim abiit in regionem 
longinquam, nisi de bonis venit ad mala, de 
castitate ad luxoriam, de iustitia ad iniqui- 
tatem ? Nam quod ait, in regionem longin- 
quam, forte in una civitate aut in una 
villa cum patre fuit; sed sic dictum est, 
quomodo de illis qui post honestatem esse 
incipiunt inhonesti dicimus Exiit homo 
iste a se : patiens erat, factus est iracundus : 
castus fuerat, et ecce luxuriosus effectus 
est. Et tamen ille qui talis est, si denuo ad 
bonos mores conversus fuerit, iterum dicitur : 
Deo gratias, iam homo iste rediit ad se. Sic 
ergo de illo prodigo filio intellegendum est, 
quod a bonis operibus et ab omni honestate 
discesserit. [p. 669] Denique, ut hoc apertius 
possitis agnoscere, recolite quod de ipso 
in evangelio dictum est : In se autem reversus. 
Ecce unde exierat : de se utique exierat. 
In se reversus dixit? : surgam et ibo ?. Quare 
dixit, surgam ? quia ceciderat. Ibo, quare 
dixit ? quia discesserat. Quod autem dictum 
est, adhaesit uni civium regionis illius *, 
hoc intellegitur, quod uni de principibus 
diaboli fuerit subiugatus. Villa ubi missus 
est, modus esse cognoscitur potestatis illius 
principis diabolici. Quod vero porcos pascebat 
inmundos spiritus, qui sordidis et luxuriosis 
actibus delectantur, morum suorum pravi- 
tate reficiebat quorum cibi sunt mala 
opera nostra. Sicut enim quando bene 
agimus, Christum Ppascimus, ita, si male 
egerimus, de occisione animae nostrae cibum 
diabolo praeparamus. Siliquae, quas porci 
pascebant, librorum saecularium vanitatem 
significare videntur. Siliquae. enim quasi 
cibus esse videtur : sed levis est et inanis. 
TTalis enim cibus est in scripturis saecularibus, 
quae male dulci vanitate diversis carminibus 
idolorum vel daemonum laudes adsidue 
proferendo, mundo huic deceptionis fabulas 
intulerunt. Quid enim sunt porcorum siliquae, 
nisi librorum saecularium paginae sonantes 
et non sanantes ? Strepitum enim inanem 
habere possunt ; cibum animae utilem habere 
non possunt. Quod autem porci, qui siliquas 
manducabant, inmundi spiritus intelleguntur, 
in evangelio evidenter agnoscitur nam 
cum daemones ex hominibus expellendi 
essent, rogaverunt ut in porcos intrare 
mererentur. 

2. Surgam, inquit, et ibo ad patrem meum, 
el dicam illi : peccavi in caelum, fac me sicut 
unum de mercennariis íuis 5. (Quos enim 


(1) Luc. 15, 13; (2) Luc. 15, 17; (3) Luc. 
15, 18; (4) Luc. 15, 15; (5) Luc. 15, 18-19; 

mercennarios habet deus pater, nisi doctores 
ecclesiasticos vel reliquos clericos, qui non 
pro caelorum regno sed pro terreno lucro 
aut doctrinae insistere aut deo servire 
videntur ? De quibus apostolus dicit 
Praedicantes verbum [p. 670] dei non caste !. 
Cum autem adhuc longe esset, vidit eum pater 
suus?. Quid est, ridit eum, nisi, misertus 
est eius ? Sicut interdum solemus dicere de 
illis quibus deus aliquid boni praestiterit : 
Vidit illum deus. Denique videte quid 
sequitur : Misericordia, inquit, motus est?. 
Quod autem dicit, quia incubuit super 
collum eius*, brachium suum misit super 
eum. In brachio Christus intellegitur, sicut 
scriptum est : Brachium domini cui revelatum 
es(5? 'Tunc enim super prodigum filium 
deus suum brachium misit, quando Filium 
suum humana carne vestivit, qui omnibus 
clamaret et diceret : Tollite iugum meum 
super vos9. Qui enim iugum Christi susce- 
perit, quasi patris brachio amplexatus, 
reconciliatus esse deo cognoscitur. Quod 
autem dixit pater, Proferte stolam primam *, 
inmortalitatem illi reddidit, quam Adam 
peccando perdiderat. In anulo qui datus 
est, Spiritus sanctus intellegitur, de quo 
dicit apostolus : Habeníes pignus spiritus 8. 
Pro pignore sponsae anulus solet dari : et 
quia ille prodigus filius, id est, gentium 
ecclesia cum diversis daemonibus fuerat 
fornicata, Spiritum sanctum quasi arras 
accepit, ut se ad virum legitimum redisse 
cognosceret, de quo apostolus dicit : Spondi 
v0s uni viro virginem castam exhibere Christo ?. 
Quod vero dictum est, Adducite vitulum 
saginatum !, quid est, adducite, nisi, praedi- 
cate Christum passum ? Tunc enim unicuique 
Christus occiditur, quando pro se credit 
occisum. Iste vitulus unde saginatus est, 
nisi de multis passionibus et obprobriis ac 
flagellis, quae pro genere humano tamquam 
pro filio prodigo patienter excepit ? Videte 
pietatem | domini nostri ut recipiatur 
adoptivus et prodigus, occiditur proprius 
Filius. Audi hoc Paulum apostolum dicen- 
tem : Qui proprio filio non pepercit, sed 
pro nobis omnibus tradidit illum *!, 

3. Frater enim illius senior, qui erat in 
agro, veniens ad domum audivit symphoniam 
el chorum, et advocans unum de conservis 
interrogavit quae haec [p. 671] essent ??. 
Frater ille senior intellegitur populus 
Iudaeorum : qui ideo in agro erat, quia 
pro terrenis rebus domino serviebat. Nam 


(L)-Phil. 1; 175; (2), Euc. 15; 20; (3) Luc. 
15, 20; (4) Luc. 15, 20; (5) Is. 53, 1; 
(6) Matt. 11, 29 ; (7) Luc. 15, 22; (8) Rom. 
8, 23; (9) II Cor. 11, 2; (10) Luc. 15, 23; 
(11) Rom. 8, 32; (12) Luc. 15, 25-26 ; 

in veteri testamento maxime colentibus 
deum terrena promittebatur felicitas. Venit 
ergo ad domum, et audivit symphoniam. 
Vox enim consona symphonia dicitur. Quando 
enim omnes deo servientes in caritate 
concordant, et inplent illud quod apostolus 
ait, Obsecro vos ut omnes idipsum dicatis!; 
quando tales sunt christiani, symphoniam, 
id est, vocem consonam et deo delectabilem 
reddunt, et impletur in eis illud quod scrip- 
tum est, Erat eis cor unum et anima una ?. 
Quod autem dixit, Zníerrogavit unum de 
serbis?, id est, legit unum de prophetis. 
Unus de servis intellegitur aut Esaias aut 
Hieremias aut Danihel : omnes enim adven- 
tum Christi et gaudium de reconciliatione 
gentium praedicaverunt. Respondit ergo ser- 
vus, et dixit : frater tuus venit, et occidit 
pater tuus vitulum saginatum. At ille indig- 
naíus est, et nolebat introire *. Quod indigna- 
tus est, significat populum Iudaeorum contra- 
rium futurum esse saluti gentium ; denique 
adhuc usque hodie in eis contra ecclesiam 
zelus iste perdurat. Quod vero pater illius 
exiens rogavit eum ?, forte hoc significavit, 
quod per misericordiam dei in fine mundi 
credituri esse dicuntur omnes Iudaei, secun- 
dum illud quod Paulus apostolus dicit : Cum 
plenitudo gentium inítroierit, tunc omnis Israhel 
salvus fief 5. Quod autem dixit filius ille 
senior, Ecce íot annis servio tibi, el numquam 
mandatum (uum  praeterivi, et non dedisti 
mihi hedum, ut cum amicis meis epularer ? : 
quod dixit, Numquam mandatum tuum praeter- 
ivi, hoc significat, quod Iudaei unum deum 
visi sunt coluisse; et quod ait, Numquam 
dedisti mihi hedum, hoc de Christo intelle- 
gitur. Christus enim, qui est agnus dei, a 
Iudaeis quasi hedus iudicatus est, id est, 
velut peccator condemnatus est. Ergo Chris- 
tus nobis est agnus, illis est hedus : ideo de 
occiso vitulo et mactato agno epulari non 
meruerunt, qui Christum non iustum sed 
peccatorem esse crediderunt. Quod autem 
dixit pater ad filium seniorem, Tu semper 
mecum es, el omnia mea tua.sunt?, hoc 
significavit, quod [p. 672] cultus unius 
dei et scripturae veteris testamenti et 
prophetiae, quae utique ad deum pertinent, 
semper apud Iudaeos fuerint : illos utique 
Iudaeos, qui fideliter in deum crediderunt, 
quorum figuram gerebat iste senior filius. 


4. Et ut haec plenius possitis agnoscere, 
breviter quae diximus repetamus. In patre 
. duorum filiorum, deus Pater intellegitur : 
in duobus filiis, duo populi Iudaeorum et 


(1) I Cor.'1, 105: (2) Act.^4, 32; (3) Lue. 
155,26; (4y* L31c.515,027-285 (5). Duet 45, 
28; (6) Hom. 11, 25-26 ; (7) Luc. 15, 29; 
(8). Luc3215, 31; 

gentium : in stola quam recepit filius, inmor- 
talitatem quam perdiderat Adam : in anulo, 
Spiritus sanctus : in vitulo saginato, passio 
Christi : in symphoniae choro, una voluntas 
populi christiani, secundum illud, Erat in 
illis cor unum et anima una!. Iam reliqua 
quae secuntur, scio quod deo propitio 
erunt vobis in memoria, et habentur in 
sensibus vestris ; et ideo non est necessarium 
ut iterum repetantur. Et quia ista omnia 
quae scripta sunt salutem gentium praesig- 
nabant, toto corde deo gratias referamus ; 
et ita iugiter bonis operibus studeamus 
insistere, ut tanta beneficia dei nostri non 
nobis iudicium pariant, sed in remedium 
animae nostrae ante tribunal iudicis aeterni 
proficiant. Quod ipse praestare dignetur, 
qui cum Patre et Spiritu sancto vivit et 
regnat in saecula saeculorum. Amen. 

[G. MontiN, p. 672] 
DE DIVITE ET LAZARO 


1. Modo, fratres dilectissimi, cum evan- 
gelium legeretur, audivimus parabolam de 
divite qui purpura induebatur et bysso, et 
Lazaro [p. 673] ulceribus pleno. Si tantum- 
modo oculis carnis adtendimus, desideramus 
ornamenta et delicias divitis illius, et Lazari 
mendicitatem vel miseriam perhorrescimus :: 
si vero oculis cordis aspicimus, parvo tem- 
pore cum Lazaro habemus laborare, ut divi- 
tis illius aeternum incendium possimus eva- 
dere. Unde videat caritas vestra, et eligat. 
Scio quidem multos perversa eligere, ut nec 
timeant non eligenda proponere; tamen 
propter eos qui capiunt non tacebo. Propono 
vobis duos istos homines : divitem, qui epu- 
labatur cotidie ; alterum pauperem ante ia- 
nuas eius iacentem ulceribus plenum, cuius 
canes ulcera lingebant, qui satiari cupiebat 
e mensa divitis de cadentibus micis : duos 
istos propono. Sed addo : ille erat malus, ille 
bonus : ille nocens, ille innocens : ille pius, ille 
impius : ille dei intentor, ille divitiarum : ille 
inrisor verbi veritatis, ille expectator divinae 
promissionis. Ecce proposui duos. Timeo 
dicere, Eligite ; plures enim adsunt oculis cor- 
poris, et desunt cordis : tamen dico, eligite. 
Sed qui habent aures audiendi audiant ?. Et qui 
non habent aures in corpore? Pauci habent in 
interiori homine. Eligite. Postremum chris- 
tianis loquor, fidem convenio : si non frustra 
sedem pudoris, id est, frontem vestram signo 
crucis decoratis, si non frustra prophetas et 


(1) Act. 4, 32; (2) Matt. 11, 15; 

evangelium auditis, eligite. Quid timetis 
eligere? Audistis diversitatem : eligite, sal- 
tem audito fine. Ecce enim sequitur dominus, 
et adiungit verax magister, qui neminem 
fallit : Contigit, inquit, mori inopem illum, 
et auferri ab angelis in sinum Abrahae?. Vel 
eligite modo. Iam dudum enim, quando pro- 
posui Dives induebatur purpura et bysso, et 
epulabatur cotidie splendide?, titillabatur 
cupiditas, et mulcebatur infirmitas ; delec- 
tabat te indui purpura et bysso, et epulari 
cotidie splendide. Istis finibus propositis, 
qui habet fidem, recte eliget : mavult esse in 
laboribus illius pauperis, ut excipiat finem 
pauperis, finem sine fine, bonum sine malo, 
felicitatem veram, securitatem firmissimam. 
Mavult enim hic sapiens homo quisquam ad 
tempus laetari ut ille dives, et eius tormentis 
infinitis excruciari, sitire, et apud inferos 
desiderare guttam cum eo qui negaverat 
micam? Post mortem eius germani sui, de 
quibus dixerat Habeo quinque fratres ?, cum 
ebriosis substantiam illius devorabant; et 
ad illum qualiscumque gutta refrigerii per- 
venire non poterat. 


2. Omnis homo qui non diligenter adten- 
dit, ilum divitem iudicat felicem : sed qui 
oculos cordis habet, aperte intellegit quia 
dives ille, pro eo quod superbus et cupidus 
erat, etiam illis ornamentis atque deliciis 
fruens, miser, Lazarus, etiam quando a cani- 
bus lingebatur, beatus erat. Quare? Quia non 
adtendo pauperis carnem, sed mentem 
membra plena ulceribus non horreo, quia 
integritatem mentis aspicio ; canes foris ul- 
cera lingebant, intra conscientia inviolata 
et integra permanebat. Contra ille [p. 674] 


superbus, impius, demens, contemptor pau-. 


peris ante ianuam iacentis, si discutiam ani- 
mam ipsius, foeda et languida est. Putribilior 
est anima mali divitis, quam caro pauperis : 
nihil sanum habet, nihil integrum habet. 
Haec enim, si oculis cordis adtendas, ita 
sunt : dives hoc habebat melius, quod est 
deterius; iste autem pauper hoc habebat 
melius, quod vere est melius. An forte et 
hinc dubitamus, quia homo constat anima et 
corpore? Ego si bovem interrogarem, et res- 
pondere posset, diceret meliorem esse ani- 


mam quam corpus. Melior est enim rector, 


quam ille qui regitur. Anima est, quae sentit 
in corpore : sunt sensus corporis, sed anima 
his utitur velut organis suis : sunt oculi, sed 
si non fuerit interior habitator, frustra fenes- 
trae patebunt : sunt aures, sed quaero qui 
per eas audiat : est lingua, sed quaero qui 
moveat : sunt pedes, sed quaero qui mo- 


; (4) Luc. 16, 22 ; (2) Luc. 16, 19 ; (3) Luc. 

deretur incessum : sunt manus, sed quaero 
qui eorum motibus operetur. Discedat in- 
terior habitator, iacebit domus. Ac per hoc, 
quoniam nemo dubitat meliorem esse animam 
quam corpus, vide ubi dives ille felix fuit, et 
vide ubi pauper felix fuit. Ille felix in corpore 
fuit, in re deteriore ; ille autem intus in anima 
felix fuit, in re meliore. Iste sic erat, tamquam 
si in domo marmorea et laqueata habitator 
aegrotet ; ille autem sic erat, tamquam si in 
domo contemptibili, fumosa, dominus inco- 
lumis habitare videatur. 


3. Itaque, fratres, si interius discutiamus 
duos illos, felicior erat spes pauperis quam 
res divitis : illius res erat magna copia ter- 
renae substantiae, illius spes erat ; sed huius 
bona in re mala opes magnae, illius in re 
dura spes magna. Dives autem ille inridebat 
eos, qui aliquid dicebant esse post. Sed coepit 
ardere apud inferos, et rogare Abrahae di- 
cens : Pater Abraham, digitum suum Lazarus 
intinguat in aqua, ut refrigeret linguam meam, 
quoniam crucior in flamma isía!. Ille micam, 
iste guttam : ille de divitis convivio micam, 
iste de pauperis digito guttam. Sed facilius 
pauper ille pervenit ad micam, quam dives 
ille ad guttam ; responsum enim et dictum 
est ei : Memento, fili, quia recepisti bona in 
vita tua?. Et haec.tua bona ad stultam ani- 
mam pertinentia, non ad sapientem : magni 
pendenda, immo parvi pendenda, Percepisti 
bona in vita tua. Ergo, si illa voluptas tibi 
fuit in vita tua, iuste quae Lazari est non est 
tua. Videte tamen, fratres, iudicium domini 
Iesu Christi. Erat, inquit, quidam dives. 
Quis vocaretur, non dixit : Induebatur pur- 
pura et bysso, et epulabatur cotidie splendide ?. 
Quod autem pauperis nomen? Lazarus, 
cuius nomen dixit. Noli mirari : in libro 
vitae scriptus erat ; ille autem quoniam apud 
homines nominatus fuerat, apud deum nec 
nominandus erat. Non tamen ideo displicuit 
deo quia [p. 675] dives vel nominatus fuit, 
sed quia superbus et inmisericors fuit. Non 
enim divitiae reprehenduntur a domino, 
quae utique non donantur nisi a domino : 
non divitiae reprehenduntur, sed qui divitiis 
superbiunt condemnantur. 


4. Haec ergo considerantes, fratres, quan- 
tum vires suppetunt, pauperum miseriam 
benigno animo cogitemus ; ut ab auditu 
malo liberati, illam desiderabilem vocem 
feliciter audiamus : Venite benedicti Patris 
mei, percipite regnum quod vobis paratum est 
ab origine mundi*. Quod ipse praestare di- 
gnetur, qui cum Patre et Spiritu sancto vivit 
et regnat in saecula saeculorum. Amen. 


(1) Luc. 16, 24; (2) Luc. 16, 25; (3) Luc. 
16, 19 ; (4) Matt. 25, 34. 

[G. Moniw, p. 675] 


ITEM DE DIVITE ET LAZARO 


1. Homo quidem erat dives, et induebatur 
purpura et bysso, et epulabatur cotidie splen- 
dide *, et cetera evangelii verba per allego- 
riam sic accipi possunt. Dives ille typum ha- 
buit Iudaeorum, qui de propriis meritis glo- 
riabantur, ignorantes dei iustitiam, et suam 
volentes constituere ?. Purpura enim et byssus, 
dignitas regni est ; sic enim de Iudaeis scrip- 
tum est in evangelio : Ef auferetur a vobis 
regnum dei, et dabitur genti facienti iusti- 
tiam ?. Epulatio splendida, iactatio legis est, 
in qua gloriabantur, plus ad pompam ela- 
tionis abutentes eam, quam ad necessitatem 
salutis. Mendicus autem nomine Eleazarus, 
quod interpretatur adiutus, significat popu- 
lum gentium, qui tanto amplius [p. 676] 
adiuvatur, quanto minus de suarum copia 
facultatum praesumit. Ergo in divite, sicut 
iam dictum est, significatus est populus 
Iudaeorum ; in Eleazaro, populus gentium. 
Quod autem populus gentium Eleazarus mi- 
cas de mensa divitis desiderabat, significat 
populum gentium qui spiritalis legis notitiam 
velud caelestes delicias accipere cupiebat : 
micae sunt enim cadentes de mensa quaedam 
verba legis, quae illi iactantes quasi proicie- 
bant in terram, cum superbe populo loque- 
rentur. Ulcera, quibus Eleazarus plenus erat, 
significant confessiones peccatorum, velud 
malos umores a visceribus intimis foris erum- 
pentes. 


2. Scire tamen debemus, fratres carissimi, 
aliud esse vulnera, aliud ulcera. Vulnera 
sunt, quae de foris infiguntur ; ulcera, quae 
ab intus ebulliunt. Ideo enim ulcera peccato- 
rum confessionem significant, quia, quando 
foris ebulliunt, iam intrinsecus velud sani- 
tatis indicium esse demonstrant. Qui ergo 
humiliter confitetur peccata sua, a foris 
videtur ulcerosus, sed iam intus sanus esse 
cognoscitur; qui vero ad similitudinem di- 
vitis illius ornat carnem suam, et dedignatur 
confiteri peccata sua, foris est ornatus, intus 
remanet ulcerosus. Talis erat dives ille, cuius 
caro purpura induebatur et bisso, anima vero 
leprae contagio premebatur; ac sic, qualis 
erat caro pauperis in oculis hominum, talis 
erat anima divitis in oculis angelorum ; et 
qualis apparebat dives in carne sua, talis 
erat pauper in anima sua. Sed post mortem 


: (1) Luc. 16, 19 ; (2) Rom. 10, 3 ; (3) Matt. 

mutatae sunt vices : Eieazarus post ulcera 
virtutum margaritis ornatus in sinum Abrahae 
ab angelis elevatur, et dives post purpuram 
peccati lepra percussus in inferni profunda 
demergitur. Nec tamen dives ille propterea 
in inferno cruciatur quia dives fuit, sed 
quia superbus et inmisericors fuit. Canes 
autem qui ulcera lingebant, nequissimi ho- 
mines intelleguntur amantes peccata, qui 
lata lingua etiam laudare non cessant opera 
mala. 


3. Sinus Abraham significat requiem bea- 
torum, quorum est regnum caelorum, quo 
post hanc vitam recipiuntur. Sepultura in- 
fernij poenarum profunditas est, quae su- 
perbos et inmisericordes post hanc vitam 
vorat. Quod autem linguam sibi vult refri- 
gerare, cum in flamma totus arderet, significat, 
quod scriptum est : Mors et vita in manibus 
linguae ! ; et quia ore confessio fit ad salutem ?. 
Ideo lingua illius maiorem incendium susti- 
nebat, quia non solum noluit dicere ut pau- 
per elemosinam acciperet, sed etiam frequen- 
ter illum durissimis sermonibus exacerbabat. 
In extremo autem digiti, gratia intellegitur 
Spiritus sancti, sicut ipse dominus dixit : Si 
ego in digito dei, id est, in Spiritu sancto eicio 
daemones?. In extremo enim digiti vel mini- 
mam operationem misericordiae significat, 
qua per Spiritum sanctum omnibus sub- 
[p. 677]-venitur. Cum autem 'ei dicitur 
Recepisti enim bona in viía tua*, intellegitur 
quia felicitatem dilexit saeculi, nec aliam 
vitam quaerere voluit nec amare praeter 
illam, in qua superbus tumebat. Eleazarum 
autem dicit mala recepisse, quia intellexit 
eum huius vitae mortalis labores et dolores, 
aerumnas et poenas tolerasse. Scriptum est 
enim, Nec infantem, cuius est unius diei vita 
super lerram, mundum esse a peccato? ; quia 
omnes utique in Adam morimur, qui factus 
est ex transgressione mortalis. Quod autem 
dicit, Inter nos et vos chaos magnum firma- 
tum 9?, nec posse iustos, si velint, transire ad 
loca in quibus torquentur impii, significat 
post hanc vitam homines malos ita recipien- 
dos in carcere inferni, ut non inde exeant 
donec reddant novissimum quadrantem. 
Unde intellegitur quod omnes sancti et iusti 
quibuscumque peccatoribus possunt eis suis 
intercessionibus subvenire, dum adhuc in 
hac vita ipsi peccatores positi sunt, et ipso- 
rum auxilia quaerunt ; cum vero de hoc mun- 
do ipsi peccatores sine paenitentiae remedio 
oppressi capitalibus criminibus exierint, etiam 
si velint, sancti eis opitulari omnino non 
poterunt. 


(1) Prov. 18, 21; (2) Rom. 10, 10; (3) Luc. 
11, 20 ; (4) Luc. 16, 25 ; (5) cf. Iob 14, 14; 
(6) Luc. 16, 16; 

4. Quinque enim fratres, quos dives ille, 
id est, Iudaicus populus habere se dicit in 
domo patris sui, significant omnes Iudaeos, 
qui sub lege detinebantur, quae per Moysen 
data est!, qui libros quinque conscripsit. 
Quod autem Abraham dicit : Si volunt cre- 
dere, habent Moysen et pro...phetas? non au- 
diunt, neque si quis ex mortuis resurrexerit 
credent?, de Christo hoc intellegitur dictum, 
tamquam si diceret : Si Moysen et prophetas 
non audiunt, nec ipsi Christo, qui ex mortuis 
resurrexerit, credent. Haec ergo, fratres, 
considerantes, quantum vires suppetunt, 
pauperum misericordiam benigno animo co- 
gitemus, ut in die iudicii a domino coronari 
mereamur. Quod ipse praestare dignetur, qui 
cum Patre. 


SERMO MORIN 167 
[G. MoniN, p. 682] 


DE EVANGELIO SECUNDUM IOH., UBI 
AIT QUOD DIE TERTIO NUPTIAE FAC- 
TAE SUNT IN CANA GALILAEAE 


1. Modo cum divina lectio legeretur, 
fratres carissimi, audivimus evangelistam 
dicentem, quod die fíertio nuptiae factae 
fuerint in Cana  Galilaeae*. Dies tertius, 
trinitatis est sacramentum : miracula nuptia- 
rum, mysteria sunt caelestium gaudiorum. 
Dies ergo erat nuptialis et festa, quia adve- 
-nienti sponso redempta iungebatur ecclesia : 
illi; inquam, sponso, quem omnia ab initio 
mundi saecula spoponderunt ; qui descendit 
ad terras, ut dilectam suam ad celsitudinis 
suae thalamos invitaret, dans ei in praesenti 
[p. 683] arram sanguinis sui, (daturus 
postmodum dotem regni sui.) Sex hydriae, 
sex saeculorum praeferentes figuram, salutis 
nostrae, quae sexto saeculo agitur, causam 
loquuntur : secundum similitudinem enim 
regeneratorum exprimi in eis speciem 
baptismi putes. Aquis intra hydrias perma- 
nentibus, idem est liquor, sed non idem est 
sapor : aliud est quod fuit, et quod videtur 
fuisse non periit ; stat in quantitate mensura, 
et in qualitate additur gratia. "Visibiliter 
nihil crescit augmento, et invisibiliter adiectio 
occulta fit merito : modus non augetur, et 
profectus adquiritur : aquae suam retinent 
plenitudinem, et alienam accipiunt secreta 
infusione virtutem. Ita et homo per aquam 
baptismi, licet a foris idem esse videatur, 
intus tamen alter efficitur : cum peccato 
natus, sine peccato renascitur : prioribus 
perit, succedentibus proficit : deterioribus 
exuitur, melioribus innovatur : persona 


ul UE 1, d] Q) Luc. 16, 29; (3) Luc. 16, 
Io. 

non contingitur, et natura mutatur : acces- 
sisse nihil cernitur, et tamen quod accessit 
fide tamquam mentis gustu ac sapore 
sentitur. Homo praeterita vilitate deposita 
nova subito induitur dignitate; et illo 
divini amoris poculo, de quo dicitur Et 
poculum (uum inebrians quam praeclarum 
est 1! Illo, inquam, poculo inebriata praecor- 
dia per sapientiae spiritalis vigorem praegus- 
tant caelestium suavitatem, ut mereantur 
audire : Gustate et videte, quoniam suavis est 
dominus ?. Ideo autem dixit gusíate, quia 
amor dei, quantalibet fide, quantolibet 
ardore quaesitus, reficere animum potest, 
satiare desiderium non potest, sed magis 
ac magis sitim velut summis labiis praegus- 
tatus inflammat ; et ideo de se ipse dicit : 
Qui edunt me, adhuc esuriunt; et qui bibunt 
me, adhuc sitiunt?. Ergo iocunditate sui 
excitat appetitum, sed non facit de satietate 
fastidium. Et sicut homines exercitati ad 
bibendum vinum istud solent ebrii plus 
sitire, ita anima fidelis et casta, anima 
sapiens atque conpuncta, quae potest dicere 
cum psalmista JPofíasti nos vino compunc- 
lionis *, cum coeperit de spe futuri saeculi 
cogitare, et ipsam bonorum caelestium 
sitim bibere, impleri scit, nescit expleri ; 
ut quantum capacitate hauriat, tantum 
aviditate deficiat, et illam desideriorum 
vocem possit iungere cum propheta : Defecit 
in salutari tuo anima mea 5; et iterum : 
Defecit cor meum et caro mea, deus cordis 
mei 9, et iterum : Concupivit et defecit anima 
mea in atria domini ". 


2. Sicut autem e contrario anima neglegens 
et obliviscens deum, cum repleri coeperit 
crapula et ebrietate vitiorum, et criminum 
fece corrumpi, captivos post se trahit sensus 
pestifera et inimica [p. 684] dulcedo. Et 
sicut evenit, quando humore vel scabie 
cutis corporis vitiatur, inde corruptio exul- 
cerat, hinc prurigo sollicitat, ita per oblecta- 
tionem malorum de neglegentia proficit culpa, 
et de luxuria crescit inlecebra, et pereuntem 
perditio plus delectat : quia voluptas trans- 
acta non satiat, sed usu suo excitatur magis 
vitiorum cupiditas quam finitur, ac solum 
sectatorem suum numquam consumenda 
consumit. Sic etenim diabolus obsessa semel 
pectora mollissimis seductionibus decipit, 
sic diabolus calliditate veteris artificii ac 
multiformis ingenii condit blandimenta pec- 
candi, quomodo solent malefici, quomodo 
solent qui mortiferos herbarum temperant 
sucos, in condito aut in aliquo mellito 
poculo nescientibus propinare, quod gustus 


(1) Ps. 22, 5; [e Ps. 33, 9 ; (3) Eccli. 24, 
29; (4) Ps. 59, 5; (5) Ps. 118, 81; (6) Ps. 
72, 26; (7) Ps. $3, 3; 


427 


mentita suavitate conponunt. Virus amari- 
tudinis obscurant fraude dulcedinis : provocat 
prius odor poculi, et praefocat inclusus 
sapor veneni : mel est quod ascendit in 
labia, fel est quod descendit in viscera. Ita 
et diabolus per rerum carnalium concupis- 
centias et inlicitas voluptates extrinsecus 
blanditur, intrinsecus insidiatur : interficit 
spiritum, dum oblectat affectum ; et sicut 
dixit propheta, Ad íempus indulcat fauces, 
novissime autem felle amarior invenitur, 
Modo delectat peccare, sed postmodum 
non delectabit ardere. 


3. Ergo in hoc anima proficit, in quo eam 
exercuerit consuetudo cum coeperit per 
vitae emendationem de sinistra ad dexteram 
velut de aqua in vinum timore dei operante 
transire, delictorum feculenta contagia per 
puritatem defecatae mentis horrere, et ea 
quae sunt ante oculos more ebrii non videre, 
sed sola quae in futuro promittuntur inten- 
dere. In quantum enim te a terrenis abstra- 
xeris, in tantum te caelestibus insinuabis ; 
et quantum a vitiis recesseris, tantum virtu- 
tibus propinquabis : quia abdicatio criminum 
adoptio est meritorum. Et ita homo mundo 
sobrius et deo ebrius ad vota caelestium 
gaudiorum tamquam ad nuptiale convivium 
praeparatur. 

4. De quo convivio ligatis manibus et 
pedibus in tenebras exteriores peccator 
ille proicitur, ad quem in evangelio dicitur : 
Amice, quomodo huc inírasti non habens 
vestem nuptialem ?? Iste qui vestem nuptialem 
perdiderat, credo, amisso baptismo hydriam 
suam fregerat, et munus sacri fontis amiserat, 
ac vinum beatae redemptionis effuderat. 
Ad tales itaque dicitur, ut eant in ignem 
aeternum, qui paratus est diabolo et angelis 
eius?. De his, inquam, dicitur : Horrendum 
est incidere in manus dei viventis 5, de talibus 
evangelista testatur : Omnis arbor quae non 
facit fructum bonum excidetur, et in ignem 
mittetur 5. [p. 685] Vides quod non solum 
malum fecisse, sed etiam bonum non peregisse 
damnabile est ? Tarde nobis displicebimus 
sub conspectu ignis aeterni, qui interrogabit 
medullas ossa et cogitationes nostras. Quan- 
tum tunc unusquisque puniendus optabit, 
ne umquam alienam mulierem concupisset, 
ne umquam corporis sui vestem, ne umquam 
baptismi olosericam maculasset, ne umquam 
praeterisset consilia et monita sacerdotum ! 
Nam si illis grande periculum est aliena non 
arguere, quantum periculosius erit propria 
noluisse corrigere, atque ea non solum non 
emendasse, verum etiam  defendisse, et 
defendendo adcumulasse ? 


(1) Prov. 5, 3-4; (2) Matt. 22, 12; (3) Matt. 
25, 41; (4) Hebr. 10, 31; (5) Matt. 3, 10; 

5. Et ideo expiatura erit illic inextingui- 
bilis concrematio, quicquid hic medicabilis 
satisfactio, quicquid hic salutifera dissimu- 
laverit sanare conversio. Ardens inferni 
puteus aperietur descensus erit, reditus 
non erit. Illic fidei veste nudati, et capitaliter 
mortui, in perpetuum demergentur, eiciendi 
in tenebras exteriores, ubi non visitabuntur 
in perpetuum : in tenebras, inquam, exteriores 
infeliciter exclusi, infelicius includendi. De 
hoc puteo propheta commemorat. : Neque 
obsorbeat me profundum, neque urgeat super 
me puteus os suum!. Ideo autem dixit 
neque urgeat super me puteus os suum, quia, 
cum susceperit reos, claudetur sursum, 
aperietur deorsum, ac dilatabitur in profun- 
dum. Nullum spiramen, nullus liber anhelitus 
claustris desuper urgentibus relinquetur. De- 
trudentur illuc valedicentes rerum naturae ; 
ultra nescientur a deo, qui deum scire 
noluerunt : morituri vitae, et morti sine 
fine victuri. Felices, qui nunc bene utentes 
facultate, vel corpori suo necessariis contenti, 
et de suo largi, in se casti, in alios non 
cruenti, ab huius profundi flammea nocte 
se redimunt. Haec poena illos manebit, qui 
amisso et non reparato per paenitentiam 
baptismo in aeternum peribunt; ad quos 
dicitur : Paleas autem conburet igni inextin- 
guibili ?, 

6. Hii vero, qui temporalibus poenis 
digna gesserunt, ad quos ille dei sermo 
dirigitur, quod non exeant inde donec 
reddant novissimum quadrantem ?, per fluvium 
igneum, de quo propheticus sermo comme- 
morat Ei fluvius igneus currebat ante eum *, 
per flumen igneum et vada ferventibus 
globis horrenda transibunt. Quanta fuerit 
peccati materia, tanta ^et  pertranseundi 
[p. 686] mora : quantum exegerit culpa, 
tantum sibi ex homine vindicabit quaedam 
flammae rationabilis disciplina ; et quantum 
stulta iniquitas gessit, tantum sapiens poena 
desaeviet. Et quia sermo divinus quodam 
loco aeneae ollae animam peccatricem conpa- 
rans dicit : Pone ollam super prunas vacuam, 
donec concalescat aes eius, et defluat omne 
stagnum ?, illic periuria, falsa testimonia, 
iniqua iudicia, irae, malitiae, cupiditates, 
quae puritatem nobilis naturae infecerant, 
exsudabunt; ilic stagnum vel plumbum 
diversarum passionum, quae divinam ima- 
ginem adulteraverant, consumentur : quae 
omnia hic ab anima separari per elemosinas 
et lacrimas conpendiosa transactione potuis- 
sent. Ecce sic exigere habet ab homine 
rationem, qui se ipsum pro homine dedit, 
et confixus clavis legem mortis refixit. 


(1) Ps. 68, 16; (2) Matt. 3, 1; e Matt. 
5, 26 ; (4) Dan. 7, 10 ; (5) Ez. 

7. Illic iusti velut per amoenos gurgites 
ab ardentibus et naturam suam obliviscen- 
tibus transmeabunt intacta ignibus corpora : 
inter medium flammae refrigentis incendium 
meritorum suorum capient testimonium ; 
intacta, inquam, hominum corpora, ipsis 
honoranda poenis, quia non sunt onerata 
peccatis. In illos enim saevis aestibus nihil 
licebit, quos ante libidinum flamma non 
attigit ; et quibus puritas contulit reveren- 
tiam, inferre nesciet rationabilis ardor iniu- 
riam : quin immo refrigeriis et vaporibus 
innocentiae viam faciet, et quia non inveniet 
ubi necesse habeat exercere iudicium, sponte 
praebebit obsequium. Sed forte aliquis secum 
cogitet Quomodo fieri potest, ut inter 
medias flammas corporahumana non ardeant ? 
Interrogemus vetera exempla sacris volumi- 
nibus celebrata interrogemus gloriosos 
Hebraeorum triumphos. Sic trium puerorum 
fides atque iustitia babilonicos non sentit 
ignes, sed stupenda  refrigeria in medio 
camini exaestuantis inveniuntur. Cessit virtu- 
tum meritis aestus flammarum, ac traditos 
sibi reos mirum in modum  rorantibus 
obumbravit incendiis; longe positos autem 
et eminus circumstantes sacrilegi regis 
consumpsit ministros. Quantum etiam in 
praesenti obtinent merita religionis et privi- 
legia sanctitatis! Ecce horrendum nescio 
quid anhelantes globi et per quinquaginta 
cubitos ebullientes [p. 687] extrinsecus 
saeviunt, intrinsecus parcunt : extra fornacem 
'sapiens ignis irascitur, et inclusis in fornace 
famulatur. Quantum agit feritas bestialis 
in sanctis, impiis sine consideratione desaevit ; 
et ecce quanta castis corporibus reverentia 
debeatur arbiter ignis agnoscit, et ingesta 
sibi pabula honore circumfusus adlambit, 
nihilque sibi licere miratur in corpora dei 
timore et castis ieiuniis consecrata, et 
pretiosum depositum non solum ille non 
violat occulta dispensatione, sed vindicat. 

8. Quae cum ita sint, dilectissimi, intelle- 
gamus quia eflugere intoleranda supplicia 
et incendia aeterna non poterunt, nisi qui 
prius in se ignem carnalis ac multimodae 
cupiditatis extinxerint. Et ideo, carissimi, 
convertamus nos ad meliora, dum in nostra 
sunt potestate remedia curramus dum 
lucem habemus, nec praetereuntia salutis 
tempora neglegamus. Hic extinguamus mor- 
tem moriendo peccatis, hic vitam vitae 
meritis conparemus praestante domino. 

i 

Nonne sic scriptum est, et sic oportebat pati 
Christum, et resurgere a mortuis die tertia, 
et praedicari in nomine eius paenitentiam et 
remissionem peccatorum in ommnes gentes? Et 
incipiens a Moyse et omnibus prophetis, inter- 
pretabatur illis scripturas, quae de ipso erant !, 
Quando illis scripturas interpretabatur, tunc 
aqua in vinum mutabatur. Denique cum 
aquam biberent, aqua frigida erant, qui 
dicebant de Christo : Nos autem sperabamus, 
quia ipse esset redempturus Israhel?. Post- 
quam vero ills scripturas interpretando 
aquam in vinum convertit, iam non velut 
frigidi et tepidi loquebantur infidelitatem, 
sed ferventes Spiritu sancto praedicabant 
fidem dei, dicentes : Nonne cor nostrum ar- 
dens erat in nobis, dum loqueretur in via, et 
aperiret nobis scripturas ?? lam enim per 
Christi gratiam, qui eis scripturas interpreta- 
verat, spiritale vinum biberant. Ideo enim 
cor illorum in Christi caritate fervebat ; 
accenderat enim in illis ignem illum, de quo 
ipse dixit : Ignem veni milítere in terram, et 
quid volo, nisi ut accendatur *? Dederat etiam 
illis gustum de illo musto, unde in Pentecos- 
ten beatos apostolos spiritaliter inebriare 
dignatus est, et ideo dicebant : Nonne cor 
nostrum ardens erat in nobis de Iesu 5? 

9. Sed et illud, fratres carissimi, non otiose 
considerandum est, quod de illis ydriis legi- 
mus, quia capiebant singulae metretas binas 
vel íernas 5. Non enim sic dixit capiebant 
[p. 696] singulae metretas binas vel ter- 
nas, ut binas aliae, ternas aliae conci- 
perent ; sed de omnibus dixit, quia capiebant 
singulae metretas binas vel ternas. 

1. Lectio sancti evangelii quae de piscina 
Syloaeloquitur, fratres dilectissimi, specialiter 
ad ipsos loquitur, qui ab omni languore pec- 
catorum per gratiam baptismi liberantur. 
Sicut enim paralyticus ille, quem dominus 
sanavit, erat membris omnibus dissolutus, 
ut nullum opus bonum posset implere, ita 
totum humanum genus ante adventum domi- 
ni intus in anima erat peccatorum paralysi 
resolutum. In tantum enim languebat ante 
salvatoris adventum humana propago, ut 
nihil quod ad fidem ac misericordiam vel 
quod ad iustitiam pertinet exerceret. Sed 
quomodo ad vocem caelestis medici paraly- 
ticus ille languore depressus erigitur, ita in 


(1) Luc. 24, 27 ; (2) Luc. 24, 21 ; (3) Luc. 
24, 32 ; (4) Luc. 12, 49 ; (5) Luc. 24, 32 ; (6) 
1035:2526. 

adventu domini salvatoris totum genus hu- 
manum, quod intus in anima languore iam 
prope mortuum aegrotabat, ad sanitatem 
pristinam revocatur. Lectus enim, in quo 
paralyticus ille iacebat, typum humani cor- 
poris praeferebat ; ipse vero paralyticus ani- 
mam figurabat. Sicut enim paralyticus ille 
resolutus iacebat in lecto, sic et anima homi- 
nis languida iacebat in corpore suo. Sed quid 
ei dixit dominus, medicus et salvator? Surge, 
inquid, íolle grabatum tuum, et ambula. 
Quid est, Tolle grabatum tuum, nisi, porta 
et rege [p. 700] corpus tuum? Porta eum qui 
te portabat : peccato enim dominante caro 
tua te prius portabat ad malum, nunc autem 
gratia dominante tu porta et rege corpus 
tuum ad bonum. Prius inverso et perverso 
ordine caro imperabat, et anima serviebat ; 
nunc vero per misericordiam Christi anima 
tenet imperium, et caro subiecta servitium. 
Surge, inquid, tolle grabatum tuum, et vade in 
domum tuam ?. Quando ex domo tua, id est, 
de patria paradisi peccato interveniente 
proiectus es, caro tua te praecipitavit in 
mundum; nunc vero per donum divinae 
misericordiae tolle grabatum tuum, et in 
omni opere bono guberna corpusculum tuum, 
et redi in domum tuam, hoc est, per viam 
iustitiae revertere ad vitam aeternam. Do- 
mus nostra ante peccatum vita aeterna fuit ; 
ex ipsa enim eiecti sumus in exilium mundi 
huius. Ergo quando audis paralytico dici, 
Tolle grabatum tuum, et vade in domum tuam, 
sic crede quasi tibi dicatur : Hege in omni 
castitate carnem tuam, et redi ad paradisum, 
quasi ad domum propriam et ad patriam 
principalem. 

2. Quod autem in illis quinque porticibus 
multi iacebant, et unus sanabatur, unitas 
ecclesiae catholicae figuratur. Piscina illa 
typum baptismi praesignabat. Descendebat 
unitas, et sanabatur : descendebat unus, et 
in (eo) ecclesia sanabatur. Quid est, descen- 
dere, nisi Christum crucifixum humiliter 
credere? Genus enim humanum, quod de 
paradiso superbiendo cecidit, in baptismo 
humiliter descendendo resurgit. 


3. Custodite ergo, carissimi, in vobis bap- 
tismi sacramentum. Ebrietatem velut inferni 
foveam fugite ; superbiam invidiam vel vani- 
tatem velut gladium diaboli pertimescite. 
Nolite detrahere alterutrum, quia scriptum 
est : Qui detrahit fratri suo eradicabitur ?. 
Nolite maledicere, quia scriptum est : Neque 
 maledici regnum dei possidebunt*. Nolite 
falsum testimonium dicere, quia scriptum 
est : Testis [p. 701] falsus non erit impuni- 


(1) Io. 5, 8; (2) Io. 5, 8; (3) Prov. 20, 13; 
(4) I Cor. 6, 10; 

tus!. Nolite mentiri invicem, propter illud 
quod scriptum est : Os quod mentitur occidit 
animam?, Nolite vos invicem odio habere, 
quia scriptum est : Qui odit fratrem suum, 
homicida est?. Furtum nolite facere. In 
quolibet negotio fraudes nolite committere. 
Ad ecclesiam frequentius convenite. Sacer- 
dotibus vestris honorem et amorem inpen- 
dite. De ipsa paupertatula vestra decimas 
reddite, et secundum vires vestras elemosi- 
nas facite. Ego vobis ista dicendo absolvo 
me in conspectu dei et angelorum eius. Vos 
vero si ea quae diximus libenter auditis, et 
fideliter deo adiuvante implere adtenditis, 
et mihi facietis gaudium, et vobis praepara- 
bitis regnum adiuvante domino nostro 
Iesu Christo, qui vivit et regnat in saecula 
saeculorum. Amen. 

1. Audivimus, fratres carissimi, modo cum 
evangelium legeretur, quod caecum a nati- 
vitate inluminaverit Iesus. Quid [p. 702] 
miramini? Salvator est Iesus. Si salvator est 
Iesus, nominis sui rem fecit : hoc reddidit 
beneficio, quod minus fecerat. in utero. 
Quando autem oculos ei minus faciebat, non 
utique errabat, sed ad miraculum differebat. 
Dicitis forte mihi : Unde hoc nosti? Ab ipso 
audivimus : quando enim interrogaverunt 
Christum Iesum discipuli eius, et dixerunt 
domine, quis peccavit, hic aut parentes eius, ut 
caecus nasceretur *? respondit eis : Neque hic 
peccavit, neque parentes eius, sed ut ostendatur 
opera dei in ipso5. Ecce quare differebat 
Christus, quando in utero minus oculos fa- 
ciebat. Nolite tamen credere, íratres, pa- 
rentes caeci illius nullum peccatum habuisse, 
et ipsum caecum,: quando natus est, non 
traxisse originale peccatum ; propter quod 
pro originali peccato etiam parvuli bapti- 
zantur. Sed caecitas illa non fuit propter 
peccatum parentum, nec propter peccatum 
caeci illius, sed ut manifestaretur gloria dei 
in illo. Omnes enim, quando nati sumus, 
peccatum originale traximus, et tamen non 
sumus caeci nati in corpore. Caecus ille, 
fratres, quasi collyrium humano generi prae- 
paratus est : ideo enim ille inluminatus est 
corpore, ut nos ipsius miraculi consideratione 
inluminemur corde. 


2. Ipse tamen caecus iam inluminatus 
erat, sed adhuc errabat. Dicis forte : In quo 


(1) Prov. 19, 9; (2) Sap. 1, 11; (3) I Io. 3, 15; 
(4) Io. 9, 2; (5) Io. 9, 3; 

errabat ? Primum, quia Christum prophetam 
putabat. Deinde audivimus responsionem 
ipsius sine dubio falsam ; ait enim : Scimus 
quia peccatores deus non exaudit!. Si pecca- 
tores deus non exaudit, quam spem habemus, 
aut quid oramus ? Nolite timere, fratres, 
ille qui dicebat quod peccatores deus non 
exaudit, adhuc caecus erat in corde, et 
mentiebatur : inluminatus quidem erat in 
corpore, sed adhuc caecus erat in mente. 
Si peccatores deus non exaudit, ubi est ille 
publicanus, qui cum Farisaeo ascendit in 
templum, et illo Farisaeo iactanter ventilante 
merita sua ille publicanus longe stans, et 
oculos fixos intendens in terra, tundens 
pectus suum  confitebatur peccata sua; 
et discessit de templo iustificatus magis 
quam ille Farisaeus ? Certe, fratres, pecca- 
tores deus exaudit. Sed ille qui ista dixerat, 
nondum laverat faciem cordis sui de Syloa : 
in oculis eius [p. 703] praecesserat sacramen- 
tum, sed in corde nondum erat efiectum 
gratiae beneficium ; acceperat quidem oculos 
corporis, sed nondum receperat oculos cordis. 
Quando ergo recepit oculos cordis caecus 
iste ? Quando foras missus a Iudaeis : invenit 
eum dominus, et intromisit ad se. Invenit 
eum, utique quia quaesivit ; et dixit illi : 
Tu credis in filio dei ?? Respondit caecus : 
Quis est, inquid, domine, ut credam in eum ?? 
Et dixit ei Iesus : Ego sum, qui loquor tecum *. 
Non dubitavit caecus continuo faciem 
. cordis lavit, et vidit. Ut reciperet oculos 
. eorporis, in Syloa faciem lavit ; ut videret 
oculis cordis, in Christum dominum credidit. 
Syloa illa typum gerebat domini salvatoris : 
quia Syloa interpretatur missus. Quis est 
iste missus, nisi Christus, qui dixit : Non 
sum inissus nisi ad oves perditas domus 
Israhel?; et iterum Voluntatem patris 
mei facio, qui me misit? Ergo Christus erat 
Syloa. Audivit namque caecus ille, et 
adoravit, et credidit ; faciem lavit, et 
Christum dominum oculis carnis vidit. 

3. Dominus autem, ut sanitates perficeret, 
dicebat tantum, et nihil manibus faciebat : 
unde Iudaeorum aperta calumnia erat, 
quod loquenti calumniabant, quasi et ipsi 
Iudaei per sabbatum non loquerentur. 
Possumus dicere, quia non solum per sabba- 
tum, sed nullo die infelices Iudaei locuntur : 
quia a dei veri laudibus recesserunt. Et 
revera quomodo loqui possunt, qui verbum 
dei negaverunt, et impletum est in eis 
quod de ipsis Christus praedixerat : Muta 
efficiantur labia iniqua, quae loquuntur adver- 
sus iustum iniquitatem in superbia et con- 
temptu *? Specialiter hoc de Christo et de 


, 9 Io. 9, 31; (2) Io. 9, 35 ; (3) Io. 9, 36; (4) Io. 
, 37; (5) Matt. 15, 24 ; (6) Io. 4, 34 ; (7) 
Ps. 30, 19; 

Iudaeis est prophetatum. Expuit ergo Christus 
in ferra, et fecit lutum ex sputo !. In terra 
lex intellegitur, in sputo gratia designatur. 
Quid facit lex sine gratia, o miseri Iudaei ? 
quid facit terra sine Christi saliva ? Quid 
facit lex sine gratia, nisi magis reos ? Quare ? 
Quia lex iubere novit, adiuvare non novit ; 
lex peccatum ostendere potest; peccatum 
auferre homini non potest. [Descendat ergo 
Christi saliva in terram, [p. 704] et colligat 
terram, et reformet terram qui formavit : 
ipse reformet, ipse recreet, qui creavit. 
Item in saliva intellegitur dei Verbum, 
in terra vero corpus humanum. Descendat 
ergo Christi saliva, ut terra colligatur 
veniat Christi gratia, ut lex impleatur.] 
Fecit ergo lutum ex sputo. Quid est sputum 
luto coniunctum, nisi Verbum incarnatum ? 
Caecus ille totius generis humani imaginem 
praeferebat. Sputum ergo luto coniunctum 
est, et oculatus est caecus : Verbum incar- 
natum est, et inluminatus est mundus. 

4. Nos ergo, fratres dilectissimi, qui oculos 
cordis, quos in Adam  perdideramus, in 
Christo recepimus, gratias illi uberes refera- 
mus, qui nos nullis praecedentibus meritis 
ad se videndum inluminare dignatus est; 
et quantis possumus viribus cum ipsius 
adiutorio studeamus, ut oculi nostri aperian- 
tur ad bonum, et claudantur ad malum, 
secundum illut quod propheta domino sup- 
plicat, dicens : Averte oculos meos, ne videant 
vanitatem ?. (Qui vivit et regnat in saecula 
saeculorum. Amen. 

a Patre et exheredatur. 


2. Ea quae secuntur de homine bono qui 
bona profert de corde suo, aut die crastino 
aut certe die dominico absque ulla lassitudine 
corporis oportunius audietis praestante 
Domino nostro Iesu Christo, cui est honor 
et gloria in saecula saeculorum. Amen. 

DE  LECTIONE EVANGELICA, UBI 

DOMINUS DISCIPULIS OSTIIS CLAUSIS 

APPARUIT : ET CONTRA HAERETICOS 
REBAPTIZANTES 


1. De lectione evangelica quae nobis 
recitata est, fratres carissimi, solent aliqui 
quaerere, quomodo potuerit dominus et 


(1) Io. 9, 6; (2) Ps. 118, 37. 

[p. 710] salvator apparere suis discipulis 
ostiis clausis. Nonnulli de hac re ita moventur, 
ut paene periclitentur, adferentes contra 
miracula divina praeiudicia ratiocinationum 
suarum. Sic enim disputant : Si corpus 
erat, erat et caro : si caro, et ossa erant : 
si hoc resurrexit de sepulchro, quod pependit 
in ligno, quomodo per ostia clausa intrare 
potuit 2 Si non potuit, dicunt, non est 
factum ; si potuit, quomodo potuit ? Si 
conprehendis modum, non est miraculum ; 
et si'miraculum non videtur, propinquas 
ut neges quia et de sepulchro surrexit. 
Respice ab initio miracula domini tui, et 
redde rationem mihi de singulis. Vir non 
accessit, et virgo concepit : redde rationem, 
quomodo sine masculo virgo concepit. Ibi 
defecit ratio, ubi est fidei aedificatio. Ecce 
habes unum in domini conceptu miraculum, 
audi et in partu : virgo peperit, virgo per- 
mansit. Iam tunc dominus, ante quam 
resurgeret, per clausa ostia natus est : ipse 
enim per incorrupta virginea viscera infantis 
membra produxit, qui postea per clausa 
ostia membra iuvenis introduxit. 

2. Quaeris a me, et dicis : Si per ostia 
clausa intravit, ubi est corporis modus ? 
Et ego respondeo : Si super mare ambulavit, 
ubi est corporis pondus ? Sed fecit illud 
dominus tamquam dominus : numquid ergo, 
quia resurrexit, destitit esse dominus ? 
Quid, quod et Petrum fecit ambulare super 
mare ? Quod in illo divinitas potuit, in 
isto fides implevit : sed Christus quia potuit, 
Petrus quia Christus voluit. Si ergo coeperis 
humano sensu miraculorum discutere ratio- 
nem, time ne perdas fidem. Nescis nihil 
esse inpossibile deo ? Quicumque ergo tibi 
dixerit, Si intravit per ostia clausa, non erat 
corpus ; responde illi tu e contrario : Immo, 
si tactus est, corpus erat; si manducavit, 
corpus erat; et fecit illud, miraculo, illud 
natura. Nonne admirandus est cotidianus 
cursus ipse naturae ? Omnia miraculis plena 
sunt, sed adsiduitate viluerunt. Redde mihi 
rationem — aliquid interrogo de consuetis 
et solitis — redde rationem, quare tam 
magnae arboris fici semen tam modicum 
est, ut vix videri possit, et humilis cucurbita 
tam grande semen parit. In illo ergo ficulneae 
grano seminis exiguo, vix visibili, si consi- 
deres, si animo intuearis, non oculis, in illa 
exiguitate, in illis angustiis, et [p. 711] 
radix latet, et robur insertum est, et folia 
"futura iam liciata sunt, et fructus, qui 
apparebit in arbore, iam  praemissus est 
in semine. Non est opus multa percurrere : 
de cotidianis rebus nemo reddit rationem, 
et exigis a me de miraculis rationem ? 
Evangelium ergo lege, et crede facta quae 
mira sunt. Plus est quod facit deus, et non 

miramur quod excedit omnia opera : nil 
erat, et mundus est. 


3. Sed non potuit, inquis, corporis moles 
intrare per ostia, quae clausa erant. Quanta 
erat illa moles, rogo te ? Tanta utique, quanta 
est in hominibus. Numquid tanta, quanta 
est in camelo ? Non utique tanta. Lege 
evangelium, et audi ipsum dominum 
Facilius, inquit, intrat camelus per foramen 
acus, quam dives in regnum caelorum *. Hoc 
audito discipuli de salute divitum despera- 
verunt contristatis discipulis quid ille 
respondit ? Quae hominibus inpossibilia sunt, 
deo facilia sunt?. Potest deus per foramen 
acus traicere camelum, et divitem introdu- 
cere in regnum caelorum. Quid mihi de 


ostiis clausis calumniaris ? Ostia clausa 
habebant vel aliquam rimam conpara 
rimam  ostiorum foramini acus, conpara 


molem carnis humanae magnitudini camelo- 
rum, et noli calumniari divinitatis miraculo. 


4. Vos vero, fratres, qui fuistis filii tene- 
brarum, et filii lucis effici meruistis, gaudete, 
quia, sicut evangelista dicit : Conplacuit 
patri vestro dare vobis regnum ?. Mater enim 
nostra evangelicis paginis tamquam matri- 
monialibus tabulis sponso caeli coniuncta 
est. Nescit alium, nescit adulterum, alienum 
detestatur maritum. Partu uno replet foetibus 
uterum : semel novit parere, nescit iterum 
generare. Infelix autem hereticus, qui iam 
natos per aliena viscera traicit, non generat, 
sed occidit, secundum illud evangelicum: 
Numquid potest iterum homo in. venítrem 
matris suae iníroire et nasci*? O impia 
hereticorum praesumptio! Abstine manus 
a nefario crimine, qui cupis iam natum 
iterum in ventrem revocare : nam cum tu 
vis sacrilegio hominem perdere, vim facis 
spiritali naturae; communia nascendi iura 
legemque generalis vitae inpugnas. Si carnalis 
generatio non potest [p. 712] repeti, quomodo 
potest spiritalis nativitas iterari ? Apostolus 
dicit : Unus deus, una fides, unum baptisma 5. 


5. Nos vero, fratres carissimi, qui de 
potestate diaboli nullis praecedentibus meritis 
per Christi gratiam meruimus liberari, quan- 
tum possumus cum ipsius adiutorio studea- 
mus benis operibus semper insistere, timentes 
illud quod scriptum est : Ecce iam sanus 
factus es : noli peccare, ne quid tibi deterius 
contingat 5; et illud quod apostolus Petrus 
terribiliter clamat : Si enim  effugientes 
coinquinationes mundi his rursum  inpliciti 
superantur, facía sunt eorum posteriora dete- 
riora prioribus ". koc etiam ^et Paulus 


(1) Luc. 18, 25 ; (2) Luc. 18, 27; (3) Luc. 
12, 32 ; (4) Io. 3, 4; (5) Eph. 4, 5; (6) Io. 
5, 14 ; (7) I1 Petr. 2, 20 ; 

apostolus contestatur : Qui, inquit, baptizatur 
a mortuo, et iterum contingit mortuum, quid 
proficit lavatio eius ? Quantum enim magnum 
est quod accepimus, tantum illud maiore 
cura et sollicitudine servare debemus. Grave 
quidem est, quod paganus gratiam dei 
accipere noluit : sed non minus grave est, 
si christianus accepit et perdidit. Non enim 
facit sola christiani nominis dignitas chris- 
tianum nihil prodest quod vocaris ex 
nomine, si hoc non ostendis in opere. Sic 
et ipse dominus in evangelio dixit : Quid me 
vocatis domine domine, et non facitis quae 
dico 1? Et ideo ita caste iuste ac sobrie 
studeamus vivere, ut, cum ante tribunal 
aeterni iudicis venerimus, non cum impiis 
et peccatoribus puniamur, sed cum iustis 
et deum timentibus pervenire ad aeterna 
praemia mereamur : praestante ipso domino 
nostro, cui est honor et imperium in saecula 
saeculorum. Amen. 

SERMO SANCTI AUGUSTINI 
DE ORIGINALI PECCATO 


1. Unde, fratres carissimi, vel qualiter 
trahatur peccatum originale, vel qualiter 
inquietudines ex ipso peccato iugiter patia- 
mur, et quo ordine cum dei adiutorio insertas 
in nobis concupiscentias vincere valeamus, 
beatus apostolus Christo in se loquente 
evidenter ostendit, dicens : Video aliam le- 
gem in membris meis repugnantem legi mentis 
meae, et captivantem me in lege peccati quae 
est in membris meis ?. 'Tunc nata est ista lex, 
quando transgressa est prima lex; tunc 
nata est, inquam, ista lex, quando transgressa 
et contempta est prima lex. Quae est prima 
lex ? Quam in paradiso accepit homo. 
Nonne nudi erant, et non confundebantur ? 
Quare nudi erant et non confundebantur, 
nisi quia nondum erat lex in membris 
repugnans legi mentis ? Fecit homo factum 
puniendum, et invenit in se motum puden- 
dum. Manducaverunt contra interdictum, 
et aperti sunt oculi eorum ?. Numquid enim 
prius in paradiso clausis oculis ut caeci ober- 
rabant ? Absit : nam unde Adam nomina 
inposuit volatilibus et bestiis, quando ad 
eum euncta animalia adducta sunt ? Quibus 
nomina inponebat, si non videbat ? Deinde 


iD 9Euc. 6, 46: (2), Rom... 7,235; (S)eef. 
Gen. 3,7 ; 

dictum est Vidit mulier lignum, quia 
placebat oculis ad videndum !. Ergo oculos 
apertos habebant; et nudi erant, et non 
confundebantur. Aperti sunt oculi eorum 
ad aliquid. quod numquam  expaverant. 
Aperti sunt ad intuendum, non ad videndum: 
quia senserunt pudendum, curaverunt tegen- 
dum. Consuerunt, inquit, folia ficulnea, et 
fecerunt sibi succinctoria?, Quod texerunt, 
ibi senserunt. Ecce unde trahitur originale 
peccatum : ecce nemo nascitur sine peccato. 
Ecce propter quod dominus non sic concipi 
voluit, quem [p. 718] virgo concepit 
solvit illud, qui venit sine illo. Unde unus et 
unus : unus ad mortem, unus ad vitam : 
homo primus ad mortem, homo secundus 
ad vitam. Sed quare ad mortem homo ille ? 
quia tantum homo. Quare ad vitam homo 
iste ? quia deus et homo. 


2. Non ergo quod vult agit apostolus. Quia 
ergo cognovistis unde sit originale peccatum, 
nunc diligenter adtendite, quid in nobis agere 
assidua inpugnatione conetur. Ecce apostolus, 
sicut ipse dicit, vult non concupiscere, et ta- 
men concupiscit ; ideo quod non vult agit. 
Nummquid illa concupiscentia mala trahebat 
apostolum subiugatum ad concupiscendum, 
ad fornicationem? Absit, non ascendant tales 
cogitationes in cor vestrum : luctabatur, non 
subiugabatur. Sed quia nolebat et hoc habere 
contra quod luctaretur, ideo dicebat : Non 
quod volo ago?, sed tamen concupiscentiae 
non consentio. Non enim alibi diceret Concu- 
piscentias carnis ne perfeceritis *, si eas ipse 
perficeret ; sed constituit tibi pugnam suam 
ante oculos, ne tu timeres tuam. Si enim hoc 
non dixisset beatus apostolus, quando vi- 
debas concupiscentiam tuam cui tu non 
consentires, tamen cum eam moveri videres, 
forsitan de te disperares. Si ad deum perti- 
nerem, non sic moverer. Vide apostolum 
pugnantem, et noli (te) facere desperantem. 
Video aliam legem, inquid, in membris meis 
repugnantem legi mentis meae ?. Et quia nolo 
ut repugnet — caro enim mea est, ego ipse 
sum, pars mea est — Non quod volo ago, sed 
quod odi malum, hoc ago9, quia concupisco. 
Quod ergo bonum ago? quia concupiscentiae 
malae non consentio. Ago bonum, et non per- 
ficio bonum, ut omnino non concupiscam. 
Rursus ergo hostis meus quomodo agit ma- 
lum, et non perficit malum? Agit malum, 
quia movet desiderium malum : non perficit 
malum, quia me non trahit ad malum. 

3. Et in isto bello est tota vita sanctorum ; 
in ipsis enim agitur illud quod scriptum est : 
Caro concupiscit ad-[p. 719]-versus spiritum, 


(1) Gen. 3, 6; (2) Gen. 3, 7; (3) Rom. 
75915:5. (4) G2145; 91651 (5) Romi 7,129 3. (8) 
Etoms 75 19^: 

spiritus adversus carnem !. Pugnant quidem, 
sed non vincuntur. De inmundis carnalibus 
et luxuriosis quid dicam, qui nec pugnant, 
sed subiugati pertrahuntur ; (nec pertrahun- 
tur,) quia libenter secuntur et ultro se malis 
operibus ingerunt? Cum talibus omnino nec 
dignatur pugnare diabolus, quia aut num- 
quam aut difficile eius consiliis contradicunt. 
Cum sanctis enim habet cotidiana luctamina : 
quia de ipso scriptum est, Escae eius electae ?. 
Haec ipsa est, inquam, vita sanctorum, et in 
hoc bello semper homo periclitatur, quo 
usque moriatur. Sed in fine, id est, in trium- 
pho victoriae quid dicturi sunt sancti? Ubi 
est, mors, contentio tua ?? Ista erit vox trium- 
phantium. Ubi est, mors, aculeus tuus? Acu- 
leus mortis peccatum est *, cuius conpunctione 
facta est mors. Peccatum quasi scorpius est : 
pungit nos, et mortui sumus. Sed quando est 
ut dicatur Ubi est, mors, victoria tua *? Hoc 
enim nobis, non in hac vita, sed in resurrec- 
tione promittitur : tunc dabitur sanctis, ut 
peccare non velint omnino nec possint. 


4. Et ideo, fratres carissimi, in hoc bello 
cum beato apostolo exercitati sumus. Denique 
in hoe praelio cum laboraret apostolus, et 
diceret Video aliam legem in membris meis 
repugnantem legi mentis meae, et captivantem 
me in lege peccati quae est in membris meis : 
legem foedam, id est, concupiscentiam ma- 
lam, vulnus, tabem, languorem : in his ergo 
cum laboraret apostolus, exclamavit : Miser 
ego homo, quis, me liberabit de corpore mortis 
huius $? Et gementi subventum est. Quomo- 
do subventum est? Gratia dei per lesum 
Christum dominum nostrum ?. Liberabit a 
corpore mortis huius, liberabit te a lege mor- 
tis huius gratia dei per Iesum Christum domi- 
num nostrum. Sed hoc, sicut iam dictum est, 
in resurrectione futurum est, quando corpus 
habebis in quo nulla concupiscentia rema- 
nebit, cum mortale hoc induerit inmortalita- 
tem * et corruptibile hoc induerit incorrup- 
tionem. Tunc dicetur morti : Ubi est conten- 
tio tua? et non erit. Et item dicetur : Ubi est, 
mors, aculeus tuus? et nusquam erit. Interim, 
dum in hoc praelio sumus, quid nobis agen- 
dum sit, beatum apostolum audia-[p. 720]- 
mus : Ego mente servio legi dei, non consen- 
tiendo ; carne autem legi peccati *, concupis- 
cendo. Et mente legi dei, et carne legi peccati : 
et hac delector, et ibi concupisco; sed 
concupisco quidem, non vincor. Titillat, 
insidiatur, pulsat, trahere conatur. Miser 
'ego homo, quis me liberabit de corpore mortis 
huius? Nolo semper vincere, sed aliquando 


(1) Gal. 5, 17 ; (2) Hab. 1, 16 ; (3) I Cor. 
15, 55 ; (4) I Cor. 15, 55-56 ; (5) I Cor. 15, 
55; (6) Rom: 7,245; (7) Rom: 7; 253 (8) 
I Cor. 15, 54 ; (9) Rom. 7, 25; 

volo ad pacem venire. Sed quia in hoc mundo 
ista pax esse non potest, tenete istum mo- 
dum, et fideliter repugnate. Mente servite 
legi dei, carne autem legi peccati : sed ex 
necessitate, quia concupiscitis, non quia 
consentitis. Aliquando ista concupiscentia 
sic insidiatur sanctis et bonis christianis, 
ut faciat dormientibus quod non potest vigi- 
lantibus : aliquotiens enim inviti et nolentes 
inlusionibus polluuntur. Sed rogo vos, fratres, 
si illa inlusio, quae in somnis etiam nolentibus 
subripit, sine peccato esse non potest, quid 
de se iudicant illi, qui aut adulteria commit- 
tunt, aut uxores proprias intemperanter 
utuntur? Qui enim excepto desiderio filio- 
rum uxorem agnoscit, peccatum se admisisse 
non dubitet : sic enim ait apostolus, Ut sciat 
unusquisque suum vas possidere in honore et 
sanctificatione, non in passione desiderii, 
sicut qui spem non habent gentes !. 


5. Haec verba, fratres carissimi, non sunt 
mea, sed beati apostoli : gentibus enim spem 
non habentibus similes esse dicit, qui uxores 
intemperanter utuntur. Cum enim cuncta 
animalia tempus suum custodiant, et nullum 
genus animalium post conceptum misceri 
videamus, sine dubio amplius hoc homines 
ad dei imaginem facti custodire deberent. 
Piget hic diu inmorari : sed non pigeat hinc 
deum precari. Sed quia fragilitatis carnis 
conpellit excedere modum peccati quod per 


luxuriam committitur, assiduis orationibus . 


et largioribus elemosinis redimatur. Praeci- 
pue in omnibus inimicis nostris plenam indul- 
gentiam dantes dicamus, et verum dicamus : 
Dimitte nobis debita nostra, sicut et nos dimit- 
timus debitoribus nostris?. (Quam rem si cum 
humilitate et caritate voluerimus implere, 
non solum a minutis peccatis, sed etiam a 
capitalibus criminibus liberi ante conspec- 
tum [p. 721] aeterni iudicis apparebimus. 
Quod ipse praestare dignetur, cui est honor 
et imperium cum Patre et Spiritu sancto in 
saecula saeculorum. Amen. 

HOMILIA DE SENTENTIA PETRI ET 

DE DIE IUDICII ET DE EO. QUOD 

AIT APOSTOLUS: DEPONENTES OPERA 

TENEBRARUM INDUITE VOS AHRMA 
LUCIS 


1. Beatum apostolum Paulum, fratres 
carissimi, frequenter audivimus nos salubri- 
ter admonentem atque dicentem : JDepo- 
nentes opera íenebrarum induite vos arma 


(1) I Thess. 4, 4-5 ; (2) Matt. 6, 12. 

lucis *. Quid est, deponere opera tenebrarum, 
nisi renuntiare diabolo et pompis et angelis 
eius? Et quid est, induite vos arma lucis, 
nisi, credite deo Patri omnipotenti? Prius 
tamen, [p. 722] dilectissimi, discutiamus, qui 
sit vel quid sit diabolus, aut quae sunt pom- 
pae eius, quibus renuntiantes opera deponi- 
mus tenebrarum : tunc demum de deo Patre 
omnipotente, qui est vera lux, quantum ipse 
donaverit, caritati vestrae dicamus. 


2. Quid est diabolus? Angelus per super- 
biam separatus a deo, qui in veritate non 
stelit?: auctor mendacii, et a semetipso de- 
ceptus, alterum decipere concupivit. Iste 
adversarius generis humani, inventor mortis, 
superbiae institutor, radix malitiae, scelerum 
caput, princeps omnium vitiorum, persuasor 
etiam turpium voluptatum. Hic dum illum 
primum Adam, patrem scilicet omnium nos- 
trum videret ex limo terrae ad imaginem dei 
factum, pudicitia ornatum, inmortalitate 
vestitum, aemulus atque invidus hoc homi- 
nem terrenum accepisse, quod ipse, dum esset 
angelus, per superbiam perdidisset, interni 
livoris veneno percussus, insatiabilis homi- 
"cidiis nostris, primos parentes illis donis ac 
tantis bonis expoliavit pariter ac peremit. 
Namque, dilectissimi, cum tantum bonum 
homini abstulisset, fidem, pudicitiam, conti- 
nentiam, caritatem, inmortalitatem, eumque 
nudum ac turpem reddidisset, obsitis suis 
vitiorum sordentibus pannis deridens, sui 
dominio subiugavit, atque ex illo vinculo 
omnem prolem eius sibimet obligavit. Turpes 
enim pannos suscepit Adam, quando a dia- 
bolo expoliatus pudicitia adcinctus est inpu- 
dicitia, amisit temperantiam, intemperans 
effectus est, perdita caritate malus inventus 
est, spoliatus inmortalitate morte propinatus 
est. Ecce quid perdidit, et quid accepit. 


3. Nos vero, fratres, qui pupilli sumus 
facti ?, renuntiemus huic damnosae hereditati, 
antequam exactor veniat. Si quis itaque 
hereditati in qua sunt panni diaboli, pompis 
scilicet et angelis eius renuntiare neglexerit, 
cum dies iudicii venerit, sicut evangelium 
loquitur, íradetur debitor exactori, exactor 
autem debitorem in carcerem recludet : Amen 
dico vobis, ait dominus, non exiet inde, donec 
reddat novissimum quadrantem *. Vigilet ita- 
que unus-[p. 723]-quisque et videat, ne non 
ex toto renuntians post professionem apud 
eum diabolus vitiorum suorum pannos agnos- 
cat, et incipiat semper reus detineri, quem 
Christus sua gratia voluit liberare. Nec sibi 
male blandiantur, qui post istam gratiam 
acceptam corrigi nolunt, atque rursus ad illas 


(1) Rom. 13, 12; (2) Io. 8, 44 ; (3) Lam. 
5, 3; (4) Matt. 5, 25-26 ; 

suas redeunt voluptates. Expectatur enim 
dies iudicii : aderit ille aequissimus iudex, 
qui nullius potentis personam accipit, cuius 
palatium auro argentoque nemo corrumpit. 
Adstabunt omnes animae, uf ferat unaquaeque 
secundum ea quae per corpus gessit, sive bo- 
num, sive malum !. Praesto enim erit et ad- 
versarius diabolus, recitabuntur verba pro- 
fessionis nostrae ; et si talis inventus fuerit 
quisque, ut debitor ex hac vita migret, 
exultabit ille adversarius. 


4. Hoc, fratres, considerate : qui se in 
multis peccatis cognoscit, cito ad paeniten- 
tiae medicamenta confugiat ; et dum adhuc 
anima illa tenebrosa in hoc corpusculo conti- 
netur, remedium sibi in die necessitatis ad- 
quirat ; et quantum potest cum dei adiutorio 
laborare festinet, ut depositis sordentibus 
vitiorum pannis stola bonorum operum indua- 
tur : ut cum in illo caelesti ac nuptiali convi- 
vio in die iudicii intrare meruerit, non ei 
dicatur : Quomodo huc inírasti, non habens 
vestem nuptialem ?? et illo obmutescente dica- 
tur ministris : Ligate illi manus et pedes, et 
proiecite eum in íenebras exteriores; ibi erit 
fletus et stridor dentium ?. Illic oculi defleant, 
qui hic per concupiscentias vanas versaban- 
tur; et dentes illic strideant, qui de gula 
edacitatis gaudebant. Oremus, dilectissimi 
fratres, ut ab hoc auditu malo liberati illam 
desiderabilem vocem audire mereamur 


Venite, benedicti Patris mei *, et reliqua. 
Quod ipse praestare dignetur. 

DE EO QUOD SCRIPTUM EST : DEPO- 
NENTES MENDACIUM 


1. Modo, fratres carissimi, cum divina lec- 
tio legeretur, audivimus apostolum dicen- 
tem : Deponentes mendacium, loquimini veri- 
tatem unusquisque cum proximo suo. Nemo 
ita cogitet cum christiano loquendam veri- 
tatem, et cum pagano mendacium. Cum pro- 
ximo tuo loquere veritatem. Proximus est 
omnis honio : proximus tuus ille est, qui 
tecum natus est ex Adam et Eva. Omnes 
proximi sumus conditione terrenae nativita- 
tis, sed aliter fratres illa spe caelestis heredi- 
tatis. Proximum tuum debes putare omnem 
hominem, et ante quam sit christianus. Non 
enim nosti qualis futurus sit apud deum; 
quomodo illum fpraescierit deus ignoras. 
Aliquando quem inrides adorantem idolum, 


(1) II Cor. 5, 10; (2) Matt. 22, 12; (3) 
Matt. 22, 13 ; (4) Matt. 25, 34 ; (5) Eph. 4, 
25 5 

convertetur, et adorabit deum, fortasse reli- 
giosius quam tu, qui eum paulo ante ridebas. 
Sunt ergo proximi nostri latentes in his homi- 
nibus, qui non sunt in ecclesia ; et sunt longe 
a nobis latentes in ecclesia. Multi enim, qui 
videntur christiani, male agendo et in malo 
opere perseverando ab ecclesia excludendi 
sunt ; et qui foris esse videntur, ita credituri 
et in bono opere permansuri sunt, ut in 
aeternum socientur ecclesiae. Et ideo nec illi 
superbiant, [p. 731] nec isti desperent : quia 
quae futura sunt scire non possumus. Om- 
nem hominem proximum conputemus, non 
solum conditione mortalitatis humanae, qua 
in terra eadem sorte devenimus, sed etiam 
spe illius hereditatis : quia non scimus ei quid 
futurum sit, qui modo aut Iudaeus est, aut 
haereticus, aut paganus. Forte, sicut dictum 
est, per misericordiam domini ita conver- 
tetur ad deum, ut inter sanctos primum ]1o- 
cum habere mereatur. 


2. Deponentes, inquid, mendacium, loqui- 
mini veritatem unusquisque cum proximo suo: 
quia sumus invicem membra. lrascimini, et 
nolite peccare !. Si propterea irasceris servo 
tuo quia peccavit, ne tu ipse pecces irascere 
tibi. Sol non occidat super iracundiam ves- 
tram ?, Intellegitur quidem secundum tem- 
pus, fratres : quia et si ex ipsa humana condi- 
tione et infirmitate mortalitatis quam porta- 
mus surripit ira christiano, non debet diu 
teneri et fieri pridiana. Eice illam de corde, 
antequam occidat lux ista visibilis, ne te 
deserat lux illa invisibilis. Sed et aliter me- 
lius intellegitur, quia noster sol iustitiae et 
veritatis Christus : non iste sol qui adoratur a 
paganis et Manichaeis, et videtur etiam a 
peccatoribus, sed ille alius cuius veritate 
anima humana inlustratur, ad quem gaudent 
angeli ; hominum autem infirmatae acies cor- 
dis, et si trepidant sub radiis eius, ad eum 
tamen contemplandum per mandata pur- 
gantur. Cum coeperit ipse sol in homine 
habitare per fidem, non tamen videat in te 
iracundiam quae nascitur, ut occidat super 
iracundiam tuam sol, id est, deserat Christus 
mentem tuam : quia non vult deus habitare 
cum iracundia tua. Videtur enim quasi ipse 
a te occidere, cum tu ab ipso occideris : quia 
cum veteraverit ira, fit odium ; cum factum 
fuerit odium, iam homicida es. Omnis qui 
odil fratrem suum homicida est ?, sicut dicit 
Iohannes apostolus. Item ipse dicit : Omnis 
qui odit fratrem [|p. 732] suum, in tenebris 
manet *. Non mirum, si ille in tenebris manet, 
a quo occidit sol. 


3. Ad hoc forte pertinet quod audistis 


NO Eph. 4, 25-26; (2) Eph. 4, 26; (3) I 
Io. 3, 15 ; (4) I Io. 2, 9; 

etiam in evangelio : Periclitabatur navigium 
in stagno, et dormiebat lesus!. Navigamus 
enim in hac vita quasi per quoddam stagnum : 
et ventus est, et procellae non desunt. 
'Temptationibus cotidianis huius saeculi prope 
oppletur nostrum navigium. Unde fit, nisi 
quia dormit Christus? Si non in te dormiret, 
tempestates istas non patereris, sed tranquil- 
litatem haberes interius convigilante tecum 
Iesu. Quid est autem quod in te dicitur dor- 
mire Iesus, nisi quia fides tua, quae est de 
Iesu, sopita est in corde tuo? Quid facias, ut 
libereris? Excita Iesum, et dic : Magister, 
perimus?, Evigilabit ille, id est, rediet ad te 
fides tua; et adiuvante illo considerabis in 
anima tua, quia terrena bona, quae dantur 
malis, non cum illis perseverabunt : aut enim 
viventes eos deserunt, aut a morientibus 
deseruntur. Tibi autem quod promittitur, 
manebit in aeternum : illis quod temporaliter 
conceditur, cito tolletur; florebit enim ut 
flos faeni. Omnis enim caro faenum : aruit 
faenum, flos decidit : Verbum autem domini 
manet in aeternum ?. Pone ergo dorsum ad id 
quod cadit, et faciem ad illud quod manet. 
Evigilante Christo, si tempestas illa non mer- 
serit nec oppleverit navem tuam, iam fides 
tua imperabit ventis et fluctibus, et ideo 
transiet periculum. Ad hoc enim pertinet, 
fratres, totum quicquid apostolus de exuendo 
veteri homine dixit : Jrascimini, et nolite 
peccare : Sol non occidat super iracundiam 
vestram : Ne locum detis diabolo *. Vetus ergo 


. dabat locum, novus non det. Qui furabatur, 


iam non furetur?. Netus ergo furabatur, 
novus non furetur. Ipse homo est, unus 
homo est, Adam erat : sed vetus erat, novus 
factus est. 


4. Saepe diximus, saepe dicimus, et quam- 
diu vixerimus dicere debemus, quia ecclesia 
temporis huius et paleam habet et frumen- 
tum. Nemo quaerat expellere totam paleam, 
nisi [p. 733] tempore ventilationis. Nemo 
ante tempus deserat aream : ne, dum forte 
non vult peccatores sustinere, praeter aream 
inventus prius ab avibus colligatur, quam 
ingrediatur in horreum. Quomodo autem, 
fratres, dicamus adtendite. Grana cum coe- 
perint triturari inter paleam, iam non se 
tangunt, et quasi non se noverunt, quia 
intercedit medio palea. Et quicumque lon- 
gius adtendat aream, paleam solum putat : 
nisi diligentius intueatur, nisi manum porri- 
gat, nisi spiritu oris, id est, flatu purgante 
discernat, difficile pervenit ad discretionem 
granorum. Ergo aliquando et ipsa grana ita 
sunt quasi seiuncta ab invicem, ut non se 


(1) Luc. 8, 23; (2) Luc. 8, 24 ; Q Is. 40, 
6-8 ; (4) Eph. 4, 26, 27 ; (5) Eph. 4, 28 ; 

tangant. Haec similitudo ad illum pertinet, 
qui cum profecerit, putat quod ipse solus sit 
bonus. Haec cogitatio, fratres, etiam Heliam 
temptavit, tantum virum ; sic etiam liber 
Regum commemorat : Prophetas tuos occi- 
derunt, altaria tua suffoderunt, et ego remansi 
solus, et quaerunt animam meam. Sed dixit 
ilii responsum divinum : Reliqui mihi septem 
milia virorum, qui non curvaverunt genua 
ante Bahal*. Et non dixit, Habes alios duos 
aut tres similes tibi. Noli, inquid, te putare 
solum. Alii, inquid, septem milia sunt, et 
solum te putas? Tamen hoc quod dicere 
coeperam intendat mecum sanctitas vestra, 
et adsit misericordia dei in cordibus vestris. 
Audite breviter. Quisquis adhuc malus est, 
non putet neminem bonum esse : is qui est 
bonus, non putet se solum esse. Tenete hoc, 
ecce repeto. Videte quia dico : quisquis ma- 
lus est, interrogans conscientiam suam, et 
. male sibi renuncians, non arbitretur nemi- 
nem bonum esse; quisquis bonus est, non 
arbitretur se solum bonum esse. Et non 
timeat bonus inmixtionem malorum : quia 
veniet tempus ut inde segregentur, veniet 
. tempus ut separentur mali a bonis. Interim, 
sicut iam dictum est, qui boni sunt susti- 


neant malos, qui mali sunt imitentur bonos ; : 


nec boni in.superbiam erigantur, nec mali 
periculosa desperatione frangantur. Modo 
enim et palea potest converti in triticum, et 
triticum commutari in paleam. Et qui boni 
sunt, si neglegenter egerint, possunt deum 
offendere ; et qui mali sunt, si cito emenda- 
verint se, possunt dei misericordiam prome- 
reri. Ista enim mutatio, dum sumus in cor- 
pore, potest fieri; cum vero de hac luce 
discesserimus, [p. 734] nec bonus poterit 
quisquam esse malus, nec malus ille qui est 
ad bonitatem ulterius poterit pervenire. 


5. Haec ergo, fratres carissimi, salubriter 
cogitantes, pro salute animae nostrae quan- 
tum possumus laboremus. Non simus surdi 
nec obdurato corde ad illud quod dominus 
nos misericorditer invitat ac provocat, di- 
cens : Nolite tardare converti ad dominum, ne 
differatis de die in diem ?, et iterum : Quaerite 
dominum, dum inveniri potest ?. Modo enim, 
Si requiritur, invenitur : ille vero qui eum, 
dum inveniendi tempus est, non quaesierit, 
in aeternum invenire non poterit. Sic ergo 
cum dei adiutorio agere studeamus, ut prae- 
cepta domini nostri et mandata magis nobis 
pariant de sequacitate remedium, quam de 
transgressione iudicium. Quod ipse praestare 
dignetur, qui cum Patre et Spiritu sancto 
vivit et regnat in saecula saeculorum. Amen. 


(1) III Reg. 19, 10-18; (2) Eccli. 5, 8; 
(3) Is. 55, 6. 

DE CONCORDIA FRATRUM 


1. In multis sanctarum scripturarum locis 
nos admonet Spiritus sanctus de fraterna 
concordia loqui vobis; et ideo quicumque 
habet adversus alium querelam, finiat eam, 
ne finiatur. Nolite ista contemnere, fratres 
mei : cum enim vita ista mortalis et fragilis, 
quae inter tot et tantas temptationes peri- 
clitatur, et orat ne submergatur, non possit 
esse in quovis iusto sine qualibuscumque 
peccatis, unum est remedium per quod 
vivere possimus, quia docuit nos magister 
deus dicere in oratione : Dimitte nobis debita 
nostra, sicut et nos dimittimus debitoribus 
nostris *. Pactum et placitum cum deo feci- 
mus, et conditionem solvendi debiti in cau- 
tione conscripsimus : dimitti nobis tunc plena 
fiducia petimus, si et nos dimittimus. Si 
autem non dimittimus, qua conscientia di- 
mitti nobis peccata confidimus? Homo se 
non fallat : deus neminem fallit. Humanum 
est irasci, et utinam nec hoc possemus : 
humanum est irasci : sed non debet per ira- 
cundiam tuam natus surculus brevis diversis 
suspicionibus inrigari, et ad trabem odii per- 
venire. Aliud est enim ira, aliud odium. Nam 
saepe etiam pater irascitur filio, sed non odit 
filium : irascitur ut corrigat. Si propterea 
irascitur ut corrigat, amando irascitur. Prop- 
terea dictum est : Festucam in oculo fratris 
tui vides, trabem autem in oculo tuo non vides ?, 
Culpas iram in alio, et tenes odium in teipso. 
In conparatione odii ira festuca est : sed fes- 
tucam si nutrias, trabis erit ; si evellas et 
proicias, nihil erit. 

[p. 754] 

2. Si advertistis, beati Iohannis epistola 
cum legeretur, debuit vos terrere. Ait enim : 
Tenebrae transierunt, lux vera iam lucet $; 
deinde secutus adiunxit : Qui se dicil in 
lumine esse, et fratrem suum odit, in tenebris 


, est usque adhuc *. Sed forte tales tenebras 


homo esse putet, quales in carceribus patiun- 
tur inclusi. Utinam tales essefít : et tamen in 
talibus nemo vult esse. In istis autem car- 
cerum tenebris possunt includi et innocentes : 
in talibus enim tenebris inclusi sunt martyres. 
Tenebrae circumquaque fundebantur, et lux 
vigilabat in cordibus. In illis tenebris carceris . 
oculi non videbant, sed amor fratris deum 
videbat. Vultis scire quales sint istae tene- 
brae, de quibus dictum est Qui odit fratrem 

(1) Matt. 6, 12; (2) Matt. 7, 3; (3) I Io. 
QUOS E CA)PIS 10:82, (97; 


447 


suum, in tenebris est usque adhuc!? Alio loco 
dixit : Qui odit fratrem suum, homicida est?. 
Qui odit fratrem suum, ambulat, exit, intrat, 
procedit, nullis catenis oneratus, nullo car- 
cere inclusus : reatu tamen ligatus est. Noli 
illum putare sine carcere esse : carcer eius, 
cor eius est. Cum audis Qui odit fratrem suum, 
in tenebris est usque adhuc, ne forte contemp- 
nas tenebras, adiungit et dicit : Qui odit 
fratrem suum, homicida est. Odisti fratrem 
tuum, et securus ambulas, et concordare non 
vis, non agnoscis quare tibi deus spatium 
dedit : ecce iam homicida es, et adhuc vivis. 
Si deum iratum haberes, cum odio fratris 
subito rapereris; deus tibi parcit, parce tu 
tibi : concorda cum fratre tuo. 


3. An forte tu vis, et ille non vult? Sufficit 
tibi, habes unde illum doleas : te solvisti. Dic, 
si vis concordare, et ille non vult, dic securus : 
Dimitte nobis debita nostra, sicut et nos dimit- 
timus debitoribus. nostris. Forte peccasti in 
illo; vis cum illo concordare, vis ei dicere : 
Frater, ignosce mihi quod peccavi in te. Ille 
non vult ignoscere, non vult tibi dimittere 
debitum : quod ei debes non vult tibi dimit- 
tere. Ipse observet, quando habet orare, 
quando venturus est, qui tibi noluit dimittere 
quod in eo forte peccasti, quando venturus 
est ad orationem, quid facturus est. Dicit : 
Pater noster ?, qui es in caelis. Dicat, accedat : 
Sanctificetur nomen iuum. Adhuc dic : Veniat 
regnum tuum. Sequere : Fiaí voluntas tua 
sicut in caelo et terra. Adhuc ambula : [p. 755] 
Panem nostrum cottidianum da nobis hodie. 
Dixisti, quid sequitur? Vide ne forte velis iam 
transcendere, et aliud dicere : non est qua 
transire possis, ibi teneberis. Dic ergo, et 
verum dic, aut, si nullum peccatum habes, 
unde dicas Dimitte nobis debita nosíra, noli 
dicere. Et ubi est illud, quod idem apostolus 
dixit : Si dixerimus quia peccatum non 
habemus, nos ipsos seducimus, el veritas in 
nobis non est^? Si vero mordet conscientia 
fragilitatis, quia in hoc saeculo ubique abun- 
dant iniquitates, dic ergo : Dimitte nobis 
debita nostra. Sed quod sequitur vide : no- 
luisti enim dimittere peccatum íratri tuo, 
et dicturus es sicut et nos dimittimus debito- 
ribus nostris. An non es dicturus? Si non es 
dicturus, nihil es accepturus. Ergo dic, et 
verum dic. Quomodo dicturus es verum, qui 
fratri tuo noluisti relaxare peccatum? 


4. Illum ammonui; modo te consolor, o 
quisquis es qui dixisti fratri tuo, Dimitte 
' mihi quod in te peccavi. Si dixisti ex corde, 
si vera humilitate, non ficta caritate, quo- 
modo deus videt in corde dixisti, sed ille 


(1) I Io. 2, 8; (2) I Io. 3, 15; (3) Matt. 
6,59 :*(4) 7D7107 71,875 

noluit tibi dimittere, noli esse solicitus : servi 
estis ambo, unum habetis dominum. Conser- 
vo tuo debes, noluit tibi dimittere : interpella 
dominum amborum. Quod tibi dimiserit 
dominus, si potest, exigat servus. 


5. Dico aliud. Ammonui eum, qui non 
vult dimittere fratri suo : cum petit ille 
dimitti sibi, faciat quod orat, ne non accipiat 
quod desiderat. Ammonui et illum, qui petit 
veniam peccati sui a fratre suo et non accipit, 
ut in eo quod non obtinuit a fratre suo, secu- 
rus sit a domino suo. Est aliud quod ammo- 
neam. Peccavit in te frater tuus, et ille non 
vult tibi dicere, Dimitte mihi quod in te 
peccavi. Abundat herba ista : utinam illam 
deus eradicet de agro suo, hoc est, de cordi- 
bus vestris; quia multi sunt qui sciunt se 
peccasse in fratribus suis, et nolunt dicere, 
Dimitte mihi. Non erubuerunt peccare, et 
erubescunt veniam petere : non erubuerunt 
de iniquitate, erubescunt de humilitate. Vos 
ergo prius ammoneo? Quicumque habetis 
discordiam cum fratribus vestris, revocate 
vos ad vos, et considerate vos, et iustum iudi- 
cium ferte in vobis intus in cordibus vestris ; 
et invenietis vos non debuisse facere quod 
fecistis, non debuisse dicere quod dixistis. 
Petite veniam, fratres, a fratribus vestris ; 
facite quod dicit apostolus : Donantes vobis 
ipsis; sicut [p. 756] deus in Christo donavit 
vobis, ita et vos!. Facite, nolite. erubescere, 
nolite rei manere ante oculos dei, nolite eru- 
bescere veniam petere. Ecce omnibus dico, 
viris et feminis, laicis et clericis, dico et mihi 
ipsi; omnes audiamus, omnes timeamus, si 
peccavimus in fratribus nostris. Adhuc in- 
dutias vivendi accepimus, nondum damnati 
sumus : dum vivimus, faciamus quod iubet 
pater, qui erit iudex ; et petamus veniam a 
fratribus nostris, quos forte peccando in eos 
aliquid offendimus, aliquid laesimus. 


6. Sunt personae humiles pro ordine 
saeculi huius, a quibus si petas veniam, 
extolluntur in superbia. Hoc est quod dico : 
aliquando dominus homo peccat in servum. 
suum. Quia ille dominus est, et ille servus 
— ambo tamen servi alieni sunt, quia 
ambo Christi sanguine redempti sunt — 
tamen durum videtur, ut hoc etiam iubeam, 
hoc praecipiam, ut si forte dominus homo 
peccat in servum suum iniuste iudicando, 
iniuste caedendo, dicat ille : Ignosce mihi, 
da mihi veniam; non quia non debeat 
facere, sed ne ille incipiat superbire. Quid 
ergo ? Ante oculos dei paeniteat eum, ante 
oculos dei puniat cor suum ; et si non potest 
servo suo dicere, quia non oportet, Da mihi 


(1) Eph. 4, 32; 

veniam, blande illum adloquatur : blanda 
enim appellatio veniae postulatio est. 


7. Ego, fratres mei, dum vobis haec 
suggero, absolvo aput deum conscientiam 
meam. Nullus enim ex vobis ante tribunal 
Christi dicere poterit, se non fuisse ammo- 
nitum, nec ad ea quae bona sunt provocatum, 
nec ab illis quae sunt mala prohibitum. 
Ego secundum praeceptum domini mei ad 
mensam cordis vestri profero pecuniam 
ille vero, cum venerit, exacturus est usuram. 
Nam inter omnia mala nullum peccatum 
gravius admittimus, quam quando inimi- 
citias in corde servamus. Deberemus agnos- 
cere, quia propter odium et inimicitias 
nostras tantis temporibus pluviam non 
meremur accipere. Et ideo quicumque se 
agnoscunt contra aliquos de fratribus suis 
odium in corde retinere, cito se reconciliare 
festinent ; ne malum, quod tota provincia 
cogitur sustinere, in illorum videatur anima 
redundare. Dimittamus ergo fratribus nostris, 
et dominum nostrum ad cautionis suae 
vinculum fiducialiter teneamus ; ipse enim 
dixit : Date, et dabitur vobis; dimiltite, et 


' dimittetur vobis *. Quod ipse praestare digne- . 


tur. 

EXHORTATIO AD POPULUM DE 

VERBIS BEATI IOHANNIS EVANGE- 

LISTAE : OMNIS QUI CREDIT QUOD 

IESUS SIT CHRISTUS, EX DEO NATUS 
EST 


1. Beatus Iohannes evangelista, fratres 
carissimi, in epistola sua non solum nobis 
consolationem tribuit, sed etiam sollicitu- 
dinem ingerit ac timorem. Consolatio est 
enim, si ea quae de caritate praedicat 
implere voluerimus ; intolerabilis timor esse 
debet, si implere neglegimus. Sic enim ait, 
quod (omnis. qui credit quod) lesus (sit) 
Christus, ex deo natus est?. Quis est qui non 
credit quod Iesus sit Christus ? Qui non sic 
vivit, quomodo praecepit Christus. Multi 
enim dicunt, Credo : et putant quod eis 
sine operibus fides sola sufficiat. Qui tales 
[p. 758] sunt, audiant Iacobum dicentem 
apostolum, quia fides sine operibus mortua 
est?. Audiant et Paulum : Fides, quae per 


(1) Luc. 6, 38, 37 ; (2) I Io. 5, 1 ; (3) Iac. 
2, 20 ; 

dilectionem | operatur !. Omnis qui credit 
quod Iesus sit Christus, ex deo natus est. 
Sed quid est credere ? Ef omnis qui diligit 
qui genuit eum, diligit eum qui genitus 
est ab ipso?. Statim fidei coniunxit dilec- 
tionem, quia sine dilectione fides inanis est. 
Secundum dilectionem, christianorum : sine 
dilectione, fides daemonum. Qui autem non 
credunt, peiores sunt quam daemones, et 
tardiores sunt quam daemones. Nescio quis 
non vult credere in Christo adhuc nec 
daemones imitatur. Iam credit in Christo, 
sed non facit quae Christus iubet : habet 
confessionem in timore poenae, non in 
amore iustitiae. 


2. Scire tamen debemus, fratres carissimi, 
quia duae civitates in hoc mundo sunt, id est, 
Babylonia et Hierusalem ; et Babylonia 
interpretatur confusio, Hierusalem visio pacis. 
Et istae duae civitates habent populos suos, 
habent cives suos. Noli ad Babylonios (te) 
iungere, si desideras ad aeternam patriam 
pervenire. Cum enim videris hominem carita- 
tem habere, aeternum gaudium quaerere, 
invenisti civem, civem angelorum, in via 
suspirantem peregrinum. Adiunge te illi, 
comes tuus est : curre cum illo. Noli amare 
praeter voluntatem dei. Laboras amando 
avaritiam, cum labore amatur quod amas, 
cum labore amatur mundus : sine labore 
amatur deus. Avaritia iussura est labores, 
pericula, trituras, tribulationes, et obtempe- 
raturus es. Quo fine? Ut habeas unde 
impleas arcam, perdas securitatem. Securior 
forte eras antequam haberes, quam cum 
habere coepisti. Ecce quod tibi iussit avaritia : 
implesti domum, timentur latrones : adqui- 
sisti aurum, perdidisti somnum. Ecce quod 
iussit avaritia, tibi fecisti. Quid iubet deus ? 
Dilige me. Aurum diligis, quaesiturus es 
aurum, et forte non inventurus : quisquis 
me quaerit, cum illo sum. Amas honorem, 
et forte non pervenis ad honorem : amas me, 
et statim me invenis. Quam multi amant 
aurum, et non continuo habent aurum ? 
Quis umquam amavit deum, et non repperit 
propitium ? Ecce tibi dicit deus : Patronum 
vis facere, aut amicum potentem, et hoc 
ambis per alium inferiorem. Me ama : non 
ad me ambitur per aliquem, ipse amor me 
tibi praesentem facit. Quid dulcius dilectione 
ista, fratres ? Qui forte dubitat quod in se 
magnam [p. 759] dulcedinem non habeat 
amor dei, audiat psalmistam dicentem 
Gustate el videle quia suavis est dominus ?. 


3. Nos vero, fratres carissimi, qui pere- 
grini et advenae sumus in hoc saeculo, 


(1) Gal. 5,6; (2) I Io. 5,1; (3) Ps. 33, 
9 » 

debemus intellegere adhuc nos in via esse, 
nondum in patria. Vita enim ista via est. 
Quando nascitur homo, viam ingreditur ; 
quando moritur, viam finire cognoscitur. 
Qui ergo sapiunt, et de salute animae suae 
sollicitudinem gerunt, non amant viam; 
sed currendo per viam, desiderant patriam. 
Amatores vero luxuriae, qui propter fugitivas 
voluptates plus amant praesentia quam 
futura, viam diligunt; et dum volunt in 
via gaudere, non merentur ad aeternam 
patriam pervenire. Pro qua re impletur in 
eis illud quod scriptum est : Impedimenta 
mundi fecerunt eos miseros !. Et cum nullus 
homo terrenam viam diligat, sed quantum 
potest acceleret, ut ad locum destinatum 
cito perveniat, nos quare non erubescimus, 
quando viam vitae huius ita perverso 
ordine et amore diligimus, ut pervenire 
ad patriam non desideremus ? Amor enim 
praesentis saeculi cervices nostras duro 
iugo premere, et pedibus animarum catenas 
et conpedes consuevit inponere. Ut ergo a 
vinculis mereamur absolvi, cum propheta 
clamemus : Disrumpamus vincula eorum, et 
proiciamus a. nobis iugum  ipsorum?, et 
illud : Disrupisti vincula mea, tibi sacrificabo 
hostiam laudis?. Non ergo amemus viam, 
sed audiamus apostolum dicentem Sic 
currite ut adprehendatis omnes^*; iterum : 
Cursum consummoavi 9, et iterum : Ego autem 
sic curro, non quasi in incertum 9. kiaec 
autem quando dicebat apostolus, non hoc 
pedibus corporum, sed de affectibus anima- 
rum volebat intellegi. Quia duo sunt pedes 
animae, quibus ad aeternam beatitudinem 
curritur, cum dei adiutorio laboremus, ut 
eos incolomes habere possimus. Qui sunt 
isti duo pedes, quibus ad illam caelestem 
Hierusalem currimus, nisi duo praecepta 
caritatis, id est, diliges dominum et diliges 
proxümum? Si diligis deum, et non diligas 
proximum, unum pedem habes, et in via 
remanebis, et ad patriam pervenire non 
poteris. Iterum si diligis proximum, et non 
diligis deum, claudus eris, currere omnimodis 
non valebis. 


4. Unde iterum atque iterum rogo vos, 
fratres, ut, quamdiu vivimus, adhuc in via 
nos esse credamus ; et bonis operibus [p. 760] 
insistentes, ad illam aeternam beatam vitam 
currere festinemus. Et quia, sicut dicit 
apostolus, Dum sumus in corpore, peregri- 
namur a domino ?, et alibi propheta dicit : 
Incola ego sum apud te in terra et peregrinus, 
hoc tantum nobis in huius saeculi via, id est, 


(1).cf. Prov. 14,134 » (2) Ps. 25 9/5 (9) BS. 
115, 16, 17; (4) I Gor. 9, 24 ; (5) II/Tim. 4, 
75 (6) I Gor. 9, 26; (7) II Cor. 5, 6 ; (8) Ps. 
SOLON 

in ista laboriosa mundi istius vita de labore 
nostro servemus, quod nobis, quasi iter 
agentibus ad rationabilem victum ac vestitum 
(sufficiat); quicquid nobis deus amplius 
dederit, per elemosinas pauperum ibi diri- 
gamus, ubi neque (aerugo consumit, nec 
fures effodiunt nec furantur!. Nam illa, 
quae in hoc mundo per avaritiam conser- 
vamus, aut viventes aut morientes dimitte- 
mus. Et ideo redimat se unusquisque de suo, 
cum suum est. Qui sanum se gaudet, et sine 
capitalibus criminibus se esse cognoscit, 
elemosinam dando ornamenta sibi provideat. 
Qui vero conscientiam interrogans, infirmum 
se ac multis peccatis sentit obnoxium, per 
misericordias pauperum remedium sibi in 
die necessitatis adquirat ; ne forte, si in illo 
caelesti convivio et in illa sublimi sede 
thalamorum vitiorum pannis sordentibus 
apparuerit involutus, audire mereatur : 
Amice, quo modo huc inírasti non habens 
vestem nuptialem?? et illo obmutescente 
dicatur : Ligate illi manus et pedes, et proicite 
in tenebras exteriores : ibi erit fletus et stridor 
dentium ?. Ut ergo ab hoc auditu malo 
liberari, et in memoria aeterna iusti esse, et 
illam desiderabilem vocem audire mereamur, 
Euge bone serve et fidelis, supra mulia te 
constituam, intra in gaudium domini tui *, 
quicquid de substantia nostra aut avaritia 
male servare aut luxuria peius consueverat 
devorare, totum nobis et pro nobis elemosina 
incipiat in beatitudinem aeternam praemit- 
tere; ut cum anima nostra de hoc corpore 
quasi de carcere fuerit liberata, in Abrahae 
gremio angelorum manibus elevari, et sanc- 
torum omnium consortiis adgregata, illam. 
dulcem vocem mereamur audire : Venile, 
benedicti Patris mei, percipite regnum, quod 
vobis paratum est ab origine mundi. Ad 
quam beatitudinem nos dominus sub sua 
protectione perducat : qui cum Patre et 

Spiritu sancto vivit et regnat in saecula 
saeculorum. Amen. 

[G. MonrN, p. 770] 
DE ADVENTU DOMINI 


1. Rogo vos, fratres carissimi, ut caritatem, 
quae omnium virtutum mater esse cognos- 
citur, et humilitatem, in qua fundamentum 
christianae religionis esse probatur, toto 
corde diligere, et tota animi virtute fortiter 
retinere, et feliciter studeatis domino auxi- 


(1) Matt. 6, 20 ; (2) Matt. 22, 12 ; (3) Matt. 
22, 13 ; (4) Matt. 25, 21 ; (5) Matt. 25, 34 ; 

liante servare. Et profecto scitote, quia 
istas duas virtutes, id est, humilitatis et 
caritatis qui voluerit custodire, securus ad 
natalem domini diem accedere [p. 771] 
poterit. Ita ergo vacare domino studeamus, 
ut in istis paucis diebus, quod nobis per 
totum annum sufficiat, congregare possimus. 
De istis enim diebus adventus domini 
ipsum dominum dixisse credimus per pro- 
phetam : Jn diebus sollemnitatum vestrarum 
adfligetis animas vestras!. Quare hoc dixit ? 
Quia ieiunia et vigiliae et sanctae adflictiones 
humiliata corpora macerant, sed maculata 
corda purificant : membris subtrahunt forti- 
tudinem, sed conscientiis addunt : lassitudine 
corporum redimuntur crimina voluptatum, 
et per durae exercitia crucis luxuriae vel 
carnis gaudia puniuntur; ac sic mortifi- 
catione praesenti futurae mortis sententia 
praevenitur, et dum culpae auctor humiliatur, 
culpa consumitur : dumque corpori adflictio 
voluntariae districtionis infertur, tremendi 
iudicis offensa sedatur ; et ingentia peccata 
labor solvit exiguus, quae vix consumpturus 
erat ardor aeternus. Si enim nos ipsi peccatis 
nostris disciplinam inponimus, si per paeni- 
tentiam carnis luxuriam condemnamus, ita 
nobis deum propicium faciemus. Peccatum 
tuum si tu agnoscis, deus ignoscit : nam 
quomodo potest fieri, ut illi peceato deus 
dignetur ignoscere, quod in se homo dedi- 
gnatur agnoscere ? 

2. Tractantes ergo causam salutis nostrae, 
faciamus intra nos, quod circa nos medici 
solent. Si laesura aliqua vel querela in prima 
corporis cute sentitur, curatio medicamenti 
blandioris adponitur : si vero intus in ossibus 
vulnus absconditum, aut in viscerum pro- 
funda demersum est, austeriorem et violen- 
tiorem poscit vis occulta medicinam, ut 
ulceris magnitudo aut exustione aut excisione 
superetur, et dolor dolore vincatur. Similis 
ratio in animarum aegritudine adhibenda 
est. Si levia sunt fortasse peccata, verbi 
gratia, si homo in sermone vel aliqua repre- 
hensibili voluntate, si oculo peccavit aut 
corde, verborum et cogitationum maculae 
cotidiana oratione curandae, et privata 
purgatione tergendae sunt. Si [p. 772] 
vero quisque conscientiam suam intus inter- 
rogans, crimen aliquod capitale commisit, 
ut si fidem suam falso testimonio expugnavit 
ac prodidit, si sacrum veritatis nomen 
periurii temeritate violavit, si niveam bap- 
tismi tunicam et speciosam virginitatis 
sericam caeno commaculati pudoris infecit, 
si in semetipso novum hominem crimine 
homicidii interfecit, si auguria observando 
per aruspices et divinos atque incantatores 


(1) cf. Lev. 16, 29 ; 

captivum se diabolo tradidit : haec atque 
huiusmodi mala expiari penitus communi 
et mediocri vel secreta satisfactione non 
possunt. Graves causae graviores et acriores 
et publicas curas requirunt : ut qui cum 
plurimorum destructione se perdidit, simili 
modo cum plurimorum aedificatione se 
redimat. Homo enim ipse se decipit, si, 
cum intus in medullis fervere sentiat mor- 
bum, per superficiem corporis molle deducat 
unguentum. 


3. Haec itaque capitalia mala ingenti 
rugitu et gemitu et fonte indigent lacrimarum, 
et ingenti acerbitate tergenda sunt. Rugiebam 
a gemitu cordis mei *, et Lavabam per singulas 
noctes lecum meum, lacrimis meis stratum 
meum rigabam ?, et iterum : Ego autem sicut 
cinerem panem meum manducabam, et potum 
meum cum fletu miscebam ?. Nemo despiciat 
paenitentiam, nec contemnat hanc humilia- 
tionem : rex erat David, qui ista dicebat ; 
summus rex erat, qui ista faciebat. Oportet 
itaque quasi supra mortuum conclamare, et 
magnos super extinctam peccatis animam 
dare planctus; et quomodo solet mater 
orbata super amissione unici filii fracto 
pectore lamentari, ita convenit super unicam 
animam nostram sed cum spe reparationis 
adfligi; De qua unica sermo propheticus 
dicit : Erue a framea animam meam, et de 
manu canis unicam meam ^. Quare unicam 
dixit animam ? Sive quia tamquam unica 
diligenda est, sive quia ipsa sola ante tribunal 
caeleste rationem remotis omnibus solaciis 
redditura est. Ita, inquam, necesse [p. 773]. 
est super hanc unicam criminum gladio 
interfectam cum rugitu et gemitu totum 
pondus doloris effundi, si forte possit lacri- 
marum fomentis vivificata calore fidei susci- 
tari. Accendenda conpunctio, corroborandae 
sunt preces futuri recordatione iudicii, et 
misericordiarum operibus adiuvandae. Au- 
dienda est Danihelis prophetae sententia, sed 
audienda oboedientiae aure, dicentis : Accipe, 
inquit, rex, consilium meum, et peccata tua 
elemosinis redime *, unde pro peccato possint 
aures dei penetrari; quia non mentitur ille 
qui dixit : Humilibus deus dat gratiam $, et 
Caritas operit multitudinem peccatorum *. 


4. Et ut mala omnia, quae diabolus 
consuevit infligere, ad integrum Christo 
auxiliante possimus evadere, rogo vos, et 
paterna sollicitudine commoneo, ut cupidi- 
tatem, quae omnium malorum radix est 8 
ebrietatis etiam cloacam, et adulterii volu- 
tabrum tamquam ipsum diabolum fugiatis. 
Istae enim tres foveae, id est, cupiditatis 


(1) Ps. 37, 9 ; (2) Ps. 6, 7 ; (3) Ps. 101, 10 ; 
(4) Ps. 21, 21; (5) Dan. 4, 24 ; (6) Iac. 4, 
6 ; (7) I Petr. 4, 8; (8) I Tim. 6, 10; 

ebrietatis et adulterii, quoscumque incautos 
occupaverint, nisi paenitentia eis velox et 
fructuosa subvenerit, et si eos subitanea 
mors rapuerit, ibi cruciandi sunt, ubi est 
diabolus concremandus. Et cum frequen- 
tissime de hac re admoneam pariter et 
contester, tamen audivi adhuc quosdam 
infelices, toto lacrimarum fonte lugendos, 
qui etiam uxores habentes adulteria commit- 
tere nec metuunt nec erubescunt. Et cum 
hoc malum prope totus populus non ignoret, 
nos tamen, quia hoc probare non possumus, 
a communione eos ecclesiae minime remove- 
mus. Quod si essent aliqui, qui pro dei 
amore et pro illorum salute illos adsidue 
castigarent, et, si se emendare non vellent, 
vel humilitati nostrae pro vera caritate 
eorum mala suggererent, et poterant et 
debebant vel singulos vel binos annos et 
a communione et a conloquio et convivio 
christianorum, donec se corrigerent, iuxta 
districtionem debitam suspendi. Sed qui 
hoc in veritate cognoscunt, et non aut ipsi 
student castigare, aut non ad nostram 
notitiam faciunt pervenire, sine ulla dubi- 
tatione in peccatis illorum participes erunt. 
Et ideo rogo vos, fratres, ut nec qui uxores 
habent, nec illi qui non habent, autebrietatem 
exerceant, aut adulteria committant : quia 
qui uxores (non) habent, cum possent et 
deberent uxores accipere, nolunt facere 
quod licet, et non [p. 774] erubescunt 
exercere quod non licet. Et ideo tam illis qui 
uxores habent, quam etiam illis qui non 
habent, simul etiam et mulieribus, contestor, 
et coram deo et angelis eius denuntio, ut 
nullus adulterium admittere praesumat : 
quia, sicut iam dixi, quicumque fecerit, 
nisi dura et fructuosa ei paenitentia subve- 
nerit, aeternum supplicium non .evadet. 
Sed hoc ideo adulteri et luxuriosi passuri 
sunt, quia non timent illud quod scriptum 
est : Fornicatores et adulteros iudicabit deus !; 
et illud : Omne peccatum quodcumque fecerit 
homo, extra corpus est; qui autem fornicatur, 
in corpus suum peccat?; et illud : Omnes 
adulterantes, tamquam clibanus corda eorum ? ; 
et illud : Qui adhaeret meretrici, unum corpus 
efficitur ^; et illud : Pretium meretricis vix 
dimidius panis; mulier autem pretiosam 
animam viri capit 5. Et hoc videte, fratres, 
quantum mali sit, ut propter unius horae 
momentum, quo infelix quisque iungitur 
meretrici, et de vita aeterna se alienum 
. reddat, et aeterno incendio obnoxium faciat : 
quia, etiam si centum annorum spatio ipsa 
infelix delectatio libidinis tenderetur, non 
(esset) iustum, ut pro centum annorum 


(1) Hebr. 13, 4 ; (2) I Gor. 6, 18; (3) Os. 
7, 4; (4) I Cor. 6, 16 ; (5) Prov. 6, 26 ; 

voluptate infelix anima aeterna supplicia 
sustineret. "Videte ergo, fratres, et toto 
corde expavescite, quantum mali sit, quod 
adulter quisque committit : accipit a diabolo 
brevissimam concupiscentiae libidinem, et 
tradit diabolo animam in mortem. Ecce 
infelix luxuriosus et tepidus christianus 
qualem mercedem vel vicissitudinem reddit 
Christo : ut animam suam, quam Christus 
redemit sanguine pretioso, ille propter momen- 
taneam libidinem vendat diabolo. 


5. Quam rem etiam et ebriosi facere nec 
metuunt nec erubescunt, dum eos delectat 
parvissimo spatio vinum traicere per palatum 
et insatiabile guttur suum ; et propter parvam 
delectationem poenam sibi perpetuam thesau- 
rizant, et non timent illud quod scriptum est : 
Neque ebriosi regnum dei possidebunt !; 
et illud Vinum et mulieres. apostatare 
faciunt sapientes, et arguunt sensatos?; et 
illud : Ne intuearis vinum quando flavescit, 
cum splenduerií in vitro color eius : ingreditur 
blande, sed in novissimo mordebit ut coluber, 
et ut regulus et basiliscus, et ut serpens venena 
diffundet?. Et hoc intellegite, fratres, quia 
omnis ebriosus, qui ebrietatem in consuetu- 
dinem miserit, intus in anima leprosus erit : 
quia, qualis esse [p. 775] leprosi caro videtur, 
talis etiam ebriosi anima esse cognoscitur. 
Et ideo, qui se de ebrietatis malo, ubi non 
solum anima occiditur, sed etiam caro ipsa 
debilitatur, desiderat liberare, hoc tantum 
bibat quod sufficit : quia hoc observare si 
noluerit, et apud deum odibilis, et apud 
homines erit exprobrabilis. Ego quod et 
mihi expedit dicere, et vobis oportet audire, 
cum grandi caritatis affectu denuntio simul 
et supplico : qui me libenter audierit, et 
observare voluerit, credo de dei misericordia, 
quod illi non solum indulgentiam dare, sed 
etiam et coronam pius dominus recompensare 
dignetur; qui vero contempserit, aut in 
hoc saeculo aut in futuro poenam quam 
meretur accipiet. Unde nos pius dominus 
liberare dignetur : qui vivit et regnat. 


SERMO MORIN 191 
[G. Monin, p. 778] 
DE CIRCUMCISIONE DOMINI 


1. Salvator noster, fratres carissimi, natus 
de Patre ante omnia saecula deus verus, in 
fine saeculorum idem ipse Filius dei natus 
est homo verus. Qui voluit pro redemptione 


(1) I Cor. 6, 10 ; (2) Eccli. 19, 2 ; (3) Prov. 
23, 31, 32 ; 

humani generis causam experire humanae 
infirmitatis, voluit omnia praecepta legis 
implere, voluit octavo die, quem hodie 
celebramus, in corpore circumcidi : non ut 
suam carnem purgaret, sed ut nos ab omni 
malitia liberaret, ut omnia per se gesta ad 
nostram tenderent utilitatem. Sed dicet 
aliquis : Cur circumcisus est Christus, vel in 
templo legaliter praesentatus ? Responde- 
bimus ei, quia non venit solvere legem, sed 
adimplere * : ut non dissimilis esset patribus, 
ex quorum erat progenie procreatus; ut 
non excusarent Iudaei, et dicerent : Dissimilis 
es patribus, ideo tibi credere nolumus. 


2. Circumcisio Christi quid est, fratres 
carissimi, nisi castitas nostra, qua deus 
delectatur in nobis ? Quoniam nos oportet 
circumcidi non corpore sed spiritu, id est, 
omne vitium a nobis excidi ; ut simus sancti 
et inmaculati coram e0o?, carnis desideria 
conterentes, ef crescenles in scientia dei, in 
omni opere bono fructificantes ?. Sollicite 
cogitemus diem mortis nostrae : quia ad 
omnia peccatorum vulnera nulla utiliora 
possunt inveniri medicamina, quam ut 
unusquisque horam illam diligenter adtendat, 
qua erit de hoc saeculo recessurus. Quomodo 
enim potest (ab illo) aliquid grave peccati 
committi, qui se cogitat momentis singulis 
de hoc saeculo evocari ? Sic enim scriptura 
dicit Memento, fili, quoniam mors non 
tardat ^; et iterum : Memento novissimorum, 
et desine peccare 5. 


3. Haec enim, ífratres carissimi, cum 
grandi timore et sollicitudine cogitantes, 
ad paenitentiae remedia et ad elimosinarum 
medicamenta studiosissime festinemus, ut 
ante tribunal Christi [p. 779] non damnandi, 
sed coronandi feliciter veniamus : praestante 
et auxiliante domino nostro Iesu Christo, 
cui sit honor et gloria in saecula saeculorum. 
Amen. 


SERMO MORIN 194 
pico MoniN, p. 787] 


muc uwszentils | ingrediuntur, 


gentium primitiae consecrantur in agni- 
tione veritatis synagogam Iudaeorum prae- 
cedit ecclesia gentium, peccati exuta nigri- 
tudine, et fidei induenda candore. Haec 
itaque ecclesia in praesepe salutem nostram 
expetit, id est, fera prius populorum infide- 


(1) Matt. 5, 17 ; (2) Eph. 1, 4 ; (3) Col. 1, 10 ; 
(4) Éccli. 14, 12 ; (5) Eccli. 28, 6. 

lium multitudo intra ecclesiae stabulum 
recepta mansuescit. Iudaei quidem gloriantur 
cultum penes se esse divinum, sed primi 
legati gentium vident Christum : quia sanus 
christiani oculus lucem sequitur, Iudaeorum 
vero corruptus intuitus ipsa luce subfunditur, 
et aeger obtulus inlato lumine magis tene- 
brescit. 

[G. MonrN, p. 789] 


DE EPIPHANIA DOMINI 
NOSTRI IESU CHRISTI 


1. Epiphania, fratres carissimi, graecum 
vocabulum est, et interpretatur manifestatio. 
Hodierno igitur die quia manifestatus est, 
redemptor omnium gentium fecit sollem- 
nitatem omnibus gentibus. Dominus noster 
Iesus Christus ante dies tredecim natus, a 
magis hodie traditur adoratus. Quia factum 
est, evangelii loquitur veritas ; quo etiam die 
factum sit, ubique clamat tam praeclarae 
istius sollemnitatis auctoritas. Iustum enim 
visum est, quoniam illi magi primitiae gen- 
tium Christum dominum cognoverunt, et 
nondum eius sermone commoniti stellam 
sibi apparentem et pro infante verbo visibi- 
liter loquentem velut linguam caelestem se- 
cuti sunt, ut diem salutis primitiarum sua- 
rum gentes gratenter agnoscerent, et eum do- 
mino Christo cum gratiarum actione sollem- 
ni obsequio dedicarent. Primitiae Iudaeorum 
ad fidem revelati Christi in illis pastoribus 
extiterunt, qui ipso die quo natus est eum 
de proximo veniendo viderunt. Illis pastori- 
bus angelorum multitudo monstravit, istis 
magis stella nuntiavit. Pastoribus dictum est : 
Gloria in excelsis deo !; in magis impletum 
est : Caeli enarrant gloriam dei?. Utrique sane 
tamquam initia duorum parietum de diverso 
venientium, Iudaeorum et gentium, circum- 
cisionis scilicet et praeputii, ad angularem 
lapidem cucurrerunt, ut esset pax eorum, 
faciens utraque unum?, 


2. Verumtamen illi pastores, ex eo quod 
Christum videbant, [p. 790] laudaverunt ; 
magi autem visum Christum adoraverunt. 
In illis gratia prior, in istis humilitas amplior. 
Iudaei quidem prius gratiam habuerunt, sed 
gentes postea venientes cum maiori humili- 
tate Christum dominum susceperunt. De- 
nique diligenter adtendite, quid pastores vel 


(1) Luc. 2, 14 ; (2) Ps. 18, 2 ; (3) cf. Eph. 
2, 14 ; 

quid magi egerint venientes ad Christum : 
pastores laudaverunt, et magi adoraverunt. 
Fortassis minus peccatores erant illi pastores, 
qui iam legem dei cognoverant, et ideo de 
salute audientes alacrius exultabant ; magi 
vero, id est, gentiles, sine notitia dei, onerati 
peccatis, incurvato corpore et submisso 
capite indulgentiam requirebant. Haec est 
ila humilitas, quam in gentibus divina 
scriptura commendat. Denique ex gentibus 
erat ille centurio, qui, cum dominum Iesum 
iam toto pectore suscepisset, tamen indig- 
num se dixit ut in domum eius non intraret, 
et aegrum suum per solam verbi potestatem 
credidit posse sanari. Et illa Chananaea ex 
gentibus erat, quae humiliter clamabat ad 
dominum ; quam cum dominus canem se esse 
dixisset, et cui panis filiorum daretur indig- 
nam, illa humiliter canem se esse non recusa- 
vit, sed dixit : Iia, domine, sed et catelli edunt 
micas de mensa dominorum suorum!. Haec 
ergo dixit, et micas tamquam canis exegit ; 
et ideo canis esse non meruit, quia id quod 
fuerat non negavit. Denique videte quid eam 
dixerit dominus : O mulier, magna est fides 
tua?. Prius appellata est canis, postea mu- 
lier. Et vere ante adventum Christi canis erat 
ecclesia, quae idolis serviendo velut canis 
sacrificiorum sanguinem consueverat lam- 
bere postea vero Christi sanguinem 
mere(b)atur accipere. Hoc ideo diximus, 
fratres, ut humilitatem gentium monstrare- 
mus. 

3. Veniunt ergo pastores de proximo vi- 
dere, et magi de longe veniunt adorare; et 
quem infelices Iudaei in proximo positum 
contemnebant, gentes ab extremis terrae 
finibus expectabant. Iudaei sibi praedicatum 
et ante se natum dedignantur inquirere : 
sed tamquam insensati lapides et velut mi- 
liaria litterata aliis viam monstrant, et ipsi 
ambulare dissimulant. Denique ipsis magis 
quaerentibus, quod in Bethlehem erat Chris- 
tus dominus nasciturus, magi per tredecim 
mansiones occurrunt, quem in tribus milibus 
Iudaei dedignantur inquirere. Haec est humi- 
litas gentium, per quam inseri meruit oleas- 
ter, et olivam dare contra naturam, quia 
naturam meruit mutare per gratiam. Nam 
cum de oleastro totus silvesceret mundus, 
per insertionis gratiam iam pinguis factus 
oleum verae caritatis exhibuit. Veniunt ergo 
quasi oleastri omnes gentes, ab oriente et 
occidente, ab aquilone et meri-[p. 791]-die, qui 
recumbant cum Abraham Isaac et Iacob in 
regno caelorum?. Ac sic totus orbisex quattuor 
partibus trinitatis gratia vocatur ad fidem. 
Secundum quem numerum, cum quattuor 


(1) Matt. 15, 27; (2) Matt. 15, 28; (3) 
Luc-15,229/: 

ter ducuntur, duodenarius apostolicus nu- 
merus consecratur, tamquam universi orbis 
salutem ex quattuor mundi partibus in tri- 
nitatis gratiam praefigurans. Dum enim et 
in oriente et in occidente, et in aquilone et 
meridie trinitas praedicatur, sicut dictum est, 
trinitatis mysterium omnibus gentibus de- 
monstratur, et duodenarius apostolorum nu- 
merus evidenter ostenditur. Hunc enim nu- 
merum etiam discus ille signavit, qui demon- 
stratus est Petro plenus omnibus animalibus, 
tamquam omnibus gentibus. Nam et ipse 
discus quattuor lineis suspensus (e) caelo ter 
submissus adsumptus est, ut quater terni 
duodecim facerent. Ideo fortassis post nata- 
lem domini diem duodecim diebus additis 
magi primitiae gentium ad Christum viden- 
dum adorandumque venerunt, ut et ipse 
numerus dierum ad quattuor orbis partes et 
apostolorum numerum pertinere manifestis- 
sime demonstretur. Denique post duodecim 
dies magi venientes, non solum invenire pro- 
priam, sed omnium gentium salutem signi- 
ficare meruerunt. Celebremus ergo devotis- 
sime etiam statutum diem : et dominum 
Iesum, quem primitiae illae nostrae adora- 
verunt iacentem in diversorio, nos habitan- 
tem adoremus in caelo. Hoc quippe illi vene- 
rati sunt futurum, quod nos veneramur im- 
pletum. 


4. Haec interim caritati vestrae sufficiant : 
post laborem enim vigiliarum fatigare vos 
prolixiore sermone non debeo. Si quis de 
salute animae suae desiderat esse sollicitus, 
die crastina maturius ad ecclesiam veniat : 
praestante domino, qui cum Patre et Spiritu 
sancto vivit et regnat in saecula saeculorum. 


l 

[G. MoniN, p. 794] 


HOMELIA SANCTI FAUSTI 
DE IEIUNIO QUADRAGENSIMAE 


1. Ecce, fratres dilectissimi, dies quadra- 
gensimae sancti et spiritales iam in proximo 
sunt, in quibus. corporis damna [p. 795] in 
animae transeunt lucra ; et ideo, quia, sicut 
apostolus dicit, /empus acceptabile et dies 
salutis * adveniunt, tamquam ad spiritalem 
vindemiam nostros animos praeparemus, et 
ita vacare domino studeamus, ut in istis 
paucis diebus quod nobis per totum annum 


(1) II Cor. 6, 2 ; 

sufficiat congregare possimus. De istis enim 
diebus dominum dixisse credimus per pro- 
phetam : In diebus sollemnitatum vestrarum 
adfligetis animas vestras!. Quare hoc dixit? 
Quia ieiunia et vigiliae et sanctae adflictiones 
humiliata corpora macerant, sed maculata 
corda purificant : membris subtrahunt forti- 
tudinem, sed conscientiis addunt nitorem. 
Lassitudine enim corporum redemuntur cri- 
mina voluptatum, per durae crucis exercitia 
luxuriae vel carnis gaudia puniuntur, ac sic 
mortificatione praesenti futurae mortis sen- 
tentia praevenitur : et dum culpae auctor 
humiliatur, culpa consumitur ; dumque cor- 
pori adflictio voluntariae districtionis infer- 
tur, tremendi iudicis offensa sedatur; et 
ingentia peccata labor solvit exiguus, quae 
vix consumpturus erat ardor aeternus. Si 
enim nos ipsi peccatis nostris disciplinam in- 
ponimus, si per paenitentiam carnis luxuriam 
condemnamus, cito nobis deum propitium 
faciemus. Peccatum tuum si tu agnoscis, deus 
ignoscit : nam quomodo potest fieri, ut illi 
peccato deus dignetur ignoscere, quod in se 
homo dedignatur agnoscere?... 


[p. 797] 

4. Sed forte, quando de elemosinis loqui- 
mur, expavescat angusta paupertas, et dicat 
se non habere, quod possit pauperibus ero- 
gare. Nemo enim de hac re se excusare po- 
terit, quando dominus mercedem se redditu- 
rum pro calice aquae frigidae repromisit, et 
viduam quae duos nummos in gazofilacio 
miserat conlaudavit. Deus enim noster non 
copia largitatis, sed benevolentia pascitur 
largientis. Ego autem puto, carissimi, quod 
ideo dominus noster pauperes in hoc mundo 
esse permiserit, ut in pauperibus divitum 
fidem probaret, vel in pauperum misericor- 
dia divitibus misereretur : [p. 798] ut abun- 
dantibus boni operis ac redemptionis suae 
. occasio non deesset, et benivolum et miseri- 
cordem etiam inopia aliena ditaret, et opu- 
lentior quisque ingentia de egente lucra 
conquireret, et mirifico summoque commer- 
cio, dum inopi misericordiam temporaria 
largitate conferret, sibi aeternos thesauros 
conpararet. Dirigamus ergo actus nostros, et 
quicquid possumus, quicquid valemus, pro 
amore vitae aeternae in exercitia bonae vo- 
luntatis, in studia misericordiae ac iustitiae 
conferamus. Curramus, dum lucem habemus, 
priusquam nos tenebrae conprehendant 
quia iam in illo saeculo emendationi ac re- 
demptioni prospicere non licebit, sicut dicit 
sermo divinus : Quoniam non est in morte qui 
memor sit tui?. Sicut ergo ibi iam nulla ti- 
mebitur meritorum amissio, ita nulla tri- 


(1) ef. Lev. 16, 29 ; (2) Ps. 6; 6. 

buetur remissio peccatorum, nulla ibi iam 
exercendi boni operis licentia concedetur. 


5. Haec ergo, fratres carissimi, sapienter 
ac fideliter cogitantes, ad paenitentiae reme- 
dia confugere festinemus, et per castitatem 
vel humilitatem, per opera iustitiae ac mi- 
sericordiae aeterna nobis aput deum praemia 
conparemus : praestante domino nostro Iesu 
Christo, cui honor et imperium in saecula 
saeculorum. Amen. 


SERMO MORIN 200 
[G. MoniN, y. 807] 
HOMILIA AD CONPETENTES 


c . . . debent scire quid petunt. 
[p. 808] 

2. Quid ergo petunt, qui baptismi sacra- 
menta desiderant? quid utique, nisi ut qui 
erant vasa diaboli, mereantur effici vasa 
Christi, et accepta indulgentia omnium pec- 
catorum, bonis operibus insistentes, praemia 
aeterna desiderent? Quid, inquam, debent 
petere conpetentes? Hoc utique, ut, qui erant 
habitatio daemonum et spelunca latronum, 
mereantur effici dei templum, secundum illud 
quod dicit apostolus : Templum dei sanctum 
est, quod estis vos !, et qui prius fuerant do- 
mus diaboli, efficiantur habitaculum Spiritus 
sancti, apostolo dicente : Nescitis quia cor- 
pora vestra templum est spiritus sancti, qui 
in vobis est *? Ergo, fratres, ut ipsi videtis, 
conpetentes hoc petunt, ut expulso diabolo 
domus dei effici mereantur. Bonam rem, 
magnam rem, summam beatitudinem, aeter- 
nam felicitatem quaeritis. Et ideo admoneo 
vos, ut, quia satis magnum est quod quaeritis, 
cum dei adiutorio et corpora simul et corda 
fideliter praeparetis. Si enim vobis singulas 
vestes olosericas vellet offerre deus, manibus 
inquinatis et sordidis illas non possetis ac- 
cipere : quantum magis, cum se ipsum vobis 
dignatur offerre, non eum nisi in corde fide 
mundato debetis excipere? Si enim secun- 
dum domini praeceptum vinum novum nemo 
mittit in utres veteres ?, quomodo ipsum deum 
poterit aliquis excipere, si se ab omni vetere 
conversatione noluerit emundare? Ideo enim 
ante plures dies de Pascha nomen vestrum 
offertis, ut, quod in libro mortis pro peccato 
primi hominis fuerat adscriptum, in libro 
vitae per dei gratiam rescribatur ; et qui 
prius tyranno crudelissimo diabolo mili- 
[p. 809]-tastis, contempto eo ad legitimi 


(1) I Cor. 3, 17 ; (2) I Cor. 6, 19 ; (3) Matt. 
Orb; 

regis Christi militiam redeatis. Ideo ergo 
ante plures dies ad manus inpositiones et ad 
olei benedictionem acceditis, ut vos quasi 
athletas fortissimos contra se diabolus sem- 
per inveniat praeparatos. Sicut enim lucta- 
tores athletae ideo unguntur, ut ab adversa- 
rio teneri non possint, ita et vos ideo per 
ministros suos Spiritus sanctus dignatur un- 
guere, ut vos diabolus suis laqueis non va- 
leat inligare. Totum enim, quod in vobis de 
foris ab hominibus agitur, intus in anima 
vestra Spiritus sancti benedictione perficitur. 
Homo quidem super capita vestra manum 
inponit, sed benedictio de caelo descendit. 
Hoc ergo certissime credite, quod quidquid 
in vobis corporaliter aut linguis aut manibus 
agitur hominum, totum in vobis spiritaliter 
inpletur ministeriis angelorum. 


SERMO MORIN 201 
[G. MoniN, p. 812] 


CASTIGATIO AD PLEBEM LEGENDA IN 
SYMBOLI TRADITIONE 


1. Ecce, fratres dilectissimi, iam deo 
propitio dies remissionis in proximo sunt : 
et ideo quasi boni et perfecti filii ecclesiae 
cum dei adiutorio vestros animos praeparate, 
et quantum potestis laborare contendite, 
ut in illa sancta sollemnitate paschali. ita 
sint vestra convivia moderata vel sobria, 
ne per intemperantiae morbum desiderabilis 
illa et sancta festivitas nobis convertatur 
in luctum. Si enim post sanctam abstinentiam 
nimietas cibi vel potus subrepserit, statim 
spinas libidinum germinabit, et castitatis 
fructus, quos per totam quadragensimam 
feliciter adquisistis, per carnis luxuriam 
subruet et evertet. 


2. Et quia pro fide et devotione vestra 
scio quod etiam aliquos de neofitis revocaturi 
estis ad convivium vestrum, [p. 813] ammo- 
neo vos, fratres, pariter et contestor, ut eos 
nec ad bibendum amplius quam oportet 
quisquam vestrum aut hortetur aut cogat : 
ne stolam baptismi, quam per donum 
gratiae caelestis accipere meruerunt, per 
crapulam aut ebrietatem polluere videantur ; 
sed magis etiam et vos sobrii esse, et semper 
quod bonum et iustum est in vestris conviviis 
loqui debetis, et aliquid de scripturis, quod 
.ad salutem animae pertinet, vobis invicem 
dicere : ut cum vos albati illi taliter agentes 
voluerint imitari, vobiscum mereantur ad 
aeternam beatitudinem pervenire. Sicut enim, 
qui neofitis exemplum malae conversationis 
ostenderit, et pro se et pro illis in die iudicii 
redditurus est rationem, ita e contrario 

qui illos ad bonum opus et verbis ammonere 
et operibus sanctis voluerint provocare, 
duplicia in aeternum praemia merebuntur 
domino remunerante percipere. 


3. Licet vos, fratres carissimi, credam deo 
propitio puritatem cordis et corporis in 
paschali sollemnitate fideliter custodire, 
tamen pro vestro amore et paterna sollici- 
tudine praesumens de vestra caritate, illud 
quod frequenter ammonui iterum suggero, 
ut castitatem, quam, ut credimus, per 
totam quadragensimam pro amore domini ' 
custodistis, usque ad finem paschae auxiliante 
domino conservetis; ut in tota paschali 
sollemnitate mundo corde et casto corpore, 
contra nullum hominem odium in corde 
servantes, ad altare domini libero animo 
accedere, et corpus ac sanguinem eius non 
ad iudicium sed ad remedium animae vestrae 
possitis cum conscientia secura suscipere. 
Quod ipse praestare dignetur, qui vivit et 
regnat in saecula saeculorum. Amen. 

[G. MoniN, p. 822] 


HOMILIA SANCTI AUGUSTINI 
IN PASCHA 


1. Licet nobis omni tempore, fratres 
carissimi, et ad dicendum et ad audiendum 
suavis sit decantatio alleluiae, specialiter 
tamen in istis diebus dulcius eam audire 
consuevimus. Alleluia enim interpretatur 
*Laudate deum'. Brevis quidem sermo, sed 
magna laudatio. Et quia, quando alleluia 
cantamus, deum laudare cognoscimur, consi- 
derare et fideliter observare debemus, ut . 
quod sonat in ore, hoc teneatur in corde : 
ne forte, quando alleluia, id est, laus dei 
ex ore profertur, in corde aut turpis aut 
inpia cogitatio teneatur ne forte, dum 
lingua nostra deum laudat, animam nostram 
cogitatio maligna percutiat. Laudemus ergo 
deum, fratres carissimi, ore et corde, vita 
et lingua, vocibus et moribus. Sic enim sibi 
vult dici deus alleluia, ut non sit in laudante 
discordia. Concordet ergo prius in nobis 
ipsis lingua cum vita, os cum conscientia, 
voces et mores : ne forte bonae voces testi- 
monium dicant contra malos mores. 


2. Dies enim isti, fratres carissimi, qui 
nunc aguntur, sacramentis infantum depu- 
tantur. Qui paulo ante vocabantur [p. 823] 
conpetentes, modo vocantur infantes : conpe- 
tentes dicebantur, quando viscera materna 

ut nascerentur, petendo pulsabant ; infantes 
dicuntur, quia modo renati sunt in Christo, 
qui prius nati fuerant in saeculo. In illis est 
vita nova, quae iam in nobis debet esse 
perfecta. Et ideo, qui iam fideles estis, 
infantibus istis non oportet ut exempla, 
quibus pereant, sed quibus proficiant, prae- 
beatis adtendunt enim vos modo nati, 
quomodo (vivatis) olim nati. Hoc faciunt 
etiam ill infantes, qui secundum Adam de 
parentibus carnalibus nati videntur : prius 
parvuli sunt ; postea vero, ubi mores maiorum 
sentire coeperint, quid imitentur adtendunt : 
quo duxerit maior, sequitur minor. Sed 
orandus est deus, ut per bonam viam praece- 
dat maior : ne forte, si eum per malam 
secutus fuerit minor, pereat et maior et 
minor. 


3. Itaque, fratres carissimi, qui iam diu in 
Christo renati estis, et per aetatem regene- 
rationis parentes estis illorum, vos alloquor 
et exhortor, ut sic iuste et caste et sobrie 
vivatis, ut cum eis qui vos imitantur non 
solum non pereatis, sed magis ad aeterna 
gaudia feliciter venire possitis. Adtendit 
modo aliquis in Christo renatus nescio quem 
fidelem iam diu baptizatum, et tamen 
ebriosum. Timeo ne sibi dicat in corde suo : 
Quare et ego ita non facio ? numquid non 
et fidelis est ? numquid non ad altare 
communicat ? et tantum bibit, ut ebrius 
frequenter appareat. Adtendit alium luxuriosa 
verba dicentem, cantica turpia vel amatoria 
proferentem : si eum libenter audire aut 
imitare voluerit, et digna paenitentia non 
subvenerit, simul cum illo peribit. Et ideo, 
fratres carissimi, quicumque per opera iniqua 
etiam eos qui boni sunt exemplo suo deci- 
piunt, et pro:se et pro illis malam rationem 
reddituri sunt deo. 


4. Sed iam istos qui modo baptizati sunt 
alloquamur. Vos ergo ammoneo et exhortor, 
quos gratia Christi de paleis in granu mutavit, 
rogo vos et contestor, ne in vacuum gratiam 
recipiatis !, sed semper grana esse contendite, 
et paleam, quae vento circumfertur, quantum 
potestis vitate vel fugite. Nolite sequi malos : 
Si enim eos imitari volueritis, cum ipsis 
peribitis. Manete in area pondere caritatis, 
ne vos superbiae ventus velut paleam foris 
eiciat. Vos ergo, fratres, vos filii, vos novella 
germina matris ecclesiae, obsecro, et per 
gratiam quam accepistis adiuro, ut Christum 
cuius membra esse meruistis iugiter cogitetis. 
Christum ergo [p. 824] sequimini, qui 
vocavit vos, qui perditos quaesivit vos. 
Nolite sectari vias perditorum, in quibus 


(1) II Cor. 6, 1. 

errat nomen fidelium, et in quibus sacra- 
menta Christi patiuntur iniuriam. Non 
quaeritur quid vocentur, sed utrum nomini 
suo respondeant. Sed et illum, qui negle- 
genter vivit, alloquor et contestor. Si natus 
es, ubi est vita nova ? si fidelis es, ubi est 
fides ? Audio nomen, agnoscam rem. Vos 
vero, fili, vos novella plantatio, elegite 
vobis quos imitari debeatis : deum timentes, 
ecclesiam dei cum timore intrantes, verbum 
dei diligenter audientes, memoria retinentes, 
factis inplentes. Tales elegite quos imitemini. 
Nemo dicat in corde suo : Et ubi invenire 
potero tales ? Omnis res similis ad similem 
cohaeret. Si perdite vixeris, non adiungis 
tibi nisi perditos. Incipe bene vivere 

vides quanti te socii circumdent, de quanta 
fraternitate gratuleris ? Postremum, non 
invenis quod imiteris ? esto quod alius 
imitetur. Haec enim, fratres, si diligenter 
considerare vultis, exemplum sanctae conver- 
sationis omnibus praebere contendetis, et 
pro vobis et pro aliis aeterna praemia feliciter 
capietis praestante domino nostro Iesu 
Christo, qui cum Patre et Spiritu sancto 
vivit et regnat in saecula saeculorum. Amen. 


SERMO MORIN 209 
[G. MonrN, p. 834] 


DE LETANIA 


1. Saluberrimo nos consilio, dilectissimi 
fratres, pio etiam ac paterno affectu hortatur 
dominus per prophetam dicens Nolite 
tardare converti ad dominum, et ne differatis, 
inquid, de die in diem !. Nescitis quid super- 
ventura pariat dies?. A mane usque ad 
vesperam mutabitur tempus ?. Et [p. 835] 
alibi salutifero admonemur praecepto 
Curramus, inquid, dum lucem habemus, 
prius quam nos íenebrae conprehendant *. 
Sed dicit neglegens quisque : Cum ad senec- 
tam pervenero, tunc ad paenitentiae medica- 
menta confugio. Et nescit infelix, quoniam 
qui per paenitentiae promissionem consuevit 
peccata conmittere, aut difficile aut num- 
quam merebitur ad fructum paenitentiae 
pervenire. Nam quia dominus non inridetur 5, 
ipse se circeumvenit, qui male multis tempo- 
ribus vixit, et ad quaerendam vitam iam 
semivivus adsurgit. Audiat prophetam dicen- 
tem Si peccator paenitentiam egerit pro 
peccatis suis * —— si egerit, inquid, non 
solum dixit, acceperit — in sua, inquid, 


(1) Eccli. 5, 8 ; (2) Prov. 27, 1 ; (3) Eccli. 
18,726 $1(4)11o,112/:355 (5) (Gal, 6, 2; (6) 
EZT13, 215 

iustitia quam operatus est vivet!. Advertisti 
quidem, quoniam huiusmodi medicina, sicut 
ore poscenda, ita et opere consummanda est. 
Et quamvis illa paenitentia, quae in fine 
accipitur, si cum grandi intentione et cum 
ingenti rugitu et gemitu suscipiatur, et 
largioribus elemosinis commendetur, multum 
prodesse credatur, tamen opus est ut, quanta 
peccantium fuit abruptae et vegetae ad 
malum mentis intentio, tanta sit in vulnerum 
curatione devotio. 


2. Sed iterum dicit aliquis Etiam si 
praecepta dei opere non inplevero, liberat 
me baptismi sacramentum, et sufficit mihi 
fides, et unius scientia trinitatis. In rebus 
dei, dilectissimi fratres, non solum credendi 
ratio requiritur, sed et placendi fides. Ergo 
nuda meritis fides inanis et vacua est, 
sicut apostolus dicit : Quid prode est, fidem 
habere se quis dicat, opera autem non habeat ? 
Numquid potest sola fides salvare eum ?? 
Sequitur et dicit : Fides, si non habeat opera, 
moríua est in semetipsa?. Rogo vos, fratres 
carissimi, nemo se circumveniat. Audite, 
.non humanam, sed divinam sententiam ; 
audite ipsum dominum dicentem : Qui 
habet mandata mea haec et facit ea, ille est 
qui diligit me *. Non solum dixit qui habet, 
sed addidit ef qui facit ea. Nihil prode est, 
si mandatum dei teneatur in memoria, et 
non servetur in vita. Nihil prode est, si nos 
christianos esse proferamus ex ore, et hoc 
non impleamus in opere. Dixit enim dominus : 
Si quis diligit me, mandatum meum servabit 5. 
Et iterum ad apostolos: Vos, inquid, amici 
mei estis, si feceritis ea quae praecipio vobis 9. 
[p. 836] 

3. Et quia, sicut scribtum est, regnum dei 
non est in sermone, sed in virtute", non nos 
falsa securitate decipiamus, credentes quasi 
nos sine bonis operibus sola fides possit 
in diem iudicii liberare ; sed illam terribilem 
in evangelio vocem domini cum grandi metu 
et tremore consideremus, ubi dicitur : 
Omnis arbor quae non facit fructum bonum 
excidetur, et in ignem mittetur$. Et hoc, 
fratres, diligenter adtendite, quia non dixit, 
quae facit fructum malum, sed quae non 
facit fructum bonum excidetur, et in ignem 
mittetur. Ex hoc consideremus, quam spem 
habeant christiani qui malefaciunt, quando 
illi in ignem mittuntur qui bona non faciunt. 
Denique etiam in die iudicii, cum separatae 
fuerint oves ab haedis, non eis dicturus est 
dominus Discedite a me in ignem aeternum 9, 


(1) Ez. 18, 22; (2) Iac. 2, 14; (3) 
2, 17; (4) Io. 14, 21 ; (5) Io. 14, 23 ; 
(6) Io. 15, 14 ; (7) I Cor. 4, 20; (8) Matt. 
3,10 ; (9) Matt. 25, 41 ; 

quia non credidistis, sed quia bona opera 
non fecistis. Esurivi, et non dedistis mihi 
manducare. Nec illi qui ad dexteram, pro 
sola fide, sed et pro bonis operibus coronan- 
tur ; nec illi ad sinistram pro sola infidelitate, 
sed et pro sterelitate bonorum operum 
condemnantur. Nam et illam aream, quam 
dominus in evangelio se ventilaturum esse 
promittit, nec haereticos, nec paganos, sed 
solos catholicos christianos continere cogno- 
scitur. Sic enim dominus dixit : Et purgabit 
aream suam?. Quae est area, nisi ecclesia 
catholica ? In qua tamen quia multi sunt, 
qui baptismi sacramenta suscipiunt, et 
Christi praecepta non faciunt, dicitur de 
eis : Paleas autem conburet igni inextingui- 
bili 3. Et ideo rogo vos, fratres, dum licet, 
et cum dei adiutorio in potestate nostra 
consistit, qui se a male agendo paleam esse 
sentit, bonis operibus se in triticum conmu- 
tare contendat, ut de sinistra mereatur 
transire ad dexteram. Modo enim, et qui 
hodie triticum est, si neglegens fuerit, cito 
in palea conmutatur : qui vero palea est, 
si in veritate converti voluerit, hodie in 
triticum revertitur. Et quia, non qui coeperit, 
sed qui perseveraverit in his, hic salpus 
erit *, sic ad bona opera convertamur, ut 
in ipsis usque ad finem vitae nostrae deo 
auxiliante perseverantiam teneamus. 


4. Et quia dies animae medicinales adve- 
niunt, id est, letaniarum, in quibus peccato- 
rum vulnera, quae reliquo [p. 837] tempore 
fragilitas humana solet incurrere, orationibus 
vigiliis vel ieiuniis et elemosinis cum dei adiu- 
torio debent ad sanitatem pristinam revocari, 
rogo vos, fratres, et admoneo simulque con- 
testor, ut in his tribus diebus, a quarta feria 
usque ad sextam feriam nullus se ab ecclesiae 
conventu subducat nisi forte quem infirmitas 
corporis ad ecclesiam non permittit venire. 
Debet nobis sufficere, fratres, quod per to- 
tum spatium anni pro utilitate vel necessitate 
corporis occupamur : vel in his tribus diebus 
de salute animae nostrae adtentius cogite- 
mus. Conviviolum sibi unusquisque quadra- 
gesimali more ordinet praeparari : et (ut) 
animae suae ieiunia ipsa proficiant, quod 
comesurus erat, peregrinis vel pauperibus 
tribuat. Qui enim me libenter audierit, et 
quod humiliter suggero implere voluerit, 
cito de animae suae incolomitate gaudebit. 
Qui vero aliter fecerit, dupliciter reus erit: quia 
et patrem humiliter admonentem contempsit, 
et animae suae remedium non quaesivit. Sed 
credimus de dei misericordia, quod ita cordi- 
bus vestris inspirare dignetur, ut magis pro 


(1) Matt. 25, 42 ; (2) Matt. 3, 12 ; (3) Matt. 
3, 12; (4) Matt. 10, 22 et 24. 

humili oboedientia praemium possitis acci- 
pere. Sic ergo agamus, fratres dilectissimi, 
ut nobis dies medicinales, non ad vulnera, 
sed ad medicamenta proficiant. Praestet et 
adiuvet ipse, qui vivit et regnat in saecula 
saeculorum. Amen. 


SERMO MORIN 211 
[G. MonrtN, p. 841] 
DE QUINQUAGESIMO 


1. Hodie, fratres carissimi, omnia quae 
nobis lecta sunt cum festivitate conveniunt. 
Psalmus enim : Redde mihi, inquit, laetitiam 
salutaris tui, (et) spiritu principali confirma 
me *; evangelium autem: Venit, inquid, Spi- 
ritus veritatis *; scriptura vero apostolico- 
rum Actuum : Repleti sunt, inquid, omnes 
Spiritu sancto *. Conpleta sunt ergo omnia at- 
que perfecta : psalmus adventum sancti 
Spiritus petiit, evangelium venturum esse 
promisit, scriptura apostolicorum Actuum 
iam venisse memoravit. Nihil itaque de 
rerum divinarum ordine in lectionibus deest : 
quia in propheta deprecatio est, in evangelio 
promissio, in Actibus plenitudo. De ipso 
enim Spiritu sancto etiam beatus Paulus 
apostolus contestatur dicens : Alii datur ser- 
mo sapientiae, alii sermo scientiae, alii fides 
in eodem spiritu. Haec autem omnia operatur 
unus aique idem Spiritus, dividens singulis 
prout vult *. 

2. Sed dicit fortasse hoc loco aliquis : Si 


eis tantum dividit dona sua Spiritus quibus 
vult, ergo extra culpam est qui non accipit 


. donum ; quia divisio gratiarum non ex acci- 


pientis pendet voto, sed ex arbitrio dividen- 
tis. Verum est, dilectissimi, sed ita tamen 
verum est, ut hoc de virtutibus tantum, non 
de vita intellegamus. Virtutes enim non om- 
nes possumus obtinere, etiamsi velimus ; vi- 
tam tamen omnes possumus capere, si cum 
dei adiutorio requiramus, secundum illud : 
Omnis enim qui petit accipit, et qui quaerit 
invenit *. [p. 842] Divisio ergo sublimium et 


excellentium gratiarum ad arbitrium et ad 


dispensationem sancti Spiritus pertinet ; 
conversatio vitae bonae ad fidem hominis ac 
laborem : Omnis enim qui petit accipit, et qui 
quaerit invenit. Petat tantum aliquis toto 
corde, et quaerat : qui tibi iussit quaerere, 


(1) Ps. 50, 14 ; (2) Io. 16, 13; (3) Act. 
2:45 (4) I Gor. 12, 8.'9. 11 ; (5) Matt. 7, 8; 


sine dubio praestat, ut valeas invenire. Num- 
quid enim mentitur sermo divinus? Pulsate, 
inquit, ef aperietur vobis!. Ut quid pulsare 
nos praecepit, nisi quia vult aperire pulsan- 
tibus? In homines ipsos haec iniquitas non 
cadit, ut se velit rogari, qui nolit annuere : 
omnis enim qui praestandi non habet votum, 
petentis refugit postulatum. Nemo est qui 
se rogari velit, nisi qui ante apud se delibera- 
rit ut praestet. Ergo deus, qui omnibus vult 
tribuere, ab omnibus vult rogari, dicens : 
Petite et dabitur vobis, quaerite et invenietis ?. 


3. Sed dicere forsitan potest aliquis : Si 
omnis qui petit accipit, ergo etiam si virtutes 
petamus, accipiemus. Cur enim non etiam 
virtutes petamus, si omnia possumus accipere 
quae petierimus? Non ita est, dilectissimi : 
superbum est enim et supra hominis condi- 
tionem, virtutum gratiam postulare ; humi- 
lis quippe esse debet humana interpellatio, 
non praesumptiosa : salutem tantum postu- 
lans, non vanitatem. Cum enim nullus homo 
extra peccatum esse possit, quae inpudentia 
est, eum virtutes petere, qui adhuc de venia 
ad plenum securus esse non possit? Sufficit 
ergo homini misericordiam domini promereri ; 
maximam se a deo obtinuisse virtutum gra- 
tiam debet credere, qui potuerit ad indulgen- 
tiam pervenire. Qui enim aliquid praesump- 
tiose petierit, hoc ipso minus meretur acci- 
pere, si altiora praesumpserit postulare. Huc 
accedit, quod homo virtutum gratiam petens, 
si non offenderit deum precum praesumptione 
periclitari tamen poterit vanitate. Non enim 
omnibus expedit, exercendarum virtutum 
gratiam possidere : sunt qui tutiores sunt in 
humilitate positi, quam iactantia sanctitatis 
inflati ; sunt quibus periculosa est ipsa subli- 
mitas gratiarum. Qui in excelso positus fir- 
miter stare non novit, hoc ipso gravius cadit, 
quod ad altiora conscenderit. Et ideo beatus 
apostolus : Divisiones, [p. 843] inquit, gra- 
tiarum sunt ?; et : Haec omnía operatur unus 
atque idem Spiritus, dividens singulis prout 
vult *. Bene ait, prout vult: quia nihil est 
homini melius, quam quod ille vult. Voluntas 
enim Spiritus sancti bene novit dispensare 
munera sua : nihil est utilius, quam hoc tan- 
tum hominem de virtutibus habere, quod 
Spiritus sanctus iudicarit homini se debere 
conferre. 


4. Sane si quis virtutum gratiam desiderat 
obtinere, habet virtutes quas possit innocen- 
ter adpetere : quaerat castitatem, adprehen- 
dat sobrietatem, teneat disciplinam, diligat 
caritatem ; istas enim virtutes cum dei gratia 
omnes habere possumus et debemus. Non 


(1) Matt. 7, 7 ; (2) Matt. 7, 7 ; (3) I Cor. 12, 
4 ; (4) I Cor. 12, 11. 

enim in solis expellendis daemonibus aut 
curandis infirmitatibus et sanitatibus dandis 
virtutes esse credendae sunt : omne opus bo- 
num virtus est ; si cotidie bene agitis, si sancte 
et iuste vivitis, cotidie virtutum opera sancta 
conpletis. Non potest aliquis ab alio daemo- 
nem expellere? a se ipso saltim vitia daemoni- 
cae inpugnationis expellat. Non potest quis 
curare alieni corporis morbum? curet mor- 
bum animae suae. Non quaeritur ab homine, 
ut sanitatum gratiam tribuat, quae ei data a 
divinitate non fuerit : nihil maius poterit 
efficere, quam si ipse ad sanitatem propriam 
meruerit pervenire. 


9. Post laborem vigiliarum non oportet ut 
vos diutius prolixior sermo fatiget : et ideo 
quicumque est spiritalis, et pleniorem sermo- 
nem de divinitate sancti Spiritus audire desi- 
derat, die crastina maturius ad ecclesiam si- 
tienter ac fideliter veniat; qui enim venire dis- 
simulaverit, non se esse spiritalem apertis- 
sime demonstrabit. Sed credimus de dei mi- 
sericordia, quod plus apud vos gratia Spiritus 
sancti, quam occupatio mundi istius praeva- 
lebit: praestante domino nostro Iesu Christo, 
cui est gloria in saecula saeculorum. Amen. 


SERMO MORIN 212 
[G. MoniN, p. 844] 


DE MYSTERIO SANCTAE TRINITATIS 
VEL DE DIVINITATE SANCTI 
SPIRITUS [I] 


1. Cum de deo sermo est, fratres carissimi, 
sicut valde noxia est contradictionis intentio, 
ita utilis est interrogationis sollicitudo : ibi 
enim de obstinatione sensus obstruitur, hic 
intellectus de inquisitione nutritur; illic 
depravari resistens infidelitas delectatur, hic 
erudiri oboediens humilitas promeretur. Vos 
vero, fratres carissimi, praeparate excepto- 
rium sancti pectoris vestri influenti aquae 
divinae, et quod de mysterio sanctae trini- 
tatis vel divinitate sancti Spiritus insinuare 
cupimus, cum silentio et quiete suscipite : 
sanctarum enim scripturarum testimoniis 
volumus adprobare, quomodo Spiritus sanc- 
tus in cunctis virtutibus Patri et Filio coae- 
qualis esse evidenter possit agnosci. 


2. Legimus in veteri testamento, quia in 
principio fecit deus caelum et terram?!, et 
spiritus dei ferebatur super aquas ?*. In deo 
intellege Patrem, in principio accipe Filium, 
superfusum aquis agnosce Spiritum sanctum. 


(1) Gen, 1, 1; (2) Gen. 1, 2; 

Super aquas itaque dominantis eminentia 
ferebatur, iam tunc credo baptismi munera 
praefigurans. In faciendo quoque (homine) 
non unius, sed trium personarum opus esse 
demonstrat trina repetitio deitatis. Ita enim 
legimus : Ef dixit deus: faciamus hominem ad 
imaginem et similitudinem nostram *. Ad- 
verte sententiam in proposito simplicem, 
in responsione multiplicem. Et dirif deus - fa- 
ciamus hominem, quid est aliud, nisi quia 
substantia unitatis loquitur, et potentia tri- ! 
nitatis operatur? Perspice quomodo trina 
vice nomen dei in crea-[p. 8&5|-tione hominis 3 
nuncupatur; sic enim habemus in Genesi : *- 
Et dizit deus: faciamus hominem, et iterum : 
Creavit deus hominem ?, et tertio : Benedirif 
ei deus?. Dixit deus, fecit deus, benedrxit  — 
deus : dixit Pater, fecit Filius, benedixit 
Spiritus sanctus. Propter tres personas ter — 
iteratur una divinitas. Quo loco evidenter - 
mysterium etiam unitatis intellege. Ecce 
imago dei et similitudo unicuique homini a 
tribus datur, et tamen una esse dinoscitur. —— 
Dixit deus: faciamus. Diligenter adtende, | 
dum unus dicit, et non unus facit ; nec ped 
ad imagines et similitudines nostras, * 
certe, ad imaginem et similitudinem n 
unitatem singularitate, trinitatem pi 
tate commendat. Itaque im eo quod He 
faciamus ad nostram, personarum numm 
explicatur; in eo vero quod singulari r. 
ad' imaginem e£ similitudinem, in w 
stantiam deitas indivisa colligitur. 
3. Cum Abrahae in hostio tabernaculi a 
paruisset deus, et tres eius se oculis r di 
ter obtulisseent, in tribus unum " 
maiestatis adoravit. In psalmis quoque a 
]ute personis suis trinitas designatum 
proicias me, inquit, e facie ima, ef 'piri& 
sanclum tuum ne auferas a me *. Ecce 
pheta Patri supplicans non minus S 
sancti quam Patris et Filii expaveseit. T 
sam, Ne proicias me, inquiens, a facie 
Filius, sicut imago Patris, ita et facies ris 
accipitur ; et ideo legimus : Philippe, "d te 
videt, videt et patrem ?; item : Que 
spiritu iuo, ef quo a facie tue fugiam *? d 
verte in fide perfectse confessionis mw 
rium trinitatis : propheta ad Patrem | 
tur, faciem Patris Filium prefitetur, d 
sum per omnia Spiritum sanctum prot 
tur. De filio autem etiam ad Moysen 
dominus : Facies mea praecedet ie*, q 
nomen, id est, facies et ad unitatis subst 
tiam et ad coaeternitatem pertinet m 
tis, Esaias quoque Spiritum tent 

3) Ps. 90, S ($) Ie. 14, 

in gloria trinitatis adnumersat, quando dicit : 
Widi dominum sedeniem super solium ezrcel- 
sum, ei seraphin stabant, et clamabant aliter ad 
alierum - sanctus senctus sancius dominus deus 
Sabaoth !. Et in consequenti dicit : Audivi 
pocem domini dicenlis: Vade, et dic populo 
huic: auditu audietis, el non inlellegetis; et 
videnies videbitis, ef non videbitis 3. 

[p. 846] 

4. Credamus saltim Paulo praeconi cele- 
berrimo veritatis, quod Spiritus sanctus 
fuerit ille exercituum dominus, quem vidit 
Esaias, et qui locutus est per Esaiam. Sed 
quia irina responsione persultat sanctus 
sanctus sanctius, videamus ne hic honor ad 
totam respiciat trinitatem. Esaias cum dicit 

J Vidi dominum  Sabaoth?, Patrem Iudaeis 
agnoscitur praedicare. Iohannes evangelista 
aperte Filium probatur adserere, ita dicens : 
Propterea non poterant credere in Iesum, quia 

. dixit Esaias: Excaecavit oculos eorum. Haec 

—— dizit Esaias, quando vidit gloriam Filii dei, et 

— — docutus est de eo *. Quod autem idem Esaias 

licit, Et audivi vocem domini dicentis: Vade, 
^ dic populo huic: auditu audietis, et non 
fellegelis ; et videntes videbitis, et non videbi- 

, hunc dominum apostolus Paulus, ut 

ximus, Spiritum sanctum esse confirmat, 

Vic es ergo quia sanctus sanctus sanctus, haec 

totam concelebrat trinitatem. Et sicut 
iis tribus verbis nulla dissimilitudo, nulla 

. differentia, ita in trinitatis virtute nulla 

est esse distantia. 

tu sancto Si ego in spiritu dei vel 
dei eicio daemones ?, non gloriae 
tionem, sed substantiae demonstrari 
unitatem ; nec honoris discrepan- 
.sed operis esse concordiam. Quid 


ge huius persuasionis errorem : vide ne 
[uotiens in hac designatione digiti Patrem 
hendat et Filium. Meminerimus non 
no digito dictum esse, cum legimus : 
iam videbo caelos tuos, opera digitorum 
rum?. Sed cum dicis in digitis de Filio 

tantum et de Spiritu sancto sub quadam 
tate signari, ne hoc de duabus personis 
e coneris, alio loco totam Esaias 
rum numero loquitur trinitatem, dicens: 
appendit tribus digitis molem terrae *? 
| evidentius de trinitatis unitate, quid 


2, 39, 40, 41; (5) Matt. 12, 28; 


-— (1) Is. 6, 1. 2. 3; (2) Is. 6, 9; a) Is. 6 
Io. 1 3 
Ps. 8, 4; (7) ls. 40, 1. 

potentiae unius aequalitatem sub quadam 
mysterii lance libravit ? Ergo, ut dictum est, 
cum iam instructus sis de societate operis, 
non qubites de parilitate virtutis, Dicendo 
ergo, Quis appendit iribus digitis molem 
ierrae ? hic simpliciter loqui voluit, de 
cooperatione potentiae et de unitate substan- 
tiae quae una eademque esse in tribus 
digitis adprobatur. 

6. Quamvis cor vestrum ad audiendum 
verbum dei Spiritus sanctus semper accendat, 
ita ut vix possint vestra saucta desideria 
satiari, tamen providendum est, ut ita verbi 
dei praedicatio temperetur, ut vobis iugiter 
desiderari, et semper possit augeri : ideo iam 
ista quae dicta sunt caritati vestrae sufficiant. 
Et quia aliquid de sermone isto vobis credi- 
dimus reservandum, si secundum vestram 
consuetudinem die crastina maturius conve- 
neritis, absque aliqua lassitudine, matutinis 
explicitis, quod ex industria reservatum 
est audietis : praestante domino nostro 
lesu Christo, cui est honor in saecula saecu- 
lorum. Amen. 


SERMO MORIN 213 
[G. MonrN, p. 847] 


DE DIVINITATE SANCTI 
SPIRITUS [11] 


1. Quod de divinitate sancti Spiritus 
hesterna die caritati vestrae servavimus, 
nunc, si iubetis, cum silentio et quiete 
oportune vel congrue audire potestis, Cum 
Spiritus sancti personam propriam demon- 
stremus, et Patrem confiteamur ingenitum, 
Filium vero cognoscamus unigenitum, quaeris 
aliquis a me, utrum Spiritus sanctus ingenitus, 
an genitus, an quid aliud confitendus sit. 
Scripturae sanctae de potentia [p. 848] et 
deitate Spiritus sancti loquuntur : utrum 
vero genitus dici debeat, an ingenitus, non 
loquuntur, Vide quas sibi tenebras infidelitas 
facit : non vis scire quod deus noluit ignorari, 
et vis scire quod deus non iussit inquiri. 
Non dixit genitum, ne Filium crederes : 
non dixit ingenitum, ne Patrem putares ; 
sed ad essentiae distinctionem | procedere 
eum ex Patre testatus est, sicut legimus : 
Paraclitus ex Patre procedit. Quae cum 
ita sint, vel sic agnosce Spiritum sanctum 
propriam habere personam. Praeter duos 


(1) Io. 15, 26; 

esse tertium probat diversitas nominis ; 
procedentem ex deo non esse ordine vel 
gradu tertium monstrat unitas maiestatis : 
qui enim de interioribus dei progreditur, 
non dei creatura, sed dei probatur esse 
substantia. Non scruteris qualiter deus sit, 
quem deum esse manifestum est : hic ratio 
latet, veritas non latet. Cur interroges quo- 
modo sit socius vel aequalis regis, quem 
regii esse constat et honoris et generis ? 
Ex superfluo de nomine agitur inquisitio, 
ubi non est de sublimitate dubitatio. Ergo 
quia Spiritus sanctus de utroque procedit, 
ideo dicitur : Qui autem Spiritum Christi 
non habet, hic non est eius!; et alio loco : 
Insufflavit, et dixit Accipite Spiritum 
sanctum ?. , 

2. Utrum genitus, an ingenitus sit, requi- 
ris. Nihil ex hoc eloquia sacra cecinerunt : 
nefas est inrumpere divina silentia. Quod 
deus in scripturis suis indicandum esse non 
credidit, interrogare vel scire superflua 
curiositate te noluit. Numquid in hoc est 
gloria vel substantia Spiritus sancti, si aut 
ingenitus probetur aut genitus ? Nam nec 
Filio quicquam  derogat, quod ingenitus 
esse non legitur; nec Patri, quod genitus 
non habetur. In huiuscemodi sermonibus 
proprietas est appellationis, non diversitas 
potestatis : genitus et ingenitus, personae 
est differentia, non naturae. 


3. De Spiritu vero sancto dominus et 
salvator noster iturus ad caelum sic locutus 
est ad apostolos suos : Cum, inquit, venerit 
paraclitus, quem ego mittam vobis, Spiritum 
veritatis, qui a Patre procedit, ille testimonium 
perhibebit de me?; et iterum : Ille, inquit, 
docebit vos omnia *. [p. 849] Quid est hoc, 
dilectissimi, quod missurum se ad docendos 
discipulos salvator dixit Spiritum sanctum ? 
Numquid non docuerat apostolos suos? 
aut semiplena putanda est Christi fuisse 
doctrina ? Non, absque dubio : sed quia 
fides vestra in Patre est et in Filio et in 
Spiritu sancto, hoc voluit mittendo Spiritum 
sanctum salvator ostendere, quod ecclesias 
suas et voluntas dei Patris aedificaret, et 
passio Fili redimeret, et doctrina sancti 
Spiritus confirmaret. Quomodo hoc agnosci 
evidentius potest ? quomodo, nisi quia ad 
redemptionem nostram deus Pater Filium 
suum misit, Filius nos sua passione salvavit, 
fidem autem nobis Spiritus sanctus inspiravit? 
Ac Sic salus ecclesiarum totius divinae 
trinitatis operatio est : pietas enim Patris 
humanum genus perire noluit, Filius nos 
de interitu liberavit, Spiritus sanctus ad 
caelestia nos regna perducit. 


(1) Rom. 8, 9; (2) Io. 20, 22 ; (3) Io. 
15, 26 ; (4) Io. 14, 26 ; 

4. Ita tamen in Spiritum sanctum credite, 
ut nec Patrem eum putetis esse nec Filium, 
sed Spiritum Patris et Filii. Tota autem 
ista trinitas unus deus est : nulla ibi dissimi- 
litudo, nulla divisio est. Si enim spiritus, qui 
in homine est, maior ipsius hominis portio est, 
Spiritus dei quomodo minor esse credendus 
est ? Itaque Spiritus sanctus nec Pater est 
nec Filius, sed Spiritus Patris ac Filii. 
Quod autem Spiritus sanctus Patris Spiritus 
sit, dominus et salvator noster dixit : Spiritus, 
inquit, qui a Patre procedit *. Quod vero idem 
Spiritus sanctus etiam Filii Spiritus sit, 
apostolus docens dicit : Si quis Spiritum 
Christi non habet, hic non est eius ?. Unde 
et dominus in evangelio post resurrectionem 
suam ad discipulos suos ait : Euntes baptizate 
omnes gentes in nomine Patris et Filii et Spiritus 
sancti ?. In nomine, inquit, non in nominibus. 
Pater itaque deus, Filius deus, Spiritus 
sanctus deus : non tres dii, sed unus deus est. 
Persona tres species dividit, divinitas iungit. 
Maius autem aut minus ignorat trinitas, 
deitas nescit : quia et qui deus est, non potest 
non esse perfectus. Ideo et qui non credit 
in nomine Spiritus sancti, nihil ei prodest 
Patrem et Filium confiteri. Ergo Spiritus 
sanctus una fide credendus est, pari tremore 
Cum dixeris, Pater Filius et 
Spiritus sanctus, personas explicuisti ; cum 
dixeris, deus, substantiam  demonstrasti. 
Dicimus Patrem et Filium et Spiritum 
sanctum, ne te aestimes unam credere debere 
personam ; item dicimus unum deum, ne 
putes tres esse naturas. In his itaque tribus 
personis [p. 850] numerus esse potest, ordo 
esse non potest : nam etsi distinctionem 
recipit trinitas, gradum tamen nescit aequa- 
litas. In trinitate enim non est aut minus 
aliquid aut maius; quia si in deo aliquid 
minus dicitur, imperfecta divinitas accusatur : 
ita tamen, quod qui in deitate minorem 
Patre aut Filio dicit Spiritum sanctum, non - 
ili tantum iniuriam facit quem minorem 
iudicat, sed illi etiam quem maiorem putat ; 
quia cum totius trinitatis una aequalitas 
sit atque maiestas, quicquid contumeliae in 
personam unius dicitur, a tota aequaliter 
trinitate sentitur. 


5. Nos vero, carissimi, qui femplum sancti 
Spiritus*esse meruimus, adiuvanteipsoSpiritu 
sancto paremus domum, in quam illum venire, 
in qua delectet habitare. Invitet mundi 
cordis nitor, sollicitet illum par rubentibus 
rosis castus pudor, sollicitet candentibus 
liliis et odore similis et colore incontaminata 
virginitas ; suscipiat illum benigna caritas, 


(1) Io. 15, 26 ; (2) Rom. 8, 9 ; (3) Matt. 
28, 19; (4) I Cor. 6, 19. 

humanitas larga, sublimis humilitas, hilaris 
misericordia, pura simplicitas. Nihil ibi de 
prisci hominis sordibus, nihil de lapsuris 
infirmitatibus aeternus habitator, aeterni- 
tatis largitor inveniat. Recedat turpissimae 
voluptatis luxuria, pallens conscientia, tristis 
metus, nutans ebrietas, et libido omni 
horrore deformior; ut, cum in nobis ista 
defuerint, locum virtutibus praevius puritatis 
nitor aperiens Spiritum sanctum in domici- 
lium paratae sibi habitationis includat. 
Hoc autem ideo suggessimus, carissimi, ut 
quantum possumus totis viribus cum dei 
adiutorio laboremus, ne in nobis aut avaritia 
displiceat, aut infidelitas langueat, aut libido 
sordescat, sed emendati penitus ac puri 
habitaculum dei effici mereamur ; et Spiritus 
sanctus, qui descendisse hodie in apostolos 
legitur, semper in nobis habitare dignetur : 
cui est honor et gloria cum Patre et Filio in 
saecula saeculorum. Amen. 

HOMELIA IN DEPOSITIONE SANCTI 
HONORATI 


1. Ad inluminandum humanum genus, 
fratres dilectissimi, multas in hoc mundo 
spiritales lucernas dominus noster accendit ; 
ut scilicet inlucescente per sanctos viros 
caelesti religione atque doctrina neminem 
omnino errorum tenebrae involverent, qui 
veritatis lumen videre voluisset. Quae autem 
sunt istae lucernae, quas ad discutiendam 
atque inlustrandam infidelitatis caliginem 
dominus noster indulsit ? Primum patriar- 
chas, deinde prophetas, postea apostolos, 
postremum omnium ecclesiarum sacerdotes. 
Inter quos praecipuam ac praeclaram lucer- 
nam sanctae recordationis domnum Honora- 
tum huic civitati pietas divina concessit, 
eumque supra candelabrum, ut omnibus 
luceret, elevare dignatus est. Qui quidem 
huic civitati peculiari operum suorum clari- 
tate resplenduit ; at omnia tamen loca, ad 
quae vel nominis sui opinione pervenit, 
meritorum suorum ]luce perfudit. Cuius 
[p. 854] dum recolimus inexpugnabilem in 
operibus fidem, mirabilem in contemtu 
mundi rigorem, singularem in misericordia 
caritatem, — indubitanter | credimus | eum 
inplesse etiam non inpleta passione marty- 
rium. Non enim martyrium sola sanguinis 
consummat effusio, nec sola dat palmam 
exustio illa flammarum : pervenitur. non 
solum occasu, sed etiam contemptu corporis 

ad coronam. Absque iniuria sanctorum in 
persecutionibus defunctorum dicere liceat : 
carnem adflixisse, libidinem superasse, ava- 
ritiae restitisse, de mundo triumphasse, pars 
magna martyrii est. 

2. Et quia pius et misericors dominus non 
solum martyrum solatia, sed etiam summo- 
rum pontificum patrocinia huic civitati provi- 
dere et praeparare dignatus est, quantum 
possumus cum dei adiutorio laboremus, 
peculiares apud deum patronos magis bonis 
operibus laetificare, quam de peccatis vel 
de neglegentiis nostris contristare videamur. 
Tunc enim pro nobis sancti martyres et 
egregii pontifices fiducialiter apud dominum 
suis orationibus poterunt conmendare, si 
nos dei praecepta conplere et bonis operibus 
viderint semper insistere. Si vero, quod 
deus non patiatur, malis nos actibus inplicare 
voluerimus, illos quidem contristamus, sed 
nobis perpetuam perditionem adquirimus : 
quo modo enim de uno peccatore paenitentiam 
agente gaudium in caelo! legimus fieri, sic 
quotiens Christiani aliquod crimen capitale 
commiserint, omnes de illorum perditione 
credimus contristari. 


3. Et ideo iterum atque iterum rogo, ut 
talium ac tantorum martyrum sive pontifi- 
cum merita vel patrocinia cogitantes, studea- 
mus nos dignos bonis operibus exhibere, ne 
illos nostris malis actibus contristemus ; ut 
dum dies iudicii venerit, patroni nostri nos 
laeti et hilares aeterno iudici offerentes, illud 
propheticum fiducialiter dicant : Ecce ego, 
domine, et pueri quos dedisti mihi *. Et tunc 
pastores simul] cum gregibus suis illam felicem 
et desiderabilem vocem audire merebuntur : 
Venite, benedicti, percipite regnum, quod vobis 
paratum est ab origine mundi ?. Quod ipse 
praestare dignetur, qui cum Patre vivit et 
regnat in saecula saeculorum. Amen. 

DE MARTYRIO  JBEATI 
BAPTISTAE 


IOHANNIS 


1. Beatus Iohannes, fratres dilectissimi, 
cuius festivitatem hodie cum gaudio celebra- 
mus, multum antequam nasceretur, qualis 
futurus esset, Isaias propheta Spiritu sancto 
revelante praedixit. Sic enim ait : Voz cla- 
mantis in deserto: parate viam domini, rectas 
facite semitas dei nostri : omnis vallis implebi- 
tur, el omnis mons et collis humiliabitur ; et 


(1) cf. Luc. 15, 7 ; (2) Is. 8, 18 ; (3) Matt. 

erunt prava in direcía, et aspera invias planas !. 
Et licet haec omnia, fratres carissimi, divinis 
sint impleta mysteriis, et si omnia non pos- 
sumus, tamen de eo quod ait ommnis vallis 
implebitur, et omnis mons et collis humiliabi- 
iur, quod ad utilitatem nostram pertinet, 
quantum [p. 865] deus donare dignatur, 
cupimus vestrae caritati suggerere. 

2. Omnis, inquid, vallis implebitur, et om- 
nis mons eí collis humiliabitur. Non enim hoc 
secundum litteram impletum fuisse aliquan- 
do cognovimus nam praedicante beato 
Iohanne nec terrenos montes humiliatos, nec 
aliqua 

3. Sed nunc ad martyrium beati Baptistae 
redeamus. Sicut ergo evangelium loquitur, 
Iohannes in vinculis erat ; et lex involuta 
et ligata mysteriis per infidelis populi pravi- 
tatem in obscuro iacebat, ne aperte lucem 
resurrectionis ostenderet. Iohannes manebat 
in catena atque custodia ; et lex in sensibus 
Iudaeorum tamquam damnatis in locis tene- 
batur inclusa, et tamquam in occulto atque 
abdito, ita spiritalis intellectus coercebatur 
in littera. Iohannes carcere traditus ; et lex 
in tenebrosis perfidorum pectoribus carcerata 
cohibebatur. Quod autem morti addictus est, 
hoc indicare videbatur, litteram legis um- 
bram adveniente gratiae lege morituram. 
Ordo exitus sui, sicut nec gloria, ita nec mys- 
teriis caret. Nam cum Herodi saltasset filia 
Herodiadis, et pro praemii nomine poposcis- 
set dicens : Da mihi in disco caput Iohannis?, 
misit Herodes ad carcerem, et decollavit 
Iohannem ; et accepit puella caput eius, et 
tradidit illud matri suae. O malum omni malo 
peius, luxuria cum ebrietate coniuncta ! 
Tanti prophetae caput in pretium saltationis 
excipitur. 

4. Sed quid mirum, fratres carissimi, si 
saltatrix occidit prophetam? Scimus enim 
quod luxuria semper inimica est iustitiae, 
et quod pravitas sine intermissione persequi- 
tur veritatem : habet enim lascivia cum cru- 
delitate consortium. Infertur Herodis mensis 
propheticum caput; hoc crudelitati suae 
ferculum debebatur. Dixerat enim illi beatus 
Iohannes, quod ei non liceret uxorem viven- 
tis accipere; et pro sola ammonitione eum 
retrudi fecit in carcerem. O quam amara est 
peccatoribus obiurgatio ! scelus ne obiciatur, 
adicitur. O [p. 866] infelix conscientia ! dum 
testem refugit, crimen accumulat. Numquid, 

.si defuerit qui obiurget, poterit deesse qui 
noverit? Videte, fratres, distantiam iniqui- 
tatis atque iustitiae : cessante adhuc dei 
iudicio, etiam in hoc mundo tot saeculis ille 
arguitur, quot saeculis iste laudatur. Mermo- 


(1) Is. 40, 3-4 ; (2) Matt. 14, 8. 

ria enim iustorum cum laudibus ! semper est ; 
desiderium vero peccatorum peribit ?. Periet 
iocunditati, licet maneat 
execrationi. Nam in illo etiam ante diem 
iudicii malae conscientiae tormenta desae- 
viunt ; nec ei post culpam inpunitati locus 
est, dum fit reatus ipse supplicium. Ecce 
infelicem, Herodem conscientiae flamma sine 
cessatione consumet ; beatum vero Iohannem 
paradisi amoenitas oblectabit. 

5. Accendantur itaque animi nostri exem- 
plis sanctorum : nam imitando talia fortasse 
aliquando pervenire ad similia poterimus. 
Certe et si non contingat vitam hanc pro 
veritate finire, contingat saltim audita veri- 
tate corrigere. Loquamur pro veritate : et 
ubicumque illam laborare cognoscimus, quan- 
tum possumus defendere festinemus, certis- 
simae cognoscentes defensorem iustitiae coro- 
nam martyrii percepturum. Si enim veritas 
Christus est, qui pro illa testimonium dederit, 
Christi sine dubio martyr erit. Et quia solet 
fieri, ut etiam nos ipsi aliquid contra verita- 
tem et iustitiam faciamus, non solum alios qui 
haec faciunt arguamus, sed etiam nosmet ip- 
sos ieiuniis vigiliis et orationibus, quoties 
contra iustitiam agimus, castigemus, et pec- 
cata nostra largioribus elemosinis redima- 
mus ; ut, dum alios arguimus, et nos ipsos 
deo auxiliante corrigimus, et si coronam non 
meremur accipere, vel ad peccatorum merea- 
mur indulgentiam pervenire praestante 
domino nostro Iesu Christo, cui est honor et 
gloria in saecula saeculorum. Amen. 

[G. Monriw, p. 871] 
IN DIEM SANCTI STEPHANI 


1. Quotiens caritatem vestram secundum 
praeceptum domini ad diligendos inimicos 
provocare debemus, timeo ne aliqui cogitent 
et dicant, se nullatenus hoc posse implere. 
Forte etiam et hoc obicere volunt, ut dicant 
se Christum imitari non posse. Ecce tibi lo- 
quor, o homo, quicumque dicis quod in 
amore inimicorum non possis imitari domi- 
num tuum. Certe beatus Stephanus homo 
erat, et non deus ; hoc erat, quod et tu : sed 
quod fecit, non fecit nisi donante illo quem 
rogas et tu. Vide tamen quid fecerit. Lo- 
quebatur Iudaeis; saeviebat, et diligebat. 
Utrumque debeo demonstrare, et saevientem 
et diligentem. Audi saevientem — verba . 
sunt sancti Stephani quando adloquebatur . 
Iudaeis : Duri cervice et incircumcisi corde et 
auribus, vos semper Spiritui sancto restitistis. 
Quem prophetarum non occiderunt patres 

vestri !? Audisti saevientem : alterum debeo 
ostendere, audi et diligentem. Irati illi facti, 
et gravius inardescentes, et mala pro bonis 
reddentes, ad lapides cucurrerunt, et dei 
famulum lapidare coeperunt. Hic proba, 
sancte Stephane, dilectionem tuam; hic 
te videamus, hic te spectemus, hic victorem 
diaboli triumphatoremque cernamus. Ecce 
beatus Stephanus aspiciens illum qui pro eo 
pe-[p. 872]-pendit in ligno : crucifigebatur 
ille, iste lapidabatur. Ille dixit Pater, 
ignosce illis, quia nesciunt quid faciunt ?. 'Tu, 
beate Stephane, quid dicis? Audiam, et vi- 
deam te, ne forte possim vel te imitari. Pri- 
mum beatus Stephanus stans oravit pro se, 
et ait : Domine Iesu, accipe spiritum meum ?. 
Et cum haec dixisset, genu flexit, et genu 
flexo ait : Domine, ne statuas illis hoc in 
peccatum *. Et hoc dicto obdormivit. O felix 
somnus, et requies vera | Ecce quod est beate 
requiescere : pro inimicis orare. 


2. Sed rogo te, beate Stephane, ut mihi 
digneris exponere, quid fuit hoc, quod pro te 
stans orasti, et pro inimicis genu flexisti. Si 
enim nobis praesentibus esses, hoc sine dubio 
responderes : pro me stans oravi, quia pro 
me, qui recte deo servivi, orando et inpetran- 
do non laboravi ; quia qui pro iusto orat non 
laborat. Ideo stans pro se oravit. Inde ven- 
tum est ut oraret pro Iudaeis, pro interfec- 
toribus Christi, pro interfectoribus sancto- 
rum, pro lapidatoribus suis : quia adtendit 
nimiam et magnam esse impietatem ipso- 
rum, quae difficile donari posset, genu flexit. 


3. Imitemur ergo, fratres dilectissimi, vel 
in quantum donaverit deus, beatum Stepha- 


num : diligamus, non solum amicos, sed 


etiam inimicos ; quia nihil est, unde sic et 
peccata redemere, et diabolum vincere, et 
deo placere possimus. Denique sic ipse do- 
minus dixit : Date, et dabitur vobis; dimiltite, 


et dimittetur vobis 5; et iterum : Si dimiseritis 
hominibus peccata eorum, dimittet et vobis 
. pater vester caelestis peccata vestra 5, et cetera. 


Videte, fratres, misericordiam domini nos- 
tri : in potestate nostra posuit, qualiter in die 
iudicii iudicemur. Si dimittamus, dimittetur 
nobis; si non dimittamus, non dimittetur 
nobis. Diligamus ergo, fratres dilectissimi, 
non solum amicos, sed etiam inimicos ; ut 
ante tribunal iudicis aeterni cum secura 
conscientia [p. 873] veniamus, dicentes : Da, 
domine, quia dedimus ; dimitte, quia dimisi- 
mus : nos fecimus quod iussisti, tu imple 
quod promisisti. Quod ipse praestabit, qui 
cum Patre vivit et regnat cum Spiritu sancto 
in saecula saeculorum. Amen. 


(1) Act. 7, 51. 52 ; (2) Luc. 23, 24 ; (3) 
Act. 7, 59 ; (4) Act. 7, 60 ; (5) Luc. 6, 38, 37 ; 
(6) Matt. 6, 14. 

SANCTI AUGUSTINI EPI. OMELIA IN 
NATALE APOSTOLORUM IACOBI ET 
IOHANNIS. UBI OSTENDITUR QUID 
FUTURUM SIT DE TRIBUS AMICIS. 
QUANDO FACIT DE EO QUOD FESTUCA 
NUTRIATUR IN TRABEM 


EXORDIUM 


1. Rogo vos, fratres carissimi, ut non mo- 
leste accipiatis, nec nos superfluos iudicetis, 
quod vos pro amore inimicorum frequentius 
ammonemus : hoc ideo facimus, quia ad 
sananda vulnera omnium peccatorum nul- 
]um medicamentum fortius esse cognovimus. 
Nec vobis ineptum esse videatur, quod ali- 
quotiens etiam in sollemnitatibus martyrum 
ad amorem vos provocemus inimicorum : 
propterea hoc fieri volumus, quia omnes mar- 
tyres per istam perfectissimam caritatem ad 
coronam martyrii pervenisse cognovimus ; 
quod etiam in beato Stephano impletum esse 
cum ingenti admiratione gaudemus. Dili- 
genter quaeso adtendite, fratres, et intellegite 
quia in omnibus malis hominibus vitia po- 
tius habere odio debemus, non homines : 
diligere hominem, odire vitium. 


CONCLUSIO 
[p. 876] 

. et recte reprehendis iram. 
Fisthcá est in oculo suo, in tuo trabis ; et 
oculus cum trabe quomodo potest videre 
fistucam? Nescio qua fronte sub hora iras- 
centem reprehendat, qui odium in corde 
reservat. Qui sub hora irascitur, et cito pla- 
catur, fistucam quidem incurrit, sed statim 
per paenitentiam eam abstulit. Qui vero 
odium per longa tempora in corde tenuerit, 
nutriendo fistucam in trabem convertit. 
Trabes est in oculo tuo, quia fistucam ibi 
natam statim tollere noluisti : cum illa dor- 
misti, cum illa surrexisti, eam in te ipso 
excoluisti, falsis suspectionibus inrigasti ; 
verba adulantium et ad te mala verba de 
amico deferentium credendo nutristi ; fis- 
tucam non avulsisti, diligentia tua trabem 
fecisti. 

5. Tolle trabem de oculo tuo : noli odire 
Íratrem tuum. Expavescis, an non expaves- 
cis? Dico tibi : Noli odire, et securus es. 
Respondes, et dicis mihi : Quid est odisse? et 
quid mali est, quia odit homo inimicum 
suum? Odisti fratrem tuum ; sed si odium 
contemnis, audi divinam scripturam : Qui 
odit fratrem suum, homicida est. Ergo, si 


(1) I Io. 3, 15. 

odis, homicida es. Non venenum parasti, 
non ad percutiendum inimicum cum gladio 
processisti, non ministrum sceleris praepa- 
rasti, non locum, non tempus, postremum 
ipsum scelus non fecisti : tantum odisti, et 
prius te quam illum occidisti. Disce ergo 
iustitiam, ut non oderis nisi vitia hominis. 
Hoc si tenueritis, et hanc iustitiam feceritis, 
ut homines etiam vitiosos sanare malitis 
potius quam damnare, ante tribunal aeterni 
[p. 877] iudicis non pro odio damnandi, sed 
pro caritate vel pace coronandi feliciter ve- 
nietis : praestante domino nostro Iesu Christo, 
qui vivit et regnat cum Patre et cum Spiritu 
sancto in saecula saeculorum. Amen. 


SERMO MORIN 224 


[G. MoniN, p. 885] 


IN SOLLEMNITATIBUS SANCTORUM 

MARTYRUM. UT QUOMODO CARO PRE- 

TIOSIS VESTIBUS, SIC ANIMA BONIS 
OPERIBUS ORNETUR 


1. Quotienscumque, fratres carissimi, sanc- 
torum martyrum sollemnia celebramus, non 
tam illorum deferimus ornamenta, quam 
capimus : quia, cum illi in perenni beatitu- 
dine constituti sint, qui coluntur, magis or- 
namentis illi indigent, qui honorem deferunt, 
quam qui honorari videntur. Et ideo, fratres 
dilectissimi, quia nos multum ornat beato- 
rum martyrum cultus, quotiens celebrantur 
sanctorum martyrum natalicia, tales nos 
exhibere debemus, ut nos dignos sanctis sol- 
lemnitatibus faciamus. Indigne enim usur- 
pant inprobi ornamenta sanctorum, nec 
certe praesumunt eius rei meritum, [p. 886] 
cuius non imitantur officium. Timendum est 
illud, quod in evangelio legimus de illo 
inprobo, qui sine veste nuptiali in illa subli- 
mi sede thalamorum sacri convivii extiterat 
temerator ; pro qua re audire meruit : Amice, 
quomodo huc intrasti non habens vestem nup- 
tialem!? et illo obmutescente dictum est 
ministris : Proicite eum in tenebras exteriores, 
ubi est fletus et stridor dentium ?; ne forte 
et nos, fratres carissimi, nuptiali veste cor- 
rupta et multis luxuriae sordibus inquinata 

ad sollemnitatem sanctorum martyrum ve- 
niamus. Et ideo diligentius considerantes 
conscientias nostras, si quid in eis aut per 
iracundiam conbustum, aut per libidinem 








(1) Matt. 22, 12; (2) Matt. 22, 13; 

maculatum, aut per ebrietatem vel avari- 
tiam  sordidatum viderimus, sanare vel 
curare per paenitentiam et elymosinam festi- 
nemus, timentes ne et nobis dicatur : Amice, 
qua fronte, cum te tantis vitiorum sordibus 
inquinaveris, sollemnitatem martyrum cele- 
brare praesumis? qua fronte in conventu 
splendido tenebrosus ingrederis? qua con- 
scientia in loco pacis et caritatis cum odio 
iracundus inrumpis? Sicut enim sobriis cas- 
tis ac misericordibus sollemnitatibus marty- 
rum interesse grandis est gloria, ita e contra- 
rio adulteris ebriosis atque raptoribus, si se 
non ante corrigunt, gravis erit et intolera- 
bilis poena. 


2. Omnis enim qui in sanctorum martyrum 
sollemnitatibus pro vanitate saeculi huius 
pretiosis vestimentis ornatur, gemmis et 
auro conponitur, si intus in corde vitiorum 
sordibus fuerit inquinatus atque corruptus, 
corpore celebrat gaudium, in animo sibi 
praeparat luctum. Quando enim a foris caro 
conponitur ad luxuriam, tunc intus infelix 
anima dilabitur in ruinam. Sed existit 
aliquis, et dicit : Ergo veteribus ac sordidis 
vestimentis in sanctorum sumus sollemni- 


tatibus induendi ? Non ita est, fratres 
carissimi : habenda sunt vestimenta nitida, 
honesta, et rationabiliter ac mediocriter 


praeparata, non pro vanitate saeculi nimium 
pretiosa; sic enim legimus in Salomone : 
In vestitu, inquit, ne glorieris unquam. 
Et timendum est exemplum illius divitis, 
qui purpura induebatur et bysso?. llle enim, 
qui in mundo habuit purpuras, in inferno 
invenire non meruit nisi flammas; quas 
tamen non ideo meruit, quia dives fuit, sed 
quia avarus et inmisericors fuit. Ad extre- 
mum, fratres carissimi, non est [p. 887] 
durum quod suggero, non est inrationabile 
quod requiro : si voluptatem vel pompam 
saeculi huius non potes vincere, vel hoc age, 
ut, quomodo ornatur pretiosis vestibus caro 
tua, sic ornetur bonis operibus anima tua; 
et quam conposita procedit caro tua in 
oculis hominum, tam splendida procedat 
anima tua in oculis angelorum. 


3. Adtende, o homo rationabilis, et vide, 
quia in anima tua inpressit deus similitu- 
dinem suam : ipsa debet imperare, et caro 
servire. Sed, quod peius est, ego vel mei 
similes e contrario facere volumus : despi- 
cimus dominam, et exornamus ancillam. 
Ancilla enim, id est, caro ornata pretiosis 
vestibus luxuriatur, et domina veteribus 
vitiorum pannis involvitur; illa in deliciis 
interdum usque crapulam  saturatur, et 


(1) Eccli. 11, 4 ; (2) Luc. 16, 19 ; 

domina subtracto bonorum operum cibo 
fame torquetur. Quid est quod agis, o homo ? 
Erigis lutum, et despicis aurum : ornas et 
deliciis satias carnem, quam vermes devora- 
turi sunt in sepulchro ; et despicis animam, 
quae deo et angelis repraesentatur in caelo. 
Et ideo, fratres, licet inconparabiliter plus 
anima quam caro, id est, multo amplius 
mereatur domina quam ancilla, nos tamen 
ad praesens hoc solum requirimus, ut quan- 
tum corpori vestro vel in cibis vel in orna- 
mentis celebraturi sollemnitates martyrum 
providetis, tantum animae vestrae elimo- 
sinis et bonis operibus reponatis ; ne forte, 
quando carnem, quae ornari consueverat, 
jacentem in sepulchro multitudo vermium 
devorat, anima multis vitiorum sordibus 
inquinata ante oculos divinae maiestatis 
appareat. 


4. Absit hoc a nobis, fratres carissimi : 
non enim ita agere debemus, ut ante tribunal 
aeterni iudicis cum confusione vel reatu 
conscientiae veniamus; ne illa ad nos 
terribilis et nimium metuenda sententia 
dirigatur : Discedite a me, inquit, maledicti, 
in ignem aeternum !. Sed magis sic carnem 
rationabiliter gubernemus, et animam ornare 
de bonis operibus studeamus, ut illud audire 
mereamur : Euge, serve bone et fidelis, intra 
in gaudium domini tui ?*. Ante omnia, sicut 
frequenter admonui, quotienscumque sanctae 
sollemnitates adveniunt, elimosinas largius 
erogate, et eos qui discordes sunt ad concor- 
diam revocate, sobrietatem vel castitatem 
diligite ; ut ad altare domini cum secura et 
libera conscientia venientes de corpore ac 
sanguine domini non iudicium sed remedium 
. possitis adquirere : ipso adiuvante, qui vivit 
in saecula saeculorum. Amen. 


SERMO MORIN 225 
[G. MonrN, p. 888] 


IN SOLLEMNITATIBUS 
| SANCTORUM MARTYRUM 


1. Quotiens sollemnitates martyrum cele- 
bramus, fratres carissimi, cogitare debemus 
sub ipso rege nos militare, sub quo et illi 
pugnare vel vincere meruerunt : cogitare 
debemus eodem baptismo nos salvatos, quo 
et illi salvati sunt ; isdem sacramentis uti 
vel confirmari, quae illi merebantur acci- 
pere; ipsius imperatoris signum in fronte 
portare, cuius et illi feliciter portaverunt. Et 


(1) Matt. 25, 41 ; (2) Matt. 25, 21. 

ideo, quotiens natalicia sanctorum martyrum 
cupimus celebrare, debent in nobis beati 
martyres aliquid de suis virtutibus recognos- 
cere, ut illos delectet pro nobis dei miseri- 
cordiam subplicare. Omnis enim anima diligit 
similem sibi !. Si ergo similis simili sociatur, 
dissimilis longe disiungitur. Ecce beatus 
peculiaris patronus noster, cuius festivitatem 
colere cum gaudio cupimus, sobrius fuit 
quomodo ei coniungi poterit  ebriosus ? 
Quam societatem habere poterit humilis cum 
superbo, benignus cum invido, largus cum 
cupido, cum iracundo mansuetus ? Beatus 
martyr sine dubio castus fuit : quomodo ei 
adulter sociari ? [p. 889] Et cum gloriosi 
martyres, fratres carissimi, pauperibus etiam 
propria erogaverint, quomodo cum illis amici 
esse poterunt, qui diripiunt aliena ? Sancti 
martyres studebant etiam inimicos diligere : 
quomodo cum illis partem habebunt, qui 
aliquotiens nec amicis volunt vicem dilec- 
tionis inpendere ? Non ergo nos pigeat, 
fratres carissimi, vel in quantum possumus 
sanctos martyres imitari, ut illorum meritis 
et orationibus ab omnibus peccatis mereamur 
absolvi. 

2. Sed dicit aliquis, Et quis est qui possit 
sanctos martyres imitari ? Et si non in 
omnibus, in multis tamen rebus deo adiu- 
vante et possumus et debemus. Non potes 
sustinere flammam ? potes vitare luxuriam. 
Non potes tolerare ungulam lacerantem ? 
contemne avaritiam iniqua negotia et lucra 
impia persuadentem. Nam si te mollia 
vincunt, quomodo te dura non frangunt ? 
Habet et pax martyres suos : nam iracundiam 
vincere, invidiam velut vipereum venenum 
respuere, superbiam refutare, odium de 
corde repellere, gulae adpetitus superfluos 
refrenare, vinolentiae non cedere, pars magna 
martyrii est. Et quotienscumque vel ubi- 
cumque causam iustam videris laborare, si 
pro ila testimonium dederis, martyr eris. 
Et quia iustitia et veritas Christus est, 
ubicumque aut iustitia aut veritas aut 
castitas laboraverit, si quantum vires habes 
defensaveris, martyrum mercedem accipies. 
Et quia martyr latine testis interpretatur, 
qui testimonium pro veritate dederit, Christi 
sine dubio, qui est veritas, martyr erit. 


3. Certum est, fratres, quod et veritas et 
iustitia poterat se sine nostro adiutorio in 
hoc mundo defendere : sed ideo se permittit 
laborare, quia fidei nostrae meritum vult 
probare, immo quia nobis locum mercedis 
desiderat providere; ut dum iustitiam et 
veritatem defendimus in hoc saeculo, illa 
nos defensare dignetur postmodum in futuro ; 


(1) Eccli. 13, 19 ; 

ut dum tu illam defendis hic in patria tua, 
ila tibi mercedem reddat et consolationem 
tribuat in vita aeterna, et impleatur in te 
quod scriptum est Beati misericordes, 
quoniam ipsi misericordiam consequentur !. 
Clamet ergo unusquisque pro [p. 890] 
castitate, pro pace, pro iustitia et veritate : 
clamet pro illis, quantum praevalet, quotiens 
eas iniuste viderit laborare. Si persona 
potentior persequitur veritatem, supplica. Si 
aequalis tibi est persona, quae contemnit 
iustitiam, da illi consilium, ut se ab iniquitate 
removeat : si noluerit, cum huiuscemodi, 
Sicut dicit apostolus, nec cibum sume. Si 
subdita et inferior tibi persona est, quae 
non facit quod iustum est, castiga, increpa ; 
si praevales, etiam cum severitate distringe. 
Tu, quantum potes, rogando, consilium 
dando, castigando, imple in illis personam 
tuam : deus ab illis exiget suam. 


4. Non enim soli sacerdotes, id est, 
episcopi, presbyteri vel ministri reddituri 
sunt rationem, si praedicare noluerint, sed 
et omnes inferiores clerici, vel laici, quibus 
deus intellectum dare ^ dignatus est, si 
neglegentes, sicut supra dixi, admonere 
vel castigare dissimulant, causas se pro illis 
in die iudicii. dicturos esse non. dubitent. 
Sed, dicit aliquis, non sum episcopus nec 
presbyter : quid ad me pertinet, qualiter se 
unusquisque exhibeat ? ipse de se redditurus 
est rationem. Verum est, quià ipse de se 
redditurus est rationem ; sed nec tu eris 
inmunis, si ei tacueris. In divinis scripturis 
praeceptum legimus, ut, si aliquis viderit 
animal vicini sui in luto iacentem, non 
pertranseat, nisi allevet eum. Asinum aut 
bovem in luto iacentem iuberis extrahere : 
et tibi similem christianum Christi sanguine 
redemptum vides in ebrietatis cloaca iacere, 
et luto luxuriae volutari, et taces, et praeteris, 
et non clamando, castigando, terrendo, 
manum misericordiae porrigis ?. Et si te 
audire contempserit, sacerdoti secretius sug- 
geras, ut vel ille auctoritate sua impleat, 
quod tu humiliter admonendo obtinere non 
potuisti. Certissime scito, quia, nisi peccan- 
tibus quibuscumque cum vero amore, prius 
secrete, postea, si contemptus fueris, etiam 
publice clamaveris, dirigenda est ad te 
sententia illa, quae neglegentibus sacerdo- 
tibus clamat : Si, inquit, non adnunliaveris 
iniquo iniquitatem suam, sanguinem eius de 
manu íua requiram ?. 


. 5. Et ideo, fratres carissimi, ut implere 
possimus illud quod apostolus dicit, Invicem 
onera vestra portate, et sic adinplebitis legem 
Christi ?, alterutrum nos in caritate semper 


(1) Matt. 5, 7 ; (2) Ez. 3, 18 ; (3) Gal. 6, 2; 

admoneamus ; ut quotiens aliquis nostrum 
peccaverit, castigationem vicini vel proximi 
libenter et patienter acci-[p. 891]-piat, prop- 
ter illud quod dictum est : Argue sapientem, 
et diliget te ; argue stultum, et adiciet odisse te !. 
Rogo ergo, fratres, quoscumque luxoriosos 
vel ebriosos in sanctis festivitatibus saltare, 
choros ducere, verba turpia proferre cogno- 
veritis, increpate, castigate, corripite. Et 
ante plures dies de sollemnitatibus martyrum 
ad servandam castitatem vos invicem admo- 
nete; et quoscumque inter se odia vel 
scandala habere cognoscitis, ad concordiam 
revocate. Ad faciendas etiam elymosinas 
vestros animos praeparate, et ad manum 
facite quod pro salute animae vestrae 
disponitis erogare; ut laeto ac iocundo 
animo elymosinas facientes, impleatur in 
vobis illud quod scriptum est : Hilarem dato- 
rem diligit deus ?. Haec ergo, fratres carissimi, 
si deo inspirante, quomodo consuestis, liben- 
ter auditis, et fideliter implere contenditis, 
sollemnitates sanctorum. martyrum, non so- 
lum corporaliter, sed etiam spiritaliter cum 
gaudio et exultatione suscipietis, et ad 
altare domini sine ulla iracundia mundo 
corde et casto corpore cum libera et secura 
conscientia venietis. 


6. Sicut iam anno superiore conmonui 
caritatem vestram, iterum rogo, fratres 
carissimi, et ammoneo, ut quotiens sanctorum 
specialius festa celebraturi sumus, quicumque 
de suis baptizari desiderant, vel ante decem 
dies, aut certe vel ante unam septimanam 
cum.eis, qui baptizandi sunt, ad ecclesiam 
veniant, et ad oleum et ad manus inpositiones 
accedant. Ante - omnia, secundum quod 
vires habent, etiam illi, qui filios suos 
baptizari desiderant, ieiunent, ad vigilias 
suas frequentius veniant : ut et filii eorum 
ordine legitimo accipiant baptismatis sacra- 
mentum, et parentes eorum adquirant indul- 
gentiam peccatorum. Et licet multo melius 
sit, ut, qui baptizandi sunt, in paschali 
sollemnitate serventur, tamen propter casus 
fragilitatis humanae, et praecipue illis cate- 
chumenis qui frequentius infirmantur, donum 
baptismi negari non potest; ea tamen 
ratione, ut, (sicut) iam diximus, et ieiunia 
et vigiliae praecedant, et ad oleum vel ad 
manus inpositiones secundum regulam eccle- 
siasticam prius venire non differant. Qui 
enim ammonitionem nostram libenter [p. 892] 
audierit, et fideliter implere voluerit, confide- 
mus de domini misericordia, quod illi et in 
hoc saeculo et in futuro (aeter)nam pro 
oboedientia mercedem pius dominus recon- 
pensare dignabitur. Q(ui cum) deo Patre. 


(1) Prov. 9, 8; (2) II Cor. 9, 7. 

[G. MonriN, p. 905] 
DE NATALE TEMPLI 


Natalem templi huius diem, fratres dilectissimi, Christo propitio cum exultatione et gaudio 
hodie celebramus : sed templum dei verum et vivum nos esse debemus. Merito tamen sollemni- 
tatem matris ecclesiae christiani populi fideliter colunt, per quam se spiritaliter renatos esse 
cognoscunt. Nam qui per primam nativitatem vasa irae dei fuimus, per secundam vasa miseri- 
cordiae * fieri meruimus. Prima enim nativitas produxit nos ad mortem ; secunda revocavit ad 
vitam. Omnes enim nos, carissimi, ante baptismum fana diaboli fuimus ; post baptismum 
templa Christi esse meruimus : et si de salute animae nostrae attentius cogitemus, templum dei 
verum et vivum nos esse cognoscimus. Non solum in manufactis habitat ? deus, nec in domo de 
lignis et lapidibus facta ; sed praecipue in anima ad imaginem dei facta, et manu ipsius artificis 
condita. Sic enim beatus Paulus apostolus dixit : Templum dei sanctum est, quod estis vos ?. 


cod. W 


2. Et quia Christus veniens proiecit diabo- 
]um de cordibus nostris, ut sibi tem-[p. 906]- 
plum praepararet in nobis, quantum possu- 
mus cum ipsius adiutorio laboremus, ne 
in nobis per mala opera nostra patiatur 
iniuriam. Omnis enim, qui male agit, Christo 
' iniuriam facit. Sicut enim dixi, prius quam 
nos redemeret Christus, diaboli domus fui- 
mus ; postea domus dei esse meruimus : deus 
enim de nobis dignatus est sibi facere domum. 
Non ergo per peccata et crimina ibi aliquam 
molestiam patiatur : quia, si iniuriam pertu- 
lerit, cito discedit ; et si ille discesserit, 
continuo (se) diabolus intromittit. Sicut 
enim tu non vis pati iniuriam in domum 
tuam, ita et deus non vult pati iniuriam 
in domum suam, id est, in animam tuam. 
Si ergo tibi non parcis propter te ipsum, 
parce tibi vel propter deum, qui te dignatus 
est facere templum suum. Omnes enim 
ebriosi, adulteri, invidi vel superbi Christo 
iniuriam faciunt ; omnes fures et falsi testes, 
omnes ad arbores vel ad fontes vota redden- 
tes, omnes qui caragios et divinos vel prae- 
cantatores aut propter se aut propter suos 
inquirunt, omnes qui tales sunt, Christum 
de corde suo proiciunt, et diabolum introdu- 
cunt. Et qualis erit illa infelix anima, quae 
contemnit vitam et eligit mortem, lucem 
despicit et tenebras quaerit ? Omnes ergo 
isti, sicut dixi, qui mali [p. 907] christiani 
sunt, quamvis ad ecclesiam veniant, quamvis 
ad altare communicent, quamvis se frequen- 
tius signare videantur, si se per paenitentiam 
non emendaverint, non Christo sed diabolo 
servire probantur. Illi vero christiani, qui 
casti sunt, humiles, sobrii vel benigni, 
qui ad ecclesiam frequentius veniunt, qui 
elimosinas faciunt, qui pacem et caritatem 


codd. H5*'ev'ei 


2. Templa enim ista ideo de lignis et lapi- 
dibus fabricantur, ut ibi templa dei [p. 906] 
viventia congregentur, ac sic ad templum 
dei conveniant unus christianus unum 
templum dei est, et multi christiani multa 
templa sunt dei. Etiam, fratres, videte quam 
pulchrum est templum quod aedificatur de 
templis ; et quomodo multa membra faciunt 
unum corpus, sic multa templa faciunt 
unum templum. Sed ista templa Christi, 
hoc est, sanctae animae christianae dispersae 
sunt per universum mundum : cum venerit 
dies iudicii, congregabuntur omnia, et in 
vita aeterna facient templum unum. Quo- 
modo multa membra Christi faciunt corpus 
unum, et habent unum caput Christum, 
sic et illa templa habebunt ipsum habitatorem 
Christum ; quia membra ipsius sumus, qui 
capud nostrum est. Sic enim dicit apostolus : 
In interiore homine per fidem habitare. in 
cordibus vestris Christum *. Gaudeamus, quia 
templum dei esse meruimus ; sed timeamus, 
ne templum dei malis operibus violemus. 
Timeamus quod dicit apostolus : Si quis 
templum dei violaverit, disperdet illum deus 5. 
Deus enim, qui caelum et terram verbo 
potentiae suae sine ullo labore potuit fabri- 
care, in te dignatur habitare; et ideo sic 
debes agere, ut talem habitatorem non 
possis offendere. Nihil ergo in te, hoc est 
in templo suo, [p. 907] deusinveniat sordidum, 
nihil tenebrosum, nihil superbum : quia, si 
ibi aliquam iniuriam pertulerit, cito discedit ; 
et si redemptor discesserit, statim deceptor 
accedit. Et qualis erit illa anima infelix, 
quae a deo deseritur, et a diabolo occupatur : 
vacuatur lumine, et tenebris adimpletur: ex- 
hauritur dulcedine, inebriatur amaritudine : 
perdit vitam, invenit mortem acquirit 


(1) Rom. 9, 22 ; (2) Act. 7, 48 ; (3) I Cor. 3, 17 ; (4) Eph. 3, 16. 17 ; (5) I Cor. 3, 17; 

custodiunt, qui nec furtum faciunt, nec supplicium, et perdit paradisum ? Et ideo, 

falsum testimonium dicunt, in istis talibus fratres, quia deus sibi voluit de nobis tem- 

templum dei integrum custoditur, et Christus plum facere, et in nobis dignatur iugiter 

in illis habitare cognoscitur. habitare, quantum possumus cum ipsius 
adiutorio studeamus superflua proicere, utilia 
congregare : repudiare luxuriam, castitatem 
tenere : contemnere avaritiam, misericordiam 
quaerere : odium despicere, caritatem diligere. 
Haec si auxiliante deo facimus, fratres, in 
templum cordis et corporis nostri deum 
iugiter invitamus. 


3. Unde nos, carissimi, si natalem templi cum gaudio celebrare volumus, templa dei viven- 
tia malis operibus in nobis destruere non debemus. Et hoc dicam, quod omnes intellegere pos- 
sunt : quotiens ad ecclesiam venimus, qualem illam invenire volumus, tales et animas nostras 
praeparare debemus. Vis basilicam nitidam invenire : noli tuam animam peccatorum sordibus 
inquinare. Si tu vis ut basilica luminosa sit, et deus hoc vult, ut anima tua tenebrosa non sit, 
sed fiat quod dominus dicit, ut luceat lux in nobis bonorum operum, et ille glorificetur qui in 
caelis est !, Quomodo tu intras in ecclesiam istam, sic deus vult intrare in animam tuam, sicut 
[p. 908] ipse promisit : Et habitabo in illis et inambulabo ?. Quomodo nos in ecclesia nec porcos 
nec canes nos volumus invenire, qui nobis horrorem faciant, ita et deus in templo suo, id est, 
anima nostra nullum peccatum inveniat, quod oculos suae maiestatis offendat. 


4. Ergo quotiens natalem templi cupitis celebrare, sobrii, pacifici debetis ad ecclesiam con- 
venire ; et ideo ante plures dies castitatem etiam cum propriis uxoribus custodite, et secundum 
vires vestras pauperibus elemosinam exhibete : oblationes quae in altario consecrentur offerte, 
decimas de fructiculis vestris reddite, peregrinos excipite, discordes ad concordiam revocate. 
Si taliter ad natalem basilicae et ad sanctorum sollemnitatem veniamus, quicquid iuste vo- 
]uerimus a deo petere, totum merebimur obtinere. Hoc ante omnia oportet, ut, quomodo ad 
ecclesiam nitidis vestibus venitis, ita etiam mundis cordibus veniatis : nihil enim prodest, ut 
nitidus appareas in oculis hominum, si sordidus fueris in oculis angelorum. Certe, fratres, 
quando in ecclesiam intrare et communicare volumus, prius manus nostras abluimus : sed 
opus est, ut, quomodo per aquam lavamus manus nostras, sic per caritatem et elemosinam 
abluamus animas nostras, propter illud quod scriptum est : Date elymosinam, et ecce omnia 
munda sunt vobis ?, et iterum : Sicut aqua extinguit ignem, sic elymosina extinguit peccatum *. 
Nam nihil prodest nitor in corpore, si puritas non servetur in corde. Si malum est et turpe cum 
sordidis manibus ad altare accedere, quantum peius est in animam sordidam corpus et sangui- 
nem Christi suscipere? Si in arcam plenam luto vestimenta tua non vis mittere, quare in 
animam plenam peccatis ausus es Christi sacramenta praesumere? Certe et omnes mulieres, 
quando ad altare veniunt, linteola nitida exhibent, in quibus sacramenta Christi percipiant ; 
et bene et iuste faciunt : sed adtendant et considerent, ut, quomodo nitida linteola exhibent, 
sic etiam nitidas animas suas exhibeant ; ne forte, si aliter factum fuerit, Christi sacramenta in 
eis patiantur iniuriam. Et ideo, ut corpus domini nostri et sanguinem eius non ad iudicium sed 
ad remedium mereamur accipere, quantum possumus cum ipsius [p. 909] adiutorio laboremus, 
ne in nobis per mala opera nostra patiantur iniuriam : omnis enim, qui male agit, Christo 
iniuriam facit. Sicut enim tu non vis pati iniuriam in domo tua, ita et deus non vult pati 
iniuriam in domo sua, id est, in anima tua. Si ergo tibi non parcis propter teipsum, parce tibi 
vel propter deum tuum, qui te dignatus est facere templum suum. Omnes enim ebriosi adulteri 
invidi vel superbi Christo iniuriam faciunt : omnes fures et falsi testes, omnes ad arbores vel ad 
fontes vota reddentes, omnes qui caragios et divinos vel praecantatores aut propter se aut 
propter suos inquirunt : omnes qui tales sunt, Christum de corde suo proiciunt, et diabolum 
introducunt. Et qualis est infelix illa anima, quae contemnit vitam, et eligit mortem ; lucem 
despicit, et tenebras quaerit? Omnes enim christiani, sicut dixi, qui tales sunt, quamvis ad 
ecclesiam veniant, et ad altare communicent, quamvis se signare frequentius videantur, si 
per paenitentiam non emendaverint, non Christo sed diabolo servire probantur. Illi vero 
christiani, qui casti sunt, humiles, sobrii, benigni, qui ad ecclesiam frequentius veniunt, qui 
elemosinas faciunt, qui pacem et caritatem custodiunt, qui nec falsum testimonium dicunt : in 
istis talibus templum dei integrum custoditur, et Christus in illis habitare cognoscitur. 


5. Et ideo, fratres, et crimina capitalia cum dei adiutorio fugiamus, et minuta peccata, sine 
quibus esse non possumus, cotidianis elemosinis insistentes, adsiduis etiam orationibus redi- 


(1) cf. Matt. 5, 16 ; (2) II Cor. 6, 16 ; (3) Luc. 11, 41 ; (4) Eccli. 3, 33 ; 

mamous ; ne, sicut dixi, Christo iniuriam faciamus, qui in nobis habitare desiderat. Duo sunt 
enim, qui in nobis habitare desiderant, Christus dominus noster, et diabolus adversarius 
noster : ambo enim pulsant ad ostium cordis nostri. Noli Christum repellere, si vis adversarium 
non timere : tene regem legitimum, et crudelem non timebis tyrannum : tene lucem, et tenebrae 
ad te accedere non audebunt : ama vitam, ut possis evadere mortem. Et ideo castitatis aroma- 
tibus repleamus animam nostram, elemosinis dealbemus, et diversis etiam virtutum floribus 
adornemus ; ut Christum dominum nostrum fide invitemus, spe pascamus, caritate potemus. 
Et quotienscumque festivitates fuerint, non solum casto corpore sed etiam mundo corde ad 
ecclesiam veniamus. Ante omnia contra nullum hominum odium in corde servemus : qui enim 
vel unum hominem odio habet, audiat scripturam dicentem : Qui fratrem suum odit, homicida 
est!. Et si homicida est qui fratrem suum odit, qua fronte ad altare domini communicare 
praesumit? Et ideo, [p. 910] qui fecit iniuriam, cito veniam petat : qui factam pertulit, cito 
indulgeat ; ut securi in oratione dominica possimus dicere deo : Dirmilíte nobis debita nostra, 
sicut el nos dimittimus debitoribus nosíris ?. 


6. Baptismi sacramentum, fratres carissimi, negari nulli hominum potest, praecipue si hoc 
corporis infirmitas videatur exigere : bonum tamen et legitimum est, ut, qui sani sunt, in 
paschalem sollemnitatem serventur, et secundum ecclesiasticam regulam in diebus quadragen- 
simae ieiunent et vigilent, et ad oleum vel ad manus inpositiones accedant. Qui vero in aliqua 
festivitate filium suum baptizari desiderat, iustum est, ut vel ante septem dies cum ipso ad 
ecclesiam veniat, et ibi ieiunet ac vigilet ; et filium suum, sicut supradictum est, ad oleum vel 
ad manus inpositionem faciat accedere, et sic legitimo ordine baptismi sacramenta suscipiat. 
Qui haec ita fecerint, et filios suos faciunt accipere baptismi sacramentum ; et sibi, dum vigi- 
lant et ieiunant, acquirunt indulgentiam peccatorum. Qui vero haec ita, ut diximus, agere no- 
luerit, et sub hora filium suum ad baptismi sacramentum ingesserit, sciat se non leve peccatum 
incurrere : quia dissimulavit eum prius ad oleum vel ad manus inpositiones offerre. Ipsos ta- 

men infantes, fratres carissimi, quos in baptismo excepistis, scitote vos apud deum fideiussores 
esse illorum ; et ideo semper eos ammonere et castigare contendite, ut caste et iuste et sobrie 
vivant. Ante omnia symbolum eis et orationem dominicam ostendite ; nec eos verbis solum 
sed etiam exemplis ab bona opera provocate. Qui enim caste et iuste et sobrie vivunt, dum aliis 
exemplum bonae vitae praebent, et pro se et pro illis mercedem accipient ; sicut e contrario, 
qui male agunt, et nec castitatem nec iustitiam servant, et, quotienscumque causas audierint, 
munera super innocentes ? accipiunt, quantiscumque exemplum male vivendi praebuerint, pro 
tantis aeterna supplicia sustinebunt. Sed credamus de dei misericordia, quod ita nobis inspi- 
rabit agere, ut non pro malis operibus poenam possimus incurrere, sed magis pro bonis ad 
aeterna praemia pervenire : praestante domino nostro Iesu Christo, cui est honor in saecula 
saeculorum. 


(1) I Io. 3, 15 ; (2) Matt. 6, 12 ; (3) cf. Ps. 14, 5. 





2. Sed iam nunc ad te mihi sermo est, 
frater dilectissime, de cuius electione tanti in 
Christo populi hodie gratulantur. Et vere 
digne et merito gratulantur: ad omnium enim 

IN ORDINATIONE EPISCOPI decus fidelium atque utilitatem redundat, 
' cum talis habetur antistes, cuius plurimi 

[G. MOoRIN, p. 911] 


1. Episcopatus, fratres carissimi, bonum 
opus est, dicente beato apostolo: Qui episco- 
patum desiderat, bonum opus desiderat *. Sed 
ubi opus auditur, labor intellegitur : qui- 
cumque ergo episcopatum sic intellegens 
desiderat, sine ullo ambitionis tumore desi- 
derat. Ut enim hoc ipsum apertius eloquar, 
ille episcopatum vere desiderat, qui populo 
dei non tam praeesse quam prodesse desi- 
derat. 


(1) I Tim. 3, 1; 


adiuventur auxilio, et incitentur exemplo. 
Unde quia non ignoras quid de sinceritate 
animi tui secundum praecedentem notitiam 
senserimus, iustissime nos agnoscis exigere, 
ut, quod de te praesumpsimus, hoc probemus. 
Et ideo, dulcissime frater, unica te ac sin- 
gulari caritate commoneo, ut modestiae tuae 
non desit auctoritas, constantiam mansue- 
tudo commendet, iustitiam lenitas temperet, 
libertatem patientia contineat ; et declinata 
superbia, cui proprium est ut cadat, sectare 
humilitatem, cui semper debetur ut [p. 912] 

crescat. Ecclesiasticarum legum non Sit 
ignara dilectio tua, ut intra patrum regulas 
atque mensuras potestatis tuae iura conti- 
neas. Iusto quippe ideo dicitur lex non esse 
posila!, quia normam praeceptionis implet 
iudicio voluntatis. Verus enim amor in 
semetipso habet et apostolicas auctoritates 
et canonicas sanctiones, quarum documenta 
tuus devotus semper sectetur affectus. 


3. Vos vero, fratres vel filii, quibus divina 
pietas tam dignum sacerdotem providere 
dignata est, agnoscite et intellegite, quam 
grave pondus inmineat sacerdotum cervici- 
bus. Unusquisque enim in populo de se solo 
redditurus est rationem : sacerdotibus autem 
domini longe alia manet condicio, a quibus 
omnium animae requirendae sunt. Quibus 
terribiliter clamat Spiritus sanctus : Si 
adnunliaveris iniquo iniquitatem suam, tu 
animam tuam liberasti ?, et iterum : Clama, 
ne cesses, quasi tuba exalta vocem tuam, et 
annuntia populo meo scelera eorum, et domui 
Iacob peccaía eorum 3. 


4. Sed iterum atque iterum ad te nunc mihi 
peculiariter sermo est, de cuius electione tan- 
tos in Christo gaudere cognoscimus. Scio te, 
frater carissime, ignorare non posse, qualiter 
ante tribunal Christi pro omnium animabus 
reddituri sint rationem omnes domini sacer- 
dotes. Et ideo cum ingenti tremore auxiliante 
domino patientiam viriliter tene : taedia et 
molestias, pericula etiam et obprobria ineru- 
diti populi, si forte per aliquam animosita- 
tem fuerint concitati, constanter et fortiter 
sustine, respiciens ad verum pastorem domi- 
num ac salvatorem nostrum, qui pro suis 
ovibus non solum tribulationem sed etiam 
mortem sustinere dignatus est. Multa enim 
adversa te necesse est sustinere, si doctrinae 
regulam custodire, si verbum dei sicut ex- 
pedit, adsidue volueris praedicare quia 
amara sunt semper male viventibus prae- 
cepta iustitiae. Unde contestor te hodie co- 
ram deo et angelis eius, et apostolica voce 
denuncio : Adíende lectioni, exhortationi, doc- 
trinae *. Praedica verbum; insía oportune, 
inportune; argue, obsecra, increpa in omni 
patientia et doctrina 5. 


5. Observa et vide, ne te mundialis negocii 
inplicatio ita [p. 913] teneat occupatum, ut 
verbo dei vacare non possis ; sed magis time 
illud quod scriptum est : Inpedimenta mundi 
fecerunt eos miseros, et illud : Nemo militans 
deo inplicat se negociis saecularibus, ut ei 


(1) I Tim. 1, 9; (2) Ez. 3, 19; d Is. 58, 1; 
(4) Í Tim. 4, 13 ; (5) II Tim. 

placeat, cui se probavit!, Neque enim te 
Christus hodie cultorem agrorum, sed pasto- 
rem constituit animarum. Et quia ad te di- 
recta est hodie vox illa domini salvatoris per 
quam tertio clamavit pasce oves meas ?, ita 
officium praedicationis adsume, ne praefo- 
catus praesentibus curis non possis dei verbo 
vacare, et ovibus suis spiritalia animarum 
pabula providere. Mundana enim negocia 
filiis tuis agenda committe, ut tuus animus in 
his tantum negociis occupetur, per quae salus 
omnibus datur. Sicut enim tibi impietatis 
crimen erit, si neglectis verbi dei studiis 
sollicitudines susceperis . saeculares, ita et 
unicuique filiorum tuorum grave peccatum 
erit, si necessitates ecclesiae noluerint sub- 
levare. Illi ergo quasi veri et obtimi chris- 
tiani ecclesiae filii, quaecumque ad saeculum 
pertinent, cum iustitia agere et gubernare 
contendant, et tibi solius doctrinae solicitu- 
dinem derelinquant. Si enim tu mundialibus 
curis fueris occupatus, et te ipsum decipis, et 
gregem tibi creditum devorandum bestiis 
derelinquis. Et ideo quidem ad hoc solum 
vacato, ut oportune et sine intermissione 
filios tuos doceas, per quod salutem conse- 
quantur aeternam. Populus vero tibi commis- 
sus cum tanta te reverentia audiat, ut te 
advocatum et praeconem esse cognoscat. 


6. Etiterum te, carissime frater, ammoneo,; 
ut talenta, quae tibi hodie dominus quasi 
bono negotiatori duplicanda commisit, cum 
multiplicato faenore ante tribunal aeterni 
iudicis restituas. Et quantum potes observa, 
ne velut inutilis servus acceptum talentum 
suffodias : id est, ne doctrinae lumen terrenis 
occupationibus inplicatus extinguas; sed 
contremesce magis semper et metue, ne forte, 
si verbo dei [p. 914] vacare nolueris, audire 
merearis : Serve nequam et piger, quare non 
dedisti pecuniam meam nummulariis ad men- 
sam, et ego veniens cum usuris exegissem utique 
quod meum erat ?? Avertat a nobis deus illud 
quod sequitur : Znutilem, inquid, serpum proi-. 
cite in tenebras exteriores; ibi erit fletus et 
stridor dentium *. Ecce quali sententia con- 
demnantur, qui (se) saeculi huius occupatio- 
nibus implicantes noluerunt audire apostolum 
dicentem : Adfende lectioni exhoríationi doc- 
trinae 5; et illud : Memoriam mei retinete, 
quoniam non cessavi die ac nocte cum lacrimis 
monens unumquemque vestrum per írien- 
nium 9. Si apostolus, ut se aput deum absol- 
veret, die noctuque conmissis sibi populis 
verbum domini praedicabat, quid fiet de 


(1) II Tim. 2, 4 ; (2) Io. 21, 17 ; (3) Matt. 
25, 26, 27 ; (4) Matt. 25, 30; (5) I Tim. 4, 
13; (6) Act. 20, 31; 

nobis, si in festivitatibus aut dominicis diebus 
sal doctrinae traditis nobis ovibus ministrare 
neglegimus? Et ideo quantum possumus cum 
dei adiutorio laboremus, non solum in eccle- 
sia, sed etiam in consessu, in convivio, et 
ubicumque fuerimus, spiritalem domini pecu- 
niam studeamus commissis nobis populis 
erogare. Nos erogemus pecuniam, quia ille, 
cum venerit, exacturus erit usuram. Haec si 
fideliter agimus, cum ante tribunal aeterni 
judicis venerimus, securi cum propheta dicere 
poterimus : Ecce ego et pueri mei, quos dedisti 
mihi !; ubi pro multiplicato faenore talento- 
rum audire mereamur : Euge, serve bone et 
fidelis, intra in gaudium domini tui ?. Quod 
ipse praestare dignetur, qui vivit et regnat 
in saecula saeculorum. Amen. 


SERMO MORIN 233 
[G. MoniwN, p. 925] 


DOMINIS SANCTIS ET IN CHRISTO 

DESIDERANDIS FRATRIBUS IN BLAN- 

DIACENSI MONASTERIO CONSTITUTIS 
CAESARIUS EPISCOPUS 


1. Sanctus ac venerabilis pater vester 
Arigius religiosa quidem humilitate sed 
prope indiscreta suggestione postulat, ut ad 
sanctam caritatem vestram exhortatorium 
debeam proferre sermonem ; et dum vobis 
quo iam prope non indigetis desiderat pro- 
videre, nobis videtur verecundiam ingerere. 
Quid enim nos dicturi sumus verbo, quod 
vos iam glorioso non impleatis exemplo? 
Numquid debemus vobis dicere : Nolite 


|» mundum diligeré, quos cognoscimus cum 
omnibus desideriis [p. 926] suis tota fide 


et devotione contempnere? Dicturi vobis 
sumus despicere ornamenta, quae iam deo 
propitio velut purgamenta ac stercora res- 
puistis? Numquid dicere possumus, ut de 
substantia vestra elymosinas tribuatis, qui 
non solum facultates, sed etiam vos ipsos 
domino fideliter obtulistis? Numquid admo- 


nendi estis gulae vel ebrietati minime deser- 


vire, cum vos videamus ieiuniis et vigiliis 


indesinenter insistere? Numquid praedicare 


possumus, ut lites et scandala debeatis 
fugire, quos videmus de periculoso et nimiis 
fluctibus inquieto saeculi huius pelago ad 


(1) Is. 8, 18 ; (2) Matt. 25, 21. 


portum monasterii fideliter ac feliciter convo- 
lasse? 


2. Et licet de his omnibus quae in vobis 
deus contulit gaudeamus, et, quia illa deo 
propitiante fideliter exercetis, admonere vos 
minime praesumamus, est tamen quod non 
incongrue debeamus vestrae caritati sug- 
gerere : ut quod deo inspirante fideliter coe- 
pistis, ipso adiuvante usque ad finem glorio- 
sum viriliter conpleatis ; non enim qui coe- 
perit, sed qui perseveraverit usque in finem, 
hic salvus erit !. Et quia spiritalem fabricam 
aedificare Christo adiuvante coepistis, fun- 
damentum verae religionis supra petram 
fundata humilitate collocare debetis. Quae- 
libet enim fabrica quamvis sublimis et ampla 
sit, si firmum non habuerit fundamentum, 
cito delabitur in ruinam. Sic est, fratres dilec- 
tissimi, et constructio spiritalis. Quaelibet 
bona quis habeat, si verae humilitatis funda- 
mentum habere noluerit, firmiter stare non 
poterit. Fundamentum enim aliud nemo po- 
trest ponere, sicut dicit Apostolus, praeter id 
quod positum est, quod est Christus Iesus ?. 


3. Duo enim aedificia et duae civitates a 
mundi initio construuntur : unam aedificat 
Christus, alteram diabolus ; unam aedificat 
humilis, alteram superbus. Una humiliatur, 
ut firmiter surgat ; alia erigitur, ut infeliciter 
cadat. In fabrica Christi qui aedificantur, de 
imis levantur ad summa ; in fabrica vero dia- 
boli de summis ad ima praecipitantur. Adten- 
[p. 927]-dat ergo unusquisque, fratres dilec- 
tissimi, conscientiam suam, et si in se viderit 
dominare superbiam, in civitate diaboli se 
infeliciter aedificari, immo et praecipiari non 
dubitet : si vero in illo vera humilitas regnat, 
Christo se coaedificari et feliciter adhaerere 
congaudeat. 


. 4. Non enim discernuntur filii dei et filii 
diaboli nisi humilitate atque superbia. Quem- 
cumque superbum videris, diaboli filium esse 
non dubites : quemcumque humilem conspe- 
xeris, dei esse filium confidenter credere 
debes. Et ut hoc verum esse cognoscas, audi 
scripturam dicentem Initium | apostatare 
a deo omnis superbia? ; et Omnis qui se exaltat 
humiliabitur, et qui se humiliat exaltabitur *. 
Nam quod diabolus per superbiam deiecit, 
Christus per humilitatem erexit : quia ad 
vulnus superbiae medicamentum humilitatis 
exhibuit. Si ergo volumus venenum superbiae 
fugire, antidotum humilitatis iugiter debemus 
haurire. Audiamus dominum dicentem 

Discite a me quia milis sum et humilis corde 9. 
Non enim dixit : Discite a me mundum 


(1) Matt. 10, 22; 24, 13; (2) I Cor. 3, 11; 
(3) cf. Eccli. 10, 14 ; (4) Matt. 23, 12; (5) 
Matt. 11, 29; 

fabricare, mortuos suscitare, et virtutes 
reliquas facere ; sed quia, inquit, mitis sum 
et humilis corde. 


5. Humilitatem ergo, fratres dilectissimi, 


ante omnia teneamus non illam quae 
aliquotiens foris tantum ostenditur, sed 
illam quae in conscientia retinetur. Sunt 


enim qui, quando aliqua tranquillitas fuerit, 
humilitatem et in ore et in corde solent 
ostendere ; et si aliqua, ut adsolet, tribula- 
tionis vel scandali procella surrexerit, eflre- 
nato ore et erecta cervice superbia, quae in 
corde tegebatur, ex ore profertur. Quare 
hoc factum est, fratres ? Quia fundamentum 
verae humilitatis non habuit ; quia humili- 
tatem, quam prius promittebat in corpore, 
non habebat in corde : Ex abundantia enim 
cordis os loquitur!. Sine causa quaeris 
adtingere, quod cum potuisti noluisti recon- 
dere. Pectora nostra, dilectissimi fratres, sic 
sunt quomodo vasa, quae vacua esse nulla- 
tenus possunt. [p. 928] Nam aut de bono aut 
de malo quisque plenus esse cognoscitur. 
Et quomodo vas aliquod cum ventilatur, 
tunc quale sit quod est intus ostenditur ; 
sic et unusquisque homo cum aut per 
castigationem aut per aliquam districtionem, 
ut solet fieri, fuerit ventilatus, statim ostendit 
unde sit plenus : quia, sicut dixi, ecabundantia 
cordis os loquitur. Nam humilitas, quam 
prius promittebat, in ore tantum erat, in 
conscientia vero non erat. Cum autem propter 
iustitiam castigatus fuerit, tyrannico furore 
amarissima verba respondet. Superbia illa 
non tunc nascitur, sed tunc in veritate 
monstratur : quia non illum disciplina vel 
castigatio sancta superbum fecit, sed qualis 
diu esset ostendit. Sicut e contrario anima 
humilis et sancta, etiamsi aliquotiens, ut 
fieri solet, aliquas iniustas aut iustas incre- 
pationes audiat, amplius se Christo inspirante 
humiliat, et minus se audire quam meretur 
Spiritu Sancto operante proclamat. Ac sic 
et ille qui superbiam tegit in corde, cum 
ventilatus fuerit, fetorem teterrimum emittit ; 
et ille qui est mitis et humilis odorem suavis- 
simum reddit. 


6. Humiles ergo simus, fratres dilectissimi, 
non solum senioribus nostris, sed etiam 
coaequalibus, ne deus superbis resistat, ne 
se exaltantes humiliet, ne inflati per viam 
angustam transire non possint. Quidquid 
vobis a senioribus fuerit imperatum, sic 
accipite, tamquam si de caelo sit ore dei 
prolatum. Nihil reprehendas, nihil discutias, 
in nullo penitus murmurare praesumas 
quia in monasterio servire venisti, non 


(1) Matt. 12, 34 ; 

imperare, oboedire potius quam iubere; 
totum sanctum, totum iustum, totum utile 
iudica, quidquid aut tibi aut aliis videris 
imperari. Et non solum tuam linguam stude 
a murmuratione mortifera prohibere, sed 
etiam murmurantem alium non libenter 
audire, sed magis quantum potes contende 
tuo sancto et salubri consilio furorem illius 
mitigare. Sunt enim, quod peius est, adiutores 
diaboli, qui statim ubi viderint aliquos 
nimia iracundia commoveri, venenoso consilio 
unde amplius irascantur conantur ingerere. 
Isti enim de parte sinistra sunt, et in illa 
ruinosa civitate diaboli construuntur. Sunt 
vero et alii Christo propitiante, de quibus 
[p. 929] apostolus ait : Christi sumus adiu- 
tores ,. Sunt ergo adiutores dei, qui statim 
ubi viderint in corde cuiuscumque Ííratris 
venenum superbiae serpere, omni celeritate 
illum medicamento verae humilitatis conan- 
tur extinguere. Et sicut illi alii incentores 
malorum et pro sui perditione et pro aliorum 
subversione multiplicem poenam merentur, 
ita isti humiles et benigni duplicem gloriam 
consequuntur. Illi enim per mala consilia 
sua non solum in suis sed etiam in aliorum 
cordibus Christum occidere conantur ; sancti 
vero et humiles et in se et in aliis diabolum 
persequuntur. 


7. Et ideo, fratres, sicut iam supra suggessi, 
de vera et non falsa humilitate praesumere, 
et omnibus nos velut medicamentum et 
]umen splendidum debemus ostendere, ut 
impleatur in nobis illud quod dominus dixit : 
Sic luceat lux vestra coram hominibus, ut 
videntes vestra opera bona glorificent patrem 
vestrum qui est in caelis ?. Nam si caritas et 
humilitas vera non fuerit, de solo habitu 
relegionis praesumere vel confidere non 
debemus, ne simus velut sepulchra dealbata. 
Nemo se circumveniat, fratres, quia nemo 
sibi soli vivit, et nemo sibi soli moritur ?. 
Quantis enim exemplum verae humilitatis 
et perfectae caritatis ostenderis, cum tantis 
et pro tantis aeterna praemia possidebis. 
Si vero, quod absit, superbiae, iracundiae, 
murmurationis vel inoboedientiae formam 
ad imitandum te aliis dederis, non solum 
pro te, sed etiam pro illis quos destruxeris, 
gehennae supplicium sustinebis. Sed dicis 
fortasse : Nimis dura sunt et inepta, quae 
nobis a nostris senioribus imperantur. Non 
legisti : Propter verba labiorum tuorum ego 
custodivi vias duras*? Non legisti, quia 
arcta et angusía via est, quae ducit ad vitam 5? 
Non audisti apostolum dicentem Per 
multas tribulationes oportet nos intrare in . 


(1) I Cor. 3, 9 ; (2) Matt. 5, 16 ; (3) Rom. 
14, 7 ; (4) Ps. 16, 4; (5) Matt. 7, 14; 

regnum caelorum!? Non audisti prophetam 
dicentem : Virga et flagello castigaberis, filia 
Sion, ut non discedat [p. 930] zelus meus a te? 
Et illud : Ego, quos amo, arguo et castigo ?. 
Et alibi : Flagellat deus omnem filium quem 
recipit ?. Et si ea quae tibi praecipiuntur 
dura sunt, numquid murmurando illa facere 
poteris molliora ? Cum humilitate praebe 
oboedientiam : si vero non praevales, impos- 
sibilitati tuae cum humilitate postula veniam. 
[Dura tibi videntur praecepta senioris 
quantum tibi duriora erunt consilia decep- 
toris ? Aspera tibi videntur quae a senioribus 
imperantur : quantum duriora sunt, quae 
avaritia imperat cultoribus suis? Quam 
laboriosa et quam periculosa itinera illos 
sustinere compellit! Et cum illud totum 
patienter excipiant propter pecuniam tempo- 
rariam, tu quare non aequanimiter pertuleris 
propter vitam aeternam ? Non legisti 
Meliora sunt vulnera diligentis, quam fraudu- 
lenta oscula odientis *? Et ilud : Corripiet 
me iustus in misericordia et increpabit me : 
oleum | autem peccatoris, id est, adulatio 
assentatoris non inpinguet caput meum? 
Senior enim castigat, ut corrigat; diabolus 
autem blanditur, ut perdat. Consilium enim 
diaboli, sicut propheta dicit, ad (fempus 
inpinguat fauces; postea felle amarior inve- 
nitur$. Ipse enim brevissimo tempore per 
viam latam et spatiosam superbientes vel 
luxuriantes ducit ad imortem ; sicut e contra- 
rio Christus dominus noster per artam et 
angustam viam M humiles et  oboedientes 
perducit ad vitam. Ambae istae viae, et lata 
et angusta, finem habent, et brevissimae 
sunt : nec in angusta via diu laboratur, nec 
in lata diu gaudetur. Ac sic quibus lata via 
et luxuriosa delectat, post breve gaudium 
. habebunt sine fine supplicium ; et e contra 
illi, qui Christum per viam artam sequuntur, 
post breves angustias ad aeterna merebuntur 
praemia pervenire.] Nam si laicus homo in 
saeculo constitutus superbiam habeat, pecca- 
tum est ; monachus vero si habuerit, sacrile- 
gium est. [p. 931] Taliter vos exhibere 
. debetis, fratres, tam sancte, tam iuste, 
tam pie, ut merita vestra non solum vobis 
Sufficere, sed etiam peccantibus aliis in 
hoc saeculo possint veniam impetrare. Nam 
si linguam non refrenamus, non est vera sed 
falsa relegio nostra; et melius fuerat non 
vovere, quam post votum promissa non 
reddere. 


8. Et haec, fratres, non ideo suggero, 
quod vos tales esse cognoverim. Timentis 
magis animo quam reprehendentis loqui 


(1) Act. 14, 21 ; (2) Apoc. 3, 19 ; (3) Hebr. 
m2:6; (4) Prov. 27,65; (5) Ps. 140, 5; (6) 
Prov. 5,3,4 ; 

praesumo propter illud quod apostolus 
dicit : Cum metu et tremore vestram salutem 
operamini *, Non ideo dixi, quia illud facitis ; 
sed ideo suggessi, ne forte subripiente diabolo 
faciatis. Nos enim tale iudicium de vobis 
habemus, ut magis nos credamus vestris 
orationibus adiuvari, ut inter procellas vel 
tempestates saeculi huius possimus ad por- 
tum verae felicitatis supplicantibus vobis 
pervenire. [Salutem ergo uberrimam dicens 
precor, ut me sanctis orationibus vestris 
domino commendetis, et praesumptioni meae 
pro caritate veniam tribuatis] : adiuvante 
domino nostro Iesu Christo, cui est honor et 
gloria in saecula saeculorum. Amen. 


SERMO MORIN 234 
[G. MoniN, p. 932] 


ALIA SANCTI CAESARII EPISCOPI AD 
MONACHOS 


1. Sanctus ac venerabilis pater vester, 
dum se, ut cum venia sui dixerim, prope 
indiscreta humilitate submittit, mihi non 
parvam verecundiam facit. Nam pro admi- 
rabili caritate iniungere, immo extorquere 
contendit, ut ad sanctitatem vestram exhor- 
tatorium debeam proferre sermonem. Sed 
ego considerans et meum meritum et propo- 
situm vestrum, simul adtendens et sancti- 
moniam vestram et conscientiam meam, 
quid eligam nescio. Si enim tacuero, sanctae 
caritati inobediens apparebo : si vero aliquid 
loqui praesumpsero, notam temeritatis in- 
curro. Sed rogo vos, fratres, quid ego verbis 
suggeram, cum vos omnia operibus inplere 
congaudeam? Qua Ííronte sanis praedicare 
praesumat aegrotus? quomodo sanctos ad- 
monere poterit multis neglegentiis obliga- 
tus? quomodo vigilantes excitare poterit 
somnolentus? Qua conscientia castigat ieiu- 
nantes assidua ciborum abundantia crapula- 
tus? Unde esurientibus iustitiae panem 
verum poterit ministrare mendicus? De 
quibus rebus admonere potero, fratres? 
Dicturus sum ut debeatis mundum contemp- 
nere, quem tota animi virtute cum suis 
voluptatibus respuistis? Dicturus sum ut 
inpedimenta mundi debeatis abicere, quos 
video omnes cupiditates eius ardentissima 
devotione contempnere? Consilium vobis da- 
turus sum, ut debeatis largas elemosynas 
dare, quos novi pro Christi amore omnem 
mundi substantiam respuisse, quos video 
non solum quae sua sunt, sed etiam seipsos 
domino obtulisse? Forte praedicare vobis 


(1) Phil. 2, 12. 

potero, ut vicinis et proximis humiles sitis, 
qui vos ipsos sub iugo Christi non solum 
fideliter sed etiam feliciter inclinatis? Forte 
caritatem vobis commendare potero, cum 
vos videam non tantum amicos sed etiam 
inimicos diligere? Aut admonendi estis ad 
oboedientiam, qui numquam vestram volun- 
tatem, sed dei et seniorum implere conten- 
ditis iussionem? Aut de cavendo iracundiae 
morbo vos ammonere potero, quos funda- 
mentum patientiae tenere congaudeo? Num- 
quid dicere audeo, ut ociosis fabulis non 
occupetur sanctitas vestra, quos lectioni et 
orationi insistere, et in lege dei die noctuque 
meditari cognosco? Hoc ergo [p. 933] solum 
restat, fratres carissimi, ut, quia vos in 
sancto monasterio velut in portu quietis et 
repausationis quasi in parte aliqua paradisi 
dominus collegere et collocare dignatus est, 
assiduis studeatis orationibus obtinere, ut 
nos, qui saeculi huius fluctibus indesinenter 
adfligimur, et cum grande periculo per pela- 
gum mundi huius multis tempestatibus fa- 
tigamur, devictis omnibus vitiorum flucti- 
bus orationum vestrarum suffragio ad por- 
tum beatae vitae Christo duce pervenire 
possimus, ubi, cum ante aeternum iudicem 
vobis corona gloriae dabitur, nobis vel pec- 
catorum venia concedatur. 


2. Tamen ne usquequaque sancto patri 
vestro inoboediens videar apparere, cum 
grandi humilitate et patientia praesumo sug- 
gerere, ut in opere sancto, quod deo auxiliante 
fideliter exercetis, usque ad finem felicem 
perseverantiam teneatis ; quia non qui coe- 
perit, sed qui perseveraverit usque in finem, 
hic salvus erit. Et ideo oportet, ut sanctis 
moribus conpositi, multis etiam virtutum 
pinnis praediti, quasi spiritales columbae, et 
bonorum operum margaritis ornati dicere 
cum propheta possitis : Quis dabit mihi pin- 
nas sicut columbae, et volabo et requiescam ?? 
Quam rem tunc animae sanctae implere pos- 
sunt, si humilitatem et oboedientiam stabili 
firmitate custodiant ; quia, quibuslibet reli- 
quis bonis operibus quis fuerit praeditus, si 
istas duas virtutum alas, id est, humilitatem 
vel oboedientiam non habuerit, in altum 
evolare non poterit. Omnis ergo anima sanc- 
ta, quae circumvolantes milvos et diabolicos 
accipitres, id est, spiritales nequitias fugire 
vel vitare desiderat, istas duas, quas supra 
diximus, virtutum alas in se deo donante 
custodiat : quia nec virginitas, nec vigiliae, 
nec ieiunia, nec ipsa oratio vel lectio servis 
dei prodesse poterit, si in eis obedientia per- 
fecta et humilitas vera non fuerit. 


3. Nemini tamen videatur incongruum, 


(1) Matt. 10, 22 ; 24, 13 ; (2) Ps. 54, 7; 


quod humilitatem et oboedientiam specia- 
liter commendavi, et caritatem his, quae est 
omnium virtutum mater, non adiunxi. Non 
ita est, fratres carissimi : cum oboedientia et 
humilitas fructus caritatis esse probentur, 
quomodo sine ipsa esse possunt, quae nisi 
ex illa nasci omnino non possunt? Numquam 
enim vera humilitas et vera oboedientia sine 
caritate aut fuerunt aut [p. 934] esse po- 
terunt aliquando ; quia, sicut ignis sine calore 
vel splendore omnimodis non est, ita caritas 
sine humilitate vel oboedientia esse non po- 
test. Veram ergo caritatem et perfectam 
humilitatem vel oboedientiam retinentes, 
nihil quasi de nostris meritis praesumamus. 
Nemo se de sua industria extollat, sed de 
gratia divina confidat ; nemo sibi virginita- 
tem, lectionem, orationem, vigilias vel ieiunia 
sine caritate vel oboedientia prodesse credat : 
quia, quomodo caro sine anima vivere non 
potest, sic reliquae virtutes sine caritate figu- 
ram habere possunt, veritatem habere non 
possunt. Talia enim sunt sine caritate ieiunia, 
qualis sine oleo lucerna : fumigare potest, 


foetorem vel putorem reddere potest, lucem . 


vero habere non potest. Sed, sicut iam dixi, 
non opus est, ut nos praesumamus verbis 
diutius admonere, quod vos rebus ipsis et 
operibus novimus deo propitiante perficere. 
Quid enim cogitare et dicere et facere debea- 
tis, per assiduam lectionem deo insinuante 
cognoscitis. 


4. Et ideo si omnia quae legistis per dei 


adiutorium implere contenditis, et sanctum ac 
venerabilem patrem vestrum toto corde dili- 
gitis, et in omnibus, quaecumque deo inspi- 
rante praecipit, piam et humilem oboedien- 
tiam exhibetis, absque ulla dubitatione cum 
ipso sancto patre vestro ad aeternam beati- 
tudinem feliciter venietis. Et quia deo pro- 
pitiante de omnibus capitalibus criminibus 
securi estis et liberi, de parvis et minutis pec- 
catis semper debetis esse solliciti. De illis 
peccatis suggero, unde beatus Iohannes evan- 


gelista nos admonet dicens : Si dixerimus. 


quia peccatum non habemus, nos ipsos seduci- 
mus, et veritas in nobis non est 1 ; et unde scrip- 
tum est : Justus septies in die cadit, et resur- 
git?. Nam sine criminibus deo auxiliante esse 
et possumus et debemus ; sine parvis vero 
peccatis, quibus tamquam circumvolantibus 
muscis assidue inquietamur atque compun- 
gimur, nullus umquam iustorum aut fuit 
aut esse poterit aliquando, secundum illud 
quod supra iam diximus : Justus septies in 
die cadit et resurgit. Aut enim per cogitationem 
aut per voluntatem, aut per sermonem, aut 


per operationem, aut ex necessitate, aut per 





(1) I 1o. 1,85 (2) Prov; 24, 165 

fragilitatem, aut per oblivionem nobis ple- 
rumque peccata subripiunt. Nam qui sola 
capitalia crimina cogitat, et contra ipsa tan- 
tum modo pugnare contendit, et de parvis 
peccatis aut parvam aut [p. 935] nullam 
solicitudinem gerit, non. minus periculum 
incurrit, quam si crimina maiora committe- 
ret. Non ergo despiciamus peccata nostra, 
quia minuta sunt, sed quia plura sunt, ti- 
meamus : nam et pluviarum guttae minutae 
sunt, sed quia plures sunt, flumina implent, 
et domos subruunt, et aliquotiens impetu suo 
etiam montes trahunt. De ipsis enim scrip- 
tum est : Qui spernit modica, paulatim de- 
fluil*; et iterum : Delicta quis intellegit ?? 
Quis enim est, qui tanta vigilantia custodiat 
cor suum, ut numquam otiosus sermo ex ore 
eius procedat? De quo tamen in die iudicii 
reddenda est ratio. Quis est qui non mentia- 
tur, cum tamen scriptura dicat : Os quod 
menlitur occidit animam ?? Quis est de cuius 
ere vel aliquotiens maledictum non exeat, 
cum scriptum sit : Neque maledici regnum 
dei possidebunt *? Quis enim vel dinumerare 
praevaleat peccata, quae quasi parvula aut 
- pene nulla a nobis reputantur, cum tamen 
scriptura divina graviter nos pro illis punien- 
dos esse testetur? Et ideo secundum senten- 
tiam Salomonis cum dei adiutorio omni cus- 
todia corda nostra servemus : ut, si minuta 
peccata ad integrum evadere vel vitare non 
possumus, vel tardius:ab ipsis praeveniamur ; 
et, quotiens victi fuerimus, purgare illa vel 
redimere suspiriis et gemitibus festinemus. 


5. Et quidem ego haec suggerens quasi ex 
superfluo sanctitatem vestram videor ad- 
monere; sed deo propitiante in vobis im- 
pletur illud quod scriptum est : Da occasio- 
. nem sapienti, et sapientior erit 5; et iterum : 

Ut sanctus sanctificetur adhuc, et iustus iustio- 
ra faciat *. Ego tamen iterum atque iterum 
cum omni humilitate supplico, ut me sanctis 
et inlustribus meritis simul ac precibus ves- 
tris ita assidue domino commendetis, ut, 
quia me in hoc saeculo multum laetificat 
' sancta conversatio vestra, vos in futuro non 
.contristent merita mea ; et cum vos a iusto 
iudice deo receperitis gloriam, ego, sicut iam 
superius supplicavi, suffragantibus vobis vel 
peccatorum indulgentiam obtinere prome- 
rear : praestante domino nostro Iesu Christo 
'cui est honor et gloria in saecula saeculorum. 
Amen. 


*(1) Eccli. 19, 1; (2) Ps. 18, 13; (3) Sap. 
1, 11 ; (4) I Cor. 6, 10; (5) Prov. 9, 9; (6) 
Apoc. 22, 11; 

SERMO MORIN 236 
[G. MonriN, p. 940] 


SERMO SANCTI CAESARII 
EPISCOPI AD MONACHOS 


1. Miror, fratres dilectissimi, dominum 
meum patrem vestrum tanta se humilitate 
deicere, ut a me inperitissimo sanctis et eru- 
ditis auribus vestris exhortationis velit pro- 
ferri sermonem. Per hanc enim admirabilem 
humilitatem a me quasi ab arenti rivulo vobis 
vivis in Christo fontibus parvissimi rivi gut- 
tulas desiderat ministrari. Quid ego nunc fa- 
ciam pauper et dolens !? Ubi potero invenire 
quod vobis esurientibus iustitiam possim 
adponere? Ubi, inquam, requiro quod in mea 
facultate non habeo? Beata prorsus tam sanc- 
ti patris vestri quam vestra humilitas, quae 
cum iam paene virtutum meritis altius su- 
blimari non possit, hac humilitate quo adhuc 
crescere possit invenit. Benedicimus domi- 
num nostrum, qui sanctam institutionem et 
admirabilem consuetudinem loci huius iugiter 
crescere et in maiore dignatur gloriae cumulo 
sublimare. O felix et beata habitatio insulae 
huius, ubi tam sanctis cotidie et tam spiri- 
talibus lucris gloria domini salvatoris au- 
getur, et tantis damnis diaboli nequitia mi- 
noratur! Beata, inquam, et felix insula 
Lyrinensis, quae cum parvula et plana esse 
videatur, innumerabiles tamen montes ad 
caelum misisse cognoscitur! Haec est, quae 
et eximios nutrit monachos, et praestantis- 
simos per omnes provincias erogat sacerdo- 
tes ; ac sic quos accepit filios, reddit patres ; 
et quos nutrit parvulos, reddit magnos ; 
quos velut tyrones excepit, reges reddit. Nam 
omnes quoscumque felix et beata habitatio 
[p. 941] ista susceperit, caritatis et humili- 
tatis pinnis ad excelsa virtutum culmina 
Christus sublimare consuevit. 


2. Quae res cum paene in cunctis habita- 
toribus loci istius fuerit feliciter consummata, 
in me tamen resistentibus meritis meis 
non probatur impleta. Cum enim parvitatem 
meam haec sancta insula velut praeclara 
mater et unica ac singularis bonorum omnium 
nutrix brachiis quondam pietatis exceperit, 
et non parvo spatio educare vel nutrire 
contenderit, licet reliquos ad virtutum culmen 
evexerit, a me tamen, quia cordis mei 
duritia contradixit, omnes neglegentias au- 
ferre non potuit. Et ideo cum omni humili- 
tate supplico, et tota cordis contritione 
deposco, ut, quod negatur meritis meis, 


(1) Ps. 68, 30 ; 

vestris orationibus suppleatur, et ego pecu- 
liaris alumnus vester sic precum vestrarum 
sufiragiis merear adiuvari, ut hoc ipsum, 
quod in isto sancto loco nutritus sum, non 
mihi iudicium pariat sed profectum. Ego 
tamen, carissimi fratres, dum precibus sancti 
patris vestri contradicere non praesumo, 
non parvam notam temeritatis excipio ; 
cumque considero quis quibus loqui audeat, 
vel qualis quantos docere praesumat, sub 
grandi pudoris pondere humilitatis mea 
conscientia contremescit. Quid ego dicturus 
sum peritissimis inperitus ? quid dicturus 
sum sanctis, cum sim ipse multis neglegentiis 
obligatus ? splendidis quid loquar obscurus, 
ferventibus tepidus ? In portu felicissimo 
constitutos quid doceam in medio pelagi 
mundi huius nimiis fluctibus fatigatus ? 
Praecipue Christi iugiter deliciis saginatis 
ego familicus ubi inveniam quod digne 
offerre praevaleam ? Ad tamen sanctis ora- 
tionibus vestris credo iam me invenisse quid 
facere debeam. Quid enim nisi sacrificium 
contriti et humiliati cordis exhibeam, ut 
quod in me implere non potest bonorum 
operum facultas, ipsa saltim obtinere possit 
humilitas. Ecce praeparo exceptorium cordis 
mei influenti per vos aquae divinae. Vos 
enim in veritate cognosco, de quibus dominus 
dixisse legitur : Qui credit in me, flumina de 
venire eius fluent aquae vivae !. Quia ergo de 
vobis tamquam de spiritalibus fontibus 
aquas vivas manare et gaudemus et credimus, 
inrigate ari-[p. 942]-dum, satiate familicum, 
reficite lassum, abluite multis neglegentiis 
inquinatum, et quasi boni ac spiritales 
illius caelestis medici discipuli orationum 
sufiragia ministrate, sublimium meritorum 
medicamenta porrigite. Et quia, quod nos 
verbis tantummodo praedicamus, vos operibus 
implere gaudemus, obtinete, ut, quia sumus 
vestri peculiares amatores, operum vestrorum 
vel ex aliquo mereamur esse participes ; et 
quia de vestra conversatione non solum 
homines in mundo sed etiam angeli gratulan- 
tur in caelo, sanctis precibus laborare 
contendite, ut cum vobis ante aeternum 
judicem meritorum vestrorum gloria tribue- 
tur, nobis vel peccatorum venia concedatur. 


3. Et ne sancti patris vestri precibus ad 
integrum videar contradictor exsistere, cum 
grandi humilitate et reverentia etiam quae 
vestra sunt vobis insinuare praesumo. Sup- 
plico enim et humili caritate commoneo, 
ut domno meo patri vestro verum amorem 
semper inpendere, et perfectae caritatis 
oboedientiam sanctitas vestra iugiter studeat 
exhibere; ut sicut vos gaudetis in domino 


(1) Io. 7, 38 ; 

de sancti patris vestri meritis, ita et ille 
gratuletur semper de profectibus vestris. 
Et quia pro sancta oboedientia et inmaculata 
opera vestra universus mundus vos et admi- 
ratur et diligit, et totius generis humani vos 
debitores esse cognoscitis, oportet, ut hono- 
rem et amorem, quem ab omnibus excipitis, 
assiduis orationibus et inmaculatis actibus 
repensetis. Ab oriente enim usque ad occi- 
dentem omnibus paene locis, in quibus 
christiana religio colitur, gloriosissimae famae 
vestra conversatio ad Christi gloriam praedi- 
catur. Iure a vobis exigitur, ut, quod in 
vobis creditur, hoc etiam probetur. Agite 
ergo domino auxiliante quod semper egistis, 
et ita caritatem, humilitatem, mansuetu- 
dinem vel oboedientiam custodite, ut quod - 
in universo mundo de vobis creditur, inma- 
culatae semper conversationis operibus au- 
geatur; ut quicumque vos videre meruerit, 
illam sententiam possit ex ore proferre, 
quam protulit regina illa quae in typum 


ecclesiae Salomonem desideravit expetere; 


ut cum vos unusquisque quasi Christi 
templa viventia, bonorum operum margaritis 
ornata, orationum holocaustis impleta, virtu- 


tum aromatibus odorifera meruerit contem- : 


plari, continuo in exultationis voce prorum- - 
pens cum regina illa clamet et dicat : Verus. 
est sermo, quem in terra mea de conversatione 
sanctae huius congregationis audieram. Ecce 
[p. 943] nunc in veritate probavi, quia mihi 
vix media pars fuerat nuntiata !; quia multo 
maiora oculis videre merui, quam auribus 


prius audivi. Cum ergo vos unusquisque 


velut angelos in terris positos expetere ac 


videre meruerit, et talia gaudens ex ore suo - 


verba protulerit, ac per totum mundum 
feliciter nuntiaverit, considerate et videte, 


quantum et vobis gloria augeatur, et per 


universum mundum quam desiderabilis et 
sancta universis ecclesiis laetitia generetur. 


4. Ante omnia, fratres, corde vigilantis- 
simo semper metuite, 
cogitatio illa subripiat, ut credamus quod 


nobis ad beatam vitam sola laus humana . 


ne animis nostris . 


f 


D 


sufficiat, et non consideremus quales ipsi - 


sumus, sed quales ab aliis esse videamur, ne 
forte neglectis virtutum meritis de sola 
opinione curemus ; sed magis illam senten- 
tiam saecularem quidem sed valde utilem 
cogitemus : Ut vera laus ornat, ita falsa 
castigat? ; et illud quod quidam de sapientibus 
dixit : Si verae sunt laudes tuae, praeconia 
sunt; si falsae, convicia. Sed ut haec tam 
sancta et tam praeclara perfectio impleri 


possit, non parvo animae labore constabit. - 


Quis enim sine labore possit linguam suam. 


(1) III Reg. 10, 6-7 ; (2) Symmachus ; | 

